
SPIRITUALITATEA ÎN PSIHOLOGIE 


DOMNUL MEU E DUMNEZEU-FIUL 


Capitole : 
Ego-ul 
Invocarea lui Dumnezeu, Fiul şi Tatăl 
Pregătirea psihologică a iluminării 
Integrarea ego-ului în lerarhia divină 

Defocalizarea atenţiei asupra spaţiului 


„Fereşte-te de omul al cărui Dumnezeu este în cer” (G.B. Shaw) 


e e Xe 


Ramana Maharishi: «Dumnezeu este o entitate necunoscută. Mai mult 
decât atât, el este exterior. In timp ce Sinele este mereu cu tine și ești tu. De 
ce pleci din ceea ce este intim și te duci în ceea ce este exterior? De fapt, 
Sinele nu este altul decât Dumnezeu.» 


Ego-ul 





- Unele învățături spirituale spun că eu sunt Dumnezeu. 

- Da?! Şi tu te crezi Dumnezeu pentru că aşa se spune? Chiar aşa te 
simţi, Dumnezeu?... 

- Alte învățături spirituale spun că eu sunt ego-ul... 

- Ele îţi atrag atenţia asupra falsei tale identificări. Dar, în realitate, 
tu eşti mult mai mult Spirit, fără a-ţi da seama. Ego-ul doar strică 
ordinea din când în când. Însă organizarea fiinţei tale psihice e clădită de 
Spirit. Ego-ul este un impostor care-şi arogă drepturile de EU, este un 
profitor şi un încurcă-lume. Dar fiinţa ta este atât de bine alcătuită, încât 
îl suportă şi pe acest parazit. 

- Ai tot vorbit de Spirit ca de o altă fiinţă, iar de ego, ca o falsă 
fiinţă. Dar atunci eu, cine sunt eu? 

- Tu eşti spaţiul dintre Spirit şi ego. Eşti golul, nimicul dintre ei. Tu 
poţi ţine Spiritul sau poţi ţine ego-ul. Eşti spaţiul unde se exprimă unul 
sau celălalt. 

- Cum să scap de falsul eu? 

- Primul pas este să conştientizezi cât de tare te deranjează 
amestecul eu-lui mental, soldat cu lamentări, pretenţii, nemulţumire, 
opinii divergente, suferinţă. Studiază-te atent şi ţine cont de sfaturile 
înțelepţilor. 

Apoi, să-l ceri Spiritului să te facă atent la momentele când intervine 
ego-ul pe neaşteptate. (“Vegheaţi mereu”, spunea Isus.) Şi imediat să-l 
dai afară din spaţiul tău pe invadator, refuzându-i mofturile. Poţi 
funcţiona ca om şi fără ego, cu personalitatea intactă şi toate calităţile pe 
care ţi le ştii. 

- Totuşi, nu am griji majore, nu am suferinţe, sunt mulțumit cu 
viața mea... Adică, nu prea mă deranjează ego-ul. 

- Eşti norocos, deocamdată. Şi totuşi, chiar şi acum ego-ul te 
manipulează prin lucrurile care te atrag, îţi fac plăcere. Poate că este o 
influenţă mai vicleană, dar tot la suferinţă duce în final. 

Observă atent ce se petrece cu mintea ta! Câtă grijă duci obiectelor, 
fiinţelor sau evenimentelor la care ţii mult! Şi câtă suferinţă resimţi dacă 
ele se deteriorează, dispar sau nu mai sunt posibile! Capeţi obsesia să nu 
le pierzi, iar asta te macină pe interior, nu-i nicio plăcere. Observă-te şi 
înţelege că este “opera” ego-ului. E doar imaginaţia ta despre viitor, dar 
care îţi colorează prezentul în tonuri închise. 

Sau e de ajuns, de pildă, să suferi un accident minor pe o anumită 
stradă şi, de fiecare dată când vei trece pe acea stradă, îţi va reveni o 
emoție neplăcută, ca un ghem în stomac. Automat. S-a creat o legătură 
psihică între acea stradă şi suferinţă. Şi aşa se petrece cu orice lucru sau 
individ pe care l-ai asociat fără să vrei cu o emoție neplăcută. Vezi 
mecanismul? Este doar o amintire din trecut, dar îţi colorează prezentul 
în nuanţe sumbre. 

Dacă ai putea reuşi să nu mai laşi trecutul sau viitorul să-ţi perturbe 
prezentul, ai fi cu adevărat fericit. Asta înseamnă, într-un sens, „să rămâi 
în prezent”. Să observi imediat şi să nu dezvolţi gândurile care te fac să te 
simţi mizerabil, sau orice gând. 

Gândurile vin şi pleacă neîncetat în căpuşorul tău. Dar un gând nu 
va rămâne natural mai mult de 1-2 secunde şi va pleca dacă nu intri în el. 
Asta înseamnă „doar să observi gândurile”. 

Înţelepţii spun că este şi mai util să scapi direct de „povestitor” ca să 
nu te mai deranjeze nicio poveste, căci sunt mii de poveşti pe care le ai în 

tolbă... Povestitorul este ego-ul, acest cumul de tipare mintale ce te 
copleşesc în viaţa curentă, această voce interioară neobosită. Dar nu poţi 
scăpa de ego, falsul eu, fără ajutorul adevăratului Eu, Spiritul sau Sinele 
Superior, Conştiinţa, Chaitanya sau Prezenţa. Este un proces şi un 
eveniment măreț şi unic. 

- Prezentul e deseori plictisitor... De ce să nu visez frumos, să 
trăiesc în imaginaţie ceea ce realitatea nu-mi va oferi niciodată?! 

- Poţi şi visa cu ochii închişi sau deschişi ca să te pui într-o stare 
plăcută. Dar după 10 minute, tot la realitatea „hâdă” te vei întoarce. Ţine 
cont însă că prezentul, aşa cum este trăit de înţelepţi, nu este deloc banal, 
ci dimpotrivă. Vederea clară a ceea-ce-este îţi dă o mare fericire, pentru 
că este mai mult decât văd ochii fizici acum. Frumuseţea lumii NU poate 
fi comparată cu ce-ţi oferă imaginaţia limitată a minţii. Frumuseţea apare 
când dispare mintea-care-critică. 

Şi încă ceva interesant... Când dormi şi visezi, nu ai niciodată 
suportul Spiritului, eşti pe cont propriu. Prin urmare, visul este starea în 
care eşti 100% ego. Compar-o cu starea de veghe, unde simţi că ai control 
asupra realităţii, dar numai datorită prezenţei inefabile a Spiritului! Pe 
care din cele două le preferi?! 


Invocarea lui Dumnezeu, Fiul şi Tatăl 





- Cum să cer ajutorul Spiritului? 

- Roagă-te la Spirit cum te rogi la Dumnezeu. EI chiar ESTE 
Dumnezeul tău personal, de natură impersonală. Îţi va îndeplini orice 
cerere cu putinţă, dacă nu deranjează interesele spirituale. Exact ca 
Dumnezeu-Tatăl. El e Dumnezeu-Fiul din tine. Nu e mai puţin 
Dumnezeu. Şi e mereu cu tine, în tine, ştie, vede totul. Poate totul. 

Cere-i forţă, cere-i cunoaştere, cere-i iubire, cere-i fericire. Roagă-L 
mereu, gândeşte-te mereu la EI, căci şi El te veghează mereu. Te inspiră 
creator, îţi dă idei inteligente, te întăreşte fizic, te echilibrează emoţional. 
O face în tăcere, discret. Dar tare s-ar mai bucura să-i recunoşti Prezenţa 
cotidiană. Nu “subconştientul” e sursa inepuizabilă de resurse psihice, ci 
Spiritul, Dumnezeu-Fiul din tine. O ființă divină, superinteligentă, 
hipersensibilă, omnipotentă. 

- Nu cumva e doar o autosugestie pozitivă adresată 
subconştientului? 

- Dacă reuşeşti această “autosugestie” ar fi o minune. De fapt, ce 
reprezintă subconştientul niciun psiholog n-a descoperit. “Autosugestie, 
subconştient” sunt termeni-umbrelă din care fiecare înţelege ce vrea... 

- Dacă apelezi la o altă fiinţă, chiar dacă este invizibilă, nu cumva 
îți slăbeşte încrederea în sine? 

- În acest caz, îţi va creşte încrederea în sine! Apelând mereu la El, 
nu devii mai slab şi dependent, ci dimpotrivă, devii foarte puternic. 
Fiindcă EI nu e cineva din afara ta, ci e Centrul tău, izvorul vieţii. Să-L ai 
mereu în gând nu e o obsesie, ci o poveste de iubire. Cere-I să-ţi deschidă 
ochii la această Prezenţă interioară. 

Rugăciunea care-l place cel mai mult este să-l ceri să rămână 
definitiv şi total în spaţiul tău uman. Să nu mai intre nici urmă de 
egocentrism vreodată. Să te abandonezi Voinţei Lui complet. Fără frică. 
Să renunțţi la pretenţiile proprii. EI ştie mai bine decât tine ce ai nevoie. 

- Aş avea acest curaj, dar cum s-o fac? 

- Invocă-L din inimă în genul: “Inundă-mă, Soare blând al 
meu, cu Iubirea Ta, cu Puterea Ta, cu Inteligența Ta şi nu mai 
pleca din mine! Acum am înţeles că Tu ai fost şi eşti mereu 
inspiraţia mea, succesul meu, bucuriile mele, că numai Tu îmi 
vrei binele. Binele meu e şi Binele Tău. Dar când refuz Binele 
Tău şi-l înlocuiesc cu părerile ego-ului, falsului eu, apare 
suferinţa. Când eşti Tu cu mine şi apare o durere, o suport 
fericit, ştiu că nu-s vinovat şi va trece. E doar durerea corpului, 
căci sufletul exultă de Lumina ce mă umple. Sunt fericit cu sau 
fără durere. Fericirea eşti chiar Tu, Dumnezeu-Fiul din mine.” 

- Dar e greşit să mă rog la Dumnezeu-Tatăl? 

- Poţi s-o faci, ai tot făcut-o, dar nu prea te-a ajutat. Ştii de ce? 
Pentru că tu L-ai rugat pe Tatăl să-ţi dea lucruri exterioare, să schimbe 
lumea şi pe ceilalţi pentru tine. În schimb, pe Dumnezeu-Fiul îl rogi să te 
transforme lăuntric, şi asta e mult mai simplu de înfăptuit. 

Iată un exemplu. Îţi este tare frică de sărăcie, deşi în prezent duci o 
viață decentă. Ce faci? Te rogi la Dumnezeu-Tatăl să îţi dea avere. Dar 
mai bine să te rogi la Dumnezeu-Fiul (propriul Spirit) să te scape de 
frică. Nu e deloc acelaşi lucru. Fugind disperat de sărăcie, ai putea 
recurge la fapte condamnabile. Ele n-ar fi însă posibile dacă ai scăpat 
deja de frică... Vezi diferenţa?! 

Dumnezeu e acelaşi, dar îl abordezi diferit. Tatăl şi Fiul sunt la 
unison. Doar înţelege ce vor Ei de la tine! Tu eşti un instrument în mâna 
lor — fii deci un instrument perfect! 

Dacă vrei să fii un ego independent, vei vedea ce va ieşi, dar cu 
preţul suferinţei. Nu e păcat să suferi degeaba, când te poţi bucura 
continuu?! Când vei renunţa la control, abia atunci vei simţi libertatea 
adevărată. Aşa spune înțelepciunea multimilenară. 

Tatăl e prezent în Fiul, iar Fiul te are în grija lui permanentă. Poţi 
participa conştient la îndumnezeirea vieţii accelerând manifestările 
divine în viaţa ta. Bucură-te şi tu împreună cu Tatăl şi cu Fiul, formează 
cu ei o Sfântă Treime! Tu, care eşti golul, nimicul... 

- Totuşi, Isus ne-a învăţat să ne rugăm la Tatăl nostru! 

- Este foarte bine când o faci din suflet. Rugăciunea oricum va trece 
prin Spiritul tău. Dacă e corectă, se va împlini. 

Dar tot Isus ne învăţa cu altă ocazie că “Împărăţia Cerurilor este în 
tine însuţi”, adică Spiritul, Sinele Superior. Când te gândeşti la 
Dumnezeu Creatorul universului, parcă te desparte de El o distanţă 
infinită, orice s-ar spune. E o diferenţă aşa de mare între gândirea Lui 
infinită şi a ta, cea foarte limitată! Vei păstra mereu nişte dubii că 
rugăciunea ta are ecou în Mintea Sa. 

În schimb, Spiritul este chiar Conştiinţa ta, Inima ta, care te 
cunoaşte mai bine ca oricine. Parte din personalitatea ta este şi a lui. O 
apropiere şi înţelegere mai mare nici că poate exista! Domnul tău 
personal este Dumnezeu-Fiul din tine. 


Pregătirea psihologică a iluminării 





- Dar dacă Fiul de Dumnezeu te poate ilumina oricând, de ce te mai 
îndeamnă să te rogi, să meditezi, să practici discipline spirituale etc.? 

- Spiritul vrea ca mintea omului să fie modelată treptat de 
învăţăturile spirituale, să devină tot mai deschisă, maleabilă, inteligentă 
cu adevărat. EI are nevoie de o minte spirituală înainte de a te trezi. De 
fapt, pe parcurs ai trăit deja mici iluminări, ca încurajare, ca mici lecţii. 
Spiritualitatea autentică se hrăneşte din Inteligența spiritului. 

Tu ai nevoie să fii deja pregătit înainte de marele salt în necunoscut. 
La fel cum ai nevoie de antrenament fizic şi psihic înainte de a sări cu 
paraşuta. Nu te sui în avion şi gata, te arunci în gol. Iluminarea te va 
înfricoşa dacă nu eşti pregătit. 

Desigur, se poate şi fără antrenament spiritual, cum a păţit Eckhart 
Tolle sau alţii. Dar el fusese totuşi pregătit altfel, prin suferinţă, şi era 
gata să renunţe la acea viaţă. Spiritul aşteaptă momentul de abandon ca 
tu să nu te sperii de ce vine. Căci ego-ul se va speria, cu siguranță, de 

pierderea controlului şi ar putea interveni nesăbuit, blocându-te la 
mijlocul drumului. Pentru asta e nevoie de atâta efort, lămuriri, 
convingere cu binişorul, o întreagă strategie de pilde şi evenimente 
pregătitoare. Inconştientul, schemele de gândire trebuie transformate în 
prealabil. 

Maeştrii spun că, după pre-iluminare -— starea de rămânere în 
prezent, fără gândirea egotică, care baleiază haotic între trecut şi viitor — 
începe chinul. Ies la iveală din inconştient tot felul de temeri, obsesii şi 
alte mizerii acumulate în timp. Trebuie să iei aminte la ele şi să le arzi cu 
focul discriminării abia câştigate. Este purificarea inconştientului, 
prealabilă următoarelor iluminări. 

Când mintea e coaptă bine, la comanda Spiritului, toată percepţia ta 
se schimbă. Primeşti Graţia vederii adevărate. Şi atunci vei dori să o 
împarţi cu alţii, dar nu vei putea, pentru că ei nu sunt pregătiţi şi nu au 
cum să te înţeleagă. Fiindcă tu vezi altfel realitatea, aceeaşi realitate, cu 
iubire şi seninătate. 

- Viaţa cotidiană este plină de griji, cum să faci loc seninătății? 

- Cât timp mai există un ego acolo, va apare şi anxietatea. Nu doar 
griji evidente, ci şi o temere difuză, o neplăcere nelămurită. Un disconfort 
cât de mic îţi poate sugera inconştient o teamă mare pe care o are ego-ul. 
Aminteşte-ţi ce uşor te bucurai în copilărie, fiindcă nu aveai griji. 

Gândeşte aşa: „Ca să nu mă mai doară inima, capul sau 
stomacul când mă îngrijorez, ce am de făcut? Mă gândesc 
imediat la Sinele meu, rugându-l să ia El comanda. Eu, ca 
simplu subordonat, nu mai am nicio responsabilitate, deci 
nicio grijă. Sunt curat ca un copil mic, gata să se bucure de 
orice, aşteptând ca părinţii să-mi rezolve orice neplăcere.” 

- Sunt om matur, n-aş vrea să-mi pierd controlul propriei mele 
vieți! 

- Prin iluminare, ego-ul nu dispare de tot, nu te teme! Vei fi tot tu, 
dar total lipsit de griji. Altfel zis, partea negativă a ego-ului va dispare, iar 
partea pozitivă va rămâne. Ce control ai tu acum, de pildă, când suferi de 
anxietate, depresie, atacuri de panică iraționale?! Dacă crezi că ai vreun 
control, chiar crezi asta, atunci fă-te fericit tot timpul, să nu te mai supere 
nimic niciodată!... 

Integrarea ego-ului în lerarhia divină 





Spiritul are nevoie de ego ca să se manifeste puternic în lume. Un 
copil mic nu are ego, dar are nevoie de îngrijirea părinţilor, altfel nu 
poate nici măcar supravieţui, darămite să fie un maestru spiritual! 

Făcând o comparaţie grosieră, ego-ul este ca un tâlhar care jefuieşte 
pe cont propriu, ascunzându-se în pădure de Poliţie. Trezirea spirituală e 
ca şi cum acest tâlhar ar fi angajat de armata ONU să lupte pentru cauze 
drepte şi nobile. Îşi va folosi abilităţile pentru binele lumii, nu doar spre 
binele lui egoist. 

Altă comparaţie, mai elevată. Scarlat Demetrescu şi Braco 
scriu! că, înainte de creaţie, nu exista Dumnezeu, ci doar nişte particule 
haotice. La un moment dat, au început să se unească, să formeze 
structuri comune inteligente, care apoi au organizat întregul Univers 
haotic. Acesta este Dumnezeu, cel care a adus ordinea în haos. Prin 
analogie, ego-ul trece de la stadiul individual, natural-haotic, la stadiul 
ordonat ierarhic, supus binelui comun. 

Deci iluminarea este integrarea ego-ului într-o ierarhie 
divină, nicidecum distrugerea sa. Ego-ul poate fi convins raţional să se 
supună unei Raţiuni superioare. Chiar dacă mai păstrează unele tendinţe 
centrifuge, în general, ego-ul intelectual pricepe că e preferabil să nu mai 
sufere. Ego-ul simte suferinţa şi din cauza asta acţionează impulsiv. Dacă 
va fi convins că suferinţa poate dispare instantaneu, poate, zic poate că va 
da ascultarea cuvenită Spiritului. 

Spiritul l-a convins treptat, prin mici lecţii şi exemplificări divine, că 
are multă Putere, multă Inteligență, multă Iubire, pe care vrea să le 
împărtăşească cu el. Tot ce are nevoie este supunere, oferind în schimb 
Fericire continuă. 

Şi acum stă la alegerea ta ce preferi: a) control aparent şi autonomie 
nesatisfăcătoare sau b) fericire prin abandonarea voinţei proprii în faţa 
Voinţei Sinelui (numită în creştinism "lepădarea de sine"). Toată 
spiritualitatea se reduce la această alegere esenţială şi permanentă. 

- Mă înfricoşează această alegere imposibilă! Parcă aş fi Faust, 
tentat de Mefistofel să-mi vând sufletul! 

- Comparaţia este total deplasată şi fără fundament. În primul rând, 
Mefistofel nu i-a promis lui Faust fericirea, ci împlinirea unor plăceri 
pământeşti. Prin ele însele, acestea nu te pot face fericit decât pe un 
termen scurt şi la o intensitate redusă. 


1 Vezi articolul meu „Haosul, Dumnezeu şi Creaţia” din anul 2019 

În al doilea rând, Mefistofel nu locuia în inima lui Faust, ci 
dimpotrivă, era un străin care voia să-i cumpere sufletul. Or, Sinele tău se 
găseşte în interiorul tău şi nu are nevoie să te cumpere, fiindcă deja îi 
aparții. 

În al treilea rând, demonul Mefistofel îi voia sufletul lui Faust pentru 
a-l chinui după moarte, ducându-l în iad. Pactul cu diavolul devine 
obligatoriu pentru Faust şi cei care gândesc ca el, pierzându-şi definitiv 
autonomia şi fericirea. Or, Sinele tău este un spirit elevat care nu-ţi vrea 
răul, ci dimpotrivă, doreşte să-ţi aducă fericirea chiar acum. Dar numai 
dacă o vrei şi tu, cât şi când o vrei — nu te obligă. 

- Şi cum pot să-mi antrenez abandonarea voinţei către Spiritul 
meu? 

- Când la fiecare poticnire, la fiecare îngrijorare neplăcută, mintea 
gândeşte zilnic că ar putea alege starea fără de griji, sentimentul de 
putere, libertate interioară, fericire, cunoaştere — sub tutela Spiritului — 
şi decide că ar fi mai bine aşa, atunci se creează treptat un tipar de 
gândire puternic, un automatism mintal, care în final va copleşi restul 
tiparelor de gândire create de-a lungul vieţii. Atunci, ego-ul va fi atât de 
transformat spiritual, încât e normal să primească într-o zi beatifica 
trezire spirituală. Noua fericire a iluminării va fi conştientizată şi 
proclamată lumii de către ego (ce a mai rămas din el, un ego purificat). 
Spiritul, Sinele este oricum fericit, prin structura sa divină. 

Mai exact spus, când mintea se dă complet la o parte, Lumina 
Spiritului te copleşeşte, iar mintea rămâne o martoră tăcută. Ulterior, ea 
va putea rememora şi vorbi despre ceea ce, totuşi, nu înţelege cum de 
există. Ea ar putea susţine că numai antrenamentul mental a realizat 
miracolul. La fel de bine, ar putea interpreta că i se datorează numai 
Graţiei divine. 

Iată deci că, dacă ego-ul înţelege că este spre binele lui să asculte 
mereu de porunca Spiritului, iluminarea apare firesc, simplu, de la Sine. 
Este ca aprobarea unei cereri. Tu doar fă cererea şi semneaz-o! Apoi 
aşteaptă fără grabă rezultatul... 

Dar, de obicei, ca să faci cererea, trebuie să suferi de ceva: de o 
boală, de o problemă financiară, de o nefericire sentimentală, de o 
umilire deprimantă etc. Suferinţa este şutul în fund care te 
propulsează înainte. Ce bine ar fi ca toţi oamenii să profite spiritual 
de suferinţele lor! Nefăcând-o, doar se chinuie inutil. 

- În fine, m-ai convins să mă las condus de Spiritul meu! 

- Ego-ul te poate păcăli uşor, afirmând că, teoretic, e perfect de acord 
cu adevărul spiritual. Dar el are următoarea strategie ascunsă: „Uite, 

Doamne, admit că Tu ai toate meritele existenţei mele umane 
de până acum. Mă înclin cu umilinţă în faţa Ta. Dar măcar de 
acum încolo, permite-mi să am drept de conducere. Am să-Ţi 
mai cer părerea şi Ţie, din când în când, normal, când voi fi la 
anaghie. Dar sunt un şofer cu multă experienţă. Nu mă pune să 
stau pe locul din dreapta şoferului, că voi încerca să manevrez 
volanul şi pedalele maşinii odată cu şoferul real. Măcar pune- 
mă într-un vehicul cu dublă comandă, să am şi eu volanul 
meu.” 

De fapt, ego-ul nu renunţă la control niciodată. E ca un comandant 
de oşti care comandă o retragere ordonată de pe câmpul de luptă. O 
simplă tactică de regrupare. 

Pierderea controlului îl înspăimântă pe ego de moarte. E ca şi cum 
oştenii ar primi ordinul să lase armele jos şi să se culce la pământ. Prin ce 
spaimă ar trece ei! Poate că inamicul îi va călca în picioare la propriu, 
poate că îi va ucide pe rând, poate că îi va umili în cele mai rele moduri, 
fără să mai poată riposta! Oştenii aveau curaj să moară în luptă, dar 
nicidecum să se lase pradă fără luptă. E nevoie de un curaj 
supraomenesc. lar ego-ul nu-l are, fiindcă este o creaţie omenească. 

Dar fii pe pace! La momentul Adevărului, dacă ai fost sincer mereu, 
vei primi acea Graţie Divină care te va ridica dincolo de imaginaţie, în 
imensitatea tăcută, în infinitul fără formă, în Dumnezeire... 


Drogul extazului spiritual 





- Şi nu apare niciun pericol odată cu iluminarea spirituală? 

- Misticul are o singură frică: să nu rămână fără Iubirea lui 
Dumnezeu. Când pleacă această Iubire, rămâne gol şi îngrijorat şi nu-i 
mai place viaţa. Iar când ea revine, pluteşte de fericire şi are inima 
uşoară. Frica de a pierde Graţia divină vine tot de la ego. Misticul încă are 
un ego, foarte rafinat. 

Iluminarea (pierderea ego-ului) poate fi acompaniată uneori de 
extazuri mistice. Dar ele vin şi pleacă, sunt trecătoare ca orice fenomen. 
Iluminatul bine îndrumat nu le dă prea mare importanţă. Dacă apar, 
bine, dacă nu apar, iarăşi bine. În schimb, el se bucură de ceea ce există 
netulburat şi veşnic, Conştiinţa senină şi foarte tăcută. 

Iluminarea în sine nu aduce niciun pericol, fiindcă nu provine din 
această lume, nu se amestecă cu nimic fenomenal. Exterior, eşti acelaşi 
om. Interior, îţi poţi păstra însuşirile, chiar şi defectele, într-o anumită 

măsură. Unii iluminaţi s-au schimbat foarte mult, alţii, deloc. În general, 
ei mărturisesc că nu mai trăiesc plăcerile şi suferinţele omeneşti cu 
aceeaşi intensitate. Este logic, din moment ce le simt a fi lipsite de 
importanţă. În schimb, trăiesc o continuă seninătate beatitifică 
independentă de condiţiile exterioare, fericirea Sinelui. 

Desigur, pot apare probleme dacă iluminarea dispare şi tu încă te 
crezi trezit. Atunci imaginaţia necontrolată îţi poate crea tot felul de 
probleme. Dar asta se poate întâmpla oricând şi înainte de a te trezi 
spiritual... 


lată ce spune maestrul iluminat Adyashanti, în “Dansul neantului”: «O 
persoană spirituală poate deveni dependentă de trăirile spirituale înalte şi 
astfel să piardă experienţa Adevărului. Această dependenţă apare atunci când 
se petrece ceva extraordinar şi te simţi ca şi cum ai fi luat o doză dintr-un drog 
foarte tare. Imediat ce l-ai luat, vrei mai mult. Nu există niciun drog mai 
puternic decât experienţa spirituală. Crezi că, dacă ai avea mai multe 
experienţe, te vei simţi extraordinar tot timpul. Este ca morfina. Primeşti o 
doză în spital, pentru că ţi-ai rupt mâna, şi te gândeşti: "Dacă aş avea câte puţin 
din ea tot timpul, viaţa ar fi cât de cât plăcută, indiferent ce s-ar întâmpla." 

Această problemă va continua atâta vreme cât în tine dăinuie vreo urmă 
de speranţă pentru o experienţă înaltă. Când aceasta începe să se spulbere, 
începi să vezi că acele experienţe plăcute, minunate şi înălţătoare sunt 
oarecum asemenea unor excese alcoolice, şi acestea foarte plăcute şi 
înălţătoare. Te simţi minunat pentru o vreme, dar apoi vine o reacţie egală şi 
opusă. Culmea spirituală este urmată de valea spirituală. Am văzut asta la mulţi 
practicanți. Prin însăşi natura sa, libertatea n-are nimic de-a face cu menţinerea 
unei anumite experienţe, pentru că natura experienţei este să se mişte, ca tic- 
tacul unui ceas, se mişcă în continuu...» 


Unitatea dintre spirite 





- Dacă până şi după iluminare poți avea probleme, înseamnă că 
nimeni nu poate spera la o viaţă liniştită... 

- Viaţa are un cost şi un rost. Nu ne-a fost dată degeaba, ci să o trăim 
cu folos spiritual. Adică pentru Spiritul nostru, Dumnezeu-Fiul din noi. 
Să evităm, pe cât posibil, să suferim pentru țeluri lumeşti şi să ne 
sacrificăm pentru idealurile spirituale! 

- Sunt puţini cei care simt o nelinişte transcendentală, dar toți 
avem preocupări lumeşti. 

- Orice experienţe terestre ale spiritului încarnat sunt importante, 
pentru că ne arată ce mai avem de făcut, unde să mai lucrăm pentru 
atingerea perfecțiunii. Faptele meschine şi rele sunt şi rezultatul 
imaturităţii spiritelor întrupate în oameni. 

- Dar de ce permite Dumnezeu atâta răutate în lume? 

- Poate de asta: ca spiritele să se lovească singure de propriile limite. 
Au nevoie de probele obiective ale imaturităţii lor. Numai faptele 
concrete sunt dovada supremă. De aceea, oamenilor li se permite să 
comită greşeli: ca să vadă efectele prostiei lor. 

- Dar ce vină au victimele lor umane? De ce să se chinuie alți 
oameni pentru ei? 

Victimele, în general, au o karmă de ispăşit, potrivită cu supliciul 
respectiv. Spiritele victimelor cam ştiau la ce să se aştepte atunci când s- 
au încarnat. Dar şi-au asumat riscul şi suferinţa, ştiind că asta îi va eleva 
spiritual, îi va purifica. 

Apoi, chiar şi celor mai răi oameni li se pun oprelişti libertăţii de a 
greşi, ca să nu meargă la infinit cu distrugerea. Natura suportă multe, dar 
până la o limită, dincolo de care îl pedepseşte pe mârşav. 

Desigur, nu întotdeauna omul înţelege unde a greşit şi nu se va căi. 
Dacă este prea prost sau prea obişnuit cu relele, n-ai ce să-i faci, dar nu 
prea contează la scara eternității. Viaţa omului e scurtă şi tot va muri la 
un moment dat, eliberându-şi spiritul din carapacea materiei ignorante. 

Va urma însă Judecata din Ceruri, unde sufletul nu va putea nega 
faptele şi se va căi. Scopul Judecăţii este conştientizarea şi dorinţa de 
îndreptare a păcatelor. Acesta este mecanismul universal de evoluţie a 
spiritelor. 

- Şi pentru asta trebuie omul bun să rabde atacuri nedrepte şi 
suferinţe inutile?! Pentru şcolirea unor fiinţe invizibile?! 

- A şti să rabzi nedreptăţile este o artă sacră. Sacrificiul de sine este o 
armă puternică de înnobilare. Şi este o lecţie importantă pentru spiritul 
omului bun. Dacă nu avea nevoie de ea, poate că nu ar fi primit-o, ci s-ar 
fi găsit altă victimă de serviciu. 

De fapt, nu există oameni buni şi oameni răi. Fiecare are procente de 
bunătate şi de răutate. Fiecare are o karmă de dus. Fiecare are ceva de 
învăţat, de obicei, altceva decât au semenii cu care interacționează. 

În popor se spune că “Dumnezeu îi bate numai pe cei pe care-i 
iubeşte”. 


lată ce spune diagnosticianul karmei S.N. Lazarev pe Facebook, în 6 
octombrie 2019: «Am descoperit că omul are două niveluri de sentimente. La 

exterior, el poate să fie bun, amabil şi deloc agresiv dar, la nivel subconştient, 
pot să văd uneori un nivel înalt de agresivitate. lată de ce un om bun este 
bolnav şi întâmpină diverse probleme. În astfel de cazuri, eu spun: „Aminteşte- 
ţi propria viaţă, iartă-i pe oameni, eliberează supărările, înlătură ura” şi mă uit 
la ce se va întâmpla mai departe. De obicei, procedând astfel, agresivitatea, pe 
care omul nu o percepea şi nu o simţea, începe să dispară din subconştient. 

Oamenii nu au putere asupra propriului subconştient, nu simt ce se 
întâmplă în interiorul acestuia, percepându-se pe sine doar la exterior. Dar 
omul, aşa cum îl vedem noi, reprezintă doar vârful unui aisberg, iar acea parte 
uriaşă, ascunsă, este chiar subconştientul său, care este complet diferit, fără ca 
omul să bănuiască acest lucru. De aceea, urmând sfatul meu, atunci când o 
persoană elimină ura, supărarea şi judecata din subconştient, aceasta se 
vindecă.» 


Impersonalul 





- Din ce spui, se pare că spiritele sunt la fel de personale ca 
oamenii, îşi urmăresc propriile interese de evoluţie. De unde vine ideea 
că ar fi impersonale? 

- Pe de o parte, spiritele sunt individuale şi au propriul interes de 
evoluţie. Pe de altă parte, spiritele fac parte din grupuri cu interese 
comune şi toate aparţin Divinităţii, care are propriul interes de a Se 
manifesta divin prin TOATE fiinţele. Spiritele sunt înfrăţite prin filiaţia 
comună şi dorinţa de perfecţiune. Există o singură Perfecţiune, anume, 
Dumnezeu-Tatăl. 

Spiritele sunt ca bucăţelele de sticlă dintr-un vitraliu multicolor. 
Fiecare are rolul său şi tabloul ar fi ciobit chiar şi fără una dintre ele. 
Pentru Dumnezeu, fiecare spirit creat este important, fiind o expresie 
unică şi irepetabilă a Divinului. 

Prin urmare, spiritul este „impersonal” prin faptul că înţelege, 
doreşte şi lucrează ca şi ceilalţi fraţi să evolueze. Ajutorul reciproc este 
permanent şi de nelipsit, cerând uneori sacrificii care pot merge până la 
neglijarea sau amânarea rezolvării intereselor proprii. Fraternitatea este 
„impersonală”. 

Mai există o interpretare lingvistică. Nu întotdeauna interesele 
omului în care este încarnat corespund intereselor spiritului. În situaţia 
când apare un conflict între voinţa omului şi voinţa spiritului său, 
„personalul” se opune, cui altcuiva? decât „impersonalului”. 

Încă o interpretare: Sunt două căi de a te apropia complet de 
Dumnezeu sau Sinele Suprem, după cum spune Ramana Maharishi. 

Prima, devoţiunea, prin abandon în fața Voinţei Sale. Atunci, Sinele se va 
apropia de tine prin Iubire, ceea ce te va umple de fericire. Vei avea o 
privire transfiguratoare asupra lucrurilor lumii, ca şi cum orice obiect, 
orice întâmplare are o semnificaţie tainică, un ecou de mare importanţă 
în dimensiunile spirituale. Vei simţi că Iubirea aceasta vine de la o Fiinţă 
personală, umplându-te de căldură interioară. 

A doua, cunoaşterea spirituală, prin introspecţia asupra Conştiinţei. 
Sinele îţi va oferi senzaţia Spaţiului infinit, dilatându-te în univers. Vei 
simţi o detaşare nepământească, o înţelegere a lumii dincolo de 
conceptele minţii, o viziune impersonală, cosmică. 

Cel mai eficient, dacă nu cerem prea mult, este îmbinarea celor două 
abordări spirituale. Astfel, Lumina va aduce lumina impersonală a 
Totului, iar Căldura va umple inima de iubirea persoanei lui Dumnezeu. 

- Din perspectiva impersonală, înseamnă oare că nu mai trebuie să 
avem inițiative, să fim fără pasiuni şi dorinţe omeneşti? 

- Orice dorinţă intensă îţi va fi satisfăcută, sub o formă sau alta. 
Conştiinţa divină ţi-o va aduce la îndeplinire, dar poate nu la momentul 
când doreai tu. Te vei bucura, la început. Apoi, cu trecerea timpului, nu te 
va mai face fericit. Pentru că singura fericire care nu dispare vine doar 
din Spiritul transcendent. Caută Spiritul şi vei fi mereu fericit, din ce în 
ce mai fericit şi fără motive exterioare! 

Aici se potriveşte comparaţia cu jucăriile cerute de copil. Părintele i 
le cumpără, deşi ştie bine că, peste puţină vreme, le va arunca. Totuşi, 
cheltuie mulţi bani cu ele dacă le cere copilul. Are nevoie de ele ca să se 
maturizeze frumos. Exact aşa se întâmplă şi cu dorinţele adultului. Sunt 
nişte jucării pe care i le oferă Dumnezeu, deşi n-au decât o valoare 
subiectivă. 

Nu doar datorită “legii atracției” ţi se împlinesc dorinţele, ci acestui 
motiv mai profund: ca să înţelegi singur că nu lucrurile lumii le doreai. E 
o capcană inteligentă şi vei fi învins cu propriile arme. Tu căutai fericirea 
reală, permanentă, dar nu ştiai unde se află. Află acum şi nu mai uita 
niciodată: Fericirea este Dumnezeu-Fiul din tine! Găseşte-L pe El mai 
întâi, iar apoi vei avea timp să te răsfeţi şi cu mărunţişurile sclipitoare ale 
lumii, dacă o vei vrea... 


“Căutaţi mai întâi Împărăţia lui Dumnezeu şi neprihănirea Lui, şi toate 


aceste lucruri vi se vor da pe deasupra.” (Matei 6:33) “Împărăţia lui Dumnezeu 
este înăuntrul vostru." (Luca 17:21) 

Nevoia de armonie a intelectului cu spiritul 





- Dacă evoluția spirituală înseamnă să devii transparent la 
gândurile care vin de la Spirit, înseamnă atunci că Spiritul este mai 
inteligent decât mintea în toate aspectele? 

- Eliberarea (de ego sau de minte) este starea după iluminare când 
gândurile vin, în principal, din fluxul conştiinţei superioare a Spiritului. 
Unii iluminaţi au mărturisit că, la un moment dat, nu au mai avut deloc 
gânduri proprii, ci toate le veneau direct din Spirit. În această stare de 
Graţie odihnitoare au trăit normal, continuând să meargă la serviciu şi să 
realizeze activităţile uzuale, celebrii maeştri spirituali Nisargadatta 
Maharaj (timp de o lună), Papaji (timp de o luni) şi alţii mai puţin 
cunoscuți. 

Totuşi, răspunsul este NU. Spiritul nu poate ţine locul minţii 
conştiente, dar nu din motive de inteligenţă. Ci pentru că EI nu are 
competențele necesare, fiind de o natură extrem de rafinată şi elevată, 
din altă lume. El îi poate transmite idei sau poate „citi” mintea fizică, dar 
nu poate să o înlocuiască total. 

- Şi atunci cum se explică fenomenul rămânerii fără gânduri, 
trăind în lume timp de luni de zile a oamenilor exemplari amintiţi? 

- Mai există un palier superior al minţii numit minte astrală sau 
minte subtilă. Ea este autonomă faţă de mintea fizică sau conştientul. 
Apare şi se maturizează înaintea minţii fizice, fiind de natură mai 
rafinată. Rolul ei este să primească şi să emită informaţii şi energii în 
mediul astral invizibil. 

Mintea astrală supraveghează îndeaproape toate activităţile minţii 
fizice, cunoscându-i în detaliu modul de gândire. Într-o măsură, chiar îşi 
însuşeşte punctele ei de vedere. Totuşi, ea este subordonată nivelului şi 
mai subtil numit minte mentală sau minte superfină. Aceasta are rolul de 
a interacţiona cu mediul mental pur. Mintea superfină este foarte 
aproape de vibrația Spiritului. 

Prin urmare, cele trei minţi suprapuse ale omului sau etaje mentale 
sunt nişte prelungiri ale Spiritului, care-L slujesc ierarhic. Practic însă, 
palierul inferior sau mintea fizică (conştientul, intelectul, ego-ul) este 
rebelă şi ascultă şi de alţi stăpâni sau influenţe. Munca spirituală constă 
în a o aduce în starea de supunere naturală la poruncile Spiritului, aşa 
cum o fac celelalte două minţi subtile. 

Deci răspunsul la întrebare este că nu Spiritul, ci mintea subtilă 
(perfect spiritualizată) poate ţine locul minţii fizice pentru o perioadă de 

timp. Este un fel de minte de backup, de rezervă, dar şi cu multe 
funcțiuni proprii. 

Prin acţiunea directă în planul fizic a minţii subtile se explică şi alte 
fenomene misterioase: 

- activitatea aparent normală a somnambulilor; 

- luciditatea din stare de hipnoză, însoţită de uitarea totală a 
episodului hipnotic. Psihologii vorbesc aici de o evidentă „disociere a 
conştiinţei”, care nu este altceva decât manifestarea distinctă a celor 
două minţi amintite (fizică şi subtilă). 

- fluxul de conştiinţă inspiratoare în procesele de creaţie artistică sau 
ştiinţifică; 

- lipsa gândurilor personale a eliberaţilor de ego (iluminaţi 
spirituali), în starea de veghe activă. Aici e vorba de pasivitatea minţii 
fizice, înlocuită însă de hiperactivitatea minţii astrale. De fapt, mintea 
fizică nu este deloc inactivă, dar ea nu mai are iniţiative proprii, ci doar 
răspunde la sarcinile trasate de mintea subtilă, când este nevoie. 

- Dar dacă acei eliberaţi funcționau bine fără mintea fizică, de ce 
le-a mai revenit după un timp? 

- Acest fenomen uimitor a fost o exemplificare a faptului că 
intelectul nu este supremul conducător al omului. Şi a fost 
posibil acest experiment pentru că Nisargadatta şi Papaji duceau o viaţă 
simplă, de rutină. Deci, în perioada respectivă, au trăit în virtutea unor 
automatisme mentale, integrați în mediul lor social şi familial. Totuşi, 
probabil la prima provocare mai serioasă a vieţii, au ieşit din acea stare 
de graţie şi au început să-şi folosească mintea ca înainte, dar fără 
gândurile parazite, care constituie majoritatea activităţii minţii fizice a 
omului obişnuit. 

Acest nou mod de funcţionare psihică, eliberarea spirituală, este tot 
un exemplu pentru semeni. Un eliberat îşi poate folosi mintea perfect, 
dar o face numai când este necesar, adică atunci când este interesat să 
interacţioneze cu lumea fizică. În rest, mintea tace, iar starea rezultată 
este de extraordinară fericire. (Paradoxal, maeştrii de nondualitate 
trăiesc într-o dualitate pură, în spirit şi minte. Oamenii obişnuiţi nu 
trăiesc în dualitate, ci în multiplicitate, risipindu-se într-o mie de 
direcţii.) 

Eckhart Tolle spunea că, după iluminare, i-au dispărut 80% dintre 
gânduri. Asta înseamnă că, totuşi, îşi foloseşte mintea în continuare 
atunci când interacționează cu oamenii şi problemele curente de viaţă. 
Sadhguru spune că, atunci când se retrage în camera sa, poate sta şi o zi 

întreagă fără să gândescă absolut nimic. Dar când, de pildă, el ţine 
conferinţe, desigur că apelează şi la memorie. 

Înţelegem că fiinţa umană poate trăi mai bine decât au făcut-o 
strămoşii. Atingând această stare de purificare mentală, ca a maeştrilor, 
vom absorbi integral inspiraţiile venite de la Spirit. I se mai spune 
purificarea ego-ului sau subordonarea intelectului. 

- Deci, totuşi, mintea fizică şi ego-ul sunt indispensabili! 

- Aşa cum am spus, mintea astrală are nevoie întâi să înveţe de la 
mintea fizică cum să se comporte în lume. Deci ego-ul sau intelectul este 
vioara întâi, el trebuie întâi dezvoltat şi apoi rafinat. Acesta este modul 
natural şi evoluat în care Creatorul vrea să funcţioneze fiinţa umană. Nu 
eliminând complet mintea fizică, ci purificând-o ca să ajungă la aceeaşi 
sensibilitate precum mintea subtilă şi mintea superfină. 

Mintea fizică poate ceea ce nu pot celelalte: să aducă suprize, prin 
necontenita ei cercetare a naturii fizice şi punerea de întrebări. Mintea 
astrală are toate răspunsurile, dar nu are întrebări. Poate că ăsta ar fi 
rolul principal al minţii fizice: să pună întrebări. 

Maeştrii spirituali, de cele mai multe ori, aşteaptă şi provoacă 
întrebările discipolilor, nu vin ei cu propriile teme. Dimpotrivă, preferă 
să rămână în tăcere, contemplând liniştea densă a Divinului, care 
vibrează la o frecvenţă foarte înaltă. Odată ce încep să vorbească, vibrația 
le scade puţin, în mod automat. Au iniţiative numai când vine ordinul de 
Sus. 

La omul actual, ca şi cel mai vechi, mintea fizică acţionează 
dezechilibrat. Dă o prea mare importanţă realităţii fizice, uitând complet 
de viaţa spirituală. Omul evoluat trebuie să-şi dezvolte latura lăsată în 
paragină. Intelectul este cel mai bun instrument creat de Dumnezeu 
pentru a controla viaţa fizică, dar numai cu condiţia să nu uite de 
stăpânul său natural: Spiritul (Fiul de Dumnezeu). Intelectul nu se 
pricepe la tainele Divinităţii. 

De sine stătător, intelectul devine arogant, îşi parazitează Spiritul, îi 
aduce belele şi suferinţe inutile omului, respinge glasul intuiţiei chiar şi 
atunci când raţiunea dă greş, îşi exagerează importanţa propriei fiinţe în 
dauna celorlalte, ducând la aşa-zisele păcate precum agresivitatea, 
cruzimea, lăcomia, invidia, trufia etc. 

Deci mintea conştientă trebuie folosită, nu poate fi un ideal acela de 
a o elimina. De altfel, nici nu este posibil acest lucru. Chiar şi eliberaţii o 
folosesc pentru sarcinile fizice. Dar diferenţa este că o folosesc ca pe un 
servitor umil, fiindcă ea şi-a pierdut complet simţul independenţei, 
orgoliul suficienţei de sine, senzaţia separării de Spirit, adică ego-ul 

negativ. Intelectul uman are această posibilitate de a se crede autonom, 
„buricul Pământului”, ceea ce nu este nici în avantajul său, nici al 
Spiritului. Trebuie să depunem toate eforturile pentru a elimina această 
falsă credinţă din mintea noastră! 


Sadhguru a construit un templu dedicat lui Shiva şi învăţăturile lui sunt de 
tip shivaist. In acelaşi timp, afirmă că el nu a fost şi nu este un devot al lui 
Shiva. In tinereţe era chiar un ateu convins. Sadhguru spune însă că el este 
acum “SCLAVUL lui Shiva”, care l-a ales pentru a transmite învăţăturile sacre 
yoghine. Orice înţelept autentic este complet subordonat lui Dumnezeu. De la 
EI îşi trage şi puterea, şi cunoaşterea, şi fericirea. ? 


Cine ești tu - practica scurtă 





- Spune-mi, te rog, cine sunt eu? 

- Cine eşti tu? Eşti spaţiul deschis, fără preferinţe, în care intră orice 
gând, orice emoție, orice senzaţie. Tu nu eşti mintea. Mintea e ceva foarte 
complicat, ştiinţa nu i-a dat de capăt. Nu eşti nici Spiritul. Spiritul e ceva 
din altă lume, de neînțeles. Tu eşti ceva mult mai simplu: nimicul care 
acceptă totul. 

Când te trezeşti din somn, spaţiul interior se deschide, primind orice 
impresie. Toţi oamenii se trezesc spiritual dimineaţa, dar nu îi 
interesează asta, li se pare natural şi simplu. Ei caută lucruri alambicate. 

- Dar conştiinţa cosmică, chakrele, kundalini, turya, al treilea ochi, 
extazul beatific — nu acestea definesc trezirea spirituală, iluminarea? 

- Acestea sunt lucruri complicate. Tu eşti ceva simplu, mult mai 
simplu. Nu-ţi bate capul cu ce nu există pentru tine. Când îţi vor apărea, 
vor deveni parte a experienţei minţii. Mintea este ceva foarte, foarte 
complicat. Dar tu nu eşti mintea, ci simplitatea cea mai pură, care lasă 
toate gândurile s-o străbată. 

- Dar unde sunt eu când visez? 

- Ţi-ai pus vreodată în vis întrebarea „cine sunt eu”? Sigur că nu. Tu 
eşti spaţiu deschis şi atât. Nu pui întrebări. Doar mintea întreabă, iar ea 
se schimbă de la oră la oră, de la minut la minut. În tine apare starea de 
veghe, visul, somnul fără vise... 

- Dar adineauri spuneai că spațiul se deschide când mă trezesc din 
somn. Te contrazici! 


2 https://www.youtube.com /watch?v=I8PLorgkdpo 

- Cârcotaşule! Ţi-am repetat că este complicat. Logica nu te 
ajută să afli cine eşti. Lasă mintea să cerceteze cât vrea, 
permite-i să-şi facă de cap. Totuşi, tu eşti suportul gândurilor, 
locul unde ele se contrazic. Eşti spaţiul de joacă al gândirii. 
Doar spaţiul! Nu jocul, nu vibraţiile. Nu argumentele şi 
contraargumentele. Eşti deschiderea către orice, fără 
preferinţe. Priveşte în interior şi recunoaşte-te! Cât eşti de 
simplu şi senin! Nimic nu te atinge, deşi totul trece prin tine. 
Eşti puritate imaculată. 

- Nu reuşesc să-mi imaginez cum arată acest spațiu. 

- Nici n-ai putea să-ţi imaginezi cu mintea, fiindcă o depăşeşte. Pur 
şi simplu, SIMTE ce eşti: întindere neclintită în toate direcţiile, fără 
repere, gol, neant nemărginit... 

- Totuşi, eşti sigur că ACESTA sunt eu? Mi se pare cam puțin... 

- Mai multe explicaţii sunt inutile. Nu-i mai pune pe alţii să te 
lămurească cine eşti tu! Tu ştii cine eşti. De fapt, orice altceva sunt 
imagini născocite de minte, la care eşti doar un martor. Simţi foarte clar 
că eşti ACESTA. Rămâi în tine cât mai mult şi vei regăsi paradisul: statul 
degeaba extatic. 

Dar răspunsul nu e complet până nu testezi practic „cine eşti tu”. 
Închide ochii şi aşază-te în Sine, ca şi cum te-ai afunda într-o pernă mare, 
groasă şi foarte moale, atât de plăcută, că nu mai simţi nevoia de nimic 
altceva. Repetă zilnic această experienţă până când, într-o bună zi, te vei 
uni cu Spiritul, te vei Trezi.... 


«În ultimă instanţă, cu cât viziunea noastră asupra lumii este mai simplă, 
cu atât este mai bine pentru noi. Nu merită să fim pasionaţi prea mult de 
ezoterism, să ne convingem că Universul este din cale afară de complicat, de 
neînțeles, şi să ne răsfăţăm mintea cu acest lucru. Universul este şi incredibil de 
complicat şi simplu, în acelaşi timp. Cea mai importantă lege a Universului este 
iubirea.» S.N. Lazarev 


Defocalizarea atenţiei asupra spaţiului 





Te afli într-o situaţie de viaţă. De fapt, situaţia este în mintea ta. Ce e 
în afara corpului tău sunt doar nişte mişcări ale unor obiecte numite 
“oameni”. Ele capătă o semnificaţie doar când intră în spațiul tău 
interior, în conştiinţa ta. Aici devin o “situaţie cu personaje”. 

Simţi emoţiile care îţi incing spațiul interior. Vezi gândurile care 
descriu situaţia şi cum te străduieşti să răceşti spațiul cu raţiunea ta 

pentru a nu te lăsa controlat de emoţii. Dacă adânceşti analiza, vei 
percepe mai mult: spațiul în sine, fără senzaţii, emoţii şi gânduri. Un 
spațiu gol, neutru, primitor, în care intră toate acele impresii. Rămâi aici. 
În acest spaţiu vid poate intra orice tragedie şi cele mai complicate 
gânduri. Este un spaţiu primitor, infinit, neimplicat în nimic, dincolo de 
senzaţii, dincolo de emoţii, dincolo de gânduri. 

Când dispar primele impresii, spațiul este imediat disponibil pentru 
altele, fără amintirea celor dinainte. Totul se şterge din spațiu, pentru că 
nu are memorie. Este percepţie pură. Rămâi în acest spațiu primordial, 
total primitor, neimplicat în nimic, fără amintiri, fără impresii proprii. 
Emoţional, simţi seninătate, iar mental, ai ideea unui spațiu gol. Dar 
acest spațiu este dincolo de orice descriere, fiindcă el conţine orice idee, 
orice emoție. Este conştiinţa pură, fără amintiri. 

Unii maeştri spirituali indică să nu te focalizezi asupra obiectelor din 
spațiu, ci asupra spațiului însuşi. O poţi face în meditaţie, cu ochii 
închişi, aşa cum am descris. 

Într-un videoclips, Craig Holliday spune că maestrul său, 
Adyashanti, recomandă, pentru a nu pierde starea de trezire spirituală, să 
ne concentrăm atenţia constant asupra spaţiului Conştiinţei. 


Un alt maestru, Laurenţiu Marga, ne învaţă CUM să ne antrenăm 
practic în acest scop. 

Când te plimbi prin parc, orientează-ţi percepţia asupra 
aerului, asupra spațiului care le înglobează pe toate cu 
generozitate. Concret, în loc să-ţi focalizezi vederea asupra 
centrului câmpului vizual, focalizeaz-o asupra periferiei 
câmpului vizual, în stânga şi dreapta simultan. Evident, asta 
nu înseamnă să priveşti saşiu, ci doar ca atenţia să fie 
preponderent fixată în lateral. 

Începe mergând pe o alee liniştită şi ţine privirea fixă, dar 
atenţia, la marginea câmpului vizual. Foarte repede, vei putea 
percepe un semn distinctiv al reuşitei, anume o senzaţie de 
uşoară destindere plăcută a pieptului. Oricum, după circa 10- 
15 minute de mers defocalizat, creierul va învăţa deja 
procedeul. Va deveni aşa de plăcut, încât te vei simţi 
inconfortabil când va trebui să-ţi focalizezi atenţia asupra 
vreunui obiect, ca de obicei. Totuşi, necesităţile curente te vor 


3 https://www.youtube.com /watch?v=tz-UXrES87c 

obliga să alternezi deseori focalizarea pe centru cu cea pe 
periferie. 

Odată ce ai învăţat acest procedeu, repetă-l ori de câte ori ai ocazia, 
inclusiv acasă în meditaţia cu ochii deschişi. E ca şi cum te-ai strădui să-ţi 
tragi ochii înspre urechi, mental, ca să obţii o vedere panoramică. 

Priveşte-te în oglindă drept în ochi. Acum, relaxează-ţi ochii, şi îţi vei 
vedea chipul neclar, dublu. Asta înseamnă defocalizarea privirii. (Putem 
face o comparaţie cu stereogramele, care trebuie privite de aproape ca 
şi cum ai privi în depărtare. Totuşi, la ele, atenţia este focalizată tot pe 
centru, deci nu e de mare folos pentru antrenamentul spiritual.) 

În yoga, există antrenamente speciale cu ochii, destinate focalizării 
minţii şi epurarea ei de gânduri nedorite. Una din tehnici este privirea 
vârfului nasului (nasikagra drishti sau agochari mudra, pentru trezirea 
lui Kundalini shakti). Muşchii oculari sunt forţaţi să ţină ochii încrucişaţi 
şi în jos. Altă mudră folosită la concentrarea cu ochii semi-închişi este să 
ridici privirea spre centrul frunţii (bhrumadhya drishti sau shambhavi 
mudra, pentru activarea lui Ajna chakra). O altă mudră este trataka, 
privirea fixă a unui obiect sau a cerului. Un efect al ei este intrarea în 
starea alfa, somnolenţă. (Se spune că "mintea urmează corpul”. Asanele 
sunt posturi nemişcate cu tot corpul. Mudrele sunt posturi nemişcate cu 
o mică parte a corpului. Dacă ochii sunt păstraţi nemişcaţi, mintea le va 
urma exemplul şi nu va mai gândi compulsiv.) 

Spre deosebire de mudrele amintite, în defocalizarea privirii, nu se 
folosesc muşchii oculari, ci mudra este pur mentală: atenţia şi voinţa se 
antrenează să ţină ochii destinşi şi mintea alertă. De fiecare dată când 
vine vreun gând, privirea se focalizează automat spre centru. Nu ai decât 
să o readuci înspre periferie. Este un procedeu mai rafinat decât celelalte 
mudre amintite, în care te poţi antrena când nu eşti obligat să te 
focalizezi pe altceva. Nimeni nu-şi va da seama că practici yoga cu ochii 
deschişi în acest timp. 

Voința de a practica tehnica perseverent poate fi ajutată de o 
atitudine sau slogan de genul: 

- Trăiesc în lume, dar mă interesează Ce e dincolo de ea; 

- Privesc prin obiecte către substratul lor; 

- Privesc în afară, dar atenţia e înăuntru; 

- Privesc înainte, dar văd şi ce e înapoi; 

- În aceste clipe, atenţia totală, relaxată, doar asupra percepţiei... 

E un mod inteligent de a dresa mintea astfel: când priveşti focalizat, 
evident, mintea se va concentra pe obiectul respectiv, dar când priveşti 
defocalizat, mintea se va elibera de gânduri. Ele vor mai veni, în număr 

mai mic, dar tu nu le vei mai dezvolta, cum s-ar mai spune, nu vei mai 
transforma o poză în video. Defocalizarea a devenit un fel de "ancoră" 
care programează mintea să se oprească la comandă. 

Nu uita, totuşi, că scopul principal este să păstrezi în câmpul atenţiei 
SPAŢIUL, adică Conştiinţa pură. Finalitatea va fi că, după o practică de, 
să zicem, câteva săptămâni, ai putea accede la starea în care îţi vor 
dispărea gândurile parazite, adică vei "rămâne în prezent". Este un pas 
înainte către dobândirea iluminării, o stare eliberatoare, un progres 
evident, dar nu încă iluminarea. 

Vei putea beneficia de acest antrenament când vei dori să aplici doar 
prima etapă ("Stai liniştit!") a tehnicii de meditaţie propusă în "Viaţa 
impersonală" de Joseph Benner: Stau liniştit - Observ - Eu sunt - 


Dumnezeu. 

N.B. Consideraţiile de mai sus aparţin integral autorului acestui articol şi 
nu maestrului de la care a fost "furată" tehnica defocalizării privirii, folosind 
videoclipurile sale publice. 


Când va veni iluminarea? Când va fi dizolvat ego-ul? Aceasta nu ţine 
de tine, adică de personalitatea ta, ego-ul tău. Dacă mai e nevoie de el, 
Spiritul tău îl va mai păstra şi chiar îl va întări. Doar la momentul 
potrivit, stabilit de Spirit, va incepe destructurarea lentă sau mai rapidă a 
ego-ului. Iată ce scrie Joseph Benner în revelaţia "Viaţa impersonală', 
care este o nedeclarată "Evanghelie a nondualităţii" (traducerea cărții îmi 
aparţine): 


«Această Cunoaştere, această Realizare nu va veni imediat. Ea poate veni 
după mulţi ani. Sau poate veni chiar mâine. Aceasta nu depinde decât de Tine 
însuţi; Nu de personalitatea ta, cu dorinţele şi înţelegerea ei omenească; Ci de 
EU SUNT-ul tău — Dumnezeul dinăuntrul tău.» (cap.2) 

«E în regulă dacă personalitatea ta împreună cu intelectul ei te îndeamnă 
să te îndoieşti şi să te revolţi împotriva unei autorităţi pe care încă nu o 
recunoşti ca fiind a Mea. Chiar Eu sunt cel care îţi face personalitatea să se 
revolte astfel; căci ea, prin orgoliul simțului individualităţii, Îmi este încă 
necesară pentru a dezvolta o minte şi un corp suficient de puternice încât să 
Mă exprime perfect. Eu i-am dat deci personalităţii tale misiunea de a se îndoi 
şi de a se revolta astfel până vei fi apt de a Mă cunoaşte. Dar imediat ce Îmi vei 
fi recunoscut Autoritatea, va începe subminarea autorităţii personalităţii tale. 
Zilele dominaţiei sale sunt numărate şi tu vei apela la Mine din ce în ce mai 
mult pentru ajutor şi îndrumare.» (cap.3) 

8 ianuarie 2020 

EŞTI VULNERABIL PENTRU CĂ AI 
EGO 


Capitole: 

Să nu mai ai dorinţe | Unde cauţi fericirea | Spiritul să-ţi fie principala 
plăcere | Să te bazezi pe Mine, în cele mai mici amănunte! | Profunzimea de 
câmp mental | Rămâi în sfânta percepţie | Dacă poţi trăi cu gândul ăsta, 
eşti deja mântuit! | Ego în pericol 


De ce te atacă oamenii, de ce ai gânduri neplăcute, de ce te 
înconjoară energii negative? 

Acceptând că e karma ta, asta te-ar putea ajuta să rezişti prin 
resemnare. Dar este nevoie să ai o adevărată smerenie şi să înţelegi că, 
totuşi, nu tu eşti cel vinovat dacă pedeapsa karmică vine de peste veacuri 
sau de peste neam. 

Mai simplu este să admiţi că eşti atacat de demoni, care fie 
manipulează oamenii împotriva ta, fie te agresează direct energetic şi/sau 
telepatic. Nu tu eşti de vină nici acum, dar poţi înțelege că slăbiciunea ta, 
vulnerabilitatea ta la atacurile demonice este prezenţa în tine a EGO-ului. 
Dacă nu ai avea ego, orice atac ar trece pe lângă, ai fi blindat de un scut 
aproape impenetrabil. Dar având un ego, ai fisuri, breşe de securitate, 
prin care oricând poţi fi împuns dureros. Desigur, te vei replia, vei lupta 
cu adversarii, îţi vei bandaja rănile sufletului. Dar n-ar fi mai bine să 
renunţi la ego?! 


Să nu mai ai dorinţe 





Orice îţi doreşti la un moment dat se înregistrează în minte, iar 
Spiritul îţi va oferi ocazia să îţi satisfaci acea dorinţă, chiar dacă uitaseşi 
de ea. Fa însă rămăsese acolo, în inconştient, şi cerea o exprimare. De 
aceea, Spiritul este interesat ca tu să îţi consumi acea dorinţă până te 
saturi de ea şi astfel să se şteargă de pe lista de dorințe neîmplinite. 
Numai că poate se va împlini în alt moment decât voiai tu. 

Când te apropii sufleteşte de Sursa Vieţii, nu îţi mai doreşti lucruri 
lumeşti, căci va trebui să le consumi la un moment dat. Adică să pierzi 
timpul cu ceva inutil. Nu mai ai dorinţe. Sună dur, dar ca să-ţi eliberezi 
mintea de lumesc, ai nevoie să te eliberezi de dorinţele obişnuite. 

Desigur, pentru asta trebuie să fi trăit destul timp, să ai multe 
experienţe la activ, ca să înţelegi cât de efemere sunt satisfacţiile 
omeneşti şi să tinzi acum numai spre satisfacţiile spirituale. Căci nu poţi 
trăi fără niciun fel de dorinţă. Trebuie să le înlocuieşti pe cele lumeşti cu 
cele cereşti. 

NOTĂ: În zilele noastre, internetul face posibilă îndeplinirea virtuală 
a aproape oricărei dorinţe. Dacă ai, de pildă, nostalgia să cânţi la oboi, 
ceea ce este ca şi imposibil s-o faci la vârsta şi posibilităţile tale, e de 
ajuns să urmăreşti videoclipuri pe YouTube cu lecţii de oboi şi tot ce are 
nevoie un novice. După câteva ore, eşti deja tobă de informaţii şi, mai 
ales, de emoția împlinirii acelei dorinţe a ta. Ai şters-o de pe lista de 
dorinţe doar mulţumindu-te cu satisfacerea ei virtuală. În doar câteva 
ore. Altfel, în realitate, ai fi avut nevoie de foarte mult timp, energie, 
resurse, iar, în final, ai fi constatat că nu are nimeni nevoie de oboiul tău. 
Şi ai fi ratat astfel ocazia să te ocupi mai serios de spiritualitate. 

Iar Realitatea Virtuală (VR) duce experienţa psihologică la un nivel 
şi mai realist. Am putea spune că tehnologia cibernetică este o putere 
paranormală disponibilă oricui. Totuşi, nimeni nu primeşte 
instrucţiunile de folosire şi contraindicaţiile. În acest sens, este foarte 
periculoasă, la fel ca orice putere paranormală trezită într-un om netrezit 
(adică având încă ego). De aceea, educaţia spirituală a devenit obligatorie 
pentru păstrarea sănătăţii mentale a populaţiei. 


Unde cauţi fericirea 





Viaţa poate fi plăcută şi interesantă, uneori. Dar acest entuziasm nu 
durează prea mult. Cele mai multe clipe pe care le trăim sunt banale, iar 
unele, de-a dreptul dureroase. Viaţa terestră nu îţi poate oferi fericirea. 
Fericirea are o origine „extraterestră”. 

Fericirea este o stare de linişte aşternută peste suflet. Pe acest 
fundal, orice lucru îţi pare frumos, minunat. Nu lucrul în sine este aşa, ci 
percepţia ta. 

Dar omul caută fericirea chiar în obiectele acestei lumi, unde ea nu 
se află. Şi pentru că plăcerea oferită de aceste lucruri limitate este şi ea 
limitată, omul caută s-o mărească şi s-o prelungească. Prin exagerări, 
prin modificări chimice, prin diverse experimente. Dar nici până astăzi, 
omul nu a găsit secretul fericirii în lucrurile acestei lumi. Mai încearcă 
din răsputeri, încă. Până într-o zi, când va renunţa la această căutare 
sortită din start eşecului. 

El nu caută unde trebuie. Fericirea este un dar al Spiritului, este o 
energie venită dintr-o lume paralelă. Când pricepe asta, omul nu mai dă 
toată atenţia materiei în care trăieşte. Pe deplin fericit nu poate deveni 
decât după moarte, când va trece în planul paralel de unde vine fericirea. 
Acum, se bucură de clipele liniştite petrecute pe Pământ, care nu sunt 
decât o promoţie a ceea ce va urma dincolo. 

Iar clipele neplăcute le consideră un avertisment să nu se lege 
sufleteşte de prilejurile plăcute pământeşti, care sunt nişte surogate 
trecătoare, nişte momeli de a uita de sursa Fericirii adevărate. 

Se pare că, totuşi, unii rari oameni au găsit Fericirea 
adevărată chiar trăind această viaţă pământească. Asta, pentru 
că accesează substratul vieţii, care este Conştiinţa divină. 


Spiritul să-ţi fie principala plăcere 





Când eşti singur şi relaxat, ego-ul se poate manifesta cam aşa: Cauţi 
să-ţi aduci în minte o stare plăcută, un gând frumos, un proiect entuziast. 
Vrei să-ţi UMPLI mintea cu ceva plăcut, de care eşti ATAŞAT şi să 
respingi gândurile despre lucruri urâte, respingătoare. Asta e opera ego- 
ului, care vrea să-şi ofere o stare plăcută. Desigur, nimeni nu îl condamnă 
pentru asta. Este chiar rolul lui: să elimine lucrurile neplăcute şi să le 
aducă pe cele plăcute. Ăsta e ego-ul. Deci pare a fi un „băiat bun”! 

Dar tocmai aici zace falsitatea. De la acest imbold natural, ego-ul va 
trece către lucruri mai grave, pentru a-şi păstra starea de bine în mijlocul 
provocărilor vieţii. Deseori nu va mai fi singur, ci se va lovi de diverşi 
oameni, iar atunci ego-ul va începe să lupte pentru „pacea” sa. Va lupta 
cu toată agresivitatea, exact din acelaşi motiv: pentru pacea sa. Vezi 
contradicţia? 

Iată cât de periculoasă este tendinţa egotică de a-ţi produce singur 
(cât mai multă) plăcere. De altfel, e uşor să cazi în narcisism prin acest 
mecanism egotic. Vei încerca să-ţi maximizezi mereu plăcerile personale. 
Iar dacă cineva se va opune, îl vei nimici. 

Spiritual vorbind — începând cu clipele de singurătate, când îţi este 
mai uşor s-o faci, nefiind deranjat de nimeni — ar trebui să înlocuieşti 
dorinţa de a-ţi fie ţie personal bine cu dorinţa de a te simţi Marea 
Conştiinţă care conţine atât fiinţa ta, cât şi alte fiinţe, lucrurile frumoase 
şi pe celelalte, totul. Deci în loc să te focalizezi asupra propriei mici fiinţe, 
să te dilaţi, să cuprinzi multe fiinţe deodată. 

Sau să chemi în ajutor propriul Spirit, să-ţi dea El o inspiraţie 
frumoasă, un gând înălţător care să-ţi coloreze în culori vii actuala 
dispoziţie. Dar nu un gând strict personal, ci unul care să te scoată din 
egocentrism. 

Totuşi - dacă ai putea să faci asta - cel mai bine te poţi simţi 
când renunţi să faci ceva ca să te simţi bine. Atunci eşti total 
relaxat şi senin. Să nu faci ceva mental, adică să nu chemi anumite 
gânduri sau emoţii pozitive sau plăcute. Nu mă refer la nevoia de mişcare 
fizică, a trupului, care are propriile nevoi. Mă refer la agitația mentală ce 
vine din nemulţumirea faţă de ceea ce este în momentul prezent în 
spaţiul tău psihic — ca dispoziţie, stare, afect. 

De fiecare dată când simţi să îţi lipseşte ceva sau că îţi dau târcoale 
grijile, stresul, anxietatea, iată cam ce tehnici de supravieţuire egotice 
aplici de obicei: sau pui o melodie frumoasă, sau îţi aduci o amintire 
plăcută, sau speri că totul va fi bine (binele tău), sau îţi abaţi atenţia cu 
divertismente etc. De acum încolo, evită-le! Au fost utile pentru altă 
epocă. Eşti în altă etapă evolutivă. 

Foloseşte fiecare grijă sau necaz sau minut de răgaz drept încă o 
binecuvântată ocazie de a-ţi aminti intens de Forţa ce zace în tine, de 
Spiritul Divin ce vrea să se exprime prin tine. Cere-l insistent să-ţi 
vorbească prin semne, prin energii, prin stări, să-Şi facă simțită Prezenţa, 
iar tu să-l aduci omagiile tale, fiind îmbibat de Iubire şi de Seninătate. Şi 
chiar dacă nu le vei simţi imediat, tu insistă şi concentrează-te la 
Prezenţa Interioară, ştiind că nu există nimic mai frumos şi mai plăcut 
decât Fa. De ce să-ţi pierzi timpul cu paliative, când ai la dispoziţie 
panaceul universal?! 


Să te bazezi pe Mine, în cele mai mici amănunte! 





Deviza de fiecare clipă să fie: „Să te bazezi pe Mine, în cele mai 
mici amănunte!” („Viaţa Impersonală”, cap. 17) Te abandonezi Lui, îţi 
dispar instantanteu grijile şi stresul. 

Spiritul meu are cu adevărat Puterea chiar şi de a-mi controla 
organele interne. El este inteligenţa mea reală, iubirea pe care o simt 
uneori. Spiritul ESTE. 

Dar atunci eu cine sunt? E mai uşor să-mi dau seama cine NU sunt. 
Să mă separ de non-eu. Să-mi rog Spiritul cu umilinţă să mă ajute să-L 
descopăr în fiecare amănunt şi să îmi depăşesc tiparele de gândire şi 
emoţionale (ego-ul). 

În final, voi fi numai ce vrea El. Acela voi fi eu, cel adevărat. Un 
spectator al jocului energiilor, fiinţelor, obiectelor, dar şi un jucător de 
partea Spiritului. Voi asista cum magnificul Spirit Divin invizibil se 
manifestă prin mine. Iar eu mă voi simţi liber, făcând ireproşabil ce îmi 
ordonă Superiorul, având deplină încredere că e bine să-L urmez în toate. 
Voi avea mereu prilejuri de bucurie în acţiune, şi de fericire în inacţiune. 


Profunzimea de câmp mental 





Când gândeşti, imaginile ţi se înfăţişează pe un ecran mental aflat, să 
zicem, la 20-30 cm în faţa ochilor minţii, deci aproape. În schimb, când 
te scufunzi în Conştiinţă, ea se întinde până la orizont, este un spaţiu 
nesfârşit, în care intră totul (gânduri, emoţii, senzaţii). Cuprinzi totul în 
tine şi vederea nu îţi mai este obturată de acel ecran cu gânduri care ţi se 
vâră în faţă. 

Ochii minţii se comportă ca nişte ochi fizici. Când te concentrezi pe o 
imagine, ochii se focalizează spre centru, unde se află imaginea. Dar dacă 
te străduieşti să îţi DEFOCALIZEZI privirea internă, atunci vei privi 
PRIN acea imagine, spre depărtare (ca la stereograme). Orice gând îţi 
produce neapărat şi o imagine sau mai multe în şir. Propune-ţi să nu te 
mai atragă acestea, ci să rămâi cu privirea în depărtare. 

Acest fapt îţi va produce plăcere, pentru că te vei simţi de neatins, 
superior, mai presus de gânduri. Şi chiar este o stare de vibraţie uşor 
superioară stării de concentrare mentală. Când vreun gând insistent te va 
atrage spre el, vei simţi o mică neplăcere, din cauza coborârii vibraţiei. 
Deci e mai plăcut să te menţii deasupra gândurilor, o plăcere naturală pe 

Cum se foloseşte stereograma: Priveşte de la 40 cm cu ochii relaxaţi, 
adică focalizaţi în depărtare, iar trandafirul galben se va ivi în relief, detaşat de 
fond. 


Rămâi în sfânta percepţie 





Căutătorule de adevăr! 

Lasă deoparte tot ce ai învăţat de la alţii, toate metodele şi definițiile! 
Rămâi acum doar cu tine şi gândurile tale! 

Fii onest şi recunoaşte că, la urma urmelor, adevărul despre 
eliberarea ta spirituală este că: 

- Nu poţi defini CE anume vrei să eliberezi din tine. 

- Nu poţi spune CINE vrea să elibereze acel ceva. 

Cine sau ce trebuie eliberat? Cine sau ce vrea să elibereze? Eşti 
blocat. Acum eşti sincer şi profund, faţă în faţă cu adevărul. Rămâi în 
această sfântă neputinţă! 

După atâţia ani de spiritualitate, ai ajuns la adevăratul început. Când 
nu ştii ce vrei. Spui că vrei eliberarea. Dar a CUI din CE? Rămâi în 
această sfântă neînțelegere! 

Simţi că există un potenţial încătuşat. Simţi că se va descătuşa prin 
tine. În propria minte, tu eşti doar Simţirea şi nimic altceva: simpla 
percepţie. Şi ce este acel potenţial încă nemanifestat? O percepţie 
completă, a întregii Realităţi. Deci percepţia vrea o percepţie 
nemărginită. Aha! Rămâi în această sfântă percepţie! 


Dacă poţi trăi cu gândul ăsta, ești deja mântuit! 





Trebuie să munceşti până în ultima zi de viaţă împotriva ego-ului, 
neştiind dacă acest efort spiritual îţi va aduce vreun beneficiu. Dacă poţi 
trăi cu gândul ăsta, eşti deja mântuit! 

Când, vreodată, te vei Trezi spiritual, să ştii că e doar Graţia Divină, 
nu e meritul muncii tale spirituale. Dacă poţi trăi cu gândul ăsta, eşti deja 
mântuit! 

După iluminare, vei lucra zilnic cu tine însuţi ca să păstrezi fericirea 
cerească, fără de care nimic lumesc nu te va mai satisface. Dacă poţi trăi 
cu gândul ăsta, eşti deja mântuit! 

Vei muri neluând cu tine nimic, nici victoria împotriva ego-ului, nici 
lumina metafizică, nici eliberarea de minte — toate astea sunt la fel de 
efemere şi iluzorii ca cel care le-a trăit. Cele mai preţioase experienţe vor 

rămâne Divinului. Tu ai să dispari definitiv, ca un abur ce eşti... Dacă poţi 
trăi cu gândul ăsta, eşti deja mântuit! 


Ego în pericol 





Pentru ca omul să poată întâlni Spiritul, trebuie redus voltajul. 
Diferenţa este imensă. Oricum, Spiritul va face toate eforturile să-şi 
reducă vibrația. Problema este ca ego-ul să şi-o ridice. Atunci, un prim 
contact ar fi posibil în condiţii de siguranţă. 

Dar este ego-ul în pericol? El se simte în pericol întotdeauna când 
pierde controlul. Iar Trezirea tocmai pierderea controlului înseamnă. În 
unele cazuri nefericite, omul a ajuns la psihiatrie după un episod 
iluminatoriu. Asta ne arată că Spiritul nu a fost suficient de prevăzător, 
iar ego-ul s-a ars, fiind imatur încă. 


«Iluminarea este viaţa obişnuită trăită în pace absolută, ştiind că tu nu eşti 
o entitate separată, ci totalitatea vieţii. Asta e tot. Iluminarea nu este o 
experienţă spirituală. Este o experienţă fizică, chiar una dureroasă. Vei vedea 
cum corpul începe să freamete când creierul ţi se decuplează de la toate acele 
credinţe şi idei anterioare. Când părerile ţi se năruiesc una după alta, trupul 
simte asta. De aceea îmi scrieţi: „Cesar, nu ştiu ce se petrece. Pierd controlul 
Nu pierzi controlul, ci n-ai avut niciodată control. Pentru că tu n-ai existat 
niciodată. „Am atacuri de panică!” Bine-ai venit la bord! „Mă simt bolnav, 
obosit!” Vezi, lumea ta se prăbuşeşte, iar corpul experimentează asta.» (Cesar 
Teruel) 


PP? 


17 februarie 2020 

ETAPELE SPIRITUALITĂŢII 


Capitole: 
Şase stadii ale Trezirii 
Avertismente pentru căutătorii spirituali 
Cu maestru sau fără? 
Cu efort sau fără? 
Ca să găseşti iluminarea, caut-o cu lumânarea! 
Relatări ale unor episoade iluminatorii 


Spiritualitatea are câteva repere generale, pe care le voi reprezenta 
grafic mai jos. Ea începe chiar cu 1) starea „nespirituală” a omului 
obişnuit, prin care absolut toţi trecem. 

Apoi, după ce omul îşi dă seama că prilejurile de bucurie oferite de 
lume sunt trecătoare şi de mică intensitate, el caută adevărata fericire. Şi 
descoperă 2) învăţăturile spirituale sau trăirile paranormale, care îi 
deschid un orizont vast, necunoscut înainte. 

Un moment important este 3) Iluminarea sau trezirea spirituală. 
După această revelaţie, conştiinţa umană revine la poziţia sa de 
supraveghetor al minţii şi are cel puţin două opţiuni: fie se opreşte din 
progresul spiritual, speriată de amploarea transformărilor, fie continuă 
să aprofundeze apropierea de Spirit. 

Un element descurajator poate fi apariţia 4) „nopţii negre a 
sufletului”, adică o disperare adâncă, cauzată de perceperea exagerată a 
propriilor defecte. Poate că ele sunt exagerate tocmai de comparaţia cu 
perfecțiunea percepută în experienţa de vârf a iluminării. Cea mai bună 
scăpare este să continui practica ta spirituală, oricare ar fi ea, şi să-ţi 
păstrezi luciditatea şi detaşarea. 

Mici dezamăgiri spirituale vor surveni la tot pasul. În funcţie de 
optica de moment, le vei percepe fie ca şi cum Dumnezeu nu-ţi dă ceea ce 
credeai că meriţi; fie ca o expresie a neputinței tale de a te ridica la 
înălţimea idealului pe care l-ai ales. Astfel de poticniri sunt inevitabile, 
căci alchimia transformării interioare trebuie să decapeze straturi groase 
de obiceiuri mentale, adunate de mulţi ani (ego-ul). Acest lucru va dura 
ceva timp şi numai perseverenţa poate garanta succesul. 

În final, va apare 5) eliberarea definitivă de ego şi poveştile sale. E 
vorba de o perfectă comunicare dintre Spirit şi om. Apoi, e vorba de 
Trezirea conştiinţei umane la adevăratul său potenţial divin, precum şi 
detaşarea de obsesiile minţii. 


RĂZVAN-ALEXANDRU PETRE - Eseuri pe teme spirituale 2020 pag. 31 


Totuşi, „anatomic”, conştinţa umană va continua să rămână în corp 
pe timpul somnului când Spiritul se aventurează în lumea astrală, a 
spiritelor. Unirea definitivă dintre suflet şi Spirit va surveni abia după 
moartea trupului, dar până atunci, fiecare îşi va vedea de sarcinile 
proprii. Desigur, deoarece comunicarea dintre Spirit şi suflet este 
perfectă, vehiculul uman va exprima perfect dorinţele Spiritului său — 
ceea ce este o performanţă ideală pentru această încarnare... 





Conştiinţa  Conştiinţa 
spiritului omului Minte 


h Conştiinţa umană percepe numai mintea, 





1  darnuşispiritul (starea obişnuită a 
omului) 


Conştiinţa umană este atrasă de 

2 conştiinţa spiritului şi începe să se 
detaşeze de jocurile minţii (apare 
spiritualitatea) 


Conştiinţa umană fuzionează temporar cu 
3 conştiinţa spiritului, detaşându-se de 
minte (iluminare spirituală) 


Conştiinţa umană percepe "umbrele 

4  egoului” din minte, păstrând legătura cu 
conştiinţa spiritului ("noaptea neagră a 
sufletului”) 


Conştiinţa umană, fuzionată definitiv cu 
5 conştiinţa spiritului, controlează complet 
mintea (eliberare spirituală) 


ETAPE PRINCIPALE ALE SPIRITUALITĂŢII 

«Ideea că toate Trezirile sunt la fel este ridicolă. Nu toate Trezirile au 
aceeaşi profunzime. Pot varia enorm. Dar a atinge chiar puţin din Realitate 
înseamnă, totuşi, a atinge Realitatea. Să nu subestimăm importanţa oricărui 
nivel de Trezire. De fapt, orice grad de Trezire este extraordinar. Are o valoare 
incredibilă.» (Adyashanti) 


Șase stadii ale Trezirii 





Un iluminat american (J.C. Lemay4) a creionat harta procesului 
numit “trezire spirituală” în felul următor: 

Stadiul 1. Există doar zgomot mental, vârtejul şi neliniştea 
identificării cu trupul. Organismul uman este condus de inconştient, din 
cauza condiţionărilor şi autocentrării existente în mintea care gândeşte 
compulsiv. 

Stadiul 2. Începi să observi, să fii martor al minţii. Observarea este 
deja o fază mai liniştită. Apare o distanţă între observator şi mintea 
psihologică. În acest stadiu începe călătoria către Fiinţa pură sau Tăcere. 

Stadiul 3. Atenţia se retrage tot mai mult de la zgomotul minţii şi se 
întoarce către sine. Învăţăm să ne adâncim tot mai mult în interior, să ne 
abandonăm, să ne eliberăm de zgomotul minţii, acel mic “eu” psihologic. 

Stadiul 4. Începem să avem, când şi când, experienţa liniştii pure. 
Fiinţa pură rămâne în sine, nu mai există un “eu” şi nici mintea 
autocentrată. Totuşi, rămâne o subtilă dualitate, în care liniştea pură (sau 
fiinţarea pură) pare a fi experimentată de "cineva". Există conştiinţa 
stării pure sau tăcerea. Se simte pace, neclintire, odihnă, totalitate, 
unificare. Dar încă nu e de ajuns. 

Stadiul 5. Continuăm să ne scufundăm. Ne afundăm tot mai mult în 
tăcere, lăsându-ne la o parte conştiinţa de sine şi orice fel de dualitate. 
Contrar celorlalte stadii, acesta este pasiv. Nu mai putem spune că 
“eliberăm” sau că ne “retragem”, pentru că nu mai există acum niciun 
agent capabil de a “face” aceasta. Doar ne abţinem de a ne agăța de ceea 
ce a rămas, de fiinţă, conştiinţă, atenţie, linişte, pace, odihnă, totalitate. 
Iar eliberarea se petrece de la sine. 

Stadiul 6. Aici nu putem descrie nimic. A rămas doar liniştea (ca să-i 
dăm un nume), dar fără conceptul de linişte, fără cineva care o 
experimentează, fără a fi o experienţă, fără vreo conştiinţă a ei. Aceasta 
este starea originală absolută dinainte de ființă sau non-fiinţă, dinainte 


4 http://rays-of-light.net//+pmap 

de dualitate şi non-dualitate. Aici chiar şi sentimentul de “Eu” se întoarce 
la sursa lui. 

Aceste 6 stadii indică şi cum se rafinează “efortul omenesc”. Stadiul 1 
este fără efort, în sensul că este aproape în întregime automat şi 
condiţionat. Încă nu se depune niciun efort pentru eliberare. Stadiul 2 
este stadiul efortului în forţă. Apoi, acesta se rafinează progresiv de-a 
lungul stadiilor 3, 4, 5. Şi devine atât de subtil, încât devine lipsit de efort 
în stadiile 5 şi 6. 

Desigur, nu e totul chiar atât de liniar. Am putea fi încă în stadiul 2, 
dar să avem sclipiri din stadiul 4 sau chiar intuiţii din stadiile 5 şi 6. În 
acest moment, căutătorii care merg pe cont propriu (neavând un 
învăţător sau maestru spiritual) deseori se păcălesc singuri, clamând pe 
baza acestor scurte intuiţii că “Eu sunt lipsa de efort”. Acesta este un truc 
al minţii egotice, care te împinge să renunţi prematur la a mai depune 
eforturi. 

Sau am putea fi destul de bine stabilizaţi în stadiul 4, dar încă să 
experimentăm momente de identificare cu mintea-corp specifice 
stadiului 1. E absolută nevoie să perseverăm în continuare. 


«Trebuie să faci un imens efort ca să realizezi Sinele. E foarte uşor să te 
opreşti pe cale şi să recazi în ignoranță. Trebuie să depui un efort foarte hotărât 
ca să rămâi pe vârf odată ce l-ai atins, dar în cele din urmă, va veni şi timpul 
când vei fi pe deplin stabilit în Sine. Atunci nu vei mai putea cădea. Ai atins 
destinaţia şi nu mai sunt necesare alte eforturi. Dar până vine acel moment, e 
nevoie de o practică spirituală constantă.» (Annamalai Swami) 


Avertismente pentru căutătorii spirituali 





Pentru a veni în ajutorul căutătorilor spirituali de tip new-age şi, mai 
ales, neo-advaita, iată câteva avertismente ale autorului J.C. Lemay şi 
motivele pentru care el şi-a lansat website-ul: 

- Căutătorii subestimează şi minimalizează puterea ego-ului de a 
interfera, distorsiona şi corupe calea spirituală. 

- Căutătorii, aproape tot timpul, bagatelizează şi chiar resping 
necesitatea de a manifesta efort, disciplină şi devotament pe calea lor 
spre „trezire”. 

- Căutătorii, de cele mai multe ori, nu fac niciun progres real pe cale, 
nu se transformă deloc, nu au o idee clară în ce etapă se găsesc şi se cred 
a fi cu mult mai pregătiţi, capabili, purificaţi, maturi, serioşi şi sinceri 
decât sunt în realitate. 

- Căutătorii, sub influenţa a nenumărați autodenumiţi învăţători, 
folosesc cuvintele „trezire” şi „iluminare” într-un mod atât de uşurel, 
simplist şi superficial, încât nu doar că le-au golit de esenţă, dar îi face să 
ia drept „trezire” orice mică înţelegere intelectuală sau vreo sclipire a 
adevărului ocazională şi trecătoare. 

- Căutătorii deturnează conceptele spirituale şi deseori sunt prinşi în 
capcana vreunui „absolutism” (agăţându-se de ce cred ei că ar putea fi 
„adevărul ultim”) cu care-şi ung un mecanism de evitare a adevărului şi 
îşi neagă starea lor interioară reală. De exemplu, se complac deseori în 
ideea că „ego-ul” este o iluzie, dar aceasta numai pentru a-şi oferi un 
motiv pretins „raţional” de a nu descoperi, înfrunta şi elimina aspectele 
întunecate ale acestui „ego” şi umbrele naturii lor umane. (traducere din 
„A Spiritual Journal by Sri Clownananda - Foreword'5) 

Ca un ajutor suplimentar pentru căutătorii contemporani ai 
adevărului, autorul a creat o colecţie de citate importante ale unor mari 
înţelepţi: Quotes From The Sourcec 


Cu maestru sau fără? 





Un maestru spunea că sunt două categorii de iluminaţi: primii, care 
se iluminează singuri, şi ceilalţi, care se iluminează cu ajutorul unui 
maestru. „Dacă te-ai fi putut ilumina singur, n-ai mai fi ajuns să apelezi 
la mine”, spunea maestrul respectiv. E absolut logic. Există, totuşi, şi altă 
perspectivă. 

Oare de ce, când căutăm un lucru, îl găsim tocmai în ultimul loc 
unde-l căutăm?! 

Dacă trebuie să te iluminezi, o vei face cândva -— fie singur, fie în 
preajma unui maestru deja iluminat. Dar nu e mai frumos să te iluminezi 
sub oblăduirea unui maestru?! Se creează o legătură sufletească 
nemuritoare, un suflet de grup, o şcoală spirituală care va avea o forţă de 
impact social mult mai mare decât ar fi putut-o avea fiecare iluminat de 
unul singur. Oamenii, ajutându-se reciproc, învaţă iubirea. 

Ramana Maharishi spunea că „Maestrul exterior are rolul să 
trezească Maestru interior”. Dar dacă Maestrul interior, Spiritul n-ar fi 
deja trezit, cine te-ar împinge să cauţi un Maestru exterior? Spiritul tău te 


5 http://rays-of-light.net/ 
* http://advaito.com/ 


RĂZVAN-ALEXANDRU PETRE - Eseuri pe teme spirituale 2020 pag. 35 


conduce treptat pe calea ta spirituală, unică. La un moment dat, îţi aduce 
în față un Guru. Acesta îţi va oferi Graţia sa. 

Dar de ce nu ţi-o oferă însuşi Spiritul interior? 

Se întâmplă aşa, poate, pentru că Spiritul interior este trezit, dar 
neputincios deocamdată. Are nevoie de ajutorul îngerilor nevăzuţi şi al 
unui guru fizic pentru a căpătă controlul fiinţei umane în totalitate. Acum 
Spiritul e ca un consilier la umbra minţii. Trebuie însă să devină prim- 
ministru sau preşedinte în exerciţiu. Iar mintea şi trupul să asculte toate 
ordinele sale. 

Deci Maestrul exterior are un rol sacru de jucat, iar dacă îl joacă 
bine, el se apropie de Dumnezeu. Toate spiritele au ca unic scop să se 
apropie de Dumnezeu. Niciodată nu e de ajuns, mereu mai e o distanţă 
până la Perfecţiunea Ultimă. A juca desăvârşit rolul de Guru este o 
modalitate extraordinară pentru un spirit să se înalțe în rang. Iar Spiritul 
tău te aruncă în braţele Gurului şi pentru a-i oferi ocazia să te ajute. 

Deci, inversând sensul frazei lui Ramana, am spune, fără a greşi, că: 
„Maestrul interior te împinge către Maestrul exterior pentru a-l ajuta pe 
acesta din urmă să se apropie şi mai mult de Absolut”. 

Totuşi, nenumărați oameni s-au Trezit „din senin”, fără nicio 
pregătire, fără maestru, fără metodă, în cele mai ciudate momente şi 
moduri. A fost alegerea Spiritului şi a lui Dumnezeu, care întotdeauna 
ştie ce face. 

Iată de ce, potenţialul există deja în cei "aleşi", dar iluminarea se 
petrece deseori alături de un maestru. Se spune că este „câmpul de forţă” 
al maestrului cel care te-a elevat. Cei pregătiţi nici nu au nevoie de o 
anumită tehnică predată de maestru, ci doar prezenţa lui este de ajuns. 
Totuşi, mulţi alţii stau în preajma acestuia fără a face un progres 
remarcabil. Deci nu e de ajuns energia maestrului, nu e de ajuns metoda 
predată de maestru, ci esenţial este ca discipolul să fie copt pentru marea 
experienţă. 


Cu efort sau fără? 





Cât efort e nevoie să depui pe drumul spre iluminare? Prima 
iluminare ar putea veni prin abandonul de sine (de ego), atunci când 
îți dai seama, de exemplu, că metoda folosită şi puterea ta interioară nu 
sunt de ajuns pentru a străpunge vălul iluziei atotputernice. Sau când eşti 
copleşit de necazuri şi suferinţe şi înţelegi că nu controlezi nimic în 

realitate. Numai Graţia divină poate debloca acel potenţial divin interior. 
(Vezi mărturisirea lui Craig Holliday.7) 

Nicio tehnică, oricât de intens practicată, nu poate ţine locul Voinţei 
lui Dumnezeu. Dacă ar fi existat o astfel de tehnică, s-ar fi aflat până 
acum. Apoi, oamenii ar fi pus-o deja în locul lui Dumnezeu. Ar fi fost 
logic. Din moment ce Dumnezeu era imprevizibil şi incognoscibil, iar 
tehnica de a atinge starea supremă era la îndemână şi da rezultate certe, 
tu pe cine ai fi ales?! Acesta este argumentul pentru care afirm răspicat că 
iluminarea depinde în primul rând de Graţie. 

Sigur, este posibil ca trezirea să se producă în timpul unei tehnici 
oarecare. Dar nu te lăsa păcălit! Nu este datorită valorii ei intrinseci sau 
ca răsplată pentru osteneala ta! Chiar dacă există şi aceste merite (din 
punct de vedere omenesc), ele niciodată nu ar fi de ajuns în sine. Nu 
idolatriza o cale sau un maestru. Chiar şi cel mai mare maestru nu îţi va 
acorda atingerea Iluminării decât dacă este împins de Dumnezeu şi 
având Graţia s-o facă. Altfel, vei sta lângă el o viaţă întreagă aşteptând 
zadarnic. 

Iată trei exemple de iluminaţi. Primul, mai tânăr, având un ego avid 
de distracţii, suferă la un moment dat o ridicare spectaculoasă a energiei 
Kundalini care, dintr-o dată, îl transformă într-un om spiritual. Al doilea, 
cu un ego spiritual ambițios, exersează tenace diverse practici spirituale 
şi, la un moment dat, trăieşte iluminarea. Al treilea, mai bătrân, după o 
viaţă în care doar a studiat diverse doctrine spirituale, fiind convins de 
existenţa lui Dumnezeu, în final, primeşte darul iluminării când se 
aştepta mai puţin. 

Dar fiecare iluminare are o poveste proprie, diferită de la om la om... 


Ca să găsești iluminarea, caut-o cu lumânarea! 





Nu eşti scutit de efort. Dacă vrei să permanentizezi şi să aprofundezi 
prima iluminare sau doar micile sclipiri şi intuiţii, trebuie să-ţi dai 
silinţa. Acum ai o motivaţie clară, ştii ce anume cauţi să păstrezi. Nu mai 
e o căutare vagă, o simplă credință în maestru sau învăţătură. Ştii ce ai 
avut şi s-a dus, pentru că, după prima iluminare, urmează inevitabil 
revenirea la starea obişnuită. Şi acum ai libertatea de a alege ce doreşti: 
fericirea cerească sau existenţa banală dinainte. Iar în acest moment 
crucial, iluminaţii se împart în ambele tabere. Vrei să trudeşti pe calea 


7 https://www.youtube.com/watch?v=Pm_PdvsIxFI 

spre eliberare, spre stabilizarea în starea de iluminare 24/24? Desigur, 
vei mai primi şi alte forme de Graţie, dar numai dacă optezi ferm pentru 
a te adânci în extazul cu ochii deschişi. Iar în primele faze, mai ales, 
trebuie să te străduieşti constant cu tine însuţi. 

Dar chiar şi înainte de prima iluminare, dacă ai luat contact cu 
spiritualitatea şi eşti atras ca un magnet de Dumnezeu, nu vei putea sta 
degeaba. Dimpotrivă, te vei arunca cu entuziasm în diverse practici, cu 
speranţe imense. Vei munci spiritual pentru autocunoaştere, optimizare 
şi autocontrol, pentru elevarea gândirii şi comportamentului, pentru 
disciplinarea emoţiilor şi micşorarea egocentrismului. Toate acestea 
înseamnă să dedici efort, timp, energie (care se numesc TAPAS în yoga). 

Dacă vreun „maestru” ţi-ar sugera în acest stadiu incipient că nu 
trebuie să faci nimic, ci doar să aştepţi pomana cerească, înseamnă că 
vrea să te fraierească. Vrea ceva de la tine: supunere, cotizaţii, 
sponsorizări, dependenţă psihică etc. Dar nu, osteneala personală este 
inevitabilă chiar de la început. Studiul teoretic, dar serios al 
spiritualităţii, este tot un sacrificiu de timp şi energie, care va da roade 
mai târziu. 

Totuşi, când vei înţelege că Voința lui Dumnezeu este suverană, 
atunci te vei înfiora şi te vei smeri cu adevărat. Vei pricepe că "efortul 
tău" e absolut nimic faţă de ceea ce vrei să obţii. 


«Fără efort nu vei ajunge niciodată, iar cu efort nimeni nu a ajuns 
vreodată. Depune toate eforturile de care eşti capabil, pune-ţi toată energia şi 
sufletul în ceea ce faci, iar într-o bună zi vei putea spune: Văd că efortul nu mă 
poate duce nicăieri. lar în acea zi, nu tu îl vei opri, ci efortul nu va mai fi 
necesar. lar când efortul se întrerupe de la sine, atunci începe meditaţia.» 
(Osho) 


Sadhguru spune că există multe căi de a te eleva de la nivelul lui 
Muladhara chakra la Ajna chakra. Dar de la Ajna la Sahasrara nu mai 
există nicio cale. Nondualitatea se experimentează abia la nivelul lui 
Sahasrara chakra. Spaţialitatea Conştiinţei se poate trăi şi la nivelul lui 
Ajna, dar maeştrii aflaţi pe acest nivel nu sunt cu adevărat “nonduali”, ci 
mai păstrează o urmă de ego. Nu e neapărat un lucru rău, dar încă se 
păstrează riscul unor alunecări spre devieri spirituale. Sahasrara este 
ultimul refugiu şi cel mai sigur. 

Spiritualitatea nonduală mai este numită “calea fără cale”, fiindcă e 
vorba de trăirea directă a unui salt inimaginabil, deci imposibil de 
prognozat şi pregătit. 

Din perspectiva absolutului, nu există decât EI, unica Fiinţă, nu 
există chakre şi alte fenomene specifice relativului. Totuşi, în lumea 
relativului, experienţa non-duală nu e posibilă fără activarea lui 
Sahasrara chakra, în diverse grade: de la simpla înţelegere teoretică a 
noţiunilor non-duale, apoi primele sclipiri de trezire, până la stadiul de 
stabilizare în iluminare (eliberarea). 

Aş mai adăuga următoarele argumente de ce se numeşte “calea fără 
cale”: 

- Te poţi trezi dacă tu cauţi sau nu cauţi iluminarea spirituală. 

- Te poţi trezi urmând o cale spirituală sau doar urmându-ţi propria 
intuiție, dar cu aspirație. 

- Te poţi trezi având un maestru sau neavând niciunul. 

- Te poţi trezi în timpul unei tehnici spirituale sau în cu totul alt 
moment nepremeditat. 

- Te poţi trezi cu ajutorul lui Kundalini sau fără ajutorul lui 
Kundalini. 

Trezirea însăşi caută să se trezează în timp ce are o experienţă într- 
un corp uman (agregat biologic). De la acest paradox primordial apar 
nenumărate alte ciudăţenii. Ceea ce apare drept contradicţie în lumea 
fenomenelor relative este normalitate în lumea absolutului. Şi invers: 
lumea relativă este o ciudăţenie (vis, iluzie etc.) când e privită din poziţia 
absolutului. Dar numai aşa poate lumea creată funcţiona separat de 
Cauza Primă. 

De aceea, când toţi oamenii se vor ilumina, ar mai putea exista 
lumea la fel ca astăzi? Atunci Pământul va fi translatat într-o dimensiune 
superioară (eterică). Mai exact, populaţia iluminată va fi translatată în 
Noul Pământ, iar cei rămaşi la vechiul mod de funcţionare vor rămâne în 
dimensiunea actuală. (Vezi amănunte în articolul meu "Viitorul 
omenirii în date'.) 


Relatări ale unor episoade iluminatorii 





„Nu mă simţeam în stare să comunic cuiva cele petrecute” 


Într-o zi de toamnă, Wendy Rose-Neill lucra în grădina ei din 
Buckinghamshire. Cu toate că este de profesie psihiatru şi redactor la o 
publicaţie medicală, având pe deplin capacitatea de a comunica, Wendy a 
putut relata cu foarte mare dificultate cele trăite. 

«Grădinăritul a fost întotdeauna o activitate odihnitoare, iar eu în 
aceea zi eram într-o dispoziţie contemplativă. Îmi amintesc că, treptat, 

am devenit cât se poate de conştientă de tot ceea ce mă înconjura: 
cântecul păsărilor, foşnetul frunzelor, adierea vântului care îmi mângâia 
pielea, mireasma ierbii şi a florilor. Am simţit o nevoie bruscă de a mă 
aşeza în iarbă, cu faţa în jos şi, în timp ce mă aşezam, mă simţeam 
străbătută de un fluid energetic, ca şi cum aş fi devenit parte din 
pământul de sub mine. Senzaţia de separare față de tot ceea ce mă 
înconjura începuse să se estompeze. În chip straniu, eram împletită cu 
pământul, într-o unitate totală, ca şi cum aş fi fost alcătuită din el şi el 
din mine. Am devenit conştientă de firele de iarbă care îmi atingeau faţa 
sau îmi răsăreau printre degete; mă simţeam copleşită de o forţă ce parcă 
pătrundea în cea mai intimă parte a fiinţei mele. 

Era ca şi cum aş fi venit la viaţă în acea clipă, ca şi cum m-aş fi trezit 
dintr-un somn adânc şi îndelungat şi mă aflam acum în lumea adevărată. 
Îmi amintesc că am simţit cum un văl îmi era ridicat de pe ochi şi cum 
mă puteam focaliza asupra a tot ceea ce mă înconjura, cu toate că încă 
eram aşezată cu capul în iarbă. Mi-am dat seama că eram învăluită de o 
tainică energie a iubirii şi că totul, însufleţit sau neînsufleţit, este ţinut 
laolaltă, cu o forţă atotputernică, de un fel de conştiinţă greu de descris în 
cuvinte. 

Deşi nu cred că totul a putut dura mai mult de câteva minute, mie mi 
s-a părut nesfârşit, ca şi cum aş fi rămas suspendată într-o eternă stare 
de înţelegere. Când am revenit la starea obişnuită, am rămas nemişcată şi 
liniştită în iarbă, urmărind să aprofundez cele trăite şi încă uluită că totul 
fusese aievea. Îmi amintesc că în acele clipe extraordinare am fost 
pătrunsă de un sentiment profund de bucurie şi pace interioară. Nu mă 
simţeam câtuşi de puţin în stare să comunic cuiva cele petrecute şi nici 
nu m-am străduit să fac aşa ceva. Câteva luni mai târziu, însă, am trăit 
ceva asemănător, în împrejurări diferite. 

Era primăvara, din nou într-o zi însorită şi călduroasă, conduceam 
maşina pe un drum liniştit de ţară, nu prea departe de casă. Drumul 
cobora într-o pantă lină pe o distanţă cam de o jumătate de milă, cât să 
pot vedea în zare clădirea unui conac ivindu-se printre vârfurile 
copacilor. Din nou m-am simţit cuprinsă brusc de un fascicul de forţă 
uluitoare ce mă înconjura, îmi amintesc cum străfulgerarea puternică a 
luminii copacilor şi a câmpului se desfăşura în timp ce conduceam. Totul 
s-a terminat când am ajuns la intersecţia de la capătul drumului de ţară, 
unde era nevoie să o iau la dreapta. Ultima jumătate de milă, sau cam aşa 
ceva, am parcurs-o în condiţii normale, doar că aveam acelaşi sentiment 
de pace interioară ca data trecută. 

Cele două experienţe trăite de mine mi-au apărut drept revelații 
uimitoare, iar eu mă simţeam atunci pusă în acord cu o vibraţie 
misterioasă, de care până atunci nu fusesem conştientă. Citisem 
relatările altora despre experienţe asemănătoare, dar nu am împărtăşit 
nimănui ceea ce trăisem eu. De-a lungul anilor, experienţa trăită a 
revenit sub diferite forme, mobilizându-mi întreaga fiinţă într-un chip 
extraordinar. Câteodată ea durează mai multe ore sau chiar zile în şir, 
timp în care constat că potenţialul meu energetic este foarte mare. Mă 
simt totodată în contact apropiat cu ceilalţi şi cu tot ce mă înconjoară, iar 
gândurile mele sunt cât se poate de focalizate. În general, experienţele 
trăite au avut rolul de a-mi îmbogăţi viaţa, dându-i sens şi continuitate, 
ceea ce m-a ajutat să trec peste o perioadă de criză, în care mi se părea că 
totul se prăbuşeşte în jurul meu. Ele m-au îmbogăţit cu un profund 
sentiment de uimire şi mister şi mi-au deschis o nouă viziune despre 
pământ şi universul în care trăim, umplându-mă de un tot mai adânc 
respect faţă de toate formele de viaţă.» 


„Pluteam pe spate într-un fluviu de pace pe sub poduri de 
liniște” 

Cunoscutul scriitor Arthur Koestler relatează în cartea sa "Scriitura 
invizibilă” experienţele avute ca prizonier într-o celulă, în timpul 
războiului civil din Spania. Elementul declanşator al experienţei sale 
iluminatorii l-a constituit ceea ce autorul considera ca fiind o 
reconfirmare a teoriei lui Euclid, potrivit căreia numărul numerelor 
prime este infinit. Koestler crede că a ajuns la acest adevăr scrijelind 
anumite semne pe zidul celulei, cu ajutorul unei bucăţi de sârmă. Iată 
cum descrie el starea sa de extaz dumnezeiesc: 

«Semnificaţia acestei intuiţii m-a luat pe sus, asemenea unui val. 
Verbalizarea intuiţiei fusese de natură să nască valuri, aceasta 
resorbindu-se însă îndată, lăsând în locul ei doar o esenţă fără cuvinte, 
un iz de eternitate, o vibraţie uşoară a săgeţii în albastrul cerului. 
Probabil că am rămas acolo vreme de câteva minute, cuprins de transă, 
fiind conştient dincolo de cuvinte că «totul este perfect — perfect», până 
când am început să simt cum o uşoară dezordine mentală mă deranjează 
— evenimente lipsite de importanţă perturbau liniştea desăvârşită a 
momentului. 

Mi-a venit atunci în minte sursa acelei uşoare indispoziţii: mă aflam, 
fără îndoială, în închisoare şi aş fi putut fi executat. Drept răspuns, am 
fost cuprins de un sentiment care s-ar fi tradus în cuvinte: «Şi ce dacă? 

Doar atât ? Nu există ceva mai important care să te îngrijoreze?». 
Răspunsul a venit atât de spontan şi amuzant, încât mica indispoziţie ce 
se infiltrase în mintea mea nu conta mai mult decât pierderea unui 
nasture de la guler. Apoi am simţit cum plutesc pe spate într-un fluviu de 
pace, pe sub poduri de linişte. Apele izvorau de nicăieri şi se revărsau nu 
se ştie unde. În cele din urmă, râul şi cu mine nu mai eram. Eu-l limitat 
încetase să mai existe. 

Când spun că «Eu-l încetase să mai existe» mă refer la o experienţă 
concretă, dar atât de incomunicabilă pe cale verbală ca şi trăirile generate 
de un concert de pian, trăiri care sunt totuşi reale. De fapt, aceste stări 
sunt mai reale decât tot ceea ce trăisem înainte — aveam pentru prima 
oară sentimentul că vălul căzuse şi că puteam fi în contact cu «realitatea 
cea adevărată», cu ordinea ascunsă a a ceea ce există, cu radiografia 
ţesăturii întregii lumi, de obicei ascunsă sub straturi de evenimente 
lipsite de importanţă. 

Aceste experienţe mi-au oferit din plin certitudinea că există într- 
adevăr o ordine superioară a realităţii, aceasta singură dând un sens 
întregii noastre existenţe.» (sursa traducerilor8) 

21 februarie 2020 


3 http://yogaesoteric.net/content.aspx?lang= RO&item=21809 

CUM SĂ ÎNDUPLECI NECESITATEA 


Capitole: 
Agresivitatea ego-ului deranjează până şi gramatica 
Ego-ul este un mecanism 
Indepărtarea nechirurgicală a grijilor 


Dumnezeu a apărut dintr-o necesitate a haosului, iar Creaţia a 
apărut ca o necesitate a lui Dumnezeu. Poate că mai potrivit ar fi să ne 
închinăm Zeităţii Supreme numite „Necesitate”. 

Cum poate fi Ea înduplecată? Foarte simplu. Reducându-ne la tăcere 
ego-ul. Într-o clipă, nevoile noastre reale se vor alinia cu nevoile 
universului. 

Necesitatea noastră nu este ceva fix, ci constant în schimbare, e 
umbra ego-urilor noastre. Când un ego este mare, atunci umbra sa îl 
însoţeşte neînduplecată. Când ego-ul dispare, nu mai există nicio 
obligaţie, ci totală libertate şi fericire. Desigur, este vorba de libertatea de 
a acţiona integrat în legile universului. Adică ai sentimentul lăuntric de a 
fi liber, dar nu vei face niciodată ceva contrar armoniei universale. 

Spiritul omului se străduieşte a convinge ego-ul să renunţe la 
libertatea sa haotică, care îi aduce numai suferinţă. Suferinţa este 
inevitabilă dacă ego-ul vrea să fie independent de interesele Spiritului 
său. Când ego-ul începe să se supună de BUNĂVOIE, apar primele 
străluciri de iluminare spirituală şi fericire necondiționată. 

Să renunţi la autonomie înseamnă ca tu, omule, să nu te mai supui la 
dictatura propriilor gânduri, emoţii, amintiri, adică la mofturile ego-ului, 
ci să asculţi poruncile Spiritului şi ale lui Dumnezeu. Aceasta e 
înţelepciunea, alternativa la libertatea prost înţeleasă. Când Spiritul te 
pune, să-ţi aperi trupul cu toată tăria de care eşti capabil, dar când EI te 
reține, să fii total nesimţitor, incredibil de detaşat. 

Să renunţi acum la independenţă ţi se pare că ar fi un sacrilegiu şi o 
imposibilitate. Dar este doar părerea ego-ului, acumulată în timp. Nu te 
supui cuiva exterior, ci interiorului tău mai Înalt. Nu e niciun pericol, 
nicio jignire, dimpotrivă, câştigi imediat fericirea, seninătatea, lipsa 
suferinţei. Viaţa îţi va fi dirijată de o Inteligență mai înaltă, iar tu vei 
continua să îţi foloseşti capacităţile personale. Dar ele vor înceta să fie o 
valoare în sine, acţionând discreţionar, ci vor fi subordonate unui Scop 
superior. 

Agresivitatea ego-ului deranjează până și 
gramatica 





Atunci când eşti forţat de viaţă să renunţi la un avantaj, comoditate, 
interes personal, eşti nedreptăţit, ai imediat o reacţie egotică violentă 
(chiar dacă nu o manifeşti exterior). Este normal, pentru că acesta este 
rolul ego-ului: să apere interesele trupului. Dar tocmai într-un astfel de 
moment poţi exersa separarea de interesele trupului: întâi observându-ţi 
reacţiile interioare agresive faţă de „răul” din exterior. Apoi, înțelegând 
că îi dai o importanţă exagerată, că eşti prea subiectiv, că nu e chiar 
normal cum priveşti lucrurile. În final, detaşându-te, amintindu-ţi că nu 
Tu ai reacţionat, ci ego-ul Tău, în virtutea educaţiei şi instruirii sale de-o 
viață. 

Persoana I singular este timpul verbal al ego-ului: "eu fac, eu dreg”. 
Deseori, exprimarea este atât de agresivă, încât oamenii au simţit nevoia 
să găsească nişte variante de înlocuire mai blânde, care să abată atenţia 
de la egocentrismul mesagerului. 

Una ar fi folosirea nosismului (noi editorial), de exemplu: “Nu ne 
îndoim de inteligenţa cititorului, dar acesta e un lucru de neînțeles.” 

O alta este folosirea lui tu impersonal, ca o protecţie în situaţia 
unor mărturisiri personale: “Când închizi ochii, te cutremură viziunile 
despre viitor.” 

Ego-ul nu are măsură. De exemplu, el va da aceeaşi importanţă unei 
mici zgârieturi, ca şi unui accident grav. În al doilea caz, acţionează 
normal, aşa cum îi este rolul de apărător al trupului. Dar când, 
neexistând o ameninţare reală, ego-ul începe să facă scenarii sumbre de 
viitor, te vei comporta nedrept de disperat, furios sau depresiv, într-un 
cuvânt: aberant. 

Alt exemplu: un bogătaş face o criză de nervi dacă i se serveşte masa 
cu 10 minute întârziere. Dar un sărac ce caută hrană prin gunoaie e mai 
calm, chiar dacă nu găseşte niciun rest comestibil, fiindcă este obişnuit 
cu foamea. Prin urmare, nu condiţiile şi evenimentele exterioare sunt 
determinante, ci reacţia noastră psihologică la ele, care este condiţionată 
prin educaţie, mediu social, amintiri — într-un cuvânt, de ego. 


Ego-ul este un mecanism 





Ego-ul este un mecanism fără minte, deşi se foloseşte de intelect. 
Dar gândirea sa este limitată, locală şi de moment. Tu, adevăratul Eu, ai o 

viziune largă, a eternității şi infinitului, a solidarităţii cu semenii şi 
ascultării faţă de Înţelepciunea supremă. 

De inteligenţă se foloseşte şi ego-ul, şi Spiritul. Dar, pe când ego-ul 
este un produs al trecutului (umplut cu tipare de gândire, cicatrici 
emoţionale, comportamente copiate de la alţii etc.), Spiritul este perfect 
racordat la prezent şi urmăreşte planuri pe termen foarte lung. 
Inteligența Spiritului este fluidă, iar a ego-ului este cristalizată (termenii 
aparţin teoriei psihologice Cattel-Horn). 

Ego-ul e maestru în speculaţii şi reinterpretări aiuritoare. De pildă, 
afirmaţii de genul „nu perechea iubită te poate face fericit, ci fericirea 
depinde doar de tine, e o alegere” pot fi înţelese complet anapoda. Adică, 
conform ego-ului: nu trebuie să-ţi pese de celălalt, să devii tot mai 
autocentrat şi nepăsător, mai plin de tine şi de gândurile tale. Dar sensul 
corect este altul şi anume că Spiritul din tine este acel suflet-pereche pe 
care toţi îl căutăm fără a-l găsi într-un alt om. Fericirea depinde de tine 
doar în măsura în care te abandonezi Lui. Deci nu alegi tu cu mintea să fii 
fericit, ci dimpotrivă, alegi să nu mai crezi în fericirile promise de minte. 
Iată deci cât de uşor poate fi pervertită de către ego o învăţătură 
sapienţială... 

Ego-ul este un construct necesar supraviețuirii, cu condiţia să nu ia 
conducerea fiinţei umane. El trebuie să fie subordonat Centrului 
decizional, care este Spiritul, fiinţa superioară şi divină din om. Spiritul 
este creat după chipul şi în vederea asemănării cu Dumnezeu. Nu ego-ul! 
Ego-ul nici măcar nu este o fiinţă, ci o idee. Au un fel de viaţă şi ideile, pe 
care trebuie să le-o respectăm, dar viaţa superioară are în ea duh şi 
adevăr, calităţi divine ce nu pot fi găsite decât în Spirit sau Sinele 
Suprem. 

Reacţiile ego-ului se transpun în boli ale corpului, din cauza grijilor 
cu care se umple. În final, vei constata că nu merita să-ţi faci atâţia nervi, 
că tot acolo ai fi ajuns, dar acum te-ai îmbolnăvit şi viaţa e şi mai greu de 
suportat. Deci un ego autonom este o sursă sigură de boală, de suferinţe 
fizice, pe lângă stresul psihic. 

De câte ori ego-ul se gândeşte la ceva care îi pare negativ la adresa 
lui, corpul va resimţi fie o strângere de inimă, fie un nod în gât, fie un 
ghem în abdomen sau alte senzaţii neplăcute care vor dura ceva timp. 
Sunt semnele ego-ului, dacă îţi plac... El interpretează realitatea în 
funcţie de interesele sale şi te chinuie pe tine. Dar ego-ul nu are acest 
drept, el nu ar trebui să te chinuiască, fiindcă e doar o rotiţă din Fiinţa ta 
imensă. Depistează-i jocurile prosteşti şi taie-i coada parazitului! Ego-ul 
e ca o tenie care suge din vlaga fiinţei tale. Cât ai să-l mai rabzi?! 

Oamenii trebuie preveniţi să nu se lase manipulaţi de mintea lor 
îngustă. Cu toţii posedă o Inteligență superioară, sunt mereu ajutaţi de 
Aceasta, dar numai în măsura în care ei Îi permit. Cea mai eficientă 
profilaxie a bolilor psiho-somatice (inclusiv anxietatea, depresia, atacul 
de panică) este renunţarea la pretenţiile ego-ului. 

Aşa vei schimba însăşi Necesitatea divină, care va devia treptat 
celelalte ego-uri de la a-ţi mai face rău. Nu va mai exista un motiv 
necesar, deci nu vei mai fi atacat de lume şi viaţă. Orice ai pătimit până 
acum, a fost necesar, chiar dacă nu-ţi dai tu seama la ce. 

Începe să te modelezi lăuntric în acest mod şi vei sesiza că afirmaţiile 
sapienţiale ale lui Marius Ghidel sunt corecte, inspirate de înţelepciunea 
divină, cu adevărat. 


« Sinele Divin nu caută niciodată ale sale. lartă totul şi acceptă totul. Este 
infinit de îngăduitor şi de smerit şi supus, bun şi blând, şi mereu se lasă pe sine. 
Nu-şi impune voinţa niciodată, ci doar acceptă şi cedează. Este ca praful pe care 
călcăm sau ca o cârpă. Nu luptă pentru sine şi nu se apără. El nu are lipsuri, nu 
are ce să apere. El nu ştie decât să iubească... » 

« Când îţi predai puterea în mâna Domnului, controlul tău este maxim, 
pentru că atunci El este cu tine. Şi va voi pentru tine ce este mai bine pentru 
Sine. Când eul se retrage şi se predă, înaintează Dumnezeu. Acest curaj nu-l 
avem, dar dacă l-am avea, viaţa noastră ar deveni un miracol. Noi nu controlăm 
nimic. Numai El este peste tot.» 

« Omul lui Dumnezeu este retras, cuminte, modest şi simplu, nu vrea mai 
mult, nu vrea să deranjeze pe nimeni, face loc, dă întâietate, nu insistă, nu 
forţează, nu vrea nimic pentru sine mai mult decât are nevoie, doar eliberează, 
nu vrea să fie primul, ci ultimul, mai mult dă decât ia, se sacrifică pentru ceilalţi, 
se supune tuturor, nu se supără când pierde ceva şi mulţumeşte întotdeauna 
Domnului pentru toate, fie bune, fie rele. Dar cine vrea să fie aşa?! Cine? 

» (Marius Ghidel) 


Îndepărtarea nechirurgicală a grijilor 





Anxietatea e lipită de ego ca timbrul de scrisoare. Iar de anxietate se 
leagă simptomele psiho-somatice (adică deranjamente, tulburări, boli 
trupeşti). Dar eşti atât de obişnuit cu anxietatea ta, încât n-o bagi în 
seamă decât când îţi provoacă dureri: de inimă, de cap, de stomac (se 
somatizează). De obicei, încerci să uiţi de griji prin abaterea atenţiei, 
distracţii, hobby-uri etc. Dar până când vei putea evita confruntarea cu 
propriile griji?! 

Grijile sunt altceva decât preocuparea pentru supravieţuire. Trebuie 
să te îngrijeşti de corp şi minte, asta e sarcina pozitivă a ego-ului. Dar 
grijile sunt altceva, sunt obsesii, uneori somatizate. Grijile apar mereu, 
chiar şi când nu e nevoie să reflectezi la problemele respective. Nu-ţi dau 
pace, te necăjesc. Nu sunt constructive, pentru că nu te ajută să iei decizii 
mai bune. Doar te chinuie inutil. 

Idealul, văzut din perspectiva interesului individual, este să poţi 
separa preocuparea de grijă. Asta înseamnă dizolvarea ego-ului negativ, 
dispariţia grijilor. Funcţionezi ca un om responsabil, dar liber de 
terorismul grijilor. Preocuparea pentru subzistență nu trebuie să 
devină o suferinţă. E de ajuns să acţionezi lucid, raţional, fără disperare, 
fără lamentări de genul “De ce mi se întâmplă asta tocmai mie?”. 

De ce ţi se întâmplă acest necaz ţie? Putem găsi împreună multe 
explicaţii. Dar oare te vor face să nu-ţi mai plângi de milă?! 

Uneori, da. De exemplu, revelarea unor conexiuni karmice te poate 
linişti, pentru că înţelegi că n-are nimeni nimic cu tine personal. Nu te-a 
oropsit Dumnezeu, nu eşti ghinionistul şi batjocura lumii. Nu. 
Nenumărate cauze mici şi mari te-au adus în această situaţie neplăcută. 
Uneori ai contribuit şi tu personal. Asumă-ţi această vină, dacă există! 
Oricum, nu mai căuta vinovaţi în exterior! 

Iluminaţii spun că “totul e bine aşa cum e”. Este cea mai rapidă 
consolare. Totuşi, când se apropie de Trezire, omul primeşte mai multe 
informaţii explicative, proporţional cu detaşarea sa şi în funcţie de 
cunoştinţele sale anterioare. Face nişte conexiuni noi şi pricepe DE CE 
“totul se întâmplă aşa cum trebuie”. Este o şi mai mare uşurare, fiindcă 
totul capătă sens, pierderile şi câştigurile, suferinţa şi bucuria, iar ego-ul 
se ghemuieşte de ruşine în colţul unde a fost trimis. 

Dar ce să faci acum ca să rabzi sau să schimbi starea prezentă? 

Soluţia nondualistă este să înţelegi că suferinţa nu poate exista 
decât într-un ego. Ego-ul este senzaţia că “eu sunt separat de restul”. 

Cum să nu te mai simţi separat de restul? 

Simte chiar acum: “Eu sunt baza, suportul a tot ce există. Toate 
fenomenele din lume au loc în propria-Mi Conştiinţă. Suferinţa psihică 
din acest corp e unul din aceste fenomene. Dar se petrec acum simultan o 
mulţime de alte fenomene diferite. Toate au dreptul la atenţia Mea 
nepărtinitoare.” 

Iar o minte intervine acum: Dacă eşti totul, de ce nu ştii ce se 
petrece peste zid, de pildă? 

Cine vrea să ştie? Mintea. Dar cine percepe? Conştiinţa. 

Poţi percepe TOT ce se petrece ORIUNDE prin Conştiinţă, dar fără 
traducerea minţii, aşa că nu vei putea raporta nimănui despre noua ta 
cunoaştere, nici ţie (ego-ului). Dar dacă vrei să înţelegi, să analizezi, să 
memorezi, atunci îţi pui la treabă mintea. Poţi să-ţi antrenezi mintea să 
vadă prin zid. Dar asta nu-ţi va reduce la tăcere ego-ul şi puterea lui de a 
suferi. Suferinţa dispare numai prin eliberarea de ego a Conştiinţei. 

Mintea e un instrument folositor. Iar ego-ul este gândul apăsător că 
ai toată responsabilitatea supravieţuirii corpului-minte. Dacă eşti apăsat 
de această răspundere, află că nu e meritul tău că ai supravieţuit 
până acum. Tu crezi că e meritul tău. Fals. Nu ai murit încă fiindcă a avut 
Dumnezeu grijă să nu mori. Un complex mecanism s-a pus în mişcare în 
favoarea ta, ca să te mişti, să gândeşti, să te bucuri, să te protejezi. “Cine, 
îngrijorându-se, poate să-şi adauge o zi la durata vieţii lui?” (Luca 12:25) 

Această coajă de corp care crezi că eşti s-a născut, există şi va muri 
prin Voința Supremului. lar Supremul eşti Tu. Tu ai grijă de toate 
creaturile, de la mic la mare. Dacă te-ai fi îngrijit doar de acest corp 
uman, ce s-ar fi întâmplat cu restul fiinţelor?! 

Ce frumoase cuvinte! Mă înalţă, mă uşurează. Dar nu ştiu cât să le 
cred, dacă aş putea trăi după îndemnurile lor. Viaţa e dură, nu-i 
filosofie şi nici poezie. Am nevoie de soluții rapide realiste, nu de visare 
cu ochii deschişi. 

Ţi-am dat soluţia rapidă, dar tu vrei una complicată. Complicată n- 
am. Şi ai mai vrea ca altul să-ţi rezolve problemele. Altul n-am, doar Tu 
exişti. Şi vrei să fii absolut sigur. Atunci stai 5 minute ferm fixat pe ideea: 
“Eu sunt Conştiinţa universală, tot ce există”, fără a-ţi permite nicio 
îndoială. Şi după aceea, vei avea certitudinea. 

Mulţumesc fain. Mă duc să văd ce spun şi alții. 

Înţeleg. Tu nu vrei o soluţie la problemă, ci să nu fi apărut 
problema... 

1 martie 2020 

PSIHANALISTUL DE SPIRITUALITATE 


Capitole: 
Experimentul „Psihanalistul de spiritualitate” 
Inspirația vine de la Sinele Superior 
Nenumărate adevăruri spirituale 


Experimentul „Psihanalistul de spiritualitate” 





Nu se ştie ce va aduce lumii fiecare şcoală sau maestru spiritual. 
Adică, noi nu ştim. Ele apar prin Voința lui Dumnezeu de a orienta 
oamenii. Dar oamenii înşişi decid dacă vor să fie orientaţi şi în ce măsură. 
De aceea, am putea spune că toate sunt experimente, teste. 

Am vorbit deseori despre învăţăturile misticului Marius Ghidel, 
experiment a cărui amploare şi finalitate încă nu se întrezăreşte. EI 
reuşeşte într-un mod admirabil să pună laolaltă esoterismul creştin cu 
nondualitatea şi, mai mult, să atragă mulţi admiratori, ba chiar adepţi 
către marile adevăruri pe care le rosteşte. Este un mesager divin, iar 
aceste învățături de nivel foarte înalt au fost confirmate de propria sa 
viaţă neconvenţională. În ultimul timp, răspunzând interesului 
admiratorilor săi, Marius se pronunţă şi în chestiuni sociale cu un 
aplomb zguduitor: 


«Democraţia reprezentativă serveşte numai oamenilor bogaţi, care au 
toate resursele şi mijloacele să dirijeze lucrurile aşa cum vor, să dea legile pe 
care le vor. Soluţia este lubirea, ca oamenii să se întrajutoreze, să nu aştepte 
nimic de la vârf, că nimic vreodată nu vor primi. Democraţia reprezentativă nu 
este în puterea noastră, rolul ei este doar de liniştire, să dormim. Ea este doar o 
metodă de jefuire a popoarelor.» (sursa Facebook Marius Ghidel 18.11.2019%) 


Citeşte, de acelaşi autor: 

LĂCOMIA ESTE CEA MAI PUTERNICĂ FORŢĂ CARE DOMINĂ 
SPECIA UMANĂ (FB 01.12.2019)" Ă 

ÎNGERII ÎNTUNERICULUI ȘI OAMENII ÎN CARE ȘI-AU GĂSIT SĂLAȘ 
ACEȘTIA (FB 08.01.2020)" 


9 https://www.facebook.com/ MariusGhidel/posts/418056289148963 
10 http://archive.is/OevnZ 
“ http://archive.is/yI31d 

LUCIFERIENII - NICIODATĂ SĂ NU TE DUCI SPRE MAI MULT, CĂ TE 
NENOROCEŞTI (FB 09.01.2020)'2 

ÎNCHISOAREA PLĂCERILOR - CIP-UL RFID DE PE CARTEA DE 
IDENTITATE ŞI LUCIFERIENII (FB 22.01.2020)'% 


Orice experiment spiritual este interesant şi imprevizibil. De pildă, 
extraordinarul experiment „Isus din Nazaret” s-a terminat cumplit, după 
cum ştiţi. Prin el s-a întipărit în memoria rasei umane că, pentru a deveni 
sfinţi precum Isus, trebuie să ne „crucificăm personalitatea”. Această 
demonstraţie a fost continuată imediat cu experimentul „Apostolii lui 
Cristos”, după un alt scenariu şi cu un imens succes, ceea ce a şters 
întrucâtva amintirea dureroasă a primului episod (lucru şi bun, şi rău, în 
acelaşi timp). 

Se desfăşoară aici şi acum experimentul „Răzvan A. Petre”, de o 
incomparabil mai mică anvergură. Sunt reflecţiile mele spirituale sincere, 
pe care le scriu fiindcă Spiritul meu mă împinge s-o fac. Uneori, El mă 
pune în nişte stări plăcute sau, dimpotrivă, neplăcute ca să simt direct 
subiectul, nu doar să mi-l imaginez. Şi desigur că atunci găsesc verbul cel 
mai potrivit. 


Se spune că Titu Maiorescu se bucura de fiecare dată când Mihai 
Eminescu trecea printr-o decepţie sentimentală sau alte necazuri. „Să vezi ce 
poezie grozavă o să scrie acum!”, jubila Maiorescu cu cinism... Suferinţa te 
face mai sensibil, mai atent la muza creativităţii şi poţi sublima energia durerii 
în artă. 


Nu sunt un învăţător, ci doar un filosof spiritual sau analist de 
spiritualitate. Spre deosebire de studiul religiilor, care poate fi făcut de 
un erudit în mod detaşat, spiritualitatea nu poate fi analizată corect decât 
dacă o şi trăieşti, o intuieşti, fie şi parţial. De aceea, termenul de „analist” 
trebuie completat cu componenta sufletească. Mă autodefinesc a fi un 
sui-generis „psihanalist de spiritualitate”. 

Dorinţa şi ideile vin de la Spirit, iar eu le dau o formă adecvată 
publicului român. După ce le finalizez, uit ce am scris şi mă bucur că am 
scăpat de nevoia scrisului. Abia mai târziu, când le recitesc, le apreciez 
valoarea, având acum mintea proaspătă. Nu le-aş mai scrie identic încă o 
dată. 

În spaţiul mental circulă două tipuri de fiinţe: formele-gând şi ideile- 
seminţe. Numai anumiţi oameni sunt capabili să recepteze şi să înţeleagă 


12 http://archive.is/QAMoD 
13 http://archive.is/briev 

ideile-seminţe, care sunt mai abstracte. Aceştia le pot transpune în 
forme-gând mai grosiere, care pot fi înţelese de mult mai mulţi oameni. 
Ele se pot exprima, de exemplu, prin cuvinte scrise. Şi astfel, nişte idei 
foarte abstracte devin un bun comun al întregii umanităţi. Acesta este 
rolul creatorilor de artă, literatură, ştiinţă etc. 


«Sufletul este cel care nu caută nimic pentru sine, este orice lucrare în 
care nu urmărim un interes propriu, ci e făcută pe gratis şi nu vrem niciun 
câştig. Numai acea activitate te încarcă cu energia vieţii. Orice altă activitate 
unde primim o răsplată, NU NE DĂ VIAŢĂ. Doar când facem ceva gratuit sau o 
jertfă de sine, un sacriciu, când servim, ne supunem sau slujim, atunci ne 
încărcăm cu viaţă.» (Marius Ghidel) 


Cred că scrisul este o metodă de a-mi folosi energia mentală în 
scopul epuizării tendinţelor şi intereselor spirituale acumulate în trecutul 
istoric (samskaras). Mintea oricum se învârte degeaba, aşa că mai bine să 
lucreze ordonat într-un scop nobil. Gândirea asupra spiritului nu 
dăunează, dar nici nu oferă adevărata realizare spirituală, care apare 
odată cu încetarea gândirii compulsive şi dispariţia ego-ului intelectual. 


«Nu aştept o minune de la gândirea raţională. Rolul ei este să te 
exaspereze şi, la un moment dat, să renunţi la căutare. Atunci vei găsi Adevărul. 
De fapt e simplu: când te opreşti din căutare, Îl afli. Oprirea din alergat este 
chiar aflarea Lui. Chiar dacă aş desfiinţa toate tabuurile mentale, ce folos? 
Înțelegerea raţională nu este convingere şi nu durează. Oricine îţi dă un alt 
argument, cazi din nou. Numai lepădarea de sine ne va elibera de 
condiţionările în care ne trăim limitat viaţa.» (Marius Ghidel) 


Fiecare viaţă de om este tot un experiment spiritual. I s-ar mai putea 
spune şi misiune spirituală. Orice om este o expresie temporară a lui 
Dumnezeu, care încearcă să se manifeste cât mai deplin prin acel om. 
Desigur, mereu este loc de perfecţionare, iar omul plăteşte prin suferinţă 
faptul că nu este încă la nivelul pretențiilor Spiritului. Oricum, însă, 
nimeni şi nimic nu-ţi garantează că vei avea o viaţă dulce şi fără 
probleme. Vei învăţa multe despre arta de a trăi. Dar cui va folosi, în 
final, dacă tot mori odată şi odată? Celui care face experimentul: 
Spiritului tău. 

Inspirația vine de la Sinele Superior 





«Nu ştiu nimic despre multe lucruri, dar ce trebuie să ştiu, îmi apare 
spontan la momentul potrivit. Ceea ce nu trebuie să ştiu, nu mă preocupă. 
Aceasta este pacea şi norocul meu». (Mooji) 


Când înţelegi că inspiraţia nu vine de la mintea ta, deja ai priceput şi 
că sursa ei este Spiritul tău, Sinele Superior. E dovada indirectă că El 
există. Până acum credeai orbeşte, dar acum ai şi proba obiectivă. Este 
un salt foarte important în credinţă. 

Spiritul este cu adevărat cel inteligent şi creativ, mintea e abilă doar 
în a combina diverse informaţii. Cum se face că, în cea mai mare parte, 
rătăceşti printr-un ocean de gânduri limitate, iar uneori te trezeşti pe o 
insulă a comorilor?! Au aterizat aşa, întâmplător, la tine în minte? Aşa 
crezi tu?! Inspirația nu este niciodată întâmplătoare. 

Dar trebuie să o şi cultivi, prin exerciţiu. Dacă simţi nevoia să scrii 
ceva şi n-ai mai făcut-o, lasă-te în voia acestui impuls! A doua oară, va fi 
mai interesant. Pe urmă, nu te vei mai putea desprinde de hârtie sau 
tastatură... 

Sau notează-ţi visele imediat ce te trezeşti, dacă sunt interesante. Pe 
măsură ce perseverezi în acest obicei, visele vor deveni tot mai cu miez, 
cu sens, cu mesaje clare... 

Sau exersează printr-o metodă divinatorie preferată (tarot, numere, 
bobi etc) şi vei vedea trecutul, prezentul şi viitorul tot mai clar. Dacă ai 
ales metoda, ţine-te de ea şi vei avea rezultate, pentru că Spiritul îţi va 
vorbi prin aceasta. El se adaptează la preferinţele şi putinţele omului. 

Cel mai important lucru este să ai aspiraţia spirituală să te uneşti cu 
Domnul — într-un mod sau altul, greu de prevăzut. Altfel, semnele divine, 
oricât de clare ar fi, nu te mişcă. Ba nici nu le doreşti, fiindcă îţi 
deranjează somnul. De aceea, nici nu mai vin, te lasă în pace. Dar nu 
definitiv. 

Până la urmă, vei începe să tânjeşti după Dumnezeu şi tu. Atunci, să 
ştii că acest dor inefabil este inspirat chiar de Dumnezeul interior. Este 
chiar dovada prezenţei divine din tine. Altfel, de unde ar apărea?! 


RĂZVAN-ALEXANDRU PETRE - Eseuri pe teme spirituale 2020 pag. 52 


pu 
Conştiinţa percepe 
umană 4 conţinutul 
minţii 


SĂ due caci 
Gâelui obişnuite: ș 





Cum recunoşti că acţionezi inspirat: 

- Ai o dorinţă nestăvilită, eşti împins de forţa creatoare, aproape luat 
pe sus. 

- Nu întâmpini obstacole exterioare sau, dacă apar, le poţi depăşi 
lejer. 

- Nu ai niciun interes personal, nici nu te interesează cui foloseşte ce 
faci tu. Doar ştii că trebuie făcut. 


«Căci acolo unde sunt doi sau trei adunaţi în Numele Meu, sunt şi Eu în 
mijlocul lor.» (Matei 18:20) 

Această promisiune a lui Isus pare contradictorie, părând a da de 
înţeles că El nu vine la cei singuri (?) De fapt, ea are o cu totul altă 
semnificaţie. Anume, cine vrea să capete cunoştinţe cereşti în interes 
strict personal, aceluia îi vor rămâne închise Marile Porţi ale Cerului. În 
schimb, cel care împărtăşeşte cu semenii orice cunoaştere cerească, fie 
prin viu glas, fie prin scris, va fi ajutat cu Har de Sus. Informaţiile şi 
trăirile vor fi tot mai înalte dacă el îşi păstrează generozitatea spirituală. 
Asta am constatat şi eu: cu cât scriu mai mult, cu atât aflu mai multe. 
Aceasta se corelează cu alt citat din Biblie: 


«Şi oamenii n-aprind lumina ca s-o pună sub obroc, ci o pun în sfeşnic şi 
luminează tuturor celor din casă.» (Matei 5:15) 


Îndată ce apare o nevoie spirituală comună în două, trei persoane 
(care se cunosc sau nu se cunosc), Dumnezeu imediat caută să o 
împlinească trimiţându-le un mesaj sau o energie printr-un ales al său. 
Uneori, intermediarul nici măcar nu are aceeaşi nevoie spirituală, ci este 
doar purtător de mesaj sau energie divină. Alteori, mesagerul nici măcar 
nu ştie de ce face anumite lucruri şi cui se adresează. Reacţia lui 
Dumnezeu este spontană şi răspunde la orice nevoie spirituală apare în 
oameni. 


Nenumărate adevăruri spirituale 





De-a lungul timpului, am baleiat peisajul spiritual actual de pe 
diverse paliere şi din mai multe perspective (modele de gândire, 
paradigme). Am analizat ego-ul şi cum se rafinează el devenind ego 
spiritual, pentru a face loc treptat manifestării neîngrădite a Sinelui 
divin. Am analizat gândirea creştină în evoluţia ei. Am căutat să înţeleg 
legea karmei si manifestarea ei în viața noastră. Am analizat comunicarea 
cu spiritele invizibile, precum şi interacţiunea minţii cu ele şi cu propriul 
spirit încarnat. Am analizat energiile corpului-minte şi ale Universului. 
În ultima vreme, sunt atras de nondualitate. Şi am încercat să integrez 
filosofic toate aceste aspecte spirituale bulversant de diferite... 

Creaţia este nesfârşită şi, de aceea, nici spiritualitatea nu poate fi 
redusă la scheme fixe, căci are multe fațete. Dumnezeu se manifestă 
diferit prin diverşi oameni, fiecare arătând o anumită Rază a Luminii 
divine. De pildă, nondualistul spune că „Totul e deja perfect”, dar cel care 
vindecă cu Puterea lui Dumnezeu se străduieşte să îşi îmbunătăţească 
permanent abilitatea şi s-o dăruiască cât mai multor semeni. Şi unul, şi 

celălalt înfăptuiesc tot Voinţa divină. Ba. Mai sunt şi nondualişti care fac 
„terapie prin nondualitate”, ceea ce pare ceva năstruşnic în viziunea altor 
nondualişti... 

Am încercat să interpretez şi să pun de acord diferite adevăruri 
spirituale şi să descopăr chestiuni „incorecte”. Toate acestea au făcut 
parte din propriul meu rol, pe care mi l-am jucat cumva. Trebuia s-o facă 
şi pe asta cineva. 

Dar poate că cei care au lansat acele puncte de vedere nu vor să fie 
identici cu alţii, nu vor să aibă aspecte comune, nu-i interesează 
consensul. Fiecare a căutat să fie original, căci asta l-a pus Dumnezeu să 
facă. EL ne îndeamnă pe fiecare să mergem pe propria cale, să 
îndeplinim o misiune diferită de a vecinului. EL vrea diversitate, cât mai 
mare. EL nu vrea un adevăr comun, fiindcă aici, în Manifestare, care este 
o iluzie în sine, nu poate fi găsit niciun Mare Adevăr. Sunt bucățele de 
iluzie adunate de ici, de colo şi arătate lumii ca fiind adevăr. 

Fiecare om colecţionează fragmente de „adevăr”. Unii pot avea multe 
la fel, dar niciunul nu le are pe toate identice cu colegul. Alţii au bucăţi 
exotice, stranii, respingătoare pentru noi. Ce-ţi pasă ţie?! Lui Dumnezeu 
îi plac orice experimente, fiindcă toate arată ceva, duc undeva, chiar într- 
o fundătură. Măcar se va şti că acolo este o fundătură, iar înainte era o 
pată albă, un necunoscut chinuitor. 

Ceea ce tu numeşti prostie este o aventură pentru altul, ba chiar o 
misiune sfântă. Misiunea de a-şi servi Stăpânul Divin după puterile sale. 
Aşa au distrus europenii civilizaţii amerindiene sau africane, cu crucea în 
mână şi adevărul în teacă. Dar Adevărul nu aparţine pământului, fiindcă 
nu încape în teaca lumii, e mult prea vast. 


«Nicio experienţă nu conţine toată realitatea. Din perspectiva individului, 
este foarte frustrant. lar iluzia că toată realitatea poate fi cuprinsă într-o 
singură experienţă persistă şi după Trezire. Este o iluzie foarte subtilă şi 
pătrunzătoare, o iluzie de nivel înalt, pentru că poate dura chiar şi după ce ai 
avut un insight semnificativ. Suntem atât de profund condiţionaţi să ne gândim 
la realitate într-un mod prestabilit şi definitiv! Dar oricât am vrea noi ca 
realitatea să fie un lucru static, nu este. Deşi fiecare experienţă a realităţii o 
simţim completă şi totală, asta se întâmplă pentru că, atunci când 
experimentăm orice aspect al ei, atingem completitudinea şi întregimea 
Realităţii însăşi. Dar acea completitudine nu este statică, este inepuizabilă.» 
(Adyashanti) 


Se spune că nu trebuie să compari şcolile, ci să mergi pe una până la 
capăt... Pare mai eficient, măcar forezi într-un singur loc adânc după apă, 

în loc să sapi mai multe gropi. E şi ăsta un tip de abordare: iluzia 
perseverenţei, a seriozităţii, a meritului, a maestrului autentic. De fapt, e 
doar o lecţie. 

Dar nu confunda lecţia cu examenul! Nu vei da examen cu acelaşi 
profesor care te-a învăţat. Nu. E mai rău! Vei merge într-o ţară cu totul 
străină, a cărei limbă n-o cunoşti, ţi se vor pune întrebări, iar tu va trebui 
să răspunzi imediat şi făcându-te înţeles de comisie. 

Cam aşa e cu Adevărul. Adevărul se va afla la examen. Un examen 
pentru care nu vei fi niciodată pregătit. Nimeni nu ştie din ce domenii vor 
fi subiectele, dacă profesorii sunt oameni sau roboţi, dacă vei răspunde 
stând în picioare sau atârnat cu capul în jos, dacă vei lua examenul cu 
lauri sau vei fi aruncat la canibali... Cam aşa stă treaba cu Adevărul unic 
şi adevărat. Nu şti nimic despre EI şi nici nu te poţi pregăti acasă... 


Sadhguru spune că a merge pe calea lui Shiva (Dumnezeu) înseamnă să 
te arunci într-un puț fără fund. Este cel mai sigur loc de pe Pământ, pentru că 
nu vei atinge niciodată vreun fund care te-ar zdrobi. Te arunci în puț şi viaţa ta 
va continua într-o perpetuă lipsă de gravitație, de sentiment al libertăţii, de 
plutire pe o pernă de aer. Dar eşti sigur să vrei te arunci?! 


6 martie 2020 

NONDUALITATEA ESTE CULMEA 
RADICALISMULUI 


Capitole: 
Decizia nu-ţi aparţine, spun neuroştiinţa, hipnoza, fizica cuantică 
Secretul teribil: nu există separare 
Indezirabila Trezire 
Nervozitatea minţii 
Ego-ul: un actor băut 
inţelepţi cu ego 
Post-Trezire şi re-Trezire 
Maestrul şi comunitatea spirituală 
Contestări spirituale 
Marga vs Atmaji 
Metafora pianului 


Oare Nondualitatea este supremul ideal spiritual? Nici celelalte 
interpretări spirituale, dualiste, nu sunt mai prejos. Fiecare are dreptatea 
sa, pe toate gusturile şi pornirile. Dualiştii oferă soluţii practice pentru 
lumea fenomenelor, aşa cum au fost concepute de Dumnezeu Creatorul. 
Dar lor le este străină Cauza primordială. Nondualiştii vorbesc despre cea 
mai abstractă realitate posibilă, Conştiinţa pură, de dincolo de creaţie. 
Dar neo-advaitiştii nu ne dau niciun sfat, nicio soluţie concretă de a-L 
atinge, ci doar ne descriu Adevărul. 

Nu islamismul este radical. Jihadistului sinucigaş i se promite cel 
puţin că îl aşteaptă 72 de fecioare în Ceruri dacă declanşează bomba. 
Incomparabil mai radicală este spiritualitatea nondualistă. Îţi garantează 
că, dacă intri serios în ea, vei muri definitiv şi fără nicio compensație. E 
nevoie de un enorm curaj chiar şi pentru a te apropia de ea. De aceea, 
sunt de înţeles cei care o persiflează sau nu-i dau atenţie. 

la gândeşte-te! 
Dacă săgeata atinge ţinta, tu vei muri... 
Chiar asta vrei? 


(OBob Seal 2010. www.bobseal.com 


Pericolul nondualităţii 


Conform nondualităţii, nu există decât o singură Fiinţă, care are 
toată libertatea posibilă. Tu, ca individ, nu exişti decât în imaginaţia ta şi 
a celorlaţi indivizi din jur. Deci n-ai cum avea liber-arbitru. Dar 
Conştiinţa Divină te face să crezi asta, ca să curgă normal evenimentele 
din viaţa ta, să nu te crezi “păpuşat”. Corpul tău e manipulat. Dar tu nu 
eşti corpul. Corpul măcar există, însă "tu", nu. 


Decizia nu-ţi aparţine, spun neuroștiinţa, hipnoza, 
fizica cuantică 





Când crezi că iei o decizie, ce se întâmplă? Au cercetat 
neuroştiinţele*. În creier, întâi apare impulsul electric trimis către 
nervii motori (muşchi), iar după o jumătate de secundă, apare şi ideea 
„Am decis!”. Cu alte cuvinte, nu tu iei decizia, ci doar eşti informat ce 
decizie "s-a luat”. Ego-ul tău conştient este ca un apendice al minţii, care 
poate fi extirpat fără nicio urmare serioasă. Ego-ul este colateral, 
perpendicular pe traseul drept de la Decident la corpul-minte. 

Şi cine este Decidentul? Spiritualitatea nondualistă afirmă că există 
o singură Fiinţă în tot universul, deci numai Ea poate fi. Desigur, putem 
detalia cercetarea spirito-ştiinţifică şi să afirmăm că decizia a fost luată 
de Spiritul încarnat. Dar acesta ce este? O scânteie de Dumnezeu care se 
adapă cu foc sacru din Dumnezeu. Deci tot acolo ajungem: la Sursa 
unică. 

* Descoperirile neuroştiinței pot descumpăni pe cei nepregătiţi spiritual. 
De aceea, într-o carte a mea mai veche, „Modelul unificator al psihicului 
uman” (2008), prezentând pe larg un astfel de experiment neurologic, am 
încercat să dezmint că nu există liber-arbitru, tocmai pentru ca oamenii 
nepregătiţi să nu fie tentaţi de „iresponsabilitate” ori să nu sufere şocuri 
depresive (în cap. 4.2.1 „Plecând de la neurologie”). Dar şi pentru că nici eu 
nu eram lămurit. Acum îmi este clar. 

Asemenea descoperire ştiinţifică bulversantă sprijină cu adevărat doar 
teza nondualităţii, singura care afirmă că nu există o acţiune directă a 
persoanei. Actul în sine şi părerea ego-ului că „el a decis” sunt doar corelate, 
nu se află într-o relaţie de cauză-efect. Ştiinţa materialistă nu are nimic de 
câştigat din această descoperire, chiar dimpotrivă. 


În hipnoza de spectacol este evident pentru oricine că se produce 
O „disociere a conştiinţei”, cum au botezat-o psihologii. Practic, ego-ul 
persoanei este amuţit, dar ea se comportă absolut normal. Este o probă 
imbatabilă că oricine poate trăi fără ego, fără liber-arbitru, 
nedându-şi seama de asta. 

Totuşi, hipnoza este o stare trecătoare, o Graţie a Divinităţii ca să 
ne convingă de faptul că ego-ul, „conştientul” nu controlează de fapt 
nimic. Doar iluminarea spirituală poate face această stare permanentă, 
prin Graţie. Dar este o mare diferenţă: hipnotizatul se supune vocii 
hipnotistului, iar iluminatul se supune Spiritului său. 

De fapt, chiar şi voinţa hipnotistului este tot Voința Divină, care se 
joacă de-a v-aţi ascunselea cu noi. Ba ni se arată, în joacă, ba stă ascunsă 
şi ne face să credem că noi decidem totul. 


Articole despre hipnoză de Răzvan Petre: "Hipnoza şi fenomenele 
conexe”, "Hipnoză şi mentalism" 

In România, a devenit celebru hipnotisul Andrei Voicu, prin numerele sale 
de la televiziune: "Mentalistul Andrei Voicu a sucit minţile vedetelor" !* 


La fel, descoperirile năucitoare din fizica cuantică servesc tezele 
spirituale, unele concepte părând a fi desprinse direct din misticism: 

- Suntem conectaţi fundamental la tot ceea ce ne înconjoară. 

- Nu se pot face observaţii obiective, căci observatorul, prin acţiunea 
sa de observare, modifică starea cuantică a sistemului observat. 
Universul este o construcţie “mentală”. 

- Prezentul poate schimba trecutul, timpul este o iluzie şi există viaţă 
după moarte. 


14 https://www.youtube.com/watch?v=PU1UZCUqgPck 

- Materia nu există cu certitudine in locuri definite, doar arată 
"tendinţa" de a exista. 

Pentru a te pune în starea să înţelegi toate aceste subtilităţi, ai 
nevoie de un cadru de gândire potrivit (paradigmă), pe care numai teoria 
nondualităţii ţi-l poate oferi. 


Secretul teribil: nu există separare 





Aceste experimente ale neuroştiinţei, fizicii cuantice şi hipnozei 
întredeschid o portiţă către un Secret Teribil. Dacă nu există liber- 
arbitru, înseamnă că toate deciziile aparţin unei Singure Fiinţe. Deci nu 
există o separare reală între creaturile aparent diferite. Deciziile sunt 
total centralizate. Fiinţele se mişcă diferit, dar sunt perfect coordonate. 

O comparaţie: Albinele nu contează decât dacă fac parte dintr-un 
stup. O albină individuală este inutilă şi va muri repede, fiindcă îi lipseşte 
rostul şi coordonarea grupului. 

Descoperirea că nu există separare între mine şi restul 
universului are consecinţe logice foarte grave. Iluminaţii au observat asta 
în mod direct: nu există nicio separare nicăieri. Nici în timp, nici în 
spaţiu. Nu există separare între punctul „aici” şi punctul „acolo”. Nu 
există separare între momentul „acum” şi momentul „atunci”. Totul este 
un punct infinit şi o clipă eternă. 

Exprimarea este absolut paradoxală. Bine, cel puţin, că avem în 
limbajul uman cuvintele „infinit” şi „eternitate”. N-ar fi trebuit să existe, 
fiindcă sunt total abstracte şi imposibil de conceput. La fel şi 
„Dumnezeu”. Acesta este un fel de jolly-jocker: când nu ştii cum să 
explici ceva, cuvântul „Dumnezeu” te scoate din încurcătură. 

Liberul-arbitru vine din simţul separării. Dispare separarea, dispare 
şi liberul-arbitru. 

Nu există un “acum” diferit de un “atunci”, ca şi cum s-ar succeda în 
timp. Nu există un “aici” diferit de un “acolo”, ca şi cum ar fi separate 
printr-o distanţă. Cunoscătorul trăieşte o experienţă parţială, aici şi 
acolo, acum şi atunci, dar acestea nu sunt separate. Totul este Întregul. 
Întregul a inventat o iluzie perfectă: şi-a fragmentat Conştiinţa unică în 
mai multe “ființe”, a fragmentat eternitatea în “momente” ce apar 
succesiv, a fragmentat infinitul în “puncte” de spaţiu. Este o iluzie 
holografică: există şi nu există în acelaşi timp. Există ca aparenţă, dar nu 
şi ca soliditate. 

Indezirabila Trezire 





Mai putem spune şi că trezirea spirituală nu este neapărat un “bine”. 
Nu e dezirabilă pentru individ. Are inconveniente. 


Cineva, Lucia, spunea pe internet: «E atât de incomod, pentru că nu te mai 
identifici cu nimic. Nu te vezi în niciun fel. Totul parcă face parte din ceva ce nu 
recunoşti. E atât de stranie senzaţia. Nu am suportat mult. Nu e frică, 
nicidecum. E complet necunoscut.» 


OBSERVAŢIE -— Într-o iluminare autentică, “persoana” dispare şi nu 
poate decide dacă rămâne sau se întoarce. Numai Graţia există, numai Ea 
decide, iar ulterior intelectul interpretează decizia ca şi cum ar fi 
personală. Sau poate fi o iluminare parţială, când a mai rămas un rest de 


” ” 


cu . 


luminata Lisa Cairns spune că, pentru iluminat, plăcerile (dar şi 
suferinţele omului obişnuit) nu mai au aceeaşi putere de seducţie, pentru că 
sunt percepute clar ca fiind iluzorii. Aceasta aduce seninătatea detaşării, lucru 
ideal pentru cei care o caută. 


Dar unii resping iluminarea, poate fiindcă limitează intensitatea 
senzaţiilor grosiere oferite de viaţa fizică. În fond, iluzia cosmică, 
aruncată ca un voal peste Conştiinţă, are rolul tocmai de a o face să 
experimenteze plăcerile şi durerile din plin şi cât mai credibil. Una este 
să vezi o piesă la teatru şi alta este să îţi pui casca de Virtual Reality... Pe 
de altă parte, iluminarea duce o rafinare extremă a percepţiilor şi cei 
sensibili vor aprecia asta ca nişte degustători de vin profesionişti. 

În unele cupluri în care una din persoane s-a iluminat, 
relaţia se poate distruge dacă cealaltă persoană nu înţelege de 
ce nu mai există entuziasm pentru activităţile comune 
dinainte. 

Trezirea apare printr-o transformare energetică, care are uneori 
consecințe neplăcute asupra corpului, dar sunt de obicei trecătoare. 

Aflând toate acestea, căutătorul devine mai lucid, mai detaşat de 
însăşi “realizarea spirituală”. Fie ce-o fi, dacă Dumnezeu vrea, se va 
Trezi! 


Iluminatul Richard Sylvester spune că, după iluminare, se pot întâmpla 
multe lucruri, nu există reguli, dar iată ce sentimente este 
improbabil/imposibil să apară: DEPRESIA, PLICTISEALA, 

SINGURĂTATEA. Lucrurile simple devin foarte interesante. Viaţa devine mai 
liniştită. 


Este imposibil să te trezeşti că vrei tu. Coboară Graţia Divină, 
întotdeauna într-o formă unică, adaptată la persoană. Nicio trezire nu e 
identică cu alta, deşi Adevărul e unul singur. Chiar şi apoi, aprofundarea 
stării naturale a Fiinţei are multe grade de intensitate. 

E mult de explorat, atât de frumos şi interesant! Ce noroc avem că 
viaţa va continua şi după moarte, în alte forme, şi vom avea timp o 
eternitate să continuăm aventura Cunoaşterii! 


Nervozitatea minţii 





Adevărul suprem e greu de suportat de minte. Şi cum să te lupţi cu 
propria minte? Tu eşti mintea, aşa spunea Descares: “cuget, deci exist”. E 
fals, desigur, dar tu asta crezi acum, când citeşti aceste cuvinte. Ele nu 
sunt de ajuns să producă un miracol în tine, dar îţi indică direcţia de 
unde vine miracolul. Priveşte într-acolo ca să-i surprinzi licărirea. 

Vei vedea cum mintea se va enerva de aceste “bazaconii”, apoi se va 
plictisi de repetarea lor, apoi le va găsi hibe intelectuale, apoi le va 
reproşa că nu rezolvă marile probleme ale omenirii (parcă altceva le-a 
rezolvat până acum!). Apoi apar alţi maeştri cu păreri diferite, alte 
doctrine teologice impunătoare. Şi tot aşa... Îţi trebuie nervi de oţel chiar 
şi numai să continui cu lectura acestor idei. Cu atât mai greu e să 
reflectezi asupra lor! 

Aşa e jocul Divinităţii. Nu se lasă descoperită uşor. Ea vrea ca jocul 
să continue în parametri prestabiliţi. Doar anumiţi “aleşi” se vor trezi. 
Ceilalţi nu. Cum s-au ales şi de ce? Asta nu-i treaba noastră, e jocul 
Divin. Eşti tu unul dintre aleşi? Observă-te: eşti interesat de credinţa 
nonduală pură? Dacă poţi citi astfel de articole sau cărţi, să priveşti 
conferinţe sau să participi la adunări cu înţelepţi (satsang), ai şanse. Dar 
certitudini nu există. Nici măcar cei care urmează neabătuţi o tradiţie 
spirituală ani de zile nu au certitudinea că se vor trezi din visul cosmic. Să 
poţi trăi confortabil cu incertitudinile este semnul omului superior... 


Ego-ul: un actor băut 





Omul iluminat este ca un actor ce joacă în piesa de teatru conform 
scenariului şi indicaţiilor regizorale. 

În schimb, ego-ul este ca un actor beat, care nu şi-a învăţat rolul şi se 
crede vedeta teatrului. Improvizează mereu, schimbă textul şi-i 
buimăceşte pe colegii actori, care nu mai ştiu cum să salveze scena de 
penibil. 

Se impune de la sine ca acest actor rebel să vină nebăut la spectacol, 
să respecte textul şi să nu se mai creadă vedetă. Este egal cu ceilalţi şi e 
doar un actor, nu personajul faimos interpretat pe scenă. Când se trage 
cortina, actorul admirat redevine umilul cetăţean, un om obişnuit, la 
locul lui. 


Lisa Cairns: Ego-ul absolutizează plăcerea. Suferinţa apare când crezi 
că trebuie să ai parte de plăcere 100% şi 0% suferinţă, deşi e logic să existe 
amândouă în părţi egale. Acesta e ego-ul, o energie care absolutizează 
plăcerea. Şi este obositor (dacă eşti în pragul trezirii) să menţii această falsă 
fiinţă ireală în funcţiune, să-i păstrezi identitatea, ce-i place, ce nu-i place. E ca 
un program inconştient, nevăzut, ca un virus. 


Înţelepţi cu ego 





Poate exista un înţelept cu ego? Sigur că da. Sunt acei oameni care 
pot da sfaturi bune semenilor, dar încă nu s-au iluminat spiritual. A da 
sfaturi bune practice, omeneşti, psihologice este o vocaţie minunată, dar 
nu presupune că te-ai şi trezit spiritual. 

De fapt, un iluminat poate să nu-ţi dea cele mai bune sfaturi de 
viaţă. El are viziunea Adevărului, dar asta s-ar putea să nu te ajute, decât 
dacă eşti şi tu atras de El. Însă despre chestiunile practice poţi învăţa de 
oriunde şi de la oricine. Nu ai nevoie de un iluminat. E ca şi cum te-ai 
duce la universitate să înveţi tabla înmulţirii. EI te poate orienta bine în 
ramura lui de spiritualitate: Nondualitatea, Dumnezeirea. 

Ca sfaturi de viaţă, iluminatul îţi va da, de obicei, cele născute din 
experienţa lui omenească. Poate că a strâns multă înţelepciune şi poate 
va fi inspirat a-ţi da cele mai potrivite sfaturi personale, dar am văzut şi 
nondualişti care nu par cei mai buni consilieri personali. Oricum, orice 
om (iluminat sau nu) poate evolua la infinit. 


Post-Trezire și re-Trezire 





Ai avut o Trezire spirituală ieri şi azi ai pierdut-o. Acum trăieşti în 
umbra amintirii ei, ca o prelungire a experienţei. Eşti în perioada post- 
Trezire. Ego-ul vrea să creadă că încă trăieşte trezirea, nu admite că a 

revenit în regimul anterior. Acesta este ego-ul spiritual, foarte rafinat, 
greu de alungat. El pune amintirea în locul realităţii. 

Totuşi, dacă nu ai norocul unui sfat de la un maestru, viaţa însăşi îţi 
va da un brânci care te va trezi din visul că eşti treaz. Un ego spiritual 
este foarte inflamat, greu de convins să se smerească. 

Ego-ul spiritual post-Trezire este sigur că "el" este Conştiinţa pură. 
Nu prea va asculta pe cine-i va atrage atenţia asupra acestui pericol: falsa 
pretenţie că e trezit. Sau va asculta, dacă e mai flexibil şi receptiv, şi 
atunci omul se va putea re-Trezi cu adevărat. 

O metodă recomandabilă de a ieşi din post-Trezire este să apelezi la 
un maestru. Comunitatea spirituală (sangha sau satsang) la asta este 
utilă. În mijlocul ei “tronează” maestrul iluminat. În jurul lui se strâng 
discipolii care: fie se trezesc în prezenţa lui, fie îşi recapătă iluminarea 
pierdută (post-Treziţii), fie vor să-şi păstreze Trezirea cât mai proaspătă 
şi stabilă (după cum spune Fred Davis). De folos este şi urmărirea unor 
maeştri filmaţi pe YouTube. 


Maestrul și comunitatea spirituală 





Am putea spune că este maestru eliberat cel care şi-a păstrat 
nealterată starea de Trezire o perioadă mai lungă de timp (să zicem, un 
an), deci s-a stabilizat în Conştiinţă şi nu mai poate cădea în post- 
Trezire. Mai obiectiv vorbind, este maestru adevărat cel care aduce, 
readuce sau păstrează proaspătă Trezirea în discipolii săi. (Realist 
vorbind, maestrul e neputincios, fiind doar ocazia prin care acţionează 
Graţia Dumnezeiască.) 

Iată deci că o comunitate spirituală este de folos şi pentru a certifica 
autenticitatea maestrului. Sangha se autovalidează. Maestrul certifică 
Trezirea discipolilor, iar efectul constant pozitiv asupra discipolilor îl 
certifică pe maestru însuşi. 

Fără sangha, fiecare căutător este pe cont propriu. Poţi rezista 
singur şi să nu mai pierzi Trezirea. Sau poţi cădea pradă ego-ului 
spiritual si să devii un fals iluminat. 

Dar există chiar şi false sangha. În mijloc tronează un fals maestru 
(un ego post-Trezit care se crede iluminat, care ţine captiv un public de 
neiluminaţi. Fiecare se preface, poate nu pe deplin conştient: unul că e 
Treaz, iar ceilalţi că ar vrea să se Trezească. 

Contestări spirituale 





În lumea spiritualităţii nonduale apar uneori contestări reciproce ale 
maeştrilor. Este un fapt năucitor de-a dreptul! Hai, că mai putem 
înțelege certurile dintre religii, că sunt dualiste toate. Dar aici, oare ce 
explicaţie am putea găsi? 

a) Fie primul maestru este autentic, iar celălalt este fals, ceea ce îi 
trezeşte invidia şi dorinţa de a-i acapara discipolii celuilalt. 

b) Fie amândoi sunt falşi. Fi nu sunt neapărat rău intenţionaţi, ci 
doar duşi în eroare de ego-ul spiritual post-Trezire. 

c) Cel mai greu de înţeles este cazul când pe amândoi îi presupunem 
a fi autentic Treziţi. Ce au ei de împărţit?! Nu au atins ei acelaşi Adevăr?! 

OBSERVAŢIE: Deşi din alt domeniu spiritual, nu mă pot 
opri să nu mă gândesc aici la contestarea părintelui Arsenie 
Boca de către părintele Arsenie Papacioc, pe motiv de 
“vrăjitorie”. 

Fiecare iluminat transpune Adevărul absolut în mod diferit în lumea 
relativă. Unul are o trăire personală pe care o transformă, naiv, în axiomă 
universală. Totuşi, se bazează pe activarea anumitor energii, care au 
acelaşi efect obiectiv şi asupra discipolilor săi. Astfel, ei capătă 
convingerea că numai aşa se poate. 

Mintea lor limitată crede asta. Au primit un dar de la Dumnezeu 
(Trezirea) şi trebuie să înveţe să-l folosească inteligent în propria 
manieră. Este dreptul lor chiar de a greşi puţin şi a-i absolutiza 
importanța. Important este să nu aducă disonanţe majore în peisajul 
spiritualităţii. Prin fiecare iluminat, experimentează viaţa însuşi Spiritul 
său. Poate este chiar Spiritul care doreşte să-şi impună punctul de 
vedere, nu mintea. Aşadar, să-i lăsăm fiecăruia dreptul să creadă şi să 
facă ce vrea! Desigur, în limitele respectului pentru Viaţă şi semeni. 

Chiar şi după iluminare, fiinţa umană evoluează fără limite. Punctele 
de vedere se pot schimba în timp, numai Adevărul absolut rămâne 
neschimbat pe veci. 


Marga vs Atmaji 





Mă gândesc acum la unii învăţători de nondualitate disponibili pe 
internet. În ultima vreme a luat avânt, mai ales în cultura de limbă 
engleză, "neo-advaita", care se diferenţiază de advaita indiană prin faptul 
că nu propune nicio metodă de obţinere a iluminării şi exprimă cu 

sinceritate faptul că ego-ul nu are niciun câştig, Nondualitatea este total 
nepractică. lată câteva nume din această orientare: Tony Parsons, Jim 
Newman, Ramesh Balsekar, Robert Adams etc. Desigur, există destui 
entuziaşti care apreciază acest stil de învăţătură franc şi simplu. 

Dar Dumnezeu încearcă şi alte variante pentru alt public-ţintă. De 
pildă, Laurenţiu Marga propune o alternativă originală la spiritualitatea 
nonduală non-metodică şi non-practică. Este o metodă clară, simplă, de 
gen raja-yoga, cu câteva etape prezentate de maestru, în care fixitatea 
naturală a privirii este un semn al reuşitei de început. Avantajul practic 
imediat ar fi tăcerea minţii şi, astfel, eliminarea automată a unor mici 
probleme psihice, de genul depresiei incipiente sau anxietăţii. Astfel, 
Laurenţiu Marga compensează prin metoda sa de optimizare psihică ceea 
ce lipseşte din neo-advaita, ba chiar şi din psihoterapie. 

Un alt maestru iluminat român, Atmaji, îl contestă pe Marga, unul 
dintre considerente fiind acela că fixitatea privirii nu este şi nu poate fi 
un semn al eliberării de ego. Atmaji a urmat calea yoghină de la MISA 
timp de 25 de ani, în care a practicat toate tehnicile yoghine posibile — 
dar tot nu s-a iluminat. Când îşi pierduse toate speranţele şi renunţase la 
orice practică, un video cu Mooji a fost prilejul de a primi Graţia 
iluminării, total pe neaşteptate. De atunci, Atmaji susţine că nicio metodă 
nu te poate scăpa de „cumătra minte”, cu atât mai puţin tehnicile mentale 
propuse de Marga, care doar îţi întăresc ego-ul spiritual. 

Amândoi au dreptate în felul lor, pentru categoria lor de urmăritori. 
Disputele indirecte dintre maeştri sunt un joc al Divinului. Dar fanii lor 
iau totul prea în serios şi absolutizează dreptatea taberei lor. E ca la 
fotbal, fiecare ţine cu echipa lui, prea puţini apreciază „frumuseţea 
sportului”. „Spiritualitatea” este tot opera minţii. 

Dumnezeu a pus în om o porţiune din Marele Adevăr. EI acţionează 
diferit prin fiecare maestru, iluminat sau eliberat spiritual, pentru că şi 
căutătorii sunt foarte diferiţi între ei şi trebui să găsească ceva potrivit cu 
natura lor. Dar trebuie să fim lucizi: nicio cale sau învăţătură nu oferă 
vreo garanţie a eliberării de ego. Nici măcar nu putem şti dacă maeştrii 
mai au vreo urmă de ego în fiinţa lor. Şi nici nu e treaba noastră. Se poate 
întâmpla ca discipolul să-şi depăşească maestrul. 

Fiecare om are în interior un Maestru, Sinele divin, care are un plan 
original pentru fiecare dintre noi. Uneori, planul conţine şi un maestru 
exterior de ocazie, alteori, Sinele este singurul maestru care ne îndrumă 
în secret. Fiecare om merge pe calea sa originală. Dacă sunt mai mulţi 
maeştri diferiţi, înseamnă că omenirea are mai multe opţiuni spirituale. 


yY A 


Faptul că ei se „înțeapă” între ei e un efect al diferenţei între corpurile- 

minte şi unicităţii experienţei de om. Dumnezeu îi iubeşte în mod egal şi 
chiar E] îi face să spună acelaşi lucru în moduri diferite, şi pe Marga, şi pe 
Atmaji, şi pe Ghidel, şi pe toţi. Domnul încearcă cât mai multe variante 
de împlinire umană, EI are o creativitate debordantă, iar ţelurile Sale nu 
sunt cunoscute de sărmanii oameni. 


Videoclip umoristic: Advaita cowboy — The enlightened mystic'” 


Metafora pianului 





Folosind o metaforă, Dumnezeu-Tatăl este ca pianul unei firme 
celebre. Dar melodiile interpretate la el sunt foarte diferite. Depinde la ce 
dai atenţie: la instrumentist şi cântecul său, ori la calitatea sunetelor 
scoase de pian. Dumnezeu produce sunetele, iar omul face cântecul. 

Poate exista un cântec fără sunete? Nu. Pot sunetele să compună o 
melodie singure? Nu, au nevoie de un muzician. Ca sunetele să devină 
cântec e nevoie de oameni, numai ei înţeleg ce este un cântec. Altfel, 
există numai sunete fără vreun sens. Dumnezeu are nevoie de fiinţe cum 
este omul, care să-L poată cunoaşte şi exprima. 

Asemănător, în spaţiu există deja toate ideile posibile. Tu doar le 
preiei şi le dai o formă, le pui în practică, compui un cântec. Astfel ia 
naştere o experienţă. Divinul e interesat de experienţa pură, de cântec. 
Muzicianul şi gânditorul sunt secundare, sunt doar metodele prin care 
devine posibilă Experienţa. Aceeaşi idee dă o experienţă diferită când se 
exprimă prin altă minte. Creaţia este multi-infinită în posibilităţi, pentru 
că se hrăneşte dintr-o infinitate de idei trecute prin filtrul unei infinităţi 
de fiinţe. 

29 martie 2020 


15 https://www.youtube.com/watch?v=gaiYR4h70eY 

NONDUALITATE PENTRU UZ 
INTELECTUAL 


Capitole: 

Triada psihică: Corp-minte, Intelect-ego şi Conştiinţă 

Metafora cercetătorului exilat 

Cum de nu avem liber-arbitru 

Civilizaţia omeniei 

Poţi tu da ordin să fii sănătos? 

PLANŞE 

Transformarea prin Iluminare 

Mecanismul iluminării 

Recunoaşterea Purei Conştiinţe nu trezeşte neapărat Puterea sau 
Inteligența divină 

Iluminarea este reîntoarcerea în Spaţiul primordial 


Triada psihică: Corp-minte, Intelect-ego şi 
Conștiinţă 





Omul este compus din trei mari instanţe: A) corp-minte (specific 
animal), B) intelect-ego (specific uman) şi C) Conştiinţă (specific divină). 


A. Mecanismul corp-minte foloseşte “inteligenţa speciei”, adică 
instincte, adaptări, învăţare în scopurile supravieţuirii, împerecherii, 
evitării pericolelor, socializării etc. 

Cuvântul “minte” cuprins în această sintagmă se referă, limitat, la 
ideile CONCRETE referitoare la ducerea vieţii simple, de animal 
superior. 

“Inteligența speciei” este o parte a Inteligenţei Universale, 
cristalizată din experienţe. Adaptările speciei la ambient sunt, evident, 
rodul unei Inteligenţe mult superioare chiar şi omului. Inteligența 
universală continuă să vegheze şi direct corpul-minte, nu doar prin 
automatismele speciei. 

Animalul trăieşte din plin prezentul, pentru că el nu are un intelect 
cu care să rumege trecutul şi viitorul. 

B. Mecanismul intelect-ego foloseşte numai idei ABSTRACTE. 
Acestea pot fi de două feluri: idei abstracte PERSONALE şi 
IMPERSONALE. 

Exemple de idei personale: proiecte de viitor, rememorări ale 
trecutului, opinii despre diverse subiecte, idei banale preluate din 
societate etc. Ideile abstracte personale se pot referi şi la alte persoane, 
cum facem când bârfim. Toate aceste idei sunt legate strict de corpul- 
minte. 

Ca idei impersonale sunt cele legate de altruismul dezinteresat, 
noţiunile ştiinţifice, filosofice, spirituale etc. 

INTELECTUL este o parte a minţii omului (care nu există la 
animale), în corelaţie cu partea de creier numită neocortex. În primii ani 
de viaţă, intelectul se dezvoltă prin stimulii oferiţi de corpul-minte şi prin 
influenţele sociale. 

În mintea umană, ideile concrete şi abstracte sunt vehiculate 
amestecat, chiar dacă sunt de densități diferite. Corpul-minte foloseşte 
majoritar emoţii, instincte, idei neconştientizate şi minoritar conştiente. 
Intelectul (conştientul) rulează doar câte o idee la un moment dat. El 
pare a fi doar o înşiruire de gânduri şi nimic mai mult. 

Mai la rigoare spus, intelectul este calitatea minţii de a vehicula idei 
abstracte. Cu cât creierul este mai complex, cu atât ideile pot fi mai 
abstracte, mai rafinate. Deci intelectul este o calitate specială a minţii, nu 
ceva separat de ea. Creierul e un fel de antenă, care are un spectru mai 
larg de frecvenţe la oameni decât la animale. Ideile nu sunt create de 
creier sau de minte, ci sunt receptate, prin rezonanţă, din spațiul 
universal al ideilor. Cum am mai spus, în spaţiul ideatic plutesc idei de 
toate densităţile şi rafinamentele. Sursa lor e necunoscută. 


EGO 

După 1-3 ani de viaţă, apare în intelect aşa-zisul “eu” sau “EGO”, 
identitatea de sine sau simţul persoanei. Este efectul pătrunderii în copil 
a ideii abstracte de “persoană”, venită din partea celor care îl educă şi a 
societăţii, în general. Deci ego-ul este, în mare măsură, un produs 
social. 

Unii sunt de părere că ego-ul începe odată cu tăierea cordonului 
ombilical la naştere, sediul său stabilindu-se atunci în zona subombilicală 
— hara sau manipura. Acea traumă provoacă o contracție ce devine 
fundamentul ego-ului. Dar partea care ne deranjează în mod cotidian 
provine, mai ales, din educaţie. 

Ego-ul este reflexia abstractă a corpului-minte concret, deci ideea 
de autonomie, care imită autonomia trupului. Corpul-minte poate exista 
fără ego, având grijă de el Inteligența universală, în toate detalile. Dar 

ego-ul nu poate exista decât la umbra primului. Ca dovadă, corpul-minte 
al animalelor supravieţuieşte fără sprijinul vreunui intelect. 

Omul are şansa de a avea şi un intelect, cu care poate face multe 
lucruri interesante şi fascinante. Dar ego-ul parazitează intelectul uman, 
deoarece atrage foarte multe gânduri personale, suprasaturându-l cu ele, 
iar intelectul nu mai are resurse de a se ocupa de gânduri mai înalte, 
impersonale. Un potenţialul uriaş se risipeşte în preocupări meschine, 
mărunte, strict individuale. 


«Mintea, lumea, lupta - acestea sunt ego-ul.» (Marius Ghidel) Adică: 
ideile personale, învăţarea socială, frica de "exterior". 


C. Conştiinţa umană este un punct focal al Conştiinţei universale 
sau Dumnezeu. Rolul ei este de a da viaţă, a anima corpul-minte. Când 
Conştiinţa părăseşte corpul, apare decesul. 

Ea are interesul de a experimenta viaţa biologică prin intermediul 
acestui corp, fiind metoda cea mai directă şi eficientă. Conştiinţa umană 
absoarbe cu nesaţ toate senzațiile, emoţiile, gândurile oferite de corp şi 
minte. Totuşi, Conştiinţa are o natură divină şi nu poate întârzia la 
nesfârşit experimentând percepțiile fizice, emoţionale, ideatice ale fiinţei 
umane limitate. Ea trebuie să se întoarcă spre Divinitate. O va face cu 
siguranţă în momentul morţii corpului. 

Are însă posibilitatea să o facă şi înainte de acel moment fatal. Ne 
referim la “iluminare” sau “trezirea” spirituală. 


Metafora cercetătorului exilat 





Pe canalele cu documentare ştiinţifice vedem uneori câte un serial în 
care savanţi-aventurieri sunt plătiţi să petreacă câteva săptămâni în 
sălbăticie, filmându-şi singuri aventura periculoasă. Desigur, ei sunt 
monitorizaţi de la distanţă şi o echipă este oricând pregătită pentru 
eventualitatea cea mai rea. Totuşi, e clar că trăiesc din plin stresul şi 
plăcerea acestei aventuri departe de civilizaţie. 

Într-un mod similar, Conştiinţa umană este ca un cercetător trimis 
pe o insulă pustie, unde îşi va petrece restul vieţii cercetând flora şi 
fauna, total rupt de civilizaţie. Odată cu trecerea timpului, el va uita 
complet de unde vine, cine l-a trimis şi că mai există o altă lume. Se va 
preocupa numai de supraviețuirea sa şi de studiul naturii virgine, luând 
notițe şi făcând schiţe pentru propria plăcere. 

Dar într-o bună zi, la orizont apare silueta unui vapor, iar eroul 
nostru parcă începe să-şi amintească de ceva. Vaporul se apropie şi vede 
la bord nişte oameni care îi fac cu mâinile. Sufletul lui freamătă, ştiind că 
va avea o mare revelaţie. (În această fază te afli tu, care citeşti aceste 
rânduri.) 

Când este ridicat la bord, se reîntâlneşte cu vechii prieteni, îşi 
aminteşte totul şi este pus la curent cu noutăţile. Aceasta ar fi iluminarea 
spirituală. 

În acest moment, ce crezi că va face aventurierul nostru? Va pleca cu 
vaporul sau va rămâne pe insulă? 

Plecarea înseamnă sfârşitul vieţii biologice. Aşa că va rămâne pe 
insula lui dragă, care i-a devenit a doua natură, ba chiar prima natură. 
Dar va lua cu el beneficiile civilizaţiei, inclusiv internetul, prin care va 
ţine legătura zilnic cu prietenii săi de pe vapor. 

Aşa se întâmplă cu iluminatul, care va continua să trăiască ca 
înainte, dar percepând simultan Conştiinţa universală. 


Cum de nu avem liber-arbitru 





Nu fiindcă se crede o persoană cu discernământ şi responsabilităţi 
este omul superior animalelor! Din contră, omul e superior fiindcă numai 
el poate întreţine gânduri impersonale. Omul-persoană este doar o etapă 
de tranziţie spre Omul-impersonal, fără ego. 

Faptul că “persoana” este apăsată neplăcut de responsabilităţi 
echilibrează ieşirea din armonia universală prin apariţia ego-ului. “Ai 
vrut autonomie? na, poftim grijile aferente!”, s-ar putea spune. 

Conform vechilor scrieri ale omenirii, ego-ul a apărut ca o ispită a lui 
Lucifer, acceptată de primii oameni şi perpetuată până la noi (păcatul 
originar). “Cunoaşterea binelui şi răului”, adică discernământul, este o 
povară pe umerii noştri, “pedeapsa” pentru că am ieşit din armonia 
divină, când toate deciziile noastre erau luate de Divinitate. Mărul din 
care au muşcat Adam şi Eva i-a făcut Cunoscători, pierzând astfel 
calitatea de Trăitori. Adică au căpătat un ego. Numai el cunoaşte, 
înţelege, judecă. Dar Viaţa există şi fără a fi “cunoscută”. Devii conştient 
de acest lucru doar prin iluminare spirituală. 

Desigur, nimeni nu poate susţine că ar fi mai bine să nu ai 
discernământ. Totuşi, acele persoane rare care se iluminează spiritual şi 
susțin spiritualitatea nondualistă, ne mărturisesc faptul că se poate trăi 
normal în lume fără ego, lăsându-te total în seama Voii divine. Dar ei îşi 

folosesc la nevoie şi rațiunea, intelectul. Nu devin o “legumă”, cum total 
greşit ne-am putea imagina. 

Există aici o capcană lingvistică. Cine “se lasă în seama” lui 
Dumnezeu? Doar ego-ul. Iluminatul ESTE deja în seama lui Dumnezeu, 
nu face niciun efort spre asta. Dar ego-ul, oricât ar încerca, nu va reuşi 
niciodată să se lase în seama Domnului pe de-a-ntregul. Ego-ul nu 
renunţă niciodată la control, ego-ul ESTE controlul (cel puţin, aşa crede 
el!). De aceea ne vine atât de greu să ne lăsăm în seama intuiţiei: fiindcă 
ne e frică să pierdem controlul situaţiilor. 

Iată o comparaţie. Atunci când visăm, nu decidem cursul acţiunii, ci, 
pur şi simplu, observăm acţiunea şi trăim senzațiile pe care visul ni le 
trezeşte. Nu avem niciun liber-arbitru, ci totul se petrece automat, 
conform unui scenariu venit din inconştient. 

Cei treziţi spiritual observă că nu mai au griji, ci doar duc la 
împlinire spontan Voia divină, care are tot discernământul față de 
individ şi faţă de ceilalţi. Intelectul asistă fermecat la acest joc divin 
perfect şi înţelege mult mai multe lucruri acum, când nu mai este apăsat 
de prejudecățile şi interesele “persoanei” sale. 

De fapt, şi mai uimitor este că, deşi avem cu toţii un ego, noi tot 
facem Voia divină, dar fără să ne dăm seama. Ego-ul doar se 
autoiluzionează că are  liber-arbitru.  Nondualitatea afirmă că 
Inteligența divină decide în toate circumstanţele vieţii noastre. Ce să 
mai spunem de deciziile inconştiente sau menţinerea în viaţă a trupului, 
care ne scapă în totalitate?! 

Iată explicaţia acestui paradox. (Vezi şi planşa 1, de mai jos.) 


Tipuri de decizii 

1. În mod natural, conform proiectului divin inițial, intelectul nostru 
primeşte mereu informaţii şi DECIZII de la Inteligența Universală. Este 
aşa numita inspiraţie sau intuiţie. Nu ştim de ce alegem într-un 
anumit fel, dar o facem, împinşi de o forță misterioasă. (În cazul 
animalelor, se numeşte instinct.) 

Nu ne chinuim să ne justificăm deciziile personale, care simţim că 
sunt corect inspirate de Divinitate. În schimb, ne folosim intelectul 
pentru a medita la nenumăratele idei impersonale, dintre care unele, 
ideile pure, sunt nişte adevărate “bijuterii”, mai încântătoare decât 
plăcerile fizice. 

2. În celălalt mod, achiziţionat de omenire după “izgonirea din Rai”, 
între Inteligența universală şi intelect se interpune EGO-ul. Pentru a-şi 
duce, totuşi, la îndeplinire planurile, Inteligența universală trimite 

informaţii şi impulsuri ego-ului, dar bine gândite, ca la şah, cu câteva 
mutări înainte. Ea ştie cum va reacţiona ego-ul, fiindcă acesta 
funcţionează după nişte mecanisme simple, automate, uşor previzibile 
pentru Inteligența supremă. În final, ego-ul va decide cum era de aşteptat 
şi se va ajunge la acelaşi rezultat dorit de Inteligența divină, dar pe o cale 
mai ocolită. 

3. Uneori, Marea Conştiinţă se foloseşte şi de ego-ul celorlalţi din jur 
sau provoacă anumite evenimente exterioare pentru a ne forța ego-ul la o 
anumită alegere. Sunt acele ocazii când devine foarte clar că destinul sau 
viaţa nu este sub controlul nostru. 

Deci în toate variantele, nu există liber-arbitru, ci doar Voința 
Divină. În primul caz, viaţa este mai relaxată, deci suntem mai fericiţi. În 
celelalte, viaţa e o continuă suferinţă, fiindcă alegerile ego-ului sunt mai 
proaste (privite retrospectiv) sau forţate. 

Pe baza a ceea ce aflăm din tezele nondualităţii, am putea reproşa cu 
perfidie Divinităţii că de la Ea vin deciziile proaste ale ego-ului! Dar să nu 
uităm că îi sunt trimise exact sugestiile potrivite lui, pe care le doreşte, 
căci altfel, le-ar respinge. Ego-ul nu poate fi lăsat liber, fiindcă ar face 
numai dezastru şi haos. De aceea, uneori este dirijat spre bine cu o 
blândă subtilitate, dar alteori este împins să-şi pună în practică fanteziile 
până se lămureşte de efectele lor proaste, ca să şi le scoată singur din cap. 


Civilizaţia omeniei 





Dacă ne ridicăm la gândirea divină, acolo nu există conceptul de 
liber-arbitru. Divinitatea l-a inventat special pentru oameni, ca să le 
dea o anumită senzaţie a vieţii şi un anumit impuls. Nu e greşit să ne 
simţim liberi cât suntem oameni. Dar putem accepta că libertatea este un 
concept strict uman, care nu mai există când ne ridicăm vibraţiile 
suficient de mult. Deci libertatea există şi nu există, în funcţie de nivelul 
nostru de conştiinţă. 

Gândiţi-vă că întreaga civilizaţie actuală are la bază roata. Şi totuşi, 
nicio civilizaţie din America dinainte de Columb nu cunoaştea roata, deşi 
savanții lor trasau hărţi astronomice de mare exactitate, iar inginerii lor 
construiau foarte mari oraşe. Pur şi simplu, acest concept lipsea din 
programarea minţii lor. Acelaşi lucru s-ar putea petrece cu conceptul de 
liber-arbitru individual. 

O nouă civilizaţie s-ar putea naşte chiar acum, pe acest Pământ, dacă 
oamenii şi-ar pierde impresia că sunt liberi, adică separați de Voința lui 

Dumnezeu. Viaţa ar merge înainte, cu bune şi cu rele, mult mai puţine 
rele. Nu s-ar schimba aspectele materiale imediat, ci doar starea 
oamenilor ar fi extraordinar de bună. Treptat, toate lucrurile s-ar linişti, 
chiar dacă planeta ar putea manifesta şi unele sinistre naturale. Omenia 
ar deveni calitatea principală şi criteriul de evaluare al semenilor... 
Aceasta ar fi revenirea lui Adam şi Eva înapoi în paradis. 


Poți tu da ordin să fii sănătos? 





«Dumnezeu nu face parte din peisajul uman. Dacă ai fi conştient de cine 
este Dumnezeu, ţi-ai putea întrerupe viaţa şi apoi s-o reiei, la voinţă. Viaţa nu 
stă la mila materiei.» (Joel Goldsmith) 


Naşterea şi moartea, cele mai importante evenimente, sunt decise de 
Cel Preaînalt. Ce vrei să faci tu din viaţa ta nu prea contează la nivel 
cosmic. E un adevăr inconfortabil, care îţi cam dăunează la egou. 

Ca să nu te enervezi, atunci hai să acceptăm că unele lucruri pe care 
le faci pot fi importante pentru semeni şi societate. Dar crezi că 
Dumnezeu te lasă fără ajutor şi inspiraţie?! Nu, EI face echipă cu tine: EI 
este creierul, iar tu, instrumentul de exprimare. Nu mai mult decât un 
instrument. Ce creativitate ai tu în comparaţie cu Inteligența infinită?! 

Iar restul acţiunilor “mărunte” ale tale, crezi că eşti liber să le faci 
oricum?! De pildă, să mergi pe trotuarul acesta sau pe cel de vizavi, e 
totuna?! Oricând e posibil un eveniment tragic, să zicem că se prăbuşeşte 
un balcon pe acel trotuar. Crezi că Dumnezeu te lasă să decizi tu singur 
pe unde să umbli? Nu, EI îţi îndrumă paşii, pe tăcute. Şi nu contează dacă 
eşti credincios sau nu, dacă te rogi sau nu. Dumnezeu te are în grijă 
oricum. 

De unde să ştii tu când te paşte un pericol?! Nu ştii, iar fiecare clipă 
are un potenţial de pericol, fiecare alegere minoră poate avea consecinţe 
majore, chiar dramatice. Dumnezeu te veghează, te îndrumă şi decide 
mereu fără ca tu să bagi de seamă. El este discret şi nu are nevoie de 
laude când te fereşte de necazuri nebănuite. 

El ordonează totul în viaţa ta chiar şi când, aparent, îţi provoacă 
durere. Doar că tu îţi amplifici durerea prin suferinţă, gândind egocentric 
că “nu meritai aşa ceva”, că “nu e drept”, că “de ce alţii o duc mai bine” 
etc. Aşa apare suferința adăugată de ego. Dar durerea are rolul ei bine 
gândit la scară mare, are o cauză şi un scop înţelept. Dacă vrei să le 
cunoşti şi tu, lasă-ţi ego-ul la o parte şi pune-ţi mintea lui Dumnezeu... 

Abandonându-te Lui, vei câştiga: seninătate (detaşare), lipsă de 
suferinţă, înţelegerea conexiunilor, iubire, vei deveni o sursă de inspiraţie 
pentru cei din jur. 

Tu, care crezi că îţi aperi corpul, de multe ori îl agresezi prin grijile 
tale, care se transpun în blocaje energetice. Iar corpul se zbate neîncetat 
să deblocheze energiile pe care tocmai tu, “salvatorul corpului”, le-ai 
obstrucţionat. În fiecare zi eşti atacat de mii de bacterii şi viruşi, iar 
corpul tău se apără prin metode ingenioase, de care habar nu ai. Dar cine 
pune la treabă întregul mecanism biologic, cine îi dă vitalitate şi forță de 
a rezista agresiunilor de tot felul?! Este Conştiinţa Unică, cea care decide 
în fiecare clipă ce ar fi mai bine pentru tine. Chiar crezi că tu decizi să fii 
sănătos sau bolnav?! 


«A fi sau a nu fi gol de tine? Aceasta e întrebarea. Prezenţa Sa îţi este 
suficientă, ce să mai vrei altceva, când deja ai totul? Orice dorinţă ţi se 
îndeplineşte pe loc, dar nu mai ai nicio dorinţă. Dorinţele sunt “eu”, dar tu nu 
mai ai un “eu”, decât pe Dumnezeu. Când eşti gol de “eu”, de “pentru mine 
toate”, în spaţiul acela vine Miracolul. Prezenţa LUI rezolvă totul.» (Marius 
Ghidel) 


Iată cea mai frumoasă veste: poţi să-ţi pierzi ego-ul fără niciun risc. 
Vei putea face în continuare exact aceleaşi lucruri ca mai înainte, dar 
mult mai creativ şi relaxat. Nimeni nu va remarca la tine nicio schimbare 
scandaloasă, vei fi acelaşi om cumsecade. Iluminarea nu este absolut 
deloc periculoasă, dimpotrivă te scuteşte de multe necazuri inutile. 

Şi atunci, dacă tot faci rugăciuni zilnic, cere-i lui Dumnezeu să-ţi ia 
de pe cap această corvoadă numită ego, care-ţi produce atâta suferinţă 
psihică! Imploră-L pe Suprem să-ţi scoată afurisitul de ego şi iluzia 
libertăţii din minte! 


«Spune "Da. Nu sunt nimic fără tine. Scapă-mă de ego și fă-mă una cu tine. 


Sunt aici doar pentru asta. Sunt fără de drum și cale. Tu ești singura mea cale și 
refugiu." Vino la altar așa - gol.» (Mooji) 

PLANȘE 





Procesul decizional în fiinţa umană nu folosește “voinţa 
personală” 





Inteligență universală 

Fig.1 Cum ia omul deciziile 


Voința omului este greşit considerată a fi personală, adică separată, 
căci ea este o părticică din Voința divină. “Persoana” nu există, conform 
spiritualităţii nondualiste. Dacă trece prin ego (falsa senzație de liber- 
arbitru), Voința divină poate avea întârzieri, dar tot se împlineşte. 

Iluminatul este cel care foloseşte numai prima cale, inspiraţia venită 
de la Inteligența universală. Faptele şi vorbele sale corespund Voinţei 
divine pe de-a-ntregul. 

În schimb, la omul obişnuit, deseori intervine filtrul egotic. Faptele 
şi vorbele acestuia sunt impurificate, chiar dacă provin tot de la 
Inteligența supremă. Ele servesc unui scop intermediar, nu pot fi 100% 
de încredere. Omul rareori se lasă inspirat total, deci Voința divină este 
exprimată într-un mod deviat, precum o lovitură în bilele de biliard. 

De obicei, omul funcţionează pe rațiune şi numai ocazional pe 
intuiţie. (lar cea mai mare parte dintre evenimente se întâmplă fără 
ştirea sa.) E nevoie de un adevărat curaj să inversezi raportul: să 
funcţionezi mereu pe intuiţie şi doar ocazional pe rațiune. Acesta este 
efectul iluminării. Totuşi, unii oameni, mai ales femeile, au o intuiţie deja 
bine dezvoltată, pe care ar putea-o lăsa să se manifeste mult mai liber - 
dacă nu le-ar fi teamă de pierderea controlului sau de părerea altora. 

Triada Divină: Conștiinţă, Inteligență și Energie 


Z 


Dumnezeu 


Fig.2 Dumnezeu este simultan Conştiinţă, Inteligență şi Energie 


Conştiinţa divină are iniţiativa, Inteligența universală face proiectul, 
iar Energia ridică clădirea Universului. Dumnezeu este punctul de 
intersecţie a Conştiinţei, Inteligenţei şi Energiei universale (vezi fig.2). 

Conştiinţa este vidul (guna tamas); Universul sau Energia este plină 
de procese, fenomene, experiențe (guna raja); Inteligența ordonează 
Energia după voinţa Conştiinţei, armonizează intenţia cu înfăptuirea 
(guna sattva). 


Obs. Conştiinţa supremă mai poartă numele de lubire necondiționată. Ea 
diferă de iubirea sentimentală, care este o energie. 


Inteligența divină are mai multe aspecte: 

- Akasha sau memoria universală; 

- Lumea ideilor concrete, legate de alcătuirea şi funcţionarea 
materiei şi a ființelor (de exemplu, a corpului-minte omenesc). 

- Lumea ideilor abstracte, relativ independentă, parţial oglindind 
universul, parţial aducând concepte noi. În zona superioară există ideile 
abstracte impersonale, pe care filosoful Platon o numea “lumea ideilor 
pure”, unde nu există interese individuale, ci doar lucrarea divină 
grandioasă. 

Ideile concrete sunt mai grosiere, mai grele, specifice lumii astrale. 
Ideile abstracte sunt mai rafinate, mai uşoare, specifice lumii mentale. 

Acţiunile umane se subordonează inconștient lui Dumnezeu 

Fig.3 Subordonarea completă a omului faţă de Dumnezeu 


Conştiinţa universală, Inteligența universală şi Energia universală 
fac parte integrantă din Dumnezeul absolut, Creatorul Suprem. 

Conştiinţa umană este un punct focal al Conştiinţei universale, 
căreia îi raportează instantaneu tot ce percepe, ca un feed-back. 
Conştiinţa umană percepe activitatea corpului (senzaţii), a minţii (emoţii 
şi idei concrete) şi a intelectului (idei abstracte). Ce percepe ea poartă 
numele de “conştient” în psihologie. Conştiinţa umană nu-şi dă seama 
însă, în mod obişnuit, că are contact direct cu Conştiinţa universală. 

Inteligența divină ia decizii şi le transmite continuu intelectului, care 
nu poate explica cum îi vin alegerile, dar el manevrează, mai departe, 
corpul în sensul dorit. Deci toate deciziile nu sunt conştiente, fiindcă nu 
ştim de unde apar, cum au loc. Chiar dacă ele par logice intelectului, 
adevăratul raţionament se produce la un etaj suprauman. Când nu par 
logice, le numim intuiţie sau inspiraţie. Supremul acţionează şi direct 
asupra minţii şi corpului, pentru a le coordona procesele “inconştiente”. 


Din punct de vedere cibernetic, “conştientul” şi “inconştientul” sunt fluxuri 
de informaţii amplasate diferit, conform fig.3, adică output şi input în 
cutia intelect-minte-corp . 

Transformarea prin Iluminare 





Iluminarea spirituală este un proces energetic la care este supus 
corpul-minte în scopul de a forţa Conştiinţa umană să se întoarcă 
spre Sine. Sinele este Conştiinţa spirituală sau universală. Este un proces 
de trezire, de recunoaştere a naturii adevărate a Conştiinţei din noi, de 
reîntregire cu Totalitatea. Nu ego-ul decide aceasta, iar intelectul doar 
asistă fermecat. Evenimentul e decis de Sine şi mutaţia de conştiinţă e 
produsă de o transformare energetică în corpul-minte (de exemplu, 
ascensiunea energiei Kundalini spre Sahasrara chakra sau alte fenomene 
energetice inefabile). 

Deci iluminarea cuprinde toate cele trei instanţe umane. 


Ca transformare: 

- Corpul-minte suferă o transformare energetică (U.G. Krishnamurti 
vorbeşte chiar de un proces biochimic). Totuşi, unii iluminaţi nu au 
observat nicio modificare psihosomatică evidentă, fiind, poate, prea 
subtilă. 

- Conştiinţa percepe simultan realitatea concretă şi substratul ei 
abstract, indescriptibil. Rămâne conştientă de conţinutul minţii, dar 
percepe acum şi realitatea extinsă, aflată dincolo de minte. (Aceasta NU 
înseamnă abilităţi paranormale! Capacităţile psi sunt manifestări ale 
corpului-minte.) 

- Intelectul îşi pierde ego-ul, simţul separării. 


Ca logică: 

- Corpul-minte îşi menţine logica “Tot ce există este REAL”. Pentru 
el nu poate exista nimic închipuit, totul e concret, palpabil. 

- Conştiinţa percepe direct faptul că “Totul este atât REAL, cât şi 
IREAL, în acelaşi timp.” 

- Intelectul depune un efort substanţial pentru a îmbina cele două 
perspective contradictorii. El caută să înţeleagă şi apoi să explice altora 
ce este iluminarea. Unii iluminaţi refuză să comenteze trăirile lor şi 
rămân necunoscuţi ca atare, contemplând liniştea. 


Ca slogan, putem simplifica astfel: 

- Corpul-minte: “Ce este, este.” 

- Conştiinţa (după iluminare): “Totul este şi nu este.” 

- Intelectul-ego (înainte de iluminare): “Nu accept orice este.” 

Desigur, o întrebare pe buzele tuturor ar fi: De ce Dumnezeu ne-a 
dat un ego dacă tot nu e bun la nimic şi trebuie dizolvat? 

Animalele superioare au o minte destul de inteligentă. Dar, la fel ca 
şi copiii mici, ele încă nu au un intelect cu care să digere ideile abstracte. 
Şi nu au nici ego, la fel ca şi copiii mici. Poate că rolul apariţiei 
egoului este formarea şi dezvoltarea intelectului. După 
perfecţionarea intelectului, ego-ul poate dispărea, ca o schelă îndepărtată 
după ce clădirea a fost ridicată. 

Desigur, acest răspuns ridică o altă nelămurire: foarte puţini oameni 
se iluminează şi nu neapărat cei mai inteligenţi. 

Explicaţie: Creatorul este interesat de Intelectul uman în general, de 
evoluţia acestui mecanism mental. Divinitatea judecă omenirea ca un 
organism. Indivizii sunt ca celulele vii dintr-un organism. Pe parcursul 
mileniilor, omenirea a evoluat ca specie şi moştenirea genetică s-a 
perfecţionat. Informaţia codificată în ADN despre intelect va da roadele 
spirituale la timpul istoric cuvenit. 

Iluminarea este un proces dirijat de Divinitate după propriile 
criterii. Deocamdată, este un fenomen rar - i-aş spune, experimental - 
pentru că nu s-au copt condiţiile generale. Dar vremurile sunt avansate şi 
tot mai mulţi oameni se trezesc spiritual... 

Mecanismul iluminării 





INTELECT gânduri abstracte 
impersonale 





EGO (gânduri 


CORPUL-MINTE 
abstracte personale) 


CONŞTIINŢA UMANĂ 


1. Condiţia umană obişnuită (cu ego) 


“G dizolvarea ego-ului 


00 90 


FORŢA DIVINĂ CONŞTIINŢA ÎNTREGITĂ 


2. Eliminarea ego-ului, refacerea Conştiinţei Divine 


O 


Fig.4 Mecanismul iluminării: Conştiinţa umană se uneşte cu cea 
universală şi dispare ego-ul 


La nivel de Conştiinţă, iluminarea nu este o experienţă. 
Experiențele vin şi pleacă în minte. Iluminarea este o trezire la 
ADEVĂRUL INCONTESTABIL. În general, iluminarea nu este un 
eveniment unic, ci un şir de percepții tot mai profunde, survenite la 
diferite momente în timp. De aceea, descrierile pot diferi de la un trăitor 
la altul. Mă voi inspira din descrierea oferită de Richard Sylvester. 

Prima dată, poate apare percepţia neîndoielnică a faptului că totul 
(lume, corp, intelect) este “ireal”. Totul răsare de nicăieri în spaţiul vid, 

ca o hologramă. (Holograma este o formă tridimensională din lumină ce 
reproduce un obiect solid.) Această trăire îl poate descumpăni pe trăitor. 

Din fericire, va urma a doua trăire, complementară primeia (lui 
Richard Sylvester i-a venit după circa un an). Percepi că spaţiul nu este 
deloc vid, ci plin de Iubire. Ne putem imagina că holograma lumii apare 
prin autoiluminarea particulelor de Iubire ce umplu tot spaţiul. 

Deja avem un paradox: spaţiul creator este atât vid, cât şi plin, 
simultan. 

Prin urmare: 

- Dumnezeu Absolut e Vidul creator. 

- Creaţia este prea-Plinul de Iubire a lui Dumnezeu. 

Dumnezeu e simultan creator şi creaţie (alt paradox!). Fiecare 
creatură este Dumnezeu autolimitat ca formă, inteligenţă şi putere, cu o 
Conştiinţă focalizată. 

Percepția iluminatului că lumea este “ireală” sau “iluzorie” nu are 
niciun impact asupra lumii înseşi. Ea are propriile legi de funcţionare, la 
care e supus şi corpul-minte. Etichetele de “ireal”, “iluzoriu” şi confuzia 
apare doar în intelect, prin contrast cu ceea ce gândea înainte de 
iluminare, când folosea logica proprie corpului-minte. 

La nivel de intelect, în momentul iluminării, dispare “simţul 
existenţei proprii ca persoană” (simţul liberului-arbitru). Ego-ul este 
fărâmiţat în gândurile care-l compuneau, ce se risipesc aiurea. Este o 
transformare radicală. De acum înainte, intelectul va rămâne un canal 
pentru ideile abstracte, păstrând totuşi amintirile personale. Iluminatul 
se poate preface perfect că încă este o “persoană”, dar n-o mai crede, se 
vede ca fiind “ireal” şi doar joacă amuzat rolul de “persoană reală”, 
putând întreţine şi gânduri personale. 

Ulterior iluminării, intelectul, fermecat de transformările perceptive 
ale Conştiinţei, este obligat să-şi schimbe ideile despre realitate. Totuşi, 
va fi cam confuz, neştiind cum să împace ideea de “real” cu cea de “ireal”. 
Conştiinţa se percepe pe Sine ca fiind adevăratul “real”, iar lumea 
exterioară, ca o aparenţă adăugată şi care ar putea chiar lipsi, deci 
“ireală”. Singura soluţie la care poate ajunge intelectul este să afirme, 
aproape jenat de neputinţa logicii, că “totul este, în acelaşi timp, real şi 
ireal”. 

De asemenea, după ce a asistat la dispariţia ego-ului, intelectul 
iluminatului nu se mai îndoieşte de ideea că el este condus şi inspirat de 
o Inteligență superioară, nicidecum de propriile gânduri. Intelectul 
renunţă pentru totdeauna la ideea că el ar putea decide ceva vreodată sau 
că ideile i-ar aparţine. 

Numai Inteligența divină decide, numai ea creează gânduri noi. 
Restul sunt gânduri reciclate. Originalitatea fiecărei fiinţe constă în 
modul cum exprimă şi manifestă fizic diferite gânduri ce preexistă deja în 
lumea ideilor şi pe care intelectul le recepționează, prin afinitate 
(rezonanţă). 


Iluminatul Jim Newman'€: Aparenţele sunt reale ŞI ireale. Cunoscătorul 
(ego-ul) este complet ireal. Atât de ireal, încât, când se opreşte întâmplarea 
(prin iluminare), nimic nu s-a întâmplat. Experienţa lui este în întregime ireală. 
Trecutul n-a existat, timpul e o iluzie. In acest mesaj, nu e nimic pentru “tine” 
ca persoană: Nu-i nimic solid. Nu există voinţă liberă şi alegere. Nimic nu 
lipseşte. Nu există viaţă, tu nu ai o viaţă. Nu ai nimic. Tot ce tu crezi este un 
vis, care a apărut fără motiv şi tot fără motiv poate dispărea, iar când dispare, 
nimic nu s-a întâmplat. Acesta nu este solid şi cognoscibil. Doar aşa pare în 
vis. Şi nu are niciun efect asupra “realităţii”, care nu există. E libertate. 


Recunoașterea Purei Conștiinţe nu trezește 
neapărat Puterea sau Inteligența divină 





Din descrierea pe care iluminaţii o fac despre starea lor psihologică 
putem desprinde o anumită concluzie importantă. Ea se leagă de modelul 
triadic al Divinităţii, schiţat mai sus: Conştiinţă-Inteligenţă-Energie. 

Iluminatul recapătă Conştiinţa Spiritului său, dar fără a se 
identifica complet cu Acesta. Rămâne separat pe dimensiunile 
"Cunoaştere şi Putere spirituală". (În lumea spirituală, cunoaşterea şi 
puterea se interferează, cunoaşterea chiar este putere.) Priviţi din 
exterior, mulţi iluminaţi sunt doar nişte "mediumi” ai propriului spirit, 
iar în rest, par a fi aceiaşi oameni obişnuiţi. 

Mai mult decât atât, însuşi Spiritul iluminatului, deşi are Conştiinţa 
Divină trează, este incomplet realizat pe dimensiunile "Inteligență şi 
Energie divină". Pe acestea din urmă le poate obţine numai prin 
evoluţie îndelungată în eoni de timp. 

Deci Absolutul este imediat accesibil de către om prin iluminare 
(condiţia de Spirit), dar doar prin componenta "Conştiinţă”. Astfel, 
iluminaţii ne descriu starea de Conştiinţă pură ca fiind: spaţiu infinit 
fără demarcaţiile aici-acolo sau acum-atunci; fără centre de separare şi 
deci fără relaţia subiect-obiect. Este o stare paradoxală şi imposibil de 
conceptualizat de intelectul uman, fiind chiar starea dinaintea Creaţiei. 


16 http://www.simply-this.com/ 

Pe de altă parte, Spiritul nu cunoaşte toate tainele Creaţiei sau cum 
să le controleze perfect, adică Inteligența şi Puterea sa divină sunt 
incomplete. Spiritul este Conştiinţță Absolută integrală, dar 
numai o fracțiune de Cunoaştere şi Putere Absolută. 


Iluminarea este reîntoarcerea în Spaţiul 
primordial 





Revenind la starea dinaintea Creației, nu putem înţelege ACEL 
Spaţiu primordial prin comparaţie cu spaţiul-timp în care trăim noi, 
creaturile. Putem spune doar că cele două "spaţii" coexistă, Creatorul şi 
Creaţia sunt simultane, feţele diferite ale aceleiaşi Realităţi unice. 

Din ce spune iluminatul Jim Newman interpretez astfel: În Spaţiul 
primordial (care este non-spaţiutimp) apare întâi senzația de AICI- 
ACUM, ca un centru diferit de restul Spaţiului. Peste această senzaţie 
(trăită de Conştiinţa unică, singura care există) se suprapune apoi 
contracția energetică numită "eu". Eu (sau ego) se simte ca fiind un 
centru separat de celelalte obiecte, ce devin (din perspectiva lui) şi ele 
centre. Se creează astfel senzaţia iluzorie de distanţă dintre subiect (eu) şi 
obiecte. 

Desigur, spaţiul-timp este o iluzie cosmică existentă înainte de 
apariţia omenirii, bazată pe senzaţia impersonală de "aici-acum". 
Distanţele fizice există obiectiv, cu sau fără prezenţa unui ego, în 
aparenţă. Jim face referire la percepţia printr-un filtru egotic, care 
interpune o "distanţă psihologică" între subiect şi obiect. În momentul 
iluminării, această distanţă psihologică dispare, obiectul parcă "se 
lipeşte" de ochi sau alte organe de cunoaştere. Subiectul şi obiectul 
redevin una. 

Deci, nu distanţa fizică dispare, ci acel voal intermediar format din 
ideile minţii, care împiedica "vederea clară". Dar acel voal nu este doar 
abstract-simbolic, ci dă o senzaţie concretă când este eliminat. Privirea 
rămâne fascinată de frumuseţea pe care o vede acum peste tot, în toate 
obiectele şi fiinţele. Iluminatul nici nu poate absorbi toată frumuseţea 
care ţâşneşte de pretutindeni şi faţa lui radiază o uimire copilărească... 

Ilustrarea grafică a ego-ului în Spaţiu 


Nucleu de Spirit Conştiinţa separării de restul Conştiinţa egotică limitată 
“aici-acum” 

cuprinde pe celelalte subiect (eu) şi obiectele lumii divină şi uman-egotică 


Fig.5 Apariţia, din Spaţiul primordial, a ego-ului în spaţiu-timp 


a) În Spaţiul primordial, Conştiinţa respectă definiţia mistică "un 
cerc cu centrul pretutindeni şi cu circumferința nicăieri”. Fiecare 
Conştiinţă este ca o SFERĂ ce cuprinde tot Spaţiul şi totuşi are "ceva" 
special (ceea ce în cartea "Viaţa impersonală" se numeşte Atribut 
Divin unic, iar eu numesc nucleu de Spirit). În desen, am simbolizat 
nucleele spirituale ca nişte puncte negre; între ele nu există relaţii, ci 
doar comuniune absolută. 

b) Odată cu apariţia spaţiului-timp, Conştiinţa devine un PUNCT 
separat de restul. Centrul său este numit 'aici-acum”. Această 
Conştiinţă devine apoi umană sau egotică. Între punctele de conştiinţă 
egotică se stabilesc relații, existând o "distanţare psihologică”. 

Trecerea de la Spaţiul primordial (necreat) la spaţiul-timp (creat) 
este o contracție multiplă a Conştiinţei unice. În desen, se vede că 
nucleele de Conştiinţă rămân nemişcate în Spaţiul primordial şi numai 
acea contracție energetică creează o altă realitate: lumea fiinţelor şi 
obiectelor separate, ce stabilesc relaţii între ele. Totuşi, contracția 
energetică nu afectează cu nimic Spaţiul primordial, ea fiind iluzorie, un 
Joc cosmic. 

c) Prin urmare, un Spirit încarnat poate fi simbolizat ca fiind o 
Conştiinţă simultan SFERICĂ (divină), cât şi PUNCTIFORMĂ (egotic- 
umană). Prin diverse metode, omul îşi poate diminua ego-ul, ceea ce se 
traduce grafic prin dilatarea sa. Totuşi, expansiunea nu va putea egala 
niciodată Infinitul. Doar prin spargerea ego-ului (fenomen numit şi 
iluminare sau trezire sau recunoaştere spirituală) percepţia va redeveni 

pură, neumbrită de contracția egotică. Ego-ul este un personaj de vis 
care pare a avea consistenţă doar cât durează visul. 

Acest "ego" (care este tot o senzaţie) atrage în jurul său gânduri ce 
devin "personale", adică un fel de proprietate a ego-ului. Ego-ul vrea să 
posede tot mai multă avere, iubire personală ori cunoştinţe. O face 
pentru că se simte vulnerabil, nesigur, neîmplinit şi vrea să-şi acopere 
frica şi lipsa. Şi de aici, multitudinea de probleme în care omul se bagă 
singur... Aceste dorinţe nesăţioase încetează imediat când ne dăm seama 
(ne trezim spiritual, recunoaştem) că "eu" nu există, ci este doar o 
senzaţie provocată de Nimeni în Spaţiul primordial. 

Poate că alţi iluminaţi prezintă alte scenarii despre lume şi Absolut... 
Jim Newman spune că unii maeştri şi-au dezvoltat într-atât detaşarea de 
lume, încât nu mai au absolut deloc frici, nici măcar de moarte. Spre 
deosebire de aceia, Jim recunoaşte că el încă mai are frici (rămase în 
mecanismul corp-minte), poate nu cu aceeaşi intensitate ca înainte de 
Trezire. În cazul său şi al multora, iluminarea a fost ca un fâsâit, ca o 
implozie, ca o stingere, ca o revenire la normalitate... 

Diferenţele dintre iluminaţi apar pentru că rulează programe 
diferite în creierele lor, dar mai ales fiindcă spiritele lor au ranguri 
evolutive diferite şi performanţe diferite ca Inteligență Divină şi Putere 
Divină. De pildă, unii iluminaţi au un limbaj mai elevat, alţii sunt mai 
afectuoşi, unii au puteri spectaculoase, alţii ne pot lămuri mai clar, unii 
ne pot transforma energetic, alţii se pricep să transmită fiorul mistic prin 
artă, iar lista poate continua... 

25 aprilie 2020 

TRANSĂ vs ILUMINARE 


Capitole şi subcapitole: 
Cât de reală este libertatea noastră 
- Metafora palmei 
- "Dialog cu palma" (scenetă cu un ventriloc) 
Iluminare vs. evoluţie spirituală 
Incetarea căutării şi dispariţia separării 
- Citate din Marius Ghidel şi Ramana Maharishi 
luminare şi post-iluminare 
Transă yoghină vs. Iluminare nonduală 
- Nu se poate provoca iluminarea 
- Diferenţele dintre Iluminare şi Extaz, în sinteză 
- Extazul chimic 
- Concluzie 
Ori ego, ori iluminare 
- Meditaţia „nici, nici, nici” 
- Meditaţia “Nu-i nevoie de gând” 


«Omul are liber-arbitru, dar Dumnezeu ştie dinainte tot ce vom face.» 
(Marius Ghidel) 

«Dumnezeu ştie dinainte ce vom spune, dar îi place să ne audă pe noi 
spunând-o.» (din filmul „The Shack”) 


Cât de reală este libertatea noastră 





Cine decide? Propria conştiinţă. 

Marea Conştiinţă Universală are drept calitate intrinsecă libertatea. 
Dacă acceptăm că propria conştiinţă umană provine din Marea 
Conştiinţă, atunci e normal să ne simţim total liberi în deciziile pe 
care le luăm. Partea preia calitatea Întregului. 

Dar atunci de ce aflăm din spiritualitatea nondualistă şi, mai 
recent, din neuroştiință că, de fapt, nu avem deloc liber-arbitru, ci 
decizia ne este dictată din altă parte? 

Pentru că, pe baza aceleiaşi accepţiuni de mai sus, conştiinţa umană 
fiind o prelungire a Marii Conştiinţe, ea nu poate decide altceva, ci exact 
ceea ce voieşte Marea Conştiinţă. Acesta e paradoxul libertăţii şi 
determinismului. Mica conştiinţă se simte liberă, dar nu are cum ieşi din 
voinţa Marii Conştiinţe în care e cuprinsă. 

Creatorul este Marea Conştiinţă care s-a divizat în nenumărate 
conştiinţe, mai „mici”. Această Conştiinţă unică se poate împărţi, 

fragmenta la infinit, dar nu în mod fizic, ci virtual, pentru că nu este o 
substanţă. 

Marele secret şi truc al Creaţiei este cum de reuşeşte Dumnezeu să 
ne facă să credem pe noi, creaturile Sale, că suntem separate de EI şi 
separate între noi. Este o iluzie magică pe care şi-o provoacă singură 
Marea Conştiinţă. 

Diferenţa este următoarea: conştiinţa creaturii nu poate sesiza că 
face parte din Marea Conştiinţă, în schimb Marea Conştiinţă ştie că nu 
există decât Ea, dar vede şi iluzia în care trăiesc celelalte mici fragmente 
ale Ei. Deci există un unic Creator imuabil, lucid, spre deosebire de restul 
fragmentelor de conştiinţă „iluzionate” că sunt diferite. 


Metafora palmei 

Întâi, închipuie-ţi că ţii palma îndreptată cu faţa spre înainte, într-un 
gest de genul „Opreşte!”. Apoi răsuceşte palma către tine, de parcă ea ar 
întreba „Cine eşti tu, figură?” 

Dumnezeu a creat întreg universul format din lucruri si creaturi, 
care toate urmează Voința Divină. Dar era un univers inconştient de 
Creatorul său. De aceea, El a mai creat o fiinţă aparte, care poate deveni 
conştientă de Creator: omul. 

Fiecare lucru din univers este precum palma îndreptată spre înainte, 
inconştientă de ceea ce se află în spatele ei. Oamenii insensibili (atei, 
materialişti, egoişti) sunt şi ei ca oricare lucru inconştient de Creator. 

Palma reflectează: „Am cinci degete şi fac ce vreau cu ele. Nimeni nu 
mă manipulează pe mine!” Iar capul aude şi zâmbeşte cu bunăvoință... 

Dar există şi oameni care se întorc spre Creator, precum palma ce se 
răsuceşte cu faţa către Faţă. Ei încă nu-L văd, dar încep să se întrebe: 
„Unde eşti, Doamne?”. 

Iar capul răspunde: „Sunt aici, chiar în faţa ta! Uite, suflu aerul către 
tine, să mă simţi, dacă nu mă poţi vedea!”. Iar briza divină atinge plăcut 
palma deschisă... 

FIg.1 Palma văzătoare 


Şi vine vremea când Dumnezeu îţi deschide ochii spirituali. E ca şi 
cum ar apare un ochi în palmă, cu care Îl poţi vedea pe Creator în toată 
splendoarea Sa. Clipa iluminării te umple de încântare supraomenească. 
Dar în acel moment, nu tu te bucuri, ci eşti fericit „în numele Domnului”. 
Adică, fericirea apare în acest trup, dar ea aparţine chiar Creatorului. 
Dumnezeu se bucură că s-a descoperit pe Sine. 

Palma vede, în sfârşit, Capul care o mişcă... 

Cam aşa este relaţia dintre om şi Dumnezeu. Omul netrezit 
spiritual este Dumnezeu sub hipnoză. Cât de puternică este această 
hipnoză! 

Iată aceeaşi idee, sub o altă formă: 


Cadrul vieţii mele 


> 


Omul şi Dumnezeu 


Fig.2 Omul e o prelungire a lui Dumnezeu 

Dumnezeu îi dă omului viaţă, conştiinţă, inteligenţă, energie. Din 
iubire, îl creează din nimic. lar omul se întreabă: Oare există Dumnezeu? 
Şi încearcă să Îl înţeleagă privind prin 
omeneşti, 

Conştiinţa omului este, de fapt, Marea Conştiinţă restrânsă într-un 
punct de vedere. Această conştiinţă redusă nu îl poate vedea pe Creator 
prin |geamul semi-reflectorizant al opticii sale |. Dar Creatorul îl vede 
perfect. 

În urma iluminării spirituale, fereastra ochilor interiori se deschide 
şi realitatea devine clară: omul e o prelungire a Divinităţii — nu ceva 
adăugat, nu ceva luat din exterior, ci chiar Fiinţa Divină însăşi. La fel ca 
toate celelalte fiinţe. 


"Dialog cu palma" (scenetă cu un ventriloc) 
Ventrilocul George, aflat în faţa unei audienţe, explică teatral care este 
relaţia dintre ego şi Dumnezeu sau Conştiinţa. Işi desenează un ochi în palmă, 
cu care discută ca şi cum ar fi o persoană... 





George (arătându-şi palma): Vi-l prezint pe George! 

Palma (glasul ventrilocului): Salut, dar tu cine eşti? 

George: Eu sunt tu. 

Palma (privindu-l): Nu cred. (întorcându-se spre spectatori) Eşti 
urât! 

George: Ba da. Uite cum îţi mişc degetele. (le mişcă) 

Palma: Prostii! Sunt degetele mele şi le mişc fiindcă aşa vreau eu. 

George: În aparenţă le-ai mişcat tu. Ia priveşte acest braţ prin care te 
manipulez! 

Palma (privind braţul): E un braţ... tot în aparenţă. Asta nu 
dovedeşte nimic. 

George (îi dă un pumn cu cealaltă mână) 

Palma: Au! De ce m-ai lovit? 

George: Ca să-ţi dovedesc. Crezi că cealaltă mână e sub comanda 
mea? 

Palma: Sigur. Tot universul te ascultă. 

George: În afară de tine. 

Palma: Uite, George! M-ai creat ca să semăn cu tine, corect? 

George: Aşa scrie la Biblie... 

Palma: Înseamnă că mi-ai dat şi liber-arbitru. 

George: Nu, doar senzația că eşti responsabil pentru ce ţi se 
întâmplă. Dar Eu fac totul. 

Palma: Îţi baţi joc de inteligenţa mea? 

George: Ce creier poate avea o palmă? Eu gândesc totul şi îţi trimit şi 
ţie unele gânduri. 

Palma: Vrei să spui că dialogul ăsta îl duci singur? 

George: Absolut singur. 

Palma: Eu zic să-i întrebăm şi pe spectatori. Tu, de colo, eşti George? 

Spectator: Nu. 

Palma: Tu, de dincolo, te cheamă George? 

Alt spectator: Nu. 

Palma: Vedeţi, oameni buni?! George nu e nicăieri, e doar o ficţiune 
pe care v-am prezentat-o în această scenetă. 


Iluminare vs. evoluţie spirituală 





Ce este extazul? Accesul la o energie divină foarte înaltă. Am ajuns 
astfel la chestiunea numită Shiva-Shakti în India. 

Shiva este Pura Conştiinţă, starea de nediferenţiere, nondualitate, 
anterioară Creaţiei. 

Shakti este Energia cu care Shiva creează universul. Tot ceea ce este 
creat este Energie divină. Formele fundamentale de energie divină sunt 
Puterea absolută, Inteligența impersonală şi Iubirea necondiționată, 
formând Întreita Energie. 

Fiecare om este un punct de Conştiinţă divină dublat de o mică 
concentrare a Energiei divine. 

Ei bine, iluminarea sau trezirea spirituală este procesul 
instantaneu de unificare a conştiinţei umane cu totalitatea Conştiinţei 
universale. 

În schimb, evoluţia spirituală reprezintă creşterea gradată în timp 
a Energiei la care entitatea are acces. 

Aşa ne putem explica de ce iluminarea nu facilitează neapărat şi 
accesul la o imensă Energie divină. Sunt chestiuni diferite. Prima se 
referă la Conştiinţa non-energetică, iar a doua, la Întreita Energie. 

Au rămas în istorie doar marii maeştri spirituali care, pe lângă faptul 
că aveau Conştiinţa iluminată, aveau acces şi la Întreita Energie divină, 
lăsând în urmă miracole. De ceilalţi înţelepţi nu îşi mai aminteşte 
nimeni. 

Totuşi, în cartea “Viaţa impersonală”, autorul divin promite 
aspirantului la desăvârşire că, odată cu iluminarea, va primi în dar şi 
unele puteri spirituale neobişnuite. Pe de altă parte, tot el spune că 
asemenea abilităţi pun la încercare capacitatea de autocontrol, de 
stăpânire a imboldurilor egocentrice. De exemplu, ispitirile din pustie ale 
lui Isus Cristos ne demonstrează că nicio tentaţie nu-l poate dobori pe cel 
perfect stabilit în Dumnezeu, adică rămas complet fără ego. Aceasta este 
condiţia necesară şi suficientă. Totuşi, cel care este iluminat nu va nutri 
dorinţa pentru puteri paranormale, şi nicio altă ambiţie personală. Dacă 
ceva i se dă, e bine primit... 

Unii oameni dovedesc unele capacităţi fizice sau mentale mult peste 
medie, ca să nu spunem paranormale, dar care nu sunt iluminaţi, ci au 
un ego “normal”. Cum de au norocul ăsta? În primul rând că nu este 
chiar un noroc, ci mai degrabă, o mare provocare, cu consecinţe ce pot fi 
neplăcute pentru evoluţia lor spirituală. În al doilea rând, asta arată că 
spiritul lor încarnat este unul destul de evoluat. Totuşi, omul în carne şi 
oase nu este spiritul său şi poate face mari greşeli dacă nu este bine 
strunit. 

Aşa că avem situaţii de genul următor şi intercalate între ele: 

- Om obişnuit energetic, dar total expansionat în Conştiinţă — 
iluminatul sau eliberatul. Poate că el nu are încă acces la foarte multă 
Energie divină, din motivul că un asemenea aport imens de energie l-ar 
destabiliza, poate. 

- Om puternic energetic, dar cu o conştiinţă comună, dualistă. Un 
exemplu este magicianul de spectacol, care prezintă adevărate miracole, 
cu sprijinul unor entităţi puternice ca şi el. Un alt exemplu, mult mai 
elevat, ar fi maestrul Braco, cel care vindecă sufletele în tăcere. 

- Iluminatul ce manifestă Întreita Energie, un adevărat zeu printre 
semenii săi. Exemplul de referinţă este Isus Cristos, dar au mai existat şi 
alţii în istoria omenirii. 

- Omul comun, cu o conştiinţă limitată la trup (egotică) şi cu 
posibilităţi energetice normale (inteligenţă comună, putere de acţiune 

limitată, sentimente de iubire ocazionale şi direcționate doar către 
anumite persoane). 

lată tabelul sintetic cu tipurile umane clasificate după criteriile 
Conştiinţă-Energie 


.. ENERGIE 
Tipuri spirituale Cu i DN tă 
limitată nelimitată 
” Om 
contractată Om comun 
Ş paranormal 
CONŞTIINŢĂ A E 
Ă îi Om iluminat sau 
universală Mare maestru 


eliberat 


Încetarea căutării şi dispariţia separării 





Unii iluminaţi vorbesc despre încetarea nevoii de căutare. 
Adică, după iluminare (care poate dura o secundă, o săptămână, o lună 
sau mai mulţi ani, de la caz la caz) omul revine la existenţa obişnuită. Dar 
cu această diferenţă: fiinţa sa nu mai caută nimic, fiindcă simte că nu îi 
lipseşte nimic, psihologic vorbind. Biologic, va avea aceleaşi nevoi simple 
şi va căuta să şi le satisfacă, în mod calm, liniştit. Dar psihologic, acea 
necontenită nemulțumire a dispărut, lăsând loc unei relaxări totale. 
Asta nu înseamnă că acest om nu va acţiona, ci doar că o va face detaşat, 
prin inspiraţie divină, fără frustrări sau aşteptări. 

Am putea sugera că există niveluri diferite de realizare. Primul nivel 
ar fi cel de dispariţie a „căutătorului” sau, mai exact, încetarea căutării 
(ego-ul subtil încă existând — în post-iluminare). 

Al doilea nivel ar fi cel de dispariţie a separării (nemaiexistând 
ego — în iluminarea permanentă sau eliberare), aspect întâlnit la marii 
mistici. 

În clipa iluminării, ego-ul (simţul separării) dispare. Dar după 
încetarea iluminării, în „post-iluminare”, ego-ul reapare. Totuşi, mintea 
omului este profund schimbată. Iar schimbările se vor accentua pe 
măsura trecerii timpului şi a repetării iluminării. 

Unii oameni, totuşi, nu aprofundează această experienţă 
iluminatorie, ba chiar revin la vechile obişnuinţe. Alţii primesc 
iluminarea şi nu sunt pregătiţi teoretic, nu înţeleg ce s-a petrecut cu ei. 

Fiecare iluminat are propriile păreri. Diferenţele nu vizează trăirea 
autentic nonduală, ci explicarea ei în concepte dualiste. Richard 
Sylvester, după ce a discutat cu mulţi iluminaţi spirituali, spune că totul 

este posibil şi fiecare evoluează în mod diferit după ce a trăit 
Recunoaşterea Sinelui. 
Asemenea diferite faze de trezire sunt pomenite în „Viaţa 


>» 


impersonală” astfel: 


«Adesea ai perceput o licărire a acestui „Adevăr”, care dispărea din faţa ta 
asemenea unui miraj al deşertului atunci când încercai să-l urmăreşti şi să-l 
atingi.» (cap.1) 

«Vei percepe o licărire a Impersonalităţii Mele şi nu-ţi vei mai dori nicio 
individualitate, nicio separare în beneficiu personal, căci îţi vei da seama că n-ar 
fi decât o altă iluzie întreţinută de personalitatea ta.» (cap.3) 


Citate din Marius Ghidel și Ramana Maharishi 


Iată cât de rafinat descrie misticul Marius Ghidel starea când 
încetează căutarea şi dispare separarea, dar  exprimându-se 
neconvențional, din afara cadrului aşa-zisei „spiritualităţi nondualiste”: 


«Nu vrei niciodată mai mult. Să vrei să pierzi, ca să echilibrezi dorinţa de 
câştig, după care să nu mai vrei nimic. Nu e nevoie să vrei ceva. Atunci îl atingi 
pe Dumnezeu. Poţi înţelege? Nu trebuie să vrei, că altfel se naşte eul. Nuvrei 
nimic. Absolut nimic. Stai ca prostul. Impasibil, de neclintit. Doar admiri, doar 
priveşti. Nu iniţiezi nimic. Cel mai înalt nivel este să fii un prost care nu vrea 
nimic pentru sine, ci totul pentru ceilalţi. Dacă iniţiezi ceva, greşeşti. Non- 
acţiunea este sfântă. Calea prostului. Exişti, efectiv, fără să vrei nimic. Eşti fără 
să vrei. Doar exişti, fără preferinţe, fără dorinţe, fără reacţie, fără să iniţiezi o 
acţiune. Doar eşti şi e suficient, este totul. Fără explicaţii, fără să prelucrezi 
nimic sau să pui etichete ori să dai sentinţe: asta este bine, asta este rău, sau de 
ce aşa şi pe dincolo. 

Ce este mai bine să faci? 

Stai fără scopuri şi ţinte de atins. Acolo este izvorul vieţii, în a fi şi doar a 
exista fără scop, şi a nu face absolut nimic altceva. Te laşi într-o stare de 
abandon de sine total, fără dorinţe, fără pretenţii. Acolo este esenţa noastră şi 
izvorul a toate câte există. A nu iniţia nimic. Doar a fi. A exista. Te topeşti în 
existenţă. Atunci tu nu mai exişti, ci numai El există. 

Dar când apare la nivel foarte fin şi doar puţin gândul de eu, a şi pornit 
mintea. 

Când te pierzi pe tine, tu nu mai eşti, nu mai ai nimic, nu te mai localizezi. 
Şi nicio noţiune nu mai există. În esenţa noastră, suntem lumina sfântă. E mult 
mai simplu. Noi complicăm lucrurile cu mintea. Ea a inventat tehnici, sisteme. 

Nu ai nevoie de nimic, lucrurile sunt mult mai simple. Ce ne lipseşte este 
răgazul, că nu ne oprim. Noi doar alergăm, dar fără pauză. Ar trebui să stăm 

mai mult să admirăm, să contemplăm, nu să facem. Să stăm şi să nu facem 
nimic, cât mai mult timp. E o încântare imensă. Atunci te bucuri cu adevărat de 
viaţă, pentru că îi dai timp să pătrundă în tine. 

Corpul nostru este partea brută, exterioară, haina sufletului, dar noi ne 
închipuim doar viaţa simţurilor. Dincolo de ea, noi nici nu ştim că este o viaţă 
mult mai puternică, adevărata viaţă a sufletului, cel care ţine toată lumea 
aceasta vie. Fără el, totul ar dispărea într-o secundă. 

Fă lucrurile pe dos. Noi suntem prea raţionali. Trebuie să facem lucrurile 
pe dos, ca să ne temperăm raţiunea, să ne obişnuim şi cu partea inversă. 
Perfecţiunea este o problemă şi ar trebui să facem şi lucruri cum nu trebuie sau 
fără sens, iraționale şi imperfecte. Da, faci ce nu ţi-ar plăcea să faci şi nu faci ce 
ţi-ar plăcea. Şi, când te duci spre o plăcere, ai capacitatea să o abandonezi. Şi să 
pierzi. 

Să pierzi? 

Da, numai să pierzi este important. Nu ai nevoie de câştig. Câştigul te 
lipeşte de viaţă, pe când pierderea este măreaţă, ea te desprinde şi-ţi dă viaţă. 
Cine nu vrea mai mult să piardă? Cine-i ăla? 

Nu te mai duci unde vrei tu, nu mai doreşti ceea ce doreai, nu mai faci ce 
făceai, şi atunci recâştigi puterea de a fi liber de minte, de eu, de lume, de 
uman, de lumesc. Şi aşa poate, pentru prima dată în viaţa ta, simţi cu adevărat 
că trăieşti. Nu mai faci ce vrei tu, ci ce te pun ceilalţi să faci. Voința ta nu mai 
este în joc, atunci eşti fără eu, nu mai faci nimic pentru tine, ci numai pentru 
oameni. Ai ieşit din dualitate. 

Că noi suntem sclavii minţii şi ai egoului. Noi ne mişcăm în mintea noastră. 
Dar în starea de abandon de sine nu mai poţi să zici nimic sau să reacţionezi, să 
te lupţi sau să te aperi. Gândurile tale negative înseamnă mintea. Gândurile 
pozitive sunt Mintea universală. 

Când apare individualitatea, ea este ca un val. Când se ridică valul, se 
iveşte şi separaţia de oceanul de iubire care este Dumnezeu, dar apoi te topeşti 
în El. Nu poţi sta mult fără El. Ţi-e dor de El. Şi când eşti acolo, în oceanul de 
iubire, nu mai ai întrebări şi îţi pierzi identitatea de sine, eşti doar spaţiu 
nemărginit şi nu te mai poţi localiza. Imensitatea de conştiinţă te copleşeşte. 
Când priveşti de dincolo spre lumea noastră, ţi se pare că aceasta este doar un 
vis...» 

(“Secretul mulţumirii - de fapt, eu pe tine te iubesc”, pag. 496-497) 


Aceste cuvinte converg perfect cu cele ale marelui eliberat spiritual 
Ramana Maharishi: 

«Khanna: Există destin? lar dacă ceea ce este predestinat să se întâmple 
se întâmplă oricum, are vreun sens să ne rugăm sau să depunem efort, ori ar 
trebui doar să rămânem pasivi? 

Bhagavan: Există doar două moduri de a cuceri destinul sau a fi 
independent de el. Unul este să cauţi cui îi este adresat acest destin şi să 
descoperi că numai ego-ul este legat de destin şi nu Sinele; şi că ego-ul este 
non-existent. (Adică, ego-ul pare a exista, dar doar printr-o iluzie magică — n.n.) 

Celălalt mod este să ucizi ego-ul prin abandon complet în Domnul, 
înţelegându-ţi neajutorarea şi repetând mereu "Nu eu, ci Tu, o Doamne!", 
renunțând la orice semnifică "eu" şi "al meu" şi lăsându-l pe Domnul să facă ce 
vrea El cu tine. Abandonul nu este complet cât timp devotul doreşte una sau 
alta de la Domnul. Adevărata renunțare este iubirea de Dumnezeu de dragul 
iubirii şi pentru nimic altceva, nici măcar de dragul salvării (iluminării, eliberării 
sau mântuirii — n.n.). 

Cu alte cuvinte, pentru cucerirea destinului este necesară ştergerea 
completă a ego-ului — fie prin interogaţie de Sine (jnana), fie prin calea 
devoţiunii (bhakti).» (“Day by Day with Bhagavan", 28-6-46) 


Iluminare și post-iluminare 





Yoghinii avansați obişnuiesc să se retragă în meditații prelungite, 
care au rolul de a-i readuce în starea de transă yoghină (nirvikalpa 
samadhi) timp de ore sau zile. Fi raportează că un samadhi le poate 
curăța o grămadă de samskaras (tipare mentale). Cu cât mai multe 
samadhi-uri, cu atât se apropie de eliberarea de ego, spun ei. 

Chiar şi la cei care nu practică yoga, dar primesc iluminarea, se 
petrec aceleaşi transformări radicale interioare în modul dorit de 
Creator. În cele mai multe cazuri, ego-ul revine în acţiune. Totuşi, mintea 
este deja curățată de multe deşeuri mentale datorită iluminării. Astfel, 
viaţa acestui post-iluminat devine, de obicei, foarte „relaxată”. 

Purificarea minţii începe cu primele etape ale spiritualităţii, cu 
eforturile personale de îmbunătăţire, de autoobservare şi autocontrol. 
Toate acestea conduc la curăţarea minţii de samskaras, de impurități, de 
tipare negative. 

O condiţie de bază este deplina sinceritate. În general, este mult mai 
comod să fii sincer decât să scorneşti minciuni; să ţii minte toate 
născocirile nu merită efortul. La fel e şi cu ego-ul, menţinerea lui în 
formă necesită foarte multă energie. Prin iluminare, constaţi că, 
nemaiavând ego, ai mult mai multă energie disponibilă. Chiar în practica 
spirituală incipientă, este foarte profitabil să-ţi diminuezi energia pe care 
o atribuiai ego-ului. Şi asta se poate face prin autocunoaştere, prin lucrul 
psihologic cu tine însuţi. Ia de bune, dacă poţi, sfaturile lui Marius 
Ghidel, care atacă ego-ul direct! 

În mod paradoxal, unii post-iluminați au cicatrici egotice mai 
pronunţate decât alţii „doar” îmbunătăţiţi prin practici spirituale. Asta 
pentru că nu toţi plecăm în cursa spre perfecţiune din acelaşi punct de 
start. 

Iluminarea accelerează purificarea, tehnic vorbind. Senzaţia 
personală este uimitoare, radicală, fantastică. 

Când post-iluminaţții se proclamă iluminaţi, acesta este un abuz 
lingvistic şi o pretenţie fără acoperire. Iluminarea este o stare prezentă, 
nu a trecutului. I-am putea spune în mod corect „eliberare temporară de 
ego”. Când ego-ul revine, nu mai eşti iluminat, ci post-iluminat. Totuşi, 
nu e nimic greşit în a avea un ego. Aşa a orânduit Dumnezeu omenirea 
actuală. Important este să îţi purifici mintea, fie că primeşti darul 
iluminării, fie că nu. 


Transă yoghină vs. Iluminare nonduală 





Unii oameni reuşesc nativ sau prin antrenamente să se dedubleze, 
adică să-şi elibereze o parte din corpul energetic pentru a călători în 
lumile invizibile. Această dublură energetică este însoţită de o parte a 
conştiinţei umane. Prin urmare, o parte rămâne în corp, observând ce se 
petrece în planul fizic, iar cealaltă parte comandă şi observă 
evenimentele din planul astral. Amănunte despre acest fenomen puteţi 
citi în articolele mele despre Robert Bruce. Un caz cu totul excepțional 
este autorul Yram, care, în urma experienţelor sale de dedublare, a 
ajuns până în „ultimul Cer”, adică la unirea cu Dumnezeu. 

Yoghinii vorbesc de cea mai înaltă realizare ca fiind nirvikalpa 
samadhi, adică extazul cu ochii închişi, în care yoghinul pare că este ca 
şi mort timp de ore întregi. Pentru această performanţă e nevoie de ani 
îndelungaţi de eforturi, de un corp sănătos, de un maestru competent şi, 
nu în ultimul rând, de talent specific. Această transă yoghină este, de 
fapt, tot o dedublare a fiinţei energetice, care călătoreşte nu în planul 
astral, ci în planul superior, mental şi chiar mai sus de acesta. 

Practici contemplative similare de yoga există şi în buddhism. Când 
apar, rezultatele îi confirmă: EXISTĂ O CALE CĂTRE DUMNEZEU. 

Totuşi, extazul este o experienţă trecătoare, nu adevărata iluminare 
eliberatoare. Odată ce yoghinul se întoarce din călătoria cosmică, el 
redevine un om obişnuit. Maestrul nondualist Ramana Maharishi spunea 
că nu poate fi un ţel suprem acela ca yoghinul să stea nemişcat ca un 
buştean timp de câteva ore în fiecare zi. În schimb, marele înţelept a 

demonstrat un nivel şi mai înalt de samadhi, cel cu ochii deschişi în stare 
de veghe, numit de el sahaja samadhi. Un astfel de om se numeşte în 
India jivan-mukta (eliberat în viaţă, nu după moarte). 


Nu se poate provoca iluminarea 

Noii iluminaţi din neo-advaita sunt şi mai radicali. Ei afirmă că nicio 
practică nu poate provoca iluminarea, care se poate petrece oricând cu 
oricine în orice condiţii. Numai Graţia Divină poate oferi trezirea. Chiar 
şi cei care depun eforturi spirituale intense, nu datorită acestora intră în 
supremul extaz ori se iluminează, ci tot prin Graţie Divină. 

Şi pe ei, realitatea îi confirmă: unul care a practicat din greu timp de 
40 de ani nu capătă nimic, iar un păcătos care nici n-a auzit de 
„nondualitate” se trezeşte dintr-o dată iluminat. Este greu pentru minte 
să admită această aparentă „nedreptate” şi că NU EXISTĂ NICIO CALE 
CĂTRE DUMNEZEU. 

Iluminarea!... Unul o dorea, altul nu ştia ce-i aia. Unul medita, altul 
nu. Unul era spiritual, altul era prins în distracţii. Unul era foarte serios, 
altul, plin de umor. Unul şi-a abandonat vrerea lui Dumnezeu, altul era 
în plină depresie. Unul era harnic, altul era leneş. Unul stătea în preajma 
maeştrilor, altul stătea singur acasă. Unul era tânăr, altul era bătrân. 
Unul a primit şi puteri paranormale, altul n-a scăpat nici măcar de 
tabagism după iluminare. Dar în toţi aceştia a dispărut ego-ul, a 
dispărut dorinţa de a căuta şi a dispărut senzaţia separării. 

Cam toţi neo-advaitinii au practicat la început diverse tehnici 
spirituale, dar odată cu eliberarea spirituală, au înţeles că ele nu duc la 
eliberare, iar acum nici nu vor să mai audă de ele. Este un salt în 
conştiinţa umanităţii, prin care minţile oamenilor sunt eliberate de ego 
de către un „curent cosmic”. Acum devine clar că Dumnezeu este totul: şi 
căutătorul, şi căutarea, şi încetarea căutării. El decide până unde poate 
urca spiritual omul şi tot El oferă Graţia Sa, aparent, fără o anumită 
logică, într-o deplină libertate (sau El nu ne revelează logica Sa). 

Adyashanti a practicat intens ani de zile meditaţia zen. A făcut 
progrese remarcabile în controlul şi liniştirea minţii. Dar, la un moment 
dat, a simţit că nu poate merge mai profund, oricât s-ar sforța. Şi atunci, 
disperat şi abandonându-şi speranţele spirituale, s-a întâmplat! A primit 
Graţia iluminării nondualiste. De atunci, a renunţat la zen. El spune că 
buddhismul, dacă ar fi o întreprindere comercială, ar fi dat de mult timp 
faliment, atât de mică este rata de succes în obţinerea extazului. 

Exemplul lui ne arată că şi cei care practică o metodă yoghină se pot 
ilumina, dar nicidecum prin forțele proprii. 

Totuşi, asta nu înseamnă să renunţi la practica spirituală preferată. 
Dedicându-ţi o parte din timp şi atenţie acestor idei măreţe, încercând 
prin puterile proprii să devii mai relaxat şi receptiv la glasul Divinităţii, 
atunci vei fi şi tu în primele rânduri ale schimbării, nu la coada listei. 
Totuşi, nu e nevoie de practici complicate, de ritualuri obscure, de 
autoflagelări. Doar constanta aducere aminte de Dumnezeul-binelui-şi- 
răului, că „tu” eşti o particulă din EI, că nu eşti corpul-minte, ci 
Conştiinţa liberă, dar temporar contractată asupra acestuia, şi alte 
asemenea idei revoluţionare sunt suficiente să te transforme treptat într- 
o ființă superioară. Dacă simţi nevoia să continui cu practici mai intense 
şi complicate, foarte bine, dacă asta te ajută şi aşa simţi că trebuie să faci. 
Spun doar să fii relaxat şi încrezător că totul este deja perfect şi că o vei 
simţi şi tu în curând. 


«Care este curentul subteran ce dă vitalitate minţii şi îi permite să-şi 
realizeze lucrările? Desigur, Sinele! El este adevărata sursă a acţiunilor tale. 
Doar devii conştient de EI în timpul muncii tale şi nu-L uita. Contemplă acest 
adevăr pe fundalul minţii chiar şi când munceşti altceva. Ca să faci asta, NU te 
grăbi! Păstrează vie amintirea naturii tale reale chiar şi când munceşti şi evită 
graba care te face să uiţi. Fii calculat şi atent. Practică vichara (discriminarea) ca 
să linişteşti mintea şi s-o faci conştientă de relaţia ei cu Sinele, care o susţine. 
Nu-ţi mai imagina că tu eşti cel ce face munca. Gândeşte că o face curentul 
subteran. Identifică-te cu acest curent. Dacă lucrezi fără grabă, conştient, 
atunci munca nu va mai fi un impediment.» (Ramana Maharishi, "mortalitate 
conştientă") 


Diferenţele dintre Iluminare şi Extaz, în sinteză 


Există diferenţe evidente între neo-advaita şi yoga. Iluminarea sau 
Recunoaşterea Sinelui vine fără efort şi rămâne prezentă 24/24. Dar 
poate dispărea oricând sau să rămână toată viaţa. Un mister 
incontrolabil... 

Nirvikalpa samadhi apare în meditaţia cu ochii închişi, retras din 
lume, şi durează o perioadă limitată. Dar poate fi refăcută la voinţă de 
yoghinii avansați (foarte rari). 

Desigur, şi acei yoghinii, şi acei nondualiştii sunt cu toţii nişte 
norocoşi, fiecare în felul lui. “Clasamentele spirituale” sunt absurde. 
Fiecare om are o misiune sfântă acolo unde se află, aşa cum este el şi cum 
îl îndrumă Dumnezeu. 

Atât iluminarea, cât şi extazul purifică mintea incredibil. La nivelul 
nostru de chibiţi, nu se pune problema de a avea preferinţe, ci doar de a 
cunoaşte teoretic diferenţele dintre cele două. 


Iluminarea nondualistă (jnana)  Transă yoghină extatică (samadhi) 
Sahaja samadhi (cf. Ramana Maharishi) Nirvikalpa samadhi (cf. Patanjali) 


Spontană, cu sau fără efort prealabil Disciplină yoghină îndelungată 
Incontrolabilă Repetabilă la dorinţă 
În stare de veghe, permanentă, fără În stare de transă, temporară, cu 
pierderea contactului cu fizicul pierderea contactului cu fizicul 
Conştiinţa umană nu se dedublează Conştiinţa umană se dedublează 
Una şi aceeaşi stare Mai multe niveluri 


În general, parapsihologii vorbesc despre diverse metode de intrare 
în transă: metode de tip yoga, dedublare conştientă, ritualuri religioase, 
hipnoză, substanţe halucinogene etc. Totuşi, efectele nu sunt chiar 
aceleaşi. Contează şi metodele, dar contează şi pregătirea spirituală a 
persoanei respective. 


Extazul chimic 


Dacă yoghinii au nevoie de ani de eforturi personale pentru a 
dobândi samadhi, iată că ştiinţa modernă face posibilă această 
performanţă în câteva secunde! S-au descoperit substanțe precum LSD, 
psylocibina sau DMT, care pot provoca extazuri autentice. S-ar părea că 
toată ştiinţa yoghină cade în ridicol... Dar nu este aşa. 

Pentru început, vă recomand să vizionaţi două relatări ale unor 
experienţe extatice nonduale obţinute cu ajutorul substanţei DMT, 
supranumită şi „molecula spiritului”. 


5-MeO-DMT Trip Report | Life Changing Nonduality Insights With The God 
Molecule !! 
5-MeO-DMT Trip Report | Nonduality Experience | Mark Drummond Davis '$ 


Acum, după ce v-aţi entuziasmat suficient, vine „duşul rece”. Ei bine, 
aflaţi că DMT (şi alte substanţe halucinogene) nu fac decât să desprindă 


conştiinţa din carapacea trupului. Ce se întâmplă în continuare nu mai 


17 https://www.youtube.com /watch?v=cyJlJbHJ CNO 
18 https://www.youtube.com/watch?v=sIX165xfg-8 

este meritul DMT, ci voinţa spiritului-ghid care va dirija aventura 
psihedelică. 

DDr. James Cooke, neurosavant, a experimentat personal atât DMT, 
cât şi ayahuasca şi relatează cu totală obiectivitate că, de fiecare dată, a 
simţit prezenţa unei entităţi care i-a facilitat tot procesul. 


Ayahuasca sends neuroscientist to DMT world | Dr. James Cooke [trip 
report] ** 


Dar cum alegi sau controlezi spiritul-ghid? N-ai cum, eşti total la 
discreţia necunoscutului. Nu toată lumea are experienţe plăcute cu DMT. 
Unii trăiesc coşmaruri cumplite, cum n-au avut niciodată, care îi lasă 
traumatizaţi pe viaţă, mai ales pe cei predispuşi la tulburări 
psihomentale. De ce? Pentru că spiritul care îi asistă este mediocru sau 
inferior (demon) şi îi conduce în zone astrale inferioare, fără niciun folos 
spiritual, ci dimpotrivă. Numai un spirit superior ne poate duce în cele 
mai subtile şi minunate zone ale Universului. 

Este posibil şi să nu vezi decât nişte imagini colorate rapid 
schimbătoare, fără vreun sens clar. 

În cele două experienţe amintite, respectivii au ajuns cu conştiinţa 
până la „ultimul Cer”, adică în Dumnezeul Absolut nondual. Nu este o 
experiență posibilă pentru oricine, pentru că este nevoie de o pregătire 
spirituală prealabilă sau de o karmă foarte bună. Aceasta este cheia 
succesului. Cunoaşterea teoretică a spiritualităţii nondualiste este 
necesară pentru a avea un câştig spiritual real dintr-o experienţă cu 
DMT. Acolo, ego-ul tău chiar va muri şi, drept urmare, trebuie să fii 
pregătit să dispari ca identitate separată, rămânând vie doar Conştiinţa. 
Este o experienţă similară cu unele NDE (experienţă în apropierea 
morţii, în timpul morţii clinice). 

Rick Strassman, cercetător al efectelor DMT, subliniază că DMT nu 
are un efect benefic de sine stătător, ci depinde de unde şi când este luat. 
(Sursa 20) 

Pentru că unii imprudenţi au relatat experienţe foarte neplăcute, 
această substanţă a fost interzisă, ca şi celelalte psihedelice. Nu toată 
omenirea este pregătită pentru aşa ceva. Închipuie-ţi că DMT ar fi 
disponibil la drogherie. Tragi un puf pe nas şi, în câteva secunde, ai ieşit 
din corp. Problema este urmatoarea: ce faci după ce te întorci din 


1 https://www.youtube.com/watch?v=wSroMteWM2g 
20 https://en.wikipedia.org/wiki/N,N-Dimethyltryptamine 

excursia astrală („trip”)? Nu-i aşa că abia aştepţi să repeţi experienţa 
(dacă a fost una plăcută)? Adică, ai devenit dependent psihologic. Şi vei 
deveni şi mai nemulțumit de viaţa ta comună. Ego-ul e mereu 
nemulţumit. Tocmai de asta nu trebuie lăsată folosirea DMT la îndemâna 
oricui. 

Acest extaz, chiar şi nondual, nu te eliberează de ego decât pentru 
câteva minute. Apoi, te vei reîntoarce la existenţa ta limitată şi aparent 
„banală”. Eliberarea definitivă de haina strâmtă a ego-ului nu poate fi 
obţinută prin mijloace chimice... 


Vizionaţi documentarul: „DMT - molecula spiritului / DMT - the spirit 
molecule (în româneşte)” ?' 


Cel mai puternic drog halucinogen (în româneşte) 2 


Concluzie 


Odată cu descoperirea moleculelor extazului (fie naturale, fie de 
sinteză), savanții au concluzionat că toate experienţele extrasenzoriale 
sunt de natură chimică (moartea clinică, dedublarea astrală, viziunile 
etc.). Este foarte comod pentru materialişti să se agaţe de această 
concluzie, deşi ea poate fi uşor demontată. 

Dar iată că Dumnezeu oferă tot mai multor muritori experienţa 
iluminării nondualiste. Ea iese din paradigma amintită din mai multe 
puncte de vedere: nu se petrece în condiţii deosebite, nu este invocată, nu 
conţine viziuni, adică diferă fundamental de extazul mistic, yoghin, 
chimic etc. Parcă Dumnezeu ar vrea să ne tragă de urechi şi să ne 
demonstreze că Divinitatea nu e un produs al materiei, ci invers. 


Ori ego, ori iluminare 





Ego-ul nu a găsit în lucrurile lumeşti împlinirea după care tânjea şi 
atunci a început să o caute în lucrurile spirituale. Era un căutător pe 
Pământ, iar acum este un căutător prin Cer. Tot un căutător, vasăzică. Şi 
acum crede că prin halucinogene sau yoga îşi va găsi împlinirea, adică se 
va completa cu ceea ce îi lipseşte. 

Dar numai prin dizolvarea ego-ului se poate vedea Adevărul. Cine îl 
va vedea? Bineînţeles, nu ego-ul. Vederea însăşi sau Conştiinţa însăşi sau 


21 https://www.youtube.com/watch?v=rY-oVxgNosk 
22 https://www.youtube.com/watch?v=d1ovOosM-7g 

Trezirea însăşi va fi cea care se va trezi din visul cosmic... Ego-ul e doar 
un personaj din acel vis ireal. 

Dar ego-ul care citeşte aceste rânduri crede că e o glumă, că nu i se 
aplică şi lui această măsură, că va negocia cu Dumnezeu la momentul 
potrivit. Numai să ajungă faţă în faţă cu EL şi-l va convinge să schimbe 
regulile, să-l transforme într-un “ego iluminat”! 

Aşa ceva nu se poate. Ori ego, ori iluminare. 


Meditaţia „nici, nici, nici” 

Reflectează acum la următoarele trei puncte: 

1. Niciun folos personal. Nu vei avea niciun folos din iluminare, 
nu-ţi va rezolva problemele. Te vei simţi un nimic, uimit în permanenţă 
de orice. 

2. Nicio cale. Iluminarea nu se obţine prin meditaţie şi prin nimic 
altceva. Nu se poate obţine, se întâmplă sau nu. 

3. Niciun scop. Vei continua să meditezi, dar fără speranţe, ca o 
navă în derivă. Iluminarea n-are niciun scop. 

Neti, neti, neti — niciun folos, nicio cale, niciun scop. Meditează la 
asta până mintea se va abandona. (R.P.) 

Gândurile vin unul după altul. Doar contemplă adevărul că această 
goană permanentă după următorul gând vine din foamea nesăţioasă a 
eului către ceva care să-l împlinească. “Poate următorul gând îmi va 
aduce mulţumirea, fericirea...”, este speranţa eului. Fiind creat 
printr-o limitare a Nelimitării, el caută neîncetat încetarea căutării şi 
găsirea binecuvântatei păci. 

Eul se simte incomplet şi caută Întregul. Când dispare eul, nu 
mintea dispare, ci nemulţumirea, tensiunea. Când Întregul se revelează, 
dispare iluzia că ceva ar fi parţial şi limitat (aici şi acum), adică moare 
simţul eului. Senzaţia de “Eu exist aici şi acum” se risipeşte ca un abur şi 
rămâne Marele E-TOT. În loc de “ego-inţă” rămâne “fi-inţă”. Fiinţa a 
existat dintotdeauna, precum oceanul, în care s-a ridicat un val cu 
pretenţia de autonomie, egoința. Când valul recade în mare, ce rămâne? 
Moare o iluzie în apa vieţii eterne. 


Meditaţia “Nu-i nevoie de gând” 
Se spune că există doar două metode sau căi spre iluminarea 


spirituală, aparent total opuse: controlul minţii şi abandonul minţii. Prin 
control, limităm, rărim numărul de gânduri. Prin abandon, nu mai 

urmărim povestea spusă de gând, nu-l dezvoltăm prin alte gânduri. Prin 
ambele metode diminuăm energia ego-ului. Elementul comun este: “Nu e 
nevoie de următorul gând”. 

“Stai în casă! Nu ieşi la plimbare cu primul gând care te cheamă 
afară!” 

Priveşte în gol (defocalizat), cu atenţia la periferia câmpului vizual. 
După câteva minute, avalanşa de gânduri diverse va fi înlocuită cu 
gânduri despre meditaţie şi despre controlul gândurilor. Nu mai observa 
gândurile, nu mai ţine socoteala dacă „respecţi” autorestricţia mentală. 
Ţi-ai dat ca sarcină „Nu-i nevoie de următorul gând!” Bun. Acum renunţă 
la autocontrolul de a susţine această idee. Nu mai controla mintea, căci şi 
controlul e tot un gând, un gând de reprimare. Te sperie lipsa de control? 
Nu te speria, că teama vine tot de la minte. 

Rămâi fără control, scufundă-te în mantra „Nu-i nevoie de 
următorul gând! Totul e deja completat.” 

9 mai 2020 

CADRUL NONDUAL AL MINŢII ȘI 
HIPNOZA 


Capitole şi subcapitole: 
Hipnoza e de la Dumnezeu 
Nu apare nicio disociere a conştiinţei în hipnoză 
Şi dacă s-ar disocia? 
Voința ordonă minţii, conştientul doar ia seama 
Hipnoza e o simulare a iluminării 
Rolul Spiritului în hipnoză 
Conştienţa-de-sine şi ego-ul 
Ego-ul caută mereu 
Ego-ul e copilul Conştiinţei 
Ego pur 
Păcălirea ego-ului că ar avea liber-arbitru 
Puterea minţii sau puterea Spiritului? 
Definirea tehnică a iluminării 
Când persoana rămâne personaj 
Nondualitatea încadrează dualitatea, simbolic 


În modelul clasic al minţii, avem un Conştient care controlează 
restul Minţii inconştiente. Pe acest model a funcţionat psihologia 
secolelor trecute. Iată schema simplă a acestui model. 

Conştient 


Minte 


Fig. 1 Modelul 
clasic al minţii 


Fig.1 Modelul clasic al minţii 


Cercetătorii au măsurat capacitatea de procesare a Conştientului şi 
Inconştientului şi au găsit o diferenţă imensă. Conştientul are capacitatea 

de procesare de 60 biţi/secundă, iar Inconştientul, de 1.200.000 
biţi/secundă, adică de 20.000 de ori mai mare! Este evident că nu poţi 
pune un copil să conducă o ţară... 

Mai mult decât atât, experienţele de neuroştiință au demonstrat că 
NU Conştientul ia deciziile, ci o altă instanţă misterioasă aflată în 
Inconştient sau, mai logic, deasupra acestuia ierarhic. Prin urmare, 
Voința nu rezidă în Conştient, ci este plasată pe un etaj superior, ca în 
schema de mai jos. Conştientul (sau ego-ul) doar ia la cunoştinţă, 
este secundar şi colateral în tot acest mecanism. 


Voinţă 


Congştient 
Minte 


Fig. 2 
Modelul ştiinţific al minţii 


Fig.2 Modelul ştiinţific al minţii 


Hipnoza e de la Dumnezeu 





Hipnoza oferă un mare serviciu omenirii. Şi mă refer acum la 
hipnoza de spectacol (stage hypnosis) sau de stradă (street hypnosis). 
Ştiţi, acele show-uri în care protagonişti sunt chiar spectatorii, unde ceea 
ce ei fac îi amuză teribil pe cei din jur. Dar, contrar părerii scepticilor, 
aceşti subiecţi nu joacă teatru, nu se prefac, ci ei sunt, pur şi simplu, 
supuşi total voinţei hipnotizatorului. 


Mentalistul Andrei Voicu a sucit minţile vedetelor. % 
Lucrul acesta poate părea straniu sau înfricoşător la prima vedere. 
Dar aşa se întâmplă cu fiecare dintre noi, care suntem supuşi Voinţei 


Divine întru totul. La spectacolul de hipnoză doar luăm la cunoştinţă de 
acest mare secret. 


23 https://www.youtube.com/watch?v=PU1UZCUqgPck 

Sub hipnoză, noi ne putem manifesta fără anumite limite ale 
personalităţii. Ieşind din hipnoză, revenim la vechile noastre tipare 
mentale. Suntem, în parte, produsul trecutului nostru. Însă avem şi 
limite pe care le putem depăşi într-o clipă, dar nu o facem. De ce? 

Poate pentru că, de fapt, aceste limite ne sunt impuse de Marea 
Conştiinţă. Conştiinţa noastră „normală” le acceptă fără a se gândi că le- 
ar putea depăşi. Este condiționată să creadă asta de către Marea 
Conştiinţă. 

De aceea, nu trebuie să regretăm că suntem aşa cum suntem ca 
persoană. Să nu ne învinovăţim pentru lipsurile şi eşecurile noastre! Aşa 
ne este scris de Marea Conştiinţă. Noi avem un potenţial aparent 
nelimitat, dar Marea Conştiinţă ne vrea să fim acum într-un anumit fel, 
limitat. Scânteia divină din noi are anumite atribute mai dezvoltate, nu 
pe toate, şi are un anumit traseu de urmat în cursul evoluţiei sale. 

Dintr-un punct de vedere, hipnoza este „materialul didactic” 
ce confirmă tezele spiritualității nondualiste. 

Conştiinţa umană care se crede separată de Totul este supusă întru 
totul Marii Conştiinţe. În schimb, când omul primeşte Graţia iluminării 
sau Trezirii spirituale, conştiinţa umană fuzionează cu Marea Conştiinţă 
şi abia atunci devine cu adevărat liberă, prin contact cu Sursa libertăţii 
absolute. Însă, acest om „nou” nu se mai simte o persoană separată de 
restul universului. 

Deci, conform înţelepciunii nondualiste: 

- Ori eşti un ego separat, şi atunci eşti neliber, deşi te crezi liber. 

- Ori redevii Marea Conştiinţă (prin iluminare, adică reîntregirea 
conştiinţei) şi atunci eşti cu adevărat liber, deşi nu mai există „cineva” 
(altcineva decât Absolutul) care să pretindă libertatea. 

Hipnoza este o ocazie special oferită de Creator să demonstreze 
ignoranţilor cam despre ce este vorba în privinţa Conştiinţei. Un mare 
mister, privind dinspre ştiinţă, dar o mare simplitate, privind dinspre 
spiritualitate. 

Marea Conştiinţă este cea care îndeamnă subiectul să se lase 
hipnotizat. Marea Conştiinţă este cea care însărcinează hipnotistul cu 
misiunea de a fi un experimentator, aducătorul misterului printre 
ignoranțţi. Unii hipnotişti sunt atât de „puternici”, încât nici nu au nevoie 
de acceptul persoanei de a se lăsa hipnotizată. Ei sunt „aleşi” de 
Dumnezeu pentru această misiune. 

Nu apare nicio disociere a conștiinței în hipnoză 





»» 


Experimentele de hipnoză au arătat că „conştiinţa se disociază”, 
după cum afirmă savanții. Ei se referă la ce am numit în fig.2 „conştient”. 
Pe această pistă am mers în articolul „Hipnoza şi fenomenele conexe”, 
adoptând „disocierea conştientului”. Acolo, poziţia Voinţei era deţinută 
de Mintea astrală. 

În articolul de faţă vom explora o altă pistă de cercetare. În acord cu 
tezele nondualității, Voința este atributul Spiritului sau Conştiinţei 
spirituale. 

Vom postula că, în starea hipnotică, esenţială este Voința, care joacă 
un rol dublu: cel normal si cel „dezinhibat” (comandat de hipnotist). Iar 
conştientul este total buimăcit la finalul şedinţei hipnotice de ceea ce s-a 
petrecut. Cu alte cuvinte, hipnoza este o scenetă umoristică jucată 
de Spirit, spre mirarea tuturor asistenţilor şi participanţilor. Nu există 
Nicio „disociere a conştiinţei”. Aparenţele doar ne păcălesc raţiunea. 


Notă: Există fiinţe superioare, spiritele invizibile, care realizează în mod 
curent mai multe acţiuni simultan: cu cât sunt mai înalte în rang, cu atât se pot 
împărţi în mai multe centre de interes. De exemplu, conştiinţa Marelui Spirit al 
lui Cristos poate răspunde simultan la miliarde de apelări. 


Și dacă s-ar disocia? 

Ce s-ar întâmpla dacă am accepta că Voința (Conştiinţa) se 
disociază? Dacă acceptăm ipoteza că ar apărea două Voinţe, am putea 
alege variantele: 

1) Fie avem două Voinţe alăturate, caz în care ar fi nevoie de o a treia 
Voinţă, care să decidă alternanţa lor, la comanda hipnotistului; 2) Fie 
avem Voința „normală” subordonată celei „dezinhibate”. 

În cazul 1), modelul pare prea complicat pentru a funcţiona. Şi încă 
nu s-a explicat cum ajunge comanda hipnotistului să se interiorizeze atât 
de profund, la nivel de Voinţă ultimă. 

În cazul 2), ar trebui ca omul să fie total supus exteriorului, ceea ce 
este neadevărat, subiecţii supuşi hipnozei dovedind că se pot opune 
comenzilor hipnotistului dacă acestea depăşesc nivelul de acceptanţă 
socială. 

Niciuna din cele două variante nu este fezabilă. Opinia noastră este 
că există o singură Voinţă, care are conştiinţa, inteligența şi intenția 
de a respecta sugestiile hipnotistului, oscilând între comportamentul 
„norma!” şi cel „dezinhibat”. 

Voința ordonă minţii, conştientul doar ia seama 

Voinţei îi putem spune şi Conştiinţă spirituală, pentru a ne pune de 
acord cu limbajul spiritualităţii. Să nu confundăm deci Conştiinţa 
(sau Sinele sau Spiritul) cu conştientul (sau conştienţa-de-sine 
sau ego-ul)! 

Notă: Unii autori folosesc alte denumiri sau dau alte sensuri 
cuvintelor antemenţionate. 

Voința este amplasată pe un nivel superior minţii şi conştientului 
(vezi fig.2). Comenzile Voinţei devin „lege” pentru mintea inconştientă, 
care operează întocmai cu indicaţiile venite de sus. 


De exemplu, hipnotistul (pe scenă sau pe stradă) îi sugerează unui 
subiect că va deveni invizibil, iar acesta, efectiv, nu îl mai vede. 


Acest fenomen este orbirea psihologică, ce atestă că vederea are o 
componentă pur mintală — vederea se petrece în minte, nu în ochi. 
Iar mintea este total subordonată Voinţei. Conştientul doar observă 
pasiv că hipnotistul a „dispărut” inexplicabil, deşi îi mai aude vocea. 

Mintea inconştientă este o colecţie imensă de programe adunate 
în timp sau moştenite genetic. Este deci un produs al trecutului. Memoria 
face parte tot din acest inconştient. 


La comanda hipnoitistului (pe scenă sau pe stradă), poţi uita pe loc cum te 
numeşti. 


Voința a comandat ruperea legăturii dintre conştient şi memorie. 
Deci conştientul este pasiv şi neputincios, nicidecum nu ar putea el să 
controleze mintea, cum mai cred unii. 


Relata un subiect că, fiind hipnotizat pe scenă, era perfect conştient de 
totul, dar când primea comanda de la hipnotist, simţea nevoia să o execute cât 
mai grabnic, fără a o judeca critic. 


Toate fenomenele ce se petrec în hipnoză au această explicaţie 
simplă: Voința comandă, Mintea inconştientă operează 
transformările, iar Conştientul le observă pasiv. 

Dar această schemă a minţii e valabilă oricând, nu numai în hipnoză. 
Deasupra minţii tronează Voința atotputernică. Conştientul sau 
conştienţa-de-sine sau ego-ul este o infimă parte a minţii (a 20.000 

parte). În majoritatea timpului, nici măcar nu suntem conştienţi de noi 
înşine, fiind absorbiți de activităţile curente. Dacă însă suntem întrebaţi, 
vom spune că am fost tot timpul conştienţi, ceea ce nu e adevărat. 
Neuroştiinţele au măsurat activitatea cerebrală şi au stabilit că, în timpul 
activităţilor solicitante, uităm complet de noi. Ego-ul apare 
intermitent. 


Hipnoza e o simulare a iluminării 





Starea hipnotică este identică cu ceea ce maestrul Laurenţiu 
Marga descrie ca fiind rămânerea în prezent sau mintea fără gânduri 
perturbatoare — o etapă intermediară înaintea iluminării spirituale, prin 
metoda lui. Singura diferenţă ar fi relaxarea totală a muşchilor oculari, 
ceea ce se manifestă ca privire natural fixă. La unii oameni hipnotizaţi, 
ochii par ficşi, într-adevăr, dar nu la toţi. 

Manifestările stării de hipnoză şi stării “fără gânduri” sunt identice: 

a) nu mai ai gânduri rătăcitoare, ceea ce este foarte reconfortant. 

b) ai percepții foarte acute, treze. 

c) eşti foarte concentrat pe ce faci, datorită faptului că atenţia nu mai 
este distrasă de gânduri aiurea. 

d) eşti foarte prompt în a executa intenţiile ce îţi vin în minte (fie 
comenzi hipnotice, fie, respectiv, inspiraţie de la Spirit), fără a ţine cont 
de comoditate sau neputinţe fizice. 

Folosind figura 2, putem explica ce se petrece în hipnoză. 


Conştientul este împiedicat să ridice obiecţiuni comenzilor primite de la 
hipnotist, adică să mai gândească critic. 


Putem considera că legătura dintre conştient şi minte se face pe 
două canale energetice: a) canalul ideilor şi b) canalul percepţiilor. Se 
pare că, în starea de transă hipnotică, primul canal este blocat, iar al 
doilea este amplificat. 

Dar asta nu înseamnă că hipnotizatul nu poate raţiona sau acţiona. 
Aşa cum am spus, conştientul nu are un rol esenţial. Comenzile către 
minte vin întotdeauna direct de la Conştiinţă sau Spirit. 


Hipnotizaţii pot gândi dacă /i se comandă, altfel sunt goliţi de gânduri 
(ceea ce nu este un lucru “rău”, ci dimpotrivă, foarte reconfortant — de aceea, 
toţi subiecţii ies relaxaţi dintr-o şedinţă de hipnoză). 

În starea de veghe obişnuită, conştientul sau ego-ul doar are 
impresia că el decide totul şi că gândurile îi aparţin. Dar el este o anexă, 
cum se observă în figura 2. Deciziile şi gândirea se petrec în minte sub 
conducerea Spiritului, independent de ego-ul conştient. Acesta din urmă 
doar ia la cunoştinţă despre ce se întâmplă în minte. 

În starea de hipnoză, doar acea impresie a ego-ului că el ar fi buricul 
Pământului este anulată, prin voinţa Spiritului. Nimic altceva. 

Cam aşa se întâmplă şi în starea de iluminare şi în stările de transă 
mediumnică. Dispare judecata critică a ego-ului şi te supui necondiţionat 
deciziilor şi inspiraţiilor ce vin de sus, de la Spirit. Deci hipnoza este o 
exemplificare parţială a stării de iluminare. 


Rolul Spiritului în hipnoză 


Aparent, în hipnoza de spectacol, subiectul se supune comenzilor 
hipnotistului. Dar noi susţinem aici că nu este deloc aşa. Subiectul se 
supune exclusiv Spiritului său. Spiritul intră în jocul hipnotic de 
bunăvoie, interpretând cu aplomb rolul respectiv. În niciun moment 
hipnotistul nu decide destinul tău. Totul este sub controlul Spiritului. De 
fapt, Spiritul poate recuza oricând comenzile primite de la hipnotist. 
Uneori, dacă Spiritul e mai jucăuş, îi strică scenariul hipnotistului şi 
şedinţa nu merge cum ar trebui. Deci Spiritul doar se preface că ascultă 
de comenzile hipnotistului, aşa, de amorul artei. 

De aceea, capacitatea de a fi hipnotizat nu este totuna cu 
sugestibilitatea.  Hipnozabilitatea depinde exclusiv de dorinţa 
Spiritului de a bloca ego-ul conştient. E nevoie de prezenţa hipnotistului 
doar pentru cei neiniţiaţi, dar cei care se antrenează spiritual se pot 
“autohipnotiza”, blocându-şi temporar gândurile pentru a facilita 
curgerea nestingherită a inspiraţiei spirituale. 

Copiii mici nu pot fi hipnotizaţi, deşi sunt foarte sugestibili. 
Explicaţia simplă este că Spiritul lor nu o doreşte. Ego-ul copilului este în 
plină dezvoltare şi nu ar fi prea sănătos să fie blocat, chiar şi în joacă. 

Hipnoza este un truc al Conştiinţei, care ne păcăleşte şi ne 
uimeşte pe toţi, inclusiv pe hipnotist şi pe savanţi. 

În concluzie, hipnoză simulează starea de iluminare în sensul că 
iluminatul se supune necondiţionat deciziilor şi inspiraţiilor ce îi vin de la 
Spirit, putând folosi, desigur, şi raţiunea. Dar lipsesc gândurile 
compulsive, vocea aia din cap care nu-ţi dă pace niciodată, cauzată de 
ego. Totuşi, în cazul iluminării spirituale autentice, fenomenul este mult 
mai complex, dispărând şi senzația existenţei separate. 

Atât modelul inspirat de cercetările din neuroştiinţe (fig.2) cât şi 
observaţiile privind hipnoza conduc la aceeaşi concluzie. Rolul spiritual 
major al hipnozei ar putea fi cel de a ne demonstra pe viu, nu în 
laborator, că ego-ul conştient nu este atât de important pentru 
mersul vieţii noastre, care este condusă de o instanţă 
superioară: Sinele sau Spiritul sau Conştiinţa. Nu trebuie să dăm 
o importanţă exagerată hipnotistului, el este doar ocazia care ne 
revelează acest mare Adevăr. 

În hipnoză, conştiinţa „dezinhibată” execută întocmai ordinele 
hipnotistului în cadrul poveştii inventate de acesta. Nu trebuie să ne 
îndoim că şi conştiinţa noastră „normală” face exact ceea ce doreşte 
Dumnezeu, crezând orbeşte în povestea vieţii noastre personale. 
Similaritatea e perfectă. 


Conștienţa-de-sine şi ego-ul 





Conştienţa-de-sine apare la copiii mici, dar a fost constatată şi la 
maimuțe, elefanţi, orci, delfini şi... coţofane. Nu şi la alte animale 
(deocamdată). Ea se măsoară prin testul oglinzii. Animalul care nu se 
recunoaşte în oglindă încă nu şi-a dezvoltat conştienţa-de-sine. 

Rolul evolutiv al conştienţei-de-sine ar putea fi, probabil, accelerarea 
proceselor de învăţare şi obţinerea unor performanţe ridicate. Restul 
animalelor învaţă prin reflexe condiţionate şi sunt foarte limitate în ceea 
ce pot face. 


Conştiinţă spirituală 
de grad animal sup. 





conştienţă 

-de-sine tipare 
mentale 
animale 


Fig. 3 Mintea animalelor (cu 
sau fără conştienţă-de-sine) e 
condusă direct de Conştiinţă 


Fig.3 Mintea animalelor 

Conştienţa-de sine-este un produs al evoluţiei naturale a minţii. 
(Totuşi, să nu uităm că orice proces natural este condus de Spirit, de 
Conştiinţă!) Cu totul altceva este ego-ul, care este un produs strict uman. 

La copiii mici, conştienţa-de-sine şi ego-ul se confundă, 
pentru că apar în acelaşi timp. Deci animalele menţionate au conştienţă- 
de-sine fără ego. Numai copilul dobândeşte un ego prin simplul fapt că 
s-a născut ca om pe Pământ şi a crescut printre oameni. 

Spiritualitatea nondualistă ne învață că ego-ul este simţul 
separării. O primă separare apare prin conştienţa-de-sine, dar animalul 
superior se simte total dependent şi integrat în natură. În schimb, omul 
cu ego se crede separat de natură, pe care o priveşte cu teamă. Din frică, 
apare dorinţa de control asupra lumii, fiindcă „nu se ştie de unde poate 
apare un pericol”. 


lată cum descrie Autorul Divin în “Viaţa impersonală” conştiența-de-sine a 
omului adamic, înainte de a căpăta un ego (înainte de "izgonirea din Rai"): 

«Dar, deşi căpătaseşi formă umană, expresia Ta era încă atât de 
Impersonală, încât, deşi erai conştient de tine, aşteptai numai de la Mine 
inspiraţie şi ghidare. 

Aceasta a fost deci prima stare în care Te-ai trezit când ai intrat în 
manifestarea Terestră şi care a fost numită starea Edenică sau viaţa în Grădina 
Edenului. 

Această stare Edenică reprezintă aspectul Celest al Conştiinţei 
Impersonale, sau starea în care Tu erai încă în mod conştient Una cu Mine, cu 
toate că te aflai acum închis într-un instrument muritor de exprimare.» (cap.9) 


Ego-ul caută mereu 


Din prima carte din Biblie, Geneza, aflăm că Adam şi Eva au căzut 
din paradis pentru că "au muşcat din mărul cunoaşterii binelui şi răului”. 
Ego-ul exact asta face: împarte lucrurile în bune şi rele, în funcţie de 
interesul personal. Ego-ul aleargă mereu către ce-i place (aparent bun) şi 
fuge de ceea ce îi produce suferinţă sau îi opreşte plăcerea (aparent rău). 
Deci ego-ul este veşnicul căutător. El nu se poate opri niciodată din a 
căuta, fiindcă asta îi este natura. De aceea, este mereu nemulțumit. Chiar 
şi plăcerile sale nu durează mult, fiindcă imediat apare teama de a nu le 
pierde. 

Cum spune Paul Morgan-Somers, consumerismul şi fake-news 
au fost inventate de Natură, cu ajutorul lor ameţind ego-ul uman să nu se 
oprească niciodată din căutat, din mersul înainte. Natura îţi promite 
satisfacţii mai mari decât vei obţine. Iar când obţii ceea ce doreai, 

plăcerea pe care o resimţi este rapid diminuată, ca să nu te simţi prea 
fericit şi să fii tentat să vrei altceva, ceea ce te va împiedica să fii 
mulțumit cu ceea ce deja ai. Natura te minte încontinuu şi te îmbie cu 
false promisiuni, pentru ca tu să acţionezi fără oprire. Acesta este „mărul 
cunoaşterii” din care omul a muşcat. 

Totuşi, rasa umană nu este urmărită de niciun blestem sau păcat 
ancestral, căci ego-ul este o etapă evolutivă dorită de Dumnezeu. Este 
veriga dintre animalele cu conştienţă-de-sine şi omul fără ego. Atât şi 
nimic mai mult. 

Nondualitatea ne învaţă că soluţia la nemulţumirea fundamentală a 
ego-ului este dizolvarea sa, adică iluminarea spirituală. Altă soluţie nu 
există, fiindcă niciodată ego-ul nu va înceta să caute altceva, mereu 
altceva, iar universul îi oferă din plin o mulţime de posibilităţi de căutare. 
Ego-ul trăieşte cu iluzia că, după următoarea căutare, va găsi ceea ce îi 
lipseşte. Ceea ce nu se întâmplă niciodată, fiindcă, de fapt, lui îi lipseşte 
Totalitatea. Iar pe aceasta nu o va putea include în sine; partea nu poate 
conţine întregul. 

Când dispare ego-ul, redevenim Totalitatea care am fost 
dintotdeauna, dar vălul Mayei ne-a iluzionat că nu O suntem. Însă, spre 
deosebire de starea adamică, acum avem şi o personalitate puternică, ce 
poate juca mai bine rolul de Dumnezeu. 


Ego-ul e copilul Conștiinţei 





Care este raportul dintre Conştiința umană şi Marea Conştiinţă 
Universală? De ce avem impresia că suntem separați de Dumnezeu? 

Marea Conştiinţă Universală se concentrează într-un punct focal 
numit organism şi devine „Conştiinţă spirituală”, care nu se ocupă decât 
de corpul-minte al individului. La om, animale, plante se petrece acelaşi 
lucru. Aşa apare lumea vie, prin ataşarea Conştiinţei la un corp. 
Agregatul minte-corp este condus de Conştiinţa divină cu o misiune 
individuală. 

Cum anume se divide aparent Marea Conştiinţă este un mare 
mister. Ea rămâne unică şi, simultan, pare o multitudine. Este o 
diviziune, dar nu o separare! (Cuvintele nu ne prea ajută să descriem 
indescriptibilul, şi aşa apar exprimările paradoxale...) Putem spune că 
Marea Conştiinţă este într-o legătură directă şi permanentă cu Conştiinţa 
individuală. 

Ego-ul este un produs mental creat printr-o influenţă a Conştiinţei 
individuale. El este simţul separării, pe care ni-l insuflă chiar Dumnezeu 
unicul. Apariţia ego-lui a fost dorită de Creator şi realizată cu ajutorul 
Conştiinţei, iar procesul invers este la fel de simplu, prin limitarea sau 
blocarea alimentării lui cu energie de la Conştiinţă. Ego-ul este o 
contracție energetică, resimţită chiar la nivel fizic. 

Cât timp există ego, el aparent predomină în faţa Conştiinţei. Cauza 
este acea contracție energetică grosieră ce acoperă senzaţia, mai rafinată, 
specifică Conştiinţei spirituale. Este ca un zgomot de motor ambalat care 
acoperă o melodie suavă ce abia se aude în difuzor. 

Ego-ul se hrăneşte din Conştiinţă, împrumutând din puterea Ei. lată 
o schemă ce sintetizează toate aceste afirmaţii. 

Conştiinţă spirituală 
de grad uman divizată 


PUR 


Conştiinţă 

umană tipare 
mentale 
egotice 





Fig. 4 Ego-ul pur 
catalizează formarea de 
tipare umane egotice 


Fig.4 Ego-ul stimulează dezvoltarea intelectuală 


În acest model, ego-ul este format din conştienţa-de-sine peste care 
se suprapune o mică parte din Conştiinţa spirituală, devenită local o aşa- 
zisă „Conştiinţă umană”. 

La fel cum din Marea Conştiinţă s-a desprins Conştiinţa spirituală, 
acelaşi fenomen se reproduce în om: din Conştiinţa spirituală se 
desprinde un fragment pe care-l numim „Conştiinţă umană”. Aceasta eşti 
tu, punctul din care percepi lumea chiar acum. 

Încercând să indicăm diferenţa, putem spune că Conştiinţa umană 
se simte a fi în centrul lumii, iar Conştiinţa spirituală se simte a fi 
pretutindeni. 

Ego-ul pare a fi o fiinţă reală cu ajutorul Conştiinţei. Unii spun că 
ego-ul ar fi doar gândul de "eu", o ficţiune. Dar atâta timp cât are o 
acţiune directă atât de puternică, nu-l putem nesocoti. Putem însă spune 
că ego-ul va dispărea ca un gând, instantaneu, de parcă n-a existat 

niciodată — când se produce iluminarea sau eliberarea spirituală. Atunci 
nu te vei mai simţi contractat, ca acuma, ci dilatat în tot spaţiul. 

Ce se petrece atunci când mintea rămâne fără gânduri? Este o stare 
plăcută să n-ai gânduri parazite, să ai o minte liniştită, fără griji. Şi te 
întrebi: cum de ai trăit cu acel vacarm în cap timp de atâţia ani?! 
Vacarmul nu există şi nici nu ţi-l mai poţi imagina acum, când eşti senin, 
tăcut, relaxat, fără gânduri. 


Ego pur 

Revenind la fig.4, peste conştienţa-de-sine se suprapune o mică 
parte din Conştiinţa spirituală, care devine astfel Conştiinţă umană. Aşa 
apare ego-ul pur sau simţul rafinat al eu-lui, sentimentul de „Eu sunt”. 
Dar nu acesta este „ego-ul negativ”, care ne supără. 

Sub influenţa ego-ului pur, în minte apar mereu tipare psihomentale 
egotice. Ele formează treptat personalitatea noastră şi intelectul, care are 
în centru ideea de „Eu, diferit de restul”. Din nenumărate gânduri care ne 
podidesc, noi le reținem doar pe acelea care sunt captate de filtrul ego- 
ului pur. Şi astfel se formează nişte tipare egotice. La rândul lor, acestea 
„îngroaşă” filtrul, care devine tot mai egotic, mai specializat. În final, 
omul matur se trezeşte că a dobândit un ego puternic. Această expresie 
se referă la totalitatea tiparelor sale psihomentale de tip uman. 

Deci, în general, când vorbim de ego, ne putem referi: 

1) La personalitate, care are trăsături pozitive sau negative 
(comparativ cu un ideal arbitrar de perfecţiune), având sediul în minte. 
Aici apare „ego-ul negativ”. 

2) La liberul-arbitru, care are sediul în ego-ul pur. 


Păcălirea ego-ului că ar avea liber-arbitru 





În nondualitate se afirmă că liberul-arbitru este o iluzie. Cum se 
poate asta? 

Deciziile sunt luate de Conştiinţa spirituală, iar ele sunt transmise 
imediat atât minţii (pentru execuţie), cât şi Conştiinţei umane (pentru 
informare). Aşa ajunge informaţia la nivelul ego-ului pur. El nu decide 
autonom, ci reproduce fără să ştie ceea ce a fost deja decis. Asta au 
constatat şi neuroştiințele. Deci există o legătură de subordonare 
unilaterală a Conştiinţei umane faţă de „mama” sa, Conştiinţa spirituală. 

Citatul următor explică misterul ce înconjoară "vak siddhi" sau 
puterea mistică de a materializa intenţiile. 


«Dacă cineva a dus o viaţă virtuoasă în trecut, orice el gândeşte în acest 
moment, se şi întâmplă. Dar el nu va schimba ceea ce este destinat. Orice 
doreşte se va plia pe ceea ce oricum trebuie să se întâmple. Dorinţele lui se vor 
armoniza cu ceea ce a fost deja stabilit prin Voința Supremului."» (Ramana 
Maharishi, "Living by the Words of Bhagavan", p.238) 


Gândurile apar în minte, unele venind de aiurea, dar altele, direct 
de la Conştiinţa spirituală. Pe acestea din urmă le putem clasifica astfel: 

1) Gânduri în concordanţă cu tiparele personalităţii. Conştiinţa 
spirituală are anumite idei de pus în practică şi le trimite minţii cu unele 
precauţii. Ele respectă tiparele minţii pentru a nu intra în contradicţie cu 
ego-ul. E un gen de „momire” a ego-ului cu idei care îi plac, dar al căror 
efect numai Conştiinţa spirituală îl previzionează. 

De pildă, să zicem că personalitatea noastră are un defect pe care nu- 
] conştientizăm. Conştiinţa ne trimite un gând ce atrage manifestarea 
acelui defect, dar nu într-o împrejurare socială, ci în singurătate, doar în 
minte. Observându-ne emoţiile neaşteptate, ne putem da seama imediat 
de acea slăbiciune, ca să-i rezistăm când vom fi ispitiţi în viaţa reală. 

2) Gânduri care sunt indiferente faţă de personalitate. Acestea sunt 
inspiraţii şi intuiţii. Uneori, intuiţia ne îndeamnă să acţionăm invers 
decât „raţiunea” (adică logica personală). 

Alteori, gândurile sunt atât de abstracte şi impersonale, încât nu le 
putem pune în niciun raport cu personalitatea. De exemplu, prezentul 
articol vă propune astfel de idei abstracte şi impersonale. Le puteţi 
pricepe indiferent de zodia în care v-aţi născut. 

lată ce mărturiseşte Autorul Divin, în “Viaţa impersonală”, 
despre gândurile şi emoţiile pe care chiar EL ni le trimite: 


«Aşa s-a născut personalitatea Ta şi, de la naşterea sa, Te-am incitat să o 
hrăneşti, susţii şi fortifici, umplându-Te de dorinţe, speranţe, ambiţii şi aspirații 
împreună cu toate diversele manifestări ale Dorinţei, care nu sunt decât 
aspectele umane ale Voinţei Mele, lucrând la pregătirea şi la dezvoltarea unui 
instrument capabil să exprime perfect Atributele Mele pe Pământ.» (cap.9) 


Puterea minţii sau puterea Spiritului? 


Se vorbeşte despre "puterea minţii", cu care poţi face minuni. Şi se 
fac cursuri, se scriu cărţi, se dau reţete ale fericirii cum să-ţi pui la treabă 

mintea ca să obţii tot ce vrei sau să capeţi puteri incredibile. Unii reuşesc, 
dar majoritatea nu. De ce? Nu-i aceeaşi minte omenească? 

Mintea este, oarecum, la fel, dar Spiritele diferă. 

Performanţele incredibile nu sunt doar ale minţii. Spiritul decide 
dacă le doreşte sau nu. Mintea e supusă voinţei Spiritului: fie 
neputincioasă şi idioată, fie supercapabilă şi fascinantă. Depinde de 
voinţa Spiritului ce vrea EI să facă din om, cum şi când să-l transforme, 
cum să-l provoace şi testeze. Tu, cu voinţa ta (care nici nu există), nu poţi 
controla mintea, ci doar ai această impresie. 


Definirea tehnică a iluminării 





În baza modelului nostru, dezactivarea ego-ului înseamnă 
retragerea Conştiinţei umane din combinaţia cu conştienţa-de-sine. 
Astfel, omul îşi poate duce mai departe viaţa în mod normal, dar fiind 
scăpat de vociferările şi nemulţumirile necontenite ale ego-ului. 


Conştiinţă spirituală de 
grad uman reîntregită 


conştienţă 


-de-sine tipare 
mentale 
purificate 


Fig. 5 Prin iluminare 
ego-ul dispare, se 
purifică tiparele minţii 


Fig.5 Reiîntregirea Conştiinţei 


Cele două părţi ale Conştiinţei individuale rămân relativ separate. 
Conştiinţa umană (rombul mic albastru) continuă să perceapă informaţii 
de la corpul-minte, în acelaşi timp având şi percepţia Absolutului, iar 
Conştiinţa spirituală (rombul mare albastru) îşi percepe perispiritul 
(conţinând, de exemplu, memoria vieților anterioare) şi Absolutul. 
Absolutul este elementul lor comun. 

În această nouă postură, Conştiinţa umană (fără ego) observă cu 
perpetuă uimire şi plăcere: acţiunile corpului-minte, precum şi gândurile 
ori emoţiile şi deciziile pe care corpul-minte le ia, venite de la Conştiinţa 

Spirituală sau Divină. De fapt, aceste lucruri se întâmplau şi înainte de 
iluminare, dar erau acoperite de simţul ego-ului, ce pretindea că el face 
toate acestea. 


«Aceeaşi conştiinţă din măgar este şi în Sri Krishna» (Nisargadatta 
Maharaj). 


Aparent, omul revine la condiţia de copil mic (sub 2 ani), cu 
conştienţă-de-sine. De fapt, diferenţa e majoră. În mintea inconştientă a 
iluminatului au rămas nenumărate tipare psihomentale achiziţionate 
prin experienţele umane, de om matur. 

Unele dintre tiparele mentale negative sau nedorite pot dispărea 
odată cu ego-ul, dar nu este o regulă. De pildă, un fumător poate primi 
Graţia eliberării de ego, dar să rămână cu viciul fumatului. Ori poate 
scăpa imediat de el. 

Ceea ce vrem să subliniem este că Dumnezeu ne-a dat un ego cu un 
scop: acela de a acumula tipare psihomentale de un tip superior vieţii 
animale, să ne dezvoltăm inteligenţa abstractă. Însă viaţa trebuie să 
evolueze, iar omul egotic trebuie înlocuit cu omul fără ego, următoarea 
etapă evolutivă a omenirii. 


Când persoana rămâne personaj 


Ego-ul este ca o extra-dimensiune adăugată corpului-minte. 
Dispărând cu desăvârşire ego-ul, persoana rămâne un personaj ivit din 
visul Vieţii. Pentru ceilalţi, omul pare exact la fel din toate punctele de 
vedere. Privind acest personaj, ei îi atribuie, din obişnuinţă, calitatea de 
persoană independentă, cum se consideră a fi ei înşişi. 

Un personaj (de exemplu, dintr-un film) nu este o persoană. 
Imaginaţia noastră îl transformă într-o persoană reală, care ne dă emoţii 
şi idei. Facem acest lucru spontan, pentru că suntem obişnuiţi să credem 
că oamenii din jur şi noi înşine suntem persoane. Copiii fac acelaşi lucru 
cu păpuşile, le dau personalitate. Este un joc al omenirii început de Adam 
şi Eva. Dar actorul care a jucat personajul respectiv în film nu îl priveşte 
niciodată ca pe o persoană reală, el cunoaşte jocul şi e total detaşat de 
poveste. 

„Persoana” este combinaţia dintre un personaj creat de Divinitate şi 
extra-dimensiunea numită „senzaţia identităţii separate şi a liberului- 
arbitru”. Când surplusul este eliminat, rămâne fiinţa în stare naturală, 
fericită cum a creat-o Domnul. Rămâne şi intelectul personajului, care 

observă modificările descrise mai sus şi le poate relata altor semeni, sub 
eticheta de „iluminare”. Deci nu persoana se iluminează. Acolo a rămas 
numai Viaţa care şi-a retras iluzia de persoană din acel personaj. 

SINTEZĂ: Evoluţia de la animal inferior la animal superior se face 
prin dezvoltarea minţii şi dobândirea conştienţei-de-sine. De la animalul 
superior la om, mintea continuă să se dezvolte şi capătă un ego (pe baza 
unei porţiuni din Conştiinţă). Omul iluminat pierde ego-ul prin 
reîntregirea Conştiinţei şi purificarea minţii (se păstrează, totuşi, o 
graniţă inefabilă între cele două porţiuni de Conştiinţă). 


+ * 
A] 





[|] 


1. Animal 2. Animal superior 3. Om cu ego 4 Om iluminat 





Evoluţia de la animal la om superior: conştienţă-de-sine, ego, iluminare 


FIg.6 Evoluţia prin conştiența-de-sine şi ego 


Nondualitatea încadrează dualitatea, simbolic 





În general vorbind, tot ce există în lumea duală îşi are suportul în 
Realitatea nonduală. Unicul Inconceptibil, fără de opus, este baza 
dualităţilor create, cadrul real în care acestea par că apar. Iluminarea 
înseamnă trăirea directă a acestui adevăr paradoxal: există simultan atât 
nondualitatea (Creatorul, realul, vidul, nimicul), cât şi dualitatea 
(Creaţia, aparenţa, plinătatea, totul). 

„Cadrul nondual al minţii”, titlul acestui articol, poate fi reprezentat 
concret-imagistic ca în desenul de mai jos. Componentele minţii (voinţa, 
mintea, conştientul — cf. fig.2) sunt agăţate în diverse feluri de cadrul 
nondual ce le înconjoară. 

Cadrul nondual al minţii 


Fig.7 Cadrul nondual al minţii 
14 mai 2020 

NONDUALITATE SPIRITUALISTĂ 


Secţiuni şi capitole: 

1. Cele trei viziuni e Despre eu e Mă gâdil, mă scarpin, deci sunt liber 
e Nonspaţiul şi nontimpul simplifică totul e Spiritualism vs. Nondualism e 
Argumente pentru un sistem nondualist-spiritualist e Rozariu de Q&A 

2. Personalitatea multiplă e Patologii spiritiste [Posedări] [Păcăleala cu 
perfecțiunea] e Adevărata disociere a personalităţii umane [Metafora cheii: 
mintea e o broască] e Limitările minţii 

3. Citat din Marius Ghidel: „A face totul pentru interesul personal este un 
program de auto-distrugere” 


1. 


Cele trei viziuni 





Fiecare om are propria sa filosofie despre viaţă, dar toate concepţiile 
şi modelele teoretice se pot reduce la trei mari categorii: viziunea 
materialist-umanistă, cea spiritualistă şi cea nondualistă. 

1. Viziunea materialist-umanistă — Omul este doar ceea ce se vede, 
iar ce nu se vede e un rezultat natural al legilor fizice. Mintea, 
personalitatea, societatea şi tot restul abstracţiunilor sunt doar efecte ale 
cauzei primare, care este chimismul creierului. 

2. Viziunea spiritualistă — Materialismul percepe omul doar la 
suprafaţă. Asemenea unui aisberg, partea cea mai importantă este mai 
profundă şi se revelează cu greu. Este nevoie de studiu, practică şi interes 
în domeniile de graniță şi neconvenţionale ale cunoaşterii pentru a 
ajunge la înțelegerea naturii spirituale a omului. Cum se spune, “omul 
nu este un trup dotat cu spirit, ci este un Spirit aflat într-un 
trup”. Spiritul este doar temporar găzduit de acest organism biologic, iar 
starea lui naturală aparţine de lumea Spiritelor libere. 

3. Viziunea nondualistă - Prin descoperirea Divinităţii lăuntrice, 
orice alt aspect material sau spiritual devine neimportant, o aparenţă 
trecătoare. Trăirea Absolutului Creator simultan cu expansiunea 
conştiinţei în tot ce este Creat întrece orice imaginaţie şi monopolizează 
atenţia norocosului care s-a “trezit” sau “iluminat” spiritual. 

Spiritualiştii se cred a fi numai Spirit, considerându-se astfel 
separați de Dumnezeu. Nondualiştii trec peste identitatea de Spirit, 
confundându-se direct cu Absolutul. 

Spiritualismul se bazează pe experienţe personale, dar foarte mult şi 
pe credinţă. Nondualismul este trăire pură, care vede atât materialismul, 
cât şi spiritualismul ca făcând parte din Marea Iluzie. Chiar şi teoria 
nondualistă face parte tot din spiritualism. În schimb, multe trăiri înalte 
ale unor spiritualişti sunt, de fapt, nonduale. Din aceste motive, 
nondualitatea, ca teorie, este încadrată în spiritualitate. 

Totuşi, iluminaţii neo-advaita susţin că spiritualitatea este doar o 
activitate a minţii, chiar şi experienţele spirituale. Din nondualitate, 
lumea fenomenelor (inclusiv cele spirituale) se vede că nu are consistenţă 
în sine, este ireală, comparativ cu Realitatea nonduală. Non-dualitatea 
este atât non-materială, cât şi non-spirituală. 


Cine sunt eu? 


Cum ar răspunde la această întrebare cele trei filosofii? 

1. Eu sunt un corp cu o activitate psihică. Putem cunoaşte adevărul 
numai prin simţuri sau prin ceea ce descoperă ştiinţa materialistă. 

2. Eu sunt un Spirit imaterial închis într-un corp uman. Spiritul nu 
se poate manifesta complet prin om, având limite obiective impuse de 
mărginirea minţii umane. 

3. Eu sunt Dumnezeu limitat la un Spirit şi un corp uman. La 
moartea corpului, Spiritul va fi eliberat. Când Spiritul va deveni perfect, 
după milioane de ani de evoluţie, se va întoarce în Sursa din care s-a 
desprins la începuturile Creaţiei. 


Cuvinte-cheie 
1. Omul este personal, separat, egotic. 
2. Spiritul e impersonal (altruist prin fire), dar individuat (are o 
identitate unică). 
3. Divinitatea este universală, totală, fără separări. 


Despre eu 





Spiritualitatea este un domeniu eclectic (amestecat), controversat 
(îndoielnic) şi contradictoriu (are teorii opuse). Religiile au reglementat 
această „nebuloasă”, oferind, prin dogme şi ritualuri, sentimentul de 

certitudine şi ocrotire psihologică. În acest sens, cultele şi căile spirituale 
sunt tot nişte mini-religii, poate mai puţin ritualiste. 

Pe calea spirituală, unele persoane au parte de extazuri mistice 
beatifice, ce le dovedesc că există şi alte dimensiuni dincolo de simţurile 
fizice şi gândirea de zi cu zi. Dar acele trăiri beatifice sunt de scurtă 
durată şi lasă în urmă o mare nostalgie, ca şi aspiraţia nestinsă către 
retrăirea lor. 


Cineva spunea că, la un moment dat, a simţit o imensă fericire, care îi 
dădea pe afară. Era minunată acea iubire copleşitoare fără motiv, care nu se 
mai termina. Totuşi, după câteva ore de îndurat acea emoție intensă, nu a mai 
suportat şi a vrut să înceteze. Un om normal nu poate trăi cu o astfel de 
emoție continuă. 


Spiritualitatea nondualistă căută Adevărul ultim, dincolo de care nu 
mai este nimic, punctul terminus al oricărei căutări. Împlinirea 
spiritualităţii este iluminarea, trezirea la Adevăr, recunoaşterea de Sine. 
Acestea, şi altele, sunt cuvinte obişnuite care sugerează acelaşi ideal 
inefabil, dând naştere la interpretări simbolico-fanteziste. 

Iluminarea: "Eu mă voi transforma într-o fiinţă de Lumină!" 

Trezirea: "Eu mă voi trezi din acest vis al lumii la Realitate!” 

Recunoaşterea: "Eu îmi voi da jos masca umană şi-mi voi vedea 
adevărata faţă Divină!" 

Nelămuriţi corect, aceşti termeni ne pot conduce într-o direcţie 
greşită chiar de la început. Şi care este greşeala lor comună? Persoana 
Eu. 

„Eu” este senzaţia că sunt centrul universului, dar separat de el: „Eu 
trebuie să supraviețuiesc, chiar dacă toţi din jur mor, eventual călcând 
pe cadavre. Eu trebuie să supraviețuiesc, eventual într-un buncăr, chiar 
dacă planeta se cutremură şi se usucă. Eu trebuie să supraviețuiesc, 
într-o navă cosmică, chiar dacă Soarele va exploda. Eu trebuie să 
supraviețuiesc, într-o capsulă a timpului, chiar dacă Universul va 
îngheţa. Indiferent de orice, EU trebuie să rămân viu, fiindcă sunt tot ce 
contează.” Acesta este miezul psihologiei oricărui om neiluminat: ego-ul. 

Dar tocmai acest „eu” sau „ego” trebuie să dispară pentru ca 
spiritualitatea să se împlinească! Ne aflăm deci într-un impas categoric. 
Căutarea spirituală ne-ar putea duce la moartea inițiatică. Moartea 
inițiatică pare chiar mai inconfortabilă decât moartea fizică, însemnând 
renunţarea la controlul vieţii, la senzaţia că suntem „cineva”, la credinţa 
în minte şi ideile ei. Parcă, totuşi, religia este mult mai comodă, mai uşor 
de acceptat!... 

Spiritualitatea este încercarea de a înţelege şi a împlini nostalgia 
înnăscută către Absolut. Este un imbold venit din abisurile sau piscurile 
fiinţei noastre, căruia ne supunem. Religia i-a dat acestui ideal o formă 
mai concretă, inteligibilă. Nondualismul recunoaşte sincer că nimeni nu 
poate descrie şi nici înţelege Absolutul sau Divinitatea. Viaţa este o 
călătorie a cărei destinaţie nu o pricepe nimeni. 


Mă gâdil, mă scarpin, deci sunt liber 





«Oamenii se tem că, dacă vor ajunge să trăiască fără gândirea permanentă 
şi într-o continuă Prezenţă, va fi nimic sau vid. Nimic mai departe de adevăr. 
Este uimitor de dulce, plină şi completă; nimic din ce i-am adăuga sau lua nu o 
poate îmbunătăţi. La fel e şi cu predeterminarea: acceptarea faptului că nu ai 
control te trimite în completa libertate de a descoperi continuu uimitorul Dans 
al vieţii.» (Gary Weber”) 


Ce este liberul-arbitru? Ar fi capacitatea omului de a se opune 
condiţionărilor de orice natură (biologice, sociale, karmice etc.). I se mai 
spune voinţă liberă sau voinţă personală. 

În Realitate, liberul-arbitru este precum reacţia la gâdilat — 
te scarpini şi spui că aşa ai ales tu. „Voința personală” e un drog cu 
ajutorul căruia oamenii visează că sunt suverani; o iluzie psihică de care 
nimeni nu se tratează. „Voința liberă” este doar un impuls mascat, venit 
de nu-se-ştie-unde. „Libertatea personală” este o credinţă fără bază; o 
minciună pe care oamenii au repetat-o în gând până a devenit lege. 

Iluminaţii, percepând Absolutul, afirmă că oamenii nu au liber- 
arbitru. Dar afirmaţia lor se ciocneşte cu senzaţia că, totuşi, ne putem 
orienta viaţa după cum credem. Oare cum să îmbinăm cele două 
perspective într-un model unic? 

Nondualiştii spun că ego-ul este doar o senzație iluzorie, fără putere 
de influențare a realităţii. Spiritualiştii spun că, dimpotrivă, omul are 
totala responsabilitate a faptelor, de unde rezultă puterea de a alege 
binele şi a evolua spre desăvârşire. Sunt afirmaţii contradictorii şi 
ireconciliabile, aparent. 

Cei mai mulţi nondualişti amestecă cele două poziţii, uneori chiar în 
aceeaşi frază, pentru că ei se adresează întotdeauna unor oameni ce 
trăiesc în dualitate, nu unor sfinţi sau mistici. De pildă, Ramana 
Maharishi spunea că singura libertate pe care o ai este să nu te identifici 


24 https://www.youtube.com/user/gudakesha7/videos 

cu corpul care acţionează, dar această afirmaţie sprijină, parţial, 
perspectiva dualistă, a liberului-arbitru. 


Nonspațiul și nontimpul simplifică totul 





Problema libertăţii şi determinării nu poate fi rezolvată în cadrul 
logicii dualiste, care consideră că timpul este real. În planul nondualităţii 
nu există timp, deci logica este complet diferită. Dar cum să traduci 
logica eternității în logica noastră temporală?! Iată o sugestie. 

Din perspectiva eternității, a nontimpului, se vede clar tot ce se 
întâmplă (predeterminarea), dar se vede la fel de clar şi ce alegeri fac 
fiinţele (libertatea). Fapta şi decizia sunt simultane, nu sunt înlănţuite ca 
efect după cauză, deci nu putem spune care vine prima. De aceea, putem 
alege o poziţie (fatalismul) sau cealaltă (voluntarismul) în funcţie de ce 
ne interesează. Există simultan atât particula, cât şi unda asociată ei, 
după cum a demonstrat fizica cuantică. La fel, acţiunea şi planificarea ei 
sunt acelaşi lucru din optica nontimpului: obiecte ale Imaginaţiei Divine. 

Divinitatea Absolută este şi nonspaţiul, unde toate fiinţele şi 
lucrurile sunt suprapuse, împart acelaşi loc. Asemenea unui mecanism de 
ceasornic, dacă mişti o rotiţă, se mişcă automat toate celelalte rotiţe, mai 
mult sau mai puţin. Cea mai mică transformare a celui mai mic obiect va 
transforma toate celelalte obiecte din Univers. Pare incredibil, dar 
nonspaţiul asta înseamnă. De aceea, o decizie şi o faptă vor fi integrate 
automat în armonia universală. Ele nu ating numai fiinţa respectivă. 

Ne-am putea închipui că e suficient doar ca Dumnezeu să dea un 
bobârnac într-un loc şi, automat, întregul Univers se va agita, punând în 
mişcare toate lucrurile şi fiinţele — la un singur semn al Divinităţii. De 
fapt, orice creatură este Dumnezeu care dă impulsuri lumii. Totul este 
perfect autoreglat din fabricaţie. Atât de simplu este din perspectiva 
nonspaţiului şi nontimpului. 

Poate părea chiar şi mai simplu dacă înţelegem că Dumnezeu nu este 
numai atotcunoscător şi atotputernic, dar că este şi omniprezent. Adică, 
EI există pretutindeni, deoarece EL ESTE fiecare lucru şi fiinţă în parte. 
Aparentele simţăminte ale unei fiinţe sunt resimţite şi de Dumnezeu, mai 
corect spus, NUMAI de Dumnezeu. Fiindcă numai EL există. Deci ceea ce 
noi percepem ca o aglomeraţie de interese divergente, un haos sau un 
conflict perpetuu este doar o aparență a unicei Fiinţe senine, calme, 
iubitoare. 

Priviţi desenul de mai jos. Dacă Dumnezeu ar fi geometria cercului, 
toate formele din Creaţie rezultă din întrepătrunderea de cercuri... 






XV 
, 


pi 


Ilustraţie: Floarea vieţii (sursa: www.cosmometry.com) 


«Conceptul de Designer solicită să existe un element separat de univers, 
care acţionează asupra universului fără efecte asupra Sa. Cercetările noastre nu 
susţin acest concept. Teoria Unificării arată că totul este conectat şi, în esenţă, 
este unul şi acelaşi lucru. Nu există nicio indicație despre o forţă separată şi 
distinctă care să acţioneze asupra universului din afară. Dimpotrivă, soluţiile 
noastre de unificare teoretică — cum ar fi cele din Reţeaua Unificată a 
Memoriei-Spaţiu — arată că forţa de ordonare a universului este auto- 
organizată, bazată pe circuite informaţionale de feed-back şi feed-forward, 
unde orice punct de spaţiu-timp şi configuraţiile spaţiotemporale, precum 
materia, sunt noduri într-o vastă reţea comunicaţională, cu procesare paralelă 
masivă şi transmisie cvasi-instantanee a informaţiei, astfel încât fiecare punct 
conţine toate informaţiile întregului, este modelat de totalitatea informaţiilor şi 
furnizează informaţie înapoi în totalitate, astfel modelând, la rândul său, 
sistemul, care este universul. Asta înseamnă că tu eşti un aspect al acelei forţe 
de comandă în univers; eşti un element inalterabil al Sistemului Informaţional 
care proiectează universul şi este proiectat de acesta.» (William Brown, 
Resonance Science Science Research 2) 


25 https://www.facebook.com/TheResonanceProject/posts/3264811876885218 

Spiritualism vs. Nondualism 





Spiritualismul este o spiritualitate dualistă bazată pe 
comunicările cu spiritele invizibile (mediumnitate, channelling, 
clarviziune, claraudiţie) şi pe călătoriile astrale ale unor oameni dotați 
pentru aceasta (psihonautică) sau ale celor întorşi din moarte clinică 
(NDE). Informaţiile sunt foarte variate, uneori contradictorii. Sursele 
cele mai credibile sunt cele de pe nivelurile cele mai înalte de vibraţie 
(spiritele superioare). Totuşi, contează şi cui se adresează ele, ce nivel de 
înțelegere are omul care comunică sau trăieşte revelaţiile (mediumul, 
vizionarul, călătorul astral). 

Spiritualitatea nondualistă se bazează pe trăirile unor oameni 
iluminaţi spiritual. Fi susțin că vorbesc direct din non-minte, intuitiv, 
deci spusele nu aparţin intelectului lor. Deşi descriu la fel Absolutul 
(„surprinzător, paradoxal şi indescriptibil”), totuşi, între ei apar diferenţe 
în privinţa căilor de urmat pentru a ajunge la iluminare, ca şi a filosofiei 
despre lume şi viaţă. 

Prin urmare, nu avem un model cert al lumii, o cale sigură de urmat, 
un scop unic pe care să-l urmărim, ci fiecare căutător spiritual poate 
alege ceea ce i se potriveşte la un moment dat. 

Personal, am luat cunoştinţă de spiritualitatea nondualistă prin 
reprezentații de advaita-vedanta (şcoala strictă a lui Shankara) şi neo- 
advaita (nondualitate simplificată pentru occidentali). Pe alocuri, 
părerile lor diverg. În India există cel puţin zece curente spirituale 
vedantice 26, cu filosofii foarte nuanţate. Deşi Absolutul este unic, 
transpunerea Lui în concepte umane este variată, în funcţie de 
personalitate şi de inspiraţia divină. 

De asemenea, ne-am preocupat puternic de spiritism, ale cărui teze 
principale stau şi la baza religiilor. Descrierile lumii astrale, a lumilor 
superioare, ca şi a Divinităţii Supreme făuresc o imagine de ansamblu 
dominată de ordine cosmică, imbold evolutiv, supraveghere divină. 

Un moment important a fost cel în care am tradus cartea „Viaţa 
impersonală”, o revelaţie oferită mediumului Joseph S. Benner. Ea este 
o adresare directă a Spiritului nondual către omul dual — înălţătoare şi 
inspiratoare. 

Spiritualismul ne revelează misterele Creaţiei; Nondualitatea ne 
revelează misterul Creatorului. Din păcate, cele două nu concordă nici ca 


26 https://faculty.washington.edu/prem/Colloquiumo3-DiffVedantas.pdf 

model, nici ca îndemnuri. Pare însă fără sens să renunţi la una ca s-o ai 
pe cealaltă, din moment ce amândouă sunt faţetele Divinităţii. 

Şi dacă totuşi există o cale de mijloc, o punte de legătură, o trecere 
lină de la nondualitate la dualitate?! Poate că asta le pare imposibil 
nondualiştilor, care consideră că mintea nu are tangenţe cu Realitatea. 
Poate că asta le pare inutil spiritualiştilor, care consideră că 
nondualismul nu ne ajută la nimic practic. 

Ce-ar fi dacă am defini iluminarea pentru toate creaturile, nu doar 
pentru omul fizic?! Noi cunoaştem acest fenomen doar redus la 
mărturiile semenilor noştri. Dar cu siguranţă că el există în toate mediile 
de viaţă, la alte niveluri vibratorii. Iluminaţii noştri sunt indiferenți la 
acest aspect, nu-i interesează sau nu-l pot aborda. Fi spun că, prin 
moartea naturală, ego-ul moare oricum şi fiinţa se trezeşte automat în 
Absolutul nondual. Dar acest lucru este contrazis de cunoaşterea 
spiritualistă. Lucrurile sunt mai complicate. 

Ar fi nevoie de o sinteză de cunoaştere şi trăire pentru a înţelege mai 
multe. Nondualiştii spun că trăirea poate apare numai după ce dispare 
cunoaşterea discursivă, logică, mentală. Dacă este aşa, atunci să profităm 
de vărsta ignoranței şi să cunoaştem cât mai multe! După aceea, ne 
putem lăsa conduşi numai de inspiraţia de moment a stării de iluminare, 
care nu mai este interesată, poate, de sistematizări, clasificări şi 
explicaţii. 


Argumente pentru un sistem nondualist- 
spiritualist 





Spiritismul are la bază relaţia spirit liber — om, între care există o 
comunicare mediată. Psihologia transpersonală se restrânge la existenţa 
relaţiei Sine — ego, pe baza trăirilor iluminaţilor. Noi am completat 
acest tablou prin înlocuirea termenului de „Sine” cu Spiritul încarnat, 
clarificând astfel legătura cu spiritismul. Deci ego-ul mental este 
însăşi dualitatea, iar Spiritul încarnat este nondualitatea. 
Dualitatea şi nondualitatea coexistă în om, prin urmare, este cel mai 
firesc să existe un sistem de gândire combinat nondualist-spiritualist — 
nici exclusiv nondualist, nici exclusiv spiritualist. (Ba chiar, aici ar avea 
loc într-un colţişor şi gândirea materialistă, preocupată numai de 
cauzalitatea materiei.) 

Nondualitatea clasică (advaita vedanta) nu clarifică diferenţa 
dintre termenii Atman şi Brahman. De fapt, chiar îi identifică, ceea ce ne 

face să ne întrebăm de ce totuşi vechi rishi au inventat două cuvinte 
distincte. 

Experienţa noastră personală ne-a convins că, deasupra minţii se 
află un Spirit întrupat. Spre deosebire de perspectiva spiritualistă 
clasică (unde spiritul e totuna cu omul), noi facem o diferenţă clară între 
Spiritul încarnat şi conştiinţa umană sau ego-ul. 

De aceea, suntem de părere că, dacă omul se trezeşte spiritual în 
nondualitate, aceste fenomen nu se poate petrece în afara Spiritului. Fie 
îl cuprinde automat şi pe Acesta, fie chiar este produs de Acesta, ultim 
caz în care iluminarea este însuşi Spiritul încarnat. Fireşte, mulţi 
iluminaţi nondualişti nu bagă în seamă Spiritul propriu, ei vorbind 
numai de Absolut. Dar poate că ne vorbeşte chiar Spiritul lor, care se 
autoprezintă drept Absolut şi ne descrie Realitatea absolută...! Pare 
foarte logic să fie aşa. 

În sistemul mixt nondualist-spiritualist, când folosim cuvântul 
Spirit, el are acelaşi sens precum Absolutul nondual. Spiritul este Atman, 
iar Absolutul este Brahman. Cum se postulează în advaita-vedanta: 
Atman=Brahman. 

Avantajul acestei abordări este că putem extinde câmpul de 
cuprindere al nondualităţii la lumea spiritelor, realizând astfel o 
întrepătrundere a Dualităţii cu Nondualitatea. Este o realizare teoretică 
remarcabilă, fiindcă cele două erau prezentate până acum în teorii total 
rupte între ele. 

lată o asemănare neaşteptată: Spiritismul se face cu mediumi, 
persoane special înzestrate cu calitatea de a vorbi cu spiritele invizibile. 
Dar şi iluminatul este tot un medium, numit mai modern „channel”, care 
canalizează fără întrerupere transmisia directă de la propriul Spirit. 

Toţi învățătorii spun să îţi descoperi întâi Sinele, iar mai apoi vei 
observa că acelaşi Sine se află în toate ființele. Ei nu spun să vezi direct că 
eşti una cu toate fiinţele. Asta arată că există o revelare gradată a 
adevărului, conform structurii Vieţii, urcând de la particular la universal. 

Primul pas în coborârea de la Nondualitate spre Dualitate este să 
luăm în calcul realitatea Spiritului - distingând astfel între Absolutul 
nediferenţiat (Supremul Creator) şi Absolutul diferențiat sau individuat 
(Esenţele de Spirit). Individuarea nu înseamnă separare. Fiecare spirit 
este acelaşi EU SUNT colorat diferit. Este modul prin care Unica şi 
Marea Conştiinţă se expansionează şi creează o infinitate de co-creatori. 
(Vezi şi figura explicativă Absolutul haotic şi Absolutul ordonat din 
articolul meu "Logica aparentă şi libertatea Absolutului") 

Creaţia relativă, efemeră, imanentă, 
schimbătoare, aparentă, “lumea” 





Figura Absolutul haotic şi Absolutul ordonat 


În al doilea pas, pentru a fi coerenţi cu învăţăturile spiritiste, 
clasificăm spiritele în două mari categorii, pe baza calităţii perispiritului 
lor (învelişul energetic, supus evoluţiei): 

1 - Spiritele imature, iluzionate, ce încă se consideră separate de 
lume şi de Dumnezeu. Acestea nu merită numele sanscrit de Atman, ci, la 
fel ca omul, cel de jiva (creatură, jivină). 

2 - Spiritele mature sau superioare, având Conştiinţa în Unitate, dar 
încă incomplete ca Putere şi Cunoaştere divină. Ele sunt numite Atman. 
(Numai Marile Spirite sunt complet Divine, dar de obicei Ele nu se 
încarnează, decât în cazuri foarte rare.) 

Prin urmare, pentru omul iluminat, Spiritul superior încarnat 
reprezintă Absolutul Nondual ca şi Conştiinţă (nu neapărat ca 
putere sau cunoaştere). Spiritul poate primi, la un moment dat, orice 
sprijin de Putere sau Cunoaştere de la Absolutul Suprem, cu care se 
identifică total doar în Conştiinţă. Totuşi, cei mai mulţi iluminaţi nu fac 
miracole şi nu se consideră atotcunoscători, precum Isus. 

În acest sistem mixt, toate afirmaţiile nondualiste îşi păstrează 
valabilitatea, precum şi toate revelaţiile spiritualiste. Minunat!... 

Dezavantajul acestei abordări constă în faptul că, prin această 
clasificare a Spiritelor, trebuie să admitem că Nondualitatea nu poate 
fi trăită de omul cu un Spirit imatur, El însuşi fiind iluzionat de 

separare, adâncit în dualitate. Pare o limitare a libertăţii 
Absolutului de a Se revela oricui — fapt ce va aduce posibile critici 
acestui sistem combinat nondualist-spiritualist. 

Dar limitarea este justificată din punctul de vedere al Creaţiei. 
Spiritul trebuie să ajungă prin eforturi proprii la un anumit nivel 
evolutiv, în lumea fără forme. Înainte de această etapă, în lumea astrală a 
formelor, Spiritul nu diferă prea mult de omul ignorant, deci n-are cum 
să-i reveleze acestuia Nondualitatea. 

Lumea astrală este grădiniţa spiritelor imature, locul lor de joacă 
izolat de restul universului, pentru a nu-l tulbura. Există numeroase 
tărâmuri pe toate gusturile, de la cele mai întunecate până la cele 
paradisiace. În lumea astrală, spiritele îşi continuă ocupațiile favorite pe 
care le aveau pe când erau oameni, fără a fi deranjate de nimeni. 
Subplanul astral cel mai apropiat de Pământ este numit plan eteric. De 
aici, unele creaturi pot influenţa sensibil lumea fizică, dar numai în 
anumite condiţii. 

Lumea mentalo-cauzală începe „dincolo de râul de gânduri”, cum 
spune misticul Marius Ghidel. Se referă la gândurile personale, care 
generează lumea astrală cu o infinită diversitate de forme. Mai sus de 
această linie de demarcaţie, nu mai există decât gânduri impersonale, 
pure, divine. Spiritele sunt nişte „steluțe aurii într-un spațiu infinit”. 
Zona superioară se mai numeşte planul cauzal, unde spiritele sunt 
transparente, ca nişte „baloane de săpun”. Mai presus de acestea, ca 
vibraţie, se află Absolutul indescriptibil. 

Completăm această concluzie cu un alt desen ce explică fenomenul 
iluminării spirituale, Iluminarea ( şi II), din articolul "Doar clipa 
prezentă există”. 


o SDi 
SPIRIT 


DIVINITATE SUPREMĂ 
< SPIRIT Y 





Stare obişnuită: Sinele este 


conştient doar de lumea Iluminare (1): Conştiinţa de (tii riai6 (II); Coniştiita 
a a) e iii 5% alt Spiritului şi de Sine = cică 
separat de Spirit Spiritului p Ş 


cu Conştiinţa Divină Supremă 


Figura Iluminarea (I şi I1) 

În starea de iluminare (1) se produce unificarea conştiinţei umane cu 
cea a Spiritului încarnat în om. Atenţia simţurilor rămâne centrată în 
corp, ca şi înainte. Dar Conştiința este acum pretutindeni, în toate 
fiinţele. Cât se întinde? Nu se poate răspunde, pentru că Ea ţine de alt 
spaţiu. Acesta este Sinele Martor tăcut. În acest gen de extaz, încă mai 
există o foarte uşoară urmă de individualitate, care va dispare numai în 
etapa următoare (II). 

În starea de iluminare (II) conştiinţa se extinde dincolo de lumea 
spirituală, intrând în Nemanifestare, în Transcendentul absolut, în 
Dumnezeire. Cuvintele nu pot cuprinde această Realitate. Dispare orice 
senzaţie de "eu", rămânând doar Iubirea necondiționată. 


«Iubirea necondiționată nu poate fi înţeleasă cu mintea şi este 
impersonală. Cu alte cuvinte, iubirea necondiţională nu are de a face cu mine 
sau cu tine. Ea doar ESTE. Nu exclude nimic. Dacă ar face-o, n-ar mai fi 
necondiționată. Mintea este buimăcită de lucrul ăsta. Mintea poate doar trăi în 
condiţionalitate, împărțind lucrurile în ce-i place şi ce nu-i place. Dar nu e 
nevoie să ne torturăm mintea cu încercarea, ce va eşua inevitabil, de a iubi 
necondiţionat, pentru că, din starea de eliberare, se observă că există numai 
iubirea necondiționată, indiferent de ceea ce gândim sau simţim noi. 
Întotdeauna.» (Richard Sylvester 2”) 


Rozariu de Q&A 





— De unde ştim noi că prin iluminat vorbeşte un spirit, propriul 
spirit, şi nu direct Absolutul? 

— Dacă ar fi Absolutul Suprem, nu s-ar proclama “neştiutor”. Ar 
putea să manifeste mult mai mult din omnipotenţa şi omniscienţa Sa. 
Apoi, mesajele şi stilurile diferă. 

— Diferă din cauza personalităţilor diferite, a corpului-minte prin 
care se comunică. 

— Mesajul vine original chiar de la sursa comunicării, nu doar forma 
e diferită. La fel şi spiritele, sunt unice. 

— Dar poate că e acelaşi Dumnezeu, care se exprimă original prin 
fiecare iluminat. 

— De ce s-ar complica inutil?! Spiritul e original din start, iar fiecare 
spirit superior în parte este Dumnezeu. 

— Animalele se pot ilumina? 


27 http://www.richardsylvester.com/ 

— Ele sunt deja iluminate. Toată natura este manifestarea directă a 
Absolutului Creator. Numai omul-persoană este o mască a lui Dumnezeu. 

— Dar animalele au spirite imature, nu umane. Deci n-ar trebui să fie 
iluminate, după teoria ta... 

— Dacă ar fi posibil transferul direct de gânduri, ai observa că 
Dumnezeu nu poate să comunice mare lucru prin spiritul animal, deşi 
animalul este total deschis mental. La fel cum n-ar putea transmite 
lucruri importante printr-un spirit uman imatur. De aceea nici nu-l 
iluminează pe omul cu un spirit imatur, ci îl lasă ca să mai evolueze. 

— Câinele meu e aşa de afectuos cu mine, parcă ar fi om... 

— 'Tu proiectezi ideea de persoană asupra câinelui. Dar câinele nu 
este o persoană. E Dumnezeu, limitat la forma unui animal. 

— O singură dată l-am simţit pe Dumnezeu, în persoana medicului 
care m-a salvat de la moarte. 

— Erai disperat şi ultima ta speranţă era medicul. Avem, cu toţii, 
impresia că Supremul Absolut este Marele Salvator. Dar tot EI este cel 
care ne distruge. 

— Sună deprimant, să ştii! 

—- Ego-ul alege întotdeauna o singură latură convenabilă şi o 
respinge pe cea opusă. Aşa-i făcut de natură, dual şi limitativ. 

— Dar de ce are omul un ego, care zici că e ceea ce Îl ascunde pe 
Dumnezeu? 

— Tluminaţii spun că „nu există scop şi sens în nimic, totul se 
întâmplă spontan”... 

— Ce-s copil, să cred aşa ceva?! Viaţa m-a convins că există o ordine 
în univers şi în destinele oamenilor. Asta spun şi învăţăturile religiilor şi 
revelaţiile spiritiste. 

— Sigur că nu poţi să crezi aşa ceva, fiindcă nu mai eşti un copil 
inocent, care nu înţelege nimic. Iluminaţii sunt ca nişte copii neştiutori, 
care doar primesc intuiţii. Ei nu-şi asumă „personal” nimic din ce spun, 
dar nici nu au vreun interes să te mintă. E mesajul Spiritului. 

— Bine, deci nu există niciun scop în existenţa ego-ului? 

— Să zicem că scopul lui spiritual este să accelereze dezvoltarea 
intelectului. 

— Dar spiritualitatea spune să nu ne bazăm pe gânduri, care ne 
împiedică să vedem Realitatea. Intelectualul nu e totuna cu spiritualul... 

— Este adevărat, gălăgia mentală ne împiedică să ascultăm şoapta 
intuiţiei. Dar raţiunea este foarte necesară în treburile lumii, când e 
chibzuită cu măsură. Omenirea a trebuit să îşi dezvolte intelectul foarte 
mult, spre deosebire de animale. 

— Ca să cunoască legile naturii şi s-o cucerească... 

— Natura nu poate fi cucerită de mintea limitată a omului. Natura 
este mult mai inteligentă, fiindcă e controlată de Dumnezeu. Dar oamenii 
îşi pun toate speranţele în ştiinţă, că îi va scăpa de toate necazurile, 
cândva, într-un viitor ideal. Acum aşteaptă ca medicina să rezolve 
problema coronavirusului... 

— Cred că suntem prea mici pentru o pandemie atât de mare. 

— Suntem prea mari pentru un virus atât de mic. Oamenii s-au jucat 
de-a ucenicul vrăjitor şi au păţit ce era prevăzut. „Ştiinţa fără conştiinţă 
este ruina sufletului”. 

— Da, se spune că păcatul primordial a fost cunoaşterea, Adam şi Eva 
au muşcat din mărul cunoaşterii. 

— Nu există niciun „păcat” primordial. Omenirea trebuia să urmeze 
această cale, dorită de Dumnezeu. Nu a fost un accident şi nici o surpriză. 
Şi nu cunoaşterea generală este problema, ci „cunoaşterea binelui şi 
răului”. 

— Care-i diferenţa? 

— E vorba de responsabilitatea alegerilor. Am căpătat un ego care se 
simte răspunzător de deciziile şi faptele omului. Mai puţin, poate, de 
gândurile aiuristice care-i tot trec prin cap... 

— Şi era mai bine să fim iresponsabili? 

— Nu se pune problema că ceva putea fi „mai bine”. Totul este aşa 
cum trebuie. Iar când vorbeşti de „bine şi rău”, judeci după interesele tale 
imediate. Dar, privind în perspectivă, răul te ajută să cunoşti binele. Vei 
aprecia frumuseţea Spiritului după ce realizezi urâţenia ego-ului. 

— Înainte să aflu de existenţa ego-ului, trăiam bine-mersi şi eram 
liniştit. Acum îmi pun problema să scap de ego şi nu pot, şi mă simt 
frustrat. 

— Lasă, nu te mai lamenta, că aveai şi atunci multe neîmpliniri şi 
lovituri ale sorții. Acum, cel puţin, ştii că toată suferinţa are un nume: 
ego. Când el dispare, pot rămâne imperfecţiunile vieţii, dar nu mai există 
„acela” care suferă şi se lamentează. Durerea se întâmplă, dar nimănui. 
Este Viaţa divină cea care le suportă pe toate. 

— Şi ţi se pare normal să existe atâtea crime, războaie, violenţă, 
sfâşieri între oameni?! Adică, ego-ul ajută la dezvoltarea intelectului, dar 
totodată provoacă suferinţa din lume. Parcă nu e corect! 

— „Totul este aşa cum trebuie, în fiecare clipă”. Asta spun iluminaţii, 
care văd Realitatea. 

— Dacă totul ar fi bine, ar trebui să nu mai facem nimic cu toţii... 

— Nimeni nu poate sta degeaba. Totul e aşa cum trebuie, adică tot ce 
se petrece la un moment dat — acţiunea şi odihna, inteligenţa şi prostia, 
deciziile care duc la plăcere şi cele care duc la durere. Totul decurge 
armonios, înţelegi? 

— Adică, totul are rostul său. O frază banală... 

— Iluminaţii nu spun noutăţi. Dar îţi pot transmite Pacea. Ego-ul 
este mereu agitat. 

— Nu vezi că viaţa te supune la continue provocări?! Cum să nu fii 
îngrijorat, mereu vigilent şi să-ţi aperi interesele cu forţă?! 

— Aşa se scuză mereu ego-ul, fiindcă e supus unei iluzii. 

— Care iluzie, frate?! Viaţa e dură, te loveşte şi te doare, nu e nicio 
iluzie. 

— Nu ai cum înţelege la ce mă refer. Iluzia dispare numai prin 
iluminare şi abia atunci îţi dai seama că ai trăit într-un vis. 

— Of, aş dori şi eu să mă iluminez, ca să nu mai sufăr... 

— Iluminarea înseamnă moartea ego-ului. 

— Hm, şi atunci ce îmi doresc, de fapt? 

— Vrei să dobândeşti ceva ca să nu mai simţi nicio lipsă, nicio grijă. 
Până acum, n-ai găsit acel ceva în lucrurile lumeşti. Aşa că ţi-ai pus 
speranţa în spiritualitate. 

— Da, şi e foarte frumos. Religia îmi promite că voi ajunge în 
paradis... 

— Promite frumos, ba chiar te face să te simţi excelent câteodată. 
Credinţa îţi dă putere de a-ţi continua viaţa. E foarte bine, până începi să 
te îndoieşti... Şi părăseşti castelul de nisip surpat de fluxul înnoirii. 

— Atunci apare dorinţa de trezire spirituală din visul materiei... 

— Nu e o simplă dorinţă, ci semnul că se va întâmpla cândva. 

— Depinde de mine să apropii momentul? 

— Nimic nu depinde de ego. Dacă te gâdili, te poţi scărpina sau nu. 
Dar asta nu e libertatea adevărată. Libertatea înseamnă să poţi schimba 
ceva cu adevărat. 

— Şi cine poate asta? 

— Numai Dumnezeu, care este unica Fiinţă şi Decident. 

— Deci Dumnezeu decide pentru mine mereu? 

— Nu „pentru tine”, căci tu nu exişti. 

— Mă umflă râsul, prietene! Mă simt perfect stăpân pe faptele şi 
deciziile mele. Şi simt foarte clar că exist în lume, ca o persoană aparte. 

— Exact ASTA este iluzia numită ego, senzaţia de separare, de 
autonomie. N-ai cum să-ţi dai seama că nu e reală decât când trăieşti 
Realitatea. 

— Şi atunci la ce-mi foloseşte dialogul ăsta? 

— Nu ştiu, tu m-ai stârnit. 

— Ba tu ai început, tu, cu teoriile tale spirituale... 

— Recunoaşte că sunt interesante. 

— Mă atrag intelectual, dar încă nu înţeleg totul. 

— Pentru că nu ai curajul să mergi până la capăt. Studiezi doctrina, 
spui că vrei să te iluminezi, dar tot găseşti motive să nu te abandonezi 
Spiritului. Ba că încă nu ţi-ai găsit calea, ba că ai alte probleme de 
rezolvat, ba că mintea e prea agitată ş.a.m.d. 

— Cum să mă abandonez? 

— Dar nu vrei deloc s-o faci, ţi-e teamă de moarte. Renunţarea la sine 
înseamnă dispariţie. 

— Mai bine să vorbim despre viaţă, subiectul „moarte” mă deprimă. 

— Depresia şi anxietatea însoțesc permanent ego-ul. Povara 
trecutului şi îngrijorarea pentru viitor. Ego-ul trăieşte doar în trecut şi 
viitor, niciodată nu poate trăi în prezent. 

— Cu toţii trăim în prezent. 

— Ego-ul trăieşte mai mult în minte, adică în gânduri personale 
despre trecut şi viitor. Prezentul trece rapid pe lângă el. Numai când eşti 
atent la percepții, ego-ul este suspendat pe moment. Dar revine imediat 
cu concluzii şi interpretări ale percepţiilor... 


Renunţarea la post-dorinţe 

— Ca să dobândim înţelepciunea ar trebui să renunţăm la dorinţe, 
cum spun tradiţiile spirituale? 

— Nu trebuie să renunţi la dorinţă, ci la post-dorinţă. Adică să nu fii 
afectat de dorinţă. 

— Nu înţeleg. 

— Realizarea unei dorinţe îţi aduce o plăcere imediată. Nerealizarea 
ei îţi aduce neplăcere. Acesta e jocul dorinţă-plăcere. Dar iluminatul nu 
consideră plăcerea drept un câştig şi nici neplăcerea drept o pierdere. El 
nu simte că acestea îi vor aduce vreun beneficiu sau pierdere reală. Deci, 
ca să te apropii de înţelepciune, nu-ţi mai imagina că această plăcere sau 
neplăcere te va afecta în vreun fel, pentru că ea nu-ţi atinge substratul 
real al fiinţei tale. Dorinţa şi plăcerea ori neplăcerea se întâmplă, dar 
nimănui. Simţi dorinţa, însă nu dai nici doi bani pe ea, că e o păcăleală. 

Dacă înţelegi asta, nu e nevoie să te lupţi cu dorinţele. Dacă nu o 
înţelegi, urmează-ţi dorinţele. Ele îţi sunt necesare, generându-ţi 
experienţe de viaţă. Dar nu uita că orice experienţă este doar una dintr- 

un milion de alte experienţe din timpul vieţii tale. Nu-i da o importanţă 
foarte mare. 

Detaşarea ascetică de dorinţe e doar o altă dorinţă, mai „spirituală”. 
Ea nu înlătură post-dorinţa, adică credinţa că există un câştig, din vreo 
acţiune a persoanei (inclusiv din "lupta cu dorinţele”). Nu există nicio 
persoană reală, ci doar o necontenită goană după ceva ce nu poate fi găsit 
niciunde. Această căutare se numeşte „persoana”. 

— Şi post-dorinţa de ce anume poate fi înlăturată? 

— O sclipire de intuiţie te poate face să simţi adevărul celor spuse 
mai sus. Asta te poate ajuta într-o oarecare măsură. Dar ea va dispare 
definitiv numai prin iluminarea definitivă sau eliberarea de ego, de 
simţul persoanei. 


Omul nu are liber-arbitru 

— Poţi demonstra că nu există liber-arbitru, că eu nu cred? 

— Mai bine demonstrează tu experimental că ai liber-arbitru! N-ai să 
poţi, fiindcă nu cunoşti predestinarea pe care ar trebui s-o invalidezi prin 
fapte contrare. Totul se întâmplă cum este deja scris, nu cum avem noi 
impresia că decidem. 

— Să zicem că cineva se îmbolnăveşte grav şi e pe moarte. Dar vine 
un înger şi-l vindecă miraculos. Dacă omul avea în destin să moară, de ce 
a fost salvat, oare nu pentru că destinul nu e fix?! Dacă a fost salvat 
pentru că nu avea în destin să se îmbolnăvească, de ce a suferit atâta, 
oare nu înseamnă că mai sunt şi accidente, că nu e scris totul dinainte?! 

— Ce le mai îmbârligi! Trebuia să se îmbolnăvească grav, dar să 
supraviețuiască printr-un miracol. 

— Aşa putea răspunde oricine: era destinat ceea ce s-a întâmplat... 

— Acesta e adevărul. E simplu, totul se petrece conform Planului: şi 
boala, şi supraviețuirea, şi miracolul — fiecare dintre acestea are un rost 
tainic al lui. Omul vede numai lucrurile mari, dar dedesupt sunt multe 
invizibile, la fel de importante. 

— Dacă e cum zici, atunci nicio iniţiativă personală nu va avea succes, 
în afara celor ce fac Voia Domnului. 

— Acum vorbeşti ca un înţelept. 

— Da, văd că pot gândi liber... 

— Îţi pot trece prin minte multe variante. Dar nu poţi duce la 
îndeplinire decât ceea ce este menit, eventual în mai multe variante. 
Problema este că ego-ul nu are cum face diferenţa şi se zbate ca peştele 
pe uscat. Ai libertatea de a imagina. Dar nu poţi materializa orice. Nici 

imaginaţia nu este chiar haotică, ci primeşte imbolduri în anumite 
direcţii. 

— Acum îmi dau seama că nimic din ce credeam că este important nu 
era de fapt. 

— Da, traiectoria gândirii ţi s-a schimbat în unghi drept, nimic nu 
mai seamănă cu ce era înainte. Şi nu vei găsi niciun răspuns, ci doar vei 
pierde vechile întrebări. Te apropii de Spirit... 

— Ce este Spiritul? 

— Mister, mister, mister. 

— Poţi explica mai bine? 

— Misterul este uimire, nu poate fi explicat. "Eu nu ucid corola de 
minuni a lumii”... 

— Dar explicaţiile ne ajută să înţelegem lumea şi să ne protejăm de 
pericole. 

— Natura nu stă cu gândul la pericole şi, totuşi, supravieţuieşte. Dacă 
animalele ar trăi cu frica de pericole, precum oamenii, ar muri de stres 
mult mai repede decât în mod firesc. 

— Dar viaţa omului nu se poate compara cu cea a unui animal... 

— Crezi că eşti superior? N-ai niciun merit că eşti om. Dumnezeu te-a 
făcut, tot EI te va omori cât ai clipi. 

— Treaba mea este să-mi prelungesc viaţa cât mai mult timp. 

— Văd că ai revenit la modul obişnuit de gândire. Înţelegi pe moment 
chestiuni subtile, dar revii ca un elastic la conceptele cu care mintea ta se 
hrăneşte constant, fiindcă altfel le-ar pierde, căci sunt false şi iluzorii: 
separarea de univers; liberul-arbitru şi responsabilitatea; căutarea 
fericirii, niciodată finalizată. Te imaginezi a fi acest corp care a făcut ceva 
în trecut şi va face ceva în viitor... Doar că tu nu eşti corpul şi nu eşti 
mintea. Ele sunt Dumnezeu. 

— Atunci, cine sunt eu? 

— Nimenea. 

— Mi-e greu să trăiesc cu gândul ăsta!... 

— Atunci trăieşte cu gândul că eşti Dumnezeu!... 

— Am văzut filmul "Dumnezeu pentru o zi 28" cu Jim Carey şi m- 
am înspăimântat... 

— Dacă te-ai speriat de o comedie spumoasă, stai să-ţi spun ce 
probleme are un iluminat autentic. Memoria de scurtă durată nu-i mai 


28 https://www.youtube.com /watch?v=u2esCwaoD5Y 

funcţionează bine; uite, de exemplu, ce-a păţit Jim Newman 2. Vine o 
idee, care trebuie exprimată imediat, altfel se pierde şi rămâne doar vid. 

Apoi, iluminatul, când interacționează cu alţi oameni, le simte 
imediat ego-ul agresiv, chiar şi când îi vorbesc frumos; pentru că ego-ul 
vrea să obţină mereu ceva, iar asta e agresivitate. 

Apoi, iluminatul este mereu singur, fiindcă nu poate fi înţeles decât 
de cei interesaţi de nondualitate, adică de aproape nimeni. Dacă are 
ghinion, s-ar putea trezi internat la psihiatrie, fiindcă rudele nu-l mai 
acceptă printre ele şi vor să-l "refacă" cum era înainte... 

— Gata, de-ajuns! Nu-mi mai trebuie nicio iluminare! 

— Prea târziu! Vorbim de câteva minute bune, nu porţi mască de 
protecţie şi stai prea aproape de ecran. Probabil că deja te-ai contaminat 
cu virusul... 

— Îtu, n0&|*%+"1! 

— Ha, ha, ha! A fost o glumă pe vreme de pandemie... * 


Z; 


Personalitatea multiplă 





Personalitatea multiplă sau Tulburarea disociativă de identitate 
(D.I.D.) nu este înţeleasă de psihiatria actuală, care foloseşte o 
paradigmă depăşită. Explicaţiile ştiinţei psihiatrice sunt jenante, doar 
zgârie suprafaţa fenomenului, nefiind în stare să ofere vreun tratament. 

Analizând astfel de cazuri, ne putem da seama că ele nici nu ţin de 
patologie. Sunt o manifestare naturală a spiritelor. Ar trebui făcută 
psihoterapie cu rudele „bolnavului”, nu cu el. 

A venit momentul să înţelegem că lumea oamenilor este făcută 
pentru a fi locuită numai de spirite. Nu avem cum să le scoatem din sfera 
preocupărilor noastre, pe motiv că ne „sperie” sau că sunt „de la cel rău” 
sau că nu au ce căuta aici. Noi toţi suntem „efectul încarnării unor 
spirite”. 

Să acceptăm că, mult mai des decât ne-am imagina, într-un corp 
uman trăiesc două sau mai multe spirite, ce preiau controlul corpului cu 
rândul. Spiritul care primeşte un trup uman pe viaţă este un norocos. 
Cele mai ghinioniste vor împărţi traiul într-un acelaşi corp, de comun 
acord, sau uneori, chiar luptându-se. 


29 https://www.youtube.com /watch?v=82u9j-RAfZk 

Gemenii siamezi sunt altceva. Acolo e vorba de două minţi distincte, 
obligate să împartă acelaşi trup. Mult mai şocante sunt cazurile când, în 
aceeaşi minte, coabitează două sau mai multe spirite. 

Iată un caz şcoală de personalitate multiplă. Pe scurt, povestea 
pacientei este aşa: Personalitatea iniţială, numită Eve White, aparţine 
unui spirit destul de nepriceput să conducă un corp uman şi lipsit de 
energie. Ajutorul a venit de la un spirit prieten, dar la fel de imatur, care 
preia uneori controlul persoanei, numită acum Eve Black. Femeia devine 
dintr-o dată veselă şi superficială, plină de viaţă. Niciunul dintre cele 
două spirite nu pare a fi în stare să se îngrijească de copilul născut de 
femeie. Probabil din acest motiv, un al treilea spirit prieten, mai 
experimentat, a început să se manifeste, sub numele de Jane. EI este 
echilibrat, decent, responsabil. 


"Eve Black”, "Eve White” și “Jane” - Tulburarea de personalitate multiplă * 


Nu ştim urmarea, dar se pare că Jane urma să rămână „de drept” în 
trupul femeii. Asta ar fi făcut-o în stare să-şi crească fetiţa. Ar fi fost 
preferabil ca cele două spirite să fie convinse să părăsească trupul, 
eventual promiţându-li-se o încarnare minunată într-un corp nou de 
copil. 


lată şi o filmare selfie a unei paciente cu personalitate multiplă, în care 
apar mai mulţi "alteri" (personalităţi alternative). Nu, nu e actriţă! 

Meet SIX Alters! THE GIRLS OF DISSOCIADID | Meet The Alters | 
Dissociative Identity Disorder * 


Patologii spiritiste 





Chiar şi în cazurile de comă, dacă spiritul iniţial şi-a încheiat 
misiunea pe Pământ, ar putea fi înlocuit cu un alt spirit. În acest caz, 
după trezirea bolnavului din comă, rudele şi prietenii constată că 
personalitatea lui s-a schimbat în mod clar. 

Şi în cazul tulburării bipolare, dr. Elena Gabor, hipnoterapeut 
32, a aflat din surse spirituale că, uneori, într-un „bolnav” sunt încarnate 
două spirite înfrăţite, unul mai evoluat, celălalt mai imatur. Scopul a fost 


30 https://www.youtube.com /watch?v=xsqzE5St8So 
31 https://www.youtube.com/watch?v=Lalm2HXD1T8 
32 https://www.youtube.com/channel/UCRvqE1OxJmnU81i6jxkUWdA 

să-l încurajeze pe spiritul mai timid să se încarneze, având "spatele 
asigurat" de cel superior. 

Tot o situaţie de convieţuire a spiritelor în acelaşi corp poate fi şi 
tulburarea borderline. De fapt, multe cazuri psihiatrice sunt probleme ale 
spiritului. În Brazilia se explorează posibilităţile de tratament prin aşa- 
zisa „psihiatrie spiritistă”. Trebuie luate în consideraţie şi interesele 
spiritelor, nu numai ale persoanelor afectate. Ca oameni, suntem 
înclinați să dăm prioritate trupului şi nu avem repere cum stau lucrurile 
în lumea spiritelor. Este obligatoriu să se lucreze numai sub protecţia şi 
cu sprijinul ghizilor spirituali din planul subtil, care văd lucrurile în 
ansamblu. 

Când făcea exorcisme, Isus avea dragoste şi pentru spiritele pe care 
le alunga din trupul bolnavilor. Le trimetea în animale, ca paguba să fie 
mai mică. Exorcizarea trebuie să fie o lecţie pentru spiritul inferior, ca să 
poată evolua şi el. Considerându-l exponentul „răului” şi dorind să-l 
distrugi, doar îl radicalizezi împotriva Luminii, nu îl atragi către Lumină. 


Posedări 


Unele spirite inferioare se încarnează „pe furate”, când spiritul iniţial 
nu este destul de puternic să-şi apere „proprietatea” trupului. Dacă nu 
sunt alungate imediat, pot apare aşa-zisele cazuri de „posedări”. Unele 
spirite sunt atât de inferioare, deşi puternice energetic, încât nici măcar 
nu se pot încarna într-un embrion uman, fiindcă nu-i pot asigura 
dezvoltarea normală. Ele pot doar "fura" un organism deja construit, ca 
să-şi bată joc de el. 

Posedările temporare sunt frecvente în cazurile de consum cronic de 
alcool sau droguri, când spiritele inferioare pot intra cu uşurinţă, fiindcă 
spiritul iniţial nu mai are puterea de a se opune, din cauza degradării 
minţii şi slăbirii aurei de protecţie divină. 

Posedări temporare pot apare chiar şi în cazurile de atacuri 
demonice puternice, când omul-ţintă clachează în lupta cu intrusul. 
Apare o schimbare trecătoare de personalitate, dar şi o rezistenţă din 
partea spiritului de drept, care reuşeşte, uneori, să-l paralizeze sau să-l 
pună la pat pe om (prin slăbiciune, dureri de cap etc.), ca să nu facă 
prostiile dictate de spiritul intrus malefic. 

Extrem de frecvente sunt cvasi-posedările, când spiritul de drept 
rezistă în trup, dar celălalt spirit tot îi penetrează aura şi reuşeşte să-i 
planteze în minte omului unele neadevăruri dureroase. I-am mai putea 

spune „manipularea demonică” a gândurilor şi emoţiilor, sub forma unor 
obsesii şi compulsiuni. 

Oare iluminaţii sunt imuni la influenţele malefice şi posedare? Din 
Biblie aflăm că până şi Isus a fost ispitit de diavol. Dacă există provocări 
la orice nivel, înseamnă că există şi şanse de „succes”, chiar dacă minime. 

De ce unii învăţători spirituali, străluciți la începutul carierei, au 
eşuat moral, comportându-se apoi ca nişte becisnici? Oare nu pentru că 
au fost preluaţi de forţele răului şi influenţaţi mental fără scăpare?! 
Marile spirite luciferice preferă să ia în posesie marile personalităţi ale 
omenirii, să le deturneze misiunea şi să-i corupă pe cei din jurul lor. Iar 
celor care rezistă, le pun o grămadă de obstacole, ca nu cumva să aducă 
prea mult bine omenirii. Lucifericii au lansat deviza „facerea de bine... 
trebuie pedepsită”. Şi, privind ce se întâmplă în lume, vedem că se cam 
aplică. Oamenii fac jocurile necuratului. 


Păcăleala cu perfecțiunea 


Dar gândindu-mă mai bine la imperfecţiunea marilor personalităţi şi 
mentorilor spirituali, nu cred că putem da vina numai pe demoni. Am 
putea chiar presupune că nici nu există vreo vină. Automat, în fiecare 
învăţător sau model uman e plantată şi sămânţa greşelii. Niciunul nu este 
perfect, fiecare are câte un capriciu sau o aroganță. Din proiect. Sau din 
karmă. Nimeni nu este imaculat, complet, perfect, şi astfel întotdeauna 
vor fi şi admiratori deziluzionaţi. Tot aşa, sfinţii vor găsi ceva de gâlceavă, 
care îi va descumpăni pe credincioşi. 

Acesta ar fi „scopul” sau efectul: omul să nu se încreadă în alt om ca 
în Dumnezeu, care om este la fel de supus greşelii. Numai Absolutul este 
fără de greşeală şi Acestuia trebuie să ne încredinţăm speranţele şi 
sufletul. Ar fi ca o schemă deliberată, cu scopul precis de a-l dezamăgi pe 
căutătorul spiritual, care este înclinat să proiecteze într-un om fizic 
idealul său de perfecţiune divină. 

E ca un joc de-a v-aţi ascunselea. Divinul se arată într-un om şi, când 
vrei să-L atingi, El dispare şi îţi face semn din altă parte. Prin toţi 
oamenii acţionează Dumnezeu şi cel mai mare maestru se ascunde în 
cine nu te aştepţi. Iar acesta se mută dintr-un om într-altul, exact când 
voiai să-l venerezi. Creaţia e plină de surprize. 

Acestea sunt lecţiile pe care trebuie să le înveţi înainte de a te 
întoarce în Adevăr. Aici, în Marea iluzie, ai multe de aflat, multe 
evenimente şi fenomene de trăit. Dar când te întorci la Sursă, vezi că 
totul a fost un vis interesant, creat special pentru tine. Pe cine să te mai 

superi atunci?! Şi nici acum nu te superi, c-ai înţeles păcăleala simţurilor, 
emoţiilor şi a gândurilor... 


Adevărata disociere a personalităţii umane 





În psihiatrie, personalitatea multiplă se mai numeşte „identitate 
disociată”. Ideea ştiinţifică, ridicolă de altfel, ar fi că omul îşi disociază 
identitatea -— el însuşi! — în mai multe personalităţi potrivite unor 
anumite situaţii de viaţă, ca urmare a unei traume iniţiale. 

Desigur, trauma poate fi, în unele situaţii, contextul declanşator, dar 
cauza tulburării este coabitarea a două sau mai multor spirite, care se 
ivesc când vor ele. Omul nu are nicio iniţiativă. În unele situaţii, fiecare 
personalitate din pacient are o boală somatică diferită de a celorlalte: mai 
mult, scanarea creierului a arătat că funcţionarea neurologică este net 
diferită la fiecare personalitate în parte. În niciun caz nu este o "fantezie" 
în care respectivul om crede. 

Totuşi, este adevărat că există un gen de disociere, una 
fundamentală, dar nu doar în cazurile patologice, ci la toţi oamenii. 
Iată de ce. Priviţi figurile de mai jos şi explicaţiile lor: 





Scânteia divină 
(nucleul spiritului) 


Personalitatea Parte Parte 
umană corporală spirituală 


Pp--.-.-.-.-.-..-.-....-.-.. 


Caracter moral (Cm) 
Inteligență (1) 
Creativitate (C) 


Temperament (T) 


Abilităţi (A) 
Memorie (M) 





Fig.1 Conţinutul Fig.2 Influenţa Fig.3 Aspectul observabil şi cel 

personalităţii, cf. Spiritului asupra ascuns al Spiritului. Esenţa 

psihologiei oficiale personalității umane Spiritului este Absolutul Divin 
Figurile 1,2, 3 

Conform teoriei personalităţii, propusă de psihologia academică 
românească, ea este formată din 5 componente distincte: inteligenţa (ID), 
abilităţile (A), temperamentul (T), caracterul moral (Cm) şi creativitatea 
(C). Am anexat la desen şi memoria (M), pentru a completa tabloul minţii 
umane. 


Explicații la figura 2 

Dacă ţinem cont de observaţiile provenite din cazurile de tulburare 
disociativă de identitate, atunci personalitatea poate fi divizată într-o 
parte specifică corpului-minte (colorată cu roşu în schemă) şi o parte 
specifică Spiritului încarnat (colorată în galben). Atunci când la 
comanda minţii vine alt Spirit, se schimbă şi identitatea. Partea ce ţine de 
corpul-minte rămâne aceeaşi: un instrument folositor noului stăpân 
pentru interacţiunea cu lumea fizică. 

Procentele, estimative, sunt justificate astfel: 

Caracterul moral (Cm) depinde în foarte mare măsură de calitatea 
Spiritului (75%), dar şi de educaţia primită de persoană (25%). 

Inteligența (1) depinde şi de calitatea Spiritului (50%), ca şi de 
moştenirea genetică şi educaţia omului (50%). 

Creativitatea (C) depinde 100% de calitatea Spiritului. Nu există 
niciun reper pământesc de care s-o legăm. 

Temperamentul (T) depinde în mare măsură de Spirit (75%), dar şi 
de moştenirea genetică sau de datele naşterii (25%). 

Abilităţile (A) sunt învăţate în cursul vieţii omului (50%), dar ele 
provin şi din vieţile anterioare ale Spiritului (50%). 

După cum ne demonstrează cazurile de personalitate multiplă, 
fiecare Spirit îşi aminteşte numai episoadele în care era la conducerea 
corpului-minte. Deci Memoria (M) aparţine Spiritului (100%). În unele 
cazuri, se constată că şi un Spirit “în aşteptare” este la curent cu 
activităţile Spiritului “activ”. Asta arată că Spiritele mai evoluate pot 
supraveghea din afară viaţa omului, înmagazinând în memoria lor 
acţiunile omului respectiv. 


Explicații la figura 3 
Pentru a analiza situaţia mai bine, vom disocia schematic partea 
corporală, fixă, a personalităţii de partea spirituală (care este mobilă în 
cazul personalităţii multiple ori “posedării”). Din schema rezultată 
observăm că doar 25% din personalitatea umană este specifică corpului- 
minte (ariile colorate în roşu), iar restul de 75% aparţine Spiritului (mai 

exact, stratului de energie numit perispirit). O primă concluzie generală 
este că psihicul este pe trei sferturi Spirit şi doar un sfert ţine de 
trup. 

Desigur, procentele sunt orientative, aceste calităţi nefiind 
cuantificabile. La folosim doar în scop didactic. Ele sugerează că nu 
putem nega influenţa organismului biologic şi creierului, precum şi altor 
influenţe fizice asupra personalităţii, dar ele au o importanţă mult mai 
limitată decât postulează dogmele ştiinţifice. Ca să înţelegem mai bine 
cine suntem, trebuie să trecem la următorul nivel şi să ne familiarizăm cu 
realitatea spirituală. 

Spiritul transpare în comportamentul, atitudinile, emoţiile şi 
gândurile omului, dar nu în totalitate. Deşi suntem în majoritate Spirit, 
de obicei, noi nu suntem conştienţi şi nici nu putem extrage din 
“subconştient” informaţii despre vieţile anterioare sau preocupările şi 
intenţiile Spiritului. De pildă, nu ştim mai nimic ce face Spiritul nostru în 
fiecare noapte, când noi dormim, iar El călătoreşte în afara corpului. Nu 
ştim intenţiile Sale de viitor şi nici cum ne "manipulează" dorinţele şi 
energiile pentru a le duce la îndeplinire. De aceea, am adăugat în schemă 
şi partea ascunsă, secretă a Spiritului (formată din personalitatea şi 
memoria Sa eternă). 


Metafora cheii: mintea e o broască 


Privind figura 3, observăm că întregul Spirit are forma unei chei (de 
culoare galbenă). Este cheia care încuie şi descuie mecanismul minţii 
umane (colorat în roşu). Deşi omul crede că mintea funcţionează de la 
sine, în realitate, ea se mişcă doar în prezenţa Spiritului. 

Spiritele imature au, şi ele, impresia că trăiesc prin propria putere, 
ceea ce este fals. Orice Spirit are în centru o Scânteie din Dumnezeire 
care îl face viu (colorată în albastru). În metafora noastră, cheia este 
răsucită în broască de Mâna lui Dumnezeu. Mintea e broasca, Spiritul e 
cheia, iar Dumnezeu este mâna. 

Nu este doar o frumoasă idee filosofică, ci ea a fost verificată direct 
de semenii noştri care s-au trezit spiritual. Ei percep simultan atât lumea 
fizică (prin simţurile trupeşti), cât şi Absolutul Fiinţei Unice (prin 
conexiunea cu Dumnezeirea din Spiritul lor). Dumnezeu este esenţa 
oricărui Spirit. Orice Spirit este Dumnezeu. 

Iluminarea sparge acel filtru care separa Spiritul de corpul-minte, 
astfel că acum Spiritul se poate manifesta direct, oferind inspiraţii şi 
intuiţii mai bune decât înainte. 


RĂZVAN-ALEXANDRU PETRE - Eseuri pe teme spirituale 2020 pag. 146 


Prezenţa iluminatului poate chiar influenţa energetic şi alte 
persoane să se trezească spiritual. Desigur, nu omul face acest lucru, ci el 
a devenit un canal involuntar de transmitere a Energiei şi Graţiei Divine. 
Sau doar simbolul Acesteia, căci Graţia există pretutindeni. 

Prin practica spirituală, tiparele mentale (samskaras sau ego-ul 
evolutiv) se purifică, iar mintea devine foarte transparentă la intenţiile şi 
sugestiile Spiritului. Este un gen de auto-mediumnitate. În schimb, 
iluminarea adevărată apare odată cu dispariţia ego-ului separator 
(aham). Efectul este atât cel de transparenţă perfectă a minţii, cât şi de 
vedere a Divinităţii în tot ce există — este viziunea directă a Spiritului. 


Limitările minţii 





Spuneam mai devreme că, deşi suntem Spirit, nu Îl cunoaştem. Tot 
aşa, iluminaţii percep Divinitatea pretutindeni, în diversitatea Creaţiei, 
ca şi în aspectul său de Creator nemişcat — şi totuşi, nu Îl înţeleg. Nu ştiu 
ce este, nu îl pot descrie, doar Îl simt, copleşiţi de o fericire calmă şi 
permanentă. 

Ambele situaţii sunt cauzate de limitările minţii omeneşti, care nu 
are rolul şi nici puterea de a înţelege sau cunoaşte toate secretele. Un 
obstacol suplimentar este ego-ul omului, care deşi minuscul (unii spun că 
nici nu există!), are o mare putere asupra minţii. 

Mintea nu înţelege ce este Spiritul, deşi ea este formată 
majoritar din Spirit. Cu atât mai puţin îl poate înţelege pe 
Dumnezeu, deşi El este centrul şi esenţa Spiritului. 

Dumnezeirea Absolută, marele Foc Divin are nenumărate aspecte ce 
vor rămâne total ascunse iluminaţilor, ba vor rămâne un mister chiar şi 
pentru Scânteile Divine ce nu au atins încă perfecțiunea evolutivă. 


3, 
Citat din Marius Ghidel: 





„A FACE TOTUL PENTRU INTERESUL PERSONAL ESTE UN PROGRAM DE 
AUTO-DISTRUGERE FOARTE PUTERNIC” 

«Să zicem că ai o patimă, dar ACEA PLĂCERE PE CARE O APERI ESTE UN 
DIAVOL, un duh. LUPŢI ŞI APERI UN DIAVOL. Îţi dai seama? Şi în orice situaţie 
vei fi, acea patimă te va face să reacţionezi din orice şi să fii nemilos. Cine se 

supără şi atacă are patimi, are diavol. Cu puterea ataşamentului său de plăceri, 
el atacă și nu-i convine nimic. Este ușor irascibil. Sare în sus pe loc și lovește. 

Forţele cerului ne desprind de patimi în mod perfect, prin oameni. Nu este 
vorba că ne fac rău, cum zicem noi, ci ne fac rău ca să ne destrame păcatele. 
CÂND CINEVA ÎŢI DERANJEAZĂ LINIŞTEA SAU BINELE, Al ŞI SĂRIT ŞI L-AI 
ATACAT. Dar ACEL RĂU ÎŢI ATACĂ PATIMILE. Ar trebui să-i mulţumim. Păi, avem 
nevoie de el ca de aer, să fim înjosiţi şi umiliţi, călcaţi în picioare sau scuipaţi, 
pentru că atunci ni se scade orgoliul şi ni se dă viaţă, sănătate şi viitor. Că se 
face un gol în noi, şi în spaţiul acela vine imediat Miracolul, Domnul. 

Deci NU TE OPUNE, CĂ CE VINE SPRE TINE ESTE CA SĂ TE SALVEZE, NU SĂ 
TE OMOARE. E totul pe dos decât gândim cu egoul. Nu reacţiona, orice ar fi, şi 
atunci intri în Divin, pe loc, şi aşa se rezolvă toate problemele noastre de viaţă. 
Nu lupta cu nimic. Eşti moale şi vulnerabil, ca APA. Îi dai Lui viaţa ta şi nu te mai 
preocupi de nimic. 

NEPLĂCEREA ÎŢI DĂ IUBIRE, VIAŢĂ. Ai cel mai mult nevoie de greutăţi. 
Dacă fugi de ele, le măreşti şi te vor urmări oriunde te duci. Nu ai cum să scapi, 
pentru că totul se întâmplă întâi în plan subtil şi toţi suntem legaţi unul de altul. 
EGOUL ESTE NECAZUL ŞI BOALA VIITOARE. 

Când cauţi numai interesul propriu, îţi întăreşti egoul şi te ataşezi şi începi 
să pierzi energie, viaţă. Şi aşa devii rău şi nemilos şi lupţi şi te aperi. Dar tu eşti o 
fiinţă divină comună şi nu un eu izolat şi îndărătnic. 

ÎNVINGI CÂND NU VREI SĂ ÎNVINGI. FĂRĂ INTERES PROPRIU REUŞEŞTI ÎN 
TOATE! Ţi se dă tot ce visezi când nu vrei nimic mai mult decât necesitatea 
strictă. Domnul este numai în puţin, iar în mult este scrâşnetul dinţilor. De ce 
vrem mai mult decât ne trebuie ca apoi să suferim, nu înţeleg! Este 
deşertăciune şi zădărnicie, iar în lumea de dincolo ne va aduce suferinţă 
maximă. 

Dacă învingi ca ego, ai pierdut suflet. Şi pe Dumnezeu. Şi aşa devii ăla cu 
corniţe. Şi gata, nu se mai înţelege nimeni cu tine. 

Pe Dumnezeu trebuie să-L vezi este tot. Şi atunci nu mai împarţi în bine şi 
rău, eşti liber de "eu pe primul plan" şi eşti infinit de îngăduitor şi înţelegător, 
ca soarele, sau ca aerul, ca apa, ca pământul care le primește pe toate și nu se 
revoltă la nimic. Când dăruieşti şi nu judeci, nu mai ai probleme. CÂND 
ACCEPŢI, TE DESPRINZI. Şi egoul scade. Şi aşa nu te atinge şi nu te deranjează 
nimic. 

IERTAREA este acceptarea fără condiţii a ceea ce ţi se face, fără să te 
revolţi, este CEDARE fără să pui condiţii. Numai când iei lucrurile aşa cum vin şi 
nu te opui, atunci nu mai eşti atacat de nimic şi porneşte Miracolul. 

Noi nu avem nimic. Nimic nu este al nostru. Totul este al Lui. Nu trebuie să 
te îngrijorezi de nimic. Nu fugi de niciun scandal, rău, urât, mizer, neplăcut, de 
nimic. Toate ţi se dau ca să desprindă, pentru că tu ai absolutizat ceva şi ai zis 
că este bine şi frumos pentru eu, şi atunci pierdeai energie, că nu mai puteai 

iubi. Rolul urâtului şi răului este să te aducă în lubire şi ai nevoie de asta cel mai 
mult. Prin rău şi neplăcut, necazuri şi boli, Dumnezeu îţi salvează sufletul. Toate 
vin de la EL şi nu te poţi revolta, căci vei suferi şi mai tare. Şi te va îngenunchea 
până la urmă, nu ai nicio şansă. El ne salvează sufletul de noi înşine şi face asta 
în mod perfect. Toate la El sunt perfecte. Lasă-te pe tine şi Îl vei vedea pe El 
peste tot. Este atât de simplu! 

Nu te poţi supăra pe nimeni. Când cineva îţi face ceva rău, Dumnezeu l-a 
pus să te scadă. Când ţi se face rău, ţi se face cel mai mare bine posibil, ţi se 
salvează viaţa. Înţelege că, în tot ce ţi se întâmplă, bun sau rău, este El. Dacă 
ceva neplăcut vine spre tine, înseamnă că egoul trebuie scăzut şi atunci doar 
accepţi şi nu reacţionezi, că altfel creşte presiunea şi vei suferi mai tare. 

Dacă gândurile tale sunt de luptă, reacţie şi acuzaţie, atunci gândeşte 
egoul şi nu sunt adevărate. Dar când înţelegi că Dumnezeu te scade prin omul 
din faţa ta, nu poţi decât să-l iubeşti pe Dumnezeu din omul acela, pentru că îţi 
salvează viaţa. Îţi dai seama? Nu ai, efectiv, pe cine să fii supărat. Totul este El, 
totul este numai lubire la infinit. Tu eşti aici pe o planetă a lubirii şi, orice ai 
face, tot în lubire vei ajunge, cu suferinţă sau fără suferinţă. Nu există nimic rău 
în lume. 

"Cine va căuta viaţa o va pierde, dar cine o vă lăsa pentru Mine, o va 
câştiga!" spunea Domnul lisus.» (Marius Ghidel *%) 

8 iunie 2020 


33 https://www.facebook.com/MariusGhidel/posts/564750361146221 

EROUL ȘI EGOUL 


Capitole şi subcapitole: 

CONȘTIENT, EGO, SPIRIT | Premise ale unui model al psihicului uman 
| Două tipuri de ego | Karma | Manifestarea ego-ului | Trecut vs. viitor | 
Iluminarea | Ego-ul pozitiv 

EROUL ŞI EGOUL | Ce înseamnă să fii erou? | Perspectiva 
nondualistă asupra ego-ului | Cauzele subtile ale fenomenelor corticale 


CONȘTIENT, EGO, SPIRIT 





În domeniul cercetării psihicul uman există mai multe modele de 
gândire. Unul dintre ele aparţine psihologiei, care împarte psihicul în 
conştient şi  subconştient. Un alt model vine din psihologia 
transpersonală, care vorbeşte de ego şi Sine. De-a lungul timpul, şi noi 
am introdus un model simplu al psihicului care divide mintea în trei 
instanţe inteligente: mintea fizică, astrală şi mentală, peste care tronează 
spiritul. 

Pentru oricare cititor, o problemă importantă este să coreleze 
informaţiile care provin din modele diferite, pentru a putea trage nişte 
concluzii generale. Vă ofer mai jos o posibilă echivalență a celor trei 
paradigme amintite, cu specificaţia că oricând pot apărea amendamente 
şi completări. De pildă, unii au adăugat şi nivelul supraconştientului, 
având calităţi superioare subeonştientului. În acest articol voi mai aduce 
un amendament important. 

Iată deci posibila echivalență foarte simplă dintre cele trei modele, 
pe care voi încerca să o şi argumentez. 


: : , Psihologie 
Psihologie Esoterism = S 
transpersonală 
Conştient Minte fizică 
| Minte astrală Ego 
Subconştient | U 
Minte mentală 
Supraconştient Spirit Sine 

Premise ale unui model al psihicului uman 


1. Neurosavanţii au verificat faptul că deciziile conştiente nu sunt 
luate de “conştient”, ci de subconştient, cu câteva fracțiuni de secundă 
sau chiar secunde mai devreme. 

Ştiinţa a stabilit că conştientul poate transfera o cantitate de cel mult 
60 biţi/secundă, dar subconştientul atinge 11,2 milioane de biţi/secundă. 
Adică de 20000 de ori mai mult. Este clar că între cele două instanţe 
există o diferenţă vibraţională. 

Conştientul este conştiinţa fizică, a mediului şi corpului. Emoţiile, 
gândurile concrete şi ideile impersonale ţin de alte niveluri mai adânci, 
cu vibraţie tot mai rafinată. Totuşi, o mică parte din acestea ajung şi la 
conştient. 

Prin urmare, dacă conştientul este efectul creierului fizic, 
subconştientul trebuie să fie o structură energetică subtilă. Fiind mai 
rafinată energetic, permite viteze de transfer informaţional de mii de ori 
mai mari. 

2. Se vorbeşte despre ego ca fiind acela care ia deciziile. De obicei, 
credem că noi suntem ego-ul. Dar dacă nu conştientul ia deciziile, ci 
subconştientul, înseamnă că ego-ul e acolo, în subconştient. Ego-ul este 
şi el de natură energetică subtilă. 

Definiţie: Ego-ul e senzaţia de eu, aici, separat de tot restul, 
responsabil de tot ce mă priveşte şi veşnic nemulţumit. Contrar opiniei 
comune, senzaţia de aici, de centru al universului, nu apare în planul 
fizic, ci în subtil. Când ego-ul dispare, ia cu el şi această senzaţie. Dar 
ego-ul se foloseşte de corpul fizic, pretextând că el nu face decât să 
protejeze corpul de posibile agresiuni externe. 

3. În spiritualitate se spune că ego-ul poate lua propriile decizii, 
diferite de intenţiile spiritului. Sunt două instanţe diferite. 

Deci nu decidem conştient, dar nici spiritul nu decide pentru noi. 
Ego-ul e la mijloc între conştient şi spirit şi acolo se pare că se iau 
deciziile ce ne privesc. 

Dar este ego-ul ceva concret, real, o structură aparte? 


Două tipuri de ego 
Conştientul este mintea fizică, adică creierul. Ego-ul se află undeva 
în mintea subtilă. Deasupra minţii, ca vibraţie, se află spiritul. Spiritul 
este o scânteie din Focul Dumnezeiesc. 

MINTEA SUBTILĂ are şi ea două paliere: mintea astrală şi mintea 
mentală. Ele găzduiesc două niveluri ale ego-ului, dar sunt mai mult 
decât atât. 

La nivel astral, există tiparele emoţionale şi ideatice legate de 
lucrurile concrete, zilnice, pur omeneşti. Aceste tipare (samskaras) ar 
trebui şi pot fi purificate, corectate, fiind, de obicei, deranjante sau 
dăunătoare. Mintea “astrală” corespunde vibraţiilor universului astral 
(nama-rupa). 

La nivelul mentalo-cauzal, există structura mai subtilă a ego-ului, 
numit “ego-aham”. Fiind deasupra nivelului astral, el poate acţiona 
asupra tiparelor mentale astrale, optimizându-le, controlându-le. Mintea 
“mentală” corespunde vibraţiilor universului mental, lumea ideilor pure 
(arupa). 

În viaţa de zi cu zi, cele mai directe şi supărătoare aspecte egotice 
sunt cele provenite de la nivelul astral, numite de noi “ego evolutiv”, 
pentru că pot evolua în bine, pot fi îmbunătăţite prin eforturi personale. 
Cu ele ne confruntăm cel mai des şi pe ele ar trebui să ne focalizăm 
munca de autocorectare. Acest efort este realizat uneori de ego-ul aham, 
aflat pe un palier superior, de unde trimite ordinele de îndreptare. În 
acest sens, putem spune că “ne folosim ego-ul pentru a ne diminua ego- 
ul” (aici s-ar potrivi numele de superego, din psihanaliza freudiană). Dar 
cel mai des, ne împinge Spiritul la această muncă de optimizare psihică. 

Asupra ego-ului subtil aham nu avem nicio putere. El ne dă senzaţia 
de identitate personală, adică separată de restul. De la nivelul său 
radiază o influenţă asupra nivelurilor inferioare: astral, eteric, fizic. Ego- 
ul a fost creat de Dumnezeu şi tot Dumnezeu îl distruge, prin fenomenul 
numit iluminare spirituală. Dar nu Dumnezeu îl conduce, ci propria 
programare. 

Totuşi, este o identitate falsă. Cea adevărată, identitatea spirituală 
ne e dată de Spirit, singura instanţă veşnică din acest angrenaj psihic 
temporar şi schimbător. 

Spiritul are şi el o influenţă, nevăzută, discretă. Dar, de multe ori, 
deciziile le ia ego-ul. Practic, deciziile depind foarte mult de tiparele 
psihice preexistente, sunt luate automat sau sub influenţa de moment a 
mediului. În acest sens, e greu să admitem că ego-ul chiar are o reală 
libertate. EI este o colecţie de condiţionări psihice. Singura instanţă cu 
adevărat liberă este spiritul. 

Deci ego-ul nu are liber-arbitru, ci doar constată ce decizii se iau 
automat de psihic sau vin de la propriul Spirit sau chiar de la alte entităţi 
străine, şi şi le însuşeşte ca fiind ale lui, spunându-şi: “Eu am decis aşa!”. 

Ego-ul aham este un program simplu cu o singură funcţie: să susţină că 
este o persoană, un ID, o entitate aparte şi să îmbibe toate gândurile cu 
această idee. Adevărul-adevărat este că în întreg universul nu există decât 
o singură Fiinţă - Dumnezeu. Restul creaturilor doar sunt iluzionate că ar 
fi nişte fiinţe separate. Aceasta este maya, sau Iluzia Cosmică. 


Karma 

Totuşi, deşi Spiritul îşi trimite mereu propriile intenţii, se pare că 
uneori tiparele psihice au o putere mai mare şi se impun. Când omul face 
altfel decât se străduie Spiritul să-i transmită, înseamnă, mai degrabă, nu 
că ego-ul a învins, ci că schemele, tiparele au fost mai puternice. 

Karma astrală, legată de sentimente, emoţii şi concepte cotidiene, şi 
karma mentală, legată de concepte superioare de tip religios, filosofic, 
spiritual sunt condiţionări ce sosesc deseori din alte vieţi ale spiritului. 
Karma veche se manifestă pentru ca omul, actualul ego, să corecteze 
erorile ego-ului anterior. Într-un fel, putem spune că este acelaşi ego în 
trupuri diferite. Doar că ego-ul nu este o fiinţă reală, ci o sumă de tipare. 
Iar ego-ul aham este acel program simplu şi identic la toţi. 

Mai există şi nivelul eteric energetic. Acolo preexistă efecte karmice 
de genul semnelor din naştere, sensibilităţilor fizice provenite din vieţile 
anterioare. De pildă, dacă antecesorul spiritual a murit înecat, omul 
actual, în care s-a reîncarnat spiritul acelui nefericit, ar putea manifesta 
sensibilităţi pulmonare sau chiar boli de plămâni. Este un efect karmic, 
desigur, dar fără nicio conotaţie morală sau de îndreptare. 

Tot la nivelul eteric, dar şi astral, se înregistrează noile abilităţi 
învăţate în actuala viaţă cu ajutorul corpului fizic: abilităţi fizice 
(sportive, meşteşugăreşti etc), artistice (muzicale, coregrafice, grafice, 
literare etc). 

De la nivelul eteric provin anumite comportamente reflexe, ticuri, 
obişnuinţe. Ele ne formează o parte din personalitate, dar sunt atât de 
evident automate, încât nu pot fi considerate ego. 


Manifestarea ego-ului 


Ego-ul este ceva foarte subtil, un simţ special al existenţei separate: 
senzaţia de “aici”, că am fi un punct unic, central al universului. Când 
dispare ego-ul prin iluminare, dispare senzaţia de “aici”. Nu mai există 
aici şi acolo, ci spaţiul nu mai are niciun punct privilegiat. Toate punctele 
au aceeaşi valoare, inclusiv locul corpului nostru. Este greu de înţeles, 

dacă nu am simţit nici măcar pentru o secundă acest sentiment de 
libertate. 

Prin iluminare, ego-ul aham este dizolvat temporar sau definitiv. Am 
putea defini iluminarea temporară ca o “trezire” (satori, samadhi), iar cea 
definitivă, ca “eliberarea” (mukti, moksha). Deci termenul psihologic este 
iluminarea, care desemnează dispariţia ego-ului. Unii se referă la 
eliberare ca fiind "eliberarea de obligaţia reîncarnării”, ceea ce mută 
discuţia de la nivelul uman-psihologic la nivel de Spirit. 

A fi centrat în ego este limitant, te face să te simţi centrul universului 
şi separat de acesta. 

A fi fără ego este libertate, bucurie, şi senzaţia de unificare cu 
universul, cu tot ce este în jur. 

Recapitulând, vorbim de ego din două puncte de vedere cu totul 
diferite. Ego-ul aham este cel mai subtil şi persistent, care poate 
dispărea numai prin graţie divină. Ego-ul evolutiv este cel de care ne 
lovim mereu, este programarea şi reprogramarea noastră, dar care poate 
fi îmbunătăţit prin diverse metode spirituale, psihologice, ca urmare a 
unor suferinţe etc. Oricât am munci cu noi înşine, nu ne putem însă 
atinge de sursa egotică aham, aflată la nivelul subtil mentalo-cauzal. De 
aici rezultă falsitatea tuturor învățăturilor care promit iluminarea 
spirituală printr-o anumită practică. Orice practică spirituală are unele 
efecte, unele chiar spectaculoase pe moment, dar niciuna nu garantează 
dispariţia ego-ului aham, care este o creaţie divină şi pe care numai 
Divinul îl poate face să dispară definitiv. 

SPIRIT DIVIN 

Acţiunea ego-ului: pune o barieră artificială între 
intelect şi spirit; personalizează ideile abstracte 
(mentale) şi gândurile şi afectele concrete 
(astrale); umbreşte experienţele senzoriale fizice 


Fig.1 Influenţa ego-ului subtil aham asupra activităţii minţii 


Ego-ul a început ca o idee impersonală, abstractă: “Să apară ideea de 
eu individual!” Această idee imaculată provine din sursa divină şi este 
perfectă. Prin ea s-a accelerat dezvoltarea intelectului uman. 

Animalele superioare, deşi unele au o conştiinţă de sine (la nivelul 
astral, al gândurilor şi afectelor concrete), nu au dezvoltat palierul pur 
mental, intelectual. Şi copiii foarte mici, tot aşa, nu au intelect, deci nu au 
nici ego, încă. 

Se spune că ego-ul aham apare automat la orice om, pe la vârsta de 2 
ani. Toţi oamenii au la bază aceeaşi idee comună de “eu” separat. Religia 

îl numeşte “păcatul originar”. Totuşi, modul cum această idee abstractă 
se manifestă în minte diferă de la individ la individ. 

Acţiunea eu-lui aham începe la nivelul mental, reuşind să 
personalizeze anumite idei abstracte, impersonale. Credinţele, 
prejudecățile, conceptele preferate se găsesc aici. Şi tot aici poate "înflori" 
ego-ul spiritual, nobil, rafinat. 

Marea influenţă se manifestă la nivelul minţii astrale, ce conţine 
gânduri concrete, personale şi afecte (emoţii, stări, dispoziţii, 
sentimente). La acest nivel îşi arată ego-ul adevărata față hidoasă. EI 
schimbă orice energie sau gând oarecare în ceva strict personal şi 
întunecat de energia egotică. 

Depresia, anxietatea şi tulburările de stres au drept cauză esenţială 
ego-ul. Când ego-ul dispare, aceste probleme dispar ca prin minune. 

La nivelul fizic, ego-ul influenţează senzațiile. Ne dăm seama de 
aceasta în momentul când ego-ul dispare (prin iluminarea spirituală); 
atunci, percepțiile devin mai proaspete, chiar şi obiectele par să 
vorbească, devin vii şi mai viu colorate, tot ce-i în jur pare nespus de 
frumos. Unii oameni au relatat că, în momentul iluminării, au simţit 
dispariţia unei contracţii energetice din corpul fizic, despre care nici nu 
bănuiau că există. Dar ea exista dintotdeauna, mai precis, de când a 
apărut ego-ul (pe la vârsta de 2 ani). 

După iluminare, pot apare natural percepțiile extrasenzoriale, care 
fuseseră înăbuşite de ego până atunci: percepții energetice ale aurelor şi 
câmpurilor vitale, empatie şi telepatie performantă, inspiraţii creatoare 
extraordinare etc. 

La nivel fizic, şi Spiritul este întotdeauna prezent prin faptul că ne dă 
vitalitate, ne animă organismul, ne ajută să ne odihnim, să ne recuperăm 
forţele, să ne păstrăm sănătatea, care este permanent periclitată de 
factorii exteriori. Însăşi conştienţa fizică este a Spiritului. În timpul 
somnului, când Spiritul pleacă, conştienţa din starea de veghe se stinge, 
rămânând activă doar o mică fracțiune a ei, destinată a semnala 
eventuale pericole fizice. 

Uneori, simţim în dreptul pieptului o radiaţie fericită, provocată de o 
melodie romantică, guduratul unui câine credincios, îndrăgostirea de o 
persoană etc. Acesta e semnul prezenţei Spiritului nostru, sursa fericirii 
şi iubirii. Celelalte sunt doar ocazii prin care El ni se revelează în 
splendoarea Sa. Dovada este că, alteori, aceleaşi situaţii nu mai trezesc în 
noi niciun sentiment sublim. Aceasta se întâmplă pentru că ego-ul şi-a 
reluat controlul asupra fiinţei noastre. El banalizează orice, îi găseşte 
defecte, readucându-ne în starea “normală” de nemulţumire... 

Trecut vs. viitor 


Ego-ul trăieşte numai din trecut. Viitorul îi provoacă anxietate, se 
sperie de necunoscut. Ego-ul acţionează din frica dobândită din 
experienţele trecutului. Niciodată nu se simte destul de prevăzător, 
ţinând cont de câte necazuri şi suferinţe a cunoscut până acum. Ele îl fac 
să fie uneori depresiv, fiindcă îşi plânge de milă! 

În schimb, Sinele divin nu cunoaşte frica, ci numai iubirea. El se 
bucură de tot ce apare în viaţă şi vede doar partea plină a paharului. 
Fiecare clipă este un nou prilej de uimire şi recunoştinţă pentru Creator. 
Sinele aşteaptă viitorul cu mare bucurie, fiindcă fiecare moment este 
proaspăt, viu, plin de surprize, fascinant. 

Iată deci că avem clar definite cele două tabere. Ego-ul este adeptul 
trecutului, fiindcă acolo există experienţele de viaţă care-l ghidează în 
viaţă. Viitorul pare periculos şi orice inovaţie ar trebui evitată. Sinele 
divin este adeptul natural al viitorului, fiindcă de acolo vine fericirea 
mereu înnoită. Se bucură de surprize ca un copilaş. Trecutul nu prezintă 
nicio atracţie pentru Sine, fiindcă este mort şi mărginit. 

Între aceşti doi poli se zbate fiinţa umană. Ce-i omul? Ego sau Sine? 
Amândouă. 

Totuşi, să nu luăm aceste idei prea în serios. Uneori, ego-ul doreşte 
schimbarea, fiindcă se plictiseşte şi prezentul nu-l satisface. Ego-ul nu va 
fi niciodată mulţumit cu ce are. Chiar dacă se bucură de un obiect nou 
sau de o relaţie nouă sau de o onoare deosebită, farmecul iniţial va 
dispărea rapid, lăsând loc senzaţiei de goliciune. De aceea, ego-ul va dori 
o nouă schimbare, în speranţa că-şi va găsi împlinirea definitivă acolo. 
Adevărul este însă că fericirea definitivă îi este inaccesibilă, ea există 
numai în Spirit. Ego-ul primitiv va fugi instinctiv din calea luminii 
Spiritului, ca gândacul de bucătărie. Ego-ul matur, evoluat îşi va înțelege 
limitele şi va avea disponibilitate de a se micşora, în speranţa că va putea 
simţi măcar o parte din căldura iubirii dumnezeieşti. Totuşi, adevărul 
este că numai prin iluminare, prin dispariţia ego-ului, omul poate, în 
sfârşit, să se bucure continuu de viaţă şi să-şi dea adevărata măsură a 
capacităţilor sale divine puse în slujba semenilor. 


Iluminarea 


După iluminare, gândurile şi emoţiile astrale continuă să existe, dar 
neîngreunate şi neîntunecate de acea energie contractată egotică. Dar 

multe dintre gândurile şi emoţiile personale dispar, neavând de ce să se 
mai agaţe (ancorele egotice). 

La nivelul intelectului (mintea pur mentală), dispare bariera 
artificială ce era creată de ego între minte şi spiritul divin. Intuiţiile şi 
inspiraţiile devin regula şi, practic, iluminatul se lipseşte de gândirea 
compulsivă dinainte, fiindcă ideile curg spontan exact când are nevoie de 
ele, venind de la o inteligenţă tainică, dumnezeiască. Omul se relaxează, 
căci are totală încredere în inspiraţia divină de moment, nu-şi mai face 
griji pentru viitor, nici chiar planuri, şi nici regrete pentru trecut, fiindcă 
înțelege că responsabilitatea pentru viaţa sa este în mâna Divinului, care 
nu scapă nimic din vedere niciodată. Chiar şi lucrurile neplăcute au 
rostul lor şi iluminatul poate primi uneori explicaţii pentru lucrurile 
aparent absurde ce se petrec cu el sau cu cei din jurul său. La acest nivel, 
se înțelege că totul este deja pregătit de Mintea Dumnezeiască să se 
petreacă, nefiind nevoie de mintea umană ca să controleaze ea realitatea. 
E de ajuns să te aliniezi cu Voința Divină în fiecare clipă, dacă poţi... Dar 
dacă nu poţi, înseamnă că ai rămas în ego şi cari în spinare toate grijile 
existenței. 

După iluminare, mintea continuă să existe şi să fie folosită la 
lucrurile materiale. Însă dispar 80% dintre gânduri, adică cele dedicate 
pârfelor, trăncănelii interioare, criticii şi judecăților, nemulțumirii şi 
tuturor manifestărilor egotice. Umbra ego-ului dispărând din minte, cea 
din urmă rămâne total sub influenţa benefică a Spiritului. 


Ego-ul pozitiv 

Dar ar trebui să spunem şi lucruri bune despre ego. A trăi fără ego 
într-o lume făcută de ego poate fi un lucru dificil. Iluminarea nu este un 
fenomen prea răspândit. Ego-ul este foarte util când vine vorba de 
situaţii de urgenţă, în care corpul este în pericol, atunci acţiunea ego-ului 
poate fi salvatoare. 

Ego-ul este lăsat intenţionat să conducă fiinţa umană, având, se 
pare, influenţă asupra dezvoltării accelerate a intelectului. Ego-ul este 
mai adaptat la această lume a oamenilor prin însăşi structura sa 
autocentrată. Dorinţele şi faptele sale sunt mai integrate în această 
realitate fizică actuală decât idealurile „utopice” ale Spiritului. Se 
întâlneşte chiar la spirite foarte evoluate exprimarea de genul „Omul în 
care am fost încarnat aşa a dorit el să acţioneze”. Întotdeauna Spiritul se 
simte diferit şi detaşat de interesele omului, lăsând ego-ul să conducă 
fiinţa umană. Totuşi, pe cât posibil, Spiritul doreşte ca acest ego să fie 

foarte receptiv la influenţele spirituale, pentru a duce la îndeplinire şi 
planurile Spiritului. Este deci o situaţie de compromis, de coabitare şi 
alternanță la conducere. 

Iluminarea sau eliberarea spirituală este un salt extraordinar, o 
trecere de la conducerea mixtă la conducerea exercitată direct de Spirit 
asupra omului. Este o iniţiativă curajoasă, fără compromisuri, Spiritul 
preluând toate funcţiile ego-ului, ceea ce înseamnă că trebuie să fie un 
Spirit experimentat în multe vieţi umane şi destul de puternic pentru a se 
manifesta în această lume meschină. 


EROUL ȘI EGOUL 





Ar trebui să punem de acord acest model cu ceea ce scriam mai 
demult, referitor la mintea astrală şi mintea mentală, care au propria 
inteligenţă superioară. Unde mai au loc aceste instanţe inteligente dacă 
ele sunt înlocuite de ego sau influenţa lui? 

Ei bine, la fel cum ego-ul îşi aruncă umbra asupra tuturor palierelor 
minţii, generând un soi de reacţie automată egotică, tot aşa şi Spiritul îşi 
aruncă lumina asupra aceloraşi paliere. Inteligența Spiritului se 
manifestă la nivelul palierelor minţii umane ca „minte spirituală”. 
Această inteligență spirituală provine din perispirit, pe fiecare etaj 
vibraţional. De pildă, la nivelul astral, mintea astrală aparţine nivelului 
astral din perispirit, manifestând o inteligenţă superioară faţă de ego-ul 
astral. De fapt, ego-ul nu are o inteligenţă pură, ci este doar foarte bine 
programat. Aici putem folosi comparaţia dintre inteligenţa rafinată a 
programatorului IT şi inteligenţa programelor pe care le proiectează. 

Avem deci un rege negru (ego-aham) şi un rege alb (Spiritul), care îşi 
dispută fiecare nivel psihic. Aceasta este interpretarea dualistă: minte 
egotică vs. minte spirituală. 

Fig.2 Minte egotică vs. Minte eroică (spirituală) 


SUFLETUL omului e format din minte şi conştiinţă, ultima 
provenind de la Spirit. Omul psihic este un amalgam, nu un Spirit pur. 

MINTEA este influenţată ori de ego, ori de Spirit. Când mintea e sub 
influenţa ego-ului, se numeşte minte egotică, umbrită. Când mintea e 
influenţată de Spirit se numeşte minte eroică sau spirituală, luminoasă. 
Îi spunem „eroică”, fiindcă se opune tendinţelor comune impuse de ego şi 
de societate. Eroul are curajul să privească adevărul în faţă şi să se uite 
pe sine pentru un ideal mai înalt. Egoul este „păcatul originar”, care 
domină specia umană, este propriul interes ce se opune restului lumii. 

În realitate, mintea este fluctuantă de la o clipă la alta, putând fi 
influenţată oricând în oricare din ambele direcţii. Ne putem face sufletul 
mai luminos sau mai întunecat, după cum dorim, adică mai egotic sau 
mai eroic. 

Ca oameni, nu suntem doar Spirit, dar avem totuşi în suflet ceva 
doar al Lui — CONŞTIINŢA Spiritului —, adică conştienţa obiectelor 
exterioare şi interioare (percepțiile), precum şi conştiinţa-de-sine. Însă 
gândirea, cum interpretăm lumea şi viaţa, aparţine minţii. Spiritul 
gândeşte cu totul altfel. 

De aceea spunem că nu suntem Spirit, dar suntem infuzaţi de 
energia Lui. Cu cât ne facem mintea mai luminoasă (buddhi), cu atât 
suntem în sincronicitate cu Spiritul nostru şi vom alege tot mai des 
conform intenţiilor Lui, nu ale ego-ului. Aceasta se numeşte evoluție 
spirituală. 

Ea diferă de ceea ce se numeşte dezvoltare personală, care nu 
vizează polarităţile minţii, ci doar amplificarea posibilităţilor ei. Mintea 

poate fi folosită în bine sau în rău. În lumea minţii, binele este lumina 
Spiritului, iar răul este umbra ego-ului. Aceasta ar fi definiţia obiectivă a 
moralității. 

Cercetarea-de-sine vizează folosirea minţii luminoase pentru a ne 
detaşa de influenţa umbrei egotice. Acesta este primul pas: să înţelegi ce 
nu eşti. Dar încă nu ai aflat ce eşti. Deocamdată, e un teritoriu cam arid. 
Doar prin intrarea deplină în Inima spirituală sau comuniunea cu 
Spiritul vei cunoaşte iubirea necondiționată şi vei trăi fericirea divină 
clipă de clipă. Aceea este deplina trezire spirituală. 


Ce înseamnă Să fii erou? 


lată ce spune Spiritul lui Isus Cristos în cartea sa „O viaţă eroică”, 

transmisă mediumnic prin Gina Lake. Devii erou atunci când: 

* Vezi adevărul despre realitate, 

* Priveşti viaţa ca pe o aventură, 

* lubeşti viaţa aşa cum este ea, 

+ Păstrezi o perspectivă pozitivă, 

* Eşti curajos, nu temător, 

e Primeşti provocările cu bunăvoință, fiindcă iţi oferă oportunităţi de 

evoluție, 

* Eşti dispus să faci greşeli şi să înveţi din ele, 

* Eşti gata să te cercetezi interior şi să îţi vindeci orice credinţe limitative, 

negativitate sau minciuni, 

* Îți controlezi emoţiile negative şi impulsurile inferioare şi 

+ Doreşti să-ţi urmezi Inima. 


lată cum percep aceeaşi realitate egoul şi eroul: 
* Acolo unde ego-ul vede probleme, eroul vede noi posibilităţi. 
* Acolo unde ego-ul are mereu dorinţe, eroul este mulţumit şi recunoscător. 
* Acolo unde ego-ul trăieşte eşecuri, eroul câştigă învățături. 
* Acolo unde ego-ul este singur, eroul este mereu îndrăgostit. 
* Acolo unde ego-ul simte lipsuri, eroul se simte complet. 
* Acolo unde ego-ul renunţă, eroul perseverează. 
* Acolo unde ego-ul se agaţă, eroul eliberează. 
* Acolo unde ego-ul spune o poveste, eroul rămâne în prezent. 
* Acolo unde ego-ul simte frustrare, eroul simte o perfectă sincronizare. 
* Acolo unde ego-ul este temător, eroul este curajos. 

Perspectiva nondualistă asupra ego-ului 


Putem privi însă şi din perspectiva non-dualistă. Ego-ul este ca un 
filtru prin care trece lumina Spiritului. Omul şi Spiritul pot şlefui acest 
filtru de sticlă, îl pot subţia şi curăța, dar el va rămâne mereu acolo, 
obturând, fie şi parţial, lumina originară. Prin Graţia iluminării 
spirituale, abia atunci filtrul este eliminat complet şi poate fi văzută 
Realitatea fără intermediari. Mintea fără ego este natural luminoasă. Este 
reflecţia curată a Spiritului indescriptibil. Mintea obişnuită este umbrită, 
la fel cum norii acoperă Soarele şi rămâne o lumină difuză, fără o sursă 
aparentă. 

Ego-ul aham este o lentilă foarte pură, totuşi ceva încă se interpune 
în calea luminii naturale. Oricât de curată am păstra această lentilă, tot 
există riscul să se depună praf pe ea. Cel mai sigur ar fi să scoatem 
definitiv lentila din dispozitivul psihic. 

Deci spunem că mintea spirituală este lumină, cunoaştere directă. 
Iar mintea egotică este întuneric, umbră, cunoaştere distorsionată. De 
fapt, există numai Lumina, fie originară, fie alterată. Fără Lumină, n-ar 
exista nimic. Iluminarea spirituală este doar îndepărtarea voalului, a 
filtrului egotic din minte. Ea nu luminează, ci doar revelează Lumina care 
exista mereu. 

Ego-ul omului acoperă cu energia sa distorsionantă realitatea, adică 
manifestarea divină. Omul nu percepe natural, precum animalele, ci prin 
filtrul gândirii personale. Dar în spatele aparentei realităţi obiective în 
continuă transformare se află Realitatea reală, perfect stabilă şi eternă. 
Spre aceasta din urmă tânjim cu toţii, poate inconştient. Vrem să 
descoperim ceva absolut stabil, constant, pe care să-l luăm ca reper 
pentru tot restul vieţii. Ne este chiar teamă ca, odată descoperit, să nu-l 
mai pierdem vreodată. Dar această teamă este a ego-ului şi nu contează. 
Dacă acceptăm că acea Lumină divină există, atunci trebuie să ştim că ea 
există şi acum, aici, chiar dacă n-o percepem. Ea este universală şi 
impersonală, este deja a noastră şi a tuturor. Gândul acesta ne va linişti 
anxietatea, nerăbdarea. 

Prin iluminare, când se pierde ego-ul, fiecare etaj al minţii spirituale 
(mental, astral, eteric) se va folosi de tiparele egotice deja învăţate, dar 
numai când şi cum consideră de cuviinţă. Se poate spune că ego-ul aham 
a fost folosit pentru achiziţionarea acestor tipare personale, după care el 
ar putea dispărea, dacă aşa decide Divinitatea. 

Odată cu iluminarea, omul se comportă condus numai de Spirit, dar 
el se poate oricând manifesta temporar precum un om cu ego, fiindcă 
Spiritul poate decide într-o împrejurare să manifeste o emoție puternică 

sau un comportament aparent egotic. După ce rolul acelui comportament 
aparent egotic s-a terminat, omul redevine liniştit şi calm, ca şi când nu 
s-ar fi întâmplat nimic. Aceasta e posibil pentru că el nu a acţionat mânat 
de ego, care nu ştie niciodată să se oprească, ci a fost doar o imitație de 
ego. 

Sfânta indiană Ma Ananda Mayi era atât de desprinsă de teluric, 
încât nu se îngrijea deloc de corpul său fizic, trebuind să fie hrănită de 
devoţii săi. Asta arată că tiparele sale de comportament fizic egotic nu 
erau activate de către Spiritul său. Dar, de obicei, iluminaţii păstrează o 
doză de ego sănătos la nivelul fizic, pentru a se putea descurca într-o 
lume a ego-urilor. 

Priviţi-l pe Sadhguru şi veţi vedea un om aparent bine 
împământenit. Dar este doar o aparenţă. În trecut, el a realizat anumite 
practici dedicate umanităţii atât de solicitante, încât corpul său fizic se 
degradase şi urma să moară, destin cu care deja se împăcase. Totuşi, prin 
devotamentul şi sacrificiul discipolilor săi, el şi-a refăcut treptat 
vitalitatea şi acum pare perfect sănătos. 

Putem spune că ego-ul este un fenomen energetic apărut în mica 
copilărie pentru a ordona materialul eteric, astral şi mental prin 
contactul cu realităţile vieţii. De ce n-ar putea-o face direct Spiritul? 
Spiritul oricum modelează acest material, încă din burta mamei, conform 
intenţiilor sale şi karmei. Dar se pare că este nevoie de această contracție 
energetică numită ego, falsul centru al fiinţei, ce poate structura o 
personalitate umană. Spiritul încearcă şi el să modereze activitatea ego- 
ului, cu ajutorul minţii spirituale (eterică, astrală, mentală), dar influenţa 
lui e limitată şi uneori nebăgată în seamă de impetuosul ego. 

Abia prin iluminare, balanţa atârnă definitiv în favoarea Spiritului. 
Dar chiar şi atunci, rămâne un rest de ego, aşa cum am spus, cel puţin în 
rezervă dacă nu chiar activ, gata oricând să iasă la lumină... Iluminarea 
este un moment istoric în evoluţia spiritului. Ea este pregătită îndelung, 
spiritul învățând perseverent cum să conducă ființa umană, luând ca 
model... ego-ul cel primitiv. Spiritul învaţă competențele ego-ului, dar nu 
îl va imita, ci dimpotrivă, căci spiritul are o perspectivă cu mult mai largă 
asupra vieţii. 

Fig.3 Ponderea ego-ului în oameni de calități diferite 


Cauzele subtile ale fenomenelor corticale 


Inteligența simţurilor apare la nivelul astral, nu cel fizic. Creierul 
fizic este doar ca un televizor, dar emisiunile nu sunt produse de el, ci vin 
din altă sursă. 

Ca să înţelegem mai bine, să plecăm de la ceva concret: 
photoreading. Acesta este un procedeu care seamănă cu lectura rapidă, 
dar este altceva: o lectură super-ultra-rapidă a unei cărţi. Ea constă în 
răsfoirea cât se poate de rapidă a tuturor paginilor unei cărţi fizice (o 
pagină pe secundă). Prin acest simplu gest sau ritual, întreaga carte este 
înțeleasă şi chiar memorată în câteva minute. Pare incredibil, o 
performanţă de domeniul paranormalului. Chiar aşa este. Dar poate fi 
explicată. 

Este clar că răsfoirea rapidă nu oferă nicio informaţie conştientului, 
ci subconştientului. Deci nu simţul fizic al vederii este folosit pentru 
înmagazinarea de informaţie, ci simţul astral, subtil. În planul astral 
există o copie a paginilor ce alcătuiesc cartea fizică. Tot acolo există şi 
informaţia pură din acea carte, concentrată într-o bază de date. Baza de 
date se numeşte akasha, şi i-am putea spune „internetul astral”, fiindcă 
acolo găsim orice informaţie posibilă şi imposibilă. Photoreader-ul citeşte 
deci cartea astrală sau doar esența informaţiilor din akasha. Aşa se 

explică rapiditatea execuţiei şi perfecțiunea amintirii — prin contactul cu 
subconştientul astral. 

Chiar şi la citirea obişnuită, un lector experimentat sau un corector 
de texte uman nu citeşte literele, ci recunoaşte „fotografia” cuvintelor sau 
chiar a propoziţiilor. Mintea este relaxată, dar nu se lasă distrasă de la 
sarcina ei, cea de a căuta rapid în baza de date cu vocabularul limbii şi 
amintiri legate de texte — doar că mintea caută „fotografiile” cuvintelor şi 
le compară cu sensurile predefinite. Evident, viteza de căutare este foarte 
mare, la fel cum Google search este un serviciu rapid de căutare în 
imensul internet. 

În schimb, un copil care abia învaţă să buchisească îşi foloseşte 
intens gândirea conştientă în procesul de recunoaştere a textului, 
încetinind foarte mult lectura. 

Mai trebuie amintit că atunci când copilul mic învaţă să vorbească, el 
foloseşte intens mintea astrală pentru a înţelege ce comunică adulţii. 
Doar în acest mod reuşesc copii să înveţe lucruri total noi pentru ei, unele 
fiind noţiuni abstracte, neîntâlnite. Fi percep telepatic înțelesurile. De 
aceea copiii mici pot învăţa „din zbor” mai multe limbi străine fără efort. 

De asemenea, abilităţile fizice, precum cântatul la pian, se obţin prin 
dezvoltarea digitaţiei astrale. Prin exerciţii fizice îndelungi, în mintea 
astrală se înmagazinează informaţia dorită. Astfel se dezvoltă inteligenţa 
degetelor, care vor "cânta singure", în cazul pianiştilor avansați. Unii 
numesc nivelul astral drept "subconştient", dar este acelaşi lucru. Este ar 
fi mai exact să vorbim de nivelul "astral", al formelor, fiindcă aici se pot 
înmagazina informaţii legate de formele fizice. La nivelul "mental", fără 
forme, sunt cuprinse alte informaţii, de genul ideilor abstracte. 

Este valabilă şi cauzalitatea inversă: ceea ce există în mintea astrală 
se reflectă în creierul fizic. De pildă, simţul ego-ului provine din mintea 
astrală, activând în creier aşa-numita „reţea implicită”, adică un anumit 
grup de zone cerebrale „aprinse” în momentul când se manifestă 
trăncăneala, cârcoteala, discuţiile personale. O altă reţea, numită „de 
sarcină” se activează când omul este concentrat pe rezolvarea unei 
probleme, a unei sarcini concrete. Ea este activată de la nivel astral, dar şi 
de la nivelul superior, mental pur, de unde apare cheia soluţiilor. 

A treia reţea neuronală, numită „Aha!”, se activează doar în timpul 
unor inspiraţii creatoare speciale, iar informaţia provine exclusiv de la 
nivelul mental pur. 

În concluzie, în creier sunt reflectate activităţi de la toate palierele de 
vibraţie ale minţii, pe principiul holografic. Din această cauză, savanții 
consideră, eronat, că producătorul gândurilor, emoţiilor, senzaţiilor ar fi 

doar creierul. Dar ce măsoară sau observă ei sunt doar ecouri în undele 
cerebrale sau în zonele corticale. Cauzele reale sunt la distanţă, iar în 
creier apar nişte epifenomene. 

2 august 2020 

CRISTOS, BINELE, ADEVĂRUL 


TU ŞI TATĂL SUNTEȚI UNA 


Capitole: 
Isus trebuia să moară cât mai absurd | Psihologia inversă a învățăturilor 
cristice | „Lepădarea de sine pentru Cristos” este acelaşi lucru cu 
„abandonarea voinţei personale în faţa voinţei Sinelui” din nondualism | 
Isus, primul martir al nondualităţii | Marguerite Porete - o lumină în Evul 
întunecat | Metafora râului | Nu ştim ce facem | Cele trei porunci ale 
lubirii | Marius Ghidel - un mistic modern 


Mulţi oameni se consideră creştini. Cu toate acestea, foarte puţini 
înţeleg tot ce a spus şi făcut Isus Cristos pe Pământ. Şi mai puţini îi 
urmează exemplul. Isus a fost un iluminat, un mistic şi un învăţător 
spiritual. Dar oamenii au reţinut, mai ales, că Isus trebuie să ne ia 
necazurile de pe cap. Pentru asta este faimos EI — şi restul Sfinţilor 
creştini. Noi avem greutăţi, iar Divinul Isus musai ne va ajuta pentru că 
suntem botezați creştini şi „credem în Mântuitor”. Asta e religia. Atât de 
simplu! Dar cât de adevărat?! 





"Prinţul Păcii 2", pictură inspirată, de Akiane* 


34 https://www.youtube.com/channel/UCg6mKVHWooy2t8syMUYHgJg 

Isus trebuia să moară cât mai absurd 





Când lisus şi discipolii săi întâlnesc un orb din naştere, aceştia 
întreabă: «Învăţătorule, cine a păcătuit: acesta sau părinţii lui, de s-a 
născut orb?» 

Ei învăţaseră din legea ebraică faptul că fiecare infirmitate înseamnă 
o încălcare a legilor, iar când vedem pe cineva în suferinţă nu putem şti 
dacă îşi ispăşeşte propriile greşeli (în acest caz concret, prin reîncarnare, 
păcatele preexistând naşterii orbului) sau dacă se sacrifică pentru 
altcineva (ispăşind păcatele neamului). Oricum, ştiau că un om nu se 
poate naşte orb fără un motiv spiritual. 

Spre surprinderea tuturor, isus le-a răspuns: «nu pentru că el sau 
părinții săi au păcătuit, ci pentru ca lucrările lui Dumnezeu să se 
manifeste în el, (adică, pentru ca, trecând pe aici, să-l vindec şi poporul 
să creadă în mine)». (loan 9:2) Isus le pune în vedere un cu totul alt 
motiv spiritual, nepomenit de legea ebraică, plasându-L pe Dumnezeu 
mai presus de legile la care sunt supuşi oamenii. Dar nici Dumnezeu nu 
acţionează la întâmplare, ci urmărindu-şi cu perseverenţă intenţiile. Oare 
putem cunoaşte şi noi intenţiile divine? 

Precum discipolii atunci, întrebăm şi noi acum: de ce a trebuit 
blândul şi măreţul Isus să moară ca un tâlhar? Teologii au căutat sensul 
acestui act de sacrificiu şi, în final, au căzut de acord că Isus a murit 
pentru a ne „răscumpăra păcatele”. Altă explicaţie raţională n-au găsit 
pentru voinţa Domnului. Totuşi, ca în pilda amintită din Evanghelie, alta 
poate fi explicaţia. 

E acelaşi răspuns pe care l-a dat şi Isus: «pentru ca să se manifeste 
voința lui Dumnezeu». Care a fost acea intenţie? Nu să-şi facă pomană cu 
puturoşii spirituali. Ci Domnul a dorit să lase omenirii un exemplu de 
jertfire a voinţei personale pe altarul voinţei Divine. Dar noi i- 
am dat altă interpretare, poate tocmai ca să NU urmăm acest exemplu 
divin... Să primeşti pomană este mai tentant decât să depui eforturi de 
îmbunătăţire personală, uneori cam dureroase. 

Acest sens poate părea cam obscur minţii noastre, nu la fel de clar 
precum cel cu „răscumpărarea păcatelor”. Cum adică, nu era suficient ca 
Dumnezeu să ne predice moralitatea şi lepădarea de sine...?! Păi, nu era. 
Că sfaturi bune a tot primit omenirea şi, degeaba. Trebuia ceva mai mult, 
o zdruncinare din temelii a somnului nostru spiritual. 

Isus ştia de la început cum avea să moară şi i-a anunţat din timp pe 
ucenici. Mai mult, chiar el îşi alesese călăul, pe Iuda Iscarioteanul, ca 
unul dintre discipolii săi (Ioan 6:70,71). El a pus în scenă, pas cu pas, 

toată piesa regizată de Dumnezeu, fără a crâcni. Singura „ezitare” a avut- 
o în grădina Ghetsimani, dar nu din teamă, ci încercând să afle dacă nu 
cumva mai apăruse şi altă posibilă ieşire din scenă. Alta nu era. Isus 
trebuia să moară în mod cât mai absurd, ca omenirea să nu-L uite, 
din cauza acestei întâmplări de neînțeles intelectual şi de neacceptat 
moral. Omenirea trebuia să rămână şocată şi aşa s-a întâmplat. Altfel, 
oamenii ar fi uitat şi de Isus, şi de învăţăturile sale şi poate n-ar mai fi 
ajuns la noi nici măcar numele Lui. 

Iar acum, cine vrea să semene cu sfântul Isus trebuie, nu să moară 
corporal, dar să-şi „crucifice personalitatea”. Asta înseamnă să îşi lase 
mai prejos ego-ul decât voinţa divină, după exemplul cristic. Adică, să fie 
una cu Tatăl. Iar pentru aceasta este nevoie de credinţă, de învățături, de 
autocunoaştere şi de Graţia divină. Ego-ul se lasă cu greu cucerit, căci el 
este „păcatul primordial al lui Adam” şi aparţine rasei umane, nu doar 
individului. 

Cât de absurd a fost trădat Isus! cât de absurd a fost judecat de 
sinedriu! cât de absurd a fost condamnat la moarte! Un şir întreg de 
absurdităţi... Dacă vei constata că evenimentele din viaţa ta iau o turnură 
absurdă, în ciuda împotriviri tale, aminteşte-ţi cât de absurdă a fost şi 
moartea lui Isus. Ea a fost determinată de ascultarea voinţei Divine. Va fi 
momentul deci să înţelegi că acum trăieşti un eveniment absurd prin 
imitație (imitatio Cristi). Dumnezeu îţi diminuează ego-ul cu forţa, ca să 
poţi şi tu să-L asculţi. Şi va trebui să te resemnezi, căci altfel, vei suferi 
inutil. 


Psihologia inversă a învățăturilor cristice 





Învățăturile cristice au pătruns adânc în mentalul colectiv şi au 
transformat în bine omenirea treptat, de 20 secole încoace. Sunt 
cunoscute din Evanghelii, dar pe unele, puţini oameni le admit sau le 
aplică în propria viaţă. Sunt acelea care ne contrariază încă, părând că 
desfid logica şi sunt extrem de greu de pus în practică. Nu pentru că ar fi 
complicate, nu, sunt foarte simple şi clare, dar ne cer să renunţăm la 
logica egotică. Li se spune învățături „mistice”, prin asta unii înțelegând 
că sunt demne de ocară. Dar numai misticismul poate transforma ființa 
umană într-una sublimă. 

Mostră de afirmaţie mistică nondualistă: «Cine-şi va păzi viaţa şi-o va 
pierde, iar cine îşi va pierde viaţa pentru Mine [n.n. - urmând învățăturile 
cristice] o va câştiga.» (Matei 10:39) 


NU trebuie ca rugăciunea creştinească să fie o cerere de ajutor 
pentru cele lumeşti. Nu-ţi "păzi viaţa"! Nu la asta se referă învățătorii 
creştini când spun “rugăciune”. Rugăciunea poate fi doar de slavă sau 
mulţumire. În niciun caz, o cerere de pomană divină. Dumnezeu ştie 
mereu ce ne-a dat să suportăm şi de ce. A-i cere ajutoare lumeşti este ca 
şi cum i-am nega atotştiinţa şi iubirea neprecupeţită. Iată argumentul 
biblic: 


«Nu vă îngrijoraţi, zicând: "Ce vom mânca?" sau: "Ce vom bea?" sau: "Cu 
ce ne vom îmbrăca?". Fiindcă toate aceste lucruri necredincioşii le caută. Tatăl 
vostru cel ceresc ştie că aveţi trebuinţă de ele. Căutaţi mai întâi Împărăţia lui 
Dumnezeu şi neprihănirea Lui, şi toate aceste lucruri vi se vor da pe deasupra. 
Nuvă îngrijoraţi, deci, de ziua de maine; căci ziua de mâine se va îngrijora de ea 
însăşi. Ajunge zilei necazul ei.» (Matei 6:31-34) 


„Lepădarea de sine pentru Cristos" este același 
lucru cu „abandonarea voinţei personale în faţa 
voinţei Sinelui” din nondualism 





Omul este dual. Pe de-o parte, este condus de ego, iar pe de alta, este 
animat de un Spirit divin. 

Ce este ego-ul? Este produsul educaţiei noastre începând de la 
naştere, care ne condiţionează să gândim, simţim, acţionăm conform 
unor standarde sociale. Deci este un produs exterior. Nu suntem noi cu 
adevărat. 

Ce este Spiritul divin? I se mai spune Sine Superior, Eu 
transcendent, Atman etc. Este scânteia de dumnezeire pe care orice om o 
are în el, ba chiar orice fiinţă vie. Prin urmare, Spiritul are calităţi 
similare Creatorului Divin. Ceea ce oamenii, în general, nu prea 
manifestă. Deci nici Spirit nu suntem cu adevărat. 

Atunci ce Dumnezeu este omul?! 

Omul este combinaţia instabilă dintre natura egotică şi natura 
divină. În permanenţă oscilăm între cei doi poli: uneori ne manifestăm 
frumos şi nonviolent, alteori, urât şi brutal. Dar omul îşi poate diminua 
latura animalică, inferioară, egoistă, individualistă în favoarea laturii 

angelice, nobile, superioare, altruiste, desprinse de materialitate. Acesta 
este scopul tuturor religiilor apărute pe Pământ. Care au pornit de la 
nişte fiinţe superioare, numite iluminaţi, maeştri, înţelepţi, sfinţi. 

Isus a fost cel mai mare dintre ei. Dar nu asta e cel mai important. 
Oamenii pot evolua şi prin contactul cu învăţători spirituali mult mai 
modeşti decât Isus. (Deşi, paradoxal, cu cât este învățătorul mai mare, cu 
atât este el mai umil!) Ce contează este dorinţa aprinsă de a te 
îmbunătăţi, de a ieşi din condiţionările ego-ului. Ba chiar, poţi să n-ai 
niciun maestru exterior... 


«Dumnezeu l-a creat pe om din lut şi a suflat din Sine sufletul în el. În 
esenţa sa, omul este Divin dar, la exterior, el este material, din lut. Din acest 
motiv, omul trăieşte în două regimuri: există două logici după care acesta 
trebuie să se ghideze şi în conformitate cu care trebuie să gândească — logica 
Divină şi logica umană.» (S.N. Lazarev) 


Isus, primul martir al nondualităţii 





Isus a creat un mix de spiritualitate dualistă şi nondualistă. Peste 
Dumnezeul evreilor, dur şi răzbunător, a suprapus un Dumnezeu al 
iubirii. Astfel, a refăcut un echilibru teologic stricat de rabinii anteriori. 

Totuşi, trebuie să admitem că Dumnezeu nu are o formă în funcţie 
de optica persoanei care ÎI judecă. Absolutul este neutru şi total, nu poate 
fi partinic sau parţial, fiincă El a creat tot ce există, şi “bun”, şi “rău”. 

În acelaşi timp, conduita oamenilor trebuie să-L urmeze pe 
Dumnezeul iubirii, fiindcă trăim în dualitate şi trebuie să alegem una din 
două, vrând-nevrând. NU e deloc acelaşi lucru dacă alegi Binele- 
Adevărul-Armonia sau, din contră, Răul-Minciuna-Urâţenia. Şi nici să 
oscilezi nehotărât între cei doi poli nu e un semn de maturitate. 

“Tubeşte-ţi duşmanii!”, ne îndemna Isus. Dar poţi s-o faci în lumea 
dualității? O poţi face numai cu un impuls nondual, adică prin Iubirea 
Absolută, de dincolo de manifestare. Numai ea poate iubi total detaşat. 

Isus era adulat şi urmat de atâţia oameni fiindcă făcea miracole. Prin 
asta şi-a impus autoritatea şi a reuşit să-i convingă pe ucenicii apropiaţi 
că “Împărăţia Cerurilor e în voi înşivă”, care este, clar, o afirmaţie 
nondualistă. Acelaşi înţeles îl are şi expresia “Fiu de Dumnezeu”, adică 
omul este Dumnezeu cu aparenţă umană. Oamenii nu îşi dau seama că 
sunt Dumnezeu din cauza iluziei cosmice în care trăim. 

Mentalitatea primitivă a oamenilor din acele vremuri a deviat de la 
adevăr şi mai mult. După apariţiile lui Isus post-mortem, ei au ajuns să 

creadă că Cristos (adică fantoma lui Isus pe care au pipăit-o) este 
Dumnezeu, înţeles astfel ca o Persoană invizibilă. Mai apoi, monofizismul 
creştin a tras concluzia că însuşi Isus, pe când trăia, nu era om, ci 
Dumnezeu întreg. Ceea ce este o jumătate de adevăr. Isus-omul era 
Dumnezeu la fel de mult pe cât erau fiecare dintre contemporanii săi. 
Isus nu a fost o excepţie, ci regula Firii. 

Apoi, apostolii au spus că Isus a murit ca să ne salveze. Da, să ne 
salveze de noi înşine! spune Marius Ghidel. Nu ca să ne facă diverse 
favoruri. Dar nu Isus ne salvează, ci noi înşine o facem, avându-l ca 
model şi ghid. Noi înşine suntem Dumnezeu care vrea să se trezească din 
visul cosmic pe care Şi l-a urzit singur. Nu suntem dumnezei, ci 
Dumnezeu! 'Toţi. Observaţi diferenţa de sens. Unica Fiinţă ni se 
înfăţişează ca o lume de obiecte şi creaturi. Şi toate sunt Dumnezeu, 
acelaşi. Aceasta e teza nondualistă. 

Isus a fost primul martir al spiritualităţii Nondualiste. A 
fost condamnat de sinedriu pentru că susţinea că este Dumnezeu 
întrupat: 


«Şi marele preot l-a zis: “Te jur, pe Dumnezeul cel Viu, să ne spui dacă eşti 
Fiul lui Dumnezeu.” “Da, i-a răspuns Isus, sunt!” Atunci marele preot şi-a rupt 
hainele şi a zis: “A hulit!” (Matei 26.63-65) “Eu pentru aceasta M-am născut şi 
am venit în lume, ca să mărturisesc despre Adevăr. Oricine este din Adevăr 
ascultă glasul Meu.”» (loan 18.37) 


Toţi suntem din Adevăr, dar numai puţini o intuim. Acelor puţini le 
vorbea Isus. Extrem de puţini o trăiesc direct, sunt Treziţi spiritual. 

Astăzi, putem filosofa ad-libitum, dar Istoria nu poate fi contestată 
de nimeni: Isus a murit pentru că a susţinut adevărul Nondual. Dacă îl 
iubim pe Isus, trebuie să aflăm ce este Nondualitatea. 


Marguerite Porete - o lumină în Evul întunecat 





În Evul Mediu, creştinismul a creat “Sfânta” Inchiziţie, cu dreptul de 
a ucide pe oricine gândea altfel decât dogma. Marguerite Porete 35 a 
fost o martiră a nondualităţii din acele vremuri. Fa a preferat să moară 
arsă pe rug, decât să retracteze viziunea ei spirituală prezentată în cartea 
“Oglinda sufletelor simple”. Iată cum încerca nobila mistică să explice 
misterul Nondualităţii (iubirea necondiționată): 


35 https://en.wikipedia.org/wiki/Marguerite_Porete 

«Rațiunea: Doamnă lubire, te mai întreb ceva: de ce se spune în această 
carte că Sufletul are totul şi totuşi nu are nimic? 

lubirea: Acest lucru e adevărat, pentru că prin Graţia divină, acest Suflet îl 
are pe Dumnezeu, iar acela care îl are pe Dumnezeu are totul. De asemenea, se 
spune că nu are nimic, pentru că tot ce are Sufletul în el de la Dumnezeu prin 
Graţie divină i se pare nimic şi chiar este nimic în comparaţie cu ce sufletul 
iubeşte, ce se găseşte în Dumnezeu, ce El nu va oferi nimănui decât Lui însuşi. 
În acest sens, Sufletul are totul şi totuşi nu are nimic, el ştie totul şi totuşi nu 
ştie nimic.» 

«Sufletul, spuse lubirea, e atât de îmbătat de iubirea şi graţia Zeităţii pure, 
încât e mereu îmbătat de cunoaştere şi plin de recunoştinţă pentru lubirea 
Divină. Şi nu e ameţit doar cu ce a băut, ci extrem de ameţit şi mai mult decât 
ameţit de ceea ce n-a băut încă şi nu va bea niciodată.» 

«Rațiunea: Şi cine eşti tu, lubire? Nu eşti tu una dintre Virtuţi ca şi noi, deşi 
pari a fi deasupra noastră? 

lubirea: Eu sunt Dumnezeu, căci lubirea este Dumnezeu, iar Dumnezeu 
este lubire. Eu şi acest Suflet este Dumnezeu prin condiţia lui de lubire, iar eu 
sunt Dumnezeu prin natura mea divină, iar acest Suflet este Dumnezeu prin 
legea dreaptă a Iubirii. Pe scumpa mea aceasta o învăţ şi o ghidez, ea fiind 
lipsită de sine, căci a devenit Eu. Aşa se întâmplă, spuse lubirea, când eşti hrănit 
de mine.» 

(din “Mirror of Simple Souls”, traducere R. P.) 


Metafora râului 





Închipuie-ţi un râu de munte care se repede printre bolovani... Apa 
se învolburează când se prelinge pe după pietre şi face vârtejuri în gropile 
din albia râului. Cam aşa este şi cu viaţa. 

Energia universală este precum apa ce curge cu viteză. Conştiinţa 
universală este precum formele de relief statice, pietrele şi gropile; deşi 
stau nemişcate, provoacă turbioane, concentrări de energie. Iar fiecare 
vârtej astfel creat este, de fapt, o fiinţă vie. Persoana ta este asemenea 
unui vârtej de energii fizice, emoţionale, mentale. Dar acest vârtej este 
total impersonal, gol pe dinăuntru, apărut din jocul dintre Conştiinţă şi 
Energie. 

Una dintre urmările acestui joc este senzaţia separării de tot restul — 
apă şi pietre. Tu, acest vârtej gol pe dinăuntru, te crezi că ai fi altceva 
decât efectul jocului dintre râu şi relief, că ai avea o consistenţă proprie, o 

identitate, ceva special. Dar ce? Nu mai există nimic altceva decât 
Conştiinţa şi Energia Divină. 

Raţional, îmi dai dreptate. Dar irațional, te doboară această senzaţie 
că ai fi separat de tot restul, fiind astfel centrul universului. Observă că 
nu te poţi opune acestei contracţii. Şi toţi oamenii sunt supuşi aceleiaşi 
iluzii că ei ar fi centrul universului. Tocmai aşa îţi dai seama că senzaţia 
trebuie să fie falsă: nu ar putea fi toţi centrul universului şi, în acelaşi 
timp, să fie separați unii de alţii. Ar putea fi centrul cu toţii numai dacă 
sunt uniţi în acelaşi loc, dacă totul este una. Grea dilemă pentru minte...! 


Nu ştim ce facem 





Când Isus era crucificat, el a strigat "Iartă-i, Doamne, că nu ştiu ce 
fac!". Invocându-le "iertarea", el anunţă public că renunţă la dorința de 
răzbunare, care s-ar fi adăugat înzecit la pedeapsa păcatului în sine. A 
fost un exemplu spiritual lăsat omenirii, ca toate celelalte pilde înțelepte 
şi exemple strălucite din viaţa sa. Chiar şi aşa, pedeapsa legii karmei a 
venit negreşit. 

Dar acei oameni păcătoşi "nu ştiau ce fac”, fiindcă nu aveau niciun 
liber-arbitru, nu ei deciseseră soarta lui Isus, ci Însuşi Dumnezeu-Tatăl. 
Făptuitorii nelegiuirii, crezând că ei decid şi acționează, şi-au atras 
asupra lor pedeapsa divină ulterioară. 

Odată ce omul simte direct, înţelege profund (nu doar la nivel 
intelectual, superficial) că nu el acţionează, ci Dumnezeu-Tatăl prin 
corpul-minte uman, atunci necesitatea de karmă şi pedeapsă încetează. 
Karma este necesară pentru ego, ca să înveţe că, atribuindu-şi 
responsabilităţi, va trebui să sufere consecinţele, şi bune, şi rele. În 
schimb, lăsând toată responsabilitatea lui Dumnezeu, el se eliberează de 
griji. Aceasta nu înseamnă, desigur, că omul va avea parte numai de lapte 
şi miere în viaţă. Ar putea avea şi neplăceri, numai că nu va mai exista în 
el "persoana", simţul individualităţii separate, ci doar Conştiinţa Divină, 
ce nu cunoaşte suferinţa. 

Deci acţiunile dure, aducătoare de suferinţă nu devin "păcate" decât 
dacă există o persoană care le face. Dacă simţul personal nu mai este, 
atunci acea acţiune negativă se întâmplă în mod impersonal, precum 
ploaia, sau vântul. O furtună poate face mari pagube, dar nimeni nu este 
pedepsit pentru ele. Aşa este şi cu omul iluminat, care a pierdut simţul 
separării, al "ego-ului responsabil". Subliniem, e vorba numai de omul 
realmente iluminat, trezit spiritual, adică fără ego. Simpla repetare a 

mantrei "nu eu acţionez" sau "îmi ofer roadele faptelor lui Dumnezeu" 
este o simplă imitație, care va produce karmă în continuare. 

Că nu există liber-arbitru putem pricepe şi din Cartea Apocalipsei, 
unde ni se prezintă un şir de evenimente viitoare. Nu apare în niciun 
moment ideea că "acele dezastre ar putea fie evitate dacă umanitatea ar 
deveni mai lucidă, mai înțeleaptă”. Ideea aceasta ne aparţine nouă, 
oamenilor cu ego, care nu suportă ideea că ar putea pierde controlul 
evenimentelor. 


«Vedeţi să nu vă înspăimântați, căci toate aceste lucruri TREBUIE SĂ SE 
ÎNTÂMPLE.» (Matei 24:6). 


De fapt, noi nu avem niciodată controlul evenimentelor. Dar ego-ul 


din noi nu poate accepta aceasta, pentru că echivalează cu moartea. 
Pentru ego, viaţa înseamnă control. Lipsa controlului este moartea. 


Cele trei porunci ale Iubirii 





Cele trei porunci ale Iubirii lăsate nouă de Isus, nu neapărat în 
această ordine, sunt: 

— Iubeşte-ţi aproapele ca pe tine însuţi! 

— Iubeşte-te pe tine însuţi! (nu este scrisă nicăieri, dar rezultă 
din prima) 

— Iubeşte-L pe Domnul Dumnezeu cu toată inima, cugetul 
şi puterea ta! 

Acestea sunt reguli de netăgăduit destinate oamenilor de 
pretutindeni. Dacă însă le analizăm din punct de vedere nondual, ne 
cutremurăm de ceea ce găsim. 

— Pe tine însuţi nu te poţi iubi. Nu ai această capacitate, căci ai un 
ego. Ego-ul protejează trupul şi se autoprotejează psihologic. EI se crede 
salvatorul corpului. Ego-ul îşi poate satisface capriciile, dar nu simte 
iubire făcând toate astea. Ego-ul e mereu nemulţumit de orice, inclusiv 
de sine. Nu se iubeşte. Micile momente de bucurie vor fi risipite de grijile 
pe care şi le face continuu. Ego-ul nu se poate relaxa ca să simtă iubirea, 
să se îmbibe de ea. Ego-ul este contracție. 

— Dar omul poate iubi sincer pe alt om. Da, aceasta este posibil, 
printr-un miracol al lui Dumnezeu. Ego-ul asistă, pur şi simplu, cum 
energia iubirii posedă inima, mintea şi trupul, deseori, în ciuda oricărei 

rațiuni. Iubirea este un dar divin care vine când vrea ea şi pleacă când 
vrea ea. Nu o poţi controla, nu o poţi explica. Iubirea este Duhul Sfânt. 


«Vântul suflă încotro vrea şi-i auzi vuietul; dar nu ştii de unde vine, nici 
încotro merge. Tot aşa este cu oricine este născut din Duhul.» (loan 3.8) 


Omul care iubeşte este în stare chiar de sacrificul suprem pentru 
fiinţa iubită, contrar opoziţiei ferme a ego-ului. Iubirea şi ego-ul n-au 
nimic în comun. lubirea e Graţie divină, contopire cu Dumnezeu. Ego-ul 
se crede separat de Dumnezeu, este chiar separarea. 

— Cum ar putea ego-ul să-L iubească pe Dumnezeu, când el nu se 
iubeşte nici pe sine şi se împotriveşte să iubeşti pe alt om?! Dumnezeu 
este un concept abstract pentru ego, la fel ca altele. El manevrează cu 
uşurinţă conceptele abstracte, cu care se ocupă tot timpul. Dar nu pune 
preţ pe niciunul, ştiind că le poate manevra oricând cum vrea el. Ca ego, 
te poţi ataşa de un concept şi aşa apar credinţele. Dar nu poţi iubi o 
credinţă, ci doar s-o respecţi. De aceea, Dumnezeul din Vechiul 
Testament este unul de temut. Frica şi respectul sunt senzaţii ale ego- 
ului, prin care poate fi manipulat din exterior, pozitiv sau negativ. 

Isus a venit cu un nou mesaj, adresat altcuiva decât ego-ul. Isus 
vorbeşte numai despre Iubire. Cui vorbeşte Isus? Isus vorbeşte lui 
Dumnezeu din om. Toate învăţăturile sale capătă sens numai aşa. El o 
spune direct “Împărăţia lui Dumnezeu este în voi înşivă”. Acesta e şi 
mesajul nondualităţii. Iubirea este tot ce există. Ea a devenit lumea, ea 
eşti tu, ea este aproapele tău. Trăind acest adevăr unic, prin iluminare 
sau trezire sau recunoaştere, devii Iubirea şi n-ai nevoie de nicio poruncă. 

Oamenii au nevoie să audă cele trei porunci ale Iubirii, dar nu le 
aplică. Nici nu pot fi “respectate”, căci doar ego-ul respectă, iar el nu 
poate iubi. Ce dilemă! Practic, poruncile rămân nişte faruri îndepărtate 
pentru navigatorii pe ape tulburi. Dacă s-ar stinge, am fi în pericol. Dar 
lumina lor nu poate lumina ungherele corăbiei noastre. Singuri trebuie să 
aducem opaițe şi să ne curăţim interiorul. 


Marius Ghidel - un mistic modern 





Marius Ghidel este diferit de noi, ceilalţi. S-a născut înger şi aşa a 
rămas. Ni l-a trimis Dumnezeu ca să ne înveţe puritatea gândirii divine şi 
să ne dea sfaturi universal valabile. Marius nu face miracole fizice, ca 
părintele Arsenie Boca. Dar oare învăţăturile pe care ni le transmite ce 

sunt?! Te lovesc direct în punctul moale al ego-ului, mai abitir decât orice 
altă învăţătură spirituală. Şi aduc mai aproape miracolul Trezirii. 

Personalitatea lui Ghidel a fost fasonată de Creator astfel ca să 
devină un canal perfect de transmitere a acestei învățături. Şi ea a 
început destul de recent (4-5 ani), aşteptând să se coacă condiţiile pentru 
a fi transmisă oamenilor. Nici el nu ştia ce urma să propovăduiască 
semenilor până când nu a primit imboldul creator şi inspiraţia care curge 
prin vorbele şi scrierile sale. Şi prin exemplul personal. Marius este 
modelul de creştin ideal dorit de Cristos. 

Dar ATENȚIE! Marius nu ne învaţă neapărat ce să facem, ci cum să 
gândim corect, ce atitudine să adoptăm în faţa vieţii. Sfaturile sale sunt 
binevenite, dar trebuie adaptate la realitate. Iar uneori, realitatea 
depăşeşte orice schemă de comportament, oricât de corectă pare ea. 
Nicio cale spirituală, niciun maestru, nicio învăţătură, nicio carte nu pot 
cuprinde toate meandrele realităţii. 

Marius are structura psihică a unui mistic ascetic creştin. Încearcă să 
ne convingă prin argumente mistice. Totuşi, trebuie să înţelegem că ce 
spune el este o descriere a trăirii Adevărului prin filtrul său, nu o 
prescriere sau reţetă. Desigur că, aplicând sfaturile transmise PRIN el, 
unii cititori relatează nişte remarcabile depăşiri ale propriului egoism. 
Acesta este şi scopul învățăturilor. Totuşi, trebuie să fim toleranţi dacă ni 
se pare că Marius exagerează uneori. El încearcă să ne aducă spre 
nondualitate cu argumente din dualitate. 

Lucrul acesta va fi întotdeauna dificil. De aceea există atâtea metode 
şi învăţători diferiţi: pentru că nu poate exista o cale universală şi sigură 
de la dualitate la nondualitate. Fiecare îşi încearcă norocul, ca la pescuit, 
este un „pescuitor de suflete”. Unii prescriu meditaţia şi controlul 
gândurilor, alţii spun că simpla înţelegere şi rememorare a tezei 
nondualităţii este suficientă. Unii recomandă lupta cu egocentrismul, 
alţii o duc la extrem prin asceze etc. 


«Noi gândim dual, dar Adevărat este doar faptul că opusele sunt egale, 
sunt adevărate în acelaşi timp şi nu există ori-ori, ci doar şi-şi. Când explicăm, 
folosim dualitatea şi nu putem folosi simultanul, pentru că suntem limitați şi 
alegem ori plus, ori minus. Deci, din start, explicaţia nu poate cuprinde 
Necuprinsul, care este CONCOMITENT.» (Marius Ghidel) 


13 martie 2020 

CRISTOS ȘI NONDUALITATEA 


Capitole: 
Introducere 
A doua venire a lui Isus 
Addenda 2021 


Introducere 





Cel mai popular personaj spiritual al tuturor timpurilor este, pentru 
spaţiul cultural occidental, Isus Cristos. Când El ne comunică mesaje 
prin unii mediumi, avem privilegiul să ne vorbească Autoritatea divină. 
Totuşi, ceea ce buimăceşte mintea este faptul că Isus vorbeşte în limbi 
diferite, în stiluri diferite şi cu mesaje diferite. Cum este posibil? Luând 
în calcul numai varianta că mediumul este autentic, că nu este corupt de 
entități mincinoase şi mesajul său nu a fost reformulat de unii 
"binevoitori", atunci putem explica în felul următor. 

Spiritul lui Isus are multe canale de comunicare, în diferite medii 
culturale. Cu cât sunt mai diferiţi mediumii, cu atât mesajul său va 
ajunge în locuri foarte diverse. Mediumul este instrumentul de bază al 
transmisiunii; structura sa mentală, educaţia şi cultura lui vor modela 
mesajul primit de la Divinitatea Cristică. Un medium erudit va putea 
transmite idei mult mai abstracte decât altul analfabet. Spiritul lui 
Cristos se adaptează la calitatea minţii şi la informaţiile cu care ea este 
deja familiarizată. 

Pe de altă parte, Cristos ţine cont şi de publicul atras de respectivul 
mesaj, adică de comunitatea spirituală care crede spusele mediumului. 
Fiecare medium are publicul său ţintă şi prin urmare, mesajul trebuie să 
fie compatibil cu acel mod de gândire. 

Iată două exemple diametral opuse. 

În primul caz, este vorba de comunitatea creştin-ortodoxă ultra- 
conservatoare "Noul Ierusalim" de la Pucioasa. Există acolo un medium 
(profet, cum se spune în Biblie) ce primeşte periodic cuvinte de 
încurajare de la Spiritul lui Isus. Ele corespund tradiţiei creştine, dar, 
uneori, conţin şi cuvinte de mustrare la adresa mai-marilor bisericii 
ortodoxe române. Nu veţi găsi în ele concepte specifice Orientului, iar 
unele exprimări sunt arhaice. 

Iată adresările lui Isus către mica comunitate de călugări care Îi este 
devotată trup şi suflet. Răzbate din aceste mesaje o energie puternică, o 

mare iubire şi idei-forță ce merită a fi reţinute şi puse în practica 
spirituală. Adresa site 36 

Al doilea exemplu este mediumul (channel, cum se spune în 
Occident) Gina Lake, o fiinţă trezită spiritual (iluminată), asemenea 
partenerului ei de viaţă, Nirmala, învăţător de nondualitate. Detalii 
despre activităţile celor doi puteţi citi pe internet: 


Gina Lake website” | Canal comun de YouTube“ | Nirmala website“? 


Am ajuns, neîntâmplător, la comunicările primite de Gina Lake de 
la Spiritul lui Isus. Ea este o persoană iluminată (şi-a depăşit ego-ul), cu 
experienţă de consiliere spirituală, cu un vast bagaj de cunoştinţe 
esoterice. Astfel că mesajele primite de Gina sunt pe gustul căutătorilor 
din spiritualitatea nondualistă, conectaţi la învăţăturile orientale şi la 
datele ştiinţei actuale, care nu se simt atraşi de dogmele creştine. 

Eu le-am descoperit exact când conştientizasem nevoia de a face o 
joncțiune între spiritualism şi nondualism, cele două mari orientări 
spirituale. Cine poate face aceasta mai bine decât Spiritul lui Cristos?! 
Scriam explicit despre nevoia de unificare în articolul "Nondualitate 
spiritualistă", dar conceptul străbate şi alte articole scrise în ultimii 
ani. 

Am tradus şi subtitrat câteva dintre aceste mesaje pentru folosul 
spiritual al românilor care nu înţeleg bine limba engleză, în care sunt 
vorbite. Din imensa ofertă de "channellings" de la diverse entităţi 
spirituale, mai înalte sau mai joase, care au inundat internetul la ora 
actuală, vă recomand această sursă, absolut autentică. Ea aduce o 
necesară clarificare asupra multor subiecte spirituale importante. 

Înţelepciunea Spiritului Cristic răzbate din aceste comunicări cu 
mare claritate, completând imaginea pe care i-au făcut-o alţii. El se 
desprinde ca fiind cel mai puternic învăţător spiritual şi mentor de 
nondualitate pe care îl putem alege. 

Mediumul Gina Lake ne transmite prin glasul său inflexiunile 
sufletului minunat al lui Cristos, precum şi energia lui copleşitoare, 
purificatoare şi plină de iubire universală. Gina spune că acest Spirit Înalt 
face parte dintr-o comuniune de alte Mari Spirite, care nu se deosebesc 


36 http://noul-ierusalim.ro/arhiva.html 
37 https://www.radicalhappiness.com/ 
38 https://www.youtube.com/channel/UCRAjvQID77jnaviQWKAx6lA 


39 https://endless-satsang.com/ 

între ele, iar energia transmisă le aparţine tuturor, deşi ea poartă dialogul 
mental numai cu Spiritul celui care a fost încarnat odată ca Isus din 
Nazaret. 

Un alt exemplu sunt mesajele transmise de mediumul Tina 
Spalding au un conţinut relativ identic, provenind tot de la Spiritul înalt 
al lui Isus Cristos, învățătorul omenirii. Totuşi, el are în vedere 
temperamentul mediumului şi tipul publicului care îl urmăreşte. 
Mesajele venite prin Tina sunt ceva mai mobilizatoare, mai apocaliptice, 
cu priză mai mare la public, ceea ce se observă prin numărul de 
vizualizări de pe YouTube. În ambele cazuri, este acelaşi spirit al lui Isus, 
care îşi adaptează mesajele pentru a avea un impact asupra oamenilor de 
toate orientările spirituale, în scopul de a-i convinge să devină mai buni, 
mai spirituali, mai de folos Divinităţii şi lor înşile. 

Mai există pe internet şi alţi mediumi pentru Isus. ÎI voi aminti aici 
pe Jakob Lorber, care a scris în prima jumătate a secolului 19 
nenumărate cărți inspirate de spiritele superioare. Le puteţi răsfoi online 
aici 40. 

Apoi, aş menţiona celebra carte de acum 50 de ani, "Curs de 
miracole", ce constă în mesajele lui Isus prin Helen Schucman, şi care 
are milioane de elevi în întreaga lume. ÎI puteţi citi online aici, în limba 
română 4. (Începeţi cu "Manualul pentru profesori”) 

Şi, nu în ultimul rând, vă recomandăm mesajele de la Isus transmise 
prin mediumul Nina Petre în urmă cu peste 20 de ani, dar care îşi 
păstrează şi astăzi prospeţimea şi folosul duhovnicesc. Sunt publicate în 
cartea sa „Spiritismul — metodă modernă de investigaţie” 


A doua venire a lui Isus 





Isus a venit a doua oară. Şi a treia, şi a patra şi a n-şpea oară a venit. 
De fapt, el nu a plecat niciodată dintre oameni. Se iveşte ici şi colo şi ne 
vorbeşte prin câte-un semen de-al nostru. Dar odată cu apariţia 
internetului, Isus a putut veni a doua oară pe tot globul. Mai ales în 
ultimii ani, au apărut mai mulţi mediumi care ne transmit informaţii 
nepreţuite din partea lui. 

Este important să studiem ce spun toţi aceşti mediumi ai lui Isus. 
Fiecare are o expresie proprie şi un public propriu. La fiecare putem 


40 https://drive.google.com/drive/folders/1315tP9xphV 11IDPXXeatd3kMKOdJpnLNi 
+ https://drive.google.com/drive/folders/1c66wBaUZamXnu0j_50YmHUgqfbkPo9MZP 

vedea o altă latură din personalitatea gigantică a lui Isus. Şi totuşi, este 
aceeaşi entitate, în mod evident. Nu se poate confunda. 

Gina Lake ne înfăţişează un Isus extrem de pătrunzător în 
psihanaliza psihicului uman. Citind ce spune el, aproape că ne simţim 
făcuţi bucățele şi trebuie să ne mai tragem suflarea din când în când. 
Însăşi Gina este un foarte bun consilier spiritual şi psihologic, şi ea este 
reprezentantul publicului relativ elevat căruia i se adresează Isus. Prin ea, 
ca scriitoare, Isus se exprimă foarte clar şi îngrijit, explicând cu 
minuţiozitate multe subtilităţi psihologice şi spirituale. 

Prin Tina Spalding, cuvintele lui Isus sunt uneori mai imprecise 
decât la Gina Lake, fiindcă exprimarea este orală şi rapidă, în schimb, 
este mult mai pasională, chiar exaltantă, şi extrem de cursivă minute în 
şir. Isus ne abordează plecând de la chestiuni comune, pe înţelesul oricui, 
şi încearcă să ne îndrepte către o practică spirituală, mai ales ACIM ("A 
Course in Miracles" - Un curs de miracole), fiind o carte dictată tot de 
Maestru. 

Frin Michelle Galito este spectaculoasă pentru că Maestrul Isus 
ne vorbeşte faţă în faţă, cu ochii larg deschişi, şi răspunde la întrebări, 
deşi pare ceva mai rezervat şi detaşat decât în cazul Tinei Spalding. 
Publicul său este format mai ales din persoane intrate pe calea spirituală 
propusă de Isus şi care au diverse nelămuriri. Maestrul ţine sus 
stindardul nondualităţii pure, deşi publicul lui Erin nu pare întotdeauna 
să înţeleagă sau să aplice corect aceste principii. Nu-i nimic, tocmai 
pentru asta vine Isus, ca să ne lumineze, cât se poate şi cine se lasă 
iluminat. 

Un alt medium care are acces imediat la prezenţa lui Isus este 
Pamela Aarylin42, la care nici nu putem distinge când vorbeşte ea şi 
când Isus, trecând instantaneu de la mintea lui Isus la mintea ei 
personală. Pamela preferă însă să fie mai mult un instructor spiritual 
pentru alţi mediumi, iar mesajele lui Isus parcă nu au aceeaşi profunzime 
şi nu atacă atâtea probleme sensibile. 

Mai sunt şi alţi mediumi care spun că-l canalizează pe Isus, dar nu 
toți au aceeaşi educaţie, interes şi pregătire spirituală, sau aceleaşi 
abilităţi paranormale şi public specializat. 

Unii sceptici s-ar putea întreba de unde ştim că nu este o 
escrocherie. De pildă, ar putea spune că Erin Michelle Galito exprimă 
propriile idei ale mediumului. Dar dacă ar fi aşa, atunci Erin chiar este 
un învăţător de nivelul lui Isus (lucru pe care ea nu-l pretinde). 


42 https://www.youtube.com/c/pamelaf3211/videos 

Spontaneitatea şi adâncimea răspunsurilor sale la întrebări dificile, într- 
un mod care are sens, provin de la o entitate spirituală foarte înaltă. Care 
e clar că nu poate fi decât Isus, pentru că entităţile superioare nu mint 
când ni se prezintă. 

Un răspuns mai general este următorul. Urmăriţi stilul şi, mai ales, 
mesajul transmis prin toţi mediumii amintiţi mai sus. Veţi observa că 
sunt aceleaşi şi că înţelepciunea radiată este mai presus de orice ar putea 
inventa o minte omenească. Acolo transpare o minte divină, iubitoare, 
înțeleaptă, focalizată. 

Isus are un mesaj aparte, specific lui, inconfundabil. Dar mai sunt şi 
alţi mediumi de limba engleză, celebri pentru că fac channeling cu alte 
entităţi de lumină. Merită amintiţi cei care fac minunata muncă de a 
răspândi mesaje de iubire, pace şi sacralitate, dintre care: 

Guy Needler — medium pentru Origine, Sursă. 

Geoffrey Hoppe — Tobias, Adamus, Kuthumi 

Susanne Ward — Matei, fiul ei decedat (cartea „Matei, vorbeşte-mi 
despre Rai”) 

Lee Carroll — Kryon (cărţi despre "copiii indigo" şi altele) 

Esther Hicks — Abraham (cartea "Legea atracției" şi altele) 

Carla Rueckert — Ra (cartea „Legea lui Unu”) 

Jane Roberts — Seth 

Tom Kenyon - Hathors 

Şi lista poate continua cu foarte multe alte nume... 

Deşi audiența tuturor acestora adunaţi este mult mai mică decât a 
serialelor 'TV de succes, de exemplu, prezenţa lor pe tot globul, datorită 
internetului, este începutul unei treziri globale. Fără nicio îndoială că 
semnifică acea istorică A Doua Venire a lui Isus. Cine încă îl mai 
aşteaptă, înseamnă că nu pe Isus îl aşteaptă, ci pe Godot. Isus a venit aşa 
cum scrie la Carte, pretutindeni. Nu a apărut într-un singur trup şi într-o 
anumită ţară, ci în mai multe locuri şi acum, prin internet, este 
pretutindeni. Misiunea lui a început acum 2000 de ani, dar abia în aceste 
momente începe să se finalizeze. Abia acum se poate dezvălui complet tot 
ce a fost ascuns, fiindcă lumea este pregătită şi energiile schimbării o 
împing la o transformare profundă. 

Şi nu doar Isus a venit, ci şi nenumărate alte entităţi prietene cu 
Isus, fiindcă toate fac parte din Dumnezeire. Ca şi noi, de altfel, 
„păcătoşii”. Cu toţii suntem fraţi întru divinitate, sfinţi şi păcătoşi. În 
realitate, nu există nici sfinţi, nici păcătoşi, ci doar fraţi ce urcăm pe 
aceeaşi scară către Perfecţiune, iar unii au fost mai repede de picior şi au 
urcat mai sus decât ceilalţi. 

Addenda 2021 

Cu cât citeşti mai mult, cu atât creşte şansa să găseşti informaţii 
contradictorii în două sau mai multe cărţi scrise de autori diferiţi. Acest 
fapt te poate buimăci într-atât, încât să-ţi pierzi încrederea în toate 
sursele spirituale. Dar nu asta trebuie să se întâmple. Dacă autorii sunt 
persoane absolut oneste, care transmit informaţii deosebite şi care 
coincid în alte aspecte, atunci explicaţia cea mai plauzibilă este că fiecare 
medium are propriile sale limite mentale. Adică, condiţionările mentale 
acumulate de-a lungul vieţii nu-i permit să admită anumite adevăruri. 
Pur şi simplu, este inapt să primească întregul adevăr, deocamdată. Şi 
atunci, va primi un automat adevăr incomplet sau un semi-adevăr (care 
nu afectează partea esenţială a mesajului), cât îi suportă mintea, spiritul 
comunicator nedorind să depăşească graniţa trasată de condiţionările 
respectivei persoane şi nici să refuze să răspundă. 

De pildă, prin Gina Lake, Isus spune, în treacăt, că a apărut după 
moarte sub formă eterică, ca o fantomă. În schimb, prin Tina Spalding 
afirmă în mod repetat că şi-a materializat un nou trup după moarte, ba 
mai mult de atât, că a continuat să trăiască alături de soţia lui, Maria 
Magdalena, încă mulţi ani, în sudul Franţei. 


Adaug eu: de la urmaşii discipolilor săi occidentali a provenit tradiţia 
gnostică a catharilor/albigensi“. Catarii erau incoruptibili, buni, pacifişti, 
contemplativi, aveau mari puteri paranormale, credeau în reîncarnare, îl 
considerau pe Isus un înger care se încarna la voinţă! 


Gina Lake, care este o ființă contemplativă şi discretă, nu agreează 
mesajele mobilizatoare la acţiune ale lui Isus, care însă sunt exprimate în 
mod regulat prin Tina Spalding, o fiinţă foarte activă şi transparentă. 
Gina este anti-Trump şi pro-vaccin şi neinteresată de teoria conspirației, 
iar Tina este pro-Trump şi anti-vaccin şi interesată de teoria conspirației. 
Desigur că mesajele lui Isus sunt nuanţate conform acestor tendinţe 
naturale opuse ale mediumilor respectivi. De aceea, le-am împărţit în 
două module în cadrul Şcolii spirituale „DIRECT CU ISUS” 44, din site-ul 
nostru. În ciuda acestor diferenţe minore (cauzate de personalităţile 
diferite ale celor doi mediumi), mesajele lui Isus sunt consistente şi pot fi 
corelate între cele două surse. 


43 https://en.wikipedia.org/wiki/Catharism 


4 http://www.spiritus.ro/direct_cu_isus.htm 

Credinţa Ginei este că "nimeni nu a înviat din morţi”, iar credinţa 
Tinei este că "Isus a înviat din morţi”. Probabil că toată omenirea poate fi 
împărţită în cele două grupe. Se spune că, în viaţă, numai moartea este o 
certitudine. Dacă însă Isus chiar a înviat, înseamnă că moartea este doar 
un concept, o interpretare psihologică - nu este un fapt real. Or, dacă nici 
moartea nu este o certitudine, atunci mai putea avea vreuna?! 'Toate 
conceptele sunt ireale. Dacă ne interesează Adevărul, trebuie să acceptăm 
că mintea nu ne serveşte decât minciuni, că nu ne putem baza pe ea 
pentru a afla Adevărul. El trebuie trăit direct, nu cunoscut mental. 
Aceasta concordă cu înțelepciunea nondualistă, dar nu este acceptată de 
aproape nimeni, pentru că nu pare a avea nicio valoare practică. 


24 iunie 2020, cu completări în 2021 

FILOSOFIE SPIRITUALĂ 


ARBORELE SEPTEGOTIC 


Capitole: 
Ego-ul Spiritual | Sclavii ego-ului | Ego-ul este acelaşi la toţi, doar 
Sinele este diferit | Ego-ul a muncit mult pentru acest trup 


PP? 


O mie de oameni se roagă „Dă-mi, Doamne!” şi doar unul, „Facă-se voia 
Ta!”. Dar de fapt, în o mie de situaţii se face voia Domnului şi într-una singură 
se îndeplineşte dorinţa omului. Chiar şi în asta specială, numai pentru că 
dorinţa lui era în armonie cu Universul. Oamenii sunt deseori în contrafază cu 
Divinitatea, mânaţi de ego... 


Minunata tradiţie esoterică a Kabalei a inventat conceptul numit 
„Pomul vieţii” sau Arborele sefirotic, cu 10 ramuri. Fiindcă trăim în 
dualitate, să nu vă miraţi că a apărut şi conceptul opus, numit „Pomul 
morţii” sau Arborele septegotic, cu 7 ramuri. Unde a apărut? Aici. 

Arborele sept-egotic semnifică cele 7 (sept) ramuri ale ego-ului: 

1. Ego Fizic: „Doar trupul există. Trupul e Dumnezeu şi trebuie 
slujit.” — MATERIALISM 

2. Ego Psihic: „Numai eu am dreptate. Şi pretenţii.” — 
INDIVIDUALISM 

3. Ego Bogat: „Banul e Dumnezeu” — AVERE 

4. Ego Dictator: „Cine are puterea e Dumnezeu. Eu sunt Dumnezeu 
aici.” — PUTERE 

5. Ego Artist: „Talentul meu este divin, adoraţi-mă!” — FAIMĂ 

6. Ego Intelectual: „Mintea mea e unicul Dumnezeu” — 
CUNOAŞTERE 

7. Ego Spiritual: „Dumnezeu mă iubeşte şi îmi aparţine” — 
SPIRITUALITATE 

ARBORELE SEPTEGOTIC (autor R.P.) 


Ego-ul fizic apare primul, în primele luni de la naştere, când fiinţa 
ia cunoştinţă de corpul său. Ego-ul psihic apare şi el la copil, ca un efect 
al relaţiilor umane. Se manifestă exagerat la copiii alintaţi (gen dl. Goe). 

Cele două ego-uri de bază formează o unitate primară, având 
ataşamente şi repulsii. Când ceva nu ne place, se porneşte automat 
instinctul „luptă sau fugi”, care ne creşte agresivitatea. Când ne gândim 
că putem pierde ceea ce ne place, acest gând ne trezeşte aceeaşi 
agresivitate. 

Pe parcursul timpului, se dezvoltă şi alte tipuri de ego, mai rafinate, 
extensii ale ego-ului de bază. 

1. Ego-ul Fizic este sediul instinctului de conservare, dar şi al 
tendinţelor de frică, lăcomie, exces de plăceri senzoriale. E responsabil de 
ataşarea de posesiunile materiale. 

2. Ego-ul Psihic (sau relaţional) se manifestă prin orgoliu (trufie), 
invidie, patimi, pretenţii, el are mereu dreptate (este deci cel nedreptăţit 
deseori). Aici apar ataşamente afective de copii, familie, partener de 
viaţă, etnie etc. 

3. Ego-ul Bogatului (şi al oricui gândeşte în această „logică”) se 
bazează pe ban şi avere ca înlocuitor al lui Dumnezeu pe Pământ. Este 
cuplat strâns cu ego-ul fizic, materialist. 

4. Ego-ul Dictatorului (sau al oricui deţine un dram de putere) se 
bazează pe forţa brută sau de coerciţie prin alte metode, prin care 

oamenii devin supuşii săi. Puterea este cel mai tare drog. Şi acesta e 
înrudit cu ego-ul fizic, bazându-se pe fricile ancestrale ale fiinţei umane. 

Prin urmare, ego-urile Fizic, Bogat şi Dictator formează triada 
materialismului. Mai sus, ego-urile Artist, Intelectual şi Spiritual se 
leagă de ego-ul Psihic, formând tetrada individualismului. 

5. Ego-ul Intelectualului este cel care are încredere numai în 
gândirea şi cunoaşterea sa, de care este mândru. Orice iese din 
concepţiile sale nu e acceptat. 

6. Ego-ul Artistului este mai fin, dar se hrăneşte cu adulaţia 
oamenilor, cu faima şi gloria efemere. 


Ego-ul Spiritual 





7. Ego-ul Spiritual are mai multe forme (a, b, c). Este o extensie 
mai rafinată a ego-ului Psihic. 

a) Dorinţa de evadare din banalitate este dorinţa lui (prin droguri, 
tehnici psihologice clasice sau tehnologii moderne, şi alte ieşiri inutile 
din normalitate). De fapt, nu realitatea este palidă, ci ego-ul împroaşcă 
un fel de ceaţă ce obnubilează conştiinţa, care nu mai simte spontan 
frumuseţea lumii, aşa cum o făcea în copilărie. 

b) Unele percepții şi trăiri paranormale îi pot deregla pe unii 
oameni. lată câteva reflecţii pe acest subiect: 

Dacă eşti Dumnezeu şi te crezi om, nu-i niciun pericol. Când vei 
muri, vei redescoperi Divinitatea din tine, uitată pe durata scufundării în 
visul vieţii. 

Dar dacă eşti om şi te crezi Dumnezeu, eşti în mare pericol să dai în 
paranoia şi megalomanie. 

Dacă eşti Dumnezeu şi te crezi om, nu înseamnă să te mulțumeşti cu 
limitele tale. Ci să-ţi pui toate capacităţile în slujba Divinităţii interioare, 
ca Ea să se manifeste cât mai deplin. Şi reciproc, Ea te va ridica din 
neputinţele tale şi îţi va trezi facultăţi miraculoase. 

Dar dacă eşti om şi te crezi Dumnezeu, vei fi pus la punct, la fel cum 
câinele obraznic ce se crede stăpânul casei şi-o va lua peste bot de la 
stăpânul adevărat. Iar dacă câinele este din cale-afară de obraznic, va fi 
izgonit în stradă — asta îl aşteaptă dacă e prost crescut şi arogant... 

c) Cei care urmează serios o cale spirituală pot cădea în alte 
capcane. 

Adyashanti spune că a observat că, la unii discipoli, iluminarea 
aduce cu sine nu doar fericire, ci şi o inflamare a ego-ului spiritual şi 

dorinţa aproape nevrotică să nu mai piardă stările de beatitudine, ceea ce 
se întâmplă oricum. Spunea un meditator îndârjit: „Am muncit atât ca să 
scap de propria mea minte, iar acum trebuie să suport mintea neveste- 
mi”. 

Atmaji Maharaj ne descoperă din propria sa experienţă şi a altora de 
la MISA următoarele: 


Care este diferenţa dintre ego-ul social și ego-ul spiritual? 


«Ego-ul social este foarte mândru de realizările sale dobândite prin 
muncă, se identifică cu acestea şi este foarte convins de succesul său social, de 
familia sa, că deţine ceva de valoare în ochii celorlalţi. 

Şi ego-ul spiritual este construit prin ani grei de muncă (spirituală), dar 
căutătorul devine extrem de orgolios, fiind convins că se află într-o etapă 
superioară faţă de alţii, că a făcut ceva special, că este mai evoluat decât cei cu 
ego social. 

Capcana aici este că ego-ul spiritual este absolut convins că a sa cale este 
cea mai bună, că maestrul său spiritual este singurul adevărat, că Adevărul este 
în învăţăturile sale, în mintea sa, că tehnicile sale sunt perfecte (şi doar 
discipolul este cel imperfect sau leneş). Ego-ul spiritual (sau căutătorul care se 
crede drept acesta) este prizonierul propriilor sale aşa-numite proiecţii 
“spirituale”, stări spirituale, meditații... 

Însă tot ce a învăţat despre spiritualitate este iluzoriu; spiritualitatea în 
sine face parte din iluzie. Dar ego-ul este foarte convins că ceva din toate 
acestea este cumva de ajutor. De ce? Pentru că îl ajută să-şi acopere propriul 
gol, falsitatea sa, cu o nouă imagine. Adânc în sufletul său, suferă de alienare; în 
singurătate, vede acest lucru, dar de îndată ce este cu altcineva, se umflă de 
mândrie “spirituală”. 

Ego-ul spiritual este o minte spiritualizată, foarte greu de depăşit. Pentru 
ego-ul social, unele greutăţi sunt suficiente pentru ca să se clatine şi să se 
scufunde în gol, în timp ce pentru ego-ul spiritual, chiar dacă vin greutăţi, va 
încerca să le interpreteze în sensul învăţăturii, nu va recepționa mesajul lor 
simplu şi direct. 

Ego-ul spiritual este pierdut în iluzie mult mai mult decât ego-ul social. 
Cine ar fi de acord că întreaga sa învăţătură este o eroare?! Întreaga sa practică 
duce şi mai mult la separare, prin dialoguri interioare de genul: “X a reuşit, tu ai 
eşuat, uite ce a făcut acel sfânt, uite ce a realizat acel swami, X a făcut tehnica 
cutare şi s-a luminat, tu nu te vei descurca niciodată”. 

Ego-ul social nu este interesat să arate că ştie ceva spiritual, ci doar ce 
lucruri mici a realizat: poziţie, bani, putere... politică, socială, culturală, familială 
şi aşa mai departe. 

Cu cât este mai puternic ego-ul spiritual, cu atât mai tare rezistă la 
simplitatea adevărului. El nu poate înţelege că trebuie să renunţe la toată 

învăţătura sa, toţi guruşii, toate cunoştinţele, toţi zeii săi, pentru a reveni la 
simplitatea de a exista, care este însuşi Dumnezeu cel viu sau Viaţa în sine. 

Uimitor de simplu. Uimitor de simplu şi, totuşi, când te confunzi cu mintea 
care “ştie”, devine teribil de complicat. Pentru că mintea este capabilă numai 
să caute adevărul în minte, dar acolo sunt doar minciuni. Nu există absolut 
niciun adevăr. Este nevoie de o tăcere profundă, o scufundare în golul abisal 
pentru a trece dincolo de minte, în tărâmul nenăscut al liniştii necreate, al păcii 
care suntem, uniţi cu toate, înainte de toate timpurile. 

Acum, tu, Absolutul eşti şi te crezi a fi o persoană spirituală. După ce 
mintea-corp va dispare, te vei întoarce la starea Ta eternă. Dar de ce să aştepţi 
moartea fizică pentru asta, de ce să nu mori, psihologic vorbind, chiar acum, 
înainte de a muri? Mori chiar acum, înainte de a muri, şi vei recunoaşte că eşti 
Viaţa veşnică şi nu cunoaşterea teoretică a vieţii eterne, cunoaştere care nu 
este altceva decât praf în vânt.» * 


Sclavii ego-ului 





Apărarea cea mai eficientă a diavolului este afirmaţia repetată până 
devine axiomă: “Nu există demoni!”. Tot aşa, ego-ul îţi repetă de ani de 
zile acelaşi refren: “Nu există decât mintea. Conştiinţa este doar un 
produs al ei, care te păcăleşte că ar exista ceva separat numit Spirit sau 
Sine Divin”. 

Toţi oamenii sunt sclavii ego-ului propriu, ceea ce îi face nefericiţi. 
Nu averile, nu faima, nu puterea, nimic material nu ne poate aduce decât 
o fericire de scurtă durată. Ego-ul se plictiseşte repede de orice şi nu ne 
dă odihnă, aşa că suntem mereu nemulţumiţi, în căutarea fericirii. Este 
logic că nu putem atinge fericirea făcându-i pe plac ego-ului. Orice 
plăcere îi facem, recompensa este minimă şi dispare repede. Prin urmare, 
la fel de logic este să căutăm fericirea în cealaltă parte: Spiritul divin pe 
care îl avem în noi, dar îl neglijăm. Venind din Dumnezeu, Spiritul este 
însăşi fericirea fără condiţii. Şi atunci, de ce n-o facem?! 

Avem nevoie de imbolduri: de lecturi spirituale, de însoţirea cu 
persoane spirituale, de introspecţie şi autoanaliză, de fapte bune 
dezinteresate, de autocenzura egoismului din noi, de dorinţă pentru 
adevăr, bine, frumos. Şi, foarte important, avem nevoie de mărturia 
directă a unor semeni de-ai noştri care au cunoscut şi alte niveluri ale 
realităţii în afara celei fizice; oameni care au călătorit cu conştiinţa în ale 
lumi paralele, care primesc mesaje şi informaţii de la spiritele superioare 


45 https://www.facebook.com /ionut.spiridon.165/posts/1343296785840446 

ce-L slujesc pe Dumnezeu. Convingerea lor ni se va transfera şi nouă şi 
ne va mobiliza la muncă spirituală. Cu greu putem ieşi singuri din mintea 
egotică. 


Spune maestrul Braco: «Găsirea căii potrivite în viaţă este aşa de 
dureroasă pentru fiecare deoarece lumea, care a devenit astfel prin voinţa 
oamenilor, nu oferă nicio confirmare a existenţei lui Dumnezeu şi a prezenţei 
Sale în viaţa noastră. Însă aceasta este o amăgire a sufletului, iar sursa acestei 
înşelătorii este spiritul surprinzător de sofisticat al Răului, pe care noi îl hrănim 
generos cu vibraţiile noastre joase. Cu toate acestea, sufletul care se află în noi 
nu poate accepta absenţa Luminii.» 


Vom fi ajutaţi de forţele celeste care ne simpatizează pentru dorinţa 
noastră sublimă, conformă cu legea evoluţiei şi Voința Divină. De acest 
ajutor nu trebuie să ne îndoim. Dar este cu totul alt ajutor decât cel 
invocat de mulţi credincioşi în rugăciunile egotice pe care le repetă inutil. 
Putem primi numai ce merităm. Cum minunat descria Marius Ghidel 
„Dumnezeu este o materie magică din care iau naştere evenimentele 
vieţii noastre”. Nu-L putem păcăli pe Cel Divin. 


Ego-ul este același la toţi, doar Sinele este diferit 





Până la urmă, ceea ce ne sugerează această sumară clasificare a 
formelor de ego este că, în fond, există acelaşi ego la toţi oamenii. 
Ceea ce diferă cu adevărat de la individ la individ şi oferă frumusețea 
unicităţii este Sinele fiecăruia. Dumnezeu se manifestă absolut original în 
fiecare Spirit, El nu se repetă niciodată. 

Umorul este, deseori, o privire amuzată în oglindă a slăbiciunilor 
propriului ego, dar expus la alţii, în mod intenţionat şi exagerat. Nu ai 
cum face mişto de expresiile originale ale Sinelui. Poţi râde doar de 
mecanicitatea reacţiilor egotice, aceleaşi la toţi. Sinele este total creativ în 
tot ce manifestă. În schimb, ego-ul este întotdeauna repetitiv, îşi 
reproduce şi conservă ceea ce a dobândit de-a lungul timpului în minte. 


"Partea frumoasă a egocentricilor este că ei niciodată nu discută despre 


alţii." 9 


Ego-ul este o construcţie mentală bazată pe memorie, dar încercând 
să protejeze trupul şi pe sine însuşi, devine autodistructiv. De aceea, 
spiritualitatea încearcă să-l micşoreze şi chiar să-l elimine într-un fel. 


RĂZVAN-ALEXANDRU PETRE - Eseuri pe teme spirituale 2020 pag. 190 


Ego-ul este un subprodus al minţii, care acumulat de-a lungul anilor, 
devine toxic şi trebuie drenat, scos din fiinţa umană. Nu mintea e de vină, 
nu memoria e de vină, nici măcar ego-ul însuşi nu e de vină. El a apărut, 
pur şi simplu, în viaţa ta, ca a tuturor semenilor tăi şi trebuie să afli 
despre el şi pericolele asociate. 

Marele pericol este că ego-ul a devenit centrul de greutate al 
gândurilor tale, magnetizorul emoţiilor tale, manipulatorul şi agentul de 
influenţă al credințelor tale. EI este acum conducătorul vieţii tale. Şi asta, 
poate, n-ar fi deranjant dacă, în realitate, tu n-ai avea deja o identitate 
divină cu un alt scop şi cale de urmat. 

Ego-ul este deci un impostor, un fals profet, care nici măcar nu 
recunoaşte că greşeşte profeţiile. Şi greşeşte mereu. Când începi să 
înţelegi asta, simţindu-te tot mai aproape de Sinele Divin, devine foarte 
deranjant. Intolerabil şi dureros. Abia atunci devine posibilă iluminarea 
sau trezirea spirituală. Când observi cât de periculos este să laşi ego-ul 
liber. EI trebuie încătuşat şi subordonat voinţei Sinelui Divin. Şi abia 
atunci te vei simţi şi tu liber... 


Ego-ul a muncit mult pentru acest trup 





Maestrul Mooji: «Câteodată, să ştii „cum”, e cel mai rău lucru, fiindcă 
alimentează direct viclenia minţii. Mintea vrea să afle cum să găsească Sinele ca 
să-şi amintească cum „să ajungă acolo” data viitoare. Dar e un iluzionist viclean 
ce te distrage de la Sine ca, mai apoi, să te îndrume să găseşti Sinele de la care 
chiar mintea te-a distras. De fapt, te conduce din ce în ce mai adânc în pădurea 
amăgirii, căci e un ghid înşelător. Cel care se cunoaşte pe Sine nu e înşelat de 
toate acestea, ci rămâne fără efort în propria sa perfecţiune nesfârşită.» 


Poate că unii dintre cititori ştiu să cânte la un intrument muzical. 
Oricum, cei mai mulţi ştiu să folosească tastatura de la computer. Iar cei 
care pot scrie fără să se uite la taste nu diferă de un instrumentist. 
Tuturora mă voi adresa acum. 

Închideţi ochii şi gândiţi-vă că vreţi să scrieţi la tastatură nişte 
versuri cunoscute sau ce auziţi la radio sau un text aleatoriu ce vă trece 
prin minte. Veţi avea, probabil, pe ecranul mental tastatura interioară ca 
un dreptunghi neclar. Din acesta vor răsări literele de la locul lor precis şi 
în ordinea necesară, într-un ritm alert. Aceasta înseamnă că aţi 
interiorizat mental tastatura şi tot procesul scrierii rapide la computer 
este de fapt un proces mental. Când treceţi la tastatura fizică, degetele 
doar urmăresc comenzile cerebrale. Acelaşi lucru se întâmplă cu 

claviatura interioară a pianului sau modul fizic de operare a altor 
instrumente. 

lată cât de important este antrenamentul pentru a interioriza 
comenzile necesare operării unui instrument sau tastatură de computer. 
Savanţii îl explică azi prin „neuroplasticitatea creierului” sau cum se 
pătătoresc anumite căi dintre neuroni pe măsură ce operaţia se repetă. 

La fel se petrece cu orice gând sau comportament repetat de multe 
ori, care devine obişnuinţă. Obişnuinţele de gândire devin prejudecăţi cu 
mare uşurinţă. De asemenea, când un eveniment este însoţit de o emoție 
intensă, el ne marchează puternic. Deci repetiţia şi emoția sunt factorii 
principali ai unei înregistrări în memorie. 

Ego-ul este un grupaj de idei, emoţii, comportamente bine 
înrădăcinate în minte. 

El nu renunţă uşor la poziţia sa. În fond, toată construcţia 
personalităţii este în mare măsură şi opera sa de o viaţă. Desigur, a 
contribuit şi Spiritul, dar ego-ul nu îşi dă seama de asta. El o ţine pe-a lui, 
că a muncit de i-au sărit capacele pentru acest corp şi nu va renunţa la el. 

Un ego spiritual trebuie convins că trebuie să renunţe la el însuşi, 
ca ofrandă adusă lui Dumnezeu. Să se abandoneze, măcar deziderativ la 
început. Fie ca trupul să fie cedat drept instrument pentru voinţa divină! 
Aşa îţi elevezi conştiinţa, urcând spre locul de întâlnire unde va cobori şi 
Dumnezeu. 

24 ianuarie 2020 

SPIRITUL ÎȘI UITĂ DIVINITATEA PRIN 
ÎNCARNARE? 


Capitole : 
Personalităţile spiritiste | Raționamentul | Conştiinţa umană este un 
"tentacul" al Conştiinţei Spiritului | Alinierea personalităţii cu Spiritul | 
Duşmănia dintre oameni şi incompatibilitatea spirituală 


Este oare adevărat că Spiritul, când se încarnează, uită de lumea 
spiritelor şi tot ce ştia acolo ? 

NU. Teoriile care prezintă această teză o fac din cauza neputinței 
minţii noastre de a înţelege imaginea de ansamblu. Ele spun că spiritul e 
forţat să uite trecutul pentru a se simţi liber să trăiască acum fără 
prejudecăţi. Argumentul pare logic, dar nu este real. Şi asta vom 
demonstra raţional. 

Cine vrea o explicaţie clară, să nu confunde sufletul cu spiritul! 
Sufletul este personalitatea umană, care nu este aceeaşi cu personalitatea 
spiritului. Sufletul este strict personal, dar spiritul conţine istoria unei 
multitudini de persoane, deci este transpersonal. Iar sufletul capătă o 
memorie nouă odată cu trupul. 

Chiar şi nondualiştii au o teorie cam simplă. Ei nu iau în considerare 
că există un spirit divin încarnat, care nu este încă perfect. Vorbesc 
numai de ego-ul mental, ca de partea rea, şi de Sinele divin, ca de partea 
bună, care Sine ar fi întruchiparea perfecțiunii şi una cu Divinitatea. Şi 
vechii indieni spuneau că Atman egal Brahman... 

Dar oare acest Eu divin este Însăşi Dumnezeu Creatorul?! Filosofie 
vorbind, totul este Dumnezeu, fiindcă nu poate exista nimic altceva în 
afara Lui. Dar practic, când a creat lumea, El s-a fragmentat în părticele 
divine, spiritele imperfecte încă. Şi astfel, fiecare spirit urmează o cale de 
evoluţie spre desăvârşirea absolută, reîntoarcerea în Perfecţiunea care l-a 
creat. 

Deci, pe de-o parte, fiecare spirit este Dumnezeu, fiindcă vine din El 
şi are substanța divină ca nucleu, dar pe de altă parte, niciun spirit nu 
are toate calităţile lui Dumnezeu. Şi tocmai pentru a le căpăta, spiritul se 
zbate să ajungă perfect precum Tatăl. Acesta este jocul Creaţiei şi nu are 
rost să ne păcălim că ar fi altfel. Este un joc minunat, dar foarte serios. 

Ca oameni, avem posibilităţi de a fi demiurgi pe această planetă, dar 
numai în măsura în care ne apropiem de Spiritul încarnat în noi. lar 
Spiritul are drepturi de Dumnezeu numai în măsura în care a evoluat 

destul. Şi niciodată nu este destul pentru a se putea compara cu 
Creatorul! 


Personalităţile spiritiste 





În şedinţa spiritistă din 13 martie 1958, dialogul doamnei Rose cu 
spiritul dr. Marshall, în prezenţa mediumului Leslie Flint, ne revelează 
faptul că unele spirite comunicatoare se pot prezenta (vocal) sub forma 
unor personalităţi din propriul lor trecut karmic. 

De asemenea, şi din şedinţa spiritistă cu dr. Marshall din 209 august 
1957 se desprinde aceeaşi concluzie, că Spiritul este "mai multe 
persoane”. 

Concluzia nespusă, dar foarte importantă este următoarea: dacă 
spiritele îşi pot lua orice personalitate din trecutul lor pământesc, 
înseamnă că, de fapt, spiritul nu se identifică cu niciuna dintre 
încarnări. El are o personalitate aparte proprie, cu un specific 
nepământesc, pe care îl manifestă în lumea spiritelor. 

Deci pentru a cunoaşte corect un spirit liber, trebuie să te poţi 
dezbrăca complet de hainele omeneşti şi să nu-l condiţionezi cu 
prejudecățile tale. Acea personalitate a trecutului invocată de pământenii 
spiritişti este un fel de carapace astrală pe care spiritul o îmbracă pentru 
a se prezenta cu o formă umană, dar nu îl reprezintă decât parţial şi 
temporar. Spiritul are o istorie multiplă, cu încarnări pe diverse planete 
şi cu stagii între încarnări în planuri şi tărâmuri tot mai înalte. O simplă 
viață umană nu poate exprima eternitatea şi vastitatea spiritului. 

Dar să nu ne plângem că spiritele sunt înşelătoare prezentându-se ca 
vechile personalităţi! Chiar mintea noastră ne înşală când nu se pricepe 
la subtilităţile spirituale. Acest lucru este valabil şi pentru cei ce-şi doresc 
trezirea spirituală: ca să-ţi cunoşti Sinele, trebuie să faci un salt în 
necunoscut, dincolo de minte. Altfel, vei avea o imagine întotdeauna 
incompletă şi falsă despre Sine, compromisă de contactul cu mintea 
umană. 


Raționamentul 





Şi totuşi, în cele ce urmează, vom folosi raţiunea pentru a demonstra 
un adevăr spiritual poate mai greu de suportat de către unii. Acela că 
omul şi spiritul încarnat în el sunt entităţi diferite, cu inteligenţă 
şi voinţă distincte. 

Când spiritul se încarnează într-un trup omenesc, unii spun că 
spiritul devine sufletul uman, precum apa lichidă devine gheaţă. Dar, 
este evident că personalitatea omului se formează în dependenţă de 
datele naşterii (familie, etnie, experienţe de viaţă etc.). Acea personalitate 
particulară nu este identică cu personalitatea universală a spiritului, 
chiar dacă are unele asemănări de bază, precum şi unele moşteniri 
karmice din alte vieţi. Prin urmare, se naşte următoarea dilemă: a) există 
două personalități distincte, a omului şi a spiritului? b) sau este una şi 
aceeaşi, adică spiritul a devenit integral un suflet uman? 

Vom încerca întâi varianta b), ca să vedem la ce concluzie raţională 
ajungem. Dacă ne vom bloca într-o fundătură, înseamnă că varianta 
valabilă este a). Este metoda de reducere la absurd, ca în raţionamentele 
matematice. 

Dacă spiritul ar prelua integral noua personalitate umană, uitând 
cine este cu adevărat, unde i se păstrează oare personalitatea universală, 
cea de spirit liber? Stă retrasă undeva şi reapare după moarte, înglobând 
şi ultima personalitate abia stinsă? Să fie păstrată într-un “inconştient al 
spiritului”? Dar oare îşi poate pierde conştiența fiinţa care ESTE însăşi 
pură conştiinţă?! Asta ar fi absurd. 

Oricum, nu poate fi valabilă ipoteza copilărească prin care 
personalitatea spiritului ar fi întotdeauna cea preluată de la ultima 
încarnare. Ar însemna că spiritul şi-ar schimba personalitatea ca pe 
cămăşi: la fiecare destrupare, alta nouă. Şi asta ar fi absurd. 

Oare spiritul are o amnezie temporară în timp ce este întrupat, 
identificându-se cu viaţa omului (cum susțin unele teorii)? 

Dacă ar fi aşa, dacă spiritul este total fascinat de viaţa terestră şi a 
uitat complet de unde a venit, atunci... înseamnă că spiritul dispare ca 
entitate inteligentă şi voluntară pe durata încarnării. Şi rămân 
din el doar anumite impulsuri spirituale inconștiente şi necontrolate ce 
acţionează asupra minţii omului. 

Dacă spiritul rămâne fără inteligenţa şi voinţa divină, atunci omul 
poate fi ajutat doar de alte spirite libere, de îngerii păzitori etc., dar din 
interior nu mai are niciun sprijin spiritual solid. Doar nişte amintiri vagi, 
nişte imbolduri inconştiente. Spiritul divin a fost redus la un neputincios 
ignorant, o melasă de idei confuze, la conceptul de “inconştient” din 
psihologie. 

Asta se potriveşte cu teoria creştină, unde omul nu se poate baza pe 
sine, ci doar pe fiinţe exterioare, “duhuri sfinte”. Dar contravine teoriei 
nondualităţii, precum şi revelaţiilor mistice ale lui Isus Cristos, care ne 

asigură că în orice om există “Împărăţia Cerurilor”, chiar acum. Or, 
acestea din urmă trebuie luate ca repere principale. 


«Nu se va zice: "Uite-o aici!" sau: "Uite-o acolo!" Căci iată că Împărăţia lui 
Dumnezeu este înăuntrul vostru. » (Luc.17:21) «Din zilele lui loan Botezătorul 
până acum, Împărăţia cerurilor se ia cu navală, şi cei ce dau năvală pun mâna 
pe ea. » (Mat.11:12) [Aici este vorba de aspirație, de dorinţa intensă de 
iluminare şi eliberare. — n.n.] 


Dacă chiar Sinele tău superior, adică spiritul încarnat, ar fi iluzionat 
complet de Maya, cum te vei mai trezi spiritual?! Sinele trebuie să fie o 
fiinţă perfect conştientă de Sine, de divinitatea Sa. Nicidecum doar o 
minte umană, oricât de puternică sau pură ar fi ea, oricum, limitată. 
Iluminarea înseamnă depăşirea minţii, nu doar purificarea ei. Dar 
dincolo de minte trebuie să se afle deja CEVA PUR. 

Teoretic, scoatem acum complet din discuţie spiritul individual. Îl 
ştergem cu buretele. Prin urmare, ar trebui ca acest Sine Suprem să fie 
altceva decât spiritul încarnat. 1 - Ar putea fi o entitate astrală? Adică un 
alt spirit, liber, care să joace rolul de Sine. Sau 2 - este Însuşi 
Dumnezeu? 

1 - În prima alternativă, iluminarea ar consta în trezirea spiritului 
încarnat la contactul cu alt spirit liber, numit Sine. Dar de ce nu şi la 
contactul cu numeroase alte spirite? De ce doar acel spirit-Sine are 
dreptul de a te elibera? Pare o regulă cam artificială... 

Şi ar fi doar o translatare a fenomenului. În loc să vorbim de trezirea 
sufletului la contactul cu spiritul încarnat, vorbim de trezirea spiritului 
încarnat la contactul cu un spirit liber. Şi ne întoarcem la varianta a) 
de mai sus, unde avem două personalităţi distincte: cea a fiinţei 
ignorante şi cea a fiinţei dintotdeauna trezite. 

2 - În a doua alternativă, mintea sau spiritul se trezeşte direct în 
Prezenţa lui Dumnezeu. Adică, iluminatul are contact direct numai cu 
Creatorul, fără intermediul altul spirit liber (şi, desigur, fără aportul 
propriului spirit încarnat). 

Dar dacă este aşa, de ce iluminarea nu aduce în om omniştiinţă, 
omnipotenţă etc., cum are Creatorul? Dacă omul ar fi chiar spiritul, 
Trezirea ar trebui să-i readucă şi memoria pe care o avea ca spirit liber. 
Dar acea memorie nu-i revine. 

Păi, ce fel de "trezire" mai e aia?! Doar o aromă de iluminare, care 
dispare după câteva zile?!... Spiritul rămâne la fel ca înainte de iluminare, 

adică inferior ca potenţă celorlalte spirite libere şi amnezic?! Asta chiar 
este absurd. 

Aici se încheie raţionamentul de „reducere la absurd” cu concluzia: 
Oricum am luat-o, am ajuns numai la absurdităţi urmărind ipoteza b) 
(care afirmă că spiritul încarnat este totuna cu sufletul omului, cu mintea 
sa). Imposibilităţile logice la care am ajuns ne confirmă că ipoteza b) este 
falsă. 

Prin urmare, rămâne valabilă varianta a) care statuează că în om 
coexistă două entităţi cu personalităţi distincte: sufletul 
omului şi Spiritul. Abia de acum încolo putem lămuri alte taine psiho- 
spirituale. 


Conștiinţa umană este un „tentacul“ al Conștiinţei 
Spiritului 





Se va pune poate întrebarea ce se întâmplă la moarte cu sufletul 
omului, fiindcă dovezile arată că conştiinţa continuă nestingherită şi 
după moarte. Cum „sare” această conştiinţă de la om la spirit? Sau cum 
devine omul spirit, dintr-o dată? Am explicat acest lucru cu alte ocazii. Îl 
repet şi acum. 

Sufletul este format din conştiinţa umană şi din minte. 

Conştiinţa omului este o parte împrumutată de la conştiinţa 
spiritului în momentul întrupării. Practic, acesta este momentul 
încarnării: când se separă o fracțiune din conştiinţa spiritului şi e pusă în 
creierul fătului. Ea are aceleaşi caracteristici cu conştiinţa 
spiritului, dar va fi AUTONOMĂ pe parcursul vieţii. După moarte (dar 
nu chiar imediat, ci într-un moment care diferă de la caz la caz), 
conştiinţa omului se  realipeşte de  conştiința-mamă spirituală, 
reconstituind-o în forma iniţială completă. Asta poate explica 
nenumărate dileme spirituale şi psihologice. 

Într-o imagine mai plastică, conştiinţa umană este ca un tentacul al 
conştiinţei spiritului care se prinde doar de realitatea fizică şi nu-i mai dă 
drumul. De obicei, până la moarte. Dar conştiinţa spirituală nu se 
limitează la acest singur tentacul, este un întreg univers. 

S-ar putea pune întrebarea logică: De ce conştiinţa umană nu 
păstrează memoria spiritului? Răspuns: pentru că memoria şi conştiinţa 
sunt aspecte diferite. Conştiinţa umană percepe numai conţinutul minţii, 
inclusiv memoria umană. Ea nu are acces la inteligenţa şi memoria 
spiritului. 

Anumiți oameni, prin anumite metode, pot primi revelații care conţin 
informaţii din memoria spiritului lor. 


Am putea spune că, în general, Conştiinţa este o “substanţă” extrem 
de receptivă la ce i se prezintă (de simţurile fizice, de gândire, de alte 
simţuri astrale ori gânduri rătăcitoare, până la Realitatea ultimă). 
Conştiinţa ar fi, deci, Atenţia în stare pură sau capacitatea de a 
Percepe. 


Alinierea personalităţii cu Spiritul 





Fiinţa umană are liber arbitru, care este exclusiv atributul conştiinţei 
spirituale. Nimic altceva nu are libertate reală decât Conştiinţa. Restul 
este programat, determinat sau, pur şi simplu, accidental. În numele 
acestei libertăţi a CONŞTIINŢEI, nici măcar Spiritul încarnat, din care 
provine conştiinţa omului, nici măcar El nu se opune deciziilor omului. 
Spiritul dă sfaturi, dă sugestii, dar nu obligă omul la nimic. Odată ce i-a 
oferit omului o parte din propria conştiinţă prețioasă, va suporta toate 
consecinţele libertăţii ce decurg din acest cadou. În schimb, viaţa cu 
complicațiile ei, ea va obliga omul la multe şi îl va conduce spre soarta sa. 
Spiritul interior este foarte permisiv, am zice, “prost de bun” câteodată. 

Spiritul poate face scenarii despre cum vor decurge lucrurile după o 
anumită decizie şi poate da sfaturi tăcute omului cum să meargă mai 
departe, conform intereselor divine. Dar omul le poate urma sau, 
dimpotrivă, să meargă din rău în mai rău. 

Această alegere depinde de mulţi factori, iar unul este calitatea 
minţii provenite de la perispirit în momentul încarnării. Dacă spiritul 
este superior, atunci şi mintea oferită omului va fi de bună calitate şi va 
respecta natural dorinţele Spiritului. 

Altfel, oricât se va strădui un spirit inferior să îndrepte conduita 
omului (căci spiritul, totuşi, ştie mai multe), cu greu va fi ascultat, tocmai 
din cauza minţii umane de slabă calitate, cu un puternic simţ al 
independenţei. Ego-ul acestui om va găsi un sprijin puternic chiar în 
aceasta. Adică, sufletul va fi rebel față de glasul înțelepciunii cum este şi 
spiritul său faţă de îngeri, dar într-o măsură mai redusă (din cauza 
rangului spiritual inferior). 


În articolul meu "Spiritualism cu faţă umană", la capitolul "Ce 
personalitate are spiritul după moarte" mai ofer câteva citate din şedinţele 

spiritiste ale lui Leslie Flint, care confirmă diferenţa dintre personalitatea 
umană şi individualitatea spirituală. 

Gary Zukav are o opinie similară. EI a creat conceptul de aliniere a 
personalității cu sufletul pentru a genera „puterea adevărată”, cea 
interioară (născând armonie, cooperare, împărtăşire şi respect pentru 
Viaţă). El foloseşte cuvânul suflet în sensul de spirit. Într-o emisiune 
Oprah Winfrey Show (1998) + el a creat următoarea metaforă: 

«Sufletul este chiar centrul a ceea ce eşti. Dar să nu crezi că eşti sufletul 
tău în întregime, căci un suflet este enorm. Sufletul tău exista înainte de a te fi 
născut şi va exista după ce mori. Ai o anumită structură psihologică, ai de 
învăţat anumite lecţii în viaţă, ai emoţii, ai intuiţie şi cogniţie, ai aceste lucruri, 
dar toate acestea vor muri. Însă sufletul tău nu va muri. 

Priveşte în felul acesta. Fiecare flotă de nave care navighează are o navă- 
mamă, un vas care ştie unde merg toate navele şi stabileşte direcţia de 
navigaţie pentru toate aceste nave. Asta nu înseamnă că nava-mamă 
determină ce se întâmplă pe fiecare vas din flotă. Viaţa pe o navă poate fi în 
general plăcută, şi totuşi, pe altă navă ar putea fi mai ales neplăcută. Acum 
imaginează-ţi că nava-mamă este cea mai mare navă posibilă. Este un oraş 
plutitor magnific. Şi imaginează-ţi restul navelor, care nu sunt chiar vase, ci 
doar mici bărci. Nava-mamă este sufletul tău, iar tu eşti una din aceste mici 
bărci. 

Nava-mamă ştie de ce te afli tu în apă, dar tu ai putea să n-o ştii mereu. 
Nava-mamă ştie de ce întâmpini furtuni. Treaba ta, în timp ce ai extraordinarul 
privilegiu de a fi o mică barcă, este de a învăţa cum să navighezi în aceeaşi 
direcţie cu nava-mamă. Deoarece tu poţi alege şi crea orice doreşti, poţi naviga 
în direcţia opusă dacă vrei, dar asta ar fi o cale sigură de a intra în ape tulburi. 
Dar atâta timp cât navighezi în direcţia în care nava-mamă vrea, viaţa ta se 
umple de sens, scop şi iubire. Eşti entuziasmat că trăieşti. Te entuziasmează 
oamenii cu care eşti şi ce faci. 

Sensul vieţii este busola ta interioară care se aliniază întotdeauna cu 
direcţia în care vrea să meargă nava-mamă. Atâta timp cât îţi urmezi simţul 
interior al sensului, navighezi în direcţia în care nava-mamă vrea ca tu să 
navighezi.» 


Dușmănia dintre oameni și incompatibilitatea 
spirituală 





Unele spirite aşa-zis „incompatibile” între ele se nasc în oameni din 
aceeaşi familie sau căsnicie, colegi sau colaboratori. Ei au fost duşmani, 


46 https://www.youtube.com /watch?v=40IDecTKL4Uk 

au avut rivalități sau antipatii în alte încarnari şi acum trebuie să-şi 
regleze nişte conturi. 

Întrebarea este: sunt incompatibile chiar spiritele sau numai 
oamenii în care sunt întrupaţi? Cât de profundă este duşmănia lor? 

- Dacă spiritele aspiră către evoluţie neîncetată spre Divin, atunci 
reunirea lor dureroasă în trupuri umane are scopul ca spiritele 
amândurora să poată evolua, reglându-şi conturile karmice. Este o etapă 
grea, dar cu un scop pozitiv pentru ambii şi anume eliminarea 
ranchiunilor şi tensiunilor dintre ei. În fond, binele grupului spiritual 
provine din binele membrilor săi, iar grupul însuşi este interesat de 
eliminarea conflictelor remanente. Ei, ca spirite, pot fi prietene, dar 
oamenii pe care îi animă, paradoxal, se ceartă, se urăsc, se ucid, din 
cauza karmei trecute. 

- Se poate însă întâmpla ca unul dintre spirite să facă parte din 
tabăra Luminii, iar celălalt, din tabăra opusă. Aici apare adevărata luptă a 
contrariilor, unde cel rău (agresorul) îl urmează ca o umbră pe cel bun 
(victima) -— şi astfel se reproduce în mic Marea luptă a contrariilor 
universale. Până la urmă, sunt nişte încercări care, pe cel bun, îl pot 
purifica şi întări, dar şi destabiliza şi încărca karmic. 

În acest caz, programarea divină a încarnărilor pare (credem noi) 
mai complicată. De aceea, avem în permanenţă nevoie de veghere şi 
ghidare din partea îngerilor noştri păzitori, care îşi adaptează sfaturile şi 
sugestiile telepatice la schimbările de moment ale energiilor 
înconjurătoare şi ale împrejurărilor de viaţă. 

- Totuşi, mai degrabă, este vorba despre însuşirea lecţiei că toţi 
suntem una. Fie că spiritele sunt pe acelaşi nivel sau pe niveluri diferite 
de evoluţie, problema lor comună este că împărtăşesc amintirea unor 
conflicte umane la care au participat ca duşmani. Ar trebui ca, în 
prezenta încarnare, să pună capăt acelei rivalități, prezentă ca sămânţă- 
cauză în aura lor. Lucrul nu este simplu şi, de obicei, conflictul se 
prelungeşte în diverse forme. 

Dar oamenii trebuie să încerce să se împace cumva — împinşi de 
spiritele lor sau obligaţi de împrejurările vitrege - de obicei, prin 
învingere de sine sau prin compasiunea trezită de drama celuilalt etc. 
Dumnezeu ne readuce împreună, deşi e neplăcut, cu scopul să 
conştientizăm că interesul comun este să fim pe pace unul cu celălalt. În 
final, să simţim că suntem aceeaşi Fiinţă, care este Realizarea supremă. 


30 ianuarie 2020 

DEZAMĂGIREA SPIRITUALĂ NASTE 
AGNOSTICI 


Capitole: 
Cazul Joao de Deus | Cazul Grig | Cazul Yogananda | Cazul Marius 
Ghidel | Cazul Isus | Acceptarea pierderii controlului | Suicid şi 
egocid | Iluminarea e identică, iluminaţii sunt diferiţi | Poveşti, iluzii | 
Religia şi elefantul roz | Ego-ul îi vine în ajutor lui Dumnezeu | 
Dumnezeu a dat liber la opinii | Spiritualitatea se înfundă în Nondualitate 


Oamenii aşteaptă de la Dumnezeu cel Bun şi Drept să le dea binele 
pe care îl merită, dar uneori El face exact invers. De ce, de ce? 

Unii au explicat că Satana are puterea să întoarcă deciziile divine. 
Dar asta ar însemna că Dumnezeu nu este atotputernic. De fapt, puterea 
este acordată demonilor tot de Dumnezeu, dar nu de acel Dumnezeu Bun 
şi Drept, ci de Tatăl tuturor dumnezeilor oamenilor — adică, de 
Dumnezeul Absolut. 

Acest Dumnezeu Absolut ne-a băgat pe fiecare într-o bulă de iluzie şi 
ne-a numit oameni. Iar în această iluzie ne fabricăm singuri alte iluzii. E 
amuzant, privind de la distanţă, cum se iscă visuri în visuri, după 
modelul divin... Cel mai fecund creator de visuri este ego-ul, stăpânul 
minţii noastre. 

Ego-ul are două forme: cel lumesc şi cel spiritual. 

Întâi, omul trăieşte în iluzia că lumea materială îi va aduce fericirea. 
Încearcă diferite variante ale acestei iluzii până înţelege că fericirea nu 
poate fi găsită nici în avere, nici în sex, nici în faimă sau putere, în nimic 
pământesc. E un şir de deziluzii care se sfârşeşte într-o zi: ziua când se 
naşte ego-ul spiritual. 

Acesta va schimba iluzia exterioară cu iluzia interioară. Acum va 
rătăci prin numeroase religii, căi, metode, tehnici, învățături spirituale, 
lecturi, maeştri. Astăzi, mai mult ca în trecut, are de unde alege. 
Inevitabil însă, la un moment dat, se va poticni în credinţa lui, chiar ea îl 
va înşela. Şi va deveni, poate, agnostic. 


AGNOSTIC este cel care evită să-şi dea cu părerea despre un obiect al 
cunoaşterii umane. In special despre Dumnezeu, agnosticul nu ştie dacă El 
există sau nu şi crede că nici nu putem afla vreodată. Diferă de ateist, care e 
sigur că nu există Dumnezeu. 

Glumă: Până când sunt oamenii necredincioşi? Până la gradul 7 pe scara 
Richter, după aceea, toţi devin credincioşi. 9 


Cazul Joao de Deus 





De ce un mare vindecător, unic în lume prin eficacitate şi 
prolificitate, precum Joao de Deus, este batjocorit şi maltratat, după 
cum nu ar merita? Celebrul vindecător spiritist este acuzat de ucideri, 
violuri şi alte aberaţii. Deja, foştii lui adepţi s-au împărţit în două tabere. 

Acuzatorii lui sunt siguri că va muri în închisoare, nemaiavând timp 
şi posibilităţi să-şi dovedească nevinovăția. În schimb, admiratorii lui 
speră să reuşească să infirme falsele acuzaţii. Circul este incredibil şi 
suprarealist. 

Cei vindecaţi de Joao ştiu sigur că au trăit o minune pe propria 
piele, pentru că, prin Joao, au fost tămăduiţi de spiritele lui Dumnezeu. 
Acum, că Joao e la închisoare, Dumnezeu nu mai tămăduieşte. E singurul 
lucru cert pentru toată lumea. Iar ăsta e rezultatul justiţiei omeneşti. 
Cum ar putea fi dreaptă o justiţie făcută şi aplicată de mintea limitată a 
omului?! Asta e o altă iluzie în care cred oamenii... 

Dar dacă se va dovedi că, într-adevăr, Joao a comis măcar una din 
acele atrocități, susţinătorii lui vor fi extrem de şocaţi. Cum de a folosit 
Dumnezeu cel Prea-curat un canal atât de infect?! Gândul ăsta 
insuportabil îi va face, poate, pe unii adepţi să devină AGNOSTICI, imuni 
la predicile spirituale. 

La ora la care scriu, deja a fost condamnat în primă instanţă la mulţi 
ani de închisoare, doar pe denunţuri de viol, fără probe. Joao nu s-a 
pretins niciodată a fi un sfânt, ci doar un intermediar al spiritelor 
binevoitoare cu oamenii. Ar fi posibil să fi căzut încet-încet sub influenţa 
spiritelor rele, care au profitat de slăbiciunile sale omeneşti şi de 
sensibilitatea sa psihică... 


Cazul Grig 





Cam aşa s-a întâmplat cu tantricul Gregorian Bivolaru în România. 
Pe de o parte, a îndeplinit o misiune importantă de a deschide minţile 
multor români către spiritualitatea orientală. Pe de altă parte, i-a atras 
către corupţie morală. Ambele laturi ale sale au acţionat simultan, fapt ce 
ne buimăceşte cu totul şi ne face să ne îndoim de "discernământul" lui 
Dumnezeu. 

Grig era cunoscut ca un mare amator de femei, dar adepţii lui îi 
scuzau această înclinaţie maladivă, pe motiv că el o face „din 
compasiune” pentru cucoane, că vrea să le ridice spiritual, oferindu-le 
din „energia lui divină”. Şi numai aşa poate el, prin sex. Sau numai aşa 
pot ele primi. Măi, măi, câtă generozitate! 

Pe unii adepţi, recunoaşterea acestor mizerii i-a scârbit într-atât, că 
nu mai vor să audă de spiritualitate, au devenit AGNOSTICI. 

Dar important este să nu confunzi mesajul cu mesagerul. Iar 
mesagerul uman este impredictibil şi imperfect. 

Alţii s-au reorientat către alte căi sau maeştri. Nu s-au lecuit şi încă 
mai speră că Dumnezeu le va revela o cale „autentică”. 

Şi dacă mergi pe o cale AUTENTICĂ, eşti sigur că vei primi Graţia? 
Oare nu ai cunoscut atâţia adepţi cu ştate vechi care încă n-au primit-o?! 
Adyashanti spunea că, dacă buddhismul ar fi o firmă comercială, de mult 
ar fi dat faliment, atât de puţini buddhişti dobândesc mult-trâmbiţata 
iluminare spirituală. 

Îţi oferă oare o cale „verificată” siguranţa realizării?! Tu aşa vrei să 
crezi acuma. Dar pentru ce ar avea nevoie Dumnezeu ca tu să mergi pe o 
cale „autentică”? Ce, nu ţi-ar putea oferi Graţia Sa din simpla ta 
aspirație?! Are El nevoie ca tu să te înregimentezi într-o nouă iluzie?!... 


Cazul Yogananda 





Shelley Trimmer este un mistic american aproape necunoscut, 
care a trăit retras în gospodăria lui. Singurul discipol care i-a continuat 
învăţăturile a fost Goswami Kriyananda din Chicago. 

O altă persoană publică care l-a cunoscut este Ray Grasse. El a scos o 
carte în care a transcris cele patru lungi convorbiri pe care le-a avut cu 
misticul. Cartea se intitulează: „An Infinity of Gods: Conversations with 
an Unconventional Mystic. The Teachings of Shelly Trimmer”. Autorul 
vorbeşte despre ea într-o prezentare la Societatea Teosofică77. De acolo 
am aflat nişte lucruri inedite. 


47 https://youtu.be/RFyz56R8y3Q 

Shelley Trimmer, mistic american 


Shelley Trimmer a locuit câţiva ani la ashramul lui Paramahamsa 
Yogananda. El era singurul văzător de aură din comunitatea yoghină. 
Yogananda l-a plăcut din prima, încât i-a făcut o mare favoare. Pentru a 
fi admişi în ashram, discipolii trebuiau să-şi asume legământul 
celibatului. Shelley a refuzat categoric. Totuşi, Yogananda a făcut un 
compromis, cerându-i să rămână abstinent măcar până când se va 
căsători — ceea ce Shelley a acceptat. 

Apoi a fost iniţiat în toate tainele de kriya-yoga, cu ajutorul cărora a 
făcut progrese rapide. Putând vedea aura lui Yogananda, îşi dădea seama 
de stările suprafireşti pe care gurul le atingea deseori, când nimbul său 
era orbitor de strălucitor. Shelley nu era deloc omul care să se 
prosterneze în faţa cuiva. Totuşi, el i-a relatat lui Ray Grasse că, într-o 
ocazie, s-a aplecat şi i-a sărutat picioarele lui Yogananda, spunând „Mă 
înclin în faţa Divinului prezent în faţa mea!”. 

Cu altă ocazie, Shelley îl privea pe Yogananda în timp ce acesta se 
scufunda în extaz divin şi era fascinat de ceea ce vedea în aura acestuia. 
Când maestrul a revenit din extaz, Shelley l-a întrebat: „Ai fost în 
prezenţa lui Dumnezeu?” Yogananda a încuviinţat din cap. „Şi cum te 
simţi?” „Mukunda e tot Mukunda” (acela era numele lui din naştere). Cu 
aceasta, Yogananda îşi exprima deplina modestie şi reverenţa în faţa 
măreției divine. 

Pe de altă parte, Ray Grasse a înțeles din poveştile lui Shelley 
Trimmer că trebuie să diferenţieze între Yogananda-omul şi Yogananda- 
sfântul. Acesta e un lucru cu totul neobişnuit printre admiratorii 
maestrului, căruia aceştia i se închină şi astăzi ca lui Dumnezeu. 

Shelley cunoştea tehnicile de magie Pow-wow, din tradiţia 
germanilor din Pennsylvania Dutch, unde se născuse. Yogananda ştia 
magia indiană. Cei doi iniţiaţi făceau schimb de informaţii oculte, ba 
chiar şi experimente comune. Odată, au vrut să vadă dacă funcţionează 
vraja de legare a două persoane. În ashram locuia o doamnă respectabilă 
de 70 de ani şi un tânăr de vreo 20 de ani. Tocmai acestora, cei mai 
incompatibili, le-au făcut o vrajă de iubire, ca să se simtă atraşi amoros. 
Se pare că farmecul a funcţionat, dar a fost imediat desfăcut, căci încălca 
două reguli: prima, regula abstinenţei, impusă în ashram, iar cea de-a 
doua, regula liberului arbitru, dată de Dumnezeu tuturor fiinţelor. 

E doar un exemplu pe care l-a dat Ray Grasse, refuzând să mai dea 
altele, dar insistând pe ideea că Yogananda era un simplu om, cu 
defectele şi calităţile sale, ambele prezente. 

Şi mi-am amintit ce aflasem cu mult timp în urmă din relatarea unui 
discipol al lui Sri Yukteshwar, maestrul spiritual al lui Yogananda. Acest 
discipol era prezent în preajma gurului în ultimele sale zile de viaţă, când 
şi Yogananda revenise din America pentru a-i prezenta omagiile sale. Sri 
Yukteshwar decisese să-i lase prin testament organizaţiei spirituale a lui 
Yogananga o mare posesiune materială pe care bătrânul o avea. Lucrurile 
erau deja aranjate, dar când să meargă la notar, Sri Yukteshwar s-a 
răzgândit brusc, nelăsându-i lui Yogananda nicio avere. Acesta a rămas 
perplex, dar n-a spus nimic, având un respect infinit pentru gurul său. 
Concluzia pe care ne-o prezintă discipolul care fusese martor la toate 
scenele este că Yogananda nu era deloc marele sfânt cum îl văd 
americanii. 

Aceste informaţii inedite ne fac să fim ceva mai rezervaţi cu 
închinarea la idolii umani. Orice maestru are o personalitate, cu lipsurile 
şi excesele ei. Dar putem închide ochii la defectele lui, din iubire, 
mulţumind Divinului pentru perlele de înţelepciune transmise nouă prin 
intermediul acestui instrument încă imperfect. 

Din “Autobiografia unui yoghin” aflăm că Yogananda a mai trăit 
un episod dezamăgitor. Discipolii au construit un ashram în Encinitas, pe 
tărmul Oceanului Pacific, într-un peisaj de vis. Totuşi, după câţiva ani, o 
alunecare de teren a distrus totul, lăsând un mare semn de întrebare. 
Unde greşiseră? De ce îi pedepsise Dumnezeu? Iată un alt exemplu de 
dezamăgire spirituală. Explicaţia ar putea fi că aspiranţii se ataşaseră 
prea mult de căminul lor spiritual şi trebuiau să fie desprinşi de 
“materialismul spiritual”. Până la urmă, s-au mobilizat în stil american şi 
au construit un alt ashram şi mai frumos, care dăinuie încă. 

Dialogul dintre Paramahamsa Yogananda și Ramana 
Maharishi 


Yogananda: De ce Dumnezeu permite suferinţa în lume? Nu ar trebui ca 
EI, cu omnipotenţa Lui, să o înlăture dintr-o lovitură şi să rânduiască realizarea 
universală a lui Dumnezeu? 

Ramana: Suferinţa este calea pentru Realizarea lui Dumnezeu. 

Yogananda: Nu ar trebui El să o orânduiască altfel? 

Ramana: Aceasta este calea. 

Yogananda: Sunt yoga, religia ş.c.|. antidoturi pentru suferinţă? 

Ramana: Cine suferă? Ce suferă?... (tăcere) 


Aflând că “suferinţa este calea către Dumnezeu”, parcă ai fi tentat să 
devii un pic agnostic, într-un fel, ca să n-ai nevoie să mergi spre 
Dumnezeu, evitând astfel suferinţa. Dar e doar o păcăleală a minţii... 
Oricum vei suferi, din cauza ego-ului. Suferința este calea pentru 
distrugerea treptată a ego-ului, care te face să suferi şi te ţine separat de 
Dumnezeu. Ego-ul e ca un şarpe ce se otrăveşte cu propriul venin. 


Cazul Marius Ghidel 





Marius Ghidel este un înger de om, trimis la încarnare să ne 
însenineze vieţile cu sfaturile lui din altă lume. Tu ai putea să îi laşi pe 
nişte şmecheri să te fraierească de mii de euro, deşi le cunoşti intenţiile?! 
Marius aşa a făcut, zice că nu s-a putut împotrivi acestui impuls de a se 
lăsa tapat de bani. Dar el este unic în felul lui şi a fost trecut prin această 
provocare nu ca să se laude că, după câteva luni, respectivii şarlatani au 
venit pocăiţi să-şi corecteze hoţia, împinşi de o forţă magică. Nu, ci 
pentru ca acum, în misiunea lui de mentor spiritual, să aibă încă un 
argument forte în sprijinul tezelor sale. EI a fost trecut printr-o pleiadă 
de întâmplări paranormale fascinante tocmai pentru a fi astfel iniţiat în 
nişte taine greu de explicat şi acceptat. 

Marius are mai multe abordări ale problemelor de viaţă, potrivite 
pentru diverse persoane. Uneori vorbeşte despre păcatele pe neam, 
alteori, de scăderea ego-ului prin suferinţă, sau de interferența diavolilor 
provocatori etc. El caută să transmită un mesaj de înţelepciune către 
orice cuget deschis şi sincer, fiecăruia pe înţelesul său. Se adaptează la 
interlocutor, dar are o bază fermă în Cer, de unde îi vine inspiraţia. 

Ce este sigur, învăţăturile sale ne sunt de mare folos ca să suportăm 
nedreptăţile, să ne putem resemna, să înţelegem de ce am suferit, adică 
să dăm un SENS trecutului rănit. Totuşi, nu putem lua de-a gata 

„modelul de acţiune Ghidel” dacă nu ni se potriveşte. El este un 
înger născut fără ego şi trecut periodic prin experienţe magice, care să 
susțină învăţăturile sale înțelepte. Dar noi, majoritatea, nu cunoaştem 
decât realitatea banală a materiei, cu legile sale implacabile. Măcar de ne- 
ar face Dumnezeu şi pe noi părtaşi la asemenea minuni!.. Oare de ce ne 
lasă EI să ne bălăcim în această iluzie mocirloasă?! 

Unii mai credem în minuni şi Îi cerem să ne salveze de suferinţe. 
Rareori ni se dau miracole, dar şi atunci păstrăm o rezervă de explicaţii 
logice. Şi chiar dacă e clar că am primit un semn divin, asta tot nu ne va 
schimba radical, nu vom deveni sfinţi peste noapte. Ne vom mai 
îmbunătăţi comportamentul pe ici-colo, ne vom promite să fim mai 
înţelepţi. Dar asta este mult mai greu decât să respectăm un ritual zilnic, 
de pildă să aprindem candela sau să facem mătănii. Adică, lucruri 
exterioare, destinate cel mult să ne readucă atenţia la interior, pentru că 
avem mintea vraişte. Ăştia suntem noi, cu mintea condusă de ego. 

Îl admirăm pe misticul Marius Ghidel, ba chiar îl iubim sincer, dar 
parcă am fi Cătălina care vrea să se iubească cu Luceafărul! Avem viziuni 
diferite, fiindcă Marius nu are ego, iar noi avem. Încercăm să aplicăm 
sfaturile sale, dar tot ne blocăm la un moment dat, acționăm după vechile 
scheme cimentate în minte. Nici măcar aceste minunate învățături nu ne 
scapă de noi înşine... 

Ba, mai observăm că aceste învățături minunate sunt total contrare 
metodelor psihologice de dezvoltare personală predate la cursuri care ne- 
au costat mulţi bani. Şi atunci, nu mai bine să lăsăm altora învăţăturile 
gratuite, iar noi să credem în cele plătite din greu?! Ş 

Ce să mai zicem de ideea vetustă că femeia trebuie să fie total supusă 
bărbatului, căci bărbatul e capul, iar femeia e trupul?! Amestecând un 
ideal filosofic cu realitatea concretă, Marius şi-a îndepărtat, probabil, 
multe admiratoare. 

Când soarta ne pedepseşte crunt, toată explicaţia nonduală că 
Dumnezeu ne-a făcut un bine scăzându-ne ego-ul ca să fim inundaţi de 
fericire, ni se pare o "vrăjeală", poate. Poate nu ne simţim mai fericiţi, ci 
doar mai slăbiţi, mai neputincioşi, mai goliţi sufleteşte, mai nesimţitori 
sau poate, prea sensibili. De acuma, nu vom mai „cumpăra” nicio 
învăţătură spirituală, vom deveni AGNOSTICI. Sau poate că nu... 

Cazul Isus 





Isus era un maestru spiritual dotat cu puteri paranormale 
extraordinare, pe care şi le-a descoperit în practica sa, supervizată de 
maeştrii indieni şi tibetani. Printre acele abilităţi era şi cunoaşterea 
viitorului. E a aflat că îl aşteaptă crucificarea, destul de curând. Nu este o 
veste plăcută pentru nimeni. Cu atât mai puţin pentru Isus, care mai ştia 
că îl aşteaptă o misiune spirituală grea, printre păcătoşi şi ignoranţi. În 
primul moment, nu s-a împăcat cu ideea că o persoană atât de specială 
urma să moară repede, chinuită şi batjocorită. Ceva nu se potrivea, era 
nedrept, absurd. Şi-ar fi dorit din tot sufletul să schimbe acea 
predestinare total dezamăgitoare. 

Dar la întâlnirea cu loan Botezătorul, s-a produs în Isus marea 
eliberare. Ultimul rest de ego l-a părăsit, rămânând Cristosul pur. Isus- 
omul a murit la botezul din Iordan. Atunci a renunţat complet la 
orice control asupra vieţii sale. Şi-a încredinţat total viaţa în mâinile 
Domnului. 

Au urmat ispitirile din pustiu, care au probat că maestrul devenise 
una cu Voința Tatălui. După multe zile de post negru, mintea începe să 
halucineze. Ceea ce a trăit Isus nu s-a petrecut aievea, ci în mintea sa. 
Dar este cu atât mai elocvent. În momentul când mintea conştientă nu 
mai controlează nimic, ce se întâmplă este numai rodul inconştientului. 
(Swami Shivananda spunea că, dacă vrem să ne evaluăm corect gradul de 
evoluţie spirituală, să analizăm cât de pure ne sunt visele.) Faptul că Isus 
a rezistat ispitelor nu s-a datorat ambiţiei sale sau puterii sale mentale 
obişnuite, cu care făcea miracole. Aceste puteri dispăruseră, nu puteau fi 
aplicate. Doar cele mai profunde straturi inconştiente ale minţii mai erau 
active. Iar acelea s-au dovedit a fi de maximă puritate, rezistând 
atacurilor ultimelor resturi psihice, umbra morţii. 

Abia după această autoverificare că devenise invulnerabil la 
tentaţiile lumeşti si spirituale, Isus Cristos a purces la misiunea sa sfântă 
printre oameni. Este un exemplu care trebuie urmat: să ne verificăm 
permanent stadiul la care am ajuns în urmarea Voinţei Divine. Este 
periculos să pretinzi puteri divine mai mari decât poţi controla, căci te 
vor face scrum. De fapt, această verificare se face automat, e suficient să 
fim conştienţi când are loc. 

Acceptarea pierderii controlului 





Din relatările mai multor iluminaţi spirituali contemporani, se 
observă un tipar similar, pe care l-aş numi "acceptarea pierderii 
controlului” ce precede sau însoţeşte iluminarea şi eliberarea spirituală. 
(Numesc aici drept iluminare etapa temporară prealabilă eliberării 
definitive de ego.) 

De pildă, cineva urmează practici contemplative perseverente, 
intenționând să atingă iluminarea sau samadhi sau satori sau 
Dumnezeirea etc. La un moment dat, simte că, oricât s-ar mai strădui, nu 
poate trece de un prag imposibil. Este momentul când ego-ul trăieşte 
adevărul că el NU controlează rezultatul practicii sale spirituale deloc. Şi 
în acel moment cumplit de abandonare, la unii practicanți s-a petrecut 
minunea: şi-au pierdut ego-ul. 

Alt exemplu, cineva este depresiv, încercând să reziste acestor stări 
mizerabile. La un moment dat, simte că nu va mai putea rezista şi va 
claca psihic, va înnebuni sau altceva extrem de rău i se va întâmpla... 
Chiar înainte de a fi doborât, de Sus vine salvarea. Depresivul este salvat 
de el însuşi, pierzându-şi simţul individualităţii, ego-ul, aterizând în 
lumea fericirii fără motiv, care este aici şi acum. 

Alt exemplu. Oricât ar încerca omul să fugă de o problemă (boală, 
sărăcie, umilinţă etc.), la un moment dat primeşte înţelegerea sau 
viziunea că nu va scăpa de ea, că este fatal să-i cadă pradă. Este o durere 
copleşitoare pentru ego, simțind fără niciun dubiu că nu-şi poate controla 
viaţa, în ciuda tuturor eforturilor pe care le face. Continuă să agonizeze 
cu acest sentiment de neputinţă în faţa sorții până într-o binecuvântată 
zi, când Domnul îi răpeşte ego-ul şi-l lasă liber de griji. 

Tiparul comun pe care l-am putea remarca în toate aceste cazuri şi 
altele similare ar fi acela că eliberarea de ego este anunţată de acea 
senzaţie, manifestată şi în corp, că pierzi controlul vieţii. Pentru ego, 
controlul este viaţa sa, iar lipsa controlului îi anunţă moartea. Nu ego-ul 
grăbeşte eliberarea spirituală, ci el doar este înştiinţat prin aceste stări de 
abandonare că va muri. Eliberarea de ego înseamnă dispariţia sa, 
moartea sa. 


Suicid și egocid 





Suicidul înseamnă distrugerea propriului corp. Să chemi moartea 
ego-ului se numeşte egocid. Ele diferă fundamental. 

Prin suicid, trupul moare, dar ego-ul continuă să trăiască în lumea 
astrală. Nu va fi o viaţă prea plăcută, pentru că suicidul este pedepsit de 
legile divine. Aşa că, cel mai probabil, acest ego fără trup va suferi nişte 
neplăceri, numite de unii "iad" sau "purgatoriu”. 

Egocidul se petrece atunci când Compasiunea Divină coboară peste 
un om şi îi omoară ego-ul, simţul personalităţii individuale. Atunci trupul 
continuă să trăiască frumos, dar fără un ego. Acesta este sensul zicalei 
sapienţiale "Cine moare înainte să moară nu mai moare după ce moare". 

Viaţa fără ego nu schimbă nimic exterior, nimeni nu va înţelege 
transformarea profundă ce s-a petrecut în acel corp-minte. Asta arată că 
vieţuirea omului nu depinde de prezenţa sau absenţa ego-ului. Creierul 
va continua să funcţioneze corect, ba chiar mai bine, având acum la 
dispoziţie mai multă energie, care se pierdea înainte pentru susţinerea 
ego-ului. În momentul eliberării de ego, corpul se detensionează, ceea ce 
disponibilizează energia pentru alte scopuri creative. 

Cel care simte acum o depresie psihică adâncă are ocazia de a 
renunţa la viaţă. Dar nu la viaţa trupului, ci la viaţa ego-ului. El are 
această opţiune magică. Nu trupul este problema. De altfel, cei care 
supraviețuiesc unei tentative de suicid recunosc că regretă actul săvârşit 
într-un moment de rătăcire. Asta arată că ego-ul lor a înţeles că, fără 
corp, va muri. Ego-ul nu vrea să moară, ci doar vrea să scape de suferinţă 
şi alege prosteşte să distrugă trupul în loc să se egocidă. 

Alegerea înţeleaptă ar fi ca omul să invoce Mila Divină pentru a-i 
omori ego-ul. Atunci, cu siguranţă, va dispare şi suferinţa insuportabilă a 
depresiei. Dar trebuie să înţeleagă diferența dintre suicid şi egocid. 

Puţini oameni sunt gata să-şi accepte moartea precum depresivul. 
Este o ocazie rară să scape de ego. Depresivul ar putea să profite de ea şi 
să-i cheme disoluția. Forţa distructivă pe care o are, mai mare ca a 
oamenilor normali, îi poate transforma dorinţa în realitate. 

Dacă va eşua, este semnul că pofta de viaţă a fost mai mare, iar 
depresia se va vindeca rapid. Dacă reuşeşte şi ego-ul e distrus, ar fi un 
suflet omenesc ce a devenit divin. 

După o zi, două de invocare serioasă a egocidului, gândurile 
depresivului se vor schimba, înlocuite de o viziune radical diferită. NU 
spun optimistă, ci de-a dreptul fericită! Poţi fi fericit chiar şi când 
lucrurile merg, prost. 

Egocidul înseamnă să distrugi cauza fundamentală a 
nemulțumirii, a depresiei - uciderea ego-ului. Nu stă în puterea 
omului, dar depresivul are multă forţă distructivă adunată, pe care o 

poate folosi la invocare mai eficient decât vreun căutător spiritual 
anemic. 


Iluminarea e identică, iluminaţii sunt diferiţi 





Iluminatul Richard Sylvester spune că ascetismul (minimalismul) 
are logică, dar este tot o poveste a minţii, pentru că rezultatul este 
incognoscibil. În secolul 21, i-a apărut replica în oglindă prin altă 
poveste, Legea atracției, care spune că fiecare om are abilitatea de a 
atrage toată abundența, ca semn al evoluţiei sale spirituale 
(maximalism). Nondualitatea este extrem, extrem de minimalistă, e cea 
mai neinteresantă poveste. 

Iluminarea (trăirea Nondualităţii) este aceeaşi pentru toţi. Dar ce 
urmează după, diferă de la un iluminat la altul. De aici apar semne de 
întrebare, care până la urmă, ne fac să ne găsim propriul drum, 
neîncercând să semănăm cu niciunul dintre modelele spirituale. Posibile 
diferenţe: 

A) fie iluminatul se adânceşte în contemplare tot mai profundă; B) 
fie spune că nu mai este nimic de făcut, Graţia face totul dacă vrea. 

SAU 1) Se comportă decent, ca un model de înţelepciune; 2) 
Vorbeşte spiritual, dar comportamentul este controversat. 

SAU a) Adună mulţi adepţi în jur, se face cunoscut; b) Stă retras şi 
primeşte, în cel mai bun caz, doar câţiva discipoli, aleşi pe sprânceană. 

Concluzia: Dumnezeu nu rezidă într-un singur om, fie el iluminat 
sau nu. EL este peste tot, şi în iluminați, şi în neiluminaţi. Nu trebuie 
limitat la o formă. Tocmai de aceea, vom fi DEZAMĂGIŢI de orice formă, 
oricât de perfectă ne-ar părea la un moment dat. În ultima instanţă, şi cel 
mai perfect om moare, iar ăsta-i un defect major şi nescuzabil, din 
punctişorul nostru de vedere. 

Maeştrii tradiţionali de Advaita Vedanta (Nondualitatea specific 
indiană) pretind de la discipolii lor o practică spirituală similară cu cea 
din alte căi spirituale din India. Ei se bazează pe ideea universal 
acceptată că "Nu poţi ajunge la Dumnezeu dacă nu-L cauţi 
fierbinte". Dar iată că a apărut mai recent un curent de tip nou, neo- 
advaita, format din iluminaţi care nu-şi spun "maeştri sau învăţători 
spirituali”, ca un gest de frondă. Fi susţin că Dumnezeu se trezeşte în cine 
vrea El, deci nicio practică nu-l poate forţa sau îndupleca să te ilumineze 
pe tine care-L cauţi. Iar ca dovadă citează cazuri de iluminaţi fără 

preocupări spirituale anterioare sau care doar au asistat la prelegerile lor. 
Totuşi, nu-şi arogă niciun merit pentru această realizare. 

În primul caz, maestrul îşi arată compasiunea încercând să-şi ajute 
discipolii, dar şi obligându-i moralmente să îi urmeze sfaturile. Relaţia 
dintre ei este fie permanentă, fie în perioade mai lungi de comuniune şi, 
de multe ori, se manifestă cu efuziuni sufleteşti. În al doilea caz, nu există 
nicio obligaţie reciprocă, iar iluminatul nu se angajează în niciun fel de 
ajutor pentru admiratorii săi. Relaţia dintre ei este ocazională şi total 
detaşată. 

Aşa că, în prezent, peisajul spiritual conţine atât "învăţători" 
tradiţionali care te pun la o practică zilnică, cât şi "dezvăţători” care au 
curajul să le contrazică autoritatea milenară. Aceştia din urmă adaugă 
uluitorul adevăr că iluminarea nu e o stare "mai bună sau mai 
rea" decât neiluminarea, sau, cum spun budiştii realizaţi, nirvana e 
totuna cu samsara. Prin urmare, peisajul spiritual s-a echilibrat şi 
poţi alege după credinţa ta... 

Nu ne putem opri să ne întrebăm de ce, dacă Absolutul este unic şi 
acelaşi, de ce atunci se exprimă atât de diferit prin diverşi iluminaţi. N-ar 
trebui să fie o unică expresie umană a Ceea-ce-este-neschimbat? 

Aceşti iluminaţi susţin cu tărie propriul punct de vedere, care, de 
fapt, nu le aparţine, ci este expresia directă a Divinităţii, prin ei. Toate 
diferitele expresii îi aparţin Lui. Poate că Divinului îi place lupta de idei, 
fără un motiv anume, doar de dragul variaţiei. 

Aş completa răspunsul astfel: În fiecare om este încarnat un Spirit, 
iar Spiritul este chiar Absolutul, dar uşor nuanţat. Spiritele 
trăiesc identic Absolutul, dar îl exprimă în lume diferit, conform nuanţei 
lor specifice, unice. 

Putem înţelege aceasta privind următorul tabel, umplut cu diverse 
nuanţe de alb folosite în web-design şi diferenţiate de ecranul 
computerului dv. Probabil că le veţi percepe pe toate drept acelaşi "alb", 
dar vă asigur că respectă întocmai codurile culorilor scrise deasupra lor, 
diferite între ele. Aşa este şi cu Spiritele individuale: sunt albul Absolut, 
dar într-o infinitate de nuanţe. 


4FFFFEF 4FFFEFe 4FEFeFEF 4FeFFFF 4FFFefe 4FeFeFF 4FeFFFe 4FeFEFe 


Mai sus sunt codurile html, uşor diferite, pentru nuanțele de alb 
Unii nondualişti ar putea refuza această explicaţie, dar ce ar putea 


pune în loc? Ar fi două alternative. Fie diversitatea se datorează 
diferenţelor dintre corpul-minte al iluminaţilor. Dar asta ar însemna că 

manifestarea Absolutului ar depinde decisiv de ceva material şi iluzoriu, 
în loc să fie invers. Fie diversitatea este Voința Divină de a se manifesta 
unic. Dar atunci ne întoarcem la explicaţia spiritistă, unde Spiritul exact 
asta este: un Atribut unic al Absolutului cu o infinitate de Atribute. 


Povești, iluzii 





Ego-ul spiritual este o poleială mentală cu care ne învelim ego-ul 
lumesc. Când ea cade, te vezi cum ai fost dintotdeauna: un om egoist, 
centrat pe simţirile, emoţiile, gândurile, obiectele tale. Dar acum, în plus, 
un agnostic, un dezamăgit spiritual, un deziluzionat. 

Sau poate că vei continua să rătăceşti din poartă în poartă cu cerşitul 
de spiritualitate. Vei tot schimba o iluzie spirituală cu alta... 

Din Studiile karmice ale doamnei Nina Petre reiese un lucru 
foarte clar: spiritul poate fi într-o încarnare un vraci, shaman, profet, 
preot, maestru spiritual, ce mai, un geniu printre semeni. lar în 
următoarele, un om obişnuit. Unde-i saltul ăla evolutiv la care ne 
aşteptam?! Sri Aurobindo devine Michael Jackson. My God!... E clar că 
spiritul nu pune preţ mai mare pe o viaţă spirituală în sens tradiţional 
decât pe o viaţă lumească! Fiecare are importanţa ei, la momentul 
potrivit, în succesiunea încarnărilor. Spiritul lui Michael Jackson 
mărturisea că, în următoarea încarnare şi ultima, speră să ajungă un 
bun scriitor... "Numai atât"?! se miră mintea omului... 

Credeţi că numai religiile promit că exclusiv credincioşii lor vor avea 
parte de fericire veşnică? Nu, chiar şi unii „nondualişti” îi momesc cu ce 
pot pe adepţii lor: că numai dacă te eliberezi nu vei mai muri, sau că 
numai aşa scapi de reîncarnarea pe această planetă a durerii etc. Momeli, 
iluzii — folositoare şi astea la ceva, neîndoielnic... până îţi dai seama că e 
o păcăleală cu bune intenţii. Însăşi ideea că poţi face ceva ca să intri în 
Nondualitate este o iluzie. 


Religia și elefantul roz 





Ai auzit, probabil, de experimentul psihologic în care ţi se cere să NU 
te gândeşti la un elefant roz. Eşti gata? Începe! Deci NU te gândi la un 
elefant roz. Poţi?! Păi, nu poţi, că întâi trebuie să te gândeşti la elefantul 
roz, pe care apoi să-l ştergi din minte. 

Aşa e şi cu religia. Dar nu intenţia religiei este greşită, ci modul cum 
mintea omenească o transformă în ceva ce poate pricepe. Dar ce mintea 
poate pricepe nu este țelul suprem al religiei. Asta-i problema. 

Şi în nondualitate e la fel. Zice să elimini ego-ul, dar tot cu ego-ul 
lucrezi. Cum faci asta? Ar fi mai simplu să-ţi tai craca de sub picioare. 
Dar aici eşti total în aer, pluteşti, şi poţi tăia doar aerul. Sunt chestiuni 
atât de rafinate, încât sunt foarte grele. 

Chiar şi mediumii, clarvăzătorii, maeştrii care au Spirite Superioare 
ca îndrumători, deseori sunt făcuţi să creadă diverse poveşti. Sunt 
spiritele mincinoase? Nu, ci e vorba de faptul că propria noastră 
structură mentală solicită neapărat o ILUZIE, o POVESTE. Dacă spiritele 
s-ar opune acestei tendinţe fireşti şi ne-ar vâri Adevărul Suprem pe gât, 
credeţi că le-am mulţumi?! Dimpotrivă, le-am respinge şi am încheia 
colaborarea. 

Celebrul medium brazilian Chico Xavier spunea că spiritul său ghid, 
Emmanuel, i-a mărturisit: „Câteodată, trebuie să amâni adevărul”. 

Spiritele ştiu foarte bine că oamenii nu pot fi de încredere şi-şi 
păstrează mereu câte un as în mânecă. Ne dau cât şi cum putem duce. Şi 
astfel, poveştile unui înţelept pot fi asemănătoare sau foarte diferite de 
ale altuia. Fiindcă fiecare înţelept are o personalitate originală, pe care s- 
a mulat o anumită învăţătură şi experienţe. De aceea, este normal ca să 
avem o mai mare afinitate cu unii şi nu cu alţii. 

Dar, speculând puţin, problema e şi mai profundă. 


Ego-ul îi vine în ajutor lui Dumnezeu 





Cum?!? Ego-ul Îl ajută pe Dumnezeu? Dar mereu, mereu ai spus 
invers... 

Da, prin nesfârşita lui imaginaţie, ego-ul face ca orice metodă 
spirituală să eşueze când ajunge la îndemâna lui. Pe de altă parte, 
Dumnezeu vrea ca nimic să nu se repete, inclusiv ca fiecare trezire 
spirituală să fie unică. 

Dacă am fi fost nişte roboţei, era de ajuns una şi aceeaşi cale 
spirituală, cu rezultate ştiute dinainte. Dar Dumnezeu vrea să fie 
descoperit de fiecare om în felul lui, după unicitatea proprie. Iar dacă nu 
se trezeşte spiritual în această viaţă, nu-i nicio grabă, nu-i nicio pierdere, 
va rămâne să viseze în iluzia materiei ca şi până acum, lumea va rămâne 
aceeaşi... Totuşi, dacă îi este dat să se trezească, nu va mai fi lăsat să 
doarmă şi se va trezi! 


RĂZVAN-ALEXANDRU PETRE - Eseuri pe teme spirituale 2020 pag. 214 


Dumnezeu se bucură ca un copilaş când vreun pământean Îl 
descoperă. Ce simplu ar fi ca Domnul să ne ia vălul de pe ochi chiar 
acum! Chiar acum L-am vedea pe EI şi iluzia cosmică în care trăim. Dar 
asta nu L-ar satisface. E ca şi cum ai primi un joc de puzzle gata rezolvat. 
Nu te poţi bucura de el decât când îl rezolvi tu personal. 

Lui Dumnezeu îi plac provocările şi are ac de cojocul oricărui ego. 
Mai ales când e un ego spiritual! De obicei, ego-ul tău lumesc trebuie 
pregătit şi transformat într-unul spiritual, ca să capeţi nişte aşteptări, să 
creezi nişte emoţii, să visezi la întâlnirea cu Domnul. Altfel, dacă ar veni 
EI peste tine nitam-nisam, parcă te-ai simţi violat, nu-i aşa, egoşel mic?! 

Dar cu tine, Dumnezeu e foarte grijuliu şi sensibil, îţi pregăteşte 
calea uşurel, cu momeli, promisiuni, povestioare şi iluzii spirituale. Îţi 
pui toată credinţa într-o învăţătură, o şcoală, un maestru spiritual. Poţi 
reuşi din prima sau poţi ajunge în impas, cerându-ţi transferul. Ultima 
variantă — dacă Dumnezeu a preferat alt context pentru a-ţi da Graţia Sa. 
Ceva nu se potrivea, tu trebuia să te trezeşti altfel. 

De pildă, trezirea energiei Kundalini este o metodă dură şi rapidă. Ţi 
se toarnă o găleată de apă în cap ca să te trezeşti brusc. După extazul 
formidabil de început, urmează „noaptea neagră a sufletului”, 
insuportabilă. Atunci te confrunţi cu cele mai negre umbre ale psihicului, 
intri într-o gravă depresie. De fapt, este o criză de conştientizare a 
defectelor tale, pe care trebuie să le arzi cu laserul conştiinţei divine la 
care tocmai ai avut acces, prin Graţie. 

Alt exemplu, te poţi trezi treptat şi să conştientizezi că ţi se apropie 
sfârşitul inevitabil. Sau, într-o iluminare bruscă, trăieşti o frică foarte 
intensă de extincţie, dar pe o durată de câteva minute, maximum câteva 
ore. 

Dumnezeu vrea să existe NENUMĂRATE metode de realizare, ceea 
ce înseamnă că nu există NICIO cale spirituală sigură, ci sigură este 
doar Voința Divină. E Jocul Lui, foarte complicat, greu de înţeles, 
jucat magistral în toate detaliile. Când, după ce ţi-ai făcut toate temele 
conştiincios, constaţi că numai Voința Divină e suverană, cam devii un 
pic AGNOSTIC. 

Un pic nu strică! Înseamnă că ai renunţat la iluziile minţii... 
Speranţa e ultima iluzie, de care căutătorul trebuie să scape ca să nu mai 
caute nimic. Rămâi fără speranţe, suspendat în neant, dorind să nu mai 
doreşti nimic şi, totuşi, foarte viu, sensibil, bucuros de frumuseţe şi 
iubire. Atât. 

Dumnezeu a dat liber la opinii 





Dumnezeu a dat liber la păreri în Creaţia Sa. Oricum, nu vom găsi 
niciodată un adevăr unic pe Pământ. Prin urmare, nu este greşit să-ţi dai 
cu părerea în orice, dar să fii sincer şi cu argumente. Nu numai în 
chestiunile lumeşti, ci şi în cele spirituale. Nici în acestea din urmă nu 
există uniformitate, fiecare şcoală de gândire are propria sa dreptate, 
validată prin diverse succese de-a lungul timpului. Desigur că nu toţi 
activiştii au acelaşi succes metafizic, dar speră negreşit că sunt pe calea 
cea dreaptă. Şi de fapt, orice cale duce undeva. Până la urmă, chiar şi 
greşelile majore te fac mai înţelept. 

S-ar putea oare spune că unele căi spirituale te duc la Adevăr, iar 
altele nu, deci că există o ierarhie de valori, o ordine de prioritate? Nu. 
Toate sunt la fel de iluzorii. Diferenţa este în decenţă: unele sunt mai 
decente decât altele. 

Totuşi, dacă îţi este dat să te trezeşti, aproape sigur că vei cunoaşte 
una sau mai multe căi ale înțelepciunii, stă în natura firii de a te apropia 
de Dumnezeu. Trezirea vine pe cale, dar nu datorită ei. Fiecare om 
este un căutător unic şi va primi ceva diferit de alţii din acelaşi grup. 

Când Dumnezeu te atrage spre EI, simţi nevoia să-l ieşi în 
întâmpinare, să-L onorezi prin faptele tale. Învățăturile spirituale te 
purifică, iar tehnicile spirituale te obişnuiesc cu stări mai ciudate, 
pregătindu-te pentru cea mai ciudată realitate: Iluminarea. 

Dar niciun maestru, nici măcar după Trezire, n-a izbutit să explice 
cum o tehnică devine Realizare. Cu atât mai mult cu cât Realizarea, de 
multe ori, apare din senin, nu în momentele de practică. Acea clipă 
magică va rămâne un mister veşnic, numit Graţia divină. 

„Primul yoghin al lumii”, cum este numit Shiva, a descris 112 metode 
de iluminare în textul antic „Vijnana Bhairava Tantra'8. Totuşi, mai 
degrabă ele trebuie înţelese a fi 112 contexte diferite în care a apărut 
iluminarea la un eşalon de înţelepţi. Metodele în sine nu sunt garanţii 
pentru Realizare, ci doar pregătesc atmosfera sau sunt atmosfera în care 
a apărut Iluminarea uneori. 


«În ce constă forţa unui aspirant spiritual? În lacrimile sale. Mama nu 


rezistă dorinţei pruncului care plânge. La fel acordă şi Dumnezeu graţia 
supremă celui care plânge de dorul Lui.» (Ramakrishna) 


48 https://yogitonics.com/shivas-112-ways-to-attain-enlightenment/ 

Întâlneşti un maestru de pe ale cărui buze Dumnezeu picură 
nectarul înţelepciunii. Simţi că are dreptate în tot ce spune, că este alesul 
Domnului. Dar apoi, vezi un alt maestru spiritual care te farmecă, dar 
este altfel, iar Domnul vorbeşte şi prin el. Şi mai găseşti şi alţi maeştri de 
la care ai ceva de învăţat. Iar acum eşti într-o mare dilemă. Pentru a te 
realiza spiritual trebuie să-l urmezi doar pe primul sau ar trebui să iei de 
la fiecare câte ceva? Eşti foarte confuz... 

Ei bine, pentru realizarea spirituală va trebui să îl cunoşti, la 
momentul cuvenit, pe Maestrul interior. Spiritul tău ştie cel mai 
bine ce ai nevoie ca să vă fie bine la amândoi. Tu, să te dezvolţi uman, iar 
el, să evolueze spiritual. 

Nicio învăţătură exterioară nu este creată special pentru tine. Ea este 
o sinteză a multor oameni, vremuri, experienţe. Învățătura creată special 
pentru tine vine în capitole separate, pe măsură ce treci prin viaţă, fiecare 
exact la momentul potrivit. Şi vine de la Spiritul tău. Îţi vorbeşte în tăcere 
sau prin semne şi coincidenţe exterioare, prin imbolduri, dorinţe şi 
gânduri. Este calea intuiţiei spirituale, brodată pe viaţa de zi cu zi. 

Dacă am face o colecţie din toate învăţăturile, teoriile şi observaţiile 
asupra lumii, am vedea că, la aceeaşi problemă, primim soluţii sau reţete 
variate, oarecum la fel de eficiente. Poţi aborda orice situaţie de viaţă 
prin una sau alta din acele metode, după dorinţa şi rezonanţa ta cu ea. 
Totuşi, fiecare învăţătură are şi o parte specială, distinctă de oricare alta, 
total originală şi de neînlocuit cu altceva. Poate fi ceva foarte mărunt, 
neobservat, sau prea ciudat pentru a fi luat în seamă. Şi poate că toată 
truda prin care a luat naştere acea vastă învăţătură a meritat doar pentru 
acea mică contribuţie originală. În rest, ai putea găsi altundeva idei mai 
interesante, mai eficiente, mai apreciate. Dar valoarea ei stă tocmai în 
acea mică parte diferită. 


Spiritualitatea se înfundă în Nondualitate 





Omenirea abordează spiritualitatea gradat. Întâi este animismul, 
prin care oamenii cred că obiectele, fiinţele şi locurile au un spirit cu care 
se poate discuta şi negocia. Apoi apare politeismul, ce recunoaşte 
supremaţia zeilor asupra spiritelor obişnuite, zei care comandă marile 
fenomene naturale şi destinele oamenilor. În final, apare monoteismul, 
un politeism concentrat, având în centru pe Stăpânul zeilor (DomnuZeu). 
Toate aceste stadii sunt explicate de ştiinţa spirituală modernă. 

Însă mai există un nivel, Nondualitatea, care susţine, în mod straniu 
şi fără legătură cu celelalte curente spirituale, că tot ce există este o unică 
Fiinţă sau Dumnezeul absolut sau  Conştiinţa manifestată şi 
nemanifestată, creaţie şi Creator. Pentru a nu se confunda cu Dumnezeul 
monoteiştilor (care este Zeul suprem al manifestării dualiste, al Creaţiei), 
ar trebui găsită altă denumire pentru Fiinţa Nonduală. De pildă, ETOT+ 
(tălmăcit: “este totul şi încă mai mult”). ETOT+ se exprimă în Creaţie 
prin Dumnezeu, adică, Absolutul se proiectează natural în creaţie sub 
forma Dumnezeului iubirii, binelui, adevărului. Dar în lumea relativităţii, 
iubirii i se opune automat ura, frica, care sunt atribuite lui Anti- 
Dumnezeu (Satan, Lucifer etc.). 

În cele din urmă, toţi sfârşim în Nondualitate. Acest domeniu îi 
atrage mai ales pe căutătorii spirituali care simt că n-au găsit împlinirea 
pe o cale spirituală "normală". De fapt, în toate tradiţiile există indicaţii 
directe sau mai voalate către Nondualitate (ETOT+). Răspunsul final se 
găseşte în ea. Dar e atât de simplu, încât te simţi un prost că nu l-ai 
observat sau înţeles deja. În acest sens, Nondualitatea este 
dezamăgitoare, nu e acel Big Bang pe care îl visai. Te trezeşti dintr-un 
vis de mărire ridicol. Nondualitatea îţi pune capăt căutării, dar fără a 
găsi ceea ce sperai tu să găseşti. 

Putem compara spiritualitatea dualistă cu o maşină de curse care 
goneşte pe autostradă, lăsând în urmă toate celelalte maşini. La un 
moment dat, coteşte pe un drum lăturalnic, care curând devine 
neasfaltat, prăfuit şi cu gropi. Bolidul e obligat să-şi reducă mult viteza. 
Iar când drumul devine plin de noroi, maşina se împotmoleşte şi se 
opreşte complet. A atins Nondualitatea. Spiritualitatea se înfundă în 
Nondualitate, punctul terminus al oricărei căutări febrile, al goanei spre 
Dumnezeul de la capătul autostrăzii fără sfârşit. 

21 martie 2020 

CREDINȚA PURĂ NONDUALISTĂ 


Capitole: 

Credinţa nu trebuie pusă în practică | Ambivalenţe | Meditaţia | 
Practica spirituală măreşte şansele de a păstra iluminarea? | Sinceritatea 
aspirantului | Vei găsi când vei abandona pretenţiile | Disputa dintre 
advaita tradiţională şi neo-advaita | Neo-advaita abrogă căutarea spirituală | 
Inţelepciunea vechilor maeştri indieni | Modelul celor trei Realităţi | Mai 
multe “Nondualităţi” | Dumnezeu este o intersecţie | Inţelepciunea şi 
compasiunea se câştigă cu efort | Cum rezolvă ego-ul “problema Divinităţii” | 
Disciplină vs. practică spirituală | Zorii trezirii spirituale | Pericolul căutării 
„eliberării” | Povestea nondualităţii | Citate neo-advaita şi corelate 


Nu poţi face troc cu Dumnezeu. Nu fi un materialist spiritual! 
Aproape că numai asta vedem în religiile popoarelor: cum vor să profite 
de Atotputernic. A, da, poţi face troc cu spiritele inferioare. E foarte 
simplu. Majoritatea oamenilor o fac în mod inconştient: sunt manipulaţi 
de aceste entităţi în schimbul unor plăceri jalnice şi câştiguri fără valoare. 
Iar vrăjitoarele au făcut din trocul cu demonii o meserie bănoasă. E 
problema lor. Una foarte gravă. 

Dar a avea credinţă pură înseamnă a nu cere nimic material în 
schimbul ei. Nu vrei să-ţi rezolvi niciun interes cu ajutorul ei, nu vrei 
aprobarea semenilor, nu vrei niciun miracol, nimic, nimic exterior. Eşti 
dedicat total idealului tău, deşi nu te răsplăteşte fizic. Desigur că simţi o 
satisfacţie şi ai propria busolă interioară care-ţi confirmă justeţea 
credinţei tale. Altfel, n-ai fi decât un nebun cu idei fixe. Când vezi că mai 
există şi alţi adepţi, eşti şi mai motivat. 

Credinţa pură se referă la Dumnezeu, într-o descriere sau alta: 
Conştiinţa, Prezenţa, Fiinţa Unică, Absolut, Libertate, Bine, Adevăr, 
Frumuseţe, Ceea ce nu poate fi descris etc. Ce bine-ar fi să nu trebuiască 
să-L numim sau teoretizăm, ca să nu ne mai certăm pe teme religioase! 


«Dumnezeu Moş Crăciun! Motivul pentru care orice dorinţă este un păcat 
este acela că dorinţa se bazează pe conceperea unui Dumnezeu care dăruieşte 
sau refuză să dea. De asemenea, dorinţa se bazează pe primirea a ceva sau a 
cuiva sau al vreunui loc altul decât Dumnezeu.» (Joel Goldsmith) 

Credinţa nu trebuie pusă în practică 





În spiritualitatea nondualistă, credinţa se exprimă foarte simplu 
în idei ca următoarele: “Totul este Una. Cu toţii suntem aceeaşi 
Fiinţă unică. Nu există decât Conştiinţa absolută fragmentată 
sub forma obiectelor şi ființelor din lumea fenomenală. 
Universul este o aparenţă, o creaţie a Conştiinţei Divine. 
Numai Absolutul există, iar restul e visul Său. Nu există cineva 
separat aici care suferă.” ş.a.m.d. 

Dacă rezonăm cu nondualitatea, să ne păstrăm această credinţă 
PURĂ. Adică să nu o punem în practică în niciun fel! Orice amestec 
al minţii o va perverti. Chiar şi încercarea de a o înţelege raţional este 
iraţională. Dar acum nu am ce face, trebuie să vorbesc despre ea. E un 
compromis constructiv. 

Tot ce poţi FACE, ca ego, este să-ţi aduci aminte cât mai des de 
credința nonduală sub expresii de genul: “Tu, duşmanii tăi, prietenii 
tăi sunteţi una şi aceeaşi Conştiinţă ce-şi închipuie că e 
multiplă”. Dar nu repeta afirmaţiile mecanic, ca pe o mantră. Ci repetă 
starea de bine, senzaţia de dilatare, detaşare şi căldură sufletească ce 
apare când te scufunzi în acest ideal. 


De la iluminata Lisa Cairns: Să accelerezi (sau să încetineşti) procesul de 
Trezire este un vis frumos, dar imposibil. Putem afla informaţii utile de la 
iluminaţi, dar ele nu garantează o transformare energetică. Dacă te simţi 
frustrat că nu poţi accelera acest proces impersonal, treci la nivelul dualist, 
personal şi fă meditații, lucrează pe chakre (de exemplu, masează plexul solar 
ca să-ţi treacă nervii). 


Este o credinţă, pentru că nu o poţi verifica obiectiv. Trebuie să 
accepţi doar că atâţia înţelepţi şi maeştri remarcabili nu ne-au păcălit 
promovând-o. Ce interes ar fi avut?! Această statistică pozitivă ar fi 
singurul instrument ştiinţific de validare. Un semn subiectiv, dar real ar 
putea fi, de pildă, o căldură ce-ţi învăluie inima când te concentrezi pe 
adevărul afirmațiilor nonduale. Sau relaxarea şi liniştea ce te cuprinde. 

Este o credinţă pură, pentru că nu poţi profita de ea în vreun fel. 
Nu-ţi aduce nici avantaje, nici dezavantaje, nu te schimbă la exterior cu 
nimic. De fapt, nici nu trebuie să-ţi doreşti marcaje sau transformări 
exterioare. Ai hrăni ego-ul tău spiritual. Această credinţă nu e în favoarea 
ego-ului, dimpotrivă, îl va strivi. 

Dumnezeul nondual, Absolutul nu este un Zeu care îi răsplăteşte 
întotdeauna pe cei buni. Nu, pe acela îl poţi găsi doar în religii. 

Nondualitatea e dincolo de bine şi rău, deci te poţi găsi în situaţii 
dramatice, deşi eşti deja iluminat. Omul iluminat nu se consideră mai 
bun sau mai merituos. Ci doar e “Conştient că Totul este Unul. 
Există o singură Fiinţă imaterială care a luat şi ia permanent forma 
tuturor creaturilor bune şi rele. În lumea fenomenelor se petrec multe 
lucruri bune şi rele atât celor buni, cât şi celor răi. Nu înţelegi de ce, dar 
asta nu te deranjează, fiindcă, prin iluminare, nu mai ai un ego care să se 
lamenteze, să pretindă şi să aibă mereu altă părere. 


«De ce Sufletele avansate, chiar practicanți şi profesori, încă se mai 
confruntă cu boli şi alte probleme? Oricare ar fi gradul de conştiinţă muritoare 
sau materială care încă a mai rămas în ei, ea se exprimă. Nu există conştiinţă 
care să nu se exprime şi chiar un mic rest de conştiinţă umană se va exprima în 
termenii de bine sau rău omenesc. Aceasta este legea. Acestea două rămân 
alăturate până când conştiinţa spirituală se dezvoltă în aşa măsură, că simţul 
material este dezrădăcinat. Chiar şi Învierea [lui Isus] a prezentat un sens 
material al corpului, cu toate semnele greşelilor umane. În Ridicarea la Cer este 
revelată spiritualitatea pură.» (Joel Goldsmith) 


Ambivalenţe 





Există atâta confuzie în lume, fiindcă nu există bine şi rău în formă 
pură. Orice bine poartă un rău potenţial în sine şi invers. Tot aşa, orice 
afirmaţie poate fi contrazisă cu argumente imbatabile. Orice metodă 
spirituală are şi o contrametodă care duce în acelaşi loc. Ai putea juca 
rolul de “Gică contra” tot timpul, chiar dacă te-ai contrazice şi pe tine 
însuţi, demonstrând că totul poate fi răstălmăcit în lumea cuvintelor şi a 
gândurilor. 

Mintea are întotdeauna DOUĂ feţe, este duală. Din nondualitate poţi 
vedea ambele perspective. De fapt, există multe perspective simultane 
asupra aceleiaşi chestiuni. Înspre non-dualitate indică tăcut orice diadă, 
triadă sau altă multiplicitate. 


“Unde se adună doi sau trei în numele Meu, SUNT şi Eu în mijlocul lor” 
(Matei 18:20) 


Acest citat are şi alt sens, anume că orice preocupare spirituală 
originează din Nondualitate. 

Acesta e ADEVĂRUL 





Fig. Perspectivele diferite ale aceluiaşi Adevăr 


Meditaţia 





Credinţa nonduală este intermitentă — doar când îţi aduci aminte de 
ea. Este o credinţă, o poveste, un produs al minţii, nu o trăire/trezire 
permanentă. Totuşi, când te concentrezi ferm pe idealul nondual, el ar 
putea deveni o trăire reală. Pentru asta, trebuie întâi să înlături 
prejudecățile şi criticismul ego-ului mental. Şi să te laşi relaxat sub 
efectul acestei idei măreţe: “Eu sunt Conştiinţa Universală, sunt 
Conştiinţa Universală”. 

Deci efortul tău (tapas) ar avea două aspecte: a) Să ţi-l aminteşti cât 
mai des. b) Să te scufunzi în ideal. Aici îţi poate folosi antrenamentul de 
a-ţi linişti mintea în prealabil. Dar nu vizualizezi nimic, ci atragi o simţire 
a întregirii. E ca şi cum, în vis, auzi o voce: “Trezeşte-te, nu mai visa! 
Cine, eu, visam?” Oricât de dulce ar fi somnul, te vei trezi până la urmă. 

Secretul este că mintea primeşte o misiune imposibilă. Ea nu-şi 
poate imagina cum e să fii totul. De aceea, se odihneşte puţin. Tocmai în 
acel moment de tăcere, iese singur la iveală simţul totului. El există 
dintotdeauna chiar sub minte. Pentru o secundă sau două sau mai mult, 
mintea crede că a reuşit, că a imaginat tema propusă. E bine să fie 
mulțumită, ca să repeţi procedeul cu plăcere, cât mai des. 

În general, nu-i neapărată nevoie să-ţi goleşti mintea de gânduri, 
procedeu ce poate fi anevoios pentru tine. E de ajuns să-i dai minţii să 
rumege un gând de genul: “Personajul pe care eu îl joc nu e mai 
central decât celelalte personaje” Sau altă afirmaţie nondualistă, de 

pildă, “Experienţa are loc acum, dar nu există nicio persoană 
sau obiect aici. Doar experienţa în sine contează pentru 
Nimicul care a declanşat-o din nimic. Lumea în care se petrec 
fenomenele este o iluzie creată pentru ca ele să aibă unde 
apare.” 

Chiar dacă rezultatele nu se vor arăta imediat, însuşi faptul că te-ai 
apucat să aplici să meditezi la aceste lucruri are o semnificaţie aparte. 
Este semnul obiectiv că tu chiar crezi în acest ideal, de neînțeles altora. 

Nondualitatea este o doctrină de neînțeles sau de neacceptat şi, mai 
mult, nepractică. Este cu totul din altă lume. Numai un om special va 
îndrăzni să se apropie de acest domeniu. Nu este un compliment, ci o 
concluzie logică. Ba, mulţi ar spune că eşti nebun. 

Dar nebunul are o poveste particulară în care crede neabătut. 
Iluminatul nu are nicio poveste, ci proclamă sfârşitul tuturor poveştilor. 
Este opusul nebunului. Totuşi, este mai greu de suportat decât un nebun. 
Pentru că întreaga lume suferă de o formă de nebunie, adică ea crede în 
poveştile minţii. Singurul defect al nebunului este că povestea lui nu se 
potriveşte cu a celorlalţi. Atât. Nebunul poate fi înţeles de semenii săi, 
doar că nu este aprobat. 

Dar este imposibil pentru lume să priceapă ce vrea să spună un om 
trezit spiritual, care este mai "straniu" decât un extraterestru. 


Practica spirituală mărește șansele de a păstra 
iluminarea? 





Aforism zen: «Iluminarea este un accident, dar meditaţia ne face mai 
predispuşi la accidente.» 9 


Ieşind din cercul strâmt al zenului, aş înlocui cuvântul meditaţie 
prin preocupare sau constantă aducere-aminte de Adevăr. Adevărul 
este că există o singură Fiinţă Unică, iar multitudinea şi 
separarea sunt doar o aparenţă jucăuşă. Sunt ceva interesant 
apărut din Nimicul tăcut. Minunat! 

Mă gândesc acum la acei căutători spirituali care au o trezire 
spirituală, dar revin la modul egotic de a se comporta. Maeştrii de pe 
internet ne relatează că au astfel de discipoli sau doar clienţi ocazionali. 
Ce-i face oare să se întoarcă de la percepţia cosmică la mica bucăţică de 
ego? 

Trebuie să clarificăm că iluminarea nu este eliberarea totală şi 
definitivă de ego. Aici vorbim, cel mai probabil, despre o trăire 
iluminatorie de tip satori, temporară (chiar de câteva secunde sau mai 
mult), care îşi prelungeşte efectele după revenirea la starea obişnuită. Nu 
poţi rămâne acelaşi după ce ai trăit experienţa de satori, de extaz. Dar, cu 
timpul, poţi reveni la vechile obiceiuri mentale şi chiar să uiţi de el. După 
un extaz ocazional, e nevoie de un oarecare efort responsabil de a rămâne 
în siajul beatific al acestuia. Altfel, inerția samskaras-urilor te va trage 
înapoi la preocupările şi perspectivele tale mărunte. 

Iată care ar fi necesitatea unei practici spirituale, oricare ar fi ea: a-ţi 
purifica structurile mentale ca să îţi doreşti reîntoarcerea acelei Graţii de 
ocazie. Iluminarea nu este o explozie de lumină, ci un abis întunecat. Nu 
este o simfonie, ci o tăcere adâncă. Cel nepregătit s-ar putea îngrozi sau 
plictisi de atâta linişte transcendentală. 

În concluzie, în virtutea unui simplu mecanism psihologic, o practică 
constantă te face mai puţin predispus la a uita de starea de iluminare 
după ce Graţia de moment dispare. (Nu e vorba că practica ar fi produs 
iluminarea.) Dacă vei tânji spre repetarea trăirii, poate că Dumnezeu ţi-o 
va oferi din nou, tot mai des, până când nu va mai dispărea. În acest fel, 
prin faze succesive, au primit eliberarea cam toţi cei numiţi de noi 
“eliberaţi”. 

Conform tradiţiei înţelepciunii indiene, practica pentru cunoaşterea 
Sinelui (Atma-vichara) are trei aspecte: ascultarea adevărului despre 
Natura noastră Absolută, reflectarea asupra acestui Adevăr şi meditaţia 
profundă asupra acestui Adevăr — până când ajungem la convingerea de 
nezdruncinat că NU suntem personalitatea egotică sau individuală, ci 
identitatea noastră reală este Conştiinţa suprapersonală, transegotică. 

Privind lucrurile mai detaşat, cine este cel care renunţă la iluminare? 
Poate fi altcineva decât Sinele?! Nu. Sinele este cel care nu-ţi dă 
iluminarea când i-o ceri. Oare de ce?! Sinele este cel care te face să 
renunţi la viziunea iluminatorie. Oare de ce?! Dar tot Sinele este cel care 
te iluminează şi apoi te eliberează definitiv de ego. Oare de ce şi cum?! 
Nu avem răspunsuri la acestea, nici la multe alte întrebări fundamentale. 
Dumnezeu ştie, Dumnezeu acţionează, Dumnezeu decide totul. 


Sinceritatea aspirantului 





Deocamdată, eşti un ego cu o credință pură nonduală. Nu trebuie să 
te comporţi diferit, mai “spiritual”. Fii exact ca înainte, vezi-ţi de 

treburile şi interesele personale. Nu-ţi imagina scheme de comportare 
sau atitudini ale “iluminatului”. Ar fi tot o păcăleală a minţii tale. Nu. Fii 
cât se poate de sincer şi natural, integrat în lume. Funcţionezi în regim de 
ego şi ai nevoie de o credinţă. 


Credinţa pură nonduală poate fi comparată cu o dronă de jucărie care 
pluteşte deasupra capului tău, mângâindu-ţi creştetul cu fluxul de aer stârnit 
de motoraşele electrice ale aparatului zburător. Credinţa nonduală nu e nici 
teorie intelectuală, nici aplicaţie practică, e doar o adiere a Adevărului. 


Ce să FACI să simţi Adevărul mai puternic? Să-ţi aduci aminte de El 
cât mai des. Dar nu e puţin lucru! Orice altceva ai încerca, te vei 
amesteca în armonia lumii cu mintea ta bine-intenţionată, care îşi 
imaginează ce efecte are trezirea spirituală. Citeşte cât vrei, pune-ţi 
întrebări, fii bun, calm, dedicat altora, demn, curajos, cinstit, modest, 
smerit... Dar lasă credința nonduală în forma ei pură, nu o amesteca cu 
părerile tale sau cu alte idealuri religioase. Ştie singură Conştiinţa ce are 
de făcut. Ea va produce transformările necesare, altele decât cele 
imaginate sau dorite de tine. Lasă lucrurile în grija Ei! Nu te compara cu 
alţi căutători spirituali, nu-ţi face tu programul de evoluţie spirituală. 

E o joacă şi, totuşi, are urmări serioase. Dar nu e jocul tău, ci al 
Divinului. E supremul mister. Niciodată mintea nu-L va înţelege. Aşa că, 
de ce să te mai chinui să-l pricepi?! Lasă misterul în forma sa pură, lasă-L 
să te pătrundă, îmbibă-te cu EI şi atât. Vei vedea ce va mai fi. Tu doar atât 
să “faci”: să păstrezi această credinţă pură în cuget şi inimă. 

Unii spun că trebuie să depui eforturi (tapas), să meditezi etc. Dacă 
vrei şi simţi nevoia, fă şi asta! Nu e greşit. Nici măcar să nu te intereseze 
spiritualitatea nu e greşit din perspectiva ultimă. Intră şi asta în jocul 
lumii fenomenale. Dar atâta poţi face: readu cât mai des în minte faptul 
că “tu nu ai o existenţă separată, ci eşti doar o mască animată 
de Actorul Divin”. Există un singur actor cu nenumărate măşti, 
personaje, un factotum mare cât universul. Fie că cineva se străduieşte 
spre iluminare, fie că vrea distracţii şi plăceri — eşti tot Tu. 


«Credinţa este o activitate a conştiinţei - la fel ca cinstea. Credinţa e 
mereu prezentă în tine, chiar dacă, precum cinstea, poate fi latentă. Când 
recunoşti şi iei cunoştinţă de omniprezenţa credinţei ca activitate a conştiinţei 
individuale, declanşezi curgerea ei într-un efect vizibil şi tangibil.» (Joel 
Goldsmith) 

Vei găsi când vei abandona pretenţiile 





Iată o metaforă pentru Trezirea sau Iluminarea spirituală. Tu eşti un 
vitruoz al pianului: ştii să interpretezi sau să acompaniezi orice melodie, 
orice fel de muzică. Eşti un talent înnăscut şi bine antrenat. Ai toată 
muzica în cap, iar degetele te ascultă instinctiv. Dar într-o zi nefericită, 
suferi un accident şi ai o amnezie totală. Ai uitat complet cine eşti şi că 
poţi cânta la pian. Eşti ca nou. 

În acest moment, poţi apela la două tipuri de “doctori” spirituali. 
Primul se oferă să te înveţe să cânţi din nou la pian şi începi efortul de la 
zero. Al doilea îţi spune că nu e nevoie de niciun efort, fiindcă degetele 
tale ştiu deja să cânte, eşti doar un virtuoz amnezic. Primul te împinge să 
ieşi din dualitate, al doilea te atrage înspre nondualitate. 

Iată un remarcabil număr de hipnoză, în care Derren Brown învaţă o 
tânără să cânte perfect la pian într-o săptămână fără măcar a atinge 
clapele. Reuşeşte aceasta dându-i sugestia că ştie să cânte (după ce, în 
prealabil, o hipnotizase să uite că ştie să cânte). 

Derren Brown - Learn How to Play Piano In One Week (video) * 

Cam aşa se întâmplă şi cu tine. Ai fost hipnotizat de Divinitate să uiţi 
cine eşti, iar acum ţi se dezvăluie treptat Cine Eşti. 

Unii maeştri spirituali recomandă “doctoria” de tipul doi în privinţa 
Trezirii, “pasivitatea” spirituală. Fi te conving că nu ai de ce să te 
străduieşti să obţii ceea ce ai deja. Doar abandonând căutarea, vei pierde 
şi pretenţiile ego-ului spiritual. Desigur, ei se confruntă cu opoziţia altor 
maeştri, partizani ai “voluntarismului” spiritual. 

Din cele ce se ştiu, unele treziri au urmat unei perioade lungi de 
căutări şi practici diverse, spre care căutătorul se simţea îndemnat. Alte 
iluminări au venit nechemate şi la cine nici nu te-aşteptai, acestea fiind 
însă urmate de o “practică pasivă”, de reculegere şi invocare a harului. 

Totuşi, proaspătul  căutător spiritual nu va începe 
spiritualitatea aşteptând nici el nu ştie ce. Va studia mult, îi va asculta pe 
mulţi, va încerca multe, până ceva se va trezi în el uşor-uşor, care îl va 
ghida în continuare spre ce să facă sau să nu facă. Cum spune Tony 
Parsons, ego-ul nu poate să nu facă nimic pentru a se ilumina, fiindcă 
natura lui e să se mişte. Chiar şi pasivitatea, lenea este tot o un gen de 
acțiune egotică. 


49 https://www.youtube.com /watch?v=dcGBsi-RpVs 

Disputa dintre advaita tradiţională și neo-advaita 





Una dintre cele mai influente curente spirituale din India este 
Advaita-vedanta, fondată de Shankara acum mai multe secole. Ea a fost 
precedată cu mult înainte de Upanishade, care prezintă acelaşi adevăr 
nemuritor despre Absolutul Divin, trăit de mulţi înţelepţi indieni (rishi). 

Dar în ultimele decenii, o nouă pleiadă de iluminaţi s-a ivit în 
Occident, fără o legătură directă cu tradiţia nondualităţii indiene. Şi mai 
ales, fără practica recomandată de aceasta. Acest nou curent a primit 
denumirea de "neo-advaita", deşi iluminaţii care ar putea fi introduşi în 
această categorie sunt destul de diferiţi între ei şi au uneori păreri 
diferite. Acest lucru e normal, din moment ce nu sunt supuşi rigorilor 
unei discipline şi teorii unice. Totuşi, ei prezintă corect Realitatea 
Supremă, aşa cum a fost percepută şi de maeştrii tradiţionali. Diferendele 
dintre cele două curente mistice nondualiste vizează doar aspectele 
dualiste, de abordare practică, sau unele concepte ce însoțesc practica. 


Neo-advaita abrogă căutarea spirituală 





Iluminatul Jim Newman şi alţi neo-advaitini susţin că însăşi ideea 
că “ceva trebuie îmbunătăţit” presupune că negăm că “totul e deja perfect 
aşa cum este”. Concluzia lui este că nu poţi face nimic pentru a provoca 
eliberarea, deci nu este nevoie de vreo practică spirituală! Pentru a-şi 
întări spusele, el mărturiseşte că, privind acum în urmă, tot ce a “făcut” 
pe când era un căutător spiritual ardent doar a prelungit agonia ego-ului 


şi a amânat eliberarea. 


Aici mi se pare că a plusat cam mult pentru a-şi justifica opinia. Dacă nu 
poţi face nimic pentru a grăbi eliberarea, cu siguranţă că nu poţi face nimic nici 
pentru a o amâna! 


Mergând mai departe cu concluziile, Jim (sau Spiritul său, care 
vorbeşte prin el) spune că acest mesaj este foarte radical, dar în mod 
uimitor, are tot mai multă priză la publicul spiritual. El sugerează că asta 
se petrece fiindcă tot ce s-a încercat până acum prin religie şi 
spiritualitate nu funcţionează. 


Aici aş nuanţa aşa: nu funcţionează la nivelul dorit de noi... 

Viitoarea spiritualitate 


Dacă vom continua raționamentul lui Jim, asta înseamnă că, dacă 
organizarea spiritual-religioasă, doctrinele şi dogmele ar dispărea, 
omenirea s-ar ilumina în procent mai mare?! Asta-i o idee foarte 
revoluţionară, pe care şi John Lennon a întrevăzut-o: "Imagine no 
religion, I wonder if you can..." 

Să zicem că, în urma nenorocirilor apocaliptice ce vin, religiile şi 
curentele spirituale nu vor mai reuşi să mângâie cugetul şi sufletul 
oamenilor, ci vor fi depăşite de realităţile crunte. Îşi vor pierde impactul 
social şi nu vor mai atrage aproape pe nimeni. Cum spunea un profet 
creştin “bisericile vor fi aurite, dar golite de oameni”. 

Abia când toată organizarea şi dogmele spirituale vor colapsa (ca şi 
alte realizări ale civilizaţiei actuale), omenirea va cunoaşte sfârşitul 
Apocalipsei şi Graţia Divină va pogori în masă peste cei rămaşi în viaţă. 
Când întreaga lume va fi purificată prin suferinţă, abia atunci va apare o 
nouă spiritualitate, ce va fi diferită de ce avem acum, nelegată de 
vechile tradiţii. Va fi o spiritualitate naturală, venită spontan prin Graţie 
în foarte mulţi oameni şi nu se mai mai baza pe cler, metode, tradiţii, 
temple. Îi vedem precursorul, poate, în ce se întâmplă astăzi în neo- 
advaita, când mulţi oameni se iluminează fără efortul cerut de căile 
tradiţionale. 


Înţelepciunea vechilor maeștri indieni 





Timothy Conway s-a iluminat prin tradiţia nondualistă indiană, 
mentorul său fiind Annamalai Swami, discipol direct al lui Ramana 
Mabharishi. El îi critică aspru pe învățătorii neo-advaita cu argumentele 
marilor înţelepţi indieni de advaita tradiţională. 

El spune că neo-advaita tinde să ignore complet “aspiraţia sfântă 
lipsită de ego” către Divinitate. Această aspirație îndeamnă la o practică 
spirituală asiduă şi ajută la realizările spirituale. 

De asemenea, neo-advaita ignoră complet “virtuțile prealabile” 
pe care Shankara şi alţi maeştri autentici le prescriau pentru ca cineva să 
fie considerat suficient de “copt” pentru a asculta învăţăturile despre 
Absolut. 

În această privinţă, se pare că oamenii care vin la conferințele de 
neo-advaita sunt destul de “copţi”, din moment ce unii chiar se 
iluminează prin simpla prezenţă acolo — aşa se afirmă. Dar poate că nu se 
iluminează realmente, ci, cum spune Timothy, doar înțeleg mental că 

viaţa e un “vis gol”, ei continuând să acţioneze conduşi de lăcomie, pofte 
trupeşti, frică, invidie, agresivitate, lipsă de sensibilitate sau apatie. Asta 
ar fi o altă falsitate încurajată de neo-advaita. Totuşi, l-am ascultat pe 
influentul neo-advaitin Tony Parsons spunând că claritatea despre 
nondualitate nu este deloc adevărata iluminare sau trezire spirituală. 

În lipsa virtuţilor prealabile, dacă Jnana (iluminarea) apare la un 
moment dat, este trecătoare, nu se stabilizează în fiinţă, fiindcă întâlneşte 
opoziţia puternicelor samskaras, adică a tiparelor mentale conţinând 
atracţii şi repulsii (raga-dvesha). Este uşor să recazi în obişnuinţele 
minţii dacă nu ţi-ai întipărit în inconştient convingerea că pornirile ego- 
ului sunt iluzorii şi dorința de a te detaşa de ele. Nu e deloc acelaşi lucru 
să afli intelectual că tu eşti Sinele cu a fi obsedat de acest Adevăr. Iar 
SCOPUL trebuie să fie tocmai trăirea nemijlocită, abolirea ego-ului 
("realizarea Sinelui"), nu simpla cunoaştere intelectuală. 


«Realizarea Sinelui este prima şi singura datorie a omului.» (Ramana 
Maharishi) 


Dar neo-advaita spune că nu poţi avea acest SCOP, fiindcă nu stă în 
puterea ta să se realizeze. “Tu”, ca decident, nu exişti, ci eşti doar un 
observator iluzoriu al spectacolului vieţii. 


«Conştiinţa te trage de-o ureche spre Ea, fiindcă vrea să Se recunoască, 
fiind adevărata ta natură.» (Nisargadatta Maharaj) 


Modelul celor trei Realităţi 





Timothy Conway mai vorbeşte de cele trei niveluri de receptare a 
Realităţii, ce apar în textele şi învăţăturile marilor înţelepţi de 
pretutindeni: 

Nivelul 3: Nivelul convenţional, dual, al lucrurilor “corecte şi 
greşite”, “decente şi indecente”, “folositoare şi dăunătoare”, “juste şi 
injuste” etc. 

Nivelul 2: Nivelul sufletului, conform căruia orice se întâmplă cu 
sufletele nemuritoare este perfect, manifestarea Voinţei Divine, jocul fără 
greşeală al Conştiinţei Supreme, cu scopul de a le aduce Acasă în 
Dumnezeire. 

Nivelul 1: Realitatea Absolută, Parabrahman, în care se realizează că 
orice se întâmplă este un vis, aşa că nimic nu se petrece în realitate, nu 

există lumi diferite, nici fiinţe diferite, nu există multiplicitate, ci doar 
Dumnezeu, Conştiinţa Divină unică. (sursa 50) 

Iată, prin comparaţie, cum prezintă aceste niveluri de conştiinţă 
misticul creştin şi vindecătorul Joel Goldsmith: 


«E o greşeală să crezi că dorinţa şi rugăciunea omenească (3) Îl va aduce 
pe Dumnezeu de partea ta. Înainte ca prezenţa Lui să fie atinsă (1) trebuie să 
existe o elevare a conştiinţei, unde să rămâi (2). Aici cu adevărat se află odihna 
perenă lipsită de griji, preocupări, îndoieli şi frici.» (Joel Goldsmith) 


Mai multe “Nondualităţi” 





Acuma, unde este adevărul? Mintea se află într-un impas serios. 

Când cineva încearcă să traducă într-un concept filosofic ceea ce se 
trăieşte în Nondualitate, întotdeauna va întâlni opoziţia unui alt concept 
filosofic antagonic şi bine argumentat. Şi asta pentru că Nondualitatea şi 
dualitatea sunt realităţi complet perpendiculare. Nu poţi folosi 
Nondualitatea la nimic în cadrul Creaţiei, nici măcar să tragi o concluzie 
filosofică clară, indubitabilă, unanim recunoscută. Atât de paradoxal este 
Dumnezeu. Înţelege-L dacă poţi! 

Doar asta ştim cu siguranţă: că El există atât ca Nondualitate, cât şi 
ca Dualitate, este şi nu este. E Totul şi Nimic, Timp şi Veşnicie, Spaţiu şi 
Non-spaţiu, Voinţă Divină unică şi liber-arbitru individual. Oare asta poţi 
înțelege?! 


Dumnezeu este o intersecţie 





Plimbându-ne pe axa Timpului, 
dacă am întâlni la un moment dat axa Veşniciei, 

acelui punct i-am putea spune “Dumnezeu” — 

o singularitate cu potențial infinit. 

Odihnindu-mă etern în Pura Existenţă, 

mă înțeapă axa Timpului 
şi devin dintr-o dată un “cineva”: 
Dumnezeu — Creatorul multiplicității. 
R.P. 


50 https://www.enlightened-spirituality.org/neo-advaita.html 

În India au apărut de-a lungul timpului mai multe curente spirituale 
advaita (nondualiste), fiecare dintre ele fondate sau susţinute de mari 
înţelepţi, autentici jivan-mukta (eliberaţi în viaţă). Iată o listă scurtă a 
acestor şcoli de gândire diferite: 

- Advaita Vedanta (nondualismul vedantic al lui Shankara), unde 
Atman este identic cu Brahman; Absolutul este singura realitate, lumea 
fiind Maya, iluzie. Are o mare influenţă asupra tradiţiilor din India 
(vishnuism, shivaism, shaktism). 

- Dvaita Vedanta (dualismul vedantic, al lui Madhvacharya), unde 
Brahman şi Atman sunt distincţi. 

- Vishishtadvaita (nondualismul de compromis, al lui Ramanuja), 
unde Brahman şi Atman sunt diferiţi, dar cu potenţialul de a fi identici; 
Absolutul şi Creaţia sunt totodată reali. 

- Shuddhadvaita (nondualismul pur, al lui Vallabhacharya), unde 
Brahman a dorit să devină multitudinea de suflete; Absolutul este 
întregul, iar individul este o parte, dar lipsită de fericirea divină. 

- Mai putem menţiona anticul Buddhism Mahayana, care susţine, ca 
şi Advaita-Vedanta, că Lumea este efemeră, un spectacol aparent; dar şi 
tradiţiile din alte părţi ale globului, precum misticismul nondualist de tip 
sufi, cabala, creştin. (sursa 51) 

Toate acestea se opun una alteia în cel puţin un aspect fundamental 
filosofic. Pleacă de la trăirea Nondualităţii, dar ajung la concluzii diferite. 
Şi asta pentru că Nondualitatea nu este o idee. Când o transformi 
într-o teorie, atunci cazi în dualitatea minții şi automat, inevitabil, vei fi 
contrazis la un moment dat. Acesta e un mister Divin imposibil de 
priceput: de ce nu se lasă Dumnezeu cunoscut, ci doar trăit?! 


«Realizarea vine doar dacă eşti eliberat de toate conceptele despre 
Adevăr, iar asta vine doar prin Graţie. Golit de toate conceptele despre Viaţă, 


na 


Adevăr şi lubire, rămâi "în Dumnezeu".» (Joel Goldsmith) 


Nondualitatea este la fel pentru toţi, dar când încerci să o 
traduci în concepte duale, apar diferenţele şi disputele. 

Mintea este copleşită de autoritatea înţelepţilor şi de argumentaţia 
logică. Ea nu poate face altceva decât să dea dreptate tuturor poziţiilor, 
renunțând la logica binară ori-ori, pe care o foloseşte în chestiunile 
zilnice. Sau să se abandoneze, pur şi simplu. 


51 https://en.wikipedia.org/wiki/Advaita_Vedanta/Relationship_with_other_forms_of_Vedanta 

«Nici tăierea împrejur, nici netăierea împrejur» (Galateni 5:2-4, 6:15) 


Înţelepciunea şi compasiunea se câştigă cu efort 





Pentru a lămuri divergenţele dintre advaita clasică şi cea modernă, 
voi folosi Modelul celor trei Realităţi, sintetizat de Timothy Conway. Plec 
de la ideea că, prin orice cale spirituală autentică, căutătorul perseverent 
ar putea ajunge la nivelul 2, unde structurile mentale (samskaras) sunt 
purificate, când omul manifestă înţelepciune şi compasiune, 
sacrificiu de sine, empatie, bunătate, după modelul marilor 
înţelepţi din istorie. Criteriul lui Isus pentru spiritualitatea autentică este 
“Îi vei cunoaşte după fructele lor”. 

Este un ideal posibil de atins de discipolul serios, dar numai după un 
timp relativ îndelungat de eforturi personale de autocunoaştere şi luptă 
cu propriul egoism fundamental. Ca urmare, el va dobândi cunoştinţe şi 
experienţe spirituale pe care le va putea împărtăşi altora. De 
asemenea, amintindu-şi calvarul egotic prin care a trecut el însuşi, va 
manifesta duioşie şi compasiune pentru cei care păţesc la fel. 

Numesc acest nivel intermediar (2) “Zorii trezirii spirituale”. 
Aici apare “abandonarea controlului” sau “lepădarea de sine”, adică 
diminuarea drastică a forţelor ego-ului. Orientalii spun că “ai ajuns în 
gura tigrului” — odată prins între fălcile tigrului, el te va trage unde 
vrea şi te va devora ("'tigrul" fiind Sinele-Dumnezeu). 

Repet ce am spus şi cu alte ocazii: omul nu este Spiritul său. Omului 
i se aplică legile fizice, psihologice, morale etc. Nu le poate surclasa 
DECÂT dacă şi când doreşte Spiritul său. Omul care se consideră că "el ar 
fi Dumnezeu", să observe atent şi ce anume din el NU este Dumnezeu! 
Ego-ul nu este Dumnezeu cel adevărat, ci o iluzie. Cum spunea maestrul 
lui Nisargadatta: “Sinele este prezent pretutindeni, chiar şi în dorinţele 
omeneşti, dar aceste dorinţe orbesc Sinele”. 


«Fiecare competenţă, fiecare talent, fiecare capacitate şi fiecare abilitate a 
minţii, cu adevărat sunt acţiunea Sufletului făcută vizibilă.» (Joel Goldsmith) 


Cum rezolvă ego-ul “problema Divinităţii” 





Omul care abia intră pe o direcţie spirituală cu mare entuziasm va 
aborda “problema Divinităţii” în mod agresiv şi egotic. Este inevitabil 
acest lucru, fiindcă aşa e construit ego-ului lumesc. Doar printr-o 

practică de ani de zile, acest ego îşi va domoli impulsurile agresive şi ar 
putea ajunge în stadiul 2 de evoluţie spirituală. 

Poate că Jim Newman, când era la începutul căutării sale spirituale, 
a purces într-un mod agresiv la găsirea lui Dumnezeu şi de aceea spune el 
acum că "această căutare l-ar fi îndepărtat de ţel”. 

Abia de la nivelul 2, căutarea lui Dumnezeu devine blândă şi umilă, 
înțeleaptă şi compasivă. Acest fel de căutare nu este dăunătoare şi nu te 
îndepărtează de El. Dimpotrivă, cu cât devii mai smerit, cu atât EI te 
mângâie cu tot felul de daruri spirituale. 

Când Shankara impunea nişte virtuţi prealabile pentru cel care 
merită să audă învăţătura despre Adevăr, el avea în vedere condiţiile 
istorico-geografice în care a trăit, pe de-o parte. Pe de altă parte, aceste 
virtuţi, când există, confirmă atingerea nivelului 2. Deşi ele nu 
garantează iluminarea sau eliberarea, totuşi, omul fiind deja “copt” 
(poate prin alte discipline spirituale), nu se va repezi spre Dumnezeu cu 
ardoarea agresivă a ego-ului de la nivelul 3. Şi astfel va avea mai multe 
şanse de a primi Graţia iluminării. Shankara nu-şi pierdea timpul cu 
discipoli nepregătiţi, cu prostime curioasă... Şi Nisargadatta Maharaj îi 
alunga pe unii aspiranţi spirituali de la ashramul lui, deşi nu putea 
explica de ce, fiind condus de Spiritul care le ştie pe toate. 

În schimb, neo-advaitinii ţin conferinţe deschise marelui public. De 
fapt, şi acesta este tot un public restrâns, de obicei trecut prin multe alte 
experienţe spirituale care i-au “copt” spiritual. Trăim în cu totul alte 
condiţii istorice decât Shankara. 


Disciplină vs. practică spirituală 





Aş mai nota diferenţa dintre disciplină şi practică spirituală. 
Disciplina spirituală se găseşte în cultele organizate şi în monahism, 
fiind de tip ascetic. Ea dezvoltă, din păcate, şi laturi umane negative, 
precum mimetismul, concurenţa şi prefăcătoria. 

Practica spirituală este o opţiune individuală sinceră şi fără 
restricţii, putând conţine: lecturi spirituale, reflecţii spirituale asupra 
vieţii, meditații din plăcere, autoexigenţă morală etc. Este o căutare a lui 
Dumnezeu pe cont propriu, neimpusă din afară. Poate conţine şi 
autoimpuneri ascetice (tapas). În acest sens, cred că practica sau 
căutarea spirituală te apropie de Dumnezeu şi nu pot fi de acord 
că omul “nu poate face nimic în privinţa asta”. 

De fapt, privind de pe nivelul 1 este clar că omul nu are liber-arbitru, 
deci nu poate face nimic, fiindcă nu există ca individ. Totuşi, aflându-ne 
pe nivelul 3, nu e sănătos să ne blazăm inoportun. Abia de pe nivelul 2 
avem puterea să acceptăm mental anumite concepte nondualiste, cum ar 
fi cel de predestinare. (Asta nu înseamnă că oricine este un fatalist ar fi 
deja avansat spiritual.) 

Neo-advaitei i se mai reproşează că ar încuraja pasivitatea şi 
nihilismul (indiferența faţă de legile Creaţiei, văzută ca o iluzie, cum ar fi 
legea karmei şi reîncarnării). Iată un tip de afirmaţie controversată: 
“Acest fenomen apare în chiar această clipă prezentă, el nu-i 
efectul trecutului, pentru că nu există timp.” Astfel de afirmaţii 
spuse cu convingere de un om carismatic pot avea efecte trezitoare, de 
blocare a minţii, care nu mai poate apela la învățături memorate. 

Într-adevăr, de pe nivelul 1, universul pare un vis (o mişcare apărută 
în Nemişcare), dar pentru creatura ce percepe viaţa de pe nivelul 3 sau 2, 
totul este dureros de real. De fapt, chiar unii neo-advaitini afirmă că şi 
Creaţia este o realitate (dar aparentă), iar numai eul, simţul sepărării, 
este o iluzie absolută. 

Ce am mai observat la neo-advaitini (sper să nu greşesc!) este că le 
lipsesc acele puteri misterioase cu care Dumnezeu îi hăruieşte pe cei ce 
au străbătut o cale spirituală. Ei sunt încarnarea ideii că Dumnezeu este 
simplu, "extraordinar de obişnuit”. Când sunt oferite de Dumnezeu, 
puterile paranormale trebuie supuse obligatoriu la proba înţeleaptă a 
timpului. 

Prin urmare, apăr aici ideea de practică spirituală, care are nişte 
efecte specifice asupra omului. Dar ea nu va împiedica şi nici nu va 
provoca iluminarea. Însă nu am nimic nici împotriva nepraeticii, dacă un 
căutător spiritual o preferă ("caut necăutând", cum o fi asta?!). O soluţie 
eficientă ar fi metoda simplă a vigilenţei continue. 

Graţia Divină face orice doreşte oricând doreşte cu oricine doreşte. 
Poate că apariţia neo-advaitei este un gest reparator al Divinităţii, care 
echilibrează nişte excese sau erori din tradiţiile clasice... Sau este o 
simplă variaţie melodică pe aceeaşi temă, fără un scop anume. 


«Umpleţi-vă conştiinţa cu Cuvântul lui Dumnezeu; ascultaţi-L; citiţi-L; 
înţelegeţi-L; meditaţi asupra Lui. Asta îmbogăţeşte şi maturizează conştiinţa, iar 
această conştiinţă mai profundă şi mai pură devine acum cauza, legea, 
substanţa şi activitatea existenţei voastre. Această conştiinţă mai nobilă care a 
evoluat prin studiu, practică şi meditaţie atinge comuniunea conştientă cu 
Dumnezeu şi tăcerea adâncă a păcii Mele. Apoi eşti ridicat într-un tărâm sau 

atmosferă care transcende cuvintele şi gândurile. Totuşi, simpla citire a 
adevărului nu este decât o acumulare de cunoştinţe, nicidecum o adâncire şi 
îmbogăţire a conştiinţei. Experienţa Cristică este conştiinţa profundă şi 
îmbogăţită.» (Joel Goldsmith) 


Zorii trezirii spirituale 





E normal să critici de pe nivelul 3 o afirmaţie ce aparţine nivelului 1 
şi invers, pentru că există o logică specifică fiecărui nivel. Tocmai de 
aceea apar atâtea neînţelegeri când vine vorba de spiritualitate. Numai de 
pe nivelul 2 poţi armoniza punctele de vedere. 

Revenind la o idee de început, Jim Newman spune că “dacă vrei să 
îmbunătăţeşti ceva, înseamnă că negi că totul e deja perfect”. 
Deci, ar fi logic să nu vrei să schimbi nimic şi să te resemnezi cu 
fatalitatea. Această logică pare corectă, dar numai cu condiţia fermă ca tu 
chiar să crezi că "totul e perfect" (adică să te afli cel puţin pe nivelul 2)... 


Regăsim aceeaşi idee şi la misticul creştin Joel Goldsmith, care scria: 
«Asigură-te că rugăciunea ta nu este o dorinţă de a îmbunătăţi universul lui 
Dumnezeu.» «Rugăciunea este viziunea interioară a armoniei. Această viziune 
este atinsă renunțând la dorinţa de a schimba sau îmbunătăţi ceva sau pe 
cineva.» 


luminata Lisa Cairns nuanţează inteligent aceeaşi idee, spunând că, 
dacă te simţi frustrat că nu poţi accelera procesul impersonal de eliberare, nu 
e greşit să treci la nivelul dualist, cu practici de optimizare şi dezvoltare 
personală (nivelul 3). 


Însă când te afli la nivelul 2, ai o altă perspectivă. Pe de o parte, într- 
adevăr, vezi că totul este deja perfect aşa cum este, fiecare îşi primeşte 
răsplata sau pedeapsa, nu poţi forţa evoluţia naturală, toate sunt legate 
minunat între ele. În acelaşi timp, ai atâta dragoste pentru Creaţie, încât 
vrei să o faci mai frumoasă. Asta nu contravine armoniei, care există 
chiar şi în situaţiile mizerabile. Pur şi simplu, vrei să aduci frumuseţea în 
lume. Poate părea tot o iluzie a ego-ului, dar, mai degrabă, cred că este 
un imbold divin. 

Deci putem diferenţia ideea de perfecţiune (totul este în armonie) 
de ideea de optimizare (totul poate fi mai frumos). Astfel, încercăm că 
nu contrazicem pe nimeni. 

Dar iată şi avertismentul lui Joel Goldsmith: «Discipolii sunt deseori 
preocupaţi că propria lor fericire, pace şi armonie nu sunt de ajuns, că ar putea 
să aducă mai mult bine altora decât lor înşile. Deseori, asta aduce îndoieli şi 
frici discipolului: îndoiala că Dumnezeu nu ar mai fi cu el; teama că sentimentul 
separării de Dumnezeu l-ar putea trage înapoi mereu. Aceste lucruri vin doar ca 
discipolul să nu fie niciodată tentat să se glorifice singur sau să se mândrească, 
din cauza înțelegerii sale. » 


Cu cât simţi mai des fiorul iluminării, te interesează tot mai mult 
cum este CEEA CE ESTE şi tot mai puţin te interesează să te iluminezi. 
Pentru că individualitatea se dizolvă treptat în CEEA CE ESTE. Deci 
iluminarea este un proces, la fel de mult pe cât este marcată, la un 
moment dat, printr-un salt de conştiinţă. 

Dacă te sui cu elicopterul pe vârful unui munte înalt, s-ar putea să 
nu poţi respira aerul rarefiat şi să suferi de diverse tulburări. Cu totul 
altceva este să urci la pas, chiar dacă durează mai mult, te adaptezi uşor 
şi nu suferi de rău de altitudine. Poate că aşa e şi cu Trezirea spirituală. 
Când vine treptat, în doze mici, ai timp să o asimilezi şi nu vei fi niciodată 
pus în situaţia să te întorci din drum de la amețeli. 

De exemplu, în cazul ridicării intempestive a lui Kundalini, 
experiența imediată este extaziantă, dar poate urma o perioadă de 
confruntare cu umbra personală (“noaptea neagră a sufletului”) şi de 
intens regret că nu mai trăieşti acel extaz. Se poate instala o depresie 
profundă. 


Joel Goldsmith: «Cei care merg pe drumul spiritual suferă experienţele 
neplăcute ale vieţii umane până când se termină complet tranziţia din "această 
lume". Există dorinţa de a evita şi a scăpa de aceste dizarmonii ale minţii, 
corpului sau chestiunilor financiare - dar asta nu se poate, căci neplăcerile sunt 
exclusiv rezultatul luptei dintre Spirit şi carne, adică dintre conştiinţa spirituală 
şi simţul material.» 

«La cei aflaţi pe calea spirituală, dizarmoniile din chestiunile omeneşti 
arată o lipsă de trezire spirituală; de aceea, în mijlocul luptei duse pentru 
învingerea "acestei lumi", iniţiatul va rămâne pe cât posibil de liniştit în 
circumstanţele adverse, abţinându-se de a se împotrivi situaţiilor incorecte şi, 
pe cât posibil, va "lăsa" războiul să continue până când apare momentul de 
tranziţie.» 

«Când studiul spiritual este sincer, dezintegrarea lumii tale materiale - 
părăsirea de prieteni, discipoli sau familie, o schimbare în starea sănătăţii sau în 
orice altă activitate exterioară - deseori te conduce la o tranziţie sau renaştere 
spirituală. Aceasta e realizarea a ceea ce ai căutat.» 

«O transformare imensă se petrece atunci când iniţiatul face diferenţa 
dintre armonia fizică şi plinătatea spirituală.» 

Către un discipol avansat: «Ai ajuns în locul unde cunoşti orice adevăr care 
poate fi cunoscut, înţeles sau primit în mod omenesc. Acum trebuie să ajungi 
mai sus, la Adevărul care Se revelează prin mijloace spirituale - fără mijloacele 
omeneşti de comunicare.» 


Pericolul căutării „eliberării” 





Pe orice cale spirituală ai merge, nu e cazul să ai ca scop final 
eliberarea definitivă de ego şi rămânerea în Dumnezeu sau Nondualitate. 
Motivul este simplu: aceasta nu depinde de tine. În schimb, poţi să ai ca 
scop să fii un perfect slujitor al Domnului sau Sinelui sau Marii 
Conştiinţe sau Absolutului, spune-i cum doreşti. Asta poate s-o facă 
oricine, nu-l opreşte nimeni şi nimic. 

De altfel, atunci când apare eliberarea, persoana, ego-ul dispare şi 
rămâne corpul-minte ca un instrument perfect în mâna Divinului. Adică 
exact scopul invocat mai devreme. Dar până atunci, vei fi un instrument 
imperfect... 

A avea ca scop să te “eliberezi” ascunde o mare capcană. Ego-ul 
poate prelua această idee şi s-o pervertească cum nici nu-ţi poţi închipui. 
Cel mai grav este că te va deturna de la a fi un “bun slujitor al Domnului”. 
EI va lua diverse idei din nondualitate şi te-ar putea transforma într-un 
fals guru cu nasul pe sus (“Prea-serioşenia Ta”), sau să te detaşeze de 
ceilalți semeni, adâncit doar în propriile rumigaţii etc. 

Este important să-ţi fie clar de la început că iluminarea (eliberarea 
de moment) şi eliberarea definitivă înseamnă moartea ego-ului. Nu 
poate exista un “ego iluminat”, deci în etapele intermediare, ego-ul este 
încă prezent şi nu trebuie încurajat să se creadă “o licărire de Sine”. 
Deocamdată, ceea ce se curăţă nu este simţul separării, ci tiparele 
mentale. Ego-ul esenţial, simţul separării de Tot, este o iluzie până în 
chiar momentul dispariţiei sale. Ego-ul “spiritual” este o născocire 
vicleană a ego-ului care nu vrea să moară. Îţi păcăleşte discernământului 
şi îți provoacă vanitatea prin simularea “sfinţeniei”. Dar dacă poţi râde de 
tine, încă nu e totul pierdut... 

Povestea nondualităţii 





Cu adevărat, Nondualitatea este Dumnezeu Absolut. Dar când 
vorbim despre nondualitate doar spunem o poveste frumoasă. Este o 
poveste, aşa cum asculţi şi alte poveşti despre lume pe care ţi le spune 
mintea. Sunt poveştile tale personale, pe care le reciteşti în fiecare zi. 
Toate aceste poveşti sunt strânse într-o carte pe care o duci mereu în 
rucsacul numit "viaţa mea". Povestea despre nondualitate este ultima, 
după ea urmează coperta cărţii. 

Dar odată ce trăieşti Nondualitatea, vei închide carte cu poveşti şi o 
vei pune în raftul ei. De acum înainte nu o vei mai căra cu tine, te vei 
simţi uşor şi liber şi fericit. 

Nondualitatea poate deveni un sistem de credinţă în sine când nu 
are parte de iluminare. O poveste interesantă. La care contribui şi eu în 
aceste rânduri. Dar iluminarea este cea mai simplă poveste posibilă, este 
mama poveştilor, nivelul de bază. Apoi, spiritualitatea adaugă numeroase 
înfloritori. Iar religiile adaugă şi ele mult balast. 

De asta misticii sunt atât de puţin înţeleşi: oamenii se agaţă de 
poveştile lor aparente. Îi poţi enerva uşor sugerându-le că nu au o 
identitate separată şi că nu au liber-arbitru. Mai bine taci. Nondualitatea 
nu va fi populară. Dar cui îi pasă? Dacă există credinţa în libera voinţă, e 
OK; dacă ceva i se opune, iarăşi e OK. Ambele sunt expresiile Divinităţii, 
pe diverse niveluri de înţelegere. 

Tu trăieşti într-o poveste numită “viaţă”. Nu poţi nega că e o poveste 
pe care ţi-o repeţi zilnic. În această poveste, te rogi acum să scapi de 
ego, fiindcă vezi barierele pe care ţi le pune în calea fericirii. Rugăciunea 
o faci, totuşi, cu ego-ul. De aceea, ca să-i potoleşti posibila „îngrijorare 
despre ce se va întâmpla cu trupul”, te vei ruga ca Spiritul să se ocupe şi 
de sănătatea trupului, ca şi de posibilităţile de supravieţuire ale acestuia. 
Ştii că Spiritul are puteri mari asupra materiei şi că poate elimina sau 
împiedica bolile dacă ele nu sunt necesare. Şi aşa îţi vei linişti ego-ul, cu 
angoasele lui nesfârşite. 

Odată ce-ţi abandonezi voinţa personală, nici bolile nu mai sunt 
necesare pentru umilirea ego-ului. Dar cât timp el intervine în 
problemele vieţii, va exagera pe undeva, cumva şi va atrage asupra sa 
„mânia Cerului” sau echilibrarea karmică. 


«În zilele uceniciei noastre Îl căutam pe Dumnezeu, sau Adevărul, ca o cale 


către sănătate, pace, siguranţă şi armonie. Acum ştim că acestea nu pot fi 
găsite în afara Lui şi singura noastră dorinţă este să-l trăim pe Dumnezeu. Acum 

ne-am ridicat deasupra dorinţei de a avea sănătate şi orice altceva, ci numai pe 
EI.» (Joel Goldsmith) 


Citate neo-advaita și corelate 





Ramesh Balsekar (discipol al lui Nisargadatta Maharaj) 


Tot ce poţi face în căutarea ta spirituală este să ţii ferm în minte că: 

A. Fiinţa umană nu există separată de restul manifestării. 

B. Ca individ, omul nu are posibilitatea de alegere şi nici iniţiativa în 
circumstanţele vieţii. 

C. De aceea orice efort, în afară de cel de a păstra în minte aceste 
adevăruri, este un exerciţiu inutil. 

Dacă ţii acestea în minte, vei scăpa de cel mai mare pericol spiritual, 
care este întărirea ego-ului. 

Intelectul este foarte necesar să înţelegi lucruri fundamentale, dar 
există o limită peste care nu poate trece. De aceea, doar când intelectul 
renunţă la orice efort şi se abandonează total, atunci intuiţia poate prelua 
conducerea. 

Iluminarea se poate petrece doar spontan, de la sine. Nu poate exista 
niciun sistem sau tehnică pentru acea transformare totală numită 
iluminare, din simplul motiv că orice efort este făcut de ego-ul iluzoriu, 
tocmai acea parte a minţii gânditoare care a generat acea stare proastă de 
care individul caută să se elibereze acum. 

Este inutil vreun efort să realizezi Adevărul, pentru că Adevărul e tot 
ce există. Totul ESTE Adevăr. Trebuie să abandonezi isteţimea raţiunii în 
favoarea uimirii, care este intuiţia sau bazarea pe principiul inerent al 
FIINȚEI. Orice efort de a controla mintea sau de a te elibera doar 
întăreşte ego-ul. Mintea nu poate fi folosită pentru a controla mintea. 


Papaji (discipol al lui Ramana Maharishi) 


Când eşti prinsă în plasa lui "a face" întoarce-te la acel "Eu" iar şi iar. 
Ego, minte, simţuri - acestea toate înseamnă "a face”. Nu este necesară 
nicio acţiune, niciun efort, nicio noţiune, nicio intenţie. Renunţă la tot - 
doar rămâi tăcută şi aşteaptă rezultatul. [...] 

Buddha a îndemnat la practicarea conştientizării. El a creat o 
meditaţie care le permite oamenilor să guste din Realitate. 

Eu nu am obţinut niciun rezultat de pe urma acestor practici. Eu nu 
încerc decât să te eliberez de orice practică. Îţi iau de pe umeri vechile 

poveri.[...] Eliberarea nu poate fi efectul niciunei cauze. [...] Meditaţia nu 
este decât mintea reflectând asupra minţii. Realitatea ta este acolo unde 
mintea nu poate pătrunde. [...] Un Guru nu îţi dă niciun fel de învățături, 
nicio metodă şi nimic care să fie destructibil, efemer. Eşti o leoaică, iar pe 
oriunde ar merge o leoaică, ea îşi deschide singură cărarea. 

(capitolul "Cufundarea în eternitate" din cartea "Doar rămâi tăcut" 
de H.W.L. Poonja - alias Papaji) 


Robert Adams (discipol al lui Ramana Maharishi) 


Cel mai rău lucru pe care îl poţi face vreodată e să cauţi iluminarea, 
eliberarea. Asta te reţine. Te reţine pentru că există acolo un sine care 
caută. Există un eu care caută. Există un eu care încearcă să devină ceva 
şi ideea e să îndepărtezi ceva din conştiinţa ta. De aceea, procesul 
realizării este să elimini, nu să adaugi. Să îndepărtezi asta, să îndepărtezi 
aia. Să elimini toate conceptele şi toate ideile preconcepute. Să elimini 
toate gândurile, nu contează ce fel de gânduri sunt ele. Gândurile bune, 
gândurile rele, toate trebuie să dispară. Şi ceea ce rămâne va fi nimic. Tu 
eşti asta. Tu eşti acest niciun-lucru. 

Oare nu te simţi bine să fii nimic, în loc să crezi că eşti gândurile, că 
eşti om, că ai o treabă de îndeplinit şi că ai o misiune? Sunt mulţi oameni 
spirituali, ştii, care cred că ei au o misiune. “Au venit să salveze lumea.” 
Ei nu se pot salva pe ei înşişi, dar caută să salveze lumea. Lumea va 
merge în direcţia ei fără ajutorul tău, pro sau contra. Lasă lumea în pace. 

Există o Putere şi o Prezenţă pe care îmi place să o numesc 
CURENTUL CARE ŞTIE CALEA, care are grijă de tot. Face parte tot din 
Marea iluzie. Şi chiar şi în această iluzie care apare în faţa ochilor tăi 
există o Prezenţă şi o Putere care te înalţă. Te va înălța atât de sus cât poţi 
tu să îi permiţi. Până când te va înălța complet în afara corpului tău, 
gândurilor tale, universului, într-o dimensiune complet nouă. Vei părea 
că eşti aceeaşi persoană ca întotdeauna pentru oameni, dar tu nu vei mai 
fi acea persoană. Pentru că acea persoană a dispărut, nu mai există. Ai 
devenit Braman, Absolutul. Ai devenit omniprezent. Ai devenit Sinele, 
fără să încerci să faci asta. 


Mooji (influenţat de Papaji) 
Fii conştient de acest sentiment persistent că ar mai fi ceva de făcut 
pentru a obţine libertatea. Cumva, ai fost adus la o etapă unde eşti 

încurajat să laşi deoparte toate intenţiile, dorinţele, judecăţile, 
ataşamentele şi fanteziile, şi pur şi simplu rămâi tăcut înăuntrul 
fiinţei tale. Mintea este înclinată să spună că nu este suficient. Îţi 
sugerează să treci la fapte. Totuşi, Maestrul îţi spune să rămâi tăcut şi să 
te concentrezi pe liniştea Inimii tale decât pe graba minţii. Eşti sfătuit să 
eviţi senzaţia de a aştepta să se întâmple ceva anume. Poate să apară 
puţină tensiune din cauza acestui sfat de a nu merge cu mişcările minţii. 
Învață să identifici şi să fii cu propria ta linişte prin observarea 
tensiunilor care o înconjoară. Observă în loc să reacţionezi. Din nou, 
rămâi tăcut. Rămâi doar ca pură conștiință. 


Marius Ghidel (mistic nativ) 


Să nu vrei mai mult, atunci Îl afli pe Dumnezeu peste tot. EI este 
Iubirea ta. Când nu vrei nimic peste nevoie pentru tine, atunci El este cu 
tine, aşa de simplu şi firesc. Nu ai făcut decât să opreşti lăcomia de viaţă 
şi EI a şi venit la tine. Când crezi că ai nevoie să adaugi ceva la tine, tu de 
fapt te îndepărtezi de Divin. 

Cu simţurile nu poţi să-L simţi, DECÂT CÂND DEPĂŞEŞTI 
SIMŢURILE, ATRACȚIILE. Când nu vrei nimic mai mult, L-ai atins. 
Când nu vrei să faci ceva, să ajungi undeva, atunci L-ai găsit. A face ceva 
este îndepărtarea realizării. Obţii efectul invers. El nu este acolo. El nu 
este în puterea şi satisfacţiile simţurilor tale, CI CÂND SIMŢURILE 
TALE CAD. Când antrenezi simţurile corpului, DOAR ÎNTĂREŞTI 
EGOUL ŞI TE ATAŞEZI MAI TARE. Dar acest lucru este diabolizare, 
adică cedezi energia ta întunecatului, care este egoul nostru. ATÂTA 
TIMP CÂT ÎL CAUŢI PE AFARĂ, NU ÎL VEI AFLA NICIODATĂ. El este 
dincolo de eul care vrea să atingă ceva, să ajungă undeva, NU ŞTIU 
UNDE. 

Doar când te opreşti din căutare ŞI NU MAI VREI NIMIC PENTRU 
EU, atunci te eliberezi de eu şi Îl afli pe Domnul. La Dumnezeu se ajunge 
când nu vrei nimic pentru tine. ŞI CU UN PESMET, LA DUMNEZEU SE 
AJUNGE NUMAI CU UN PESMET! 

CÂND DOAR EŞTI SIMPLU ŞI FIRESC, OBIŞNUIT ŞI BANAL, 
FĂRĂ DORINŢE DE MAI MULT ŞI MAI BINE. Când nu faci nimic 
pentru mai mult şi mai bine pentru tine, atunci Îl găseşti. Oamenii sunt 
cum trebuie, sunt divini. ELIBERAREA ESTE DOAR DE CREDINŢA CĂ 
MAI TREBUIE SĂ FACĂ CEVA CA SĂ AJUNGĂ NICIUNDE. Doar sunt 
făcuţi să creadă că nu sunt în ordine. ŞI CÂND SE DUC SPRE SIMŢURI 
ȘI EXTERIOR, EI CEDEAZĂ ENERGIE CELOR CARE ÎN MENȚIN ÎN 

ACEASTĂ CREDINŢĂ. Şi de aceea, ei au doar un mare nivel de înşelare, 
sunt vrăjiţi. Este magie asta. Ca să te eliberezi din închisoarea în care te 
ţin luciferienii, trebuie doar să arunci această credinţă falsă, care este 
înşelare. 

Când cineva te îndreaptă spre exterior, spre tehnici şi metode, te 
ataşează de simţuri şi te-a înşelat, îţi ia energie, îţi ia sufletul ŞI ÎŢI 
DESTRAMĂ DESTINUL. Să nu ucizi! OMUL IUBITOR DE DUMNEZEU 
NU VREA PUTEREA LUMII, NU VREA NIMIC MAI MULT DIN EA 
PENTRU SINE. NU VREA SĂ AJUNGĂ NICIUNDE, NU VREA SĂ FIE 
NIMIC. Nu vrea să demonstreze nimic, nu vrea puteri şi miracole, ŞI 
PENTRU CĂ NU LE VREA, EL ARE TOTUL. Şi atunci îl vrea numai pe 
Dumnezeu - când nu vrei lumea ÎI afli pe Domnul. Şi este gratis, nu costă 
bani. Când nu faci nimic mai mult pentru tine, ÎI atingi pe Dumnezeu. EL 
ESTE CHIAR NEDORINŢA TA DE MAI MULT BINE PENTRU TINE. EL 
ESTE CHIAR MULŢUMIREA TA CU PUŢIN. 


ACESTA ESTE ULTIMUL NIVEL: SĂ TE ACCEPŢI PE TINE AŞA 
CUM EŞTI, LUCRURILE AŞA CUM VIN SPRE TINE, OAMENII AŞA 
CUM SUNT ŞI VIAȚA AŞA CUM ESTE, FĂRĂ SĂ TE REVOLŢI! 

Nu este nimic de obţinut sau de atins, este doar TOTUL DE 
RENUNȚAT. Nu este nimic de făcut, de ajuns nu ştiu unde, de exersat, de 
repetat, de muncit mult, de lucrat, de câştigat, de urcat. Nu există un ţel 
mai sus. 

Ci niciun ţel, îţi arată că tu deja erai în divin, dintotdeauna. 

Doar mintea îţi creează un scop, şi ţi-l pune în faţă şi alergi o viaţă 
întreagă spre NICĂIERI ŞI NICIUNDE. Pentru că a fost doar un concept 
în minte, care nu există în realitate. Realitatea este numai Iubire, şi 
niciodată nu a fost altceva. 

Nu este nimic de căutat sau de obţinut, pentru că tu ești deja ceea ce 
cauţi. 

Trebuie doar să arunci toate credinţele tale iluzorii că mai ai nevoie 
de ceva ca să ajungi nu ştiu unde şi îţi mai trebuie să obţii nu ştiu ce, care 
de fapt ai şi eşti, şi atunci te vei elibera de "eu şi numai eu, pentru mine 
toate”. 

Doar stai şi PRIVEȘTE cum lucrurile curg şi atunci cadavrul 
duşmanului tău va pluti pe ape. 

Când nu mai intervii tu, atunci înaintează El şi va rezolva toate 
problemele tale într-un mod la care nici nu te aşteptai. NU ESTE NIMIC 
DE FĂCUT, CI TOTUL DE ACCEPTAT AȘA CUM VINE SPRE TINE, 
FĂRĂ SĂ TE ÎMPOTRIVEŞTI LA NIMIC. 

ATUNCI PUTEREA TA ESTE MAXIMĂ, PENTRU CĂ TU NU MAI 
EXIȘTI, CI NUMAI EL ESTE. Și va lucra prin tine ziditor. Atunci prin 
tine, din Liniştea ta, toate se vor face de la sine, în modul cel mai bun cu 
putinţă. De ce nu ai vrea să fie bine, totul?! 


9 aprilie 2020 

DOAR CLIPA PREZENTĂ EXISTĂ 


Capitole: 

Memoria şi cauzalitatea sunt abstracţiuni ce creează clipa | 
Liberul-arbitru aparţine Conştiinţei, nu creaturii | Conşitiinţa unică îşi 
arogă mai multe ipostaze | Ego-ul tău imaginar te păcăleşte doar pe 
tine | XşiY 


“Trecutul nu mai există, iar viitorul încă nu a apărut. Doar 
prezentul există.” Oricine va fi de acord cu aceste afirmaţii simple şi 
logice. Totuşi, puţini înţeleg grozăvia lor, impactul lor dezastruos asupra 
minţii. 

Da, numai prezentul e real, adică numai clipa de acum. O clipă 
înseamnă o milisecundă — nu un minut, nu o zi. Până apuci să te gândeşti 
la cât înseamnă o milisecundă, a şi trecut. 

Cu alte cuvinte, noi ratăm mereu prezentul, fie inconştient (în mod 
obişnuit), fie chiar şi atunci când reflectăm la această temă (cum facem 
acum). Încercăm cu bunăvoință să înţelegem ce înseamnă ACUM, dar nu 
putem reuşi mental. 

Gândirea însăşi este ca un film, format din cadre fixe (fotografii). 
Niciodată filmul nu va putea vedea fotografiile din care este format, 
pentru că, pentru a putea privi o fotogramă, mişcarea cadrelor trebuie să 
înceteze, iar gândirea-film nu mai există în acel moment. Din acest 
motiv, nimeni, aproape nimeni nu poate sesiza momentul acum. E o 
sarcină imposibilă pentru mintea omului. 

De obicei, prin prezent, mintea înţelege un interval de câteva 
minute. Dar acesta este un sens pragmatic oferit de minte, nu cel real. 
Acumul real este doar o milisecundă şi chiar mai puţin. Este intervalul 
dintre două micromişcări ale universului. Fizicienii spun că acest interval 
Planck ar fi de mărimea 10-44 secunde, adică extrem, extrem de rapid. 

Logica e strâns legată de timp. Întâi, pentru că este secvenţială, 
gând după gând, precum curgerea clipelor. În al doilea rând, pentru că 
are scopul pragmatic de a prevedea viitorul. Dar omul mai are o 
modalitate de cunoaştere pe lângă logică şi anume intuiţia. Intuiţia este 
o logică fără timp. 

Memoria și cauzalitatea sunt abstracţiuni ce 
creează clipa 





Tot ce există acum e consecinţa trecutului. Milisecunda de acum este 
efectul milisecundei anterioare. Acţionează o imuabilă Lege cauzală, de 
la efect la cauză. Fa trebuie să acţioneze asupra a ceva din trecut. Dar în 
clipa prezentă, trecutul nu mai există. Deci asupra a ce acţionează Legea? 
Asupra Memoriei. Aha! Deci Memoria este, şi ea, cauza realităţii 
prezente. Fiecare clipă ia naştere acum din Memorie, în virtutea Legii 
cauzalităţii. 

Legea este o abstracţiune, Memoria este o abstracţiune. 

Cuvântul clipă se referă la existenţa lumii concrete, dar Memoria nu 
face parte din lume, ea doar ajută la naşterea noii realităţi de-o clipă. 
Dacă fiecare clipă concretă se naşte acum din amintirea abstractă, 
înseamnă că însăşi lumea concretă se naşte în fiecare milisecundă din 
neantul originar, abstract. 

Unde se află Legea cauză-efect? Unde se află Memoria universală? 
Amândouă se află în Conştiinţa nemanifestată, abstractă, acolo de unde 
este generată creaţia manifestată, concretă. Nici Legea, nici Memoria nu 
se pot afla chiar în creaţie, care este mişcătoare, instabilă, deci nu poate fi 
un suport de încredere nici pentru memoria fixă şi nici pentru o lege 
constantă. 

Iar cineva trebuie să controleze acest proces continuu: Conştiinţa 
universală. Ea este neantul originar în care apare creaţia. Dar cum din 
nimic nu poate apare decât nimic, înseamnă că însăşi creaţia este 
“nimicul” ce se iluzionează singur că este “ceva”. Conştiinţa a delimitat o 
parte din ea şi i-a ordonat să ţină minte totul („memoria akasha”). Apoi a 
delimitat altă parte din ea şi a însărcinat-o cu păstrarea Legilor creaţiei. 
Şi a continuat cu delimitările până te-a creat pe tine, care eşti tot o parte 
din marea Conştiinţă. 


Liberul-arbitru aparţine Conștiinţei, nu creaturii 





Să ne restrângem acum la fiinţa umană. Are ea liber-arbitru? 

Există lanţuri de cauze şi efecte, deci un determinism strict. La un 
moment dat, apare posibilitatea întreruperii acestei curgeri legice, o 
rupere de ordine. Este momentul de libertate. Omul deliberează cu 
mintea lui şi decide cumva. Dar decizia lui se poate baza doar pe două 
mecanisme: 

1) fie decide pe baza trecutului, astfel că trecutul devine cauza 
deciziei sale. Practic, lanţul cauzal nu se rupe, ci se continuă. Deci nu 
putem vorbi de libertate absolută, ci de alegerea unei variante din câteva 
posibile. 

2) fie decide aleatoriu, la întâmplare, o variantă ce părea imposibilă 
anterior. În acest caz, lanţul cauzal se rupe, se face un salt de la un şir 
cauzal la alt şir cauzal, fără legătură între ele. 

Acum se pune întrebarea CINE ESTE ACELA CARE A DECIS 
ALEATORIU? Această decizie haotică apare în intervalul dintre clipa 
anterioară şi clipa de acum, deci într-o milisecundă. Putem face noi un 
raționament într-o milisecundă? Evident că nu. 

Atunci, decizia aleatorie vine printr-un mecanism automat, un fel de 
zaruri cosmice? Dacă este automat, evident că nu mai putem vorbi de 
libertate. Dacă este un mecanism, evident că a fost produs de Conştiinţa 
atotcreatoare. Sau decizia a venit direct din Conştiinţă? Oricum, nu mai 
putem invoca libertatea creaturii. 

Din cele două situaţii de mai sus deducem că: a) fie nu alegem liber, 
ci suntem constrânşi de cauzalitate; b) fie alegem la întâmplare, fără 
logică, deci alegerea nu ne aparţine nouă, ci hazardului. 

În cazul a) se poate spune că nu e vorba de o decizie cu adevărat 
liberă, ci de funcţionarea neîntreruptă a Legii cauzalităţii, care există în 
Conştiinţa universală. 

În cazul b) decizia nu ne aparţine, aparţinând fie hazardului (dacă 
admitem că poate exista aşa ceva într-o lume perfect organizată), fie 
Conştiinţei universale (care controlează totul, inclusiv “hazardul”). 


Afirmaţii de Lisa Cairns, iluminată: Nu există liber-arbitru. Faptul că nu 
există voinţă liberă poate fi o veste eliberatoare pentru cel care are un simţ 
puternic al vinei şi nereuşitei. Dar poate duce şi la depresie, dezechilibrare pe 
Manipura, pentru că omul e programat să creadă că are liber-arbitru. Tu nu 
exişti. Noi (corpul-minte) suntem un pachet de informaţii care se updatează 
continuu, suntem impersonali. În funcţie de informaţiile de ultim moment, se 
optează pentru ceva sau altceva. Deci informaţiile însele decid prin ceea ce 
conţin în acest moment. Dar nu există niciun decident. Corpul tău există, dar 
“tu” (simţul persoanei separate de rest), nu exişti. 

Fig.1 Corpul-minte este un pachet de informaţii 


Ramesh Balsekar ne propune o metodă simplă de verificare. La 
finalul fiecărei zile, să rememorăm fiecare decizie importantă pe care am 
luat-o şi să ne întrebăm “Aş fi putut lua o altă decizie?”. Rezultatul ne va 
uimi. Vom vedea că niciodată nu luăm decât decizia potrivită. Chiar şi 
atunci când avem aparent două alternative egale, oare de ce alegem pe 
una din ele şi nu pe cealaltă?! Nu putem spune decât ori că “aşa era 
normal” (dar nu am conştientizat de ce), ori că “am ales haotic” (deci nu 
am ales propriu-zis). 

După ce ni se întâmplă ceva, astrologia şi studiul karmei ne pot 
explica de ce ni s-au întâmplat anumite lucruri bune sau rele. (Însăşi 
noţiunea de karmă este împletită cu cea de predestinare.) Dar pot ele 
prevedea viitorul? Dacă am putea prevedea viitorul, ne-am putea 
schimba destinul, nu?! Adică, ego-ul ar putea împiedica planurile 
naturale ale Spiritului. Ar fi corect faţă de EI?! 

Tocmai de aceea, omul nu-şi cunoaşte viitorul, decât în măsura în 
care Spiritul socoteşte că ar fi necesar şi util. Atunci când, accidental, 
omul află ceva despre viitor (şi crede intens în acea variantă), va putea 
devia acea realizare. Sau, dimpotrivă, o va urgenta, dar atunci înseamnă 
că a fost făcut să creadă în acea variantă tocmai pentru a o pune în fapt. 
Sau, dându-şi seama că soarta îi este deja scrisă, se va relaxa şi va 
renunţa la lupta disperată pentru supravieţuire, devenind senin. 

Spiritul se foloseşte de minte pentru a pune în aplicare planurile 
sale. De exemplu, El ordonă: “Scrie despre Nondualitate!”. Dar lasă 
minţii libertatea să scrie cum ştie ea mai bine pentru un public pe gustul 
ei. Totuşi, o supraveghează cuvânt cu cuvânt. Dacă mintea a scris într-un 
loc o prostie, peste o zi, îi va veni un gând: “Schimbă sensul acelei 
propoziţii, ai exagerat un pic!”. Astfel, intuiţia este mai mult decât 
inspiraţie de moment, este o supervizare continuă. Şi, dacă cu o sarcină 

minoră precum scrisul face asta, fii sigur că face cu absolut toate 
manifestările tale umane. 


Concluzii 


Există 1) o realitate palpabilă şi 2) proiectul ei abstract, conţinut în 
Conştiinţa imaterială. 

Realitatea funcţionează pe baza Legii cauzalităţii şi Memoriei 
universale. Amandouă se găsesc exclusiv în Conştiinţa universală. 
Creaturile nu au liber-arbitru care, atunci când aparent se manifestă în 
situaţii critice, este decizia ascunsă şi imprevizibilă a Conştiinţei. 
Libertatea este doar atributul Conştiinţei, nu a creaturilor. 

Prin urmare, tot ce se manifestă ca realitate a simţurilor este creaţia 
din fiecare clipă a Conştiinţei. Ca şi gândirea, întreaga lume este ca un 
film rulat pe ecranul Conştiinţei individuale de Conştiinţa universală. 
Fiecare clipă este o fotogramă, un cadru singular. 

Iată un ultim argument : Precogniţia (previziunea, presimţirea) este 
cel mai tulburător fenomen paranormal, deoarece pare să anuleze legea 
cauzei şi a efectului, aducând dubii serioase asupra libertăţii personale. 
Este de neînțeles pentru noi, deoarece, conform legilor determinismului 
(pe care ne bazăm viaţa), efectul nu poate fi cunoscut înaintea cauzei. 

Desigur, ai putea răspunde că există mai multe variante de viitor, iar 
precogniţia o nimereşte pe cea mai probabilă. Şi ai mai putea adăuga că 
unele profeţii nu s-au împlinit. Toate acestea ne pot conduce la concluzia 
că nimic nu este absolut predeterminat, ci există doar probabilităţi. Dar 
chiar şi aşa, nu este oare un miracol că se pot prevedea mai multe 
viitoruri în detaliu?!... Sau că presimţirile tale personale se îndeplinesc 
mai mereu?! 


DISCLAIMER (tradus prin: declinare de responsabilitate, exonerare de 
răspundere): Că „nu există liber arbitru” nu trebuie să crezi până nu observi cu 
ochii tăi. Ca simplă credinţă, aceasta poate fi periculoasă. Mintea o poate 
folosi într-un mod pervers. Deci nu o crede şi nu o răspândi ca pe un fake 
news. la-o doar ca ipoteză intelectuală de verificat. Când vei fi în stare să-i 
verifici valabilitatea, atunci nu va mai prezenta niciun risc pentru tine. 


Conștiinţa unică își arogă mai multe ipostaze 





Acceptând că nu ai liber-arbitru, tu nici nu exişti ca o fiinţă separată. 
Eşti o rotiţă din marele şi unicul mecanism universal. Mecanismul se 

numeşte Conştiinţa universală, iar rotiţa se numeşte Conştiinţă umană. 
Ţi se pare că eşti separat de tot restul datorită iluziei numite “ego”. Te 
iluzionează chiar Conştiinţa universală pe tine, care eşti Conştiinţa 
umană. De fapt, Conştiinţa universală acţionează pe ascuns prin 
Conştiinţa umană, care nu-şi percepe Sursa. 

Există o singură Conştiinţă. Întâi ea este universală, adică 
nediferenţiată. În această unitate, ea îşi demarchează mici parcele de 
Conştiinţă spirituală, diferenţiindu-se. Apoi, prin încarnare, din 
Conştiinţa spirituală se mai demarchează un mic punct de Conştiinţă 
umană. 

Aceste delimitări în cadrul Conştinţei-mamă se pot înţelege şi ca 
focalizări asupra unui ecran. Spiritul se uită pe ecranul spiritual, mai 
vast. Omul priveşte la ecranul fizic, mai îngust. Deci Conştiinţa unică 
devine multiplă prin concentrarea Fi simultană pe diverse ecrane unde 
rulează filme diferite, deseori ca filme în filme ("Conştiinţa multiplex"). 

O comparaţie şi mai potrivită: Conştiinţa îşi pune ochelari de Virtual 
Reality şi, astfel devenind "umană", se scufundă într-un video în care este 
şi actor, şi spectator. Iluzia realităţii este desăvârşită şi este foarte greu 
pentru entuziast să mai iasă din ea. Parcă i s-au lipit ochelarii VR de cap, 
atâta este de atrăgător totul. 

Gestul prin care Conştiinţa îşi scoate ochelarii speciali VR se 
numeşte ILUMINARE. 


şe Spire, DIVINITATE SUPREMĂ 
SPIRII Se SPIRIT : 






Stare obişnuită: Sinele este 


conştient doar de lumea Iluminare (1): Conştiinţa de cica leii 
ar meabpnnlolerega imi es glitut Spiritului şi de Sine mă 
separat de Spirit Spiritului p Ş 


cu Conştiinţa Divină Supremă 


Fig.2 Iluminarea (| şi II) 


Explicaţia planşei: 

In starea obişnuită, omul este conştient prin Sinele său (Conştiinţa 
umană) doar de lumea ambientală. Nu-şi dă seama că lumea fizică este 
inclusă într-o realitate mai vastă, spirituală. 

In starea de iluminare (|) se produce unificarea conştiinţei Sinelui (umană) 
cu cea a Spiritului încarnat în om. Deşi realitatea exterioară are aceeaşi formă, 
apare senzaţia că ea este o unitate din care facem parte şi noi. Aici, Spiritul 
are nostalgia lui Dumnezeu, dar nu se identifică pe deplin cu EI, încă. 

În starea de iluminare (II) experienţa este mult mai intensă, conştiinţa se 
extinde dincolo de lumea spirituală, intrând în Nemanifestare, în 
Transcendentul absolut, în Dumnezeire. 


Vedem deci că în toate cele trei situaţii generice, totul este o 
experienţă a Conştiinţei unice, diferit aranjată în sine, cu sau fără graniţe 
interne. 

A spune că te simţi manipulat de Dumnezeu este o neînțelegere. 
Dumnezeu este chiar în tine, alegerile tale sunt ale lui Dumnezeu, tu eşti 
tot El. Confuzia provine din faptul că Dumnezeu are forma păpuşilor 
ruseşti, băgate una într-alta. Ele au acelaşi nume, deşi au dimensiuni 
diferite: Matrioşka. În Matrioşka cea mare se găseşte şi Matrioşka cea 
mijlocie, şi cea mică. 





Fig.3 Matrioşka, păpuşi în păpuşi 


Ego-ul tău imaginar te păcălește doar pe tine 





Poate că aceste idei ţi se par fără legătură cu viaţa ta cotidiană. Dar 
ele îţi arată Adevărul inconfortabil. Ceea ce crezi că e viața ta, de fapt, 
este o poveste pe care ţi-o spune ego-ul tău. Dar ego-ul tău e real? 

Dacă definim ego-ul a fi cel care deţine liberul-arbitru, cele spuse 
mai sus arată că ego-ul nu există, fiindcă nu există o libertate cum îşi 
închipuie el. De fapt, orice definiţie i-am da, ego-ul nu există în mod 
obiectiv. 

Atunci, care e puterea reală a ego-ului tău imaginar? Este una 
singură: să te păcălească pe tine. Este umbra degetului tău proiectată de 
veioză pe perete. Te uiţi ce scălâmbăieli face umbra asta zglobie şi ţi se 
pare că nu eşti singur, cineva te distrează. Pierzi degetul real din vedere şi 
te concentrezi pe umbra aia fistichie. 

Ego-ul poate păcăli numai Conştiinţa umană, este iluzionistul care o 
farmecă pentru ca ea să nu creadă cumva, Doamne fereşte! că este totuna 

cu Conştiinţa spirituală şi cu Conştiinţa universală. Dar tocmai acesta e 
Adevărul. 


Afirmaţii de Fred Davis, iluminat: Cel care caută iluminarea nu se poate 
ilumina. Se poate trezi un căutător spiritual la adevărul că este Unicul? Nu. Dar 
Unicul se poate trezi la adevărul că acel căutător este o ficţiune. Atâta timp cât 
noi vom privi dintr-un punct de vedere individual, vom crede că avem o 
problemă. Noi, adică Unicul. Pentru că nu există nimeni ca individ. Există doar 
Totul. Ca eu, acesta, să descopăr că “Eu sunt Acela” trebuie să renunţ la 
individualitatea mea. De fapt, există numai Acela, din care apare şi acesta. Ce 
este Acela? Nu ştiu, habar n-am. Ştiu că nu-L pot înţelege, deja am abandonat 


orice încercare de a-L înţelege. 


| | AM THAT (2 1] (2 


A 
AV 








| 
7 pastei - 
FL | 


O Bob Seal 2010. www.bobseal.com 


ps 


Fig.4 "I am That" (eu sunt Acela pe care Îl căutam) 


ĂșiIY 





Iți închipui că eşti un individ real care se mişcă pe axa imaginară a 
timpului, Y. De fapt, unica clipă reală se mişcă pe axa imaginară a 
individualității, X. 

Haide s-o luăm mai la concret. Vin alegerile. Trebuie să decizi cu 
cine votezi. Ai libertatea de a decide. Votezi cu X sau cu Y. Dar oare asta-i 
libertatea adevărată? Dacă ai orgoliul că alegi liber, că tu conduci 
națiunea prin alesul “tău”, atunci, evident că te-ai lăsat păcălit de 
exercițiul democratic. 

Dacă nu te duci la vot este, desigur, o manifestare a unei la fel de 
mici libertăţi. Nu ai niciun impact asupra mersului lucrurilor, care 
oricum îl va scoate câştigător pe X sau Y. Asta înseamnă că ai libertatea 
de a nu fi băgat în seamă de nimeni. 

Dacă reuşeşti să candidezi chiar tu pe listă şi eşti ales de votanţi, 
crezi că poţi schimba ţara din temelii? Nu vei putea face decât reformele 
posibile într-o asemenea ţară. Vei întâlni nenumărate blocaje legale sau 
cutume sau defecte ale unor personaje importante, care toate te vor 
dezamăgi. Vei pricepe că nu poţi schimba lumea de unul singur, deci nici 
acum nu ai marea libertate pe care o sperai. 

În viaţă e la fel. Ego-ul speră să-şi impună voinţa, dar deseori trebuie 
să se supună conjuncturilor. Chiar şi când crede că are, în sfârşit, dreptul 
de a face ce vrea (să plece în străinătate, să-şi facă operaţie de întinerire, 
să câştige o avere, orice), chiar şi atunci: 

(X) ori se va simţi împins de un unic impuls irezistibil (deci nu va 
decide liber); 

(Y) ori va fi stresat de plaja nelimitată de alegeri (şi va ceda ispitelor 
celor mai facile, fiind astfel manipulat de energii grosiere, deci tot neliber 
va rămâne). 

E posibil, desigur, să acţioneze cu înţelepciune, ceea ce se întâmplă 
mult mai rar, dar şi înţelepciunea vine de undeva... 


Citate din Jean Klein, iluminat: 

+ Nu există întâmplare în viaţă, pentru că tot ce se petrece aparţine 
întregului. Din punct de vedere personal, poate să pară accidental sau 
coincidenţă, dar în ochiul divin al infinitului există numai simultaneitate. 

+ Mintea este o cursă, dar când priveşti cu adevărat, nu poţi descoperi 
niciun prizonier. 

+ Orice frică reprezintă inevitabilul preţ al izolării. Atâta timp cât persistă 
iluzia unui ego separat, nu putem evita teama. Singurul remediu definitiv 
împotriva fricii este realizarea unei conştiinţe globale şi unificatoare. 

* Autoritatea reală vine din înţelepciunea impersonală, nicidecum de la 
persoană. 

* Tu nu eşti proprietarul a ceea ce posezi, ci doar un administrator. În 
această postură te comporţi complet diferit, deoarece te simţi liber faţă de 

bunuri. Le vei utiliza potrivit fiecărei situaţii, dar nu în vederea acumulării. Când 
ajungi să te cunoşti profund, descoperi ierarhia reală a lucrurilor. 

* Sinele (n.n.- Spiritul) este ca o sursă luminoasă ale cărei raze alcătuiesc 
mentalul nostru şi, în consecinţă, lumea. Fiinţele şi lucrurile, sub aspectul lor cel 
mai divers, cel mai eterogen, nu sunt decât fragmentări ale aceluiaşi Tot, 
precum scânteile care sar dintr-un foc sau firele plasei unui păianjen. 


15 aprilie 2020 

PEDAGOGIA NONDUALITĂȚŢII 


Capitole: 

Unitate, unime, unificare | Ego dual şi ego nondual | Situaţia 
lose/lose | Separarea începe cu Spiritul | Agitatorul şi răzgânditorul | 
Antiterapia prin nondualitate | Ai libertatea să încurci planul divin | 
Simetria karmei |  Amestecarea dualității cu nondualitatea | 
Dumnezeul asimptotic vs. Dumnezeul instantaneu | Să ne lămurească 
Cristos |  Tranziţia de la dualitate la nondualitate |  Ne-răspunsuri 


nondualiste la întrebări fundamentale | Umor nondual 


Unitate, unime, unificare 





Spiritualitatea nondualistă poate fi dificil de înţeles. Cuvântul non- 
dualism ne duce automat cu gândul la unitate, unificare, unicitate, 
unime, deci ceea ce uneşte. De la această noţiune trebuie să purcedem şi 
tot aici ne vom termina călătoria spirituală. 


1. UNITATE PRIN FRATERNITATE 


Spiritismul a făcut deja primul pas spre a ne apropia de această 
înțelegere. Din revelaţiile spiritelor, am aflat că ele colaborează, se ajută 
permanent, acesta fiind îndemnul divin. „Toţi pentru unul, unul pentru 
toţi” este deviza după care se orientează în ceea ce fac. Şi au multe de 
făcut dacă vor să evolueze. De exemplu, în misiunile pământeşti şi 
cereşti, se reunesc forţele a nenumărate spirite de toate rangurile, de la 
cele mai rafinate şi inteligente, până la cele mai grosiere şi puternice. Şi 
toate acţionează ca o singură fiinţă. 

Citez din articolul meu „Comentarii la studiile karmice ale doamnei 
Nina Petre”: «Fiinţele vii sunt mai mult decât un nucleu inteligent în 
jurul căruia se învârte restul lumii. Fiecare fiinţă face parte dintr-un 
colectiv de fiinţe şi, mai presus de destinul individual (foarte important, 
desigur, pentru individ), tronează destinul grupului. Nu ne putem 
sustrage legăturilor şi interacțiunii cu alte fiinţe. Suntem responsabili şi 
pentru alţi oameni, unii chiar necunoscuţi. Nu putem trăi singuri, ba nici 
măcar nu evoluăm singuri.» 

2. UNITATEA SUFLETELOR ÎN SPIRIT 


Ne apropiem şi mai adânc de ideea unei „fiinţe unice” (nondualistă) 
atunci când abordăm chestiunea încarnării spiritului. Am repetat în 
scrierile noastre un lucru pe care nu îl prea găsiţi în alte surse de 
informaţii spirituale. Iată o mică sinteză despre dualitatea suflet- 
spirit: 

Spiritul încarnat îşi creează un suflet de om. La moarte, sufletul nu 
dispare în neant, ci este înglobat în spirit, ca o mască a unui actor. 
Spiritul dezîncarnat îşi poate pune această „mască” sau personalitate 
când vrea să se manifeste pământenilor drept fostul om. Dar acel spirit se 
poate manifesta sub oricare dintre formele umane pe care le-a încarnat la 
un moment dat pe Pământ. Deci sufletul nu supravieţuieşte independent, 
ci viaţa aparţine doar spiritului, iar sufletul rămâne doar ca o informaţie 
de arhivă. 

Chiar şi în viaţa prezentă, sufletul nostru manifestă direct voinţa 
spiritului, fără a ne da seama. Dar există şi diferenţe. Sufletul manifestă 
şi alte influenţe exterioare. Când influenţele exterioare se interiorizează, 
adică devin parte a psihicului, acea parte independentă se numeşte ego. 
De aceea apar conflicte între voinţa spiritului şi dorinţa omului. 
Concluzionăm atunci că sufletul şi spiritul sunt ca şi două entităţi 
diferite. 

Este important să ştim că există un spirit unic, cel întrupat în fiinţa 
noastră, care s-a manifestat de-a lungul istoriei sub forma a numeroase 
suflete de om. Deci sufletul este o restrângere a posibilităţilor nelimitate 
ale spiritului. Sufletul are o existenţă scurtă în timp, iar spiritul este 
veşnic. Sufletul este personal, iar spiritul este impersonal (o colecţie de 
personalităţi diferite) sau, mai exact, individual-impersonal. Mai presus 
de acest nivel se găseşte Conştiinţa universală, neindividuală, total 
impersonală, non-duală. 


3. UNITATEA TOTALĂ 


Nondualitatea ne spune că există doar o unică Fiinţă sau 
Conştiinţă universală care se autolimitează sub forma spiritelor. Fiecare 
spirit este un aspect original al Conştiinţei infinite. La rândul lui, prin 
încarnare, spiritul se autolimitează sub forma sufletului, care este doar 
un aspect temporar al spiritului. Deci, în esenţă, fiecare om este o mască 
a unei fiinţe unitare numite spirit încarnat, iar fiecare spirit face parte din 
unica Fiinţă numită Dumnezeu. Aceasta este teza nondualităţii, 
completată cu teza dualității suflet-spirit. 

Iluminarea sau Trezirea spirituală este acea transformare energetică, 
independentă de voinţa şi putinţa omului, ce face posibilă dezlimitarea 
Conştiinţei de la nivelul de suflet la nivelul de spirit şi, mai departe, la 
nivel de univers şi mai presus de el. 


4, SUPER-ILUMINAREA 


Spiritualitatea dualistă poate fi comparată cu alpinismul pe marile 
piscuri din Europa. Spiritualitatea nondualistă este, în acest sens, 
alpinismul pe muntele Everest. Nu ne putem imagina o spiritualitate mai 
înaltă decât cea nondualistă. 

Totuşi, există o ruptură de nivel între iluminaţi şi discipolii lor, o 
imposibilitate de înţelegere raţională care îi marginalizează pe cei treziţi 
spiritual. Această prăpastie generează un fel de dizarmonie pe Pământ, 
de care s-ar face „vinovată” însăşi nondualitatea, prin simplul fapt că s-a 
revelat iluminaţilor. 

Iată un posibil dialog al surzilor între căutătorii spirituali şi un Trezit 
spiritual: „Maestre, dacă Dumnezeu este atotputernic, de ce nu opreşte 
El războaiele?” „Dumnezeu e războiul, el e victima, el e agresorul. Şi 
atunci, cine se plânge?” Iar dialogul se termină aici, în stupoarea 
generală. 

Dacă maestrul este ceva mai sfătos, ar putea continua cu explicaţii 
dualiste despre Legea karmei, în virtutea căreia războiul reface un 
echilibru stricat anterior. Dar chiar şi aşa, este greu pentru mintea 
umană să priceapă un scenariu atât de grandios şi întins pe secole sau 
milenii. Oricum, va rămâne nelămurirea: cum a fost posibilă prima 
greşeală sau păcat care a pornit mecanismul karmic? Cât timp nu poate 
verifica prin trăire directă aceste informaţii subtile, omul e condamnat să 
CREADĂ POVESTEA ce i se spune, inclusiv cea despre nondualitate. 

Deci, în mod ideal, ar trebui să existe o spiritualitate şi mai înaltă, 
care să nu creeze falii adânci între aspiranţi şi realizaţi. Dar care ar fi ea? 

Există o zonă şi mai înaltă, dar inaccesibilă omului altfel decât prin 
moarte. Este viaţa de spirit superior liber. În lumea spiritelor înalte, 
ceea ce omul numeşte „iluminare” este starea normală a tuturor fiinţelor 
de acolo, dar amplificată faţă de planul fizic. Mai mult, nu mai există o 
prăpastie, ci doar o graniţă simbolică între creatură şi Creatorul unic. I- 
am putea spune acelei stări „super-iluminarea”. Dar nu orice spirit poate 
ajunge acolo, ci trebuie să fi evoluat suficient de mult. Pentru asta se 
încarnează spiritele pe Pământ, răbdând sute şi mii de vieţi chinuite: ca 
să progreseze şi să ajungă în preajma Creatorului. 

Dar chiar şi acele spirite superioare au un ideal încă neatins. EI se 
numeşte Cristos. Marele Spirit guvernează porţiunea noastră de univers 
şi, în acelaşi timp, trăieşte deplin în Tatăl. EI este supremul model de 
echilibru şi armonie între Dualitate şi Nondualitate. 

Dar chiar şi spiritul lui Cristos are un ideal şi mai înalt: cufundarea 
definitivă în fiinţa Tatălui Ceresc Absolut. Iată deci că mai există trepte 
mai presus de spiritualitatea nondualistă accesibilă omului... 


Ego dual și ego nondual 





Ego-ul este un termen introdus de Freud în psihanaliza sa, având un 
anumit sens restrâns în cadrul teoriei sale. EI a fost preluat mai recent în 
psihologia transpersonală şi spiritualitatea nonduală, dându-i-se sensul 
de opus al Sinelui Superior. Prin urmare, ego şi Sine formează o pereche 
de contrarii. 

Analizând învăţăturile moderne, observăm că ego-ul este abordat 
în două sensuri total diferite. 

Primul sens. Ego-ul dualității, sau demonul interior, este definit 
generic ca fiind acea structură psihică ce perturbă intenţiile Sinelui 
Superior, care intervine activ în evenimente în mod egocentric şi care, 
deci, trebuie îmblânzit, micşorat şi supus Legilor cosmice sau poruncilor 
divine. Se prescriu numeroase metode, căi de îmbunătăţire personală, de 
autoanaliză, de cunoaştere psihologică. Asta ar fi şi abordarea religioasă, 
reinterpretată de învăţăturile psihospirituale moderne. 

Al doilea sens. Ego-ul din spiritualitatea nondualistă este senzaţia 
separării persoanei de restul universului. (De aici izvorăşte, de 
fapt, conceptul de “dualitate”: de la separarea dintre ego şi restul lumii, 
adică de la relaţia subiect-obiect. “Nondualitatea” apare când simţul 
separării dispare.) Iluminatul Tony Parsons spune că acest ego este o 
contracție energetică, nu doar un gând, care atrage spre el numeroase 
alte gânduri ce devin astfel "personale". 

Cel trezit spiritual consideră că evenimentele se întâmplă de la Sine, 
indiferent de ego-urile persoanelor. Ego-ul doar îşi arogă nişte fapte şi 
decizii care nu-i aparţin şi la care doar asistă. Această senzaţie că există o 
persoană separată numit ego este doar o aparenţă şi nu are puterea de a 
schimba nimic cu adevărat. Totul se întâmplă prin voinţa Supremului, 
nimeni nu e de vină şi nu are merite pentru nimic. Nu există liber-arbitru 
al vreunei fiinţe vii, fiindcă nu există nicio altă fiinţă conştientă decât 
Absolutul. 

De exemplu, un câine nu este conştient de faptul că e câine, că suferă 
etc. El e doar Forţa Vieţii împachetată într-un ambalaj de câine, cu 
anumite instincte, dar şi posibilităţi de dresaj, care îşi joacă rolul în mod 
impersonal. Când mănâncă, e mâncatul pur, plescâind şi salivând. Când 
are o durere, câinele este durerea, schiaună, îl vezi cât de amărât este. 
Peste un minut, când durerea a dispărut, el se bucură de viaţă ca şi când 
nu s-ar fi întâmplat nimic. Nu se plânge de ce i s-a întâmplat, deşi va avea 
grijă de acum încolo să evite sursa de durere (în mod automat, ca un 
update la programul de computer din creierul său). Câinele nu este 
conştient de sine aşa cum este omul şi de aceea nu suferă. Suferinţa este 
o durere interpretată de ego sau, deseori, o simplă interpretare fără un 
motiv real, imediat. 

alti a delia 2 

Fig.1 Mintea animalelor nu este niciodată îngrijorată 


Acest progres evolutiv al speciei umane nu este însă privit în 
nondualitate ca un beneficiu, ci ca sursa suferinţei. Este o etapă ce poate 
fi depăşită. Omul nu doar că trăieşte o durere fizică, dar îi adaugă şi 
suferința psihică prin lamentări de genul: “De ce mi se întâmplă asta 
tocmai mie? Nu ar trebui să sufăr niciodată. Viaţa este dură cu mine, 
dar nu cu alţii. Cu ce i-am greşit lui Dumnezeu? Dumnezeu nu este bun.” 

Rolul pragmatic al învăţăturii nondualiste este să înveţe omul să fie 
fericit, cum? dezvăţându-l a mai suferi. Unii învăţători nondualişti chiar 
se autodenumesc “dezvăţători”, pentru că ne învaţă să ne îndepărtăm 
schemele de gândire adunate de când ne-am născut, care ne aduc 
nefericirea indiferent de succesele pe care le avem. Nu suntem de vină, 
nu am avut alternativă, trebuia să învăţăm acel mod de funcţionare într-o 
lume duală, a contrariilor, în care individul se simte încolţit de pericole. 

Dar acum a sosit momentul unei revoluţii individuale, când omul 
matur îşi permite să se simtă vulnerabil, simțindu-se una cu toate fiinţele 
cu care interacționează, cu întregul univers şi cu Creatorul. 
Nondualitatea şi Trezirea spirituală nu este deloc una dintre metodele de 
dezvoltare personală şi dobândirea succesului individual. De fapt, este 
tocmai opusul acestora. Personalul dispare şi face loc impersonalului. 

Totuşi, când îi este de folos "persoanei", învăţătura nondualistă 
joacă rolul, într-un fel, tot al unei terapii dualiste! 


Iluminata Lisa Cairns: «Care-i diferenţa între A FI IMPERSONAL şi A FI O 
PERSOANĂ? Este iubirea. Esenţa fiinţei este iubirea şi permanenta mulţumire, 
percepţia pură. În schimb, simţul persoanei te face să crezi că mereu e ceva în 
neregulă.» 


Situaţia lose/lose 





Există o deosebire între nondualiştii „clasici” (de tip advaita- 
vedanta) şi cei „moderni” (neo-advaita). Primii consideră că există 
metode de îmbunătăţire personală şi, în consecinţă, adepţii ar trebui să 
depună eforturi pentru eliminarea ego-ului. Acest concept este dezavuat 
de „moderni”. 

În primul rând, ego-ul nu se poate dizolva singur. E ca şi cum ai cere 
unui personaj din vis să oprească visarea. Nu are această putere. În al 
doilea rând, ce interes ar avea?! Iluminarea înseamnă însăşi moartea 
ego-ului. Pentru ego, este o situaţie lose/lose. 

Pe de-o parte, ca ego, va fi mereu nemulţumit, fiindcă asta îi este 
natura. Ego-ul este simţul separării unei părţi din Tot. Oricât ar aduna 
sau şi-ar adăuga el (cunoaştere, experienţe, avere, sentimente, putere 
etc), tot va rămâne neîmplinit, fiindcă numai Totalitatea îl poate împlini. 
Dar asta este posibil numai prin dispariţia lui ca parte separată. 

Pe de altă parte, odată cu dispariţia ego-ului, rămâne Fericirea pură, 
dar nu mai există vreo „persoană” s-o simtă. Visul că există acea 
persoană s-a terminat. De aceea, situaţia este oricum perdantă şi 
deprimantă pentru ego-ul care vrea "să aibă" iluminarea. Orice 
sfat este inutil, orice îndemn poate părea cinic. 

Desigur, sfaturile sunt binevenite pentru a îmbunătăţi parţial 
suferinţa ego-ului. De exemplu, omul poate învăţa să-şi controleze 
gândirea compulsivă („fericiţi cei săraci cu duhul gândirii”!). Asta îi poate 
aduce o uşurare relativă. Mai puţine gânduri înseamnă mai puţine surse 

de stres. Dar relaxarea nu va dura mult şi o altă dorinţă, mai „spirituală”, 
îl va scoate din zona de confort. Inevitabil. 

Omul atras de nondualitate este ca un fluture ce se învârte în jurul 
unui bec incandescent. Nu se poate aşeza pe el, fiindcă îl arde, dar 
atracţia este irezistibilă. După ore şi ore de învârtit, fluturele oboseşte şi 
are două opţiuni: fie se îndepărtează cu regret, fie se aşază pe bec 
asumându-şi îngrozit moartea iniţiatică. Poate de asta se spune că 
drumul către Dumnezeu trece, inevitabil, prin suferinţă. 

Înţelegem astfel că ignoranţa poate fi şi ea, într-un sens, un mare 
„bine”, iar nenumăratele creaturi ignorante trebuie lăsate să viseze în 
pace. Deşi numai pace nu este, ci suferinţă... 


Separarea incepe cu Spiritul 





Chiar şi spiritele invizibile au o imperfecţiune, care le îndeamnă 
neîncetat să atingă Perfecţiunea Absolută şi nu se pot opri până nu devin 
dumnezeieşti, adică îşi pierd individualitatea. Se pare că creaturile, de 
orice fel, sunt condamnate la activitate. 

Scarlat Demetrescu scrie explicit în cartea „Din tainele vieţii şi 
ale universului” că, înainte de a fi trimise în Creaţie, spiritele sunt 
„imperfectate”, căci altfel nu ar putea exista separat de Creator. 

Separarea este modul prin care apare Creaţia. Prima separare este 
Spiritul. Din Marea Conştiinţă universală se desprinde sau se delimitează 
o mică porţiune numită Conştiinţă spirituală. În cartea „Viaţa 
Impersonală” se spune că Divinitatea îşi alege unul dintre infinitele 
sale Atribute, a cărui manifestare o doreşte. Acesta devine nucleul 
Spiritului. În jurul lui se adună energia divină sau perispiritul (corpul 
spiritului). Din perispirit, la încarnare, se creează mintea omului. În 
minte apare apoi ego-ul, care găzduieşte Conştiinţa umană. Aceasta a 
apărut similar, prin divizarea Conştiinţei spirituale. 

Procesul invers, de eliberare este următorul: retragerea Conştinţei 
umane în matca sa, Conştiinţa spirituală. Când apare iluminarea sau 
eliberarea de ego, „cineva” observă dispariţia acelei contracţii egotice. 
Deci centrul de conştiinţă al iluminatului se află acum în Conştiinţa 
spirituală, relatându-ne ce i s-a întâmplat corpului-minte. 

Dar adevărata şi ultima eliberare constă în pierderea şi acestui „eu” 
foarte subtil şi revenirea Conştiinţei spirituale la Marea Conştiinţă din 
care a fost detaşată la începutul creării Spiritului. 

Agitatorul şi răzgânditorul 





Unii sugerează ironici că învăţăturile nondualiste ne-ar îndemna la 
lene, inactivitate, blazare, indiferenţă. „Din moment ce totul este perfect 
aşa cum este, eu de ce să mă agit?” ar spune ego-ul. Într-un fel este 
adevărat, dar nu în sensul sugerat. Activitatea sau inactivitatea nu este 
decizia ta. În 99% din timp, ego-ul mental nu poate sta fără să acţioneze. 
Dacă tu crezi că învăţăturile spirituale te moleşesc, e doar povestea pe 
care ţi-o spui tu, încercând să justifici astfel impulsurile care îţi conduc 
viaţa automat. Tu eşti doar un martor care le interpretează conform 
propriilor idei. 

În acelaşi timp, când cel care asistă la o conferinţă nondualistă se 
simte mai relaxat, mai puţin agitat interior, este un efect psihologic 
benefic şi fără impact negativ asupra vieţii sale curente. A fi mai 
contemplativ nu este un „rău”. Dimpotrivă, constaţi că lucrurile îţi ies 
mai bine fără efort, într-un mod incredibil de firesc. Secretul? Lipsa de 
agitaţie. 

Realitatea indescriptibilă a primit diverse denumiri: Vidul (nu vidul 
fizic!),  Conştiinţa (nu conştientul omului!), Dumnezeu, Iubirea 
necondiționată (nu iubirea personală!), No-thing (l-am tradus prin 
nimenimic), Nondualitate etc. Dar Dumnezeu nu este ceva spectaculos, ci 
chiar ceea ce se vede cu ochiul liber, dar este interpretat de ego ca fiind 
„obiectele lumii”. Fiind doar „simple obiecte”, ele nu îl satisfac pe ego-ul 
spiritual, care Îl caută pe „Dumnezeu”. Orbirea fundamentală îl 
împiedică să vadă că ceea ce caută altundeva este chiar în faţa ochilor săi. 
Aceasta este drama fără soluţie a ego-ului. 

Lucrurile acestei lumi sunt „reale şi ireale în acelaşi timp”, după cum 
afirmă unii iluminaţi. În schimb, ego-ul este senzaţia că „eu sunt real, 
solid”, excluzând automat ideea că ar fi şi ireal. Şi el continuă, atribuind 
soliditate absolută şi obiectelor lumii înconjurătoare, întărindu-şi astfel 
permanent senzaţia că el este total real, într-un cerc vicios, alimentat şi 
de celelalte ego-uri din jurul său. 

Interogaţia de tipul „cine sunt eu?” poate lămuri pe oricine că „eu” 
nu este nimic, decât o senzaţie nelocalizată. Intelectual, ego-ul poate 
înțelege că el „nu există”, dar va continua să creadă cu tărie că lumea este 
solidă, reală ca şi el. Fizica cuantică ne arată cu toate dovezile posibile că 
nimic nu este „solid”, ci totul este un joc al energiilor. Care „energii”, 
nimeni nu ştie ce sunt. 

Un adevărat înţelept ştie că nimeni nu poate scăpa de ego prin efort 
personal. Satsang-urile (însoţirea cu înţelepţii) se pare că au puterea să 

elimine treptat ego-ul din unii şi să pulverizeze un parfum de iluminare. 
Poate fi şi un satsang vizionat pe YouTube. Atunci, în prezenţa 
iluminatului, ai impresia că înţelegi lucruri pe care nu mai eşti în stare să 
le povesteşti ulterior. Dar vorbele, gândurile şi emoţiile spirituale au un 
efect aparent, care se termină după întâlnire. Secretul trezirii totale şi 
definitive este numai la Domnul. 

Chiar şi după dispariţia ego-ului, mai rămâne acolo „ceva”, o 
conştiinţă care observă această dispariţie a contracţiei şi starea de bine 
rezultată. Adică rămâne o dualitate subiect-obiect. Abia pe ultimul nivel 
de „realizare”, chiar şi acest rest de eu va fi eliminat, rămânând Purul 
Absolut, lipsa oricărei dualităţi. Cine face aceste operaţii extrem de 
subtile? Absolutul însuşi asupra visului Său. 


Antiterapia prin nondualitate 





Trezirea spirituală nu este o realizare umană, ci însăşi Divinitatea 
acţionează asupra acestui ghem de energii numit “om”. Iluminarea doar 
revelează Adevărul că nu există nimeni şi nimic decât Conştiinţa unică. 

Când Ea se focalizează asupra Sieşi într-un anumit fel, atunci omul 
crede că el este separat de restul. Acesta ar fi ego-ul, simţul separării. 

Când fiinţa umană începe să se întrebe “Cine sunt eu?”, este un 
preambul al Trezirii, un semn pozitiv. Dar nu omul se va ilumina. Când, 
în momentul Trezirii, Conştiinţa se defocalizează, separarea dispare şi 
constată că nu a fost o persoană cu ego, ci doar aşa avea impresia. Deci 
nu există niciun “iluminat”, o persoană cu capacităţi speciale, ci doar 
unica eternă Divinitate care se ascunsese de Sine şi acum s-a 
redescoperit, într-un joc magic. 

Spiritualitatea nonduală este atât de ciudată şi de frumoasă, magică, 
miraculoasă! Totuşi, dacă este folosită în scop terapeutic, s-ar putea să 
dea rateuri, adică, dacă e folosită în discuţii destinate schimbării filosofiei 
de viaţă. Un pacient nevrotic, care simte un stres sau are o nereuşită se va 
simţi, probabil, uşurat. Dar dacă-i spui unei persoane depresive că „orice 
ai alege, decizia era deja luată”, asta i-ar putea agrava starea. În cea mai 
mare parte, pacienţii nu vor să se schimbe interior, ci doar să scape de 
neplăcere. 

Spiritualitatea nondualistă nu este o terapie psihologică, deşi 
seamănă, pe alocuri, cu psihoterapia cognitivă. Ea poate ajuta 
spectaculos, ba chiar oferi revelații extraordinare, dar nu oferă o garanţie 
de vindecare. De fapt, nicio terapie nu oferă garanţii! 

Iluminatul Peter Fenner spune că, în acest tip de terapie, clienţilor 
li se pune la dispoziţie un spaţiu deschis şi fără prejudecăţi pentru a-şi 
abandona propriile credinţe fixe şi emoţii îngheţate. Terapeutul nondual 
pune sub semnul întrebării structura şi natura suferinţei în aşa fel, încât 
dizolvă interpretarea autocentrată a pacientului. 

Să luăm un exemplu. Tony Parsons spune că el, din starea de 
iluminare, nu vede în faţa sa decât nişte corpuri lipsite de persoană. Prin 
urmare, nu simte nici timiditate, nici teamă de părerea altora, nici 
dorinţa de a-i impresiona etc. Iată, deci, un posibil remediu al tracului 
sau al vorbirii în public: să te imaginezi că vezi oamenii aşa cum sunt ei 
în Realitate, nişte corpuri fără cineva înăuntru. Te manifeşti ţie însuţi, 
pur şi simplu. Nu exişti decât tu în toată sala aia mare. Nu mai poate 
apărea astfel nici intimidare şi nici manipulare, fiindcă nu există miză. 


Link: Nondual Therapy Directory 2 


Ceva similar se întâmplă cu unii dintre cititorii mesajelor sapienţiale 
ale lui Marius Ghidel, asemănătoare cu cele din nondualitate: ei suferă 
o mutație de conştiinţă care îi face să scape de stres, de problemele şi 
suferința produsă de ego. Marius joacă rolul de terapeut spiritual pentru 
unii, dar, aşa cum el este un “dezvăţător” spiritual, este şi “antiterapeut”, 
fiindcă nu vrea să vindece persoana, ego-ul, ci, dimpotrivă. El foloseşte 
argumente dualiste mistice ca să ne convingă şi să ne apropie de adevărul 
nondualist. Astfel, ne îndeamnă să ne bucurăm când avem o durere, 
când pierdem ceva, când suntem învinşi, fiindcă atunci ego-ul este 
scăzut, ceea ce ne apropie de Dumnezeu. 

Nondualitatea pură este chiar “nespirituală”, în sensul că nu este 
prescriptivă, nu prescrie comportamente dezirabile, nu e moralizatoare. 
Cel mai bine ar fi (dar asta e deja o prescripţie!) ca nondualiştii să nu fie 
decât descriptivi, adică să descrie ce se petrece cu viaţa în prezenţa ego- 
ului sau fără el. Atunci când dau sfaturi cum să te comporțţi fără ego, ei 
deja „cad” în spiritualitatea duală. Omul ar trebui (iar o prescripţie!) să 
decidă singur, pus în faţa unor fapte sau mărturii. Degeaba i se prescrie 
ceva dacă el nu e pregătit sau convins s-o facă. Deseori, ego-ul acţionează 
tocmai invers decât e sfătuit, mai ales când e împotriva interesului său. Şi 
atunci, să nu ne aşteptăm ca un sfat împotriva ego-ului să aibă rezonanţă 
în om (iar o prescripţie! poate că în unii are). 


52 https://www.nondualtherapydirectory.com/ 

Credinţa în orice, inclusiv credinţa religioasă sau spirituală, este o 
proiecție psihologică masivă. Toţi proiectăm inconştient. Iluminatul 
proiectează automat şi el, în virtutea obişnuinţelor corpului-minte, dar 
vede imediat că este doar o proiecţie. Asta înseamnă claritate, care aduce 
o eliberare interioară de presiunile ego-ului. Cei care s-au iluminat şi 
erau prinşi într-o grupare spirituală, deseori, sunt forţaţi să o părăsească, 
pentru a nu destructura povestea spirituală pe care le-o spune gurul sau 
mentorul. 

Teoria nonduală poate atrage numai pe cei aproape de Trezire, care 
au acest germene al desăvârşirii în ei. Pe ceilalţi îi va speria, întrista, 
amuza sau n-o vor înţelege. Nondualitatea este minunată, dar nu-i 
menită să rezolve chestiunile personale, decât, poate, prin ricoşeu. În 
lumea relativă, funcţionează perfect, de exemplu, Legea atracției: la ceea 
ce te gândeşti (fie pozitiv, fie negativ) acel lucru îl capeţi, adică îl capătă 
mecanismul minte-corp. Sau Legea karmei şi celelalte legi universale. Şi 
terapiile normale, ale lumii duale. 

Conştiinţa nonduală este soluţia la toate problemele şi, în acelaşi 
timp, nu este o soluţie la nimic, este liberă, nu poate fi constrânsă a ne da 
rezolvări, dar nici a nu interveni în viaţa noastră. Este dispusă să accepte 
orice mizerie, ca şi orice frumuseţe... 


Ai libertatea să încurci planul divin 





Ca să împăcăm şi mintea, şi non-mintea, putem spune că omul are 
liber-arbitru, dar în limitele date de destinul său. Destinul ar fi 
un subproiect dintr-un proiect mare, iar libertatea constă în mici 
modificări aduse acestui subproiect. Din perspectiva omului, ele pot fi 
modificări substanţiale, dar din perspectiva proiectului divin, nu-i ating 
esenţa. 

Proiectul divin este ca un desen simetric care ia forma dorită treptat, 
pe măsură ce creionul realităţii trasează liniile. Dacă creionul alunecă 
forţat în altă direcţie, proiectul trebuie să se adapteze, adică va trebui să 
mai adauge linii similare şi simetrice. Este deci obligatoriu ca desenul să 
ajungă simetric în final. Karma reprezintă micile reparaţii şi corecturi 
ale devierilor de la proiectul iniţial. În rest, este numai Voința Divină. 

Proiectul divin 





Liber- 


arbitru Karma 





d 


Acum eşti aici 
(proiect în desfăşurare) 


Libertate, karmă, Voinţă divină 
Fig.2 Deturnarea şi repararea Proiectului divin 


Pentru Dumnezeu nu există timp, deci are o răbdare infinită ca 
proiectul să devină un desen concret. În Creaţie însă, desenul ia naştere 
în timp, uneori secole şi milenii. De aceea, există temuta şi justa Lege a 
karmei. 

Oricine poate remarca unele legături cauză-efect în viaţa sa şi a 
apropiaților. Este cu mult mai greu să aflăm conexiunile karmice de la o 
viaţă la alta. E necesar un Studiu al karmei şi destinului, aşa cum îl 
face Nina Petre. Karma aparţine Spiritului etern, iar legăturile se fac 
deseori peste veacuri, între oamenii în care se încarnează Spiritele la un 
moment dat, oameni care nu se născuseră când a început lanţul cauzal. 
Desenul divin este mult mai vast decât ne putem închipui şi nu ţine cont 
de duratele imense de timp. Dumnezeu vede totul în simultaneitate, ca pe 
un desen. Totodată, simte că desenul este incomplet înfăptuit şi 
pompează mereu energia Vieţii ca să ajungă la finalitatea dorită. 

Putem afirma deci că omul are o voinţă liberă, dar este restrânsă la 
acţiuni de mică importanţă pentru marele proiect, o libertate care doar 
adaugă mici înflorituri neesenţiale la desenul divin (vezi fig.2). Deci, în 
final, desenul va avea, probabil, mai multe linii decât erau prevăzute în 
proiectul iniţial, dar îşi va păstra simetria şi liniile generale. 

Conform doctrinei Karma-yoga, ai liber-arbitru, dar mai bine să nu- 
] foloseşti, ca să nu produci karmă. Doar află sau intuieşte proiectul divin 
şi urmează-i conturul! 

Simetria karmei 





Descoperirile din fizica modernă pleacă de la ecuaţii matematice. 
Teoria este plauzibilă numai dacă oferă simetrii. O metodă euristică 
(pentru noi descoperiri) este amplasarea cunoştinţelor într-un desen 
simetric, urmând ca locurile deocamdată goale să fie umplute de noutăţi 
(aşa a procedat Garett Lisi, un fizician cuantic 53). 

În geometria sacră sunt evidente simetriile, care induc senzaţia de 
frumuseţe. 

Simetria este prezentă şi în Legea karmei. Ea se exprimă popular în 
proverbe de genul “bine faci, bine găseşti” sau “cine seamănă vânt, culege 
furtună”. Alteori, lucrurile sunt cu bătaie mai lungă: observăm că 
“părinţii au mâncat aguridă, iar tinerilor li se strepezesc dinţii”. 

Sau, şi mai complicat, în cadrul unui grup restrâns, relaţiile şi 
acţiunile interpersonale sunt marcate de simetrii relaţionale, ca în 
exemplul de mai jos. Astfel, putem vorbi de o karmă de (micro)grup, în 
care parcă se împart simetric susţinerile şi agresiunile reciproce. Totul se 
întâmplă natural, dar ca după o schemă premeditată. Asta parcă nu-i 
karmă, ci o schemă. Şi cine altcineva ar fi putut-o gândi decât Inteligența 
Divină?! 

Analizând retroactiv situaţia complicată a unui microgrup real, am 
înţeles că deciziile luate de membrii ei au fost normale şi logice din 
punctul fiecăruia de vedere personal şi nimeni nu i-a forțat în mod 
deliberat. Toţi au acţionat natural. Or, tocmai acest fapt ne arată că au 
urmat nişte directive venite de Sus şi implementate în mintea lor. Altfel, 
nu ar fi putut exista în desenul de grup atâtea simetrii ale relaţiilor, 
influențelor şi evenimentelor. Sau am putea spune că Inteligența divină 
este implicită în fiecare dintre actorii Vieţii, acţionând inteligent din 
interiorul Vieţii. 

Analizând microgrupul, am încercat să prevăd cum va decurge un 
eveniment viitor. Cum? Simplu, completând simetria incompletă a 
tabloului de grup. Şi aşa s-a întâmplat, conform simetriei. Straniu sau 
magic? Oricum l-am considera, este motivul pentru ceea ce am scris mai 
sus. Niciun scenarist de film nu s-ar putea gândi la atâtea detalii 
semnificative... 

Stă Dumnezeu aplecat cu atâta atenţie asupra vieţii fiecărei fiinţe? 
De asta să nu ne îndoim! EI are grijă de fiecare piesă a imensului puzzle 


53 https://www.ted.com/talks/garrett_lisi_an_8_dimensional_model_of_the_universe 

numit Univers, fiindcă toate sunt părticele rupte din Fiinţa Sa prin 
sacrificiu de Sine. 





Legenda 


> Persoană + rol 


——> Acţiune de la iniţiator către receptor 
e———> Acţiune provocată involuntar 
4 ----- >» Relaţii, atitudini interpersonale 


Schema simetrică a situaţiilor din microgrup 


Fig.3 Situaţie karmică în microgrup (rude şi prieteni apropiaţi) 


Amestecarea dualității cu nondualitatea 





De regulă, învățătorii de spiritualitate nondualistă amestecă în 
vorbire planul relativ, al dualității (D), cu cel absolut, al nondualităţii (N). 
Despre Nondualitate nu se poate vorbi nimic şi orice se spune eo 
minciună. Totuşi, cuvintele sunt necesare pentru a indica direcția unde 
se găseşte Adevărul. Astfel, discipolul este introdus gradat în nişte 
concepte nonumane folosind cunoştinţe familiare, pe care le înţelege. Pe 
măsură ce se vorbeşte despre ego şi Sine în termeni dualişti, se mai 
strecoară şi câte o perlă nondualistă, care îi poate declanşa o sclipire de 
revelaţie. 

Dezavantajul este că o minte analitică poate constata derapaje logice 
la trecerea de la un plan la celălalt. Şi apar întrebări imposibile de genul: 

+ De ce să mă lupt cu ego-ul (D) dacă el este doar o iluzie (N)? 

+ Dacă Conştiinţa n-are memorie, fiindcă nu există timp (N), atunci 
cum îmi poate conduce ea viaţa şi să-mi dea informaţii despre trecut (D)? 

+ De ce să-mi opresc gândurile (D) dacă ele vin chiar de la Conştiinţă 
(N)? 

+ Dacă Dumnezeu a creat totul (N), înseamnă că tot EI l-a creat şi pe 
Satan şi tot răul (DY) 

+ Dacă există numai Voința divină (N), de ce atâta haos şi suferinţă 
în lume (DY)? 

+ Omul se iluminează spiritual în urma eforturilor sale (D) sau 
pentru că este Voința lui Dumnezeu (N)? 

+ Cine profită de trezirea spirituală: omul (D) sau Spiritul său (N)? 

+ Dacă Dumnezeu are grijă în fiecare moment de tot şi toate (N), de 
ce să ne mai rugăm la El (D)? 

+ De ce ne deranjează ego-ul (D) dacă nu există liber-arbitru (N)? 

* Cum poate exista atât timpul în desfăşurare (D), cât şi timpul 
îngheţat ca eternitate (N)? 

* Cum poate să fie totul atât real (D), cât şi ireal (N) simultan? 

Tocmai pentru că totul este real şi ireal simultan am scris aceste 
rânduri, ca să ne obişnuim cu ideea. Logica obişnuită se ocupă numai cu 
ceea ce e “real”, deci nu o poate accepta. Totuşi, matematica a inventat 
numerele complexe, formate dintr-o parte reală şi alta imaginară (a + 
bi). Dacă matematicienii au putut, noi de ce n-am putea să ne adaptăm la 
această realitate paradoxală?! 

De aceea, este util ca învățătorul să atragă atenţia de la început că 
există două realităţi simultane, suprapuse, la fel de reale, dar atât de 
discrepante: planul relativ al creaţiei duale (D) şi planul absolut al 
Creatorului unic (N). Este Creator unic nu doar pentru că e singurul care 
creează, ci este singura fiinţă care a existat vreodată, chiar dacă “sub 
forma” Conştiinţei fără formă. 

Atunci când vorbim despre planul absolut (N) sau transcendent, ne 
lovim constant de paradoxuri verbale şi logice, din simplul motiv că este 
imposibil de descris sau înţeles. Dacă vrem să ne păstrăm discursul 
coerent, ar trebui să ne limităm a vorbi doar despre ego-ul din dualitate 
(D), din planul imanent. 


În Marea Britanie, unde nondualitatea este un curent spiritual la modă, a 
apărut o aşa-zisă “poliţie advaita”, adică persoane “puriste” care, aflându-se la 
conferinţe sau ateliere spirituale unde oratorul vorbeşte folosind un mod 
personal, acestea intervin autoritar în discuţie şi spun ceva de genul “Nu există 


niciun eu!”, “Nu mai folosiţi limbajul comun!” 

Deci avem două posibile abordări, în funcţie de context şi auditoriu. 
Există astfel: 

1) Abordarea lejeră, naturală. Trecem de la planul relativităţii (D) la 
cel absolut (N) şi invers în funcţie de subiectele discutate, de întrebările 
audienței, de nivelul lor de înţelegere, de experienţa lor spirituală. Este o 
cale naturală, folosită în majoritatea curentelor spirituale, inclusiv în 
advaita-vedanta şi jnana-yoga (nondualitatea indiană). O folosesc şi eu 
deseori. 

2) Respectarea forţată a liniei de demarcaţie. Ori vorbim în termeni 
psihologici asezonaţi cu termeni religioşi binecunoscuţi, cu tehnici de 
autocunoaştere, autocontrol, terapii energetice etc. 

Ori vorbim doar de spiritualitatea nonduală şi ne adâncim în 
paradoxuri, în reprize de râs sau în tăceri meditative care să faciliteze 
sclipiri de revelații divine. Aşa procedează iluminaţii neo-advaita 
precum Tony Parsons, Jim Newman sau Andreas Muller. Aceasta din 
urmă este o abordare foarte rară, pentru că omul face parte din ambele 
lumi simultan. 

Mult mai des vom vedea învăţători ai unor tehnici ce ţin de 
spiritualitatea dualistă asezonaţi cu termeni nondualişti. Dar sunt doar 
cuvinte goale, fără trăirea nondualistă pură. 


Fatalism şi voluntarism 


Atitudinea psihologică numită “fatalism” este inspirată din 
nondualitate (N), care spune că totul e în mâna destinului, conform 
proiectului divin. Atitudinea numită  “voluntarism” este rodul 
observaţiilor directe asupra vieţii, care se petrece în dualitate (D). Omul 
oscilează între cei doi poli continuu. Fatalismul îl ajută să suporte 
regretele trecutului. Voluntarismul îl ajută să înfrunte teama de viitor, să 
îi dea speranţe şi chef de viaţă. 

Uneori, fatalismul îl ajută să ia decizii dureroase, spunându-şi că nu 
are de ales sau că Dumnezeu acţionează prin el. Când alegi să fi fatalist 
este un paradox în acţiune. Viaţa însăşi e un paradox, când o analizezi la 
rece. 

Totuşi, amândouă atitudinile există doar în minte şi sunt ale 
persoanei. Pentru iluminat nu există nicio persoană, deci niciuna dintre 
cele două atitudini nu are sens. Cel mult, ar putea spune că “fatalismul” 
se aplică întregii Creaţii şi tuturor creaturilor, iar “voluntarismul” 
aparţine exclusiv Creatorului Divin. 

Oamenii sunt programaţi să creadă că au liber-arbitru. Dar 
experimentele neuroştiinţifice contrazic ideea de libertate de alegere. La 
ce ne foloseşte să aflăm această ştire năucitoare? Poate că la nimic. 
Atunci la ce îi foloseşte Divinităţii să ne dezvăluie acest adevăr incomod? 
Nu nouă, ci Sieşi îşi dezvăluie Adevărul, ca să-şi stimuleze Trezirea 
completă... 


Dumnezeul asimptotic vs. Dumnezeul instantaneu 





În mod evident, spiritualitatea dualistă pare să o respingă pe cea 
nondualistă. Nici nu s-ar putea altfel. 

Natura fundamentală a ego-ului este să fie nemulţumit. 
Spiritualitatea dualistă, care ia ego-ul drept bază de pornire, îi 
alimentează această senzaţie irepresibilă de nemulţumire. 

Astfel, în creştinism apare conceptul de păcat, care duce la ideea de 
vină şi, deci, la nemulţumire. "Toate eforturile ego-ului spiritual vizează 
îndepărtarea sentimentului de vină prin apropierea de perfecţiune. Care 
este de neatins, aruncată mereu în viitor. Cu cât te îmbunătăţeşti, simţi 
tot mai pregnant că nu eşti suficient de bun, paradoxal. "Cu cât ştii mai 
multe, cu atât îţi dai seama cât de ignorant eşti". Te apropii de Dumnezeu 
asimptotic, nu-L vei atinge niciodată, vei rămâne etern într-o relaţie 
duală, separat de El. 

Această abordare spirituală se potriveşte nemulțumirii intrinseci a 
ego-ului. Prin absurd, închipuieşte-ţi că, la un moment dat, ego-ul ar 
avea senzaţia că a atins Desăvârşirea şi că nu are unde merge mai 
departe, căutarea lui s-a sfârşit. Prin firea sa nemulțumită, s-ar plictisi de 
atâta bine, dar nu ar mai avea ce să schimbe, spre ce să mai aspire. Ăsta 
ar fi chinul iadului, cazna eternă. (De fapt, Lucifer chiar asta a păţit, el 
este "Ego-ul etern"!) De aceea, atâta timp cât există, ego-ul are nevoie de 
un ideal veşnic intangibil, pentru a-şi putea suporta propriul iad din care 
e alcătuit. 

Chiar şi în buddhism, care este mult mai apropiat de Nondualitate, 
apare sentimentul de vină. Vina că nu eşti la fel de bun, de compasiv, de 
detaşat precum maestrul tău sau ca idealul Buddha sau vina că nu 
meditezi suficient etc. Şi budiştii au propriile idealuri pe care simt că nu 
le-au atins, fiind un prilej de nemulțumire. 

Chiar şi meditatorii mindfulness, care nu au nicio doctrină, tot mai 
păstrează un ego care-i îndeamnă să mediteze fără pauze, tot mai mult, 
ca să îşi transforme fiziologia creierului. Nemulțumirea lor provine din 

teama de a nu pierde acea stare mentală plăcută, câştigată cu atâtea 
sacrificii. Nu au linişte dacă trebuie să-şi întrerupă practicile meditative, 
simțindu-se vinovați în faţa lor înşişi. 

După ce ego-ul a fost dezamăgit de promisiunile fericirii materiale, 
se avântă cu elan în promisiunile fericirii spirituale, unde speră să-şi 
găsească alinarea, sensul vieţii. Când apare şi dezamăgirea spirituală, 
atunci ego-ul este copt să treacă la nondualitate, adică e pregătit să 
moară (iluminarea sau trezirea spirituală). Se pare deci că există o 
evoluţie a ego-ului de la naştere, creştere la maturitate şi moarte. Ego-ul 
nu este un accident sau o invenţie umană, ci o necesitate a Creaţiei. 

Putem specula că, deşi ego-ul nu poate perturba serios evenimentele 
prestabilite de Divinitate, trăirile sale sunt un element de surpriză, de 
originalitate. Acesta ar putea fi chiar motivul pentru care Dumnezeu 
a inventat ego-ul: să-i ofere ceva nou pentru Creaţia Sa. Desigur, din 
tot ce am mai scris anterior, se poate crede că ego-ul nu aduce nimic bun, 
dar aceasta e o exagerare dualistă; noţiunile de „bine” şi „rău” nu sunt 
cunoscute de Dumnezeu. 

Clarificare: Trăirile ego-ului pot fi controlate de inteligenţa Divină, 
ceea ce şi face permanent. Dar aceste trăiri nu pot fi create altcumva 
decât prin prezenţa unui ego. De aici apare necesitatea apariţiei acestuia, 
care să ajute la îmbogățirea Creaţiei prin simpla sa prezenţă. 

Iar moartea ego-ului survine atunci când s-a maturizat suficient, în 
viziunea Absolutului, adică nu mai este necesar Planului Divin. Nici 
iluminarea nu este o întâmplare sau accident. Iluminarea este atingerea 
instantanee a lui Dumnezeu. 


Să ne lămurească Cristos 





Acum, dacă vrei să afli cine are dreptate, dualismul sau 
nondualismul, fă următorul experiment mintal: Cheamă-L în gând pe 
Cristos să-ţi răspundă la întrebarea „Este adevărat că eu sunt Dumnezeu, 
precum tot ce există?”. Cristos va veni şi-ţi va răspunde, poate, aşa: „Dacă 
Mă întrebi pe Mine, înseamnă că tu crezi că suntem doi, tu şi Eu. Prin 
urmare, ai nevoie de un răspuns în acord cu această credinţă, că eşti 
separat de Dumnezeu. Dacă te-ai fi crezut una cu Dumnezeu, nu ai fi 
invocat o iluzie numită Cristos să te lămurească Cine eşti Tu. Adevărul 
este acela dat de credinţa ta.” 

Deci nu poţi afla adevărul absolut. De aflat, numai mintea poate 
afla, care este duală şi egotică. Răspunsul pentru ea nu poate fi decât 
relativ. Absolutul se trăieşte direct, prin moartea minţii. 


Tranziţia de la dualitate la nondualitate 





Aşa cum spuneam, există o aparentă incompatibilitate între 
spiritualitatea dualistă şi cea nondualistă. Prin iluminarea spirituală, 
graniţa dintre ele este trecută instantaneu, foarte simplu şi natural. 
Totuşi, uneori, tranziţia este treptată, ego-ul e pregătit uşurel de moarte. 

Astfel, în dualitate există un bine şi un rău personal, binele fiind, 
evident, preferat răului. De pildă, este clar că pandemia este un mare rău 
pentru omenire. 

Dar în etapa de tranziţie spre nondualitate, binele şi răul devin 
relative, barierele dintre ele sunt mai laxe, poţi vedea şi partea bună a 
răului şi partea rea a binelui, ai o viziune impersonală. De pildă, este 
adevărat că pandemia aduce multă suferinţă umană, ca un adevărat 
război biologic, dar are şi părţi bune. Ca orice criză majoră, promovează 
oamenii capabili, meritocraţia, şi slăbeşte nişte doctrine eronate, precum 
hedonismul, ateismul, globalismul etc. 

Odată ajungând în nondualitate prin dispariţia ego-ului, nu mai 
există categoriile de „bine” şi „rău” şi, de altfel, niciun fel de categorie, 
clasificare, ordonare, separare. De aceea îi şi spunem „non-dualitate”, ca 
să subliniem diferenţa faţă de ceea ce ne-a obişnuit lumea duală. 


Ne-răspunsuri nondualiste la întrebări 
fundamentale 





Ca "sistem filosofic", nondualitatea îţi poate ne-răspunde politicos, 
cu argumente logice, la orice întrebare. E ca o suprafaţă foarte 
alunecoasă, bine şlefuită şi dură, în care nu poţi înfige niciun crampon, 
niciun piolet, niciun târnăcop ca să te ţii. Când aveai impresia ca te-ai 
târât puţin înainte, imediat aluneci la vale de unde ai plecat. 

Iată un posibil dialog cu un iluminat, imaginat de mine pe baza 
mesajului transmis de Jim Newman. Deşi pare absurd, e perfect logic în 
limitele sistemului nondualist. Sau altfel spus, nondualitatea nu are 
niciun cadru şi de aceea nu se poate încadra în limitele logicii comune. 
Atenţie: adevărata transmisie din timpul conferinţelor iluminaţilor nu 

ţine doar de cuvintele folosite, ci mai ales de transformările energetice 
suferite de ascultători. 


Despre liberul-arbitru 


Auditor: Jim, există un ego care perturbă lumea? 

Jim: În aparenţă, da. 

Auditor: Înainte să te iluminezi, ego-ul tău avea liber-arbitru? 

Jim: Când se întâmplă iluminarea, vezi că ego-ul n-a existat 
niciodată. 

Auditor: ?! 

Jim: Trecutul nu există, timpul e o iluzie. 

Auditor: Bine, atunci să luăm momentul prezent. 

Jim: Şi prezentul face parte din timp. 

Auditor: Eu am un ego, motiv pentru care nu mă simt ca tine, 
iluminat. Am liber-arbitru sau nu? 

Jim: Nu văd aici pe nimeni decât CEEA CE ESTE. Totul e complet 
gol. Ceea ce numeşti “eu” este un vis. 

Auditor: Bine, dar am aflat de la alţi înţelepţi să ego-ul e sursa 
suferinţei şi el trebuie să dispară. 

Jim: E o poveste din acest vis. 

Auditor: Atunci, când mă duc acum acasă, am să-i spun soţiei că nu 
există liber-arbitru şi n-are de ce să mă certe că beau prea mult. * 

Jim: Nu există nicio soţie, tu nu exişti în Realitate. Există doar 
aparenţa că toate acestea există. 

Auditor: Nu înţeleg. 

Jim: Mintea nu poate înțelege. Asta e o discuţie fără urmări. CEEA 
CE EXISTĂ cu adevărat este incognoscibil. 


Umor nondual 





Motto: Râsul şi umorul sunt cele mai subestimate forme de transmitere a 
Prezenţei nonduale. (internet) 


Acest tip de umor rezultă din folosirea limbajului specific 
spiritualităţii nonduale (buddhism, zen, advaita, neo-advaita etc.), dar în 
contexte normale, cotidiene, laice. E o suprapunere nepotrivită, nelalocul 
ei. Acest umor e gustat mai ales de cei care s-au plictisit de jargonul 
advaita (nondualist), care nu prea seamănă cu trăirea pură. 

Cum se îndepărtează petele de ego * 

Luaţi o ceaşcă zen şi turnaţi o soluţie fără soluţie. Agitaţi bine până 
vi se închid ochii. Inspiraţi, expiraţi şi rămâneţi aşa. Aţi obţinut lăptişorul 
de ego. Imaginaţi-vă că-l turnaţi peste petele de ego până nu mai auziţi 
vocea din cap. E momentul Trezirii. Acum luaţi obiectul pătat şi priviţi-l 
cu atenţie până dispare şi rămâne doar subiectul. Dacă petele de ego sunt 
tot acolo, opriţi orice acţiune. Curăţarea se va Realiza de la Sine. Asta e 
Realizarea Sinelui. 


R.P. 


"Becoming One with everything" 





D 


MAKE You 
ONE ur 
EVERYTHING 
$5 













www.bobseal.com 


Fig.4 Unu cu toate 

"There is nobody and nothing" 





Fig.5 Nu există decât Nimic 
"I want to get No-thing" 


WOW, NOTHING! | 





Fig.6 Vreau nimenimicul (no-thing) 

Fapt, nu glumă! 

Toţi chinezii plescăie de mama focului când mănâncă orice, inclusiv 
supă. De unde acest obicei? Părerea mea este că un înţelept le-a zis 
demult cam aşa: “Când mâncaţi, fiți actul mâncării, nu vă gândiţi la 
nimic altceva. Nu vă împrăştiaţi mintea. Vitaţi-vă la câinele ăsta cum 
mănâncă, nu-l interesează nimic decât osul lui. Faceţi ca el!” Şi de 
atunci, chinezii plescăie precum câinii. Nu ştiu dacă a atins vreunul 
Trezirea spirituală prin asta, dar fă şi tu ca ei! Te vei trezi... da, te vei trezi 
cu nişte critici legate de bunele tale maniere. 


Nondualitate într-o cupă cu vanilie 


Vă propun să vă delectaţi cu o scurtă selecţie amuzantă dintr-o 
conferinţă a iluminatului Jim Newman. El începe să vorbească despre 
nondualitate, subliniind inutilitatea oricărei descrieri a Ceea ce nu poate 
fi descris. Ca pus pe şotii, Spiritul îi retrage lui Jim firul ideii, acesta 
rămânând cu mintea golită, în râsul general. Poate că asta se întâmplă 
când auditorii iau prea în serios "studiul nondualităţii”. Care studiu, 
omule?! Nondualitatea este Dumnezeu şi nu poate fi cercetată analitic. 

Iluminatul este întotdeauna relaxat şi poate face haz de situaţiile 
hilare. EI ştie că nondualitatea este subiectul fundamental, dar în acelaşi 
timp, inabordabil de către mintea omului. Aşa că nu se ia foarte în serios 
ca "persoană iluminată”, care e doar un rol. 

Orice iluminat nu poate vorbi despre nondualitate decât când 
primeşte inspiraţia de la Spiritul său încarnat, care trăieşte natural în 
nondualitate. Corpul-minte al iluminatului este doar un instrument 
pentru voința Spiritului Divin. Dacă izvorul inspiraţiei se opreşte, omul 
rămâne suspendat în neant, nu mai are ce spune. Când iluminatul tace, 
mintea îi este complet golită de idei. Iar când îi vin ideile, vorbele lui curg 
ca un izvor curat de inspiraţie divină. 


Jim Newman - Nondualitate într-o cupă cu vanilie 5% 


20 aprilie 2020 


54 https://youtu.be/82u9j-RAfZk 

TRIUMVIRATUL "ABSOLUT- 
DUMNEZEU-SATAN" 


Capitole: 

Logica divină nu ţine cont de logica umană |  Contracţie şi 
expansiune, frică şi iubire | Dumnezeu este Lumina Absolutului, dar 
Absolutul nu e Lumină | Granițele Conştiinţei | Prin iluminare dispare 
căutătorul spiritual | Metafora tubului |  Transă extatică şi trezire 
iluminatorie | Maya pentru spirite | Întreita iluzie cosmică | Împlinirea 
Voinţei Divine | Eul este Tatăl minciunii | Metafora ochelarilor 
inteligenţi | Spaţiul-timp şi liberul-arbitru sunt impresii | Ce-ar fi fost 
dacă... 


«Tao nu ia partea nimănui; naşte atât vin-ul, cât şi yang-ul. Totul este 
binevenit, atât lumina, cât şi întunericul.» (Lao Ţ?) 

«Afară de Mine nu este Dumnezeu: Eu sunt Domnul, şi nu este altul. Eu 
formez lumina şi creez întunericul, Eu aduc prosperitatea şi produc dezastrul; 
Eu, Domnul, fac toate aceste lucruri.» (Isaia 45:6,7) 

«Dumnezeu nu este putere în sensul puterii asupra răului, păcatului, bolii 
sau morţii. Dumnezeu nu este putere în vreun sens ce implică luptă, adică 
învingere sau distrugere. Dumnezeu este viaţă. Dumnezeu este iubire. 
Dumnezeu ESTE. Nu există nimic altceva. Doar Dumnezeu ESTE.» (Joel 
Goldsmith) 

«Doar să ierţi un om nelegiuit fără să-l respecţi ca pe Buddha înseamnă să 
nu-i înţelegi adevărata natură. "Demonule, tu eşti sacru. Te respect cu 
adevărat." Dacă faci asta, nu vei mai găsi niciun singur demon în toată lumea 
asta; va fi plină cu buddhaşi stând mână în mână.» (SeongCheol *, mare 
maestru Zen coreean) 

«Tot răul nu vine fără voia lui Dumnezeu, și-și cere satana voie, după ce 
vede că oamenii fac voia celui rău și vrăjmaș Domnului și omului.» (Noul 
lerusalim) 


Încercând să punem de acord spiritualitatea dualistă cu cea 
nondualistă, lucru aparent imposibil, lansăm o ipoteză, poate, la fel de 
imposibilă. Putem considera că Absolutul Creator (numit şi Brahman 
sau Brahma în Vede) a emanat “la început” două Entităţi Supreme: 
Dumnezeu şi Satan. 


55 https://en.wikipedia.org/wiki/Seongcheol 

Dumnezeul Binelui (sau Vishnu, în Vede) are rolul de a păstra 
Ordinea Creaţiei, aşa cum a fost gândită de Creatorul Suprem. Rolul 
opus, de a desfiinţa Ordinea şi a provoca haosul îi revine lui Satan (sau 
Rudra-Shiva, în Vede). Nici Dumnezeu, nici Satan nu pot crea sau 
distruge cu adevărat, ci doar Absolutul Creator. 

Ideea unui triumvirat divin (Brahma, Vishnu, Rudra-Shiva) ne-a 
parvenit din Vedele antice indiene, dar am modificat-o substanţial aici. 
Entităţile Supreme ar fi, mai degrabă, nişte Forțe impersonale, suverane 
în domeniul lor şi care nu se întâlnesc niciodată faţă în faţă (pentru că 
sunt expresiile aceleiaşi Voinţe unice). Domeniile unde sălăşluiesc ele 
sunt situate la extreme: Dumnezeul Binelui sălăşluieşte în Lumină, iar 
Anti-Dumnezeu, în întuneric. Forţele lor sunt potențial egale, dar 
fluctuează în timp precum yin şi yang, respectând cicluri şi alternanţe, 
pentru a împlini proiectele divine. 

Cele două Mari Forțe opuse coordonează ierarhic o armată de 
spirite, având fiecare misiuni de îndeplinit în Creaţie. Aceste spirite pot 
ajunge să se lupte direct când se întâlnesc în zonele de intersecţie ale 
celor două mari domenii. Pământul este terenul de înfruntare a celor 
două armate, deocamdată prevalând Răul. Dar în proiectul Divin va 
urma, destul de curând, o inversare a situaţiei la scară globală. 

Binele este tot ce ajută la păstrarea Ordinii universale. Răul 
este tot ce se opune Binelui, adică împiedică Legile divine să guverneze. 
Deci Binele urmează în Creaţie voinţa Absolutului Creator. Mai concret, 
Binele conţine simultan conceptele-cheie de: Armonie, Libertate, Adevăr, 
Lumină. Prin opoziţie, Răul aduce în viaţa omenirii urâţenia, 
constrângerea, minciuna şi ignoranța. Răul se opune voinţei lui 
Dumnezeu, dar în acelaşi timp a apărut cu încuviințarea sau chiar din 
intenția Supremului Absolut. 

Să nu uităm că, în Apocalipsă, se scrie că, după cei 1000 de ani de 
pace divină, Fiara va fi iarăşi eliberată din iad. Adică, alternanţa binelui 
cu răul stă in firea lucrurilor, niciodată vreuna dintre tabere nu va 
prevala definitiv... 

Fig.1 Triumviratul Divin: Absolut-Dumnezeu-Satan 


Logica divină nu ţine cont de logica umană 





Dumnezeu este adorat de religiile monoteiste, iar Satan, de cultele 
sataniste. Tradițiile animiste şi politeiste se închină unor spirite atât 
binevoitoare, cât şi răuvoitoare. Toate acestea fac parte din spiritualitatea 
dualistă. 

Spiritualitatea nondualistă nu are nimic de a face cu ele. Nu este 
practică, nu intervine în nicio luptă dintre contrarii. Ea doar observă 
Jocul Creaţiei din postura Absolutului neutru şi detaşat. 

Faptul că mulţi iluminaţi vorbesc în aceiaşi termeni despre Absolut 
sau Conştiinţa universală ne face să credem că Această realitate neutră, 
detaşată, mai presus de bine şi de rău, chiar există. Absolutul nondual nu 
este o particularitate a Dumnezeului Binelui, un aspect ciudat al Său. Ci 
dimpotrivă, Dumnezeul dualității este o creaţie limitată a Absolutului — 
limitată la Bine. Absolutul este şi nimic, şi totul, simultan. 

Mai puţin suportabilă este cealaltă latură. Cum am putea accepta că 
Satan a fost produs de Absolutul Creator?! Am putea răspunde că, fără o 
opoziţie continuă, evoluţia lumii s-ar fi produs extrem de rapid, iar jocul 
creaţiei s-ar fi terminat prea repede. Însă acum, prin jocul sau lupta 
contrariilor, Creaţia a devenit mai interesantă, mai echilibrată, mai 
durabilă. 

Dar cum să admitem că însuşi Absolutul Divin provoacă indirect, 
prin Satan, atâta durere, violenţă, suferinţă în lume?! Din perspectiva 
nonduală, totul există şi nu există în acelaşi timp. Orice suferinţă îi 
aparține propriului Său Corp, din care s-a făcut şi se face continuu lumea. 
Nu există nimic în afară de Unica Fiinţă. Tu suferi de senzaţia separării 

de EI, nu de altceva. Când te Trezeşti şi vezi că tu nu eşti nimic, durerea 
nu mai este a ta, cia Lui. Şi atunci, cum să-L, mai acuzi de ceva?! Ar fi 
absurd. 

De fapt, Satan nu e de vină pentru toate necazurile. Naşterea, dar şi 
moartea sunt naturale. Plăcerea şi durerea sunt legate în mod natural. 
Dar durerea nu înseamnă neapărat suferinţă. Suferinţa apare în fiinţele 
umane care se consideră separate de Conştiinţa universală — şi pare a fi 
răul. Totodată, suferinţa este şi motorul evoluției lor, comparând o stare 
prezentă inferioară cu o stare viitoare mult mai dezirabilă — şi pare a fi 
binele. 

Gândeşte-te la lupta pentru supravieţuire din natură! Când vedem 
unele scene de carnagiu între animale, avem o strângere de inimă. Totuşi, 
nu intervenim, pentru că înțelegem că natura se autoreglează după nişte 
reguli necunoscute nouă. Viaţa animală este reglată în întregime de 
Voința Divină. Acolo nu există ideea de "cruzime", care-i doar în capul 
nostru. 

Noi credem că putem regla viaţa umană. Dar uită-te la rezultate: 
violenţă, războaie, agresiuni, lăcomie etc. Natura este mult mai 
ponderată decât omul. Emotivitatea omului doar o încurcă. Aşa şi cu 
întrebările noastre retorice, că de ce Dumnezeu a făcut aşa şi nu invers... 
Cârcotelile vin de la ego, care întotdeauna crede că „ştie el mai bine”. 


«De aceea avem neplăceri şi suferinţe în viaţă: ca să ne desprindă. Dacă 
noi punem ceva din lumea aceasta pe primul plan, îl vom pierde. Războiul este 
pentru o populaţie ce este boala pentru individ, pentru oprirea atașamentului, 
pentru că, prin ataşamentul de plăcerile simţurilor, se pierde energie vitală. 
Mecanismele divine de desprindere, la fel ca boala, salvează sufletul, care este 
primordial, CU TOATE CĂ PARTEA MATERIALĂ POATE FI DISTRUSĂ. Pentru 
egoul nostru pare o durere, un necaz, o suferinţă fizică, o boală, dar pentru 
suflet este ELIBERARE. Şi dacă nu vom înţelege că nu cei care ne atacă sunt 
cauza necazurilor noastre, ci ataşamentul nostru de plăcere, atunci vom urca 
pe nivele superioare de presiune divină, ceea ce poate să însemne, spre 
exemplu un război mondial distrugător.» (Marius Ghidel) 


Desigur că nu putem admite cu uşurinţă acest Triumvirat divin. 
Totuşi, logica ne conduce aici. Nu prea avem soluţii ca să explicăm 
paradoxurile Creaţiei. Chiar şi mitul căderii luciferice întăreşte această 
supoziţie. 

Se spune că Lucifer era un foarte înalt înger — asta ca să ne justifice 
de ce are atâta putere. Se mai spune că el a căzut pradă orgoliului — lucru 
improbabil, din moment ce era un înger apropiat lui Dumnezeu. Logica 

nondualităţii ne sugerează că Lucifer (Satan) este emanaţia Absolutului 
Creator, de la Care i se trage puterea şi cunoaşterea. El a fost însă 
deposedat, chiar de la crearea lui, de Iubirea divină şi aşa a apărut 
opoziţia necesară față de Dumnezeu. 

Dumnezeu vs Lucifer se manifestă în viaţa noastră prin antagonisme 
de genul: Smerenie vs orgoliu; Dăruire vs dobândire în folos propriu; 
Altruism vs egoism; Sinceritate vs prefăcătorie etc. Se spune ca omul 
credincios să dăruiască cât mai mult şi să caute cât mai puţin pentru sine, 
pentru a se armoniza cu Binele Divin. 


Contracţie și expansiune, frică și iubire 





Jim Newman relatează că el a simţit în momentul iluminării 
spirituale cum trupul său pierde o anumită contracție, pe care o simţea 
părăsindu-l din creştet până în tălpi. Ego-ul este o contracție 
energetică în corpul fizic şi în cel subtil. Este ca o gaură neagră care 
atrage totul spre ea. 

Ego-ul nu e niciodată mulţumit, mereu caută ceva şi nu se satură 
niciodată. E ca un sac fără fund. Se simte centrul universului, spre care 
atrage totul din jur, în speranţa că va găsi ceva să-l împlinească. Dar 
nimic nu-l poate împlini, pentru că ar trebui să renunţe întâi la 
contracție. Ea este cauza neîmplinirii. Când pierzi ego-ul, te 
expansionezi, nu te mai simţi rupt de univers. Contracţia energetică este 
cauza senzaţiei de separare, de "persoană" independentă. 

Isus spunea că Lucifer stăpâneşte Pământul. Da, o face prin 
intermediul ego-ului oamenilor. Numai oamenii sunt supuşii lui Lucifer, 
nu şi animalele, care n-au ego. Răul nu este general, ci începe şi se 
sfârşeşte la regnul uman. Contracţia egotică este „învăţătura” luciferică. 
Este un virus care beneficiază şi de doctrine: a individualismului, a 
materialismului, a egocentrismului. 

Lucifer însuşi este maxima contracție posibilă. Iar Dumnezeu este 
maxima expansionare posibilă. Lucifer (Satan) atrage totul spre el, 
simțindu-se centrul universului. Dumnezeu nu Se simte centrul la nimic, 
ci întregul, El dăruieşte totul, emană, fiindcă îşi dăruieşte Sieşi. Amândoi 
au putere şi cunoaştere nelimitată. Diferenţa constă în capacitatea 
de a iubi. 

Dumnezeu este iubire, adică expansiune. În schimb, Satan este 
contracție — care poate fi tradusă emoţional prin frică. Frica vine automat 
din separare. Satan însuşi este speriat că va pierde ceea ce crede că are: 

poziţia centrală. De aceea se manifestă cu ură împotriva iluzoriilor 
„ameninţări” cu relaxarea şi întregirea. Satan este supus unei iluzii 
cumplite, dar obligatorii. Fără ea, lumea ar rămâne fără cel de-al doilea 
pol... Şi s-ar opri din mişcare. 

Dumnezeu are cea mai mare compasiune pentru cel mai mare 
duşman al Său. Dar cine l-a făcut aşa pe Satan? Absolutul. Şi cum se 
împacă Dumnezeu şi Absolutul pe această temă? 


Dumnezeu este Lumina Absolutului, dar Absolutul 
nu e Lumină 





Dumnezeu este totuna cu Absolutul, cu diferența că Dumnezeu 
este Lumină, iar Absolutul este dincolo şi dinainte de Lumină. 
EI a creat Lumina, ca şi întunericul satanic. Este greu de înţeles pentru 
mintea umană, dar universul nu a fost făcut pentru şi după mintea 
omului. Trebuie să te ridici la mintea Divină pentru a înţelege acest 
„paradox” perfect natural. 

Dumnezeu Binelui nu este un spirit. Dumnezeu este Absolutul 
infinit, limitat prin faptul că este doar Lumină infinită. Aceasta este 
singura diferenţă. 

Unii mistici primesc Graţia extazului Divin prin apropierea de 
Dumnezeul Luminii, Binelui, Frumuseţii. Alţi iluminaţi primesc Graţia 
Absolutului, sesizând natura iluzorie a lumii, maya. Nu este exclus ca 
cineva să aibă parte, succesiv, de ambele experienţe. Relatările celor două 
tipuri de înţelepţi diferă, ca şi concluziile şi speranţele împărtăşite. 
Misticii îndeamnă la eforturi supraomeneşti pentru atingerea 
Dumnezeirii, pentru că merită. 

Iluminaţii neo-advaita nu îndeamnă la nimic, nici la acţiune, nici la 
abţinerea de la acţiune spirituală, pentru că ei simt că „totul este aşa cum 
trebuie”, „nimeni nu acţionează, decât însăşi Unicul, prin fiecare” şi „nu 
există probleme”. Ei spun un mare DA la orice şi la totul, şi când e bine 
sau frumos, şi când e neplăcut sau dureros, fiindcă totul are un rost divin. 
Cele bune şi cele rele sunt mişcări ale universului, care creşte, creşte 
mereu în ceva grandios, tot mai măreț şi avem încredere în acest proces 
divin, că „tot răul e spre bine”. 

Mesajul nondualităţii atrage destui semeni, în ciuda lipsei sale 
aparente de pragmatism. Provoacă la unii o transformare instantanee în 
interior, deşi nu poate fi imediat tradusă în fapte sau energii. 


RĂZVAN-ALEXANDRU PETRE - Eseuri pe teme spirituale 2020 pag. 282 


«Am realizat că aceşti ghizi ai mei, în încercarea lor de a mă împuternici, 
au jucat multe roluri pentru mine, inclusiv acela de a mă testa prin „a mă 
speria”. Mi s-a arătat cum, în anumite momente, cei care îmi băteau în geam, 
umblau zgomotos prin cameră etc., erau chiar ei şi făceau asta ca să îmi testeze 
nivelul de integrare al fricii. Atunci am presupus că, de fapt, în jurul meu, în 
exteriorul meu (pe care îl percepeam înspăimântător când eram copil) au fost 
doar ghizii mei, deci doar asistenţa cu lumină și iubire. Mi-au fost aduse în „faţa 
ochilor” astfel de scene din trecut şi, privindu-le din repoziţionarea de acum, 
am putut să curăţ acele părţi enorme de frică. Mi s-a schimbat şi repoziţionarea 
faţă de prezent. Am conştientizat CLAR că tot ce mai percepeam ca fiind 
densitate este, de fapt, LUMINĂ DEGHIZATĂ, care joacă un rol şi, conectându- 
mă la ea, am avut cea mai intensă senzaţie de siguranţă de până acum. Uneori, 
îmi cream această siguranţă artificial, prin ceea ce făceam, când, de fapt, exista 
tot timpul, peste tot. Doar identificarea mea cu existenţa „balaurilor” făcea să îi 
şi atragă în realitatea mea. 

Îmi amintesc de aspectul meu din viitor care îmi spunea că ei nu ştiu ce 
este frica, pentru că nu sunt învăţaţi despre ea. În societatea din viitor se merge 
doar pe trei direcţii: iubire, lumină şi compasiune.» (Akena Kumara **) 


Granițele Conștiinţei 





Spiritele sunt parcele din Conştiinţa Universală a Absolutului. Ele au 
deci o Conştiinţă spirituală individuală. Conştiinţa umană este, la rândul 
ei, o parcelă din Conştiinţa spirituală a Spiritului încarnat. 

Conştiinţa umană este închisă între graniţele minţii omeneşti. La 
rândul ei, Conştiinţa spirituală este închisă între graniţele perispiritului, 
învelişul său energetic. 

Spiritele superioare sunt deja „iluminate”, asemenea oamenilor 
treziţi, ele văd că trăiesc într-o iluzie. Deşi sunt trezite, ele trebuie să 
continue să trăiască în lumea spiritelor în virtutea tendinţelor din 
perispirit. 

La rândul lor, oamenii treziţi spiritual continuă să trăiască în această 
lume fizică, în virtutea tendinţelor acumulate în corpul-minte. Iluminatul 
trăieşte liber de iluzie, dar nu iese complet din lumea aparentă. 

Spiritul evoluează, adică îşi reduce forţa tendinţelor. Când tendinţele 
dispar, nu mai există niciun motor al vieţii spirituale, iar spiritul se 
dezbracă de perispirit, devenind parte a Dumnezeirii, un co-Creator. 


5 http://akenakumara.ro/lumina-deghizata/ 

Dumnezeu este, privind dinspre lumea spiritelor, o comuniune a 
Conştiinţelor spirituale, deci o pierdere a individualităţii. Privind însă 
dinspre Absolut, Dumnezeu este revenirea la Conştiinţa nedivizată, adică 
dispariţia graniţei Conştiinţelor spirituale (artificial produsă de Creator 
la începuturi), deci un câştig prin reîntregire. 

O mare iluzie acţionează asupra demonilor, făcându-i să nu vadă 
realitatea spirituală în mod complet. Ei cred că, opunându-se lui 
Dumnezeu cel Bun, vor servi Adevărul. Şi chiar Îl servesc, dar nu aşa cum 
cred ei. Prin puterea grosieră pe care o au asupra materiei, sunt momiţi 
să creeze unele efecte dorite de Adevăr, deşi demonii nu-şi dau seama de 
asta. 

De pildă, ajutorul pe care demonii îl oferă unor magicieni de 
spectacol îndeplineşte planul Adevărului de a-i face conştienţi pe 
spectatori de limitele cunoaşterii lor empirice sau ştiinţifice. Demonii 
sunt iluzionaţi că îşi fac un sclav din magician, prin care ei speră să 
provoace mari nenorociri (dar care nu se prea petrec până la urmă). 
Magicianul este iluzionat că va câştiga bani, putere ocultă, adoraţia şi 
teama oamenilor; dar prin deziluzia de la final, se va dezice de acest 
orgoliu ocult aberant. Însă dincolo de acestea, adevăratul scop divin din 
spatele „iluziei magice” este să DEZ-ILUZIONEZE spectatorii de toate 
preconcepţiile lor limitate...! 


Prin iluminare dispare căutătorul spiritual 





Iluminarea sau Trezirea spirituală este atunci când, prin Graţia 
Absolutului, Conştiinţa umană îşi pierde limitele autoimpuse iniţial şi 
revine, temporar sau definitiv, în Conştiinţa universală. Poate că depinde 
de gradul de evoluţie spirituală, de meritele actuale ş.a.m.d., dar nimeni 
nu ştie în afară de Dumnezeu. Este privilegiul total al Graţiei de a-i arăta 
Conştiinţei limitate de unde vine şi care e jocul. 

Nu are neapărat o consecinţă asupra puterilor fiinţei în lume. Este o 
cunoaştere absolut gratuită şi “inutilă” în acelaşi timp. Fiinţa umană nu- 
şi poate rezolva problemele cu ajutorul acestei trăiri. Dar se poate relaxa 
cu adevărat şi capătă o înţelepciune şi intuiţie rară. Acest fapt ar putea 
duce, indirect, la dispariţia unor probleme. Totuşi, nu este o reţetă, nici o 
regulă. 

De fapt, persoana dispare prin iluminare definitivă, adică simțul 
separării dispare. Corpul-minte rămâne acelaşi, dar golit de ego. Acest 
lucru îl afirmă iluminaţii. Conştiinţa lor analizează noua situaţie şi ne 

raportează că nu mai există ego (simţul persoanei) în interior. Viaţa lor 
continuă, dar nu prin eforturi egotice, ca înainte, ci ei spun că “totul se 
întâmplă, pur şi simplu”. Nu ne pot explica prea multe, căci nici ei nu 
înțeleg cum apare această lume şi se manifestă din non-timpul şi non- 
spaţiul Absolutului. Intelectul este depăşit de dificultatea noii revelații. 

Relaxarea ce vine din iluminare se traduce prin dispariţia nevoii 
de a căuta. Dispare nevoia de a aduna lucruri, idei, emoţii. Ego-ul era 
acel sorb care nu se mai sătura niciodată, fiind mereu nemulţumit. 
Dimpotrivă, acum tot ce se petrece este acceptat cu mulţumire şi nu mai 
există nici măcar căutarea spirituală. A dispărut dorinţa de evoluţie, 
pentru că fiinţei nu-i mai lipseşte nimic interior. 

La exterior, poate avea lipsuri şi nevoi aparente, ca orice om. Se va 
strădui să supravieţuiască, dar nu ca înainte, pentru că nu mai există o 
“persoană”. Tendinţele naturale şi voința Absolutului o vor conduce şi 
vor crea oportunităţi. Corpul-minte va reacţiona la tot ce i se oferă în 
mod spontan, fără planificare. 


Metafora tubului 





Încercând să exprimăm cât mai plastic şi pe înţelesul tuturor aceste 
mari taine, vom folosi metafora tubului. Absolutul este ca un tub prin 
care curge lumea, universul. Diferenţa faţă de un tub obişnuit este că 
„țeava” este vidă, iar „conţinutul” este plin de substanţă, energie, 
informaţii, viaţă, aparent solid. 

Folosind o comparaţie cu laboratoarele de fizică avansate, e ca şi 
cum am avea un câmp electromagnetic foarte puternic care confinează 
(ţine în interior) o plasmă super-fierbinte. Câmpul sferic din jur este 
invizibil, gol, dar are puterea de a ţine plasma la distanţă de pereţii 
încăperii, pentru a nu-i distruge. 

Pereţii tubului Absolut emană permanent în interior tot universul, 
tot ce există aparent solid. Pereţii înşişi sunt vid, deci nu putem spune că 
există în acelaşi sens ca universul dinăuntru. Lumea există în Absolut, 
este creată de Absolut, dar are o natură aparent diferită. Mai corect spus, 
Absolutul are două fațete, este simultan atât "nimic", cât şi "totul". 

cre 
Fig.2 Tubul Creaţiei 


Această lume funcţionează după nişte reguli imuabile, stabilite de 
Absolutul Creator. Prima regulă este că lumea este duală. Totul există 
polarizat în perechi, pentru a fi echilibrat şi dinamic. În schimb, 
Absolutul este neutru, neclintit şi nondual din orice punct de vedere. 

Prima dualitate creată este Dumnezeu-Satan sau Bine-Rău. Binele 
absolut există la nivel cosmic şi se numeşte Dumnezeu sau Lumina 
Divină. Tot ce există se raportează la Acesta. Dumnezeu este farul ce 
luminează universul, după care se ghidează toate creaturile. El dă sensul 
evoluţiei Întregului. Fiecare spirit creat se străduieşte să devină o Lumină 
tot mai intensă, mai apropiată de modelul Dumnezeiesc. Pentru a atinge 
acest ideal, trebuie să urmeze regulile şi ordinea stabilită de Absolut şi 
vegheată de Dumnezeu. 

Dumnezeu şi opusul Său sunt nişte simboluri ale Absolutului, cu 
care Acesta orientează Universul. Creaţia are nevoie de un vector 
îndreptat spre ceva. Absolutul, neavând formă sau limitare, a creat polul 
Luminii pentru a da un sens mişcării lumii. În lipsa acestei polarizări 
Bine-Rău sau Lumină-Întuneric, n-ar fi existat dinamismul creaţiei. 

Unii au spus că binele şi răul există doar în mintea omului. E 
adevărat că ego-ul aşa împarte lucrurile, după interesele lui. Totuşi, în 
virtutea principiului de mai sus, mai există un Bine şi un Rău cosmic. E 
adevărat că, în starea de non-minte a iluminatului, binele şi răul nu 
există, dar ţine cont că non-mintea se află în afara lumii create. 

Alţii au spus, gândind conform schemei nr.1, că „Binele Absolut se 
întâlneşte cu Răul Absolut”. N-are niciun sens această afirmaţie. Pe scara 
evoluţiei continue, trebuie numai să urci. Coborând, doar te vei pierde în 
neiubire. Vectorul evoluţiei este unidirecţional, spre Lumină. Satan fost 

creat numai din nevoia de echilibru, nu ca o cale spre fericire, ci ca 
alternativa necesară la fericire. 

Demonii, adepţii lui Satan, nu se pot ilumina precum Spiritele 
superioare, căci dacă ar face-o, ar adopta imediat idealul iubirii 
necondiționate, care este starea naturală a Absolutului. Lumea 
întunericului este damnată la neiubire şi netrezire spirituală. Chiar dacă 
posedă o mare putere şi cunoaştere, acestea două nu conferă Iluminarea 
completă, fiindcă lipseşte a treia componentă obligatorie şi întregitoare: 
iubirea. 

Creaţia a apărut dintr-o „necesitate” divină. Absolutul (care este un 
potenţial infinit) vrea să se autocunoască şi o face prin intermediul 
Creaţiei Sale (dinamism infinit). Alt sens nu are viaţa şi lumea întreagă. E 
o frumoasă explicaţie, dar luaţi-o doar ca ipoteză teleologică 
nedemonstrabilă! 

Spunem că Dumnezeu e singura fiinţă cu adevărat liberă să facă ce 
doreşte. Şi totuşi, din afirmaţia anterioară rezultă că însăşi Divinitatea se 
supune unei nevoi interioare de a se autocunoaşte, care îl determină să 
creeze lumea. Iluminaţii spun însă că Lumea este un Joc absolut liber. 


Transă extatică și trezire iluminatorie 





Atunci când Graţia decide asta, o ființă conştientă poate primi 
instantaneu starea de Iluminare sau Trezire spirituală. Este un pas în 
lateral de pe scara verticală a evoluţiei spirituale, pas prin care se 
poate intra în Absolut. Acest fapt nu afectează cu nimic mersul mai 
departe al fiinţei pe calea ascendentă către Dumnezeire. Sunt două 
fenomene distincte: evoluţia îndelungată spre Dumnezeu şi trezirea 
instantanee în Absolut. Dumnezeu este aspectul luminos al Vidului 
Creator Absolut, expresia Voinţei acestuia din urmă. Cei care au trăit un 
extaz beatific în Dumnezeire pot confirma ce am fost învăţaţi: creatura 
(spiritul) trebuie să progreseze în veşnicie, păstrându-şi fermă aspiraţia 
spre Lumină. 

N.B. Acest articol explică DE CE mărturiile şi revelaţiile spirituale 
vorbesc despre două tipuri de trăiri supreme: extazul şi iluminarea, şi DE 
CE nu pare a exista întotdeauna o legătură directă între ele. 

Fig.3 Scara Raiului e paralelă cu Absolutul 


Din perspectiva Absolutului, totul este un joc liber, dar plin de reguli 
autoimpuse. Lupta contrariilor face parte din joc. Chiar şi Satan se 
raportează riguros la Dumnezeu, încercând să facă totul exact invers 
decât primul. În acest sens, putem spune că Satan a apărut la o secundă 
„după” Dumnezeu, ca o contraparte a Sa. Deci Satan este secundar, însă 
necesar creaţiei. De aceea, în mitul luciferic se spune că pe Lucifer l-au 
urmat în abis o treime dintre spirite, celelalte două treimi (dublu) 
rămânând de partea lui Dumnezeu. Din asta înţelegem că Dumnezeu este 
mai important, deşi suportă şi înfrângeri. Creaţia este foarte departe în 
timp de Maha Pralaya (disoluția finală), ea trebuie să meargă înainte în 
veşnicie. 

Deocamdată, planeta noastră se află în faza în care bătălia pare a fi 
câştigată de Lucifer. Dar asta nu trebuie să ne deprime pe noi, oamenii de 

Bine, ci să privim lucrurile în ansamblu. Victoria finală a forţelor Binelui 
începe acum, din abisul înfrângerii, când forţele adverse sunt ameţite de 
aparentul triumf şi, astfel, mai puţin vigilente. 

Dacă vrei să ştii cum va arăta Noul Ierusalim, nu te gândi la clădiri 
acoperite cu aur! Ci doar priveşte-i şi ascultă-i pe cei treziţi spiritual. 
Deocamdată, iluminaţii nu prea sunt băgaţi în seamă, dar atunci vor 
conduce lumea. Imaginează-ţi o lume în care conducătorii nu vor mai 
avea ego! Şi vei fi deja în Noul Ierusalim... 

(Aceste ultime paragrafe sunt scrise dintr-o perspectivă spirituală 
dualistă, care caută numai Binele. Cât timp suntem oameni şi trăim în 
dualitate, vom aspira spontan spre Bine. Nondualitatea ne ajută să 
îndurăm mai uşor victoriile Răului.) 


«Marea Fraternitate Albă Universală care se află în înalt trimite fără 
încetare în lume niște curenţi de armonie pentru a-i antrena pe oameni spre 
unitate. Cei care sunt pregătiţi să le capteze se vor decide, în sfârșit, să lucreze 
pentru a realiza această unitate, și va fi cea mai frumoasă zi a istoriei umane. 
Câte schimbări se vor produce dacă întreg Pământul va forma o familie! Toate 
miliardele ce se îndreaptă inutil spre armament, spionaj, vor fi folosite ca să 
transforme pământul într-o grădină a Paradisului. Pentru moment, se consideră 
că aceste idei nu sunt realizabile. 

Se spune: o utopie!... Dar într-o zi, va fi ceva realizabil și realizat, încât toţi 
vor fi uimiţi. Această idee va prinde contur, ea va lucra și întreaga lume va 
începe să o accepte. Desigur, este un progres realizarea unei Pan Europe, a unei 
Pan Asii, dar este insuficient. Numai Pan Pământul poate rezolva toate 
problemele: ca întreg Pământul să fie o familie. Altminteri, în loc ca o ţară să se 
arunce asupra alteia, se va întâmpla ca un continent să se lupte cu un altul... Va 
fi mai frumos ca Asia să se confrunte cu Europa?» (Omraam Mikhael Aivanhov) 


Maya pentru Spirite 





În spiritualitatea dualistă, Dumnezeu este supremul ideal, spre 
care se îndreaptă toate eforturile creaturii. Ea îl va atinge după o imensă 
perioadă de evoluţie în lume. 

Prin urmare, timpul pare a exista în lumea spirituală, deşi nu poate 
fi definit sau măsurat ca în lumea fizică. Totuşi, această aparență a 
timpului se diminuează pe măsura apropierii de Dumnezeu. În 
Dumnezeu sau Absolut, nu există deloc timp, nici spaţiu. Dar pe măsură 
ce coborâm ca vibraţie, spre materia fizică, timpul şi spaţiul devin 
forțe tot mai constrângătoare, gradat. 

Din revelaţiile spiritiste, se ştie că spiritele pot vedea mai departe în 
timp cu cât sunt mai evoluate. Când privesc la desfăşurarea 
evenimentelor temporale în trecut sau viitor, spiritele mediocre spun că, 
la un moment dat, li se „înceţoşează” privirea şi nu mai pot distinge 
nimic, nu mai pot profeţi viitorul şi nici citi trecutul. 

La fel, în privinţa spaţiului: cu cât spiritul e mai înalt, cu atât nu are 
nicio limită în a se deplasa în orice zonă doreşte, atât joasă, cât şi înaltă. 
Spiritele inferioare sunt mai legate de domeniul lor de rezonanţă, pe care 
nu îl pot părăsi decât cu ajutorul unor spirite superioare şi pe durată 
limitată. 

Spiritele în curs de evoluţie (obligate la reîncarnare) încă sunt 
iluzionate de Maya, iluzia cosmică, deşi mai puţin şi în mod diferit 
decât oamenii. De pildă, spiritul îşi stabileşte un proiect, numit destinul 
omului în care se va încarna. Deseori însă, acest destin este uşor decalat 
faţă de Marele Proiect Divin, ceea ce are ca efect că lucrurile nu se vor 
împlini conform planului (omul va muri la altă vârstă decât cea 
prevăzută, va devia pe alte căi neaşteptate etc.). Astfel, deducem că 
viziunea anterioară întrupării spiritului a fost oarecum distorsionată, 
romanţată, poate ca să-l încurajeze înaintea întrupării. 

Cu totul altfel stau lucrurile cu un avatar, boddhisattva, adică un 
mesager al lui Dumnezeu, ce se întrupează voluntar, neobligat de karmă. 
Acesta ştie exact ce-l aşteaptă în viaţă, în toate detaliile. Şi nu se va abate 
deloc nici în bine, nici în rău, nici nu va grăbi, nici nu va întârzia 
evenimentele. Voința sa va respecta identic Voia divină, aşa cum s-a 
întâmplat cu fiinţa lui Isus Cristos. Deci spiritele de acest rang nu mai 
sunt supuse absolut deloc iluziei cosmice, Maya. 

Prin urmare, în lumea invizibilă există spirite încă imature, în planul 
astral (nama-rupa, cu forme), aproape la fel de iluzionate de separare 
precum sunt oamenii. Apoi, există spirite intrate deja în lumea mentală 
(fără forme), dar care încă sunt obligate la reîncarnare, deci uşor 
iluzionate. Şi, în final, avem spiritele superioare (îngeri), mai presus de 
orice limite şi, totuşi, care încă se străduiesc să atingă Perfecţiunea, aşa 
cum o văd ele acolo. 

Spiritele superioare au privilegiul de a intra din când în când în 
Absolut. Am putea spune că trăirea iluminării spirituale diferă la spiritele 
libere faţă de fiinţa umană, mai ales prin Cunoaşterea şi Puterea (faţă de 
Creaţie) pe care le-o dă iluminarea. Dar, în Conştiinţă, toate spiritele sunt 
identice. 

Intreita iluzie cosmică 





Simplificând lucrurile, Maya este mecanismul de creaţie a 
universului. Se începe cu stratul superior ca vibraţie, care este „lumea” 
ideilor impersonale, pure, de unde izvorăşte creativitatea. Apoi urmează 
„Jumea” gândurilor personale, urmată de „lumea” formelor fizice. Toate 
acestea coexistă în acelaşi spaţiu, suprapuse. Privind invers, din punctul 
de vedere al omului, lucrurile stau aşa. 

În planul fizic, omul este supus la o întreită iluzie: a formelor fizice, a 
gândurilor şi afectelor personale, omeneşti şi a ideilor impersonale. Ce 
sunt ideile impersonale? De pildă, acest articol este compus integral din 
idei impersonale. Dar gândurile tale despre cum te vei trezi spiritual sunt 
strict personale. 

Lumea spiritelor este divizată în nivelul eteric, astral şi mental. 
Deasupra lumii spiritelor, ca vibraţie, se află Absolutul. 

Reuşind să ne dedublăm în lumea spiritelor, întâi vom intra în 
planul eteric, unde formele fizice se păstrează, dar nefiind atât de strict 
dependente de legile fizice, există fluctuații de realitate influențate de 
gândurile şi afectele personale. Intrând apoi pe nivelul astral, formele 
fizice nu mai sunt obiective, ci orice formă este produsă automat de 
gândurile personale. Lumea eterică şi astrală formează componenta „cu 
forme” a lumii spiritelor. În final, intrăm pe nivelul mental al lumii 
spiritelor, unde nu mai există gânduri personale, deci nici forme astrale 
individualizate. Aici există doar ideile pure, creative, inspirate de 
Divinitate. Spiritele sunt mici luminiţe într-un spaţiu infinit. În zona sa 
superioară (planul cauzal), vecină cu Absolutul, spiritele sunt total 
invizibile, doar se simt unul pe altul. Lumea mentală este deci 
componenta „fără forme” a lumii spiritelor. 

Iată, în sinteză aceste informaţii legate de Maya, sau Iluzia cosmică: 

Întreita Iluzie cosmică Maya: forme, gânduri, idei 


Fig.4 Întreita Iluzie 


Împlinirea Voinţei Divine 





Spiritualitatea dualistă pune accent pe liberul-arbitru. Totuşi, pe 
măsură ce spiritul se apropie ca vibraţie de Dumnezeu, această aparentă 
libertate se diminuează. Practic, voinţa spiritului devine una cu voinţa 
Divină, sentimentul libertăţii individuale scade. Spiritul nu-şi mai 
doreşte decât să împlinească întocmai Voia Divină. La limită, când 
spiritul este resorbit în Dumnezeire, libertatea individuală dispare 
complet şi rămâne numai voinţa lui Dumnezeu şi Conştiinţa universală 
unică. 

Cu cât spiritul e mai grosier, cu atât are mai multe condiţionări, dar 
în acelaşi timp, are senzaţia de aparentă independenţă. Invers, cu cât 
spiritul este mai rafinat, poate vedea mai departe în timp şi se simte una 
cu Voința Divină. Numai Dumnezeu poate vedea toată eternitatea. 

Decizia absolută a lui Dumnezeu se transmite de sus în jos, direct 
sau prin intermediul spiritelor, până la nivelul omului. 

În fig.5 de mai jos, facem convenţia că, cu cât sunt figurate mai 
multe variante de acţiune (ramificații), cu atât fiinţa are senzaţia de mai 
mult liber-arbitru. Astfel, un înger va realiza întocmai Decizia Divină 
unică, alegând dintre 2 variante de acţiune. Un spirit superior poate alege 

dintre 3 variante, iar un spirit grosier poate alege dintre 4 variante. Omul 
va putea alege dintre 8 variante (4 opţiuni superioare şi 4 opţiuni 
inferioare), ceea ce îi va da senzaţia maximă de liber-arbitru. Dar el este 
predispus la una singură dintre opţiuni şi, de obicei, pe aceea o alege. 
Oricare alternativă ar alege omul, de fapt, el respectă ordinul divin. 

Oricare din cele 8 opţiuni “libere” îl duce pe om către 


acelaşi rezultat dorit de Divinitate, dar pe căi diferite Libertate aparentă vs. Libertate reală 





Fig.5 Libertate aparentă vs. libertate reală 


Deşi acţiunile demonilor sunt considerate neplăcute, dure, rele, 
antidivine în aparenţă, totuşi ei nu acţionează haotic, ci sub coerciţia 
ascunsă a spiritelor superioare. Nicio creatură nu acţionează total 
independent, ci sub coordonare. 

Deci omul poate fi influenţat de Dumnezeu, de un înger, de un spirit 
superior sau de un demon, cu urmări diferite, mai plăcute sau mai puţin 
plăcute. Dar indiferent de mijloace si strategii, rezultatul final va fi 
acelaşi, cel dorit de Dumnezeu, mai devreme sau mai târziu, într-un mod 
mai dureros sau mai plăcut. Omul dotat cu intuiţie se va lăsa condus de 
impulsurile divine şi angelice, nu de cele demonice, ca să împlinească 
Planul Divin cu mai puţină suferinţă. 

Mai trebuie menţionat că Voința Divină nu poate fi descrisă în 
concepte omeneşti, deoarece are caracteristici nonduale. Ea este foarte 
simplă şi clară când o priveşti din Nondualitate, dar devine extraordinar 
de complexă când încerci să o defineşti pe înţelesul minţii duale. Putem 
spune că Voința Divină atinge o infinitate de aspecte simultan. Chiar 
dacă o analizăm separat pentru individ, de fapt, ea cuprinde toate 
fiinţele. Chiar dacă ne interesează un aspect momentan, de fapt, ea se 
întinde în eternitate. Voința Divină este paradoxală şi de nepriceput. 

Într-adevăr, există spirite răutăcioase care-ţi pot aduce mici 
neplăceri. Dar să nu uiţi că ele sunt controlate de îngeri. Aceştia le pot 
îndepărta imediat, le pot împiedica să se apropie de tine sau, dimpotrivă, 
le pot sugera idei „malefice” pe care să ţi le aplice. 

Omul este manipulat de toate tipurile de spirite, în „bine” sau „rău”, 
conform maturității sale spirituale, receptivităţii ego-ului său. „Diavolul 
cel rău” nu există altcumva decât sub forma de ego în fiecare om. 
Creatorul a fost deci cam glumeţ fiindcă l-a inventat. Dar vestea bună 
este că nu există nimic negativ în afara noastră de care să ne temem... 


«Nu există puteri ale răului în afara ta. Neînţelegerile nu au o existenţă 
exterioară. Rezolvă-le în propria conştiinţă, în interior.» (Joel Goldsmith) 


Eul este Tatăl minciunii 





Conform spiritualităţii nondualiste, Dumnezeul Absolut este 
Nimicul, Vidul, Potenţialul infinit nemanifestat, Energia necreată, 
Nemişcarea. Prin iluminare, este perceput ca absolut REAL, ca cea mai 
„solidă” realitate. 

Celălalt aspect simultan al lui Dumnezeu este Totalitatea, 
Manifestarea, Creaţia aparentă. Comparată cu Absolutul, este IREALĂ, 
adică un fel de Vis cosmic, un fel de „fum colorat” plutind în neant. 
Totuşi, creaturilor de vis din acest Vis ea le pare extrem de reală, fiind 


singura realitate percepută. 


«Universul Spiritului, al Adevărului, al lui Dumnezeu este o activitate în 
eternitate. Înţelegând asta, nici naşterea, nici boala, nici accidentul, nici 
moartea nu au avut vreodată loc. De fiecare dată când îţi apar prezentate sub 
aparenţa umană -— chiar fiinţele umane bune sau situaţiile bune — aminteşte-ţi 
că nu acesta este adevărul, ci doar o imagine mentală în gând, fără realitate, 
lege, substanţă, cauză sau efect. Apoi, "priveşte" mai adânc în conştiinţă şi 
observă ce Este: eternitatea, chiar şi în ceea ce pare a fi trecut, prezent sau 
viitor.» (Joel Goldsmith) 


În plus, în acest IREAL (aparent real) mai apare ILUZIA numită 
„eu” sau „ego”. Eul, simţul individualităţii separate există numai în 
oameni, fiind mai ireal decât IREALUL, adică un vis individual în Visul 
cosmic. 

În aparenţa Totalităţii Creaţiei există toate gândurile. Dintre ele, 
iese în evidenţă acest gând produs de Divinitate: gândul de „eu” pus în 

mintea omului. Este, din start, o minciună sau iluzie, pentru că nu poate 
exista alt „eu” decât Însuşi Dumnezeu. Eul Divin, singurul care există, 
este Conştiinţa cu care Dumnezeu se percepe pe Sine ca fiind, simultan, 
toate lucrurile, fenomenele, fiinţele, întreaga Lume aparentă. (În Vidul 
Creator sau Nimicul Absolut nu mai există ideea de „eu” sau Conştiinţa.) 

Ca ceva creat să se creadă „eu” este o rebeliune, o idee diabolică ivită 
în Creaţia divină. Eul omului este Tatăl minciunii, căci de la el purced 
toate celelalte falsuri. Eul este minciuna primordială, care adaugă 
anumitor gânduri obiective legate de corpul uman eticheta de „eu-mie- 
mine”. Toate ideile care au în centru ideea de eu (gândurile personale) 
sunt nişte poveşti iluzorii, nişte idoli. Toţi oamenii se închină la idolii 
minţii lor. 

Când "eul" este desfiinţat de Divinitate, la fel de simplu cum l-a 
creat, minciuna primordială dispare şi rămâne numai Adevărul 
dintotdeauna, ce fusese acoperit. Acest fenomen aparent se numeşte 
iluminare spirituală. Unii semeni de-ai noştri mărturisesc că l-au trăit 
ocazional sau că îl trăiesc permanent - mai exact spus, Adevărul "se 
trăieşte" prin ei. 


Metafora ochelarilor inteligenţi 








Fig.6 Google Glass 


Ego-ul e asemănător unei perechi de ochelari Google pentru realitate 
asistată (Augmented Reality). Aceşti ochelari proiectează pe ecranul 
lentilei informații text despre obiectele care sunt atât văzute de om, cât şi 
de camera video montată în ochelari. Practic, se adaugă nişte date 
computerizate peste realitatea vizuală. 

Exact asta face şi ego-ul: adaugă o poveste personală la percepţia 
directă şi la gândurile obiective. Puţine idei ce ne trec prin minte (cam 

20%) scapă de adăugarea ideii primordiale de „eu” în jurul căruia se 
învârte tot universul. 

Pentru a ne optimiza sau îmbunătăţi spiritual trebuie să reducem 
fluxul de informaţii ce apar pe ecranul ochelarilor şi să ne îndoim de 
adevărul lor. Să ne amintim mereu că „mintea minte”. Este un proces 
care ne stă, oarecum, în putere, cu nişte efort. 

Dar numai prin scoaterea ochelarilor de pe nas am putea să ne 
simţim eliberaţi de ego, de acea constantă cicăleală mentală. Însă nu 
ni-i putem scoate singuri, fiindcă ne-am obişnuit cu ei pe nas şi credem 
acum că fac parte din anatomie. Doar Graţia Divină o poate face... 


Spaţiul-timp şi liberul-arbitru sunt impresii 





În spiritualitatea nondualistă, când fiinţa conştientă are acces la 
Conştiinţa universală prin Graţie, ea înţelege că nu există liber- 
arbitru, pentru că la acel nivel nu există aşa ceva. Acolo există libertate 
deplină, care însă este altceva. Liberul-arbitru este o senzaţie falsă a ego- 
ului, dar libertatea este o realitate exclusivă a Conştiinţei universale. Ele 
pot fi confundate doar de mintea egotică a bietului om, care nu ştie nimic 
despre Realitate. 

Din perspectiva Absolutului, lumea este percepută aşa cum este ea: o 
hologramă care există aparent, dar nu ca ceva solid, palpabil, cert. 
Lumea există şi nu există în acelaşi timp. Singura certitudine este 
Absolutul, punctul infinit unde încep şi se termină toate, dar care nu 
seamănă cu nimic creat, deci nu poate fi descris prin comparaţie. Doar 
din acest motiv, i s-a spus Vid sau Nimic. 

Liberul-arbitru este o impresie dependentă de distanţa faţă de 
Divinitate, la fel cum este şi senzaţia spaţiului sau timpului. Acestea nu 
există în Absolut şi Dumnezeu. Dar încep să pară a exista pe măsură ce 
ne coborâm vibrația. Sunt deci iluzii obiective, identice pentru toate 
creaturile de pe acelaşi nivel. (vezi fig.5) 

Spaţiul-timpul şi liberul-arbitru sunt senzaţii subiective şi 
gradate în funcţie de planul vibratoriu pe care ne aflăm. 

Spaţiul şi timpul par identice la toţi pământenii. Senzaţia de liber- 
arbitru însă are variaţii în funcţie de nivelul evolutiv. De obicei, oamenii 
care respectă regulile spirituale, sunt atraşi de înţelepciune, au un spirit 
mai evoluat, ei renunţă treptat la pretenţile, mofturile şi capriciile ego- 
ului, aliniindu-se astfel cu Voința Divină. Putem spune că aceştia îşi 

diminuează automat liberul-arbitru când se apropie de idealul divin. Este 
o domesticire a ego-ului, încă nu o moarte a lui. 

Simţul persoanei nu dispare total decât la dizolvarea ego-ului, prin 
Graţie. Dar acesta este un eveniment foarte rar. Chiar şi atunci când omul 
este înclinat spre spiritualitate, iar ego-ul este dresat să cedeze în 
chestiunile pământeşti, totuşi, încă are un ego spiritual. Acesta ar putea 
încuviinţa intelectual teoria nondualistă, dar tot nu va ceda controlul 
corpului-minte de bunăvoie. 

Numai Graţia ştie cum să retragă contracția egotică din mintea 
omului (pentru că tot Ea i-a provocat-o). Nu se schimbă nimic în jur, 
intelectul omului percepe aceleaşi obiecte, dar cu o nouă prospeţime şi 
înțelesuri tainice, de necomunicat. 

Şocul imediat este că vezi clar că totul este expresia Voinţei Divine. 
Există numai o senzație personală de liber-arbitru, cu atât mai puternică 
cu cât fiinţa se îndepărtează de Dumnezeu. Lucifericii au un pronunţat 
simţ al individualităţii şi libertăţii personale. Nu-şi dau seama că nu au 
nicio putere de la ei înşişi. 

Absolutul nu manipulează pe nimeni, ci el ESTE totul, şi 
intenţia, şi manipularea, şi manipulatul. E mai presus de conceptul de 
manipulare. Acest concept presupune că ar exista o voinţă liberă care 
este blocată de altă voinţă liberă. În realitate, există o singură Voinţă care 
cuprinde totul. 

Până nu vei trăi direct iluminarea, nu vei crede. Cel mult, vei reflecta 
intrigat la acest lucru: cum ar fi posibil ca omul să nu aibă liber-arbitru? 
Cu cât vei reflecta mai mult, cu atât vei fi ajutat să intuieşti şi poate chiar 
să verifici direct această “absurditate”. Dar acesta este Adevărul spiritual 
ultim pe care te străduieşti să-l afli. 

Dezamăgit? Poate. Dar cine e dezamăgitul? Ego-ul, doar el. Ar fi vrut 
să descopere ceva atât de grandios şi imbatabil, încât să-i acopere 
goliciunea. Însă numai prin dispariţia ego-ului îl poţi descoperi pe 
Dumnezeu. Nu poţi păstra şi ego-ul, şi pe Dumnezeu. Când nu mai este 
ego, dispare liberul-arbitru şi totuşi omul continuă să trăiască frumos şi 
relaxat. Pierzi o mare iluzie, dar câştigi o mare libertate interioară. 


Ce-ar fi fost dacă... 





Istoricii şi-au dat seama că nu pot rescrie istoria plecând dela nişte 
supoziţii. Istoria post-factuală este o absurditate. "Ce-ar fi fost dacă 
Hitler câştiga războiul?" 

Şi mai evidentă este absurditatea acestei abordări în istoria ta 
personală. Încearcă să-ţi reevaluezi viaţa dacă ai fi luat o altă decizie 
critică importantă. Ce s-ar fi întâmplat cu viaţa ta? Începi să-ţi imaginezi, 
dar foarte repede te blochezi, fiindcă ar trebui să schimbi absolut totul. 
Nu poţi controla toate variabilele. 

Pentru Dumnezeu nu există "Ce-ar fi fost dacă...”. Planul Său e clar, 
viitorul s-a întâmpla deja. Şi totul curge natural. Chiar şi opoziţia la Plan 
este prestabilită. Timpul şi liberul-arbitru sunt doar nişte piese pe tabla 
de şah a Absolutului. Şi tu eşti o piesă, un pion. Nicio piesă nu-şi dă 
seama că ia parte la un joc cosmic, fiecare se îngrijeşte doar de sine. 

"Ce-ar fi fost dacă..." este un scenariu la fel de absurd cu a te întreba 
"ce-ar fi fost dacă nu m-aş fi născut?". Este treaba intelectului să 
exploreze chiar şi aceste absurdităţi ireale... 


2 mai 2020 

LOGICA APARENTĂ ŞI LIBERTATEA 
ABSOLUTULUI 


Capitole şi subcapitole: 

Creaţia sacadată | Calculul probabilităților jigneşte Divinitatea 

Este Dumnezeu pompierul cosmic? 

Numai Creatorul are liber-arbitru 

Iluminarea n-are reguli 

Excepţiile subminează domnia regulii | Inteligența a inventat legile, 
iar Libertatea, excepţiile 

Tehnica permisiunii 

Libertate cuantică vs ordine atomică | Absolutul haotic şi Absolutul 
ordonat | Inteligența ordonează limitele, nu şi Infinitul 


«În disputa dintre minte şi nondualitate, întotdeauna va învinge mintea.» 
(Richard Sylvester) 


Autorul acestei afirmaţii se referă la mintea care contestă 
nondualitatea. Voi încerca să-l contrazic acum, atrăgând mintea de 
partea nondualităţii, chiar dacă nu va putea s-o înţeleagă! Este o ultimă 
tentativă de a scăpa de moartea iniţiatică, când mintea se predă complet 
Necuprinsului, renunțând să mai înțeleagă Incognoscibilul. 


Creaţia sacadată 





Lumea, Creaţia, Manifestarea — este o Aparenţă în sânul Realităţii 
nemişcate. Realitatea este ca un proiector ce trimite raze colorate pe un 
ecran, unde se pare că se petrece ceva. Razele, ecranul şi mişcarea sunt 
doar Aparenţă. Doar Sursa este reală, solidă. 

Mişcarea aparentă se obţine prin succedarea unor fotograme. Nu 
există o mişcare continuă, ci un şir discontinuu foarte rapid, astfel că 
observatorul nu-şi dă seama de iluzia optică. Tehnic, aşa se întâmplă la 
rularea unui film, şi la fel se petrece cu întreaga Creaţie aparentă. 

În lumea cuantică nu există mişcări continue, ci doar SALTURI. 
Electronul apare ici şi colo, dar nu şi într-un punct intermediar. Energia 
variază în trepte, pe niveluri. Timpul este o alăturare de clipe 
intermitente. Spaţiul este o alăturare de mici spaţii Planck indivizibile. 

Absolutul emite raze colorate pe ecranul Conştiinţei Sale (akasha?), 
care formează aparentul univers. Fiecare emisie creează o fotogramă fixă 
a universului. În milisecunda următoare, Absolutul absoarbe razele 
dinainte şi apoi emite altele, astfel că universul apare uşor „mişcat”. Din 
interiorul Creaţiei, din perspectiva creaturii, mişcarea pare continuă, deşi 
e sacadată în Realitate. 

Absolutul cunoaşte poziţia fiecărei particule. Nu s-a inventat încă un 
număr care să definească cât de multe particule sunt. Şi EI are un plan 
pentru toate moleculele, fiinţele vii, planetele, sistemele stelare şi 
galaxiile, întregul univers. Atât este de inteligent Absolutul! Totul este 
precis prestabilit, infinitul e doar un punct în Absolut. Absolutul are un 
plan pentru întregul Univers aparent şi fiecare fiinţă din el. 

Universul este chiar Absolutul. Inteligența Lui ţâşneşte din 
interiorul fiecărei particule, este un fel de inteligenţă spontană, naturală, 
interioară. 


Calculul probabilităților jigneşte Divinitatea 


Conceptul de probabilitate contravine lui Dumnezeu. Nu există 
nimic (acţiune, influenţă, eveniment, obiect) care să facă mai probabilă o 
decizie divină. Deciziile înțelepte ale lui Dumnezeu nu ţin cont de 
probabilităţi. Totul este determinat precis pe baza intenţiilor Sale pe 
termen lung. El nu negociază cu creaturile şi nu-şi schimbă ideile după ce 
se mai întâmplă prin univers. 

Că totul este predeterminat poate fi demonstrat de previziunile 
spectaculoase. Unii clarvăzători reuşesc ocazional, numai în scop 
demonstrativ, să ghicească numerele la loterie sau alte evenimente 
improbabile. Aceste demonstraţii au rolul divin de a convinge oamenii că 
totul este scris dinainte. 


De pildă, magicianul Dynamo a prezis, la începutul Cupei mondiale la 
fotbal din 2014, ce evenimente importante se vor petrece. 

Dynamo correctly predicts outcome of the 2014 World Cup! * 

lar mentalistul Derren Brown a prezis corect numerele de la loteria regală 
britanică, în timpul unei transmisii în direct. 

Derren Brown Predicts The Correct Lottery Numbers - How To Win The 
Lottery % 


57 https://www.youtube.com /watch?v=gaR23uZjW_Q 
58 https://www.youtube.com/watch?v=eHUoQLG7O-o 

Este Dumnezeu pompierul cosmic? 





Aici, în interiorul Creaţiei, totul pare ordonat de lanţul cauzelor şi 
efectelor, de liberul-arbitru, de logică. Omul poate crede că Dumnezeu „a 
fost” cel mult Cauza princeps, Big-Bangul iniţial, după care Legile conduc 
Universul. Pentru noi, fiecare efect devine cauză pentru clipa următoare, 
într-un lanţ nesfârşit. Nimic nu pare ieşit din lege, din logică. Nu e nevoie 
de Dumnezeu, Universul curge de la sine, nu solicită o Inteligență 
suplimentară faţă de ceea ce există deja în el. 

Chiar când admit existenţa unui Dumnezeu din Ceruri, oamenii Îl 
văd doar ca pe Cel ce corectează erorile şi accidentele, care apar mereu. 
Dumnezeu ar fi un fel de „pompier cosmic” al universului scăpat de sub 
control... 

Un astfel de Dumnezeu, dacă există, e mereu prins pe picior greşit, 
surprins, defazat înapoi. E asemenea legilor omeneşti, care sunt 
redactate mult timp după ce s-au comis primele infracţiuni. Infractorii 
sunt mereu înaintea poliţiştilor, fiindcă au iniţiativa. Aşa şi Dumnezeu, 
doar reacţionează la iniţiativele haotice ale creaturilor. Planul Său e 
constant în pericol. Aşa cum e şi cu democraţia: vulnerabilă la tendinţele 
tiranice ale mai marilor sau mai micilor. 

Cum de poate fi Dumnezeu cel blând şi îngăduitor, în acelaşi timp, 
atotputernic?! E un paradox. Ori e atotputernic, şi atunci libertatea 
persoanei e doar de faţadă. Ori e blând, şi atunci e călcat în picioare de 
intenţiile creaturilor. Aşa gândeşte mintea duală. 

Poate fi valabilă „calea de mijloc” în această chestiune atât de 
precisă? Adică, Dumnezeu să decidă soarta proiectelor mari, cum ar fi 
destinul unei ţări, dar să lase oamenii cu liber-arbitru la nivel individual? 
Iar în momentele-cheie pentru Proiect, să le încalce liberul-arbitru, 
trimiţându-le idei obligatorii? Oricât de tentantă ar fi acestă explicaţie, de 
fapt nu precizează nimic, ci doar ne lasă impresia că treburile sunt 
lămurite. 

Întrebare: Sunt predestinate numai evenimentele importante în viaţa 
omului, cum ar fi ocupaţia principală sau profesia, sau sunt predeterminate şi 
acţiunile neimportante, cum ar fi a bea o cană cu apă sau a te mişca dintr-o 
parte în alta a camerei? 

Ramana Maharishi: Da, totul este predeterminat. 

Întrebare: Atunci ce responsabilitate, ce liberă voinţă mai are omul? 

Ramana Maharishi: Dar pentru ce ia naştere corpul?! E creat să execute 
diferitele lucrări prestabilite în viaţă. [...] Cât despre libertatea omului, el este 
oricând liber să nu se identifice cu trupul şi să nu fie afectat de plăcerile sau 
durerile rezultate din activităţile corpului. 

(A. Devaraja Mudaliar, „Day by Day with Bhagavan” * 4-1-46, Afternoon) 


Numai Creatorul are liber-arbitru 





Toate lucrurile sunt o simplă Aparenţă bine ticluită de Mintea 
divină. Fiecare clipă de existență a Universului este opera minuțioasă a 
Creatorului. El produce Totul, în fiecare detaliu şi în deplină libertate. 
Misterul este că nimic nu pare produsul unei Voinţe conştiente, ci 
rezultatul unor cauze naturale. 

Cu o excepţie: iluminarea, eliberarea de această iluzie, nu poate veni 
decât din afara iluziei. El a creat jocul, iluzia, visul cosmic. Şi tot EI, în 
deplina Sa libertate, decide ca unii dintre noi, puţinii aleşi, să vadă 
simulacrul. 

Fiecare clipă este perfectă, fiind o „fotogramă” a Divinului. Nu 
este nevoie de următoarea clipă. Totul e perfect aşa cum e ACUM, privind 
cu ochii Absolutului. La fel de perfectă este şi succesiunea clipelor, 
care, aparent, duc universul undeva, spre un scop ultim. Dar nu există 
niciun punct final. L-am putea inventa noi cu logica omenească, pentru 
că ne-am obişnuit ca totul să fie logic în Aparenţă, să aibă un scop... 


De ce? 

Pentru că deja s-au întâmplat în planul Lui. NU POŢI SCHIMBA NIMIC! 

Și ce pot să fac? 

DOAR PRIVEŞTE ŞI ÎNVAŢĂ! Atunci lucrurile se fac prin tine, FĂRĂ TINE! Şi 
ies cel mai bine! 

Şi ce trebuie să fac? 

Doar lasă viaţa să curgă şi să fie aşa cum vrea ea, este tot ce trebuie să 
faci! 

De ce? 

Pentru că acolo unde va fi voia ta, va fi şi un adversar care ţi se va opune, 
cu forţa cu care tu doreşti. Acolo unde este un "eu" mai presus de toate, va fi şi 
pierdere. Unde este îndârjire, viaţa ţi se va împotrivi. Unde este "EU" MAI 
PRESUS DE TOATE, NU ESTE DUMNEZEU! Şi vei suferi. LASĂ LUCRURILE SĂ FIE 
DUPĂ VOIA DOMNULUI, ESTE TOT CE POŢI SĂ FACI! 

(Marius Ghidel - Facebook 23 apr 2020 %) 


59 https://selfdefinition.org/ramana/Ramana-Maharshi-Day-by-Day-with-Bhagavan.pdf 


60 https://www.facebook.com/MariusGhidel/photos/a.160944121526849/541146400173284/?type=38theater 

Iluminarea n-are reguli 





Nu se poate găsi nicio regulă pentru obţinerea iluminării spirituale. 
Iar asta e foarte frustrant pentru minte, care caută o „logică” în toate. 
Creatorul are totala libertate. 

Făcând statistica oamenilor care s-au iluminat, neo-advaitinii 
constată că Dumnezeu îşi manifestă libertatea de a oferi iluminarea 
oricui vrea El. Aparent, fără reguli, fără merite. Ceea ce ne arată, poate, 
că nu este realmente importantă. Sau e la fel de importantă precum 
starea de iluzie, de vis cosmic. Un joc, fără urmări serioase. Cum se spune 
în Orient: nirvana e acelaşi lucru cu samsara. Dar poţi spune asta 
abia după ce cunoşti nirvana. Până atunci, vei căuta ceva ce crezi că îţi va 
aduce încetarea căutării. 


Iluminatul Andreas Muller, despre Nondualitate: «Nu e nicio chestie 
specială, e ceva atât de simplu, că nici nu ai ce spune despre Ea.» 


Orice altceva decât iluminarea spirituală poate părea că este 
rezultatul unor cauze intrinseci ale universului: fie karma, fie liberul- 
arbitru, fie Satan, fie legile fizico-chimice, fie întâmplarea etc.. Dar 
eliberarea de ego este privilegiul Graţiei absolut libere, fără justificări. 
Trezirea provine indubitabil din afara Iluziei cosmice, pentru că te scoate 
din Iluzie. 

Şi atunci, dacă cea mai profundă experienţă, "naşterea din nou", e 
acţiunea dovedită a Divinităţii, vrei să cred că orice altceva nu este?! 

Discuţia aceasta despre iluminare nu va opri iluzia separării tale de 
restul. Cel mult, îţi va aduce mai multă claritate, înțelegere mentală — 
dacă îţi temperezi obrăznicia minţii. În schimb, eliberarea e ceva radical, 
indescriptibil şi imposibil de dobândit prin efort individual. Oricât ai 
vorbi sau asculta sau citi, oricât ai sta în preajma unui eliberat sau 
iluminat, nimic nu-L poate obliga pe Dumnezeu. 

Nu-i minunată această libertate a Lui?! E libertatea Ta, a Sinelui 
divin, care te ascunzi de Tine... Nu-i blama bunul-plac sau 
„dictatura” Divinului, căci Tu eşti Divinul!... 


Excepţiile subminează domnia regulii 





Se crede că, pentru a obţine iluminarea, este nevoie de cunoştinţe 
spirituale, de merite şi de o practică spirituală. Pare rezonabil. Dar 

această regulă intuitivă este dată peste cap de acele cazuri de iluminare 
fără motivări de acest gen. Ce ne sugerează aceasta? 

Mie îmi sugerează că regula este falsă. Prin asta NU spun că sunt 
bune ignoranţa şi lenea. Nu fac aici nicio recomandare şi nici judecăţi de 
valoare, ce ar fi bun şi ce ar fi rău. Încerc doar să pun de acord ideea de 
libertate absolută a lui Dumnezeu cu cea de determinism absolut al 
Creaţiei. 

Astfel, să luăm de bună ipoteza că este mai probabilă iluminarea în 
prezenţa cunoaşterii şi acţiunii spirituale perseverente. Spun că, totuşi, 
acestea nu sunt cauzele adevărate, ci doar cele aparente ale iluminării. 

Cu alte cuvinte, cauza adevărată este Voința Divină. Dar 
pentru ca aceasta să nu contravină legilor aparente ale cauzalităţii, tot 
Dumnezeu ne impulsionează în prealabil să ne informăm şi să acţionăm 
într-un mod “spiritual”. Făcând aceasta, Îi oferim o “acoperire” pentru 
Graţia Sa, Îi “mascăm” prezenţa invizibilă şi Voința atotputernică. Ne dă 
impresia că iluminarea este produsul legilor naturale şi eforturilor 
noastre, întrucâtva automat şi obligatoriu. De această impresie nu putem 
scăpa şi nu o putem păcăli acţionând invers. 

Dar, pentru a ne deschide mintea, Dumnezeu vine apoi cu 
contraexemple sfidătoare la adresa logicii omeneşti. Ultimele persoane 
pe care NU le-am fi bănuit că s-ar putea ilumina, tocmai acelea se trezesc 
spiritual. Ceea ce ne buimăceşte, de nu mai înţelegem nimic. Poate că 
exact asta vrea Dumnezeu, să ne scoată din comoditatea gândirii 
repetitive. Să contrazică ideea, abia instalată în mintea noastră, că "în 
univers acţionează legi automate, în afara Gândirii şi Voinţei Divine”. 

Chiar şi când aparent acţionează Legile, de fapt, tot Dumnezeu 
acţionează DIRECT şi CONȘTIENT. Dar El respectă aparența că 
acţionează Legile. Iar pentru asta, pregăteşte “momentul zero” cu mult 
înainte, făcându-ne să cunoaştem şi să acţionăm, ca să avem impresia că 
tocmai acţiunile noastre au decis şi au realizat. Dar nu! ele sunt doar 
ACOPERIREA sub care Dumnezeu acţionează în secret, aşa cum 
planificase cu mult înainte. Sau, altfel spus, există doar o CORELAȚIE 
între acţiunile noastre şi realizările noastre, fără o legătură cauzală între 
ele. 

Ştiu că asta contrazice tot ce ştii despre lume, dar nu mi-am propus 
aici să îţi confirm prejudecățile. Destul îţi sunt întărite de mediul social, 
zilnic. Ca să te simţi mai liber, ar fi util să te hrăneşti intelectual din 
surse de informaţii neconvenţionale, tot zilnic. Şi să gândeşti “din afara 
cutiei”, nu zilnic, ci clipă de clipă. Aşa te vei apropia de Adevăr sau 
Dumnezeu. În general, mai târziu în viaţă, ajungem la concluzii opuse 

faţă de cele avute la tinereţe. Amândouă au fost corecte la timpul lor, dar 
concluzia înţeleaptă este că nu ne putem baza pe minte, trebuie s-o 
transcendem dacă vrem să ajungem la Adevăr. Sună cam ciudat şi 
abscons, dar aşa este! 

Nondualitatea ne revelează un adevăr radical şi greu de înghiţit: 
trăim într-un vis cosmic bine gândit. În acest moment, un personaj din 
vis citeşte atent un articol scris de un alt personaj din vis despre cât de 
bine ordonat este visul. 

Cineva din acest vis spune că vrea să afle cum este starea de veghe 
(adică, iluminarea). Conform logicii visului, niciun personaj nu se poate 
trezi separat de celelalte — ca să apară trezirea cuiva, trebuie să înceteze 
tot visul, cu toate personajele, cu tot. Numai că această logică 
funcţionează doar în vis. În realitate, există şi visul, şi trezirea, simultan. 
De neînțeles, nu-i aşa?! 

Am dat exemplul cu iluminarea, dar putem extrapola la toate 
regulile şi legile care par a conduce lumea. 

Nu există regulă sau lege care să nu fie contrazisă de măcar o 
excepţie. De exemplu, legile fizicii sunt contrazise de fenomenele 
paranormale. Mai târziu se descoperă o lege superioară, care cuprinde şi 
excepţia respectivă. Dar problemele nu se termină. Chiar şi noua legitate 
va avea excepţiile ei ş.a.m.d. într-un şir nesfârşit. Prin urmare, orice 
excepţie ne arată că, mai presus de ordinea gândită de mintea 
noastră, se află Voința Supremă, pe care nimic nu o poate limita. 
Nu există nicio lege cunoscută de om care să “lege” Voința 
Divină. Acesta e mesajul excepțiilor. 

De exemplu, cum de există autotrofii (oameni care nu mănâncă 
niciodată, fenomen numit şi inedia), precum Bala Yogi, Therese 
Neumann sau Jasmuheen? Prin ei, Dumnezeu ne arată că El este 
atotputernic şi liber. Legile firii, stabilite tot de EI, ne obligă să ne 
hrănim. Dar, dacă El vrea, nu mai trebuie să ingerăm hrană solidă. 


Inteligența a inventat legile, iar Libertatea, excepţiile 


Inteligența divină a inventat legile şi regulile. Libertatea divină a 
inventat excepţiile. 

LIBERTATEA se poate manifesta în multe feluri în viaţa ta: 

— Apreciezi oamenii ieşiţi din comun şi ideile neconvenționale, care 
dau peste cap ideile vechi, serioase. 

— Îţi plac paradoxurile, care năucesc mintea. 

— Poţi trăi confortabil în incertitudine, suspansul e un ingredient al 
unui film bun. În schimb, ego-ul mental doreşte să facă ordine, ca să 
poată controla lucrurile, nesuportând incertitudinea. 

— Îţi plac jocurile de cuvinte, care le dau sensuri neobişnuite. 


„Gandind mai mult timp, esti mai putin timp.” La sfârşit, citeşte "timp", 
cu î din i. Aşa-i cu economia de diacritice... 9 


— În general, îţi plac jocurile, fiindcă reproduc natura ludică a 
Creaţiei. 

— Te amuză cum noile descoperiri ştiinţifice anihilează legile şi 
paradigmele anterioare. Declaraţiile mai de demult ale unor savanţi 
respectabili par astăzi ridicole. 

— Te atrag, fenomenele paranormale şi magia de spectacol, care te 
uimesc şi te stropesc cu parfumul libertăţii. 

— Vezi instantaneu ambele laturi opuse ale lucrurilor şi găseşti 
justificări ambelor. Nu poţi deveni partizanul absolut al niciunei tabere. 

— În general, vezi relativitatea lucrurilor în spaţiu geografic şi timp 
istoric. 

— Schimbările sociale te amuză, fiindcă ele deranjează în mod 
zgomotos ego-urile. Vezi nemulțumirea constantă a ego-ului şi că 
dezamăgirile de tot felul ne eliberează treptat de prejudecăţi. 

— Umorul, care relativizează totul, scoate în evidenţă mecanicitatea 
atitudinilor şi comportamentelor, schemele de gândire, este chiar un 
mod de a ieşi din plictiseala şi tristeţea egotică pentru oricine. 


— Bulă, de ce se grăbesc şoferii? 
-— Pentru că au viaţa scurtă. 


Umorul acestei glume provine din faptul că logică imediata 
aparentă este inversul logicii normale, anume: pentru că şoferii se 
grăbesc, de aceea fac accidente şi unii mor. Deşi subiectul e macabru, 
totuşi zâmbim, pentru că sesizăm incongruenţța logică, inversarea cauzei 
cu efectul într-un mod inocent. 

Dar cam aşa mascăm şi noi logica divină. Logica noastră măruntă 
este una aparentă, dar în spatele ei se află planul divin, mult mai “logic” 
structurat şi pe o întindere cosmică. Probabil că şi Dumnezeu se amuză 
de naivitatea noastră! 

Treptat, prin tot felul de exemple imposibile şi de încălcări ale 
normelor, Creatorul ne demonstrează că orice este posibil, CU EL. Nu 
cunoaşte limitări, nu se opreşte de la nimic, este libertatea absolută. 

În prezent, ne simţim limitați tot pentru că aşa vrea EL. Şi tot 
Supremul ne poate oferi cea mai mare libertate posibilă: să ne dispară 
simţul individualităţii separate. Prin iluminare, continuăm să trăim ca un 
corp-minte, în virtutea legilor naturale, ca şi până atunci. Dar nu mai 
există „acela” care se simţea îngrădit din toate părţile. 

E un tratament radical. Deci, nu limitele şi durerile dispar, ci ego-ul 
care le simţea. Atunci eşti una cu Voința Divină atotputernică, cea care a 
decis în mod liber să se autolimiteze. Nimic nu te mai supără cu adevărat, 
toate îţi par perfecte. Aşa, aparent limitate şi aparent strâmbe, incorecte, 
dureroase. În acelaşi timp, te bucuri de libertatea absolută, care este 
iubire necondiționată. 

Toate acestea vin odată cu iluminarea, eliberarea de ego. 


Tehnica permisiunii 





Îţi poţi grăbi eliberarea de ego dacă adopţi "tehnica permisiunii”. 
Ea constă în a oferi libertate celor apropiaţi (rude, prieteni, partener, 
copii). Prea des ne bazăm pe propriile noastre prejudecăţi ca să le 
controlăm comportamentul şi alegerile. Vrem să-i "educăm', să-i 
"îndreptăm", să-i "ajutăm". De fapt, toate sunt pretexte pentru a-i 
manipula după mintea noastră. Observă-ţi iritarea când ei nu te ascultă! 
Cine se irită? Ego-ul tău. 

Prin tehnica permisiunii, le putem propune un scenariu imaginat de 
mintea noastră, dar fiind conştienţi că este doar o variantă. Nu vom ţine 
cu dinţii să facă cum am spus noi. Dar dacă noi greşim?! Când vedem că 
se irită, nu insistăm, îi lăsăm să greşească după mintea lor. Măcar aşa vor 
învăţa ceva. Căci, dacă noi greşim, ei ne vor purta pică, fiindcă i-am indus 
în eroare şi le-am diminuat personalitatea. Haide să le dăm spaţiu de 
manifestare! 

Chiar şi când încearcă ei să ne manipuleze după mintea lor (iar asta 
se întâmplă foarte des), îi lăsăm să îşi facă numărul, înghiţim găluşca şi le 
dăm dreptate, cel puţin pe moment. Nu ţinem neapărat să avem dreptate. 
Poate că prin gura lor ne vorbeşte chiar Dumnezeu în acel moment, vrea 
să ne înveţe El ceva. Le oferim libertatea de a crede, a spune şi a face ce 
vor, chiar dacă ne simţim lezaţi în dreptatea noastră. Este o falsă 
senzaţie, căci nimeni nu-ţi poate lua libertatea lăuntrică. 

Te vei gândi, în primul rând, să le dai libertatea de manifestare, nu la 
interesul tău egotic. Vei vedea că, oferindu-le libertatea, ea se va întoarce 
la tine. Se vor răzgândi sau vor uita ce ţi-au "ordonat". Până la urmă, vei 

face tot cum vrei tu. Nu te pripi să-ţi dea celălalt dreptate. Că atunci când 
îți dă dreptate, te vei răzgândi, de parcă ceva n-ar fi în ordine că ţi se dă 
dreptate. Aşa e mintea omului făcută. 

Ai răbdare cu ceilalţi şi dă-le spaţiu, mult spaţiu! Bucură-te să-i vezi 
buimăciţi de noua libertate pe care o au acum! Ei nu te mai percep ca pe 
un obstacol în calea intenţiilor sau opiniilor lor. 

Dacă eşti un educator sau conducător, nu vei putea aplica asta la 
serviciu. Dar când te întorci acasă, încearcă să-ţi laşi deoparte ticurile 
profesionale, oferindu-le celor dragi libertatea. 

Aplică tehnica permisiunii şi vei vedea că cei din jur nu te vor mai 
deranja. Dar, cel mai important, te vei elibera de tine însuţi, care este cea 
mai mare fericire. 

Permite-i celuilalt să gândească cum vrea, să decidă după capul lui, 
să acţioneze cum vrea (desigur, în limitele decenţei şi lipsei de pericol 
fizic!). Şi să nu te aştepţi la reciprocitate din partea lui. Pregăteşte-te să-i 
rabzi  intoleranţa, agresivitatea. Dar tu aprobă-i independenţa, 
bucurându-te de libertatea lui. Spaţiul este infinit, lasă-i şi lui spaţiu. 
Bucură-te că eşti generos şi puternic, încât poţi să-l eliberezi! 


Libertate cuantică vs ordine atomică 





«Din haos, Doamne, m-am născut şi m-aş întoarce-n haos», intuia 
Poetul. Dumnezeu este haosul. 


Dar mintea atribuie haosului un sens negativ, fiindcă distruge 
ordinea lucrurilor. Mintea are oroare de anarhie, fiindcă ei îi place să 
controleze lucrurile, sau măcar să le ordoneze intelectual. De aceea, 
mintea nu poate înțelege Dumnezeirea, care este Libertate pură, aparent 
haos. 

De fapt, mintea nu prea poate pune laolaltă conceptul de Inteligență 
divină cu cel de Libertate divină, care sunt evident contradictorii. Ele se 
împacă perfect numai în Nondualitate, în Dumnezeul Absolut. De aceea, 
probabil că niciodată nu va fi tranşată filosofic dilema „determinism sau 
libertate”. 

Haide să folosim nişte concepte moderne, din fizica cuantică! Bieţii 
savanţi care se ocupă cu aşa ceva, sunt mereu puşi în situaţii jenante. 
Sunt scoşi cu forţa din comoditatea schemelor de gândire „ştiinţifice” şi, 
deseori, folosiţi drept paravan de cei preocupaţi de spiritualitate. Adică, 
ce fac şi eu acum. 

Ce se ştie fără dubiu din fizica cuantică? Că la baza materiei stă o 
aşa-numită „spumă cuantică”, din care ies din când în când la suprafaţă 
particule fundamentale, aşa cum ies bulele de aer dintr-o supă ce fierbe. 
Astfel de particule sunt electronul, fotonul, cuarcul ş.a. Emisia de 
particule este stranie şi incontrolabilă. Este haosul primordial, creator. 

Formarea nucleelor atomice este o saga în sine, încă greu de explicat. 
Dar ştim că nucleul atomic e format din protoni şi neutroni, care la 
rândul lor sunt formaţi din câte trei cuarci lipiţi cu gluoni, care, la rândul 
lor, naiba ştie din ce mai sunt formaţi. Nucleul atomic ar fi o etapă a 
creaţiei materiale. 

În jurul nucleului sunt captaţi electroni. Se ştie din fizică şi chimie că 
există un număr exact de electroni, care se învârt pe orbite specifice în 
jurul nucleului. Fizica cuantică a descoperit însă că aceste orbite nu sunt 
doar nişte cercuri, ci au diverse forme circulare şi, mai ales, nu sunt 
traiectorii, ci norişori. Cu alte cuvinte, electronul se poate găsi oriunde în 
acel norişor. Şi mai interesant, electronul nu se mişcă continuu în acel 
Norişor, ci apare şi dispare aleatoriu în diverse puncte ale orbitei. 

Pe baza celor spuse anterior, pare destul de logic că NU este acelaşi 
electron în mişcare, ci de fiecare dată răsare un alt electron din spuma 
cuantică. Ar exista un fel de filtru sau sorb care atrage electronul (doar 
unul singur, cât e nevoie!) şi-l pune unde se nimereşte pe orbita 
prestabilită. Când electronul „expiră”, imediat e înlocuit cu altul. Dar 
imediatul ăsta înseamnă un timp oarecare, infinitezimal. Prin urmare, 
electronul există şi nu există în acelaşi timp. Vă aminţiţi ce scriam în 
primul capitol, despre Creaţia sacadată? 

Şi aşa apare atomul, unitatea fundamentală a materiei fizice, 
începutul ordinii universului cunoscut. Care atom există şi nu există, 
odată cu particulele cuantice care îl alcătuiesc. Atomii se unesc în 
molecule, iar acestea se combină tot mai complex până formează celulele 
vii ş.a.m.d. 

Am aflat deci cum apare ordinea din haos. Încă nu se poate 
spune ce este acel „filtru” care absoarbe electronii şi-i pune pe orbitele 
circumnucleare într-un număr exact. Dar am putea-o numi Inteligența 
divină. Care îşi are sediul tot în supa cuantică, căci numai ea există 
inițial. 

Deci: 

— Libertatea divină (haosul primordial creator) coexistă cu 
Inteligența divină (ordonarea particulelor elementare). 

— Materia există şi nu există în acelaşi timp. 

— 99,99% din materie (ce pare „solidă”) este spațiu gol, fiindcă 
particulele sunt extrem de mici, iar între ele există doar un „câmp” de 
forțe sau energie. Chiar şi particulele cu "masă" sunt create de bozonul 
Higgs, care n-are masă. Deci materia este vid. 

Carevasăzică ştiinţa ne-a condus la nişte concluzii total absurde, 

y» 


contraintuitive şi inacceptabile. Dar fiind vorba de „ştiință”, mintea 
trebuie să înghită toate aceste „cuie pentru coşciugul” său. 


Absolutul haotic și Absolutul ordonat 


AS PS i 


ABSOLUTUL “ordonat” 
(nuclee de spirite) 


transcendent, etern 


Creaţia relativă, efemeră, imanentă, 
schimbătoare, aparentă, “lumea” 


Absolutul Creator, 


Perispirite (energii 
rafinate din jurul 
nucleului spiritului) 


LUMEA 
SPIRITELOR 


LUMEA FIZICĂ 





Fig. Absolutul haotic şi Absolutul ordonat 


1. Absolutul „haotic” (imposibil de înţeles), nediferenţiat 

2. Absolutul „ordonat” = nuclee de spirite, atribute unice ale Absolutului — 
Absolutul diferențiat. 

3. Perispirite = energii foarte rafinate care înconjoară nucleul spiritului 

4. Lumea spiritelor 

5. Lumea fizică 


TOT CE EXISTĂ e format din Absolut şi Energie, transcendenţă şi 
imanenţă, non-formă şi formă, Realitate şi Aparenţă (irealitate). 

Partea eternă e formată din Absolutul suprem nediferenţiat, 
Absolutul diferențiat (nucleele de spirite) şi Perispirite. Perispiritele, deşi 

eterne, sunt supuse schimbării, fac trecerea de la Absolut la Relativ. 
(Mediumii intră în contact cu perispiritele spiritelor, nu cu nucleul 
absolut al Spiritului.) 

Partea temporală, mişcătoare, schimbătoare, efemeră, aparentă, 
„lumea” este energie ordonată de către Absolutul ordonat. 

Prin iluminarea spirituală, omul îşi pierde ego-ul, lăsând în schimb 
să se manifeste nestingherit prin el Spiritul propriu, Absolutul 
diferențiat. Senzaţia de unitate cu Totul vine din faptul că miezul 
Spiritului (Scânteia divină) este chiar Absolut. 

În acelaşi timp, diferenţele de exprimare între iluminaţi provin 
din faptul că mintea e condusă direct de Perispirit, iar fiecare Perispirit a 
evoluat într-un mod original, deoarece fiecare Scânteie divină este un 
Atribut unic al Absolutului nediferenţiat. 

Absolutul diferențiat sau lumea spiritelor superioare sau lumea fără 
forme a fost descrisă de către unele persoane precum Ilie Cioară sau 
Marius Ghidel ca fiind un „spaţiu în care plutesc luminiţe identice”. 
Aceasta este probabil singura imagine ce poate descrie Absolutul 
diferențiat. În Absolutul nediferenţiat nu există nici spaţiu, nici lumină şi 
El nu poate fi descris nicicum. 


Inteligența ordonează limitele, nu și Infinitul 
Memoria e o ghiulea atârnată de Conştiinţă, ca să nu zboare etern. 


Să mai filosofăm puţin pe aceeaşi linie! Absolutul este Libertate 
pură. Când El se limitează într-un fel sau altul, automat apare ceva creat. 
Deci cuvintele creație şi autolimitare sunt sinonime. De pildă, când din 
infinitatea de „atribute” divine, El îşi delimitează unul singur, acela 
devine un spirit. Cu cât se limitează mai puternic, cu atât Creaţia devine 
mai complexă şi apare materia fizică. La încarnarea unui spirit sunt 
analizate extrem de multe informaţii despre karmă, destin cosmic ş.a. 

Orice limitare apare prin coerciţia Gândirii divine. Cu cât sunt mai 
multe limitări, legi, reguli, cu atât apare mai multă ordine. Fără ordine, 
creaţia este periclitată. Ceea ce nu este nici bine, nici rău. Când dispare 
Creaţia, rămâne minunatul Haos Divin. 

Am putea spune că Libertatea şi Ordinea sunt opuse, dar amândouă 
sunt dorite de Absolut şi coexistă. Libertatea este starea Sa naturală, iar 
Organizarea este starea Sa aparentă. De fapt, El nici măcar nu are 
dorinţe, ci aceste lucruri se întâmplă, pur şi simplu, fără ca mintea 
umană să le poată găsi un sens anume. De ce e Dumnezeu liber? De ce a 
creat Dumnezeu lumea? Poate că nici El nu poate răspunde la aceste 

întrebări sau nu şi le pune. De fapt, orice răspuns am afla, nu-i putem 
verifica „corectitudinea”... 

La nivelul nostru de înţelegere, ordinea este preferabilă, fiind 
cea dorită de minte, care e creată ca să organizeze, să pună totul în 
sertăraşe. Totuşi, nu putem să nu observăm continua subminare a ordinii 
universale de diverse fenomene „anarhice”, „haotice”, „neprevăzute”, 
„entropice”, „satanice” etc. 

În principiu, mintea este subalterna Ordinii, iar spiritul este 
subalternul Libertăţii. Indubitabil, când ţi se diminuează forţa ego-ului 
mental, te atrag tot mai mult semnele Libertăţii. Libertatea este 
expansiune, dezlimitare; este iubire necondiționată (dincolo de bun şi 
rău); este simultaneitatea contrariilor; este continua depăşire a 
schemelor, prejudecăţilor, modelelor; este plăcerea jocului fără o 
finalitate pragmatică; este umorul detaşat etc. Inteligența devine tot mai 
ridicolă, pentru că ea exprimă limitări ale minţii. Fa nu poate simţi 
bucuria Libertăţii pure, ci vrea să se încarcereze în scheme, norme, 
obligaţii. 

Desigur, asta nu înseamnă că oamenii iluminaţi şi eliberaţi sunt 
neapărat nişte „anarhişti”, nişte „libertini”, nişte „pierde-vară” ş.a.m.d. 
Fiecare este unic şi are locul său firesc, acolo unde l-a pus Dumnezeu. Pe 
de altă parte, filosofic vorbind: Dumnezeu este supremul hippie, 
supremul umorist, supremul geniu creator, suprema incertitudine, 
supremul paradox, suprema libertate... 

A scrie despre libertate este o blasfemie. Căci gândurile şi cuvintele 
sunt nişte drastice limitări cu care încercăm să descriem Nelimitarea. De 
aceea se spune că Dumnezeul Absolut nu poate fi descris, nu poate fi 
cunoscut cu mintea, ci doar trăit. El iese complet din orice tipar mental. 
El a inventat din nimic inteligenţa, iar inteligenţa este un mod de a 
gestiona limitările. Ce nevoie mai ai de inteligenţă când nu mai 
există limite?... 

19 mai 2020 

NEO-ADVAITA 


Capitole şi subcapitole: 

Interpretări personale 

Sinuciderea, ca gest de frondă împotriva Divinităţii 

Scopul apariţiei ego-ului | Metafora nervului de la măsea 

Ce e iluminarea spirituală 

Cum poate ego-ul grăbi iluminarea 

Să treci o bătrânică strada când ea nu vrea 

Variaţii de iluminare 

Fata morgana a iluminării | Cele două filme paralele | Fericirea iluminării 
este a Spiritului 

Reacţiile iluminaţilor diferă la trăirea nondualităţii 

Q&A de tip neo-advaita 

Cuvintele maestrului spiritual Papaji (H. W. L. Poonja) 


Neo-advaita este un termen ce grupează învățătorii occidentali 
care vorbesc despre Nondualitate în afara tradiţiilor orientale (advaita- 
vedanta, buddhism, zen etc.). Chiar dacă unii dintre ei au ucenicit într-o 
tradiţie orientală pentru o perioadă, au părăsit-o după ce s-au iluminat 
(de pildă, Adyashanti:). Alţii au avut parte doar de ocazii şi experienţe 
individuale în urma cărora s-au trezit spiritual, de pildă Eckhart 
Tolles=, Mooji63, Rupert Spiras4 etc. 

Dintre aceşti învăţători occidentali, iese în evidenţă pe YouTube 
Tony Parsons65, numit şi „Terminatorul”, şi cei care s-au iluminat prin 
contactul cu el (Jim Newman, Richard Sylvesters7 ş.a.). Îi 
urmăresc cu plăcere pe internet. Deşi au unele „inconsistenţe logice”, 
învăţăturile sale sunt foarte eficiente pentru trezire. Chiar Tony spune că 
nu este important ce vorbeşte el la conferinţe, ci transmisia energetică, pe 
care nu „el” o face, ci Nimeni, adică Absolutul. 

Tot el explică faptul că mesajul său, aparent nihilist, nepromiţând 
nimic căutătorului, are succes fiindcă oamenii simt sinceritatea (aş 
spune, Energia Adevărului). Şi fiindcă în Occident căutătorii spirituali 


& https://www.youtube.com /user/Adyashanti 

62 https://www.youtube.com/user/EckhartTeachings 

6 https://www.youtube.com/user/Moojiji 

64 https://www.youtube.com /user/rupertspira 

6% https://www.youtube.com/channel/UCotz7UIaKSIExXT32c8pOdw 
6 https://www.youtube.com/channel/UCePJsB5S031Q1Sx650HTr2Q 
$7 https://www.youtube.com/channel/UCsoLWIo95CBF943dBiN6_eHA 

sunt mai grăbiţi şi sătuli de „tradiţie”, vor ceva viu, direct. Mesajul său 
dezamăgeşte mintea, care îşi dă seama că nu poate ajunge la Absolut prin 
gândire sau alte eforturi şi, astfel, poate, devine mai permeabilă la 
intuiţia spirituală directă. 





Tony Parsons 


Iată, în câteva fraze, esenţa mesajului său. 


« Se pare că, foarte recent, a apărut o comunicare unică şi radicală. 
Deoarece recunoaşte conceptul de sine (n.tr. - eu separat) drept iluzoriu şi 
ideea de căutare (n.tr. - spirituală) drept zadarnică, nu oferă nimic de folos sau 
de valoare pentru aparenta energie a căutării (n.tr. - căutătorului spiritual). 
Respinge ideea că aşa-zisa existenţă are vreun sens ori scop, şi totuşi, în acelaşi 
timp face să strălucească esenţa iubirii necondiționate. Se pare că este singura 
revelaţie despre Acela care şi produce o rezonanţă (n.tr. - atrage căutătorul), 
dar şi Îl lasă necunoscut.» (Tony Parsons, 8 mai 2020 $8) 


Link-uri despre neo-advaita: 
Wikipedia Neo-advaita 
Advaita, as presented in the West “ (Dennis Waite vs Tony Parsons) 


Interpretări personale 


Apreciind stilul său convingător, carismatic, transformator, voit 
simplificator, voi analiza critic unele idei lansate de Tony Parsons, dar 
fără a le nega, ci doar pentru a le echilibra cumva: 


5 https://www.theopensecret.com / 
6 https://en.wikipedia.org/wiki/Neo-Advaita 
7 https://www.nonduality.com/hl3182.htm 

+ Ideea că ego-ul sau „eul” este o simplă iluzie fără putere de influențare 
a realităţii înconjurătoare. 


Aceasta este o "piatră tare” a nondualităţii radicale. Dar tot Tony 
recunoaşte că ego-ul se poate energiza de la anumite idei personale, pe 
care apoi le va atrage prin rezonanţă, într-o cerc vicios, favorizând 
nevroza. Or, spunem noi, nevroza va influenţa comportamentul omului, 
iar acesta va influenţa, desigur, lumea înconjurătoare. Cred că aici Tony a 
făcut un mic "compromis" cu dualitatea, admițând că omul are, totuşi, 
liberul-arbitru de a evita nevroza. Dar acest compromis este normal în 
lumea în care trăim, unde însuşi conceptul de "nondualitate” nu este 
acelaşi lucru cu Realitatea incognoscibilă, spre care doar indică 
aproximativ. 

Ramana Maharishi a făcut aceelaşi compromis logic, spunând că "totul 
este predeterminat, dar ai libertatea să nu te identifici cu corpul" ("Day by Day 
with Bhagavan" |4-1-46, Afternoon)”. 


+ Ideea că dualitatea apare odată cu relaţia subiect-obieci, care este 
specifică exclusiv omului. Ego-ul trăieşte într-o iluzie, un fel de văl sau filtru ce 
opacizează realitatea. Omul nu vede realitatea aşa cum este ea, totală, ci 
numai în relaţie cu el însuşi, ceea ce este întotdeauna nesatisfăcător. 


Aici am o observaţie de formă, nu una de fond. Dualitatea exista şi 
înainte de apariţia omului şi o găsim în opuşii pozitiv-negativ, nord-sud, 
cald-rece, lumină-întuneric etc. Dinamismul lumii funcţionează numai 
prin contrarii. Altceva este dualitatea subiect-obiect, adică simţul 
separării ego-ului de rest, specific exclusiv omului. Termenul de 
„nondualitate” se referă deci la anularea simțului separării — poate că 
„nonseparare” ar fi cuvântul mai potrivit. 


+ Ideea că nimic nu are sens şi scop, care sunt invențiile ego-ului 
iluzoriu, ce-şi caută o justificare de a exista. Chiar şi ego-ul este o apariţie fără 
scop. Tony afirmă că există o inteligenţă aparentă în fiecare fiinţă vie, dar nu 
există o Inteligență care supraveghează totul, ci Absolutul este haos liber. Nu 
poate exista un sens şi scop într-o Realitate fără timp, căci sensul şi scopul 
sunt legate de devenire şi timp. 

Desigur, aceste afirmaţii te pot şoca într-un mod trezitor, dar îmi par 
a fi inconsistente logic. Absolutul aparent, adică universul „creat” trebuie 
să fie supravegheat de o Inteligență, altfel haosul ar apărea imediat. Apoi, 
lumea trăieşte în timp, iar timpul este ordine implicită. Eu interpretez 


DA 


afirmaţia că „Totul este haotic, sălbatic” în sensul că Viaţa are propria Sa 


7! https://selfdefinition.org/ramana/Ramana-Maharshi-Day-by-Day-with-Bhagavan.pdf 

agendă, care nu poate fi pricepută. Haosul Absolutului nu are sens şi 
scop, asta ar fi uşor de acceptat teoretic, dar acest haos nu se prelungeşte 
în Creaţie, care îl „echilibrează” prin Ordine. 

Întreaga Creaţie nu are un scop în sine, ea poate dispărea în orice 
moment fără ca Absolutul să fie deranjat în vreun fel, ca şi cum ea n-ar fi 
existat niciodată. Desigur, ego-ul va căuta şi poate chiar va găsi un scop al 
lui, ca şi al Universului. Dar îşi va folosi mintea limitată pentru a găsi acel 
scop, ceea ce din start va duce la o falsitate. Dacă Universul are un sens, 
nicidecum nu ar putea fi înțeles de mintea omenească. 

Am putea explica ideea lipsei de sens şi scop prin alte cuvinte. O 
piesă de teatru nu are ca scop să satisfacă interesele personajelor. 
Nimănui nu-i pasă de satisfacţiile sau insatisfacţiile lor, dacă li se pare că 
scenariul e prea lung sau prea dramatic. Ele sunt nişte personaje fictive, 
iar părerile lor, la fel de fictive, nu interesează decât ca replici în piesă. 


Richard Sylvester”? explică ideea din punct de vedere psihologic: «Multe 
dintre marile poveşti despre sensul şi scopul vieţii sunt religioase, spirituale, 
ştiinţifice, filosofice sau politice. Ele sugerează că ne îndreptăm spre un viitor 
care, într-un fel, va fi mai bun decât ceea ce se petrece acum, un viitor care nu 
vine niciodată. Cât timp suntem hipnotizaţi de aceste poveşti, ne este greu să 
apreciem simplitatea a ceea ce deja este. Înţelegând asta, vom fi capabili să ne 
relaxăm şi să apreciem ceea ce este real, decât să ne pierdem în povestea din 
capul nostru.» 


Totuşi, pentru Viaţa aparentă, ego-ul are un scop. Haideţi să căutăm 
împreună care ar fi scopul apariţiei şi al dispariţiei ego-ului (iluminarea 
spirituală)! 


Sinuciderea, ca gest de frondă împotriva 
Divinității 





Deşi ego-ul este rebelul absolut, totuşi Inteligența Divină îl face să 
aleagă şi să acţioneze în sensul dorit de Creator. Liberul-arbitru este deci 
aparent real, dar în sens absolut, nu există. Desigur, simplul fapt de a 
afla teoretic acest lucru nu este suficient ca să schimbe ceva în lume sau 
în tine. 


72 http://www.richardsylvester.com/ 

Totuşi, unii „filosofi”, ajungând la aceeaşi concluzie, au zis că există 
o acţiune care scapă cu certitudine controlului divin: sinuciderea. Astfel, 
măruntul eu ar putea strica planul măreţului Creator. Ce bravadă! Este o 
atitudine arogantă şi absurdă. Dar Dumnezeu îngăduie toate excesele, 
inclusiv acest orgoliu prostesc. 

Problema însă este că, prin sinucidere, ego-ul nu dispare şi tocmai în 
asta constă pedeapsa automată. Nu este un somn definitiv. Nu, nu. Dacă 
sinucigaşul ar şti ce-l aşteaptă dincolo, nu ar face gestul disperat sau 
orgolios. Aici, pe Pământ, ego-ul a avut parte măcar de senzația liberului- 
arbitru. Îl aşteaptă Dincolo lipsa acestei senzaţii, ca revers. Iadul este 
locul unde ego-ul nu mai are senzaţia de liber-arbitru, se simte 
captiv fără opţiuni. Disperarea infernului este, de aceea, mult mai 
grea decât oricare disperare trăită pe Pământ, chiar dacă nu durează 
decât câteva minute. 

Este o lecţie dură, dar nu eternă. La un moment dat, ego-ul este 
dizolvat, iar spiritul este curăţat şi trimis la reîncarnare. În noua fiinţă 
umană se va crea un alt ego, care va păstra unele idiosincrazii ale 
vechiului ego. Ideal ar fi ca noul ego să manifeste mai multă înţelepciune. 


Scopul apariţiei ego-ului 





Neoadvaita îi dă ego-ului semnificaţia de simţ al separării 
omului de restul lumii (în sanscrită se numeşte Aham, eul pur). Dar 
acest ego modifică permanent tiparele mentale, atrăgând şi respingând 
anumite gânduri, emoţii. Când vorbim de „evoluţia sau îmbunătăţirea 
ego-ului” ne referim la aceste tipare mentale (numite în sanscrită 
samskaras ori vasanas) care generează atitudinile şi comportamentele 
omului. Aham, sau ego-ul pur, este o iluzie divină care nu evoluează. El 
are doar două stări: există sau nu există. 

Care ar fi scopul apariţiei ego-ului (Aham)? 

După părerea mea, el introduce mult DINAMISM în minte, 
intensifică aspectele personalităţii şi le urgentează apariţia. Speciile de 
animale pot rămâne neschimbate timp de mii şi milioane de ani. 
Omenirea are o evoluţie foarte rapidă (în bine sau în rău) tocmai 
mulțumită ego-ului. Omenirea nu are timp să aştepte să evolueze în 
funcţie de schimbarea ecosistemului, a climatului sau de cataclisme 
naturale. Deci ego-ul este un factor de progres foarte, foarte rapid, în 
ciuda defectelor sale inerente. Datorăm prezenţei ego-ului dezvoltarea 
civilizaţiei umane în forma ei actuală, cu toată ştiinţa, arta, ştiinţele 

umaniste, organizarea socială şi tot ce mai conţine ea, inclusiv metehnele 
el. 

Recapitulând: Ego-ul Aham este o iluzie divină, creând impresia de 
individ separat şi autocentrat, iluzie care generează o mulţime de poveşti, 
pe care omul le crede reale. Pe de altă parte, Ego-ul evolutiv este format 
din tiparele mentale create sub magnetismul lui Aham, adică este efectul 
relativ durabil al acelor poveşti. Aceste tipare amplifică iluzia de „eu”. 
Când aceste tipare sunt şterse treptat, ego-ul evolutiv îşi pierde energia şi 
omul se manifestă tot mai detaşat şi pozitiv în lume. Totuşi, ego-ul Aham 
nu dispare decât în anumite situaţii rare, numite iluminare sau trezire 
spirituală. 


«Pentru a crește cu adevărat lăuntric, mai întâi trebuie să fii provocat din 
toate direcţiile. Lucrurile nu pot merge cum vrei tu. Nu îi poţi porunci vieţii sau 
să te aștepți să-ți îndeplinească proiecţiile. Dacă lucrurile ar fi întotdeauna 
ușoare, ai adormi înăuntrul fiinţei tale. Pe măsură ce devii mai sensibil, mai 
alert, intuitiv, deschis și tăcut, atunci frica, rezistenţa și letargia se reduc și sunt 
înlocuite de un calm profund și o credinţă în Cel nevăzut. Deși nimeni nu poate 
fi văzut alături de tine, cel care pășește cu Dumnezeu nu este niciodată singur. 
Gazdele cerurilor pășesc alături de el.» (Mooji, din “Focul Alb”) 


Metafora nervului de la măsea 


Ego-ul e ca nervul de la măsea. Când dentistul ţi-l scoate, nu te mai 
doare niciodată măseaua. Totuşi, natura a pus acolo nervul cu un scop: 
cel de a te atenţiona când dintele dă semne de deteriorare. Altfel, ai fi fost 
neglijent cu acest instrument digestiv şi nu ţi l-ai fi reparat la primele 
semne de stricare. 

La fel, ego-ul este necesar vieţii omului. Fără el, am fi ca Adam şi Eva 
în paradis: fericiţi, dar ignoranţi. Ego-ul ne ajută să cunoaştem viaţa în 
profunzime. Când am cunoscut-o suficient de bine, vine Dentistul Divin 
şi ne scoate nervul, lăsându-ne fără vitalul ego, dar şi fără suferinţă. 


Ce e iluminarea spirituală 





Bucuria şi durerea sunt urmările naturale ale unor acţiuni 
anterioare, iar „eu” doar crede că i se cuvin lui, că el e „autorul”. Prin 
iluminare, observăm că viaţa se desfăşoară normal şi fără să existe simţul 
„eului” separat; întreaga Viaţă este Dumnezeu în mişcare şi acţiune. În 
tine nu mai trăieşte un „eu” chinuit şi separat de tot, ci însuşi Dumnezeu. 

De obicei, oamenii având tangenţe cu spiritualitatea rostesc fraze de 
genul „noi suntem Divinitatea care se experimentează pe Sine”. 
Neînţelegerea, specifică dualității, provine din faptul că se adaugă 
pronumele „noi”, care este o iluzie. Nu există decât Divinitatea, care pare 
a fi multiplă. 

Atunci când ego-ul se „sparge”, rămâne CEEA ce era de la început, 
doar Divinitatea acţionând pretutindeni, asta însemnând că Ea dirijează 
toate gândurile şi acţiunile personajelor care se cred „persoane”. 
Dumnezeu ESTE pretutindeni şi TOTUL, dar „noi” sau „eu” este o 
completă iluzie, un vis în vis. „Noi” nu este Divinitatea, pentru că „noi” 
nu există în Realitate. 


Cum poate ego-ul grăbi iluminarea 





Din moment ce „separarea” nu este reală, cum ar putea exista „liberul- 
arbitru” al „persoanei” să grăbească iluminarea? întreabă retoric Tony 
Parsons. Poziţia sa vine în contradicţie cu toate tradiţiile spirituale, care se 
adresează unei persoane cu liberă voinţă şi putinţă de a se perfecționa. 


Astfel de întrebări sau afirmaţii directe au un efect revelator asupra 
ascultătorului, blocându-i mintea. Pentru unele persoane, urmarea este 
salvatoare şi eliberatoare de multe angoase. Totuşi, afirmaţiile lui Tony 
nu trebuie transformate într-o filosofie. El nu e filosof, ci iluminat. Are 
un scop contrar conceptualizării şi anume eliberarea de orice concepte 
limitative. 

Chiar Tony ne avertizează să nu luăm spusele sale ca îndemnuri, nu sunt 
prescripţii, ci descrieri. El nu a afirmat să renunţăm la căutarea spirituală, cum 
a fost deseori acuzat. Vom face oricum ceea ce ne stă în fire să facem. Doar 
spune că „nu există nicio persoană care poate face ceva în privinţa obţinerii 
eliberării”. 

EI nu este singurul care spune că iluminarea nu stă în puterea 
omului. O face şi Ramesh Balsekar (discipol al lui Nisargadatta 
Maharaj), o face şi Papaji (discipol al lui Ramana Maharishi) şi alţii. 
Papaji îţi spunea să stai lângă el în tăcere şi atât (vezi citatul de la 
sfârşitul articolului). Ramesh Balsekar spunea că tot ce poţi să faci este 


„să înţelegi” cum stau lucrurile. 

Tony Parsons afirmă cu francheţe că înţelegerea, claritatea (care poate 
veni odată cu lectura acestui articol) nu înseamnă eliberarea. Mai mult, orice 
efort spiritual întăreşte ego-ul spiritual, deci nu există nicio „speranţă” ca ego- 
ul să se ilumineze prin acea practică. 

Eu aş adăuga că nimeni nu poate sta degeaba, fiecare căutător 


spiritual încearcă să se apropie de ideal după propriile forţe şi concepții. 

Constanta preocupare pentru comuniunea cu Spiritul este perfect 
naturală. 

S-ar părea că atât practicile obositoare prescrise de maeştrii indieni 
tradiţionali, cât şi practicile uşurele ale modernilor nu ar avea alt rost 
decât de a orienta mintea, care nu poate sta locului. Dacă ar putea sta 
locului, realizarea ar fi instantanee. 

Ramana Mabharishi le spunea unor oaspeţi indieni că mintea trebuie 
ţinută ocupată cu cercetarea şi reflectarea asupra afirmațiilor din 
Vedanta. Acest îndemn poate fi generalizat: mintea să se preocupe 
constant de țelul spiritual, fie prin lecturi, fie prin reflecţii şi scris, fie prin 
practici psihomentale, prin emoţii devoţionale, prin orice îi menţine viu 
fiorul căutării lui Dumnezeu. 

A-i spune în faţă unui căutător că „orice ar face, este inutil pentru 
iluminare” poate fi dureros şi demoralizant. De aceea, mesajul lui Tony 
nu este gustat de prea mulţi. Totuşi, pentru unii, mai ales căutătorii 
„veterani”, această francheţe este o adevărată binefacere, o eliberare, 
diminuându-le energia ego-ului spiritual, care era în sine marele obstacol 
pentru ei. 

Prea mult se vorbeşte în spiritualitate de ce trebuie să facă „eu”: să-şi 
integreze emoţiile, să fie mai conştient, să devină o persoană mai bună 
etc. etc. Eu şi iar eu, în primul plan. Este o uşurare că Tony sau Jim NU 
mai spun că „eu” trebuie să facă ceva pentru iluminare, care oricum nu îi 
stă în putinţă. Dacă te-ai plictisit de tine, eşti pe calea cea bună... 

Dar nici nefăcând nimic spiritual nu-ţi va fi mai bine ca persoană... 

Poate că adevărul este la mijloc, ca întotdeauna. Dacă eşti prea activ, 
ar fi bine să reduci febrilitatea ego-ului căutător, ceea ce POATE că va 
facilita venirea Graţiei. Dacă eşti la început, ar fi bine să-ţi amplifici 
aspiraţia, care vine chiar de la Spirit. Ego-ul ar putea interpreta această 
aspirație în felul lui: ca o dorinţă de a avea discipoli, ca o dorinţă de a 
salva lumea, ca o dorinţă pentru puteri paranormale, ca o dorinţă de a 
radia iubire etc. Astfel de idei sunt trimise ego-ului de către Spirit pentru 
a intra în rezonanţă cu ce trebuie să se întâmple şi a colabora la acest 
proiect. 

În concluzie, iluminarea este decisă de Sus, iar tot ce poţi „face” este 
să rezonezi cu implacabilul, să mergi cu curentul. 

Vreau însă să subliniez ceva important în opinia mea. Practica 
spirituală nu are scopul de a produce „iluminarea”!!! Aceasta este doar 
momeala, la fel cum alte credinţe promit „mântuirea” sau „încetarea 
samsarei” sau „fericirea post-mortem” etc. 

Rolul principal şi imediat al practicilor spirituale este purificarea 
structurilor mentale  inconştiente  (samskaras,  vasanas), întru 
mulțumirea Spiritului, care nu va mai fi astfel obligat să care această 
povară în încarnările ulterioare. Spiritul nu le poate purifica în lumea 
spirituală, fiindcă acolo lipseşte mintea umană care să le manifeste. Va fi 
nevoit să le purifice în viitoarea întrupare, când nu se ştie cât de receptiv 
va fi respectivul om la influxurile spirituale. 

Deci practicile spirituale nu sunt destinate pentru 
iluminare, ci ele slujesc evoluţia omului şi spiritului. 
Iluminarea este imprevizibilă, o spun toţi maeştrii spirituali. 


Să treci o bătrânică strada când ea nu vrea 





+ Nu cred ce zice Tony, că iluminarea nu ar avea sens şi scop, ca orice 
altceva, că ar fi o simplă întâmplare în haosul Absolut. De altfel, el recunoaşte 
că nu înțelege Absolutul, şi atunci cum ar putea demarca vreun scop în 
această imensă necunoaştere?! 


Am observat că, din perspectivă dualistă, puterea ego-ului nostru de 
a schimba ceva realmente esenţial este iluzorie — cam totul e programat 
sau predestinat. Micile modificări pe care le aducem Marii Scheme sunt 
nesemnificative, chiar dacă nouă ni se par grozave. Sau ele erau oricum 
deja scrise întocmai. 

De exemplu, când tu vrei să faci ceva, dar constaţi că nu ai destulă 
energie să împlineşti. Sau când acţionezi energic, dar obstacolele 
întâlnite te doboară, de nu mai finalizezi proiectul. Sau când îţi realizezi 
visul, dar foarte repede vine un val care dărâmă tot. În general, ceea ce 
nu era menit să se petreacă, nu durează şi nu are efecte consistente. Sau 
când te profilezi pe o meserie nepotrivită cu tine, iar după ani de zile, 
constaţi că nu-ţi mai place şi îţi cauţi cu disperare sensul vieţii; asta 
pentru că nu ţi-ai urmat predestinarea profesională, iar până la urmă, 
viaţa te îndrumă spre ceea ce trebuia să faci de la început. Sau când, 
oricât ai încerca, nu poţi schimba deciziile sau defectele persoanelor 
apropiate (faţă de care te crezi „responsabil” sau că ai avea vreun „drept” 
asupra lor). 

Ego-ul e ca un voluntar ce se străduieşte din răsputeri să ajute o 
bătrânică să treacă strada — doar că ea nu vrea să treacă strada. % 

Variaţii de iluminare 





Ego-ul este o energie care poate fi folosită în diverse scopuri. 
Oamenii o folosesc, de obicei, pentru a întreţine gânduri îndreptate 
asupra sinelui propriu. Circa 80% dintre gânduri sunt astfel de rumigaţii 
personale fără valoare spirituală, care doar irosesc energia mentală. 

Dar aceeaşi energie poate servi la scopuri nobile. Eu o folosesc la 
scrierea acestor reflecţii spirituale. Misionarii creştini, împinşi de dorința 
de a-L sluji pe Cristos, sunt în stare de orice sacrificii (vezi filmul despre 
misionarul român Pavel Bartolomeu). Swami Vivekananda, având 
o profundă experienţă spirituală, dar încă neeliberat de ego, a reuşit să 
popularizeze în Occident înţelepciunea indiană într-un mod eficient, de 
care nu ar fi fost capabil mentorul său, Sri Ramakrishna, care era un 
eliberat în viaţă. 


Apropo de Sri Ramakrishna, extazurile sale angrenau energii colosale. 
Fotograful care l-a imortalizat pe acesta în samadhi relata că, dorind să-i 
îndrepte puţin corpul, care stătea aplecat într-o parte, a simţit că trupul 
sfântului era uşor ca o hârtie. Chiar Ramakrishna făcuse referire de mai multe 
ori la faptul că anumite energii ascensionale (prana) îl făceau să-şi piardă 
greutatea în timpul extazului. 


Acest tip de „samadhi mistic”, întâlnit şi la alţi mistici din lume, 
inclusiv creştini, diferă de „iluminarea mundană” de care vorbeşte Tony 
Parsons şi alţi iluminaţi occidentali. În acest din urmă caz, există doar o 
deplasare de conştiinţă, cu păstrarea integrală a vigilenţei şi fără efecte 
energetice notabile. Ei afirmă că extazurile disponibile, de pildă, prin 
halucinogene sau kundalini, nu sunt decât experienţe ale eului, iar 
iluminarea este o nonexperienţă prin dispariţia eului. (Ramakrishna era 
iluminat şi după acest criteriu, fără îndoială, dar în plus manifesta şi 
fenomene paranormale.) Neo-advaitinii prezintă lucrurile în alb şi negru, 
ca să-şi rezume doctrina la cât mai puţini elemente. Totuşi, Creaţia este 
vastă şi nu poate fi cuprinsă într-o schemă atât de redusă, al cărei rol este 
doar de a indica spre Absolutul necreat. 

Creaţia este infinit de bogată şi nimeni nu o poate cunoaşte integral. 
De altfel, Tony şi toţi ceilalţi iluminaţi recunosc că nu înțeleg deloc 
Absolutul despre care vorbesc. Creaţia este faţa extrem de complexă şi 
logică a Absolutului extrem de simplu şi paradoxal. 

Fata morgana a iluminării 





Se spune că omul ar avea ceva de câştigat prin iluminarea spirituală, 
de pildă fericirea. De aceea, mulţi o caută şi vor să o grăbească. DAR DE 
CE AR VREA EGO-UL SĂ MOARĂ, CĂCI ASTA ÎNSEAMNĂ 


ILUMINAREA?! 

+ Tony Parsons spune că unii oameni mai sensibili simt o perpetuă 
nemulţumire, indiferent cât de multe ar obţine din ce-şi doresc. Şi asta, pentru 
că natura ego-ului este să-şi dorească o împlinire în Totalitate, pe care nu o 
poate obţine ca fiinţă limitată cum este. 


Este o explicaţie filosofică acceptabilă, pe care aş mai nuanţa-o: 
Meditatorii avansați care au ajuns la ultimul strat egotic pur, Aham, nu 
simt nemulţumire. Dimpotrivă, unii chiar cred că au ajuns la sfârşitul 
căutării şi că nu mai au ce descoperi. Poate că nemulţumirea permanentă 
pe care o simt unii oameni, nu toţi, provine de la Spiritul încarnat, care 
nu ne lasă să ne bucurăm în neştire de nimic! Asta, pentru că tiparele 
mentale (vasanas ori samskaras, în sanscrită) sunt încă insuficient de 
purificate după standardul Său înalt. 

Nemulțumirea este o motivaţie puternică, dar numai dacă admitem 
că ego-ul ar avea liber-arbitru. Dacă nu are, cum susţin nondualiştii, 
nemulţumirea doar însoţeşte impulsul spre o schimbare, care însă va fi 
decisă de Spirit şi însuşită de ego. Poate că ne vom simţi îmboldiţi de a 
lua anumite decizii radicale (de pildă, să ne schimbăm profesia, starea 
civilă, stilul de viaţă etc.) sau să ne adâncim în spiritualitate. Practica sau 
căutarea spirituală este ofranda omului pentru Spiritul din el. Impulsul 
către perfecţiune vine de la EI, lumina Lui ne cheamă pe înţelesul nostru, 
iar omul sensibil se deschide ca o floare la soare... 

Conform descoperirilor neuroştiinţei, ego-ul conştient doar este 
informat despre deciziile venite din altă parte. Emoţiile şi gândurile care 
însoțesc decizia sunt doar o abilă punere în scenă a iluziei libertăţii de 
alegere. Ajută la consimţirea deciziei, dar nu sunt cauza ei. 

Inspirația şi intuiţia vin direct de la Spirit fără astfel de emoţii sau 
gânduri justificative. Pe baza lor, am putea pricepe imediat că nu noi 
alegem ceva. Şi totuşi, ego-ul este convins de liberul său arbitru până la 
moarte, pentru că asta este natura lui. Numai intelectul poate raţiona la 
rece că, "într-adevăr, se pare că voinţa personală s-ar supune altor 
directive necunoscute". Dar intelectul e labil şi neputincios în faţa puterii 
ego-ului, o putere divină misterioasă: puterea iluziei, numită de indieni 
avidya sau maya. 

Cele două filme paralele 


Dacă tu te străduieşti să-ţi ţii sub control pornirile emoţionale, 
animalice sau demonice, acest lucru te va ajuta să trăieşti mai uşor cu 
ego-ul, să-ţi multiplici momentele de bucurie şi pace. Dar această 
ştergere progresivă a tiparelor mentale deranjante nu este cauza trezirii 
spirituale (dacă va apare vreodată). Trezirea spirituală este o rupere de 
nivel, o ieşire completă din ceea ce cunoşteai, rămânând, paradoxal, cu 
acelaşi statut şi rol de om normal pe care-l aveai înainte; uneori, cu 
aceleaşi aparente defecte. 

Deci, când ţi se apropie momentul iluminării, te vei strădui spontan 
să-ţi domoleşti ego-ul, iar asta îţi va prinde oricum bine. Dar ai putea 
progresa aşa încă un milion de ani şi tot nu ai ajunge la perfecţiune. 
Evoluţia, pe de o parte, şi iluminarea (trezirea sau recunoaşterea Sinelui), 
pe de altă parte, sunt FILME PARALELE: (A) şi (B). 

Efortul ego-ului (A) nu va ajuta iluminării. Iar iluminarea (B) nu-ţi 
va ajuta ego-ul, dimpotrivă. 

Ego-ul caută (A) ce nu poate oricum găsi, fiindcă ar trebui să dispară 
pentru a găsi - Totalitatea. Iar ceea ce el caută există deja aici şi acum (B). 

(B) nu poate aduce niciun răspuns la întrebările din (A): Ce este 
moartea? Care este înţelesul vieţii? Cum să găsesc fericirea? (B) aduce 
sfârşitul cunoaşterii discursive. 

Ego-ul nu vrea iluminarea, el vrea doar să înceteze chinul căutării, 
sfârşitul nemulțumirii perpetue cu ceea ce are deja (A). Dar ego-ul este 
alcătuit din căutare veşnic nemulțumită, nu-şi poate pune singur STOP. 
Dimpotrivă, el vrea să supravieţuiască cu orice preţ. 

În acelaşi timp, în subteran rulează deja scenariul (B), care îi 
şopteşte cu o şoaptă mieroasă: „Aici găseşti încetarea căutării!”. Şi ego-ul 
devine neliniştit, curios şi fermecat de noua promisiune. 

Cunoaşterea universală este infinită. Ceea ce ego-ul cunoaşte este, 
obligatoriu, limitat. Dacă scădem ceva din infinit, rămâne tot infinit — 
deci o ignoranță infinită. Ego-ul ţine mult la mica sa cunoaştere, pe care 
se bazează în toate gândurile şi faptele sale. Iluminatul, dimpotrivă, îşi 
conştientizează acut ignoranţa. Recunoaşte sincer că nu ştie nimic. El 
poate răspunde la orice întrebare, dar răspunsul nu vine din mintea lui, 
ci din Misterul neînțeles. 

Ego-ul se teme de necunoaştere. Şi se înfioară de spaimă când aude 
că iluminarea înseamnă necunoaştere, incertitudine. 

Fericirea iluminării este a Spiritului 


Se spune că iluminarea aduce fericirea necondiționată şi 
permanentă. (Este, mai exact, o bucurie calmă.) Dar pentru cine? Ego-ul 
va dispărea şi nu o va putea gusta. 

Aici este vorba de seninătatea Spiritului, care exista şi înainte de 
iluminare, dar era acoperită de zgomotul şi nemulţumirile ego-ului. Cât 
timp există, ego-ul nu va putea atinge beatitudinea fără sfârşit, fiindcă nu 
e compatibilă cu natura lui duală şi conflictuală. 

Prin gura iluminatului, însuşi Spiritul vorbeşte despre fericirea Lui. 
Desigur, şi mecanismul corp-minte este influenţat benefic. Deci 
schimbarea benefică provocată de iluminare ne este raportată de Spiritul 
iluminatului, care ne comunică direct starea Sa naturală, dar care 
observă şi epifenomenele apărute în corpul-minte, de genul: lipsa 
gândurilor compulsive, grijilor sau regretelor, relaxare corporală, 
spontaneitate, inspiraţie etc. Dar ego-ul este mort, iar perspectiva 
psihologică este radical diferită. 

Iluminarea nu este o promisiune de fericire pentru ego, de aceea nu 
poate fi un ţel spiritual. Ego-ul e atras de o fata morgana care îi promite 
fericirea. Dar aceea este fericirea Spiritului. Omul o poate resimţi în 
unele stări de graţie, dar ea dispare repede, iar omul va rămâne în 
„limbo”, tânjind după acea amintire neclară. El nu-şi dă seama că, în 
momentele de exemplificare a fericirii spirituale, ego-ul dispăruse 
temporar. Şi aici este capcana. Se simte bine rememorând vag ceva care 
nu i-a aparţinut şi nici nu-i poate aparţine vreodată. De fapt, nici nu îşi 
poate aduce aminte ce a simţit în acea stare de Graţie, fiindcă un creier 
de 1500 cm3 nu poate conţine o trăire vastă cât universul. 

Aceasta este aşa-zisa stare de post-iluminare. Toţi iluminaţii au 
trecut prin una sau mai multe iluminări trecătoare înainte de a primi 
Graţia iluminării definitive sau eliberarea. Unii rămân obsedaţi de acea 
trăire inefabilă şi indescriptibilă, caută să se lămurească din cărţi, 
conferinţe şi discuţii sau se angajează în practici spirituale. Altora li se 
pare, poate, ceva normal sau fără importanţă şi nu o dezvăluie nimănui, 
mai ales că nu au cuvinte pentru aşa ceva. Este ca trecerea printr-un 
tunel, care are lumini din loc în loc. Apar scurte sclipiri de iluminare, 
urmate de revenirea la ego şi tot aşa, până când, eventual, ego-ul nu mai 
reapare. Acest proces este total incontrolabil. 

Reacţiile iluminaţilor diferă la trăirea 
nondualităţii 





Nu toţi iluminaţii sunt nişte buni comunicatori, vindecători sau 
deschizători de drumuri spirituale pentru alţii. Mulţi stau în banca lor, 
fără preocupări ieşite din comun. 

Am putea spune că fiecare iluminare este un experiment inedit, 
valabil numai pentru perechea Spirit-om respectivă. În altă încarnare a 
Spiritului, totul se schimbă. De exemplu, spiritul iluminatului Sri 
Aurobindo s-a reîncarnat în artistul Michael Jackson, care nu a avut 
parte de o pregătire spirituală. 

Poate că însuşi fenomenul iluminării este încă în faza de 
experiment global, care pregăteşte de pe acum „epoca de aur” sau 
„pacea de 1000 de ani”, când foarte mulţi oameni vor fi iluminaţi în mod 
natural şi fără efort. Deocamdată, spiritele Pământului încă învaţă cum 
să coabiteze cu corpul-minte fără ego, cum să-l acţioneze direct şi fără 
smucituri psihologice. 

Iată câteva reacţii descoperite la unii iluminaţi contemporani: 

1. Unii sunt deschişi în a-şi împărtăşi starea şi experienţa în 
conferinţe, dar numai dacă sunt solicitaţi. Altfel nu vor aminti despre 
subiectul nondualităţii, fiindcă este inaccesibil celorlalţi oameni şi nici nu 
poate fi evidenţiat obiectiv. Aceşti iluminaţi spun că nu există nicio cale 
sau metodă pentru atingerea iluminării. Totuşi, este posibil să transmită 
energetic, involuntar, o anumită sclipire în cei din audienţă. 

2. Alţii spun că nondualitatea este o stare naturală şi foarte 
obişnuită, atât de ordinară, încât nici nu merită să vorbim despre ea. 
Acest lucru este evident când o trăieşti, deşi am putea crede aprioric că va 
fi o explozie de lumină şi extaz, ceea ce nu este cazul. Se miră şi ei când 
cineva pare foarte interesant de acest subiect fără miză pentru ego. 

3. Unii spun că nondualitatea este un fel de dimensiune 
suplimentară care nu poate fi înţeleasă nici de iluminatul însuşi. Efectul 
acestei adăugări peste experienţa cotidiană pare fi uneori „rău”. Omul nu 
mai are reţinerile dinainte, putând părea chiar exagerat, lipsind filtrele 
egotice anterioare, care-l condiţionau să se comporte mai „cu perdea”. 

Nu e târziu niciodată pentru optimizare psihică, numai că iluminatul 
nu mai are această motivaţie. Este mulţumit cu sine aşa cum este. Asta se 
întâmplă mai ales cu cei iluminaţi fără maestru şi fără învăţătură. Când 
apare iluminarea, sunt dezorientaţi şi nu ştiu ce să facă cu ea. Ea nu este 


sn 


"practică" în termeni lumeşti. 

Totuşi, maeştri spun că iluminarea este abia începutul 
spiritualităţii de nivel înalt: „Nu te opri, în niciun caz! Nu te opri! 
Spiritul este infinit.” 

4. Altora, nondualitatea li se pare atât de ciudată şi fără utilitate, 
încât renunţă la ea pentru a se bucura mai degajaţi de vechile plăceri 
domestice. Cele două condiţii nu au absolut nimic în comun. Pe aceştia 
nu îi vom vedea pe nicăieri, fiindcă nu au cu ce să se laude sau cu ce să ne 
ajute. De existenţa lor am auzit de la Adyashanti, Gary Weber sau alţi 
maeştri. 

5. Cei mai cunoscuţi sunt acei entuziaşti care laudă nondualitatea, o 
recomandă tuturor şi oferă metode de iluminare şi sprijin psihologic. 
Aceştia mai sunt numiţi şi învăţători sau maeştri de nondualitate. 

Mooji spunea că tendinţa naturală este, ca după iluminare, să revii la 
obişnuinţele minţii dinainte. De aceea, prima iluminare este întotdeauna 
temporară. Datoria ta este să rămâi cât mai mult timp în noua stare, ca să 
devină prima ta natură. La început, ego-ul încă nu a dispărut complet şi 
poate înclina pentru eliberare (iluminarea definitivă) sau pentru 
reîntoarcerea în samsara. Dacă nu manifeşti interes să te trezeşti 
spiritual definitiv şi permanent, nu vei mai fi "deranjat" de vreo altă 
iluminare neaşteptată. Graţia nu intră cu bocanii în viaţa nimănui. 

Există o etapă avansată în evoluţia spirituală când ego-ul rămâne în 
cea mai subtilă formă a sa (Aham), dar simultan este percepută şi 
nondualitatea. Acum omul ar putea fi tentat să se oprească din căutarea 
spirituală, să nu-şi mai dorească nimic, să creadă că asta-i tot, să se 
considere complet iluminat. Tipurile 1-4 s-ar putea afla în această etapă. 
Ar putea fi chiar post-iluminarea, când a rămas numai amintirea 
iluminării. Post-iluminarea este marele ideal la care a ajuns ego- 
ul: încă există ca ego, dar i-a rămas în nări parfumul 
nondualităţii. Şi nu-şi doreşte să mai iasă din această beţie. Există 
destui falşi iluminaţi care se pretind drept "realizaţi" prin cercurile 
spirituale, pe baza amintirilor despre iluminare. Dar adevărata iluminare 
este ACUM sau deloc. Amintirea este o abstracţiune, nu o realitate. 

Aspiranţii spirituali pot afla ceva interesant de la un iluminat. 
Totuşi, NU orice iluminat poate fi un maestru desăvârşit. Pentru acesta, 
el trebuie să-şi fi purificat tiparele psihomentale (samskaras) suficient de 
mult, încât comportamentul să nu contravină vorbelor sau intenţiilor sale 
nobile. Nimeni nu-i perfect de la natură! Aţi auzit, probabil, de abuzurile 
sexuale pe care unii guruşi le-au făcut asupra unor discipoli... 

Desigur, mulţi căutătorii spirituali au unele prejudecăţi despre cum 
ar trebui să arate un maestru. Chiar dacă au în faţă un adevărat maestru, 
ar putea fi înşelaţi de propria interpretare subiectivă. 

Pe de altă parte, este posibilă şi situaţia inversă. Dorinţa căutătorului 
de a găsi un guru autentic poate fi mai puternică decât luciditatea de a-i 
vedea lipsurile omeneşti. 

Nici simplii iluminaţi, nici maeştrii iluminaţi nu sunt lipsiţi de 
defecte, nu sunt perfecţi moralmente. Sunt aşa cum erau şi înainte, 
iluminarea nu i-a „îndumnezeit”. Au acces la o nouă dimensiune a 
conştiinţei, dar care nu se reflectă întotdeauna în conduita de zi cu zi. 
Sunt două planuri paralele: planul psihologic şi planul superconştiinţei. 
Fiecare are propria lege şi evoluţie. 


Q&A de tip neo-advaita 





— Ce este Absolutul? 

— Este totul. 

— Cum poți defini sau înţelege totul? 

— Nu poţi. Poţi doar să-L trăieşti. 

— Cum s-o faci? 

— Trebuie să dispară eul care "face". Atunci dispare cunoaşterea şi 
rămâne trăirea Totului. 

— Cum poți trăi Totul deodată? 

— Doar Totul există, este Unul, nu-L poţi rata, nu-L poţi bucăţi”. 
Numai cunoaşterea fragmentează, ea aparţine „eului”. 

— Cum să faci să dispară „eul”? 

— Facerea ţine tot de „eu”. Cauza e în afara lui, deci „eul” n-o poate 
atinge. EI este o iluzie într-o aparenţă. E ca un balon de săpun lipit de un 
corp uman. Când balonul se sparge, rămâne tot restul neschimbat, cum 
este dintotdeauna. Dar aerul din balon nu are puterea să-l spargă din 
interior. 

— Corpul e Absolutul? 

— Totul e Absolutul. Când vezi lucrurile separate, sigur nu trăieşti în 
Absolut, care este totalitate în simultaneitate. 

— Deci lumea nu e o iluzie? 

— Doar „eu” este o iluzie. Lumea este aparenţa Absolutului. 

— Deci El are şi o formă reală? 

— Absolutul real nu are formă -— este nimic sau nimenea sau 
nimenimic. Dar acest nimenimic, simultan, ia şi forma lumii. Lumea e 

reală şi ireală în acelaşi timp. Este reală pentru că-i cealaltă față a 
Absolutului. Este ireală pentru că nu-i solidă, e ca un fum. 

— Dar mie îmi apare ca solidă! 

— Acesta e rolul „eului”: să-ţi dea senzaţia de realitate fermă, care-i 
doar o senzaţie subiectivă. Dacă ai vedea lumea cum e în realitate, poate 
că n-ai mai lua-o în serios. Când apare „eu”, toată aparenţa capătă 
soliditate, fumul devine dens, dar numai în experienţa „eului”. 

— Şi a celorlalți „eu”? 

— Alţi „eu” sunt doar oglinda propriului „eu”, nu există în mod 
obiectiv, precum lumea şi trupurile. Balonul de săpun este un vis subţire. 
Realitatea personală nu e colectivă. Când dispare „eul” propriu, dispar şi 
ceilalţi „eu” din viziunea iluminatului. 

— Nu înţeleg! 

— Iluminatul vede numai realitatea aşa cum este ea. În această 
realitate, visele de „eu” sunt iluzii personale fără efect, baloane de săpun. 
Corpul acţionează, dar nu împins de acel balonaş subţirel, ci de forţele 
Vieţii. 

(R.P.) 


* «Una dintre erorile fundamentale în înţelegerea universului este ideea 
că este posibil ca ceva să fie complet separat de orice altceva. Fiecare punct (și, 
prin urmare, fiecare lucru) din întregul univers este conectat la oricare alt punct 
și lucru din univers prin SPAŢIUL care defineşte totul în univers. 

Poate te gândești la spaţiu ca fiind gol, dar știința a dovedit că această 
percepţie este o iluzie, că spaţiul este complet plin cu mici vibrații minuscule 
numite "fluctuații de vid" care, adunate, însumează o cantitate de energie 
aproape infinită. 

Acestui câmp de energie care străbate întregul univers i s-au dat o 
mulțime de nume de-a lungul deceniilor: eterul, plenum, câmpul zero, spuma 
cuantică, câmpul sursă, vidul, Mana, Prana, Chi, Dumnezeu, spune-i cum vrei, 
SPAŢIUL care umple totul şi, de asemenea, leagă totul. Decât să te gândești la 
materie ca fiind cea care defineşte spaţiul, mai bine înţelege că spaţiul este cel 
care definește materia. 

Nu există aşa ceva precum "separarea" în univers...» (cf. Nassim 
Haramein)”? 


73 https://www.facebook.com/TheResonanceProject/photos/a.224460250920411/3127047253995015/?type=3&theater 

„NU-MI PASĂ DE NIMIC ŞI SUNT ÎNDRĂGOSTIT DE 
TOTUL.” 

Explicaţie: tot ce percepi este o aparenţă fără soliditate, o iluzie 
creată de Divinitate. Dar este aparenţa sub care se manifestă chiar Prea- 
Iubitul, care este Iubirea de care eşti îndrăgostit. 


(R.P.) 
GHICI CE-I? (koan) 
Pot răspunde la orice întrebare, dar nu-mi vine nicio întrebare. 
Pot să-mi împlinesc orice dorinţă, dar nu simt nicio dorinţă. 
Am găsit scopul lumii, dar n-are sens. 
Mă gândesc la imposibil şi intru în Eternitate. 
(R.P.) 


Cuvintele maestrului spiritual Papaji (HI. W. L. 
Poonja) 








Papaji 


«În primele luni după realizare, nu mi-a apărut nici măcar un singur gând. 
Puteam merge la serviciu şi puteam munci fără să gândesc absolut nimic. La fel 
se întâmpla şi când mergeam la Tiruvannamalai. Indiferent că stăteam la 
picioarele Maestrului meu, munceam, mă plimbam sau făceam cumpărături, 
totul se desfăşura fără niciun fel de activitate mentală. Era un ocean de tăcere 
interioară care nu dădea naştere nici măcar unui val mental. Nu mi-a luat mult 
până să realizez că, pentru a funcţiona în lume, nu este necesară nicio minte şi 
niciun fel de gânduri. 

Când cineva sălăşluieşte în Sine, o putere divină are grijă de tot ce se 
întâmplă în viaţa sa. Toate acţiunile aveau loc spontan şi erau efectuate într-un 
mod foarte eficient, fără nici un fel de activitate sau efort mental. 

[...] 

După ce te-ai realizat, vei înţelege că doar Sinele există şi îndeplineşte 
toate activităţile, nicidecum ego-ul. Acest Sine însufleţeşte acţiunile tuturor 
fiinţelor. Când realizezi Sinele, vei avea deplină încredere în EI şi în activităţile 
care le îndeplineşte prin tine. 

Realizarea-de-Sine este cea mai măreaţă realizare. Dacă vrei să ajuţi 
lumea, aceasta este cea mai bună modalitate. În starea aceea, Sinele îţi va 
revela planurile sale. După iluminare, nu tu vei decide: „Acum, prin acţiunile 
mele, voi ajuta întreaga umanitate.” Dacă, după realizare, Sinele are nevoie să 
te folosească, o va face. 

Pentru a lăsa Sinele să te folosească în acest mod, va trebui să | te 
abandonezi total, să Îl asculţi şi să | te dăruieşti complet. Dacă reuşeşti, atunci 
vei şti că tu şi Sinele sunteţi unul. Cunoscând aceasta, vei fi conştient că, 
indiferent de acţiunile corpului, Sinele este Acela care le practică. În starea 
aceea, tu, persoana, nu mai eşti responsabil de nimic. Tot ce este realizat în 
starea aceea este perfect, desăvârşit, deoarece Sinele nu poate greşi. El nici 
măcar nu are capacitatea de a judeca dacă acele activităţi sunt bune sau rele. 

Dăruieşte-te Sinelui şi rămâi tăcut. Asta este tot ceea ce ai nevoie. Imediat 
ce ai reuşit, vei vedea, instantaneu, în interiorul tău, o flacără de energie care îţi 
va da putere. Îţi va pătrunde sistemul nervos şi îţi va oferi o energie de mii de 
ori mai puternică decât poţi obţine prin resursele proprii. În această stare de 
abandon total, dacă îi permiţi energiei să lucreze prin tine, vei vedea că nu 
există niciun „tu” care lucrează. Corpul va funcţiona, însă tu vei şti că nu eşti 
corpul. O altă energie, o forţă eternă, îţi va pune în mişcare membrele şi 
organele. 

Chiar şi acum, înainte de a se produce abandonul, aceeaşi forţă lucrează 
prin corpul tău, dar ego-ul se apropie şi spune: „Eu sunt cel care fac totul.” 
Dizolvă acest sentiment şi ideea că tu faci ceva nu va mai apărea. 

[...] 

Eu nu sfătuiesc niciodată pe nimeni să renunţe la lume. Nu aceasta este 
modalitatea de a realiza iluminarea. A fost încercată şi în Orient şi în Occident, 
dar nicăieri nu a dat rezultate. Sfatul meu este complet opus: „Rămâi tăcut. 
Rămâi acolo unde eşti şi nu respinge activităţile lumeşti. Doar rămâi tăcut o 
clipă şi vezi ce se întâmplă.” 

Aceasta este o idee foarte nouă. Cred că până în prezent nu a mai fost 
răspândită de nimeni. Înainte, oamenii practicau ascetismul, tapas, timp de zeci 
de ani pentru a obţine iluminarea. Regii renunţau la avere şi plecau în păduri 
sau peşteri pentru a se devota practicii spirituale. Însă nu au rezolvat nimic. De 
ce? Pentru că iluminarea, eliberarea, nu este ceva care poate fi „câştigat” sau 

„obţinut”. Ea deja există aici şi acum, ea se afla în interiorul tău ca propriul tău 
Sine. Nu trebuie să o cauţi nicăieri în altă parte. 

[...] 

Înseamnă că urmând orice sfat, în afara celui de „rămâi tăcut”, ne vom 
îndepărta de Sine? 

Bineînţeles, deoarece orice sfat te va îndrepta spre trecut. Repet: orice 
sfat pe care îl poţi menţiona ţi-a venit de la cineva care l-a auzit sau l-a citit. El 
aparţine trecutului. Nu îţi poate arăta ce eşti aici şi acum, în această clipă. De 
aceea, nu te încrede în niciun astfel de mesaj. Nu te încrede în informaţia pe 
care ţi-o transmit simţurile. Ignoră orice sfat, transcende simţurile şi toate 
informaţiile furnizate de ele. Doar aşa poţi cunoaşte cine eşti cu adevărat. Timp 
de milioane de ani te-ai bucurat de plăcerile senzoriale. Acum, poate pentru 
prima oară, ai îmbrăcat forma unei fiinţe umane. Foloseşte-te de ea cât poţi de 
bine. 

Nu apleca urechea la niciun sfat. Sfătuitorii nu au oferit niciodată nimănui 
rezultate bune. Ei te învaţă doar să lupţi, să te cerţi, să intri în tot felul de 
conflicte cu vecinii sau cu cei care nu-ţi împărtăşesc aceeaşi orientare 
religioasă. lar dacă le urmezi sfaturile, inevitabil, la un moment dat vei întâlni 
alţi sfătuitori care îţi vor spune: „Nu, nu îi asculta pe aceştia, urmează-ne pe 
noi.” Astfel, conflictele sunt de neevitat.» 

Sursa: H. W. L. Poonja — "Doar rămâi tăcut" 


24 mai 2020 

ILUMINAREA SPIRITUALĂ ŞI 
PRACTICA 


Capitole şi subcapitole: 

Cele trei stiluri spirituale | Puterea gândului şi slăbiciunea 
insistenţei | Mesajul puternic al lui Jim Newman, iluminat neo-advaita | | 
Tenis cu advaita | Iluminarea este un fenomen secundar | Dacă nu ai 
liber-arbitru, cum poţi provoca iluminarea?! [Metafora lui Moş Crăciun] | 
Fericirea este, în primul rând, libertate mentală |  Uitilitatea intelectului 
pentru iluminare /Scofala scrierilor mele spirituale] 


În prezent, oamenii au acces la foarte multe metode şi căi spirituale, 
maeştri, învăţători, mentori, coach... Am clasificat aproape toate 
posibilităţile în articolul „Căi spirituale atipice”. 

Majoritatea propun metode care necesită urmarea unei discipline 
individuale, pe principiul „faci asta, obţii aia”. Totuşi, pierdute prin lume, 
mai există încă două stiluri de abordare a spiritualităţii, la fel de 
importante. Mă refer aici la spiritualitatea care are ca scop iluminarea 
sau trezirea spirituală, nu la metodele de „dezvoltare personală”. 

Cu sau fără practică? Această chestiune apare recurent când 
analizăm „fenomenul iluminării”. Nu putem trece peste ea ca şi când 
răspunsul ar fi evident. Am mai vorbit despre ea recent, în câteva ocazii. 

Pentru studierea trezirii spirituale ne bazăm pe mărturiile 
iluminaţilor şi a discipolilor acestora. Este un fenomen particular, ridicat 
la rangul general de obiect de studiu. Dar nu există obiectivitate absolută. 
Fiecare preferă propria versiune a adevărului, de obicei, cea pe care a 
trăit-o. 


Notă: Am găsit într-un site o listă cu aproape toţi maeştri spirituali din 
Occident. Sunt doar 500. Dacă-i mai adăugăm pe cei necunoscuţi din Orient şi 
discipolii lor avansați, nu cred că trecem de 7.000. La o populaţie globală de 
7.000.000.000...! 


Cele trei stiluri spirituale 





Ramana Maharishi afirma că există doar două căi adevărate de 
trezire spirituală: calea jnana şi calea bhakti, adică, cercetarea de sine şi 
abandonul de sine. EI se întâlnea frecvent cu adepţii celor două căi. 

Totuşi, Ramana nu atinsese iluminarea pe nicio cale, ci printr-o 
întâmplare unică şi irepetabilă. 

Discipolii lui Ramana s-au împărţit. Annamalai Swami a urmat o 
cale ascetică, pe care a propagat-o mai departe (unul dintre discipoli este 
Timothy Conway). Papaji a sugerat zăbovirea în preajma maestrului 
(satsang), pe care o continuă discipolii săi (Mooji, Gangaji). 

Sintetizând, există trei mari puncte de vedere cu privire la obţinerea 
trezirii spirituale: 

(1) Unii spun că, pentru a te ilumina, trebuie să depui eforturi, altfel 
nu se poate. Practica spirituală, prin diverse metode, forțează absorbţia 
conştiinţei în Dumnezeire. S-au inventat nenumărate tehnici de 
disciplinare a minţii. Este perspectiva marii majorităţi a căilor spirituale, 
care promit realizarea supremă dacă urmezi metodele propuse de 
tradiţie şi îndrumător. 

(2) Alţii spun că numai abandonându-te vei obţine iluminarea. 
Abandonarea de sine se referă la minte şi la trup. Unii se referă la 
observarea şi îndepărtarea tuturor gândurilor personale, conform 
dictonului „mintea mă minte” şi validând constant ambii opuşi 
(Atmaji, abandonarea minţii egotice). Milenarele Karma yoga şi Bhakti 
yoga din India pleacă, în esență, de la renunţarea la interesul 
personal sau propria persoană. Marius Ghidel şi creştinismul 
tradiţional accentuează pe fapte: un comportament de dăruire către 
ceilalţi şi o autoînfrânare permanentă. 

(3) Mai sunt şi cei care resping ideea că omul poate face ceva 
eficient, pentru că iluminarea depinde exclusiv de Graţia divină 
atotputernică (U.G. Krishnamurti). Doar însoţirea cu înţelepţii (satsang) 
ar putea produce transformarea dorită, printr-o influenţă tainică, dar nici 
asta nu oferă nicio garanţie (Papaji, Tony Parsons, Fred Davis). Mintea ar 
putea fi astfel transcensă fără a fi nevoie să ţi-o controlezi prin efort. 
Dimpotrivă, urmarea unei căi spirituale (1) amplifică ego-ul, care crede 
că acţiunile lui ridicole îl vor „diviniza”, îi vor aduce fericirea perpetuă. 
Or, iluminarea constă tocmai în dispariţia ego-ului. 

În lumea reală, lucrurile sunt amestecate. De pildă, Atmaji a primit 
Graţia (3) şi promovează abandonul mental (2). Alţii predau o tehnică 
(1), dar mai spun şi că omul nu are liber-arbitru (3). Mulţi vorbesc de 
abandon (2), dar şi de libertatea absolută a Graţiei (3). Eckhart Tolle s-a 
iluminat prin Graţie (3), dar recomandă metode de tipul (1) şi (2). 
Isihasmul este o combinaţie între (1) şi (2), la fel, şi metoda lui Marius 
Ghidel, deşi nu vorbesc de iluminare în termenii advaita. 

Chestiunea se complică şi mai tare dacă vrem să descriem şi să 
clasificăm trăirile iluminatorii, fiindcă există mai multe variante. Unii 
spun că iluminarea este una şi aceeaşi pentru oricine, alţii spun că există 
nenumărate niveluri de conştiinţă. 

În concluzie: iluminarea spirituală, cu sau fără practică? La prima 
vedere, nu putem trage nicio concluzie. Există o evidentă 
incompatibilitate între viziunile înţelepţilor. Unii spun că există un liber- 
arbitru şi posibilitatea omului de a îndupleca Divinitatea. Alţii susţin că 
totul este lucrarea Supremului Absolut şi că "eu" nici nu există, deci tot ce 
pot face este să mă relaxez şi să înțeleg acest adevăr. Ambele poziţii sunt 
cât se poate de sustenabile. Este veşnica dispută filosofică despre 
libertate şi determinare, care nu a fost niciodată tranşată. 

Poate de aceea, maeştrii spirituali nu se complică. Preferă ori să 
treacă cu indiferenţă peste, ori să ridiculizeze părerile care-i deranjează. 
Fiecare îşi susţine poziţia lui, care este misiunea cu care l-a însărcinat 
Divinitatea. Ea încurajează o cât mai mare varietate de abordări ale 
Misterului veşnic incognoscibil. 


Puterea gândului și slăbiciunea insistenţei 





Calea efortului individual (1) se bazează pe concepte precum legea 
atracției, puterea gândului focalizat, rugăciunea fierbinte etc. Te foloseşti 
de voinţă pentru a-ţi trimite dorinţa în univers sau spre Divinitate ca să 
devină realitate. Ne-am obişnuit să auzim astfel de îndemnuri. 

Misticul Marius Ghidel vine însă cu o poziţie contrară (2). Îţi pui o 
dorinţă (fiindcă eşti un om normal şi ai dorinţe), dar apoi uiţi de ea, nu te 
mai preocupă, nu o mai hrăneşti cu energia ta. 


«Dacă repeţi gândul, coboară în adânc şi se transformă într-o opoziţie la 
el. Repetând intens gândul, este ca şi când nu ai dori să se întâmple, pentru că 
acolo unde este eu mai presus de voia Lui nu mai este Dumnezeu şi atunci nu 
are cine să-ţi îndeplinească dorinţa. (Marius Ghidel)» 


Din acest motiv, înţelepţii care spun să ne rugăm sau să emitem 
gânduri de materializare au grijă să ne avertizeze ca, înainte de orice, să 
cerem permisiunea şi să simţim dacă ceea ce ne dorim chiar ne este 
necesar şi se armonizează cu Voința Divină. Altfel, rugăciunea noastră va 
fi zadarnică. Sau, dacă totuşi se va împlini, ne va aduce mai mult necazuri 
decât bucurie. 

Din acelaşi motiv, când trimitem energie Reiki, trebuie să invocăm 
„binele suprem” al primitorului, care poate fi altul decât ceea ce crede 
mintea noastră limitată. În caz contrar, vom trimite energie „informată”, 
adică încărcată cu dorinţele noastre personale, ceea ce desigur, nu va fi 
spre binele spiritual al beneficiarului. Oricât de bine intenţionaţi am fi ca 
practicieni Reiki, există în fiecare dintre noi un egoism ascuns care va 
bloca sau deturna, într-un fel sau altul, eficienţa transmisiei de energie 
pură. 

Tony Parsons relatează că, atunci când încă mai avea în el un ego 
căutător de iluminare, a început să trăiască periodic starea de Fiinţă 
(„Be-ing”), dar alternând cu starea de egoinţă („me-ing”). Fireşte, îşi 
dorea să se reîntoarcă în starea minunată de Fiinţă. Totuşi, la un moment 
dat, i s-a dat de înţeles că ambele stări sunt expresiile aceluiaşi Prea- 
Iubit. Şi nu şi-a mai dorit nimic. Abia atunci s-a petrecut miracolul şi a 
rămas complet şi definitiv fără ego. Deci, abia când s-a abandonat (2), a 
primit Graţia eliberării (3). Este demnă de reţinut această pildă. Atât în 
manifestare, cât şi în nemanifestare, este acelaşi Divin. Fie că eşti sau nu 
eşti iluminat, e jocul minunat al Absolutului. Dumnezeu se preface a fi 
doar un biet om. Samsara e totuna cu nirvana. 


Mesajul puternic al lui Jim Newman, iluminat neo- 
advaita 








Jim Newman: "Nimic nu e pierdut, nimic nu e câştigat" 


«În corp se iveşte o contracție energetică [n.tr. — ego-ul, eul] care are 
experienţa ciudată că este ceva real. Astfel, tot misterul |n.tr. — divinitatea] 
pare că s-a pierdut. Pare că e ascuns undeva. Pare că va putea fi găsit dacă „eu 
devin mai bun” sau „eu devin ceva”. Pare că s-a ascuns în acela care stă acum în 
faţa ecranului computerului şi îţi spune că "nimic nu este ascuns" [n.tr. —Jim 
Newman]. Acolo se duce misterul. Aşa că simplitatea, care arată că „totul este 

deja împlinit”, pare că a fost pierdută. lar în acea experienţă că „ceva lipseşte 
sau e pierdut”, apare căutătorul |n.tr. — ego-ul, eul]. Problema sau dificultatea 
enigmei pentru căutător este că el caută ceea ce deja este. 

Acest mesaj nu se referă la încetarea căutării. Apare din încetarea căutării, 
dar nu sugerează că ar trebui să existe un sfârşit al căutării. Nu sugerează că 
senzaţia că „ceea ce se întâmplă este real” n-ar trebui să existe sau că ar fi ceva 
greşit în experienţa că „s-a pierdut misterul întregului”. Nu. E doar un mesaj, o 
reamintire, o aluzie care spune că „nimic nu e pierdut şi nimic nu e câştigat”. 

Sfârşitul căutării nu înseamnă găsirea a ceva. Aşa că acest mesaj nu 
conţine niciun răspuns, nu este o ofertă reală, nu-i nimic de luat de aici. Nu este 
o cunoaştere specială despre ce e moartea sau ce se află dincolo de aparenţe 
sau orice altceva. Nu propune nimic special. De fapt, e sfârşitul la orice ar fi 
special [n.tr. — interesant pentru ego]. Sfârşitul căutării este doar ceea ce se 
întâmplă când nu mai cauţi. Asta e tot.» ("Introducerea" la întâlnirea online din 
26 mai 2020 7*) 


Comentariu: Mesajul lui Jim Newman şi al mentorului său, Tony 
Parsons, sunt imposibil de demontat logic. Pe lângă spontanitate şi 
siguranţă, fascinează ascultătorii şi prin acestă coerenţă şi simplitate. Nu 
încearcă să atragă prin cunoştinţe secrete sau prin promisiuni. Pare 
inutil, dar măcar este onest. În general, cu cât un mesaj spiritual este mai 
simplu, cu atât sunt şanse mai mici să se împotmolească în speculaţii 
logice. De aceea, marile sisteme filosofico-religioase sunt pline de erori şi 
scăpări. Pur şi simplu, realitatea nu poate fi conținută în niciun sistem, 
oricât de complex ar fi el. Cu cât o teorie este mai simplă, cu atât se 
apropie de claritatea divină, din care provine. Dumnezeu este cel mai 
simplu. Totuşi, acest mesaj nu este inutil. Îţi umple sufletul de veselie, 
pentru că vorbeşte direct Spiritului, care tresaltă în tine. Şi aceasta este 
proba că vine din Adevăr. 


Tenis cu advaita 





La ora actuală, un interesant meci de tenis mental se desfăşoară 
între adepţii clasicei advaita-vedanta (1) şi modernii neo-advaita (3). 

Clasicii îi critică pe moderni că, neînvăţându-i pe admiratori să 
mediteze, doar se autopromovează şi le creează dependenţă de 
conferințele lor despre nondualitate. Îi mai acuză că se opresc la prima 
sclipire de iluminare şi nu continuă s-o aprofundeze, neavând nici cale şi 


74 https://www.youtube.com/watch?v=dudUFRpEw2s 

nici maestru să-i îndrume. Apoi, e amuzant că în neo-advaita 
conferenţiarii nu se consideră „maeştri”, dar apar „discipoli” care 
papagalicesc frazele acestora. Cuvintele celor din urmă sună fals, fiind 
rostite din poziţia ego-ului care se declară a fi „non-existent” doar pentru 
a se ascunde de briciul lucidităţii. 

În replică, modernii îi acuză pe clasici că îi fac pe adepţi să-şi piardă 
timpul şi energia cu promisiuni deşarte, generatoare de frustrări, în 
speranţa unei fericiri iluzorii. Eforturile personale întăresc ego-ul, pentru 
a-l putea elimina ulterior — ceea ce este un nonsens. 

Iluminaţii moderni, pur şi simplu, nu recunosc realitatea ego-ului, 
nu sunt interesaţi de sensibilităţile acestuia, de strategiile de captare a 
interesului. Ei descriu cum se vede lumea fără ego, ceea ce rezonează în 
sufletul auditorilor şi generează sclipiri de iluminare. Dacă n-ar exista 
acest efect inefabil, neo-advaita n-ar avea nicio audienţă, pentru că nu 
oferă literalmente nimic pentru ego. Măcar clasicii promiteau fericirea... 

Lisa Cairns spune că neo-advaita aduce un fior proaspăt şi se 
adresează oricui, chiar fără un minimum de pregătire anterioară. În 
acelaşi timp, ar fi nevoie şi de lucru psihologic cu propria persoană, 
fiindcă oamenii sunt plini de probleme care îi presează şi nu le oferă 
dispoziţia adâncirii în contemplări filosofice. 

Neo-advaita a apărut ca să împrospăteze tradiţia clasică, la fel cum 
Noul Testament a completat şi modernizat Vechiul Testament. Cele două 
tabere îşi trimit săgeți una alteia, părând că poziţiile lor nu se pot 
concilia. Ar fi un lucru grav dacă n-ar fi amuzant: în numele „non- 
dualității” (advaita) s-au constituit „două” tabere opuse. Probabil că 
Divinitatea se distrează copios la acest spectacol de tenis cu mintea... 

Opinia mea este că acuzaţiile celor două tabere sunt exagerate. 
Astfel, cred că neo-advaitinii (3) nu caută să provoace dependenţa 
publicului de persoana lor. Sunt carismatici — convingători, sinceri şi 
neştiutori în acelaşi timp —, iar mesajul lor este cât se poate de spontan, 
aducând mângâiere în sufletul omului. Poate că există stări mai profunde 
de realizare spirituală decât a lor, dar cine le poate examina şi, în 
definitiv, cui îi pasă?! 

De cealaltă parte, oare cine îi iluzionează pe adepţii clasici (1) să 
caute înfriguraţi ceea ce ar putea să nu găsească niciodată? Nu maeştrii 
sunt mincinoşi, ci de vină este propriul lor ego, care doreşte să se 
„ilumineze” ca să se eternizeze. Şi este evident că toate eforturile 
personale vor produce o exacerbare a ego-ului. Totodată, nu putem nega 
realizarea de Sine pe care practica spirituală a adus-o la unii dintre 
discipoli, un procent destul de mic comparativ cu reclama. 

Iată diferenţa grafică dintre cele două poziţii relative la nondualitate 
(no-mind): 


Dincolo de minte (no-mind) 


Minte |, - - 


1) Mintea esteo 2) Nimeninue 
închisoare. Treci închis. Nu există 
dincolo de minte! nicio închisoare. 


Fig. Totul e libertate! 


Comentariu: Prima poziţie pare mai uşoară, fiind metodică, dar 
mai îndelungată. A doua poziţie pare mai dificilă, nemetodică, dar mai 
rapidă. 

Swami  Vivekananda a introdus o nouă perspectivă asupra 
nondualităţii, numită neo-vedanta. El considera că sunt patru căi 
tradiţionale ce pot duce la acelaşi ţel: Jnana-yoga (advaita-vedanta 
clasică), Raja-yoga (controlul minţii), Bhakti-yoga (abandon prin 
devoțiune) şi Karma-yoga (abandon prin acţiune). Primele două s-ar 
regasi în prima poziţie. Ultimele două s-ar regăsi, ca atitudine (nu ca 
"metodă"), în a doua poziţie. 

Ca la orice meci de tenis, la fileu se află un arbitru neutru: calea 
abandonului de sine (2). Este renunţarea la sine în favoarea Divinităţii 
(interioare sau a maestrului sau a unui zeități oarecare); sau poate fi 
efortul de autodepăşire propus de Marius Ghidel, dar prin diminuarea 
ego-ului (ceea ce echilibrează tendinţele opuse). 

Desigur, fiecare aspirant spiritual se îndreaptă natural către ceea ce 
îl atrage mai mult la un moment dat. Fiecare stil spiritual are validitatea 
sa. Rămâne însă fără răspuns întrebarea de început: spre iluminare, 
cu sau fără practică? 


Iluminarea este un fenomen secundar 





Ce ar fi dacă am schimba total abordarea?! Să nu mai considerăm 
„iluminarea” ca obiect de studiu în sine. Ne interesează atât de mult, 

deoarece credem că ea ne va aduce fericirea durabilă. Hai să renunţăm 
la căutarea fericirii! Şi, dintr-o dată, vom fi liberi mental, atât de liberi... 

În viziunea spiritualist-nondualistă, iluminarea este o transformare 
survenită prin intenţia Spiritului şi a Creatorului Suprem. El a 
programat-o în destinul omului şi tot EI îl conduce la această realizare fie 
pe o anumită cale, fie direct prin Graţie . Nu este realizarea omului, ci a 
Spiritului Divin. Şi nu putem „studia” libertatea Spiritului. 

Iluminarea este un mijloc al Spiritului de a-şi împlini anumite 
interese de evoluţie. Ea poate apărea sau nu — este un fenomen secundar, 
subordonat scopurilor Spiritului. Întărirea voinței sau abandonul 
controlului sunt două experienţe diferite. Fără a fi cauzată direct de 
acestea (deşi le poate însoţi), iluminarea este un cu totul alt tip de 
experienţă pentru Spirit - este ca trezirea dintr-un vis. 

Aspirantul spiritual nu trebuie să gonească după iluminare. Ea poate 
apare sau nu — este un miracol, iar miracolele nu pot fi comandate. Omul 
care crede că are liber-arbitru ar trebui mai degrabă să-şi pună 
problema astfel: ce pot eu face să-mi ajut Spiritul? Rugându-se aşa zilnic, 
va primi inspiraţia. Şi poate că va intra în comuniune totală cu E]. 

Omul care crede că NU are liber-arbitru se va relaxa cu grijile, se va 
resemna cu necazurile şi se va încrede cu tot sufletul în înţelepciunea lui 
Dumnezeu. Va înţelege că el nu e decât un umil instrument în mâna 
Stăpânului său divin. Va fi Spectatorul, nu Actorul... Dar ar fi o adevărată 
iluminare să te poţi lăsa ca un copil în grija Divinităţii. Ferice de cel ce 
poate! 


«Într-un sens, tu eşti Martorul; în altul, tu eşti Actorul. Depinde unde te 
plasezi. În realitate, eşti Martorul, dar dacă ratezi realitatea, eşti Actorul. Când 
devii Actorul, eşti responsabil de acţiunile tale. Când eşti Martorul, nu eşti 
responsabil de faptele tale, deoarece nu tu acţionezi. Aşa că, fie acţionezi şi eşti 
responsabil, fie lasă corpul-minte să acţioneze, iar tu fii un Martor total liber.» 
(Sri Swami Satchitananda, comentarii la “Yoga Sutras” de Patanjali ”*) 


Dacă nu ai liber-arbitru, cum poţi provoca 
iluminarea?! 





Papaji a fost primul care a spus pe şleau că nu e nevoie de practică 
spirituală pentru a te elibera. Ea te poate ajuta să-ţi îmbunătăţeşti starea 


75 https://integralyogamagazine.org/the-greatest-victory-2/ 

mentală, să te detaşezi de corp, dar nu poate forţa Graţia. Tony Parsons îi 
continuă stilul, adăugând o claritate bine gustată de căutătorii sinceri. 
Fred Davis adaugă, cu sinceră modestie, că el nu ştie cum de reuşesc 
discipolii săi să se trezească doar discutând prin internet, el e doar un 
canal pentru Graţie. Pe baza acestei experienţe, spune că numai în 
preajma unui maestru răsare iluminarea, dar nimeni nu ştie cum. 

E binevenită acum o clarificare. Unii căutători spirituali au primit 
iluminarea după o practică spirituală mai mult sau mai puţin dificilă şi 
îndelungată. Ei au tras concluzia inevitabilă că practica este obligatorie 
pentru a te trezi spiritual. 

Dacă însă admitem, precum toţi nondualiştii, că omul nu are o reală 
libertate de alegere şi acţiune, atunci înseamnă că nu-i aparţine nici 
intenţia de a practica şi nici efectul ei aparent: realizarea spirituală. Pare 
un joc absurd, în care cauzalitatea s-a răsucit. Iluminarea nu vine ca 
urmare a practicii tale spirituale. Este invers: depui eforturi spirituale 
pentru că simţi că vine iluminarea şi vrei să o întâmpini cât mai frumos. 


Metafora lui Moş Crăciun 

Copiii mici sunt ademeniţi de părinţi să fie cuminţi, pentru ca, la 
sfârşitul anului, Moş Crăciun să le aducă cadouri frumoase. Când vine 
iarna, aduc un brad în casă, îl ornează cu globuri şi beteală şi îi spun 
copilaşului că diseară va veni Moş Crăciun. Şi miracolul se întâmplă, 
negreşit. Apar cadourile mult aşteptate, iar copilul, naiv, nu înţelege pe 
unde a intrat Moşul în casă. 

Dar nu cuminţenia copilului a provocat venirea cadourilor, ci ele ar 
fi venit oricum, fiindcă Părintele se bucură de bucuria copilului. Abia 
când va mai creşte, va înţelege copilul că nu buna lui purtare a fost cauza 
marelui eveniment de Crăciun. Oare Moş Crăciun vine pentru că a fost 
copilul cuminte sau pentru că aşa este tradiţia?! 

Aşa este şi cu liberul-arbitru. Ego-ul crede naiv că el decide şi 
acţionează. De fapt, când se apropie evenimentul ce trebuie să se 
întâmple, ego-ul este înconjurat de gânduri şi emoţii corespunzătoare. 
Dar el consideră, în mod eronat, că acestea sunt cauza lucrului care se va 
întâmpla negreşit. Şi trage concluzia:"Am gândit aşa, am decis aşa, am 
acţionat aşa şi iată ce am realizat.” Doar că decizia vine din altă parte, iar 
corpul doar pune în faptă ceea ce este împins să facă. Totul, fără 
contribuţia ego-ului, care este un simplu spectator. 

E] este ca un suporter de fotbal care se agită în tribună şi crede că 
numai gălăgia lui a împins echipa favorită să câştige. Dacă n-ar fi urlat el 
din toţi rărunchii, bieţii sportivi n-ar fi reuşit nimic pe teren. 


Fericirea este, în primul rând, libertate mentală 





Spuneam să nu mai căutăm fericirea absolută. În schimb, să ne 
bucurăm de orice fleac şi să nu ne fie teamă de necazuri. Dumnezeu este 
în tot ce ni se întâmplă. Să lăsăm „fericirea” imposibilă în sertarul cu idei 
ciudate, trăind liberi de condiţionări, de căutări. Libertatea mentală, 
respingerea conceptelor despre fericire este adevărata fericire fără nume. 

Omul gândeşte aşa: „Eu vreau să am numai bucurii, fără supărări. 
Vreau ca fericirea să nu mă părăsească niciodată. Am auzit că numai 
iluminarea poate să-mi garanteze fericirea. De aceea, mă angajez pe o 
cale spirituală care îmi promite iluminarea.” Acest raţionament este fals, 
pentru că se bazează pe o premisă greşită. Motivul este că, în mod 
fundamental, „eu” nu poate fi fericit. Nu este făcut pentru a fi fericit. 
Asta-i omul. 

Uită-te în jur! Tot ce există radiază fericire, numai omul e trist. 
Uneori este fericit, dar foarte puţin timp. Alteori, pozează că e fericit, din 
teama de a fi sincer cu el însuşi. E ca o insulă pustie într-un ocean plin de 
viaţă. 

Totuşi, el ar putea fi cu adevărat fericit, dar numai înglobând 
întreaga lume în propria conştiinţă. Atunci, toată fericirea din jur va 
deveni şi a lui. De fapt, ea este deja a lui, dar e acoperită de cârcoteala 
ego-ului separatist. 

„Eu” nu poate fi fericit de unul singur, sub carapacea lui. Micile lui 
plăceri se sting repede, micile lui victorii sunt repede înlocuite de frica de 
a le pierde. Nu poţi obţine fericirea făcând ceva ca persoană separată. 

Apoi, fericirea nu poate fi „obţinută” sau „posedată”, ea este 
pretutindeni. Câtă apă din ocean poţi îndesa în buzunar?! Nu-i mai uşor 
să devii una cu Oceanul şi să ai oricând, oricâtă apă ai nevoie?! 

„Eu” este ca un buzunar ce vrea să strângă toate bogăţiile. Ho, 
nesătulule, că te rupi! Cât poţi să îndeşi în tine?! Trezeşte-te şi vezi că n- 
ai nevoie de nimic! Întotdeauna vei găsi ceea ce ai neapărată nevoie. Fii 
pe pace! 

Utilitatea intelectului pentru iluminare 





Iluminarea produce o rupere de nivel, dar păstrează şi o 
continuitate. Elementul de coerenţă este INTELECTUL. Iluminarea nu te 
face mai prost decât înainte. Înainte erai un intelect cu ego, acum eşti un 
„ceva-nimic” cu intelect - acelaşi intelect. Înainte erai centrat în intelect, 
lumea apărea în el. Acum nu mai eşti centrat nicăieri, eşti pretutindeni, 
dar încă păstrezi legătura cu acel intelect, prin care te exprimi. 

Intelectul este "mintea lucrătoare”, iar ego-ul este "mintea 
gânditoare", după cum le-a numit Ramesh Balsekar. Mai târziu, 
neuroştiinţele le-au numit reţeaua neuronală „de sarcină” şi, respectiv, 
„implicită”. Ele întreţin gânduri impersonale şi, respectiv, gânduri 
personale. Au roluri diferite. (Vezi şi articolul meu „Anchetă asupra ego- 
ului”.) 

Discriminarea pe cale spirituală înseamnă să nu confunzi rolurile 
lor. Ego-ul are dorinţa naturală să se amestece mereu în treburile 
intelectului, să personalizeze idei impersonale. Ştii recomandarea „Nu o 
lua personal”?! Cum poţi s-o faci? Cu ajutorul intelectului. „Păstrează 
distanţarea regulamentară dintre intelect şi ego şi vei fi sănătos!”. Ego-ul 
e un virus periculos, se va replica în fiecare gând şi te va infecta numai cu 
iluzii şi minciuni. 

Realitatea nu are eu. Fii realist! 


Scofala scrierilor mele spirituale 

Mii de filosofi, înţelepţi, erudiţi, iluminaţi au încercat să clarifice 
tainele trezirii spirituale, lăsând scrieri şi traduceri. Alte mii vor mai 
încerca să găsească secretul Creaţiei. Dar nimeni nu va reuşi să rezolve 
acest Mister. Cu sau fără aportul tău, Creatorul nu va fi niciodată înţeles. 
Încercarea este meritorie şi necesară, e chiar intenţia Lui de a se 
autodefini. Toate creaturile Îl exprimă în felul lor. Dar creativitatea Lui e 
fără margini, inepuizabilă. 

Fie că îl exprimi intelectual, fie că rămâi uimit în tăcere — e acelaşi 
lucru. Nimeni nu poate adăuga o iotă la Marele Mister. Cu sau fără ego, 
oricum nu poţi înțelege nimic. Faci analize asupra iluminării şi 
iluminaţilor ca să trasezi harta Misterului. Dar Misterul se schimbă de 
fiecare dată şi harta trebuie redesenată. Pănâ când?! 

Totuşi, scrierea are un rost. Îi dă intelectului răspunsuri la orice 
întrebare şi-ar pune. Acum e copleşit de atâtea răspunsuri, unele pe care 
nici nu le-a cerut. Îndemnul înţelepţilor de a renunţa la gânduri NU era 

un vicleşug de a ascunde nişte secrete sau de a-ţi spăla creierul. Nu! Iată, 
acum ai o grămadă de explicaţii, deţii toate răspunsurile şi încă mult 
peste. Eşti mulţumit?! Ba bine că nu! Dar, în schimb, ai înțeles, poate, că 
nu gândurile te vor ajuta să rezolvi problema fericirii. Pentru că nu există 
„problemă” şi, deci, nici „soluţie”. Înţelege şi asta dacă poţi! 


«În ultimii şaizeci de ani, am tot încercat să descopăr acest mister, dar nu 
am reuşit. Nu am reuşit să aflu secretul. Acum sunt bătrân. Te rog, spune-mi tu 
ce este. Vreau să aflu secretul. Vreau să stau faţă în faţă cu acest mister. Vreau 
să-L sărut şi să-L îmbrăţişez, deoarece nu am văzut frumuseţe mai mare nicăieri 
pe această planetă. lubesc pe cineva, însă nu pot să îmi văd Fiinţa lubită.» 
(Papaji — Doar rămâi tăcut, pg.111) 


29 mai 2020 

VÂRSTELE EGO-ULUI 


Capitole: 

Etapele spiritualităţii | Vârstele ego-ului | Pragurile critice | Cei doi 
Tony | Senzaţia de liber-arbitru corelată cu vârsta spirituală | Scrisoare 
către un peştişor pre-iluminat | leşirea din Poveste 


Etapele spiritualităţii 





Când descoperi spiritualitatea, întâi îţi deschizi mintea să primeşti 
informaţii spirituale prin lecturi duhovniceşti, participarea la conferinţe 
sau predici, însoţirea cu înţelepţii sau sfinţii, vizionarea diverşilor 
învăţători pe YouTube etc. 

După ce ai primit suficient, urmează faza în care începi să emiţi tu 
însuţi informaţii spirituale prin misionarism religios, scrieri sapienţiale 
originale, predarea unor metode de optimizare a vieţii personale, 
conferinţe, organizări de lucrări spirituale etc. 

În faza finală, nu mai faci spiritualitate cu mintea, ci devii tu însuţi 
spiritualitatea. Întreaga ta fiinţă radiază lumină. Uneori te manifeşti 
activ, alteori rămâi într-o aparentă izolare, realizând lucrări tainice. 

Deci marile etape ale spiritualităţii, în funcţie de activitatea mentală, 
ar fi: 

a. Recepţia mentală de informaţii spirituale. 

b. Emisia mentală de informaţii spirituale. 

c. Spiritualitatea vie, de dincolo de minte. 


Vârstele ego-ului 





N-ar exista spiritualitate dacă n-ar exista un ego uman. Ceea ce 
numim „spiritualitate” este un efort uman spre domolirea, educarea şi 
subordonarea ego-ului. Înspre final, acesta se abandonează complet şi 
cedează locul Spiritului. 

Se spune că omul nu se naşte cu ego, ci îl dobândeşte la o vârstă 
fragedă, de la cei din jur. Jim Newman spunea că, atunci când ego-ul 
dispare, corpul fizic îşi pierde o anumită contracție subtilă energetică. 
Aceasta seamănă, în opinia mea, cu ieşirea unui drac din trupul 
exorcizatului. Oare ego-ul este un demon cu care ne procopsim absolut 

toţi în primii ani de viaţă?! În acest caz, botezul ortodox al pruncului are 
rolul de a preîntâmpina îndiabolizarea. În ciuda acestei tradiţii tainice, 
toţi căpătăm un ego până la vârsta de 3 ani. 

Din fericire, iluminaţii spun că ego-ul poate fi eliminat fără pericol, 
cu efecte binefăcătoare. Prin urmare, nu este necesar vieţii omului. Ar fi 
precum un condiment adăugat la viaţă. Unora le place mâncarea foarte 
condimentată. Totuşi, prea multă iuţeală îţi iese pe urechi! La un 
moment dat, vei simţi nevoia să renunţi la acest ego, creator de atâtea 
probleme inutile. 

Într-o schemă foarte simplă, vârstele spirituale ale ego-ului ar fi 
următoarele: 

1. Ignoranţa simţurilor („copilăria spirituală”, ego nestăpânit) 

2. Deschiderea spiritual-religioasă („tinereţe spirituală”, ego 
controlat) 


3. Pre-iluminarea („maturitate spirituală”, dorinţa de a scăpa de ego) 

4. Mortul-viu („senectute spirituală”, alternarea de ego cu non-ego, 
iluminare intermitentă) - etapă tranzitorie 

5. Eliberarea („moarte spirituală”, eliberare definitivă de ego) 

În general, primele vârste sunt mai lungi. Dar există şi excepţii. Unii 
oameni pot sări direct la etapele superioare, fiind mai avansați nativ. 
Ultima, eliberarea, este ceea ce am numit în subcapitolul anterior 
„spiritualitatea vie”. 


Pragurile critice 





Până la sfârşitul vieţii, trecând prin experienţe dramatice, foarte 
mulţi oameni ignoranţi spiritual (1) ajung să devină măcar religioşi (2). 

Însă destul de puţini oameni spiritual-religioşi (2) trec pragul critic 
către pre-iluminare (3). Abia în această etapă se capătă înţelegerea 
idealurilor şi metodelor mistice. 

Următorul prag, critic este trecut când omul are parte de iluminarea 
spirituală (4), trăind direct adevărul mistic. Toate învăţăturile care indică 
spre această realitate sunt frumoase, dar nu se compară cu trăirea 
directă. Totuşi, în această etapă, momentele de trezire autentică 
(iluminare) alternează cu revenirea la starea obişnuită (numită acum 
„post-iluminare”). 

De aici, este de preferat ca omul să treacă natural, în relativ scurt 
timp, spre ultima fază spirituală, în care iluminarea nu mai dispare — 
eliberarea definitivă de ego (5). 

În viziunea lui Laurenţiu Marga, înainte de adevărata iluminare, 
apare trăirea prezentului, de care vorbeşte şi Eckhart Tolle, ca fiind o 
vedere proaspătă a realităţii înconjurătoare, în care totul pare însufleţit şi 
parcă îţi vorbeşte direct. Cel care o trăieşte prima dată rămâne cu gura 
căscată, la propriu. Nu-i trecea prin cap ce minune îl înconjoară. Această 
vedere poate rămâne un timp nedefinit. Totuşi, trăitorul mai poate urca 
spiritual către o fază şi mai profundă, în care mediul fizic din jur îşi 
vădeşte natura iluzorie (5). Conform maestrului Marga, trăirea în 
momentul prezent (4) se obţine prin renunţarea la gândurile abstracte 
ale minţii (despre trecut şi viitor) şi păstrarea atenţiei asupra obiectelor 
din câmpul vizual. 

Iluminarea nu apare întotdeauna dintr-o dată, în mod spectaculos şi 
uşor de povestit. Este posibil ca iluminarea să se instaleze treptat, în 
decurs de 1-2 sau mai mulţi ani. Ea poate fi precedată de o lungă căutare 
spirituală. Este însoţită de o înţelegere tot mai clară a nondualităţii, atât 
intelectual, cât şi intuitiv. Astfel, o carte despre nondualitate citită 
anterior acestei etape părea că avea secrete absconse, dar odată ce ai 
intrat în această fază, devine foarte clară şi simplu de citit. Am putea 
considera că această iluminare treptată ar fi o combinaţie între etapele 3, 


4 şi 5. 





Fig. Trăirea în momentul prezent (prima fază de iluminare) 

Variații 

Desigur, demarcaţiile dintre „vârstele ego-ului” nu sunt trasate cu 
rigla, neputând cuprinde toată bogăţia de situaţii reale. De pildă, un 2 
poate avea sclipiri de 4, care il pot promova în 3. Sau un 1 poate avea 
sclipiri de 2 inainte sa intre definitiv în 2. Sau un 4 poate cădea ocazional 
în 2, ori chiar definitiv, la propria dorinţă. Sau un 3 poate avea ocazional 
puseuri de 2 sau chiar 1. Prin definiţie, singura stare stabilă este 5. 

În 3 ai multe întrebări la care cauţi răspuns, eşti un căutător. În 5 ai 
toate răspunsurile de la Spirit, dar nu ai întrebări. De aceea, o soluţie 
fecundă pentru cunoaşterea spirituală este unirea unui 3 cu un 5, 
cunoscută ca „relaţia discipol-maestru”. Un discipol care se realizează pe 
calea oferită de maestrul său îl va continua şi imita pe acesta, chiar 
involuntar. Maestrul îşi transferă energia sa în discipol, care îşi face apoi 
lucrarea singură. 

În schimb, omul care ajunge la iluminare ghidat doar de propriul 
Spirit va fi original, explorând creativ o latură a Vieţii necercetată sau 
nemanifestată de alţii. Exemple: Jiddu Krishnamurti, U.G. Krishnamurti, 
Sri Aurobindo, Ramana Maharishi etc. 

Starea 4 prezintă un anumit risc, fiind ambiguă şi înşelătoare. Omul 
se poate simţi în mod fals desăvârşit, proclamându-se maestru, dar fără a 
fi pe deplin stabilizat în starea 5. Pe de altă parte, 4 este o vârstă prolifică 
spiritual, conţinând atât starea 3, cât şi 5, oferind posibilităţi creative 
nelimitate şi o punte de legătură miraculoasă între lumea comună şi cea 
mistică. Foarte mulţi sfinţi, înţelepţi, mentori celebraţi s-au manifestat în 
lume la vârsta senectuţii spirituale (4). 

Starea 5 este foarte rară, detaşată de simţirea comună, care îl face, 
uneori, pe iluminat de neînțeles pentru cei din jur. Fiecare om este unic 
şi nu există tipare sau modele nici pentru această categorie. 

Iată, de pildă un interviu simultan cu 3 iluminaţi (cel din mijloc fiind 
un post-iluminat, după ce spune): Lisa Cairns, Tim Freke şi Gary 
Weber 7 


Când crezi că vei muri? 


Oare ce ar răspunde sincer ego-ul, conform vârstei sale psihice, la 
întrebarea „Când crezi că vei muri?”: 

1. Ignorantul: Niciodată. 

2. Religiosul: Oricând. 


7 https://www.youtube.com/watch?v=er-oSE-7JRE 

3. Pre-iluminatul: Mâine. 
4-5. Iluminatul: Am murit deja. 


Cei doi Tony 





Tony Robbins7 este un coach de dezvoltare personală cu o mare 
celebritate în Occident. Oamenii plătesc sute de dolari doar ca să asiste la 
un „spectacol” de-al său în care le vinde speranţe. E acelaşi tip de public 
care îşi ridică adrenalina la o predică creştină în stil american, cu muzică 
şi strigăte. Doar că, de data aceasta, ei cred în puterea lor personală de a- 
şi crea succesul. Şi caută pe cineva care să le întărească această credinţă. 
Energia lui Tony Robbins îi ajută, pentru câteva ore, să treacă de 
disperare şi nemulţumire. Desigur, când trece febra întâlnirii cu maestrul 
de ceremonii, viaţa reintră pe făgaşul ei normal. 

Tony Parsons75 este un „dezvăţător” spiritual, care vorbeşte 
despre iluminare celor ce sunt interesaţi: foarte puţini. Mesajul lui Tony 
diferă de cel al nondualiştilor clasici prin faptul că este cât se poate de 
radical: „Ego-ul este o iluzie, iar odată cu iluminarea, se recunoaşte 
faptul că n-a existat niciodată — tu nu exişti.” Impactul trezitor este 
puternic în cei pregătiţi să-l asculte, dar cei nepregătiţi spiritual vor fugi 
mâncând pământul. 

Acest Tony recunoaşte că mesajul său nu este pentru ego, căruia nu 
are ce să îi ofere ca soluţii pentru fericire, sănătate sau succes. Tony 
vorbeşte din nondualitate, un ideal fără speranţe de a fi atins de ego. Este 
un mister cum de reuşeşte totuşi să strângă atât auditoriu. Poate pentru 
că unii dintre aceştia s-au trezit spiritual doar asistând la întâlnirile lui 
Tony Parsons (de pildă, Jim Newman, Richard Sylvester)... 

Ce au în comun cei doi Tony? Amândoi sunt celebri, dar în lumi 
diferite. Robbins are un public format din vârsta 1, eventual şi 2. Publicul 
interesat de nondualitate al lui Parsons este format dintr-o mână de 
oameni, incomparabil mai mic, aparţinând vârstei 3 şi 4. 

Mesajele lor diferă fundamental, sunt chiar opuse şi, totuşi, nu se 
contrazic. Şi asta, pentru că publicul-ţintă diferă. Fiecare primeşte ceea 
ce poate înţelege şi este pregătit să asculte. 


77 https://www.tonyrobbins.com/ 


7% https://www.theopensecret.com/ 

Aceasta este ideea: în lume găsim toate opiniile posibile, deseori 
divergente. Dar niciuna nu este bună sau rea, corectă sau greşită. Pur şi 
simplu, se adresează unor oameni diferiţi, la vârste spirituale diferite. 

Un Tony ne încurajează să ne împlinim visele. Celălalt 'Tony, 
aparent, ne descurajează, dar paradoxal, ne şi aduce o mare uşurare. Un 
Tony vorbeşte de „ceea ce se întâmplă” când orice este posibil. Celălalt 
Tony vorbeşte de „ceea ce nu se întâmplă” când percepi Absolutul 
nemanifestat. 

Un Tony te ajută să ai un succes. Poţi avea mai multe. Dar, chiar 
dacă ai avea numai succese, asta tot nu te-ar mulţumi. Uită-te la 
dictatori! Ego-ul uman nu ştie să se oprească. Celălalt Tony spune că 
toate succesele din lume nu pot umple această nemulţumire 
fundamentală. Un succes te satisface pe moment, parţial. Apoi căutarea 
reîncepe. 

Primul vorbeşte de succes pentru ego, celălalt vorbeşte de moarte 
pentru ego. Într-un fel, tot despre ego vorbesc amândoi. Ego-ul este într- 
o continuă căutare a ceea ce-i lipseşte. Omul decedează cu nostalgia 
împlinirii, neştiind ce caută, de fapt. Aceasta este drama ego-ului, 
veşnicul căutător a ceva care să-l împlinească definitiv şi complet. Dar 
nimic din lumea aceasta iluzorie nu o poate face, nici concret, nici 
abstract. 

Când ego-ul ajunge la vârsta maturității spirituale (3) şi s-a cam 
plictisit de sine, înţelege că singura lui soluţie este să renunţe la căutare 
pentru a fi fericit. Dar nu se poate opri. Natura lui este perpetua căutare 
şi nemulţumirea cu ce a găsit. De aceea spune Tony că n-ai nicio şansă să 
reuşeşti. Numai Graţia divină poate opri acest proces, aducând pacea şi 
fericirea, dar nu pentru ego, care a fost un vis ce s-a terminat, ci pentru 
Nimenea care a rămas în locul lui, acolo unde ESTE dintotdeauna. 


Senzaţia de liber-arbitru corelată cu vârsta 
spirituală 





Liberul-arbitru este o senzaţie subiectivă, care poate varia în funcţie 
de vârsta spirituală, dar şi de alţi factori ocazionali. Voința liberă se poate 
referi la libertatea de a alege sau libertatea de a acţiona conform 
impulsului propriu. 

1. La vârsta ignoranței, în general, ai senzaţia că eşti total liber să 
gândeşti cum vrei şi să acționezi cum vrei. Atunci când realizările nu ies 

cum te aşteptai, dai vina pe propria nepricepere, pe opoziţia altor oameni 
sau a naturii, ori pe întâmplare. 

2. La începutul vieţii spirituale, diferenţa față de vârsta precedentă 
este că, atunci când realizările nu te satisfac, înţelegi că ar putea fi de vină 
şi condiţionările impuse de destin, forţe inteligente invizibile, spirite sau 
Divinitatea. 

3. La vârsta maturității spirituale, în general, ai senzaţia că eşti liber 
să faci scenarii şi să gândeşti orice, dar eşti îndrumat de Sus să pui în 
practică numai anumite idei. Vei acţiona doar când şi cum trebuie, 
dirijat de inspiraţia divină, angelică, spirituală. Un peştişor în acvariu 
degeaba se agită, că nu va putea mişca nimic din jurul borcanului. 

4-5. Odată ce te-ai stabilizat în starea fără ego, gândirea nu-ţi mai 
aparține, ci este expresia directă a propriului Spirit încarnat. Corpul- 
minte rămâne activ cu automatismele sale: instincte, obişnuinţe, 
aptitudini, tipare psihomentale — dar ele sunt ţinute sub control spiritual 
vigilent. 

Uneori se spune că, în starea de eliberare spirituală, „persoana” a 
dispărut. Lămurire: Persoana este alcătuită din corpul-minte şi liberul- 
arbitru. Or, în starea de iluminare, dispare complet liberul-arbitru, 
lăsând locul unei continue inspiraţii spirituale. Corpul-minte este folosit 
doar la punerea în practică a intenţiilor Spiritului încarnat, transmise 
direct, fără intermediarul ego. 

Iată sinteza celor de mai sus: 


Vârsta spirituală  Gândire, alegere Acţiune Rezultat 

2 - religios liberă liberă condiţionat 
3 — pre-iluminat liberă condiţionată condiţionat 
5 - eliberat condiţionată condiţionată condiţionat 


Se observă că, pe măsură ce avansăm spiritual, senzaţia de liber- 
arbitru se restrânge treptat. Acesta este un fenomen normal, pentru că ne 
apropiem de comuniunea cu Unica Fiinţă care există, Absolutul Suprem. 
Dacă numai Absolutul este real, cum ne-am putea închipui că există în 
Univers vreo altă Voinţă decât a Sa?! 


Scrisoare către un peștișor pre-iluminat 





N-ai cum forţa Graţia iluminării. Relaxează-te şi bucură-te de etapa 
prin care treci. Nu te vei mai întâlni cu această vârstă spirituală. Extrage 
toată savoarea acestei experienţe pre-iluminare, cu întrebările şi 

răspunsurile, îndoielile şi nerăbdarea ei. Când etapa asta se va încheia, 
vei pieri. Acum crezi că asta vrei, să-ţi dispară ego-ul, dar nu e chiar aşa. 
Doar te îmbată parfumul Spiritului, eşti ameţit şi spui vorbe mari. Nu 
poţi renunţa la tine şi nimeni nu ţi-o cere. Relaxează-te acum. 

Doar ai muşcat din momeala iluminării. E dulce nada din vârful 
undiţei, dar când te vei trezi scos din apă, vei muri, peştişorule de aur. 
Bucură-te de ultimele zile. Indiferent de ce faci, fă cu nostalgie! Ce va 
urma nu va mai semăna cu nimic din ce cunoşti. Nimeni nu ştie când va 
apare transformarea, e secretul Graţiei. Savurează aceste ultime zile, că la 
un moment dat se vor termina. Bucură-te de orice faci acum. După ce va 
veni transformarea, chiar dacă aparent vei continua aceeaşi activitate, nu 
o vei mai face. „Tu” vei fi dispărut şi va rămâne doar corpul, „mortul-viu”. 

După pre-iluminare vine iluminarea adevărată, când ai cu totul altă 
perspectivă. Care? Nicio perspectivă, nicio preferinţă, niciun plan, numai 
inspiraţie. Iluminarea e o transformare ce te lasă fără trecut şi fără viitor, 
o ruptură în timp. Nu-i nicio dramă, a ieşit fluturele din crisalidă şi 
învaţă să zboare. Faceţi-i loc! 


«Când ești gol, nu te doare dacă, dintr-odată, trebuie să schimbi direcţia în 
viață. Ca atunci când o muscă trebuie să schimbe direcţia, ea nu își propune şi 
nu se plânge. Totul este spontan. Poate să zboare în orice direcție. De aceea se 
numește 'zburătoare!. Stânga, dreapta, sus, jos, pe diagonală - oriunde e bine. 
Dacă ceva ce vrei să se întâmple nu se întâmplă și trebuie să schimbi direcţia, 
intenţia ta nu ar trebui să fie atât de puternică încât să suferi o dezamăgire. O 
minte liberă nu se bazează pe niciun rezultat fenomenal. Să investeşti în ceea 
ce este fenomenal te pregătește de necaz. Și totuși, totul este înăuntrul jocului 
măreț al conștiinței. Ce nu poate fi în interiorul acestui joc măreț? Orice 
mișcare este înăuntrul jocului măreț. Chiar și jucătorii care nu cred în joc sau 
creatorul jocului măreț fac parte inevitabil din jocul măreț.» (Mooji - din "Focul 
Alb") 


Ieșirea din Poveste 





— Am pierdut timpul cu lucruri inutile. Am pierdut cariera. Am 
pierdut nevasta. Am pierdut copilul. Am pierdut maestrul. Am pierdut 
casa. Am pierdut părinţii. Am pierdut moştenirea. Pentru ce, Doamne, 
atâtea pierderi? 

— Au fost doar experienţe, dorințe lumeşti împlinite şi depăşite. Ţi- 
am luat ceea ce tot Eu ţi-am dat. Nimic nu era al tău. Te-am învăţat cu 

gustul înfrângerii, ca să te desprind de iluzia siguranţei lumeşti. Nimic 
nu e de încredere pe Pământul acesta, decât Eu Însumi. 

— Simţeam că învăţ ceva, dar nu prea înţelegeam ce. Şi, lucru 
straniu, eram tot mai optimist, pe măsură ce rămâneam cu tot mai puţin. 

— Iluzia e dulce la început şi amară la sfârşit. Desprinderea e 
amară la început şi dulce la sfârşit. 

— Câte mai am de învăţat, Doamne? 

— Încă puţin şi vei ieşi din poveste. 

— Adică voi muri? 

— Va muri povestitorul. Odată cu moartea, care-i tot o poveste. 

— Tragică poveste! 

- Când toate poveştile se termină, rămâne bucuria, căci există 
numai Realitatea neîncepută. Este real numai ce n-a început niciodată... 
şi astfel, nu se va sfârşi niciodată. 


3 iunie 2020 

KARMA YOGA ȘI NONDUALITATEA 


Secţiuni şi capitole: 

1. Crist-ism şi krişn-ism | Principiul de karma-yoga | Unde stă 
karma | Noua interpretare a karmei | Karmă transpersonală şi ego 
personal | Evoluţia conştientă poate diminua impactul karmic | 
Iluminarea apare numai la Spiritele evoluate | Echilibrul dintre karmă şi 
evoluţie | Scopul ego-ului. De ce nu ne iluminăm toţi | Consolare 
pentru căutătorul nerăbdător | Scopul şi riscurile iluminării | Toate 
variantele trebuie testate | De ce există diferende între iluminaţi? |] | 
Învârteala nesfârşită a ego-ului în roata iluziilor | Îndreptarea civilizaţiei 

2. Ca un cuţit în mâna chirurgului | Viaţa e un joc, nu un război | 
Falsul justiţiar al Domnului | Karma yoga este fake? 


l. 


Crist-ism şi krişn-ism 





Ce este karma ştim. Este un cuvânt la fel de popular şi cu impact precum 
„Dumnezeu”. Karma este chiar mai de temut decât Dumnezeu, fiindcă nu are 
milă. 


Am descoperit o asemănare neaşteptată între milenara tradiţie 
indiană karma-yoga şi creştinism. Credinciosul creştin nu se mai teme de 
diavol când îşi închină viaţa lui Cristos. Adeptul karma-yogăi nu se mai 
teme de karmă când îşi închină viaţa lui Krishna (sau Domnul credinţei 
sale, oricum s-ar numi el). 

Apare o evidentă echivalență între diavol şi karma negativă — ca 
supremul motiv de teamă. Precum şi între Cristos şi Krishna - ca 
Supremul Salvator şi Domn al iubirii. Problema se pune numai pentru 
karma negativă. De karma pozitivă nu se teme indianul, cum nici 
creştinul nu se teme de îngeri. 

Există chiar o relaţie directă între karmă şi diavol. Diavolul e liber să 
necăjească omul numai corespunzător karmei sale negative. În loc de 
diavol, putem vorbi de karmă şi invers, fără a pierde esenţa problemei. 

Cum am scris în alte articole, diavolul adevărat este ego-ul din noi. 
Asupra acestuia acţionează şi karma, pe care tot un ego a creat-o în alte 

vieţi. Deci, când apare un necaz, dăm vina ori pe diavol, ori pe ego, ori pe 
karmă. Putem alege vinovatul — acesta este jocul minţii... 

Principiul binelui şi răului, Principiul liberei voințe şi Principiul 
cauzei şi efectului fac parte comună din Marea Iluzie Cosmică numită 
Maya. 


Principiul de karma-yoga 





În karma-yoga se prescrie că, „dacă omul îşi dăruieşte roadele 
faptelor sale Domnului, va fi absolvit de karma ce însoţeşte acele fapte”. 

În sens general, karma este legea cauzei şi efectului, care acţionează 
implacabil în univers şi nu poate fi răsucită cum vrem noi. Totuşi, karma 
personală este considerată aici un caz special, adresându-se exclusiv 
fiinţei umane cu ego. 

Conform nondualităţii, ego-ul este simţul responsabilităţii 
personale ce însoţeşte senzaţia de separare a omului de restul 
lumii. Ego-ul este un perpetuu căutător, fiindcă niciodată nu este 
mulţumit cu ceea ce a găsit. 

Deci dăruindu-şi acţiunile Divinului, karma-yoghinul scapă de 
responsabilitatea lor. Atenţie, numai o renunțare sinceră poate avea ca 
urmare o acţiune integrată în armonia universală! 

Desigur, putem privi acest principiu cu scepticism, ca pe un simplu 
îndemn religios la purificare mentală şi comportamentală. Poată că 
niciodată karma nu dispare, ci doar este amânată. În acest caz, tot acest 
articol ar fi doar o speculație, ca şi karma-yoga în sine. 

Renunţarea la sine (şi în karma-yoga, şi în creştinism) este un 
deziderat niciodată perfect realizat. De aceea, niciodată nu vom fi cu 
adevărat la adăpost de un posibil atac al karmei sau al demonului, din 
cauza neputinței ego-ului nostru de a se abandona total Voinţei Divine. 


Unde stă karma 





Karma este un depozit de amintiri din perispirit (învelişul energetic 
al Spiritului). Karma este atât fizică (evenimente, relaţii, semne din 
naştere), cât şi psihică (tipare mentale, concepte, prejudecăţi, 
sensibilităţi emoţionale etc.). 

Din acest depozit uriaş, Spiritul şi Dumnezeu aleg o mică parte ce va 
determina sau influenţa evenimentele şi trasăturile viitorului om 
(prarabdha karma). Deci, înainte de naştere, este o alegere conştientă, 

bazată pe intenţiile de evoluţie spirituală. Apoi, pe măsură ce viaţa îşi 
urmează cursul, karma începe să fructifice automat. Uneori se mai 
strecoară şi efecte karmice neprevăzute iniţial, atrase din marele depozit 
general (sanchitta karma). 

Fiind o ALEGERE iniţială, pedepsele karmice au, negreşit, un 
FOLOS. Dar pentru cine? Nu pentru bietul om, care este un cobai într-un 
experiment. Omul suportă nevinovat o karmă moştenită de la antecesorii 
spirituali şi, la rândul său, îi încarcă inconştient pe urmaşii săi spirituali 
cu un bagaj neplăcut. Deseori, o parte din karmă se închide în cadrul 
aceleiaşi vieţi, nu mai trece pe urmaşi, fiind ispăşită chiar de cel care a 
creat-o. 

Karma este purtată în perispirit, iar SPIRITUL îşi face mereu 
bilanţul. Karma Îl presează să fie „arsă” prin acţiunile compensatorii ale 
omului în care Spiritul este încarnat. Deci omul şi încasează, şi anihilează 
karma trecută. Din păcate, el şi creează o karmă nouă, vrând-nevrând. 

Tocmai în acest punct intervine karma-yoga. Ea ne învaţă cum să 
acţionăm ca să nu creăm o karmă nouă (agami karma). Karma veche ce a 
început să fructifice nu poate fi oprită, ci cel mult atenuată prin 
înțelepciune şi suportată prin detaşare. 


Noua interpretare a karmei 





Principiul de  karma-yoga este: numai acţiunile egotice 
generează karmă. Prin urmare, renunțând la interesele personale, 
faptele nu ne mai leagă. Acţiunile corpului-minte sunt neutre, ele nu 
creează karmă, la fel cum nici animalele nu-şi fac karmă. Numai ego-ul 
creează karmă personală, pentru că el are simţul responsabilităţii. Un 
nebun sadea nu provoacă nicio karmă, neavând discernământ, ci doar 
ispăşeşte o karmă veche grea. 

Acest principiu dualist are un ecou inedit în tezele nondualităţii. 

Conform nondualităţii, în urma iluminării sau eliberării spirituale, 
ego-ul dispare, dar omul îşi continuă nestigherit viaţa. Din acel moment, 
nu omul acţionează, ci Spiritul sau Dumnezeu acţionează prin el. 

Corelând cele două viziuni, putem interpreta astfel: acţiunile 
directe ale Spiritului în planul fizic (fără intermediarul ego) nu 
mai generează karmă personală! 

Rămâne valabilă o cauzalitate generală, neutră, karma nedispărând 
în totalitate, ci ea doar nemaiafectând individul. Putem găsi o 
similaritate cu creştinismul. Aşa după cum Cristos doar exorcizează 

diavolul, dar nu îl distruge, tot aşa Domnul doar nu mai permite karmei 
să se manifeste dureros. 

În cazul animalelor, experienţa lor se înregistrează în tiparele 
psihomentale, îmbogăţind perispiritul, iar în încarnarea ulterioară, unele 
instincte animale asimilate vor reapare în noua creatură. Nu este o karmă 
personală, ci una impersonală, de specie. De pildă, se spune că creierul 
uman are la bază un strat „reptilian” (paleocortexul), provenit de la 
animalele inferioare. Asta ar fi karma de specie. 

Ca primă concluzie, ceea ce numim în mod obişnuit karma 
individuală este un mecanism de reglare şi perfecţionare 
numai pentru ego. 


Karmă transpersonală și ego personal 





Totuşi, ego-ul este o apariţie psihologică în viaţa actuală. În 
schimb, karma trece de la o viaţă umană la alta prin Spirit. Cum se 
leagă cele două noțiuni atât de diferite? 

Conform yoga, ego-ul mental este format din numeroase tipare 
(samskaras). În fiecare viaţă, alte combinaţii de tipare formează 
personalitatea omului. Deci ego-ul are două aspecte sau interpretări 
paralele: 1) un grup de tipare psihomentale (dintre care unele pot fi 
preluate de la o viaţă la alta); 2) senzaţia de separare şi responsabilitate 
„eu sunt chiar acest trup, aici şi acum”. 

Privind din altă direcţie, aceeaşi senzaţie de separare este prezentă 
în fiecare reîncarnare. EUL SUBTIL este identic la toţi oamenii, este 
„păcatul primordial”. Din această perspectivă, senzaţia de separare este 
universală, iar tiparele sunt specifice vieţii actuale. Metaforic vorbind, 
ego-ul ar fi ca o oglindă a Spiritului, care este lustruită în fiecare viaţă tot 
mai mult. Mai exact, oglinda se schimbă de fiecare dată, dar moşteneşte 
defectele şi praful de la oglinda anterioară. 

Trăgând linie, putem spune că noţiunea de ego se manifestă atât 
personal (în viaţa curentă), cât şi transpersonal (în lanţul de reîncarnări). 
Între două vieţi fizice subzistă numai Spiritul, iar ego-ul rămâne sub 
formă potenţială (ca diverse samskaras, în perispirit). Ego-ul este 
indisolubil legat de viaţa terestră. 


Notă: Spiritele mature se leapădă de ego imediat ce se dezîncarnează, 
trecând în planul mental-spiritual. Dar Spiritele imature trăiesc după 
dezîncarnare în planul astral (al dorințelor), unde îşi vor materializa toate 

dorinţele neîmplinite pe timpul vieţii terestre, dintr-un fel de inerție egotică. În 
astral nu se mai creează karmă fizică. 


Karma se manifestă atât în viaţa curentă (prarabdha karma), dar 
rămâne şi pentru ale vieţi (sanchitta karma). Precum ego-ul, nici karma 
nu poate fructifica decât în viaţa terestră, unde a fost generată iniţial. Ea 
se poate foarte greu şterge în astral, între vieţi, fiindcă îi lipsesc condiţiile 
specifice Pământului, unde a apărut. 


Evoluția conștientă poate diminua impactul 
karmic 





Cum spuneam ceva mai sus, mecanismul karmic ajută la evoluţia 
naturală a ego-ului. Omul poate însă evolua şi voluntar, conştient, 
optimizându-şi mintea şi aprofundând spiritualitatea. 

Karma te obligă la o evoluţie forţată, deseori prin suferinţă. Dacă 
însă dai dovadă de înţelepciune şi îţi asumi responsabilitatea evoluţiei 
spirituale, nu mai trebuie să fii obligat de karmă. 

Te simţi mai liniştit lăuntric atunci când te supui de bunăvoie 
directivelor venite de la Spiritul tău. Spiritul ştie cel mai bine cum: 1) să 
arzi karma veche (prin răbdare, resemnare şi acţiuni compensatorii); 2) 
să nu creezi karmă nouă (prin urmarea intuiţiei spirituale, fără a pune în 
faţă interesele egotice); 3) să ai o viaţă senină (coborând asupra ta pacea 
Spiritului). 


Notă: Cât timp ai un ego, eşti responsabil de faptele tale şi de urmările 
lor. Totuşi, paradoxal, când ego-ul dispare, în starea de Nondualitate, se 
observă faptul că ego-ul nu a existat niciodată, ci a fost o iluzie în irealitatea 
Creaţiei. Abia atunci se poate spune, pe drept cuvânt, că „nicio creatură nu are 
liber-arbitru, ci totul este opera Creatorului Suprem”. 


Iluminarea apare numai la Spiritele evoluate 





De idealul spiritual numit iluminare se ocupă în mod special 
nondualitatea. El este miezul şi altor sisteme spirituale dualiste. 
Iluminarea sau trezirea spirituală înseamnă, cu alte cuvinte, dispariţia 
ego-ului. 

Unii nondualişti afirmă că, prin iluminare, lanţul reîncarnărilor se 
opreşte. Din punct de vedere dualist, justificarea ar fi că, din moment ce 
Spiritul opreşte noile înregistrări karmice (agami karma), nu mai are 

motive să se reîncarneze. Totuşi, realitatea e mai complicată. Să nu uităm 
că depozitul karmic (sanchita karma) este imens. 

Am putea însă spune altceva: Iluminarea apare la oamenii cu un 
Spirit evoluat, care se apropie de sfârşitul evoluţiei terestre. Este probabil 
ca iluminarea să se petreacă într-una din ultimele încarnări — dar nu 
neapărat chiar ultima. 

Karma e secundară 

Pentru a se încarna din nou, cel mai mult atârnă în balanţă decizia 
Spiritului matur că a evoluat suficient pe Pământ sau nu. Încarnarea este, 
în primul rând, un privilegiu, o ocazie de evoluţie rapidă. Abia în al 
doilea rând, este o provocare, din cauza karmei vechi. Deci nu karma ar 
fi principalul motiv al reîncarnării, ci necesitatea evoluţiei spiritului. 

De exemplu, unele spirite imature nu vor să stea încarnate decât 
câteva luni, într-un embrion uman care va fi avortat. Atâta şi le este de 
ajuns ca să evolueze cât de cât. Cu atât mai bogată şi fascinantă este 
evoluţia într-un corp ce va ajunge la bătrâneţe! 

Ştergerea completă a oricărei urme de karmă nu este necesară. 
Prin Graţia divină, Spiritul suficient de evoluat poate trece la reîncarnare 
pe planete superioare, unde nu mai contează karma terestră rămasă. 

De ce iluminarea apare numai la Spiritele evoluate? 

Dacă acceptăm că Iluminarea este un cadou de la Dumnezeu inclusiv 
pentru spirit, deci este o dublă iluminare, atunci înţelegem că numai un 
spirit evoluat poate primi această Graţie. Spiritele imature mai au de 
străbătut încă un drum lung. (Vezi planşa despre Iluminare din articolul 
meu „Doar clipa prezentă există”.) 

Iluminarea vine şi cu riscuri, pe care numai un Spirit evoluat le 
poate evita. Aceasta este o idee cu totul nouă în peisajul spiritualităţii. 
Voi spicui o parte dintre riscuri în cele ce urmează. 

De exemplu, vulnerabilitatea. Omul iluminat este mai detaşat de 
interesele materiale, caz în care supraviețuirea fizică i-ar putea fi pusă în 
pericol, iar cei din jur ar putea profita de sinceritatea lui. Desigur, 
Domnul reglează aceste posibile excese, dar protecţia iluminatului nu 
este perfectă atâta timp cât există un corp fizic şi resturi de karmă ce pot 
fructifica imprevizibil. Mai sunt şi alte riscuri, de care voi pomeni mai 
Jos. 

Echilibrul dintre karmă și evoluţie 





Se ştie că, în lumea astrală, evoluţia entităţilor spirituale este lentă şi 
de aceea sunt nevoite să se încarneze periodic în planul fizic. De ce este 
aşa de lentă? Pentru că, în astral, obstacolele pot fi uşor evitate. 
Concluzia este că, cu cât depăşeşti obstacole mai mari, cu atât evoluezi 
mai rapid. Evident, pe Pământ sunt cele mai mari obstacole, deci există şi 
cel mai mare potenţial de progres. 

Găsim aici multe obstacole obiective, exterioare, fizice. Dar există, 
mai ales, obstacole subiective, interioare, psihice, provocate de ego-ul 
uman. Ego-ul provoacă cea mai accelerată evoluție, cu suişuri şi 
coborâşuri, după cum voi argumenta în capitolul următor. 

Concluzia uimitoare ar fi: Iluminarea, prin dispariţia ego-ului, 
reduce generarea de karmă, dar încetineşte şi evoluţia! Pare 
foarte ciudat, paradoxal... 

Iată o argumentaţie nondualistă: Cum spun neo-advaitinii, ego-ul 
înseamnă experienţă, el trăieşte prin experienţe (începând cu simple 
gânduri şi emoţii, dezvoltate apoi în atitudini şi fapte). Tendinţei naturale 
de a avea diverse experienţe nu te poţi opune, ele vin grămadă peste tine 
(chiar şi izolarea fizică sau extazul mistic sunt tot experienţe). 

În schimb, cum spun neo-advaitinii, iluminarea nu este o 
experienţă, ci sfârşitul experienţelor, prin dispariţia ego-ului. Înseamnă 
că iluminarea face o pauză în acumularea de experienţe, deci întrerupe 
folosul preconizat al încarnării. 


Scopul ego-ului. De ce nu ne iluminăm toți 





La începutul omenirii, condițiile terestre ofereau unele provocări de 
supravieţuire, dar ele au putut fi depăşite, fiindcă oamenii erau ca fraţii 
între ei şi considerau natura ca pe o Mamă. 

Adevărata provocare a fost însă apariţia egoismului, care a făcut 
viaţa omenirii un iad. Când există dezbinare şi răutate între semeni, 
oamenii sunt nefericiţi chiar şi în Grădina Maicii Domnului. 

De ce a apărut ego-ul? 

Ego-ul este un obstacol artificial, adăugat omenirii de 
Dumnezeu — pentru a-i grăbi evoluţia! Chiar dacă generează şi 
necazuri, el poate duce ulterior la salturi evolutive. Desigur, există şi 
pericolul căderii din rău în mai rău, care provoacă scufundări în iadul 
sufletului. Dar aceasta este o altă poveste... 

Când ego-ul este eliminat (prin iluminare sau trezire spirituală), 
viaţa individului redevine ca în Paradisul pierdut de Adam şi Eva. 
Totodată, karma generată se reduce, dar şi evoluția încetineşte. Asta se 
întâmplă şi în paradisul astral: evoluţia este încetinită. 

Îi auzim pe iluminaţi spunând că „totul e perfect aşa cum este, nu e 
nevoie de nimic în plus”. Ei nu simt nevoia să se agite, să salveze 
balenele. Nu se plictisesc să stea degeaba, fiindcă oriunde privesc, Îl văd 
pe Prea-lubitul, sunt îndrăgostiţi de orice lucru sau fiinţă. Când ai mintea 
golită de gânduri şi plină de uimire copilărească, nu te mai atinge 
plictiseala. Acest lucru pare a aduce cu sine lipsa dinamismului evolutiv. 
(Adyashanti spune că, după iluminare, o perioadă de timp nu te vei mai 
simţi împins să faci ceva, pentru că vechile interese au dispărut. Totuşi, 
odată ce te vei obişnui cu noua stare, un alt gen de impuls, mai subtil, te 
va îndemna la acţiune, doar că nu vei mai şti DE CE, cum credeai că ştii 
înainte.) 

Ego-ul este un veşnic căutător a ceva care să-i aducă fericirea 
definitivă, dar pentru că nimic de pe Pământ nu i-o aduce, el este mereu 
nemulțumit şi nu se poate opri din căutare. Oamenii simt nevoia să 
făptuiască ceva, orice, şi astfel evoluează terestru. Chiar şi când greşesc 
(şi o fac des!), acest „păcat” se poate dovedi o trambulină pentru 
înţelegeri şi salturi ulterioare (în virtutea karmei). În acest sens, 
prezenţa ego-ului nu este neapărat un „rău”, după cum 
iluminarea poate să nu aducă „binele”. Depinde de unde priveşti 
lucrurile. 

Acesta ar fi un motiv plauzibil pentru care iluminarea nu este un 
fenomen prea des întâlnit. Nici măcar nu este repetată în lanţul 
reîncarnărilor Spiritelor evoluate, decât foarte rar. Se pare că nu este 
panaceul universal al evoluţiei terestre, ci doar o variantă de lucru utilă la 
un moment dat. 


Consolare pentru căutătorul nerăbdător 





Poate că acum înţelegi, căutătorule spiritual, de ce Spiritul tău a tot 
amânat momentul iluminării. Nu-i convine să-şi distrugă copilul-ego, 
mai ales acum, când te poate conduce uşor pe calea ta. Este chiar grotesc 
să alergi după EI strigându-i “Tu m-ai făcut, Tu mă omoară!”. Ai puţin 
respect şi lasă Spiritul să decidă El când vine momentul potrivit! 

Tu, de fapt, nici nu vrei să mori. Doar spui aşa, dar te temi să-ţi 
abandonezi plăcerea de a te zbate. Îl tot conjuri “Iluminează-mă!”, 
fiindcă îţi place să controlezi totul, iar iluminarea să fie tot alegerea ta. 

Te-ai întrebat vreodată de ce glasul intuiţiei este şoptit, abia auzit, şi 
nu încearcă niciodată să se impună?! De ce nu are glas de tunet fioros?! 
«Iubirea acceptă totul, lasă lucrurile să fie, nu impune nimic, 
iartă totul, nu intervine, nu vrea să schimbe nimic, este infinit 
de umilă şi simplă şi modestă» (M. Ghidel). Spiritul te lasă să decizi, 
are încredere că alegerile tale au un folos. Ştie şi vede că deseori o iei pe 
căi greşite, dar te lasă liber, deşi uneori se cam îngrijorează şi El. Nu se 
aşteaptă ca tu să fii perfect. 

E ca şi cum i-ai spune unui regizor de film să aleagă un scenariu 
cuminte, în care nu se întâmplă nimic. Cine crezi că se va uita la acel 
film?! E nevoie de zvâc, de suişuri şi coborâşuri, de acţiune şi tăcere, de 
dezastre şi mari realizări, de imprevizibil. Cam aşa este şi cu evoluţia 
omului. 

Ego-ul are această capacitate de a gândi “ciudat”, că îl uimeşte pe 
Spirit. Şi mai are capacitatea de a se implica total în lucruri 
neimportante, dar care generează experienţe terestre. Este foarte 
interesat de obiectele lumii (materiale, culturale, spirituale, 
informaţionale), pe care le consideră absolut reale, şi care, speră el, îi vor 
aduce fericirea. 

În schimb, Spiritul este detaşat de lumesc, pentru că vede irealitatea 
lumii, şi îşi află fericirea în sine. Are cu totul alte obiective, ce nu pot fi 
înţelese de om. De aceea a avut nevoie de ego — până acum. 

Dar fii liniştit, căutătorule, cum spun indienii, deja „eşti în gura 
tigrului”! Te va târi în bârlogul lui şi nu mai ai scăpare. 

De fapt, tu ai avut până acum mii de momente când muriseşi. Un 
apus de soare, un parfum de floare, o melodie minunată şi alte astfel de 
ocazii neaşteptate te-au făcut, pentru o clipă, să uiţi de tine şi să fii cu 
adevărat fericit. Dar imediat ce ţi-ai dat seama că dispăruseşi, ai revenit 
grăbit în mijlocul scenei, ca să „înţelegi”, ca să „controlezi” fenomenul. Şi 
farmecul clipei a plecat. 

Nu-ţi place să nu contezi, să nu exişti. Nu vrei să fii soarele, vrei să fii 
cel care vede soarele. Dar nu poţi fii fericit decât fiind fericirea, nu 
vorbind despre ea sau observându-i efectele. Asta e drama ta, a ego-ului 
intelectual. 

Vrei să te zbaţi, vrei să fii cineva, chiar în cea mai mizeră condiţie, 
dar să nu dispari. Vrei să „dobândeşti” iluminarea ca să ai un motiv de 
mândrie, să fii Dumnezeu. Dar, vai, iluminarea te va arunca în cel mai 

umil loc, în cel mai mare vid! Acolo unde aşteaptă Fericirea adevărată şi 
eternă. Nici nu ştii dacă să te temi sau să te bucuri... 


% ks 


În cercurile spirituale, mulţi căutători spirituali se plâng mentorului 
că, în ciuda eforturilor lor îndelungate, au rămas tot acolo de unde au 
plecat. Nu l-au găsit încă pe Dumnezeu. ÎNCĂ. Acesta e cuvântul cheie şi, 
totodată, mincinos. 

Dacă aş fi un mentor le-aş spune-o în faţă, într-o zi: “Te-ai infectat 
cu virusul căutării. Acum eşti bolnav. Sunt trei variante de viitor. Unu — 
elimini virusul şi nu te mai interesează spiritualitatea. Doi - te 
obişnuieşti să trăieşti cu frustrarea. Trei — mori inițiatic. Ultima variantă 
e cea mai sănătoasă. 

Dacă accepţi să mori inițiatic, virusul căutării va dispărea şi el. Cu 
alte cuvinte, nu vei mai căuta Divinitatea, pentru că ego-ul a murit şi 
astfel EŞTI TOTUL. Şi vezi că ERAI TOTUL dintotdeauna, chiar şi atunci 
când te lamentai că nu îl găsiseşi pe Dumnezeu ÎNCĂ.” 

Dar nu sunt mentor, deci nu voi rosti aceste cuvinte în faţa nimănui. 


Scopul şi riscurile iluminării 





Dacă încetineşte evoluția spirituală, atunci care ar fi scopul 
iluminării? 

Cum scriam cu alte ocazii, în starea de samadhi (termenul yoghin 
pentru iluminare) se ard multe impurități mentale (samskaras), adică se 
arde karma. Este o ocazie extraordinară de a micşora depozitul de 
karmă veche din perispirit. Acest fapt pregăteşte, eventual, o nouă 
încarnare terestră cu un mai mare potenţial de progres. 

Iluminarea este eficientă dacă apare într-una din ultimele vieţi 
obligatorii. Dacă se petrece prea devreme, spiritul este încă imatur şi pot 
apare riscuri (vezi mai jos). 

Spiritul poate avea un mai mare folos dacă omul iluminat duce o 
viaţă pusă în slujba semenilor şi a lui Dumnezeu. Putem face analogia cu 
mediumnitatea spirituală (channelling), prin care entităţi luminoase ne 
transmit mesaje foarte preţioase. Acele entităţi acţionează din iubire 
necondiționată şi ele progresează spiritual făcând acest lucru minunat, 
pentru că nu le este uşor. Ar putea, la fel de bine, să nu se coboare la 
nivelul grosier al oamenilor, fiindcă nu le obligă nimeni. Iluminatul este 

şi el un medium sui-generis, fiind un canal perfect de comunicare al 
propriului Spirit, care Spirit va câştiga astfel nişte puncte de merit. 

Chiar prin simpla lor vieţuire pe Pământ, iluminaţii sunt nişte eroi 
spirituali, nişte făclii de spirit ce purifică atmosfera subtilă. Fiindcă nu e 
uşor să fii atât de sensibil printre păcătoşi... 

Am ajuns aici la o contradicţie: prin iluminare, Spiritul încarnat 
evoluează sau nu evoluează? Spiritele libere evoluează? 

Spiritul poate evolua în două moduri: evoluţia grosieră (egotică) şi 
evoluţia rafinată (să-i spunem „spiritică”). Condiţiile oferite de planetă 
sunt favorabile evoluţiei egotice (experienţe, în general, dramatice şi 
legate de ABC-ul vieţii, care se repetă până omul pricepe lecţia de viaţă), 
dar mai puţin favorabile evoluţiei sensibile a Spiritului (specifică 
planurilor de vibraţie superioară). Iluminarea opreşte, oarecum, evoluţia 
egotică, dar nu şi pe cea spiritică. După dezîncarnare, Spiritul liber poate 
evolua la nesfârşit în lumile spirituale, care oferă cu totul alte lecţii decât 
cele pământeşti. De exemplu, el poate evolua ca înger păzitor al unui om. 
Aceea este integral o evoluţie spiritică. 

„Spiritualitatea” umană este, în mare parte, opera minţii, deci ea 
promovează evoluţia ego-ului. Abia odată cu trezirea spirituală începe 
adevărata spiritualitate (aşa spun iluminaţii), iar efectele ei evolutive 
sunt mai rafinate, de cu totul alt nivel. Deci sunt două direcţii în care 
putem evolua: pe plan psihologic (egotic, terestru) şi pe planul 
superconştiinţei (spiritic, universal). 


«Dacă vrei să pui stop mişcării circulare veşnice, devino conştient că cercul 
are un centru, iar tu te afli în acel centru, nu pe circumferință. Centrul este 
conştiinţa, adevărul şi iubirea.» (Papaji — "Doar rămâi tăcut", pg.86) 


Când ai înţeles tot ceea ce a vrut Sinele să îţi comunice prin ceea ce 
trăieşti şi gândeşti repetitiv, atunci nu mai este nevoie să te învârţi la 
nesfârşit în cerc. Eşti atras direct în centru şi începi o nouă aventură în 
necunoscut. 

Evoluție 
spiritică 


Evoluție egotică 


Fig.1 Evoluţia egotică ţine de viaţa terestră, iar evoluția spiritică se desfăşoară 
în veşnicie 


Iluminaţii ne pot oferi ceva foarte rafinat şi nobil, dar puţini oameni 
sunt interesaţi. Ba, lucru surpinzător, chiar şi unii dintre iluminaţi 
renunţă la această nouă condiţie, neinteresantă sau insuportabilă pentru 
ei. Şi revin la starea obişnuită a omului ataşat de chestiunile pământeşti 
(un caz autopopularizat este Tim Freke). Spiritul lor, poate insuficient 
maturizat, nu a găsit cheia succesului de a „exploata” starea de iluminare. 
A fost un rise asumat. 

Înţelepciunea şi maturitatea Spiritului constă în a dubla iluminarea 
cu preocupări spirituale. Nu e nevoie să fii iluminat ca să ai, eventual, 
succes în afaceri, finanţe, amor sau alte chestiuni lumeşti. În schimb, un 
om iluminat poate avea succes spiritual (nu neapărat lumesc) devenind 
maestru, mentor inspirator pentru semeni. Preocupările spirituale sunt 
binevenite şi preţioase pentru orice suflet de om. 


Există însă şi aici un risc nebănuit. Adyashanti afirma că, din discuţiile pe 
care le-a purtat de-a lungul carierei sale de mentor, 99% dintre cei care au 
parte de prima trezire spirituală, caută să exploateze egotic această 
"realizare", gândindu-se imediat să devină "maeştri". Insă e nevoie de răbdare 
pentru ca organismul să se stabilizeze în noua condiţie şi intelectul să se 
maturizeze. lluminarea nu e pentru satisfacerea ego-ului, ci pentru a scăpa 
complet de el, prin repetarea iluminării. 


Totuşi, nu putem limita libertatea lui Dumnezeu de a-Şi oferi Graţia 
cui vrea E]... Chiar şi un om condus de un spirit nepregătit poate avea 
parte de iluminare. Cum? De pildă, am lansat mai demult ipoteza că 
„Eckhart Tolle ar fi un walk-in”. M-am bazat pe observaţia că 
iluminarea lui a survenit într-un mod mai spectaculos decât este relatată 
de alţi iluminaţi, care au primit-o efectuând activităţi obişnuite. Prin 
intrarea unui spirit mai evoluat în locul spiritului iniţial, a fost posibilă şi 
iluminarea, şi evoluţia de succes a maestrului Eckhart. 

Unele celebrităţi din ştiinţă şi artă sau mass-media au avut parte de 
un episod iluminatoriu şi au rămas marcate pe viaţă. Atunci când aceştia 
vorbesc în public despre adevărul spiritual, au o mare influenţă asupra 
milioanelor de semeni care îi aud. 

Cine decide iluminarea? 

Spiritele imature şi tinere nu au pretenţii să aducă iluminarea 
omului în care sunt încarnate, fiindcă pierd ocazia evoluţiei egotice, 
pentru care s-au încarnat în primul rând. Ele nu sunt pregătite să 
evolueze direct, spiritic, nu cât timp sunt încarnate, neavând destulă 
experienţă spirituală. Oricum, evoluţia egotică ajută mult şi la evoluţia 
spiritică ulterioară. Totuşi, dacă insistă mult, poate că li se va face pe 
plac. Dar rezultatul spiritual va fi dubios, incert. În lumea spiritelor orice 
experiment este permis, dar întotdeauna cu riscurile aferente. 

Nici spiritele mature nu abuzează de metoda radicală a iluminării şi 
nu o provoacă decât în momentul când omul este pregătit, maturizat, 
purificat destul. Există riscul ca cel impurificat suficient să-şi 
exteriorizeze prea mult imperfecţiunile personalității odată cu 
dispariţia filtrelor egotice. Asta se vede la unii dintre aşa-zişii 
„maeştri controversaţi”. 

Iluminarea sau trezirea spirituală este oferită prin Graţia lui 
Dumnezeu Atotputernicul, la cererea Spiritului. Atunci dispare ego-ul 
Aham sau ego adamic, senzaţia separării. (Oare cuvântul Adam vine de la 
Aham, adică simţul de „eu”?) Iluminarea este o trăire continuă a 
Absolutului, deci numai El o poate oferi. 

Iluminatul Fred Davis povestea momentul eliberării sale spirituale, 
în 2006. După o practică personală Zen şi Advaita de mulţi ani de zile, 
dar fără efectul aşteptat, la un moment dat, a simţit că parcă cineva îi 
deschide cu o cheie energetică creştetul capului. A şi auzit un clic metalic, 
de parcă s-ar fi răsucit un buton la 180 de grade. Şi, dintr-o dată, toată 
perspectiva i s-a schimbat. Iată cât de simplu este pentru Dumnezeu să 
ne ofere eliberarea, când ne vine ceasul. 


Fred Davis: Nonduality: FUNNIEST 80 MINUTES OF NONDUAL 
NONSENSE EVER! 7? 


Purificarea mentală (optimizarea ego-ului evolutiv) este ordonată, 
de la începutul vieţii conştiente a tânărului, de propriul Spirit încarnat. 


Omul adoptă diverse practici spirituale, de îmbunătăţire şi 
conştientizare, de autoobservare psihologică sau de autocontrol mental. 


7 https://www.youtube.com/watch?v=xPt-mOthdbg 

Acestea au un efect benefic. Totuşi, căutătorul spiritual va aspira 
necontenit spre oprirea definitivă a sentimentului de neîmplinire, adică 
spre „iluminarea sau trezirea spirituală”, care nu poate veni decât de la 
Dumnezeul Suprem. 


Toate variantele trebuie testate 





„Maeştrii controversaţi” nu sunt neapărat răi. Fi fac Voia 
Absolutului. Chiar dacă faptele şi ideile lor contravin bunului-simţ, ele 
trebuie să existe, alături de altele minunate. Asta nu înseamnă că trebuie 
să aprobăm sau să încurajăm ceea ce noi considerăm a fi „greşeli”. Avem 
discernământ şi dreptul la opinie, nu trebuie să renunţăm la ele, 
înlocuindu-le cu părerile altuia. După cum aflăm din cartea revelată 
„Viaţa Impersonală”, când maestrul se comportă aiurea, unii discipoli 
devin dezamăgiţi de el şi învaţă astfel lecţia importantă să nu confunde 
un guru uman cu Maestrul Divin. Face parte din lungul şir de 
deziluzii necesar ca omul să nu mai aibă încredere în nimic 
pământesc, pentru a se încredința numai Divinităţii Supreme. 

Privind de la un nivel înalt filosofic, Dumnezeu vrea să epuizeze 
toată imaginaţia omenirii, ca în final să rămână numai ideile cu adevărat 
valoroase. Se experimentează toate ipostazele pentru a se cunoaşte 
beneficiile şi defectele lor. Nu e suficientă teoria sau presupunerea. Nimic 
din ce poate fi trăit de oameni nu este ocolit de Dumnezeu. Şi cea mai 
proastă idee poate ascunde o fărâmă de genialitate. 

Rezultatele obţinute de la toată diversitatea de învățături spirituale 
şi toţi maeştrii sunt analizate de o comisie celestă, după criterii infailibile. 
Istoria omenirii este o ciornă pentru capodopera eternă. Nu contează 
câtă hârtie consumi pe teste eşuate. Lumea este o iluzie din perspectiva 
divină — şi suportă orice bazaconie. 

Iată o critică bine intenţionată, dar nu neapărat corectă, a 
cunoscuţilor maeştri contemporani Eckhart Tolle, Osho şi Sai 
Baba.%0 Luaţi faptele descrise şi interpretaţi-le cu propria minte, ca un 
exerciţiu de discernământ. 


8080 https://www.poehm.com/en/osho-criticism-quotes-rolls-royce/ 

De ce există diferende între iluminaţi? 


Creaţia trebuie să fie dinamică, interesantă. O lume plictisitoare, 
fără zvâcnet, nu ar convinge pe nimeni că este reală, solidă. Ea trebuie să 
aibă un impact asupra creaturii. În Realitatea Creatorului, totul este 
neclintit, liniştit, nonconflictual. Creaţia trebuie să fie total diferită: 
neliniştită, variată, imprevizibilă, conflictuală. Dar ea este ireală, lipsită 
de soliditate... De aceea, nu-ţi lasă timp s-o contempli în pace, ca să nu 
observi iluzia. Toate conflictele sunt artificiale, puse la cale de Absolutul 
Creator. 

Nu există mai mulţi iluminaţi, ci există doar o singură Fiinţă. 

Într-o întrunire publică unde răspunde la toate întrebările 
imaginabile, Sadhguru a fost întrebat 8: “Iluminatul Osho Rajneesh 
nu era de acord cu iluminatul Jidu Krishnamurti. Ce părere ai de 
neînţelegerea dintre iluminaţi?” La care Sadhguru a răspuns: “Dacă toţi 
am fi fost de acord în toate, încă am fi locuit în peşteri. Varietatea 
nesfârşită şi minunată a lumii are drept cauză diferenţele. Iluminaţi sau 
neiluminaţi, nu e necesar să fim de acord. Dar s-o facem elegant, fără 
enervare, neluând-o ca pe un afront personal. În acest mod, vom face 
lucrurile să fie mai bune.” 

Este de notorietate şi „cearta” dintre Ramana Maharishi (iluminat 
nondualist) şi Ganapati Muni (erudit, paranormal şi spiritualist), care 
erau buni prieteni, dar care s-au despărţit din cauza divergenţelor dintre 
poziţiile lor asupra spiritualităţii. 

Oare de ce credem noi că iluminaţii sunt altfel de oameni?! Sunt la 
fel ca noi, ceilalţi, ba chiar le lipseşte ceva. Au pierdut ego-ul şi de atunci 
observă, fără putinţă de tăgadă, că gândurile nu le aparţin, că totul le este 
servit de undeva, iar ei sunt doar nişte intermediari ai mesajului şi 
făptuitori ai intenţiilor altcuiva, numit Sine. Dumnezeu este Sinele şi EI 
vrea 0 diversitate cât mai mare, chiar cu riscul de a ne separa de prieteni 
sau familie, dacă asta slujeşte misiunii noastre personale. Să nu luăm 
nimic personal! Omul e doar un instrument în mâna Divinităţii, el nu are 
alt scop pe lume. 

Exact acelaşi lucru se petrece şi cu oamenii „obişnuiţi”, sunt 
instrumente divine, doar că ego-ul lor se crede centrul universului şi îşi 
arogă toate gândurile şi dorinţele (deşi nici el nu ştie de unde-i vin). 
Singura diferenţă dintre iluminaţi şi neiluminaţi este acest gând numit 
„ego”, care se crede separat de lume, dar şi de propriul Spirit şi de 
Dumnezeu. 


3. https://www.youtube.com /watch?v=AunYd9JWQoE 

Notă: Din punct de vedere psihologic, Freud a popularizat un concept 
valabil, numit "narcisismul micilor diferenţe"*?. Este tendinţa ego-ului de a 
îşi impune unicitatea diminuând-o pe a altora cu care se aseamănă mult. Ea 
se observă, de pildă, în faptul că cei cu credinţe foarte apropiate se ceartă cel 
mai tare. Cele mai crude măceluri nu s-au petrecut între creştini şi musulmani, 
ci între creştinii catolici şi creştinii protestanți. 


lată o dezbatere dintre perspectiva nondualistă tradiţională 
(susţinută de Waite) şi cea de tip nou, neo-advaita (susţinută de 
Parsons).83 Dialogul este interesant dacă ai studiat advaita vedanta, 
precum şi neo-advaita. Dacă nu, sări peste lectură, direct la concluzie. 

Nu e nevoie de un Waite ca să apere învăţătura „conservatoare” 
împotriva celei noi. Nu e nevoie nici de un Parsons ca să apere poziţia 
„progresistă” împotriva cele învechite. Pe amândouă şi le asumă 
Creatorul. Chiar şi cearta lor face parte din aceeaşi piesă regizată de EI, 
ajutând la clarificarea unor idei (sau, cine ştie, la o confuzie şi mai mare). 
Şi înţelepciunea care explică de ce toate disputele sunt artificiale vine tot 
de la El. Toate sunt dorite de Dumnezeu: teza, antiteza, conflictul dintre 
ele, convieţuirea armonioasă. Niciuna dintre aceste poziţii nu este mai 
adevărată sau superioară celorlalte. 

Dumnezeu era la început senin, dar singur. Atât de singur. Ce putea 
face? S-a gândit să creeze ceva diferit de El. Dar nu avea de unde să ia 
altceva decât pe Sine Însuşi. Şi atunci a inventat o metodă valabilă şi 
astăzi: iluzia. Tot ce vedem în Creaţie sunt iluzii bine ticluite. Le-am 
putea spune şi minciuni. Aşa a putut El să se multiplice la infinit. Fiecare 
creatură şi fiecare obiect neînsufleţit este chiar EI, dar autoiluzionat că ar 
fi ceva mărunt, limitat şi ignorant. Dacă cineva îi spune că este chiar 
Dumnezeu, se va supăra, poate, pentru că nu vrea să mai fie iarăşi singur. 
De aceea, mesajul nondualist nu este foarte apreciat în cercurile 
spirituale. Iar când este acceptat, se încearcă alterarea lui, după intelectul 
fiecăruia. Adevărul Îl supără pe Dumnezeul întrupat. Dar mai sunt şi 
cazuri, precum cel de faţă, când Adevărul îl atrage magnetic, începe să-şi 
aducă aminte de Realitate şi îşi doreşte accelerat să revină Acasă. 

E greu să joci şah de unul singur. Nu poţi pune la punct nicio 
strategie, fiindcă fictivul „celălalt” îţi ştie deja opţiunile. În schimb, e mai 
simplu să joci table. Zarurile introduc „hazardul”, care, într-un fel 
special, îl simulează pe celălalt partener. Natura urmează întocmai 
indicaţiile Divinităţii. Numai omul are putinţa de a-L surprinde cumva. 


32 https://en.wikipedia.org/wiki/Narcissism_of_small_differences 


33 https://www.nonduality.com/hl3182.htm 

Omul conţine un ego, care joacă rolul de zar, de hazard. Ştie Dumnezeu 
cum va reacționa ego-ul? E destul de previzibil, ca un mecanism. Totuşi, 
s-ar părea că uneori reuşeşte să fie cu adevărat original, şi pentru asta a 
fost creat. Totuşi, influenţa lui este mărginită, fiindcă există multe alte 
influenţe care se reped asupra omului şi-l vor determina să facă „ce 
trebuie” pentru proiectul Divin. 


Învârteala nesfârşită a ego-ului în roata iluziilor 





Cele mai multe învățături spirituale nu taie de la rădăcină cauza 
suferinţei omeneşti, care este ego-ul. De ce? Pentru că la cei mai mulţi 
oameni, ego-ul nu este maturizat încă. 

Cum se coace ego-ul? Prin iluzii urmate de deziluzii repetate. Doar 
aşa îşi poate înţelege acesta ineficienţa şi inutilitatea, şi că trebuie să se 
dea la o parte din calea evoluţiei. A fost util în perioada copilăriei 
omenirii, dar acum o împiedică. 

La nivel individual, dar şi colectiv, am putea învăţa din experienţele 
noastre că toate problemele ne vin din ego. Neînvăţând asta, ne 
prelungim suferinţa şi doar ne umplem redundant depozitul de 
experienţe terestre. De aceea sunt utili iluminaţii: ei ne amintesc că nu 
suntem ego-ul, cu toate neputinţele şi mizeriile sale. Cine altcineva ar 
îndrăzni să susţină asta cu atâta convingere?! 

Omul este ca un cobai ce aleargă la nesfârşit în roata hamsterului, în 
speranţa că va ajunge undeva, la fericire. Dar este doar o iluzie. Numai 
eliberarea de ego, de senzaţia de „eu şi al meu”, ne poate aduce adevărata 
mântuire individuală. 





Fig.2 Roata iluziilor, în care ego-ul aleargă neîncetat după fericire şi niciodată 
n-o găseşte 

Esther Hicks, în cartea “Manifestă-ţi dorinţele”, una din cărţile despre 
Legea atracției: «Nu există un alt motiv pentru care cineva menţine o dorinţă 
decât acela că este convins că se va simţi mai bine dacă dorinţa i se va împlini. 
Fie că e vorba de un obiect material, o stare fizică, o relaţie, o condiţie sau o 
circumstanţă — la baza oricărei dorinţe stă speranţa că te vei simţi bine.» 


Despre manifestarea (materializarea) dorințelor 


«Rareori manifeşti ceva în mod conştient. De obicei, Sufletul este cel ce 
atrage lucrurile în viaţa ta. Mintea conştientă are foarte puţine manifestări. 

Ca orice altceva, manifestarea conştientă cu ajutorul Legii atracției nu e 
nici corectă, nici greşită. Este o posibilitate gigantică a universului ce ne permite 
să ne experimentăm în aparenta noastră “putere”. Este un instrument în cadrul 
iluziei, care ne permite să schimbăm însăşi iluzia. 

Dar toate manifestările emanate de mintea egotică au un singur scop: Ne 
dorim şi muncim pentru lucruri care sperăm că ne vor face mai fericiţi. Le tot 
manifestăm până când recunoaştem că nicio manifestare nu ne va face cu 
adevărat fericiţi. 

Cu cât te apropii mai mult de Descoperirea fericirii, cu atât mai puţin vei 
dori să manifeşti ceva, pentru că îţi dai seama că ai nevoie de tot mai puţine 
lucruri pentru a fi fericit. Recunoşti că ai avut totul dintotdeauna. Principiul de 
bază al oricărui lucru pentru care încă mai nutreşti o dorinţă devine acum: “Te 
vreau, dar nu am nevoie de tine”. 

Ni s-a dat abilitatea de a manifesta lucruri pentru ca, în final, după mii de 
vieţi, să creăm singura manifestare importantă: Descoperirea fericirii. Poţi 
folosi ego-ul pentru a dizolva ego-ul! Fie o faci conştient, fie Sufletul o va face, 
la un moment dat.» 

Sursa: Matthias P5hm, în "The Happiness Breakthrough" % 


(n.trad. R.P. — mai corect s-ar spune că dizolvi ego-ul cu ajutorul 
intelectului. Pe acesta din urmă se bazează toate tehnicile mentale şi 
spirituale. Cine foloseşte intelectul în acest mod? Sinele, Spiritul.) 


«Cu cât simţi mai mult că dispari, cu atât descoperi, de fapt, natura și 


Sinele tău real, care este nelimitat. O minusculă identitate egoică este înlocuită 
cu cel Nemăsurat. Nu este acesta cel mai bun târg?» (Mooji) 


84 https://www.poehm.com/en/eckhart-tolle-criticism / 

Îndreptarea civilizaţiei 





Misticul Marius Ghidel explică motivul pentru care a 
apărut Covid-19 pe planetă 8: Ca să ne scadă. Să ne scadă orgoliile, 
impertinenţa, dorinţele nesfârşite, materialismul. Să ne limiteze, să ne 
înfrâneze, şi astfel, să ne fie salvat sufletul. 

Omenirea o luase de mult timp pe panta maximizării plăcerii, într- 
un aşa-zis „umanism” deşănţat şi fără Dumnezeu. Vedem acum că mulţi 
oameni se supun restricţiilor, care le este o lecţie de folos. Se bucură de 
lucrurile simple şi normale, fiindcă oricând le pot fi luate, după cum s-au 
convins deja. Dar nu toţi acceptă că trebuie să spună „stop” la vechile 
obişnuinţe şi plăceri, nu înţeleg, că au nevoie să se restrângă. 


Profetul sârb Mitar Tarabich spunea acum 100 de ani: 

«Întreaga lume va fi ameninţată de o boală necunoscută şi nimeni nu va fi 
capabil să găsească un tratament; toţi vor spune "ştiu, ştiu, deoarece sunt 
învăţat şi deştept", dar nimeni nu va şti de fapt nimic. Oamenii vor căuta şi vor 
căuta, dar nu vor fi capabili să găsească tratamentul corect, care, cu ajutorul lui 
Dumnezeu, va exista pretutindeni în jurul lor şi în interiorul lor.» 


“Boala necunoscută” ar putea fi tocmai noul coronavirus Covid-19. 
Iar “tratamentul” ar fi Energia divină atotputernică. Acest virus e activat 
de miliarde de spirite inferioare venite din alte spaţii, dornice de a se 
manifesta în planul fizic. Imensa frustrare globală revelează foarte clar că 
NU oamenii deţin controlul. Acest fapt are şi o latură pozitivă, de 
conştientizare în masă a acestui adevăr profund. 

S-ar putea ca acest virus să dispară de la sine, dintr-o dată şi fără 
explicaţie, aşa cum a apărut. Asta va demonstra oamenilor cât de puţine 
cunosc şi că Dumnezeu e la butoane. Dar câţi o vor înţelege?! Cu cât 
suferinţa va fi mai mare pe planetă, printr-o echilibrare energetică, tot 
mai mulţi oameni vor descoperi latura lor sacră. Astfel că, în final, binele 
se va cumpăni cu răul, totul va rămâne neutru şi armonios, aşa cum este 
din veşnicie. 

Marius Ghidel spune că, dacă omenirea nu va deveni mai înţeleaptă, 
probabil că vor veni încercări şi mai grele, ca să ne scadă cu şi mai mare 
forţă, obligatoriu (stat polițienesc, catastrofe, războaie). Asta se va 
întâmpla tot pentru păstrarea echilibrului cosmic. 


35 https://www.facebook.com/ MariusGhidel/posts/555513438736580 

Poate că, zic eu, lovitura de graţie dată civilizaţiei va veni de la A.I. 
(Inteligența Artificială). Ea va demonstra, cel mult peste câteva decenii, 
că mintea omului este slabă, depăşită. Şi atunci care va mai fi rostul 
omului? Doar să ofere un corp biologic pentru hibridarea creierului cu 
microcipuri?! Asta va fi concluzia inevitabilă şi tristă a materialiştilor: 
omul e o maşină biologică, dar inferioară Inteligenţei Artificiale. 

Dar exact atunci, balanţa cosmică se va înclina către spiritualism, 
arătând că omul este mai presus de A.I., fiindcă în el se află un Spirit 
divin, cu puteri demiurgice. Chiar şi acum este valabil acest adevăr, dar 
el nu este căutat şi ascultat decât de puţini oameni. De ce? Pentru că 
omenirea încă se crede invincibilă şi supremă, stăpână pe ea şi pe natură. 

Maântuirea colectivă, saltul de conştiinţă al umanităţii, va veni la 
sorocul stabilit de Divinitate. 


2. 


«Nu te strădui nici să acţionezi, nici să renunţi la acţiune. Efortul te 
înlănţuie. Ce trebuie să se întâmple se va întâmpla. Dacă ţi-e destinat să 
încetezi, nu vei putea acţiona nici dacă vrei. Dacă ţi-e destinat să făptuieşti, nu 
vei putea renunţa, vei fi forţat să te angrenezi. Aşa că lasă totul la dispoziţia 
Puterii Supreme. Nu poţi respinge sau păstra ceva după cum alegi tu.» ("Talks 
with Sri Ramana Maharshi", no. 268) 


Ca un cuţit în mâna chirurgului 





«Dacă, brusc, ai devenit pentru cineva un om rău, înseamnă că i-ai făcut 
mult bine.» (Lev Tolstoi) 


Schema de comportament creştinesc de a te da la o parte, a te 
neglija, a te face preş în faţa altcuiva, schemă pe care insistă 
creştinismul... Ei bine, uneori trebuie să acţionezi invers: impetuos, ferm, 
dar asta nu ca să-ţi rezolvi interesul tău egoist, ci pentru binele 
superior al celui din faţa ta şi al Universului. Ce te faci dacă Universul te- 
a ales tocmai pe tine pentru a corecta o nemernicie?! Dacă te vei fofila, 
vei fi complice cu răul, care se va întări în lume. Mai important, îl vei 
împiedica pe acel „nemernic” să ia o lecţie bună de la viaţă, ca să devină 
mai înțelept. 

Sigur, poţi spune „Să aleagă Universul pe altcineva, eu nu vreau să 
fac rău nici măcar unei muşte!” E o fățărnicie. Oricum vei face ceea ce îţi 
impun circumstanţele. 

Dar gândeşte aşa: Poate că tu eşti singura sau cea mai potrivită 
persoană să aplice greşitului lecţia la momentul cuvenit. Iar aici trebuie 
să intervină înţelepciunea cu care te lauzi. Să acţionezi ferm, dar fără 
patimă sau egoism. Să te simţi detaşat de situaţie, ca un cuţit neutru 
în mâna chirurgului. Indiferent de urmările târzii ale acţiunii tale, vei fi 
mulţumit. 

În teorie e simplu, cu practica e mai dificil... 

Aceasta este lecţia pe care o primeşte eroul Arjuna de la Domnul 
Krishna în scriptura indiană „Bhagavad Gita”. Arjuna era un pacifist, dar 
s-a văzut pus în situaţia să se războiască cu nişte rude, iar în plus de asta, 
armata lui era mai slabă şi, teoretic, nu avea cum câştiga lupta. Comod şi 
logic ar fi fost ca să negocieze întreruperea ostilităţilor. Şi totuşi, Krishna, 
Domnul şi Prietenul său, îl îndeamnă să lupte cu orice preţ. Ciudat, nu?! 
Asta pentru că doar prin Arjuna puteau fi pedepsiţi acei oameni şi să se 
curețe acele locuri de diavolism. Prin urmare, Arjuna luptă detaşat de 
rezultatul final, care, de altfel, va fi dezastruos de ambele părţi. Însă o 
face, pentru că a înţeles necesitatea de a lupta pentru o cauză care nu-i 
aparținea personal, parte dintr-un scenariu suprauman. 

Ce să mai spunem de faptele scandaloase ale lui Isus din Nazaret?! 
Da, e adevărat că El ne îndemna în unele contexte să întoarcem şi celălalt 
obraz. Totuşi, El nu s-a făcut deloc preş în faţa marilor preoți. 
Dimpotrivă, s-a dus printre ei, i-a criticat, le-a arătat găunoşenia ego-ului 
lor spiritual. Şi de aici i s-a tras moartea, bineînţeles. Dar a avut curajul 
şi, desigur, inspiraţia divină de a zgudui un sistem de credinţă putred, 
condamnat de Dumnezeu Tatăl. Nu s-a temut pentru viaţa sa, ci a 
zgândărit orgoliul preoţimii până au răbufnit în accese de ură. Acesta a 
fost un rol important al lui Isus. Cu oamenii simpli vorbea frumos şi era 
îngăduitor. Numai cu fariseii devenea ca un leu. Aceasta i-a fost misiunea 


»» 


„războinică” şi nu s-a eschivat de la ea. 


«Isus a fost un om minunat, dar Isus nu a fost un om bun.» (Sadhguru) 


Viaţa e un joc, nu un război 





«Când noi vedem Voia Divină în toate lucrurile şi înţelegem că fiecare om 
este Divin, că noi toţi suntem uniţi în plan subtil, că la exterior putem fi în 
conflict, putând fi duri sau blânzi, dar în interior simţim doar iubire şi o 

acceptare totală a tot ce se întâmplă — atunci sufletul nostru începe să se 
vindece.» (S.N. Lazarev) 


Lupta face parte din viaţă. Când te-ai născut, n-ai pus condiţia să 
trăieşti numai în huzur. Ai vrut să trăieşti cu tot dinadinsul, indiferent ce- 
ţi va oferi viaţa. Şi acum, ea te-a împins într-o bătălie. Nu o considera 
bătălia ta, ci a Vieţii însăşi. Tu participi şi, totodată, asişti la ea fără 
patimă. Gândeşte-te că şi duşmanul tău are motivații puternice, ca ale 
tale. În tine şi în el se manifestă acelaşi Dumnezeu, în expresii diferite. Şi 
atunci, a cui e lupta?! Pe cine să urăşti?! 

Da, în tacticile militare eşti condiţionat să-ţi urăşti şi dispreţuieşti 
adversarul, ca să-l loveşti fără milă. Dar viaţa nu este militărie, e altceva, 
mult mai înălţător. Poţi „lupta” fără patimă, şi totuşi eficient, lucid. Mai 
bine aşa, decât să fugi din faţa duşmanului. Îţi faci datoria faţă de 
Dumnezeul din tine şi atât. Vei suporta la fel de detaşat şi victoria, şi 
înfrângerea. Oricare din ele îndeplineşte voinţa divină, iar tu eşti doar un 
pion. Ambele te învaţă câte ceva. Victoria nu te va face fericit, iar 
înfrângerea nu te va întrista. Sunt jocul Vieţii, amândouă. 

Poţi fi îndrăzneţ ca un leu sau ascultător ca un miel. Nu ai preferinţe, 
ci doar eşti atent la ce vrea Stăpânul tău, ca un căţel devotat. Trecutul nu 
contează pentru tine, tu eşti mereu proaspăt, adaptat la realitatea de 
acum. Nici interesele tale de viitor nu contează, ci doar dorinţa Spiritului 
din tine. Uitând de trecut şi viitor, rămâi atent în prezent, la picioarele 
Stăpânului divin! 

Desigur, duşmanii tăi sunt Dumnezeu deghizat ca să te dezveţe de 
păcatul egoismului şi al depărtării de Divin. Asta e lecţia ta. Dar şi tu 
poate că eşti Dumnezeu deghizat ca să-i dezveţe pe ei acelaşi lucru! 


Falsul justiţiar al Domnului 





Dar cum să nu confunzi interesele şi reacțiile tale egoiste cu 
„datoria sfântă”? Că ego-ul abia aşteaptă o motivaţie „sacră” de a călca în 
străchini... De pildă, unii se cred aleşii zeiţei Kali care îi pedepseşte pe 
ceilalţi oameni. Dar de obicei, tocmai aceşti „aleşi” sunt cei care păţesc 
tot felul de lucruri urâte. Ce să mai spunem de jihadiştii sinucigaşi care se 
cred oştenii sfinţi ai lui Allah!... 

De asemenea, o atitudine exagerată de renunțare o au unii asceţi 
care, aparent, au dat cu piciorul la tot ce ţine de lume. Dar a rămas acolo 
un inflamat ego spiritual care invocă: „Am renunţat la lume pentru Tine, 

acum, Doamne, Tu trebuie să-mi dai Cerul!”. Este mai degrabă un 
ultimatum, care se va lovi de un refuz hotărât. 


«Întreaga noastră fiinţă este ca un vas ce trebuie să îl spălăm, să îl 
purificăm, pentru a primi hrana divină, nectarul şi ambrozia. Auzim anumite 
persoane plângându-se că îşi întind de mult timp vasul Domnului pentru ca El 
să îl umple cu binecuvântările sale şi sunt uimite că nu primesc nimic, vasul lor 
rămâne gol. Oare ce-şi închipuie ele? Ce poate vărsa Domnul într-un vas care 
nu a fost spălat? 

Domnul, care este foarte înţelept, ştie că, dacă El şi-ar vărsa viaţa, lumina, 
unor fiinţe care nu s-au purificat, ar fi inutil, chiar dăunător: amestecul ce s-ar 
produce va fi indigest, toxic, iar organismul lor psihic nu l-ar suporta. Pentru 
securitatea lor, trebuie mai bine să rămână cu vasul gol atât timp cât nu-i 
spălat.» (Omraam Mikhail Aivanhov) 


Este foarte greu să separi interesele ego-ului de Voia Domnului. E 
foarte tentant să te crezi justiţiarul Domnului, de cele mai multe ori, fals. 
Aşa-zisa „detaşare” poate fi doar pretextul nesimţirii şi cruzimii. 

Dacă tu renunţi la interesul tău, ca atitudine, dar împrejurările 
exterioare te împiedică să pui renunţarea în practică, este un semn bun. 
Ai câştigat pacea interioară, dar la exterior poate că va trebui să continui 
ceea ce ai început. Altfel, dacă te vei ambiţiona să abandonezi lupta 
exterioară, ar însemna că te stăpâneşte ego-ul spiritual sau laşitatea. 

Să-ţi fie mereu clar că tu nu eşti mai bun decât cel pedepsit, prin 
tine, de Dumnezeu. Dacă renunţi mental la egoism, dar exteriorul îţi 
facilitează obţinerea unui bine personal, e semnul că Universul te 
încurajează pe acea direcţie. 

Trebuie să-ţi perfecţionezi receptivitatea spirituală. Renunţă mental 
la beneficiile personale posibile şi apoi vei putea acţiona detaşat 
emoţional. Dacă Voința divină va fi să te opreşti, să te dai la o parte, o vei 
simţi instinctiv imediat, pentru că vei avea mintea clară, limpede, rece, 
fără patimi personale. Atitudinea generală de renunțare la tine pentru 
Divin te va face să fii mereu pe fază, să te retragi când trebuie şi să 
înaintezi tot când trebuie. Neuitând că toţi suntem fraţi şi trebuie să 
înaintăm împreună, să ne învăţăm cu toţii lecţiile grele... 


Karma-yoga este fake? 





În lume, lucrurile sunt amestecate şi nu există reţete universal 
valabile. Conduita înţeleaptă nu se poate învăţa numai din cărţi de 

înțelepciune, ci prin intuiţia spirituală directă. Ne apropiem treptat de 
logica divină doar când reuşim să acceptăm opuşii simultan, în ciuda 
logicii obişnuite. Acesta este un mare secret, dacă ai putea să-l accepţi. 

Karma-yoga prescrie ego-ului cum să se comporte ca un jnani, un 
iluminat. Dar nu te poţi preface că eşti un înţelept, fiindcă te minţi 
singur. Dacă „tu oferi roadele acţiunilor tale lui Dumnezeu”, încă te 
consideri diferit de Dumnezeu, deci n-ai cum acţiona „ca şi când” ai fi El. 
Deci n-ai cum face kriya (acţiunea total detaşată a unui jnani). Operezi 
cu jumătăţi de măsură... 


Notă: Un iluminat nu este mai nesimţit decât un om obişnuit. Dimpotrivă, 
poate fi chiar mai focusat în mod natural asupra acţiunilor sale şi mai eficient. 
Detaşarea este doar de interesele personale. 


Totuşi, ar fi posibil ca, prin evoluţia ta de până acum, să fi ajuns la o 
anumită detaşare de propriul ego în anumite aspecte şi atunci să 
acţionezi spontan integrat în armonia lumii, fără a te simţi altceva decât 
un instrument al Divinului. E foarte bine! 

Religiile şi spiritualitatea te îndeamnă să te comporţi ca un înţelept 
care se vede pe sine în ceilalţi. Oricât ai încerca pe cont propriu, mereu va 
exista o distanţă pusă de ego, inevitabil. NU poţi empatiza cu ceilalţi 
decât într-o anumită măsură, până la o limită — limita ego-ului. 

Poţi să forţezi nota şi să te neglijezi pe tine în favoarea altora — dar 
dintr-un ego spiritual, nu din dragoste dezinteresată. Vrei să fii apreciat 
pentru sacrificiu şi devotament. E bine şi aşa, pentru început. Dar să nu 
te miri dacă vei fi umilit şi lovit, uneori chiar de cei pentru care te 
sacrifici — ca să-ţi fie scăzut ego-ul. 

Poţi iubi oamenii sincer şi dezinteresat. Dar numai spontan şi liber, 
nu împins prin reguli. Religia te duce până la mijlocul drumului către 
Dumnezeu şi te lasă acolo să te descurci singur. 

Poţi face karma-yoga corect doar dacă înţelegi principiul 
nondualităţii: Lucrurile se întâmplă, dar nu există „cineva” care le face. 
Doar ţi se pare că „tu” acţionezi, în acest miraj al creaţiei. Numai 
Dumnezeu acţionează şi ale Lui sunt toate. Dacă îi oferi lui Dumnezeu 
roadele faptelor tale, tu nu Îi faci o favoare Lui, pe care să ţi-o întoarcă. 
Asta e doar socoteala ego-ului. De fapt, prin karma-yoga doar recunoşti 
acest adevăr fundamental: că nimic nu ţi-a aparţinut niciodată, fiindcă 
„tu” nu exişti. 

Până la urmă, religiile, yoga, spiritualitatea ce fac ele? Sunt ca un 
negustor care stă pe marginea râului şi vinde apă la trecători. Bun. Poate 
că ei sunt orbi şi nu văd râul. Dar dacă tu stai chiar în mijlocul 

râului, de ce mai vrei să cumperi apă? Căutând apa cu înfocare, uiţi 
că eşti deja ud până la piele... 


Marius Ghidel %: «Sunt unii care, de 6000 de ani, l-au pus pe Dumnezeu la 
distanţă. În purtarea ta trebuie pus, altfel nu este cu tine. Dar ei Îl ţin la 
distanţă, vorbesc despre El ca omul să nu se responsabilizeze. Şi atunci rămâne 
doar o carcasă goală, dar în viaţa de zi cu zi, omul nu Îl are, nu Îl vede şi nu Îl 
simte, şi nu Îl alege, nu Îl vrea, pentru că nu Îl recunoaşte în atitudinea lui, nu ÎI 
conştientizează şi nu şi-L asumă, nu este responsabil. Şi atunci, omul fără 
Dumnezeu se înfurie, se mânie și urăște ușor. Și vrea să ucidă. Dar dacă Î| 
identifici în mişcările tale de comportament, atunci Îl simţi total şi ai respect 
maxim şi ţi-e frică, de exemplu, să alegi ceva ce nu este EI, pentru că totul se va 
destrăma şi va ieşi prost.» 


13 iunie 2020 


3 https://www.facebook.com/ MariusGhidel/posts/552662535688337?__tn__=K-R 

OPUȘŞI FĂRĂ OPOZIȚIE 


Acceptă că opusele au acelaşi drept să existe! 
Secţiuni şi capitole: 
1. Opusele sunt egale 


2. Predeterminarea coexistă cu libertatea |  Presupusul arbore 
decizional 

3. Comentariu la Mandukya Upanishad | Cele trei stări de 
conştiinţă sau condiţii universale | Absolutul nondual | Turiya — starea 
de iluminare | Vichara comentată | Simţul egotic | Imnul Creaţiunii 
din Rig Veda 


1. Opusele sunt egale 





Orice om are preferinţele sale. Este normal. Dar orice lucru există în 
pereche cu opusul său. Şi este posibil ca, la un moment dat, să fii 
confruntat exact cu ceea ce nu-ţi place. Ce vei face atunci? Vei striga 
mânios împotriva „nedreptăţii” lui Dumnezeu? Îi vei condamna aspru pe 
cei care ţi-au adus „necazul”? Vei critica omenirea întreagă pentru 
"neplăcerea" ta? 

Dacă nu vei accepta situaţia fatală, te vei chinui singur. Unele lucruri 
absurde ne sunt date să le suportăm, aparent fără sens. Nu e nevoie să ne 
opunem la ceea ce nu putem schimba, doar pentru că este invers decât 
preferăm noi. Asta înseamnă opuşi fără opoziţie. Poţi accepta lupta 
dintre contrarii şi fără să suferi psihologic. Acceptă că plăcerea şi 
neplăcerea sunt egale, au acelaşi drept să existe! 


După cum spune gânditorul Matthias Poehm: 

1. Gândurile (chiar şi deciziile sunt gânduri) vin şi pleacă fără posibilitatea 
de a le controla. 

2. Fiinţa umană nu are cum că nu considere gândurile sale drept reale. Noi 
credem în fiecare gând ce ne trece prin minte, cât timp gândul este activ. 

3. Ca să NU mai credem un gând, trebuie să ne treacă alt gând NOU prin 
minte, care să-l înlocuiască sau să-l conteste pe primul. Şi iarăşi credem, de 
data asta, în noul gând. 

Totul este neutru. Orice gând personal despre un eveniment neutru este o 
minciună — fie că este pozitiv, fie negativ. Dacă doreşti eliberarea, trebuie să 
NU mai crezi niciun gând de judecată-acuzaţie-regret, să NU mai pui etichete, 
să NU mai comentezi despre nimic. Lipirea de etichete este problema şi nu că le 

lipim numai în “locurile greşite” (negative). Chiar şi gândurile aparent “pozitive” 
ne duc obligatoriu la aceeaşi suferinţă. (Matthias Poehm %) 


Prin însăşi structura minţii, putem fi uşor înşelaţi. De pildă, 
vizionând un film sau piesă de teatru, ne implicăm în tot ce vedem, 
fiindcă nu ne trece prin cap că e o ficţiune, un joc actoricesc. Dacă am 
face-o la fiecare 10 secunde, ne-am plictisi într-un minut. Sunt unii 
oameni cărora nu le place să se uite la filme — ei intuiesc natura iluzorie a 
minţii. 

Pe moment, orice gând este adevărat. Dar în perspectivă, orice 
concept e o închipuire. Dacă am fi raţionali, nu ne-am încrede în 
afirmaţiile minţii: „Asta e corect! Asta e fals!” Pe termen mai lung, toate 
sunt nişte abureli. 

Nu mă refer la percepțiile simţurilor. Pe acestea le putem socoti 
reale, deocamdată. Faptele, obiectele sunt concrete. Dar interpretarea 
abstractă pe care le-o dă intelectul nu e de încredere. 

Desigur, omul obişnuit va respinge această concluzie. În ce să aibă 
încredere dacă nu în propria judecată? Cum să se orienteze altfel decât 
prin concepte? Are şi el dreptate, sărmanul, până în clipa când se trezeşte 
spiritual şi vede Realitatea pe care se poate baza. Şi înţelege uimit că 
absolut tot ce ştia era fals. Atunci se convinge că mintea e mama tuturor 
minciunilor. 

Ea construieşte mereu poveşti. Oricare dintre noi poate observa cum 
se încrede în poveştile minţii, care se schimbă mereu, fără ruşine, doar 
să ne atragă în mirajul lor. Până să ne vină ideea tardivă că suntem 
minţiţi şi de data asta, vom crede orice idee. Atât de naivi suntem. 
Credinţa tuturor e în minte. Bine ne fac cei care ne păcălesc pe faţă: 
escrocii, politicienii, colportorii, loteriile, iluzioniştii, preoţii ş.a.! Poate 
ne vom sătura să mai înghiţim cacealmale şi, mai ales, gânduri! 

Ce ne mai place să gândim-trăncănim! E marea noastră plăcere 
secretă! Dacă nu ne-ar place, ne-am opri din gândit-trăncănit. Ne ferim 
să o recunoaştem. Oficial, ne temem de „iraţional” şi „necunoscut”. 
Neoficial însă, avem impresia că cugetarea ne dă viaţă. „Gândesc, deci 
exist!” Fără gânduri, ni se pare că suntem nimic, doar „vegetăm”. 

Dar Adevărul este exact pe dos! A fi nimic e începutul Vieţii în Spirit. 
A fi nimic înseamnă A FI Totul. Când eşti Totul, poţi şi gândi la treburile 
concrete, când este nevoie. Dar nu-ţi mai place să cugeţi la baliverne. 


37 https://www.poehm.com/en /eckhart-tolle-criticism/ 

Fiind ferm stabilit în Adevăr, vezi clar că orice gând e o fantezie, care 
murdăreşte Adevărul. Şi preferi Tăcerea... 


«Cel mai bun sfat al meu: stai gol. Lasă deoparte toate aceste lucruri ale 
minţii personale. Nu ţi-au fost de folos. Rămâi numai conștiință impersonală. 
Aceasta este cea mai înaltă cale și alegere. Acceptă și urmează acest sfat cu 
toată inima ta. Îl vei găsi îndeajuns să îţi câștige libertatea.» (Mooji, Din "Focul 
Alb") 


Gândurile vin de la Sine. Ego-ul le absoarbe şi pune stăpânire pe ele: 
Sunt gândurile mele! Prin urmare, ale cui sunt gândurile? Ale Sinelui sau 
ale ego-ului? Ale amândurora. 

Teoretic, „oricine îşi poate cunoaşte Sinele”, fiindcă este Sinele. 
Practic însă, „nu oricine îşi cunoaşte Sinele”. Care e adevărul? Amândouă 
variantele sunt reale. 

Cu cât de apropii de Adevăr, ideile opuse se vor alterna într-un ritm 
tot mai rapid. Asta, ca să recunoşti că nicio idee nu are valoare absolută. 
Să recunoşti ridicolul vanităţii minţii, care se crede centrul universului. 
Apoi te vei stabiliza — între ideile opuse, în pauza dintre gânduri. 

Cât timp ai o “ipoteză în minte”, ea devine credinţa ta. Credinţe 
există nu doar în religie, ci şi în ştiinţă, şi în viaţa de zi cu zi. Numai când 
iei serios în calcul şi ideea că nu este acela adevărul, înţelegi că, poate, te- 
ai înşelat în prima situaţie. Altfel, ai putea păstra aceeaşi credinţă 
întreaga viaţă. 

Mintea este manipulată de Spirit, în scopuri pe care numai EI le ştie. 
Este un lucru greu de acceptat şi înțeles... Mă întreb dacă este bine că vi l- 
am dezvăluit aici. 

De exemplu, metodele de control al minţii. Toate pretind că au găsit 
calea miraculoasă. De fapt, niciuna nu recunoaşte că Spiritul poate opri 
mintea când vrea EI, fără nicio tehnică. Nici nu au acest interes, fiindcă 
se adresează ego-ului. Ego-ul vrea să controleze el totul. De aceea i se dau 
aceste iluzii, pentru ca să se joace de-a “controlorul”. Aceasta este marea 
iluzie în care trăiesc ego-urile noastre. Luăm mereu drept cauze altele 
decât Marea şi Singura Cauză, Suprema Conştiinţă. 

Deşi fizica cuantică este o ramură ştiinţifică raţională, şi ea jonglează 
cu iraţionalul, obişnuindu-ne cu ideea că credinţele noastre aranjează 
realitatea conform lor. Concret, nu doar simbolic. 

Savanţii au realizat mii de experimente cu lumina şi au descoperit că 
ea este o undă electromagnetică. Concluziile sunt irefutabile. Tot savanții 
au realizat alte experimente cu lumina şi au descoperit că ea este formată 

din particule numite fotoni. Şi aici concluziile sunt absolut clare. Logica 
binară este dată peste cap. Este lumina undă sau particulă? Fizicienii 
cuantici au trebuit să admită că şi una, şi alta. În primul caz, credința că 
lumina este undă a dus la construirea unor dispozitive de măsurare a 
vibraţiilor. În al doilea caz, credinţa în structura discretă a luminii a dus 
la construirea de dispozitive ce măsoară fotonii. Credinţa construieşte 
realitatea! 

Teoria cuantică a făcut o revoluţie în gândirea nu numai ştiinţifică, ci 
şi spirituală. Incertitudinea, ambiguitatea devine norma, deşi este 
complet contraintuitivă. Ea poate duce uneori la nondualitate, prin 
punerea sistematică la îndoială a realităţii gândurilor şi a credinţei în 
minte. 

Care e diferența dintre îndoială (ambiguitate, incertitudine) şi 
nondualitate? 

În primul caz, nu te poţi împiedica să crezi că unul dintre gânduri 
este real, iar celălalt nu, dar nu ştii care. În al doilea caz, vezi foarte clar 
că niciun gând nu este real. Ambivalenţa te poate aduce doar până în 
pragul nondualităţii. 


«Niciun învăţător, inclusiv cel de faţă, nu spune vreodată adevărul. Toţi 
minţim la cel mai înalt nivel la care suntem în stare.» (Fred Davis) 


Citate din Marius Ghidel 


"Eşti în divin numai dacă vezi opusele egale şi niciun rău sau 
vinovat în lume" 

Nu există bine şi rău. Egoul împarte, alege şi preferă, şi absolutizează o 
parte, dar Legea naturii spune că ORICE LUCRU ARE DOUĂ SEMNIFICAŢII 
OPUSE, AMBELE ADEVĂRATE ÎN ACELAŞI TIMP. 

Adevărat este numai ceea ce permite curgerea şi curgerea este permisă 
numai de acceptarea egală a opuselor, ca fiind ambele adevărate. 

Atunci eşti în Adevăr şi nu greşeşti niciodată. Când nu ţii cu nicio parte şi, 
pentru tine, opusele sunt egale. Plus şi minus creează mişcarea, viaţa. Împărţim 
în bine şi rău cu egoul, dar Fiinţa divină din noi nu împarte, nu are preferinţe, 
ea acceptă totul aşa cum este ca venind direct din mâna lui Dumnezeu. Ea doar 
dă voie lucrurilor să fie, nu vrea nimic pentru “eu” şi nu are aşteptări. Când 
alegem o parte şi o absolutizăm, alegem cu egoul şi nu este adevărat ce 

spunem, pentru că, în Realitate, ambele opuse există concomitent, în acelaşi 
timp. (Marius Ghidel - Facebook 8%) 


Dar ca să ajungem aici, trebuie să vedem ca un mare bine ce spune egoul 
că este rău, şi ambele căi de purificare (şi cea egotică şi cea fără ego) ca egale. 
Ambele duc în lubire. De aceea, nu există rău în lume, ci tot ce zice egoul că 
este rău sunt doar metode divine de scădere a orgoliului și desprindere de 
patimi. Deci totul este bun așa cum este și ne trebuie. 

Calea egotică este cu suferinţă, fiindcă nu vrem să lubim şi să dăruim, că le 
considerăm o pierdere, iar cea prin dăruire şi restrângere aduce o suferinţă a 
naturii umane prin auto-limitare. 

Deci înţelegerea că ambele sunt egale ne face să fim extrem de îngăduitori 
și înțelegători cu totul, şi să nu mai absolutizăm nimic. Cum ai absolutizat un 
bine, cum ţi-ai făcut un eu și ai căzut din rai și te vezi diferit, special. 

Adică mereu să nu considerăm nicio parte ca absolut bună. 

OPUSELE SĂ FIE EGALE. 

ASTA DĂ ELIBERAREA DIN DUALITATE ŞI ACESTA ESTE RAIUL, CÂND NU 
MAI VEDEM NIMIC DIFERIT, NICIUN RĂU ŞI NICIUN VINOVAT. 

Aceasta este bucuria maximă şi cea mai mare fericire. Când nu mai vezi 
niciun rău în lume şi niciun vinovat! 

Starea sufletească este de o mare eliberare și dulceaţă, de nu îţi vine să 
crezi. Simţi că totul este Miraculos şi Îl vezi pe Dumnezeu în toate, şi nu te mai 
deranjează nimic, și ești extrem de îngăduitor și înţelegător, şi fiind tu aşa, 
nimic nu te mai atacă, nimic nu te mai supără. 

Și atunci totul este foarte potrivit şi armonios în lume, pentru că Domnul 
este cu tine. (Marius Ghidel - Facebook %) 


Când raportezi totul la eu, atunci pui o distanţă ca să poţi să loveşti. Tu 
devii cel mai important, ales, tu zici că deţii adevărul, dar celălalt ajunge 
adversar. Și nu mai poţi să-l lubești. Te ridici pe tine și îl cobori pe el. Și ai căzut 
imediat. 

Totul e aşa ca să nu înţelegem că suntem o fiinţă divină de lubire comună 
peste tot. Cum îmi spunea îngerul la intrarea în viaţă: "Uită-te la ei! Toată 
această lume merge într-o direcţie complet opusă scopului pentru care a fost 
trimisă pe pământ!" 

Deci egoul, răutatea şi diabolismul pornesc de la absolutizarea unei părţi. 
Interesul personal pus pe primul plan este egoul. 

Când îl fixezi şi zici că ăsta este adevărul, atunci nu mai poţi să iubeşti, şi ai 
căzut. Te crezi special, deosebit, ales şi, gata, s-a terminat cu tine. Nu mai poţi 


33 https://www.facebook.com/MariusGhidel/posts/548550042766253?__tn__=K-R 


39 https://www.facebook.com/MariusGhidel/photos/a.160944121526849/573530733601517/?type=3&theater 

accepta alte perspective şi te-ai închis faţă de divin şi nu îţi mai vine energie 
subtilă şi devii din ce în ce mai rău, neomenos. Când, normal, era să înţelegi că, 
numai alăturând toate perspectivele, poţi să te apropii asimptotic de Adevăr. Şi 
numai aşa: fiind deschis la varietatea de idei, exact ca soarele care doar 
îmbrăţişează şi lubeşte totul în mod egal. 

Oamenii apără o parte, dar aşa cad din rai şi nu mai pot iubi pe cel care are 
o altă părere. Şi luptă cu el să-l elimine. Dar lupta este cădere din rai. Atacul lor 
este dorinţa de a ucide. 

Că aşa se face. Se întăresc părţile, se absolutizează ceva, şi se pun să se 
bată între ele. Câştigă cel care este deasupra jocului. Pentru că oamenii rămân 
prinşi în absolutizarea lor. Aceasta este intrarea în cutie. Şi apoi ei nu fac decât 
se te ţină în cutie, adică să nu ieşi din absolutizarea lor. Au toată grija să nu ai 
alte perspective. 

De fapt, noi ne dezidentificăm de ego prin acceptarea tuturor aspectelor. 
Aşa cum sunt razele de la soare: nu poţi lua doar o rază, numai toate împreună 
dau lumina soarelui. Pierzi egoul pe loc prin Acceptare, dăruire, cedare, 
supunere, ascultare, jertfă de sine şi renunțare la interesul propriu. Acesta este 
Dumnezeu - ACCEPTAREA TA. 

Dumnezeu vine la tine imediat când renunţi la interesul tău, dar cine vrea 
asta?! De aceea omul nu Îl cunoaște pe Domnul: pentru că NU RENUNŢĂ LA 
EGOISM. 

Dar chiar dacă nu ai ego, în anumite momente tot eşti atacat; şi în viaţa 
noastră la fel este, avem orgoliu în programele primite de la alţii, şi pe acelea le 
atacă ei. Noi zicem că suntem buni şi "ce a avut cu mine?', dar avem programe 
de la alţii pe care trebuie să le stingem, şi vom fi atacați în continuare. Nu 
suntem perfecţi niciodată. Dar asta nu se poate întâmpla dacă suntem numai- 
numai lubire. 

Dumnezeu este foarte delicat, fin; puterea cea mai mare a universului este 
fină, moale, vulnerabilă, blândă ca APA. Egoul este brutal şi Îl dă afară pe 
Dumnezeu. 

Caracteristica egoului este că nimic nu îi convine, nimic nu este în regulă, 
nimic nu este suficient, nimic nu îi place la ceilalţi. Pe el nu se vede. Şi totul vine 
din absolutizarea unei părţi, a oricărei părţi. Prin absolutizare, omul devine 
neomenos, hain, viclean, rău şi reacţionează pe loc. Dar cel care reacţionează 
are orgoliu. Şi această reacţie este dorinţă de A UCIDE. (Marius Ghidel) 

2. Predeterminarea coexistă cu libertatea 





Cineva din public a luat cuvântul la un satsang cu maestrul 
Mooji 9%. “Există predeterminare? Maestrul Ramana Maharishi a spus 
că totul este predeterminat. Însă maestrul Sadhguru a spus că nimic nu 
este predeterminat. Ce opinie ai tu, maestre Mooji?” “Când eşti liber, spui 
orice vrei!”, a răspuns maestrul Mooji, într-un hohot de râs general. 

Dacă priveşti din nonspaţiu şi nontimp, poţi descrie lucrurile în mod 
diferit, în funcţie de cine ascultă. Oricum, conceptele nu au valoare 
absolută. Adevărul Suprem este mai presus de minte. Totuşi, maeştrii 
amintiţi nu au minţit. Aşa au simţit să răspundă la momentul respectiv, 
în faţa audienței respective. Depinde ce reacţii trebuiau să fie obţinute în 
mintea ascultătorilor. Dar când răspunsurile devin publice prin mass- 
media, este cert că ele nu mai au aceeaşi valoare. Devin dogme, nu mai 
sunt vii. 

Personal, la întrebarea din satsang poate că aş răspunde aşa: În 
eternitate, evenimentele nu se desfăşoară succesiv, pentru că nu există 
timp. Deci, “când” se decide o acţiune, în acelaşi “moment atemporal” 
există şi o predestinare. Depinde pe care din cele două eşti înclinat s-o 
observi. (Este ca în fizica cuantică: observatorul influențează obiectul 
observat.) Predestinarea coexistă cu decizia. (Lumina este undă şi 
particulă, simultan.) 

Însă ce se poate spune cu certitudine, din perspectivă nondualistă, 
este că nu ego-ul decide. Cu alte cuvinte, decizia anterioară 
(predestinarea) şi decizia spontană (alegerea liberă) vin din aceeaşi Sursă 
sau Voinţă. Ce te mai interesează atunci dacă este anterioară sau 
spontană? Oricum, “tu”, care te crezi responsabil, nu faci parte din acest 
joc. Şi, de aceea, primul răspuns este că totul este predeterminat, 
adică nu poate fi influenţat de om. 

Totodată, nimic nu este predeterminat, fiindcă Divinitatea 
decide totul în timp real. Nimic nu-I poate limita libertatea. Intră în joc 
un mecanism nu doar superinteligent, ci mai presus de inteligenţă şi care 
nu e deloc un “mecanism”. Inteligența este un mecanism limitat atribuit 
creaturii. Însă, fiind atât de complex, universul nu se poate conduce de 
către o inteligenţă separată dintr-un birou, ci prin ceva mult mai 
profund, aflat pretutindeni, în fiecare particulă de viaţă. 

Divinitatea este tot ce există (creaţia) şi încă ceva, care nu există 
(Absolutul). Ea decide la nivel universal, nu numai pentru un individ, ci 


% https://www.youtube.com /watch?v= UBos5NIRiaJs 

pentru TOT ce există simultan. Iar deciziile trebuie luate continuu, în 
fiecare clipă temporală, căci altfel totul ar rămâne suspendat. Deliberarea 
este atât de rapidă, încât este simultană cu acţiunea. O asemenea 
rapiditate este posibilă numai în nontimp (sau nonexistenţă sau 
nondualitate sau Absolut). 

Totul este legat de totul, nu se poate lua o decizie separată doar 
pentru o parte, ci pentru tot universul. Deci a lua o decizie locală 
echivalează cu a influenţa, adică a predetermina tot restul. Iar a lua o 
decizie universală echivalează cu a predestina fiecare parte. Fatalitatea 
coexistă cu alegerea liberă. 

Dar, repet, omul doar are impresia că el alege, când, de fapt, se 
decide la alt nivel. Această impresie de liber-arbitru nu poate fi pierdută, 
ea este inerentă în ego, ca şi senzaţia falsă de responsabilitate şi 
autocentrare separatistă. Doar iluminarea spirituală o poate revela în 
toată goliciunea ei. 

Eu aici doar am descris conceptul — care oricum nu te va convinge. 
Mai clar de atâta nu ştiu cum s-ar putea explica. Este paradoxal, un 
adevăr incomod pentru minte. Mai bine renunţă la minte când abordezi 
metafizica! 


«Noi păşim pe urmele viitorului» (Akiane) 


Presupusul arbore decizional 


Dacă admitem că există timp şi că există libertate de alegere, atunci 
putem înjgheba un model al arborelui decizional, cam aşa: 

- Există variante neesenţiale, a căror alegere nu modifică scenariul 
de viaţă. De pildă, să treci pragul cu piciorul drept sau cu piciorul stâng. 

- Apar din când în când noduri temporale critice, când decizia pe 
care o iei va avea consecinţe importante asupra viitorului. De pildă, să 
alegi dacă pleci la lucru în străinătate sau rămâi în ţară. 

- Uneori, presiunea destinului principal este atât de mare, încât în 
alt nod temporal critic, vei face alegerea revenirii la cursul prestabilit. 
Această presiune este creată de propriul spirit, care te va îndemna să iei 
alegerea dorită de el. Folosind exemplul anterior, dacă ai plecat deja în 
străinătate, ai putea alege să te întorci în ţară. 

Arborele decizional când există liber-arbitru 


FIg.1 Arborele decizional 


Am putea desprinde concluzia generală că în viaţă luăm trei tipuri de 
decizii: 1) Decizii neimportante. 2) Decizii libere ale ego-ului. 3) Decizii 
manipulate de forţe necunoscute. 

Acest model are mai multe inconveniente. 

Primul inconvenient este că pare să explice orice, dar mintea 
înțelege anapoda. De exemplu, în nodul critic portocaliu din figură, oare 
putem spune că varianta de viitor 2 este cea liber aleasă de ego, iar 
revenirea la destinul iniţial este varianta impusă, deci prima ar fi 
preferabilă, fiindcă e liberă?! În acest caz, construim artificial o baricadă 
faţă de spirit, ascunzându-ne ego-ul în spatele ei. Şi nu vom înţelege 
nimic din viaţă. 

Sau în nodul critic roşu din figură, oare ego-ul este înclinat să aleagă 
mai probabil varianta principală?! În acest caz, el nu alege chiar liber, ci 
condiționat de trecut. Dar dacă optează pentru cealaltă, are ego-ul vreo 
libertate sau, de fapt, este o altă influenţă exterioară care intră în acţiune 
pe neaşteptate?! Ori este un joc al hazardului fără sens?! 

Al doilea inconvenient este că modelul trebuie corelat la toate 
fiinţele umane simultan şi pe durate de timp enorme. Dacă ar fi simulat 
pe un computer, modelul ar necesita o putere de calcul fantastic de mare. 
Dacă extindem modelul la nivelul Universului, rezultatul întrece puterea 
imaginaţiei noastre. Desigur, am putea oferi soluţia că “Dumnezeu este 
mare cât universul, iar fiecare fiinţă face parte din calculatorul cosmic, 
fiind conectată cu mii de alte fiinţe — de aici rezultă puterea de calcul 
infinită”. Totuşi, spunând asta, am recunoaşte că ego-ul nu are vreo 
libertate individuală, fiind o componentă măruntă din giganticul Sistem 
Inteligent. 

Al treilea inconvenient este de natură filosofică. La fiecare 
ramificaţie apar alte şi alte variante, care face ca viitorul să apară, la un 

moment dat, precum un arbore cu ramuri şi rămurele. Dar apare aici o 
problemă metafizică. Se poate spune că Dumnezeu cunoaşte dinainte tot 
acest arbore decizional stufos, dar atât. El n-ar putea şti dinainte ce 
traseu concret va urma viaţa noastră prin acest labirint de viitoruri 
paralele. Deci, practic, Dumnezeu n-ar fi atotcunoscător. Profeţiile sau 
presimţirile ce se verifică în timp n-ar fi decât nişte “coincidenţe sau 
întâmplări”. Ba, mai mult, ego-ul fiind jucătorul principal, Dumnezeu nu 
ar fi atotputernic. Ce nevoie mai avem atunci să-L pomenim?! 

Ţinând cont de toate aceste inconveniente, ajungem la concluzia că, 
poate, ipotezele iniţiale sunt greşite, deci poate că nu există timp şi 
liber-arbitru. Hm, ce zici?!.. 


«Există doar Sinele, de neschimbat, de nemișcat, necreat, nepieritor, 
dincolo de timp. Este mereu perfect și complet. Nu are părţi componente. Nici 
nu contemplează, nu reflectează, nu aspiră, nu se reînnoiește, nici nu se 
susţine. Nu se odihnește. Nu este o stare, nici nu se află între stări. Nu este 
intervalul dintre gânduri. Nu este spaţiul dintre lucruri. Nu se ascunde, nici nu 
poate fi ascuns. Nu poate fi văzut. Nu poate fi atins. Nu există nimic care să 
poate ajunge la el sau deveni acesta. Cunoscându-se pe Sine, totuși fără să 
cunoască. Realizându-se pe Sine, totuși fără minte. Dincolo de păcat și dincolo 
de cinste. Existând dincolo de fiinţă și de neființă. De neexprimat, de nebiruit, 
de neînțeles. Cine altul, dacă nu el însuși, poate înţelege asta?» (Mooji) 


3. Comentariu la Mandukya Upanishad 





Upanishadele sunt texte antice indiene pline de înţelepciune. Toate 
au în comun o metodologie specifică de a sugera nondualitatea. În prima 
parte a textului, ele prezintă o anumită învățătură, care înlătură 
ignoranţa cititorului. Dar înţelesul final va anula toată acea informaţie 
abia dobândită. Scopul Upanishadelor este să ne apropie intelectual de 
Sine sau Spirit sau Atman, care este dincolo de concepte şi nu poate fi 
descoperit nici măcar prin acea învăţătură minunată şi nobilă, ci trăit 
direct şi nemijlocit. Aceste texte antice încearcă să fie fidele conceptului 
de nondualitate („neti, neti” — nici aceasta, nici aceea), negându-se 
singure după ce ne aduc în punctul unde învăţătura lor nu mai devine 
necesară. lată cât de rafinaţi au fost autorii lor! 

Există 108 Upanishade, iar cea mai scurtă dintre ele (12 versuri) este 
şi una dintre cele mai profunde. În Mandukya Upanishad găsim 
menţionate cele patru stări de conştiinţă: veghea, visul, somnul profund 
şi turiya (o stare specială). Voi comenta foarte pe scurt ce înseamnă cele 

patru stări, pentru că se referă la altceva decât par la prima vedere. 
Această interpretare este foarte rară, mai ales cea referitoare la a treia şi a 
patra stare. Ea mi-a fost sugerată de un videoclip cu vedanticul Ira 
Schepetin. *: 


Întrebare: Dacă mintea este egoul, citirea multor cărţi nu întărește egoul? 
Nu trebuie să ne golim mintea? Totodată, nu trebuie să fim bine informaţi? 

Răspuns: Citim până ne dăm seama că nu mai e nimic de spus sau că totul 
s-a spus deja. Atunci ne oprim. Atunci am găsit ce căutam, căci, de fapt, nimic 
nu este în afară, ci totul e în noi şi era deja în noi de la început. Când atingem 
această înţelegere, apare o stare de relaxare şi de îngăduinţă, de fericire 
continuă, când îţi dai seama că nu este nimic de făcut, nimic de atins sau de 
avut mai mult, că totul doar este şi curge fără preferinţe. Totul e frumos în 
lume aşa cum este... (Marius Ghidel) 


Cele trei stări de conștiință sau condiţii universale 


Cele patru stări de conştiinţă umană sunt următoarele. (Am folosit 
notația tradiţională, deşi nu o consider obligatorie.) 

A — este starea de veghe. 

U — este starea de vis. 

M -— este starea de somn profund. 

AUM - toate cele trei stări, împreună, formează a patra stare, sau 
Turiya. O voi explica separat. 

Ele mai sunt interpretate de clasici şi ca patru stadii tot mai 
subtile de conştiinţă (fizică, astrală, cauzală şi supremă). De aceea le-am 
figurat cu linii tot mai subţiri. 


Notă: Despre silaba sacra AUM am scris un articol special, intitulat 
„Sunetul Creaţiei, sunetul distrugerii”, unde AUM are alt sens, mai concret 
decât în Mandukya Upanishad. 


9 https://www.youtube.com /watch?v=Ik83NstRo1k 

conştient de  conştientde conştient de 


ceva real ceva ireal nimic 


DUALITATE NONDUALITATE 


Cele patru stări de conştiinţă 


Fig.2 Cele patru stări de conştiinţă, conform Vedanta 


În esenţă, acesta este un model al celor patru Condiţii universale, 
dintre care stările de conştiinţă sunt doar nişte exemplificări pe înţelesul 
omului. 

Astfel, starea de trezie este cea în care suntem conştienţi de ceva 
real. În vis suntem conştienţi de ceva ireal (din punctul de vedere al 
stării A, din care judecăm acum). În somnul fără vise nu suntem 
conştienţi de nimic, totul e vid. 

Dacă vom judeca din punctul de vedere al stării de vis, când visăm, 
numai ea este reală (A), iar starea de veghe şi cea fără vise nu există (M). 
Din punctul de vedere al somnului fără vise, el este singurul real pe 
moment (A), iar stările de veghe şi de vis nu există (M). Deci, ca principiu 
filosofic, cele trei stări sunt independente şi se neagă reciproc. 

Acest model acoperă tot spectrul de stări psihologice, care pot fi 
plasate într-una din cele trei categorii. 

A — veghea. 

U — visul, halucinaţiile, somnambulismul, stările hipnotice, 
savikalpa samadhi. 

M — somnul profund, leşinul, coma, nirvikalpa samadhi. 


Absolutul nondual 


Cele trei stări ale modelului semnifică nişte Condiţii universale. 
Astfel: 

Din perspectiva omului obişnuit, el trăieşte într-o lume reală (A), iar 
cei care vorbesc despre spirite vorbesc bazaconii (U). Privind lucrurile 
din lumea spiritelor, ea este reală (A), iar lumea fizică este ireală, ca un 
vis interesant (U). Din acest motiv, spiritele imature se amuză pe seama 
oamenilor, nu îi văd ca pe nişte fiinţe reale, ci doar ca pe un prilej de 
distracţie. 

Atât din lumea fizică, cât şi cea a spiritelor, fiinţele superioare pot 
distinge o stare specială de aşa-zis “vid”, unde nu se întâmplă nimic (M). 
Ea poate fi atinsă în extazul yoghin numit nirvikalpa samadhi şi prin 
Graţie divină. Deşi este descrisă ca Vacuitate, totuşi, ea poate fi percepută 
şi ca o totală Plinătate. Limbajul este incapabil să o descrie cât de cât 
corect. De aceea, apelează uneori la perechi de cuvinte opuse, pentru a ne 
sugera că acolo este “ceva”, dar nu ceva ce ne putem imagina. Această 
stare este Absolutul Creator sau nondualitatea. 

Prin contrast, primele două stări sau condiţii fac parte din Creaţia 
dualistă. În Creaţie, când apare un lucru, automat va apare şi opusul său. 
Aceasta este legea dualității. De aceea, modelul prezintă două condiţii 
separate care se anihilează reciproc din punct de vedere logic: realul şi 
irealul. Deoarece există întotdeauna o polarizare, Creaţia va fi mereu în 
mişcare, dinamică. Prin contrast, Absolutul Creator este neclintit şi tăcut, 
numai potenţial. 

Cuvântul nondualitate este înşelător, el doar indicând că este diferit 
de dualitatea Creaţiei, adică cu totul altceva. De fapt, ar fi greşit să 
spunem că aici există “unul fără secund” (cum apare prin textele 
sapienţiale). Ar fi ca şi cum, prin absurd, ar putea exista numai un pol. 
De fapt, în a treia stare nu există niciuna sau niciunul, nu există nimic 
similar cu ce este în Creaţie. Mai potrivit ar fi cuvântul “nimic” sau “non- 
calitatea”. Englezii îi spun “no-thing”, pe care l-am tradus, tot printr-un 
Joc lingvistic, sub forma “nimenimic”. 

Absolutul are nenumărate calităţi, dar niciuna nu se regăseşte în 
Creaţie. De aceea, îi mai spunem Vid: fiindcă nu avem cuvinte potrivite 
să-l descriem. Şi totuşi, ca prin minune, a apărut o mică “scurgere” de 
calităţi din Absolut, care au ajuns până la noi. Ele se numesc “eternitate” 
şi “infinitate” şi nu ar fi avut ce să caute printre cuvintele omeneşti. 
Oricât de mare ar fi Creaţia, ea nu este nici veşnică şi nici nelimitată. 
Shakti aleargă în urma lui Shiva, încercând să-l fie un ecou fidel, dar 
niciodată nu-l va putea egala în vreun fel. 

Turiya - starea de iluminare 


Aşa cum am descris mai sus, fiecare din cele trei stări are propria sa 
coerenţă logică internă. Aflându-te într-una din stări, ea este singura 
reală, iar celelalte nu contează deloc. 

Ba, mai mult, fiecare lume are propriul spaţiu-timp. Spaţiul-timp 
fizic nu are nimic în comun cu spaţiul-timp ce alcătuieşte lumea 
spiritelor. Iar în Absolut există nonspaţiul-nontimp sau infinitul-etern, ce 
nu poate fi conceput de mintea umană. 

De exemplu, s-au relatat experienţe ce, în aparenţă, au durat luni în 
spaţiul spiritual, dar numai câteva minute în lumea fizică. La fel se 
întâmplă cu durata unor vise. Sau experienţele ciudate de dilatare sau 
accelerare a timpului fizic. Toate rezultă din intersectarea ocazională a 
unor axe temporale diferite. 

Deşi sunt trei condiţii existenţiale absolut diferite şi separate, totuşi, 
apar continuu interferenţe între ele. Le numim: fenomene paranormale, 
enigme inexplicabile, miracole sau minuni, poltergeist, posedări, 
protecţie angelică, viziuni, călătorii astrale, experienţe în apropierea 
morţii, extaz, iluminare etc. 

Cu totul altceva este a patra stare: TURIYA. Fa înglobează toate cele 
trei stări incompatibile deodată, ceea ce este absolut ilogic şi paradoxal! 
În ea sunt cuprinse SIMULTAN Absolutul şi relativul, Creatorul şi 
Creaţia, nondualitatea şi dualitatea, nirvana şi samsara. Omul care atinge 
această stare se află în sahaja samadhi, fiind permanent conştient 
simultan atât de dualitate (în care trăieşte ca om), cât şi de nondualitate 
(în care se odihneşte conştiinţa sa). În limbajul modern i se spune 
iluminare sau trezire sau recunoaşterea Sinelui. Când această stare 
devine permanentă, omul este un “eliberat în viaţă” sau jivan-mukta. 


Adyashanti şi alţii folosesc cuvintele trezire (perceperea pentru moment a 
adevărului) şi iluminare (trezirea definitivă şi permanentă). 


Iluminarea trebuie deosebită de starea de extaz yoghin (nirvikalpa 
samadhi), în care acesta se află cu conştiinţa în Absolut, pierzând 
complet legătura cu planul fizic. La ieşirea din starea temporară de extaz, 
yoghinul redevine omul dinainte şi nu poate face nicio legătură între cele 
două stări de conştiinţă. Iluminarea (sahaja samadhi), în schimb, le 
înglobează pe amândouă. 

În descrierea celor trei stări apare cuvântul “conştient” sau 


“conştiinţă”. Această Conştinţă pură (satchitananda) este singura 
prezentă în toate cele trei stări, este firul roşu care le leagă. 

Desenul o figurează ca fiind ceva mai mult decât cele trei stări, ceea 
ce nu este adevărat. Turiya sau Pura Conştiinţă este ca o monedă cu cele 
două feţe posibile: dualitatea şi nondualitatea, relativul şi absolutul, 
Shakti şi Shiva. Altceva nu mai există. AUM = A + U + M. Aceasta este 
Fiinţa Supremă, starea ultimă în care toate contrariile sunt transcense. 
Creaţia este una cu Creatorul, nu ceva din afara Lui. 

Când vorbim despre “Dumnezeu” în spiritualitate, ne putem referi 
fie la Creatorul Absolut separat de creatură (viziunea dualistă - pentru că 
omul se consideră separat de rest, extrapolează această senzaţie şi la 
Creator); fie ne putem referi la Creator împreună cu prezenţa Sa în 
fiecare creatură (viziunea nondualistă - când omul nu se mai percepe 
separat, înţelege că nici Creatorul nu este separat de Creaţie). 


Vichara comentată 


Tradiţia vedantică foloseşte două instrumente puternice de 
iluminare. Primul este meditaţia yoghină, dhyana. A doua este gândirea 
constantă (aş spune, obsesivă) la marile adevăruri de mai jos. Se numeşte 
vichara, iar articolele mele despre nondualitate fac parte din acest 
antrenament al intelectului, care purifică mintea şi o pregătesc pentru a 
primi mult mai mult. 

lată patru adevăruri (Mahavakyas) contemplate de discipolul 
vedantic: 

1. Universul este ireal; Brahman este real. 

Brahman este aici numele Absolutului. Creaţia este ireală, fiindcă ea 
poate dispare fără ca Brahman să fie deranjat în vreun fel. Invers nu se 
poate, adică Creaţia nu poate exista fără Creator. În tradiţia advaita- 
vedanta se insistă numai asupra Absolutului şi deloc pe energiile Creaţiei. 

2. Există doar un Brahman fără al doilea. 

Se referă la starea de nondualitate. Cum explicam într-un capitol 
anterior, în Absolut nu există nici-unul. Expresia “unu fără secund” poate 
fi înşelătoare. Orice există în Absolut nu există în Creaţie. Orice ne putem 
închipui (chiar şi ideea de “unu”) nu există în Absolut. 

3. Eu sunt Brahman. 

Aceasta este starea de nirvikalpa samadhi, extazul în care se pierde 
conştiinţa planului fizic, când conştiinţa umană devine una cu Conştiinţa 
Absolută. 

4. Totul este Brahman. 

Aici, Brahman semnifică altceva: a patra stare, Turiya. Aflat în 
sahaja samadhi sau starea de iluminare spirituală, omul percepe 

simultan, în stare de veghe, atât Absolutul potenţial, cât şi Creaţia 
dinamică. Prin această ultimă afirmaţie, advaita-vedanta se uneşte cu 
celelalte şcoli  filosofico-spirituale  (shivaism,  shuddha  advaita, 
buddhism), fiindcă nu mai insistă doar asupra Absolutului, ci vede şi 
manifestarea Acestuia în lumea aparentă. 

Vichara, antrenamentul discernământului, are un rol important 
pentru progresul spiritual. Iată argumentul meu. 

Prin meditaţia dhyana sau prin Graţia divină, este posibil ca 
discipolul să îşi liniştească mintea până atinge starea de iluminare. 
Totuşi, ea este trecătoare, iar mintea va reveni destul de curând la 
obiceiurile ei de gândire. Destui oameni au avut parte de un episod de 
trezire spirituală în viaţă, dar puţini au reuşit să îşi permanentizeze 
iluminarea şi să devină nişte eliberaţi în viaţă. Unii maeştri occidentali 
povestesc pe internet faptul că au venit la ei oameni care avuseseră o 
iluminare şi doreau să o recapete sau să ştie cum s-o păstreze, fiindcă 
simțeau că se pierde. Pare destul de tristă această situaţie! 

Care ar fi motivele? 

Unul dintre motive ar fi faptul că omul nu are destul timp să se 
dedice practicii spirituale. Maeştrii s-au dedicat total acestui proces de 
stabilizare timp de câţiva ani după ce s-au trezit spiritual. Dar omul 
modern este tracasat de tot felul de chestiuni cotidiene sau persoane 
apropiate care nu-l lasă să se scufunde în reflecţie pe cât ar trebui. 

Un alt caz este cel în care căutătorul ce primeşte iluminarea şi-a 
satisfăcut curiozitatea, dar este dezamăgit că ea nu îi este de niciun folos 
în viaţa curentă. Treptat, începe să caute nişte satisfacţii mai concrete, 
pentru ego. 

Există şi situaţia când omul lucrează spiritual, dar simte că pierde 
treptat scânteia iluminării, în ciuda bunelor sale intenţii. Sau ea dispare 
la fel de brusc şi neaşteptat precum a venit. 

Contemplaţia vedantică sau echivalentele ei din alte tradiţii intervin 
tocmai pentru a ajuta la stabilizarea iluminării, când aceasta s-a 
petrecut. 

Pe de altă parte, alimentarea continuă a minţii cu idei nobile 
spirituale de cel mai înalt nivel ajută la formarea de noi tipare 
mentale, care devin tot mai puternice, până când devin autonome. Când 
va apare iluminarea, aceste tipare vor lua conducerea vieţii interioare a 
discipolului şi vor forţa păstrarea stării fără de ego. În caz contrar, vor 
rămâne la conducere vechile tipare comune, întorcând omul de pe calea 
progresului spiritual. 

Iluminarea nu înseamnă dobândirea unui nou simţ, ci dimpotrivă, 
pierderea vechiului simţ al ego-ului. În virtutea inerţiei, acest simţ va 
încerca să revină în mijlocul experienţelor de viaţă, când nu eşti atent, şi 
să recapete controlul asupra gândurilor tale. „Vegheaţi mereu!”, ne 
îndemna Isus. 


Simţul egotic 

Iluminaţii mărturisesc faptul incredibil că, deoarece lor le-a dispărut 
simţul separării sau ego-ul, ei nu mai văd niciun ego în semenii lor. E ca 
şi cum ceilalţi oameni erau nişte oglinzi pentru propriul ego. Acum, 
oamenii par doar o recuzită din spectacolul lumii regizat şi jucat de Unica 
Fiinţă care există. Acţiunile lor, care înainte păreau a fi decise de 
personalitatea lor egotică, acum par a fi doar gesturile Supremului. 

Cum este posibil să fi dispărut ego-ul din ceilalți oameni prin 
iluminarea unui singur om?! Dacă s-ar fi petrecut acest lucru, l-am fi 
obsevat şi noi! Oare nu este o farsă a creierului respectivului om 
„iluminat”? 

Iată explicaţia pe care v-o propun. Dacă te-ai fi născut orb, n-ai fi 
ştiut ce înseamnă simţul văzului şi nici că ceilalţi oameni pot vedea. 
Pentru tine, toţi ar fi fost orbi. Dacă ţi-ai pierde vederea la o anumită 
vârstă, ai şti intelectual că ceilalţi oameni văd, având şi tu amintirile 
acestui simţ. Dar nu vei intui cu acest simţ, ci va fi o doar elaborare 
mentală. 

Acelaşi lucru se petrece cu ego-ul: când ţie îţi lipseşte, nu vei mai 
intui că el ar exista în ceilalţi oameni. Dacă tu eşti bun cu adevărat, nu 
poţi intui ce înseamnă să fii rău, nu-i poţi înțelege pe oamenii răi. Poţi 
doar raţiona intelectual asupra acestui aspect. Aceasta ne sugerează că şi 
ego-ul este un simţ precum vederea sau auzul sau mirosul. Doar că 
este un simţ pur intern. Există chiar dovezi ştiinţifice în acest sens. 

Simţul vederii se manifestă prin activarea neuronilor din zona 
occipitală a creierului. Dacă această zonă este distrusă, de pildă printr-un 
accident, apare orbirea funcţională, deşi ochii pot fi perfect în regulă. 
Studiile de neuroştiinţă au pus în evidenţă faptul că simţul ego-ului este 
legat direct de o reţea neuronală numită „implicită”. Concret, e vorba de 
câţiva centri neuronali conectaţi între ei, care se aprind ca nişte beculeţe 
când simţul ego-ului este foarte activ. Prin contrast, a mai fost 
evidenţiată o altă reţea neurologică numită „de lucru”, formată din alţi 
centri nervoşi, responsabilă cu rezolvarea de probleme. Iată deci că ego- 
ul are şi o manifestare neurologică în creier, precum simţul vederii. 

Concluzia este că ego-ul este un simţ, al şaselea sau al n-şpelea 
simţ. El poate dispărea, precum orbirea sau surzirea. Totuşi, efectul nu 
va fi devastator ca în acele handicapuri, ci ar putea fi chiar ţinut ascuns, 
dacă iluminatul nu doreşte să îşi comunice noua condiţie. 


«Dacă înlocuim cuvântul "eu" cu "ego", pe loc observăm că nu suntem noi 
acela. În loc să spunem: "eu vreau" - "egoul vrea şi nu sunt acela". Sau: în loc de 
"tu nu faci ce vreau eu" - "nu faci ce vrea egoul meu". Adică să-l vedem ca pe 
altcineva. Şi atunci el dispare. Există atâta timp cât ne identificăm cu el, când 
zicem "eu", devenim una cu el. Când acuzăm, acuzăm dintr-un ego, pentru că 
ne raportăm la el. Întotdeauna când ne raportăm la eu, nu este adevărat ce ne 
spunem, pentru că nu suntem noi acela. Fiinţa divină din noi nu are eu, este 
nemărginită, este numai lubire. Nu se poate localiza, opri.» (Marius Ghidel) 


Notă: Din acest motiv, unii iluminaţi sau post-iluminaţi vorbesc 
despre propriile fapte şi chiar gânduri la persoana a treia, folosindu-și 
prenumele. Desigur, priviţi din afară, pot părea ridicoli, ca nişte copii 
mici încă fără ego. Şi chiar aşa se autopercep, ca un corp-minte ce le este 
dat în grijă, dar nu sunt ei. Alţi iluminaţi se exprimă mai obişnuit, dar - în 
loc de "eu" sau "mie" sau "pe mine" - pot spune uneori "acesta" arătând 
cu mâna spre propriul corp. 


Imnul Creaţiunii din Rig Veda 


Din Rig Veda, mandala 10, imnul 129 — “Nasadyia sukta”%2 
(Imnul creaţiei), compus acum peste 3200 de ani. 


IMNUL CREAŢIUNII 


Atunci nici Nefiinţă n-a fost şi nici Fiinţă, 
Căci nu era nici spaţiu, nici cer şi nici stihie. 
Avea stăpân şi margini pe-atuncea Universul? 
Avea adânci prăpăstii? Dar mare? Nu se ştie. 
N-a fost nici Nemurire, căci Moartea nu-ncepuse. 
Nu se născuse noaptea, căci nu fusese zi. 
Nici vânt n-a fost să bată acele începuturi; 
Însă Ceva în lume — Unicul — se ivi. 
Era-nvelit în noapte-adâncă Universul: 
— Ocean de întuneric pierdut în noaptea lui. 


%2 https://en.wikipedia.org/wiki/Nasadiya_Sukta 

Dar ca-ntr-o carapace, ascuns în învelişuri, 
Ceva — născu prin forţă din chinul focului. 

Şi iată cum, Întâiul — ivit din începuturi, 
Un sâmbure: lubirea — sămânţa de lumini, 
Pe care înţelepţii în inimi îl găsiră, 
Trecând din Nefiinţă-n a Vieţii rădăcini. 

Ei măsurară lumea în curmeziş cu sfoara. 
— Ce-a fost acolo-n hăuri ? Dar jos ce s-a-ntâmplat? 
Ca purtători de germeni porniră oarbe forţe, 
Care prin sine însuşi de sus s-au scuturat. 

Dar care minte oare fu-n stare să priceapă, 
Creaţiunea însăşi de unde-a început? 
Poate aicea zeii îşi zămisliră neamul, 
Dar cine va să spună din cine s-au născut? 

Doar El, acela care porni Creaţiunea, 
EI, cel care-o priveşte din ceruri, numai El, 
EI, cel care-a făcut-o, sau poate n-a făcut-o. 
E| singur ştie poate. Sau poate că nici El. 

Traducere de Mihai Eminescu 


18 iunie 2020 

ILUMINARE PRIN NEO-ADVAITA 
(Nondualitatea radicală) 


Capitole: 
Introducere | Traduceri din iluminaţi neo-advaita | Citate comentate | 
Despre învăţătura lui Ramesh Balsekar | Subitilităţile trezirii spirituale 
[Iluminaţi români (link-uri)] 


Introducere 





Neo-advaita este învăţătura despre nondualitate (advaita, în 
sanscrită), dar nu în cadrul tradiţiei vedantice, ci simplificată la esenţă. 
Ea subliniază posibilitatea recunoaşterii imediate că nu există niciun "eu" 
sau "ego" (senzația de individ separat de univers), Deşi nu cere nicio 
practică preparatorie sau studiul scripturilor, totuşi, învăţătura trebuie 
ascultată din gura unui mentor iluminat, căci doar unul ca el vorbeşte 
inspirat de fluxul Conştiinţei spirituale. Neo-advaita se încadrează în 
modelul de gândire conform căruia există un miez mistic comun al 
tuturor religiilor, ce poate fi verificat empiric prin experiență personală. 

Stilul neo-advaita a fost inaugurat de H.W.L. Poonja (1910-1997), 
alias Papaji, discipol al lui Ramana Mabharishi. Cel din urmă avusese un 
mod neconvențional de predare a învăţăturii advaita, care, mai apoi, a 
putut fi transpus cu uşurinţă în contextul cultural occidental. La Papaji 
veneau aspiranţi spirituali ce rătăciseră ani şi decenii de la un maestru la 
altul, de la o doctrină la alta, dar tot nu îşi găsiseră împlinirea spirituală. 
Acestora le spunea să se oprească din căutare, odihnindu-şi mintea în 
preajma sa (în satsang). El era de părere că realizarea de Sine nu are 
nicio legătură cu comportamentul în lume şi nici că ar fi posibilă 
transcenderea totală a ego-ului (înţeles ca personalitate). 

Un alt indian care a adoptat acelaşi stil a fost Ramesh Balsekar 
(1917-2009), discipol al lui Nisargadatta Maharaj, care le spunea celor 
ce-i călcau pragul că tot ce pot face este să înţeleagă ce susţine teoria 
nondualităţii şi apoi să şi-o amintească mereu. Realizarea propriu-zisă 
nu poate fi obţinută prin mijloace omeneşti, ci doar oferită de Graţia 
Divină. 

În Marea Britanie, acest stil a izbucnit fulminant odată cu Tony 
Parsons. El căutase mulţi ani iluminarea spirituală prin diverse oferte 
spirituale, dar fără un rezultat remarcabil. Când deja se resemnase, 

iluminarea l-a găsit pe el, în timp ce se plimba prin parc. Învățătura lui se 
rezumă la conferinţe şi câteva scrieri. Totuşi, a fost suficient pentru unii 
ca Jim Newman, Richard Sylvester sau Halina Pytlasinska să se trezească 
la Realitate, tot participând fascinaţi la întâlnirile cu Tony. 

Este important să reținem că, deşi mulţi oameni pot avea 
străfulgerări sau chiar experienţe reale de iluminare trecătoare, ele încă 
nu înseamnă iluminarea completă, care înseamnă ca ego-ul să nu se mai 
manifeste niciodată. Acest din urmă caz mai poartă numele de eliberare 
spirituală. În acelaşi timp, nu există nicio metodă obiectivă de validare a 
nivelului atins de un iluminat, decât intuiţia personală, în ce fel ne 
influenţează mesajul şi prezenţa mentorului respectiv. 


«Ramana Maharishi a spus că un om nu poate vedea cine este şi cine nu 
este un Maestru adevărat, dar totuşi a spus că există două semne după care se 
poate ghida.Dacă se simte sau nu pace în prezenţa lui şi dacă tratează în mod 
egal toate fiinţele din preajma sa.» (David Godman, în interviul "Summa iru" cu 
Papaji) 


Papaji şi Ramesh Balsekar sunt cunoscuţi în România prin 
traducerile cărţilor lor. Ne lipseşte, deocamdată, contactul cu unii neo- 
advaitini contemporani precum Tony, Jim, Richard, Halina şi alţii. Am 
încercat să acopăr acest gol informaţional prin traducerea unor texte din 
site-urile lor. Nu numai Tony s-a iluminat spontan, ci şi alţii precum Lisa 
Cairns, Fred Davis etc. Am realizat şi subtitrări ale unor interviuri sau 
discursuri ale celor menţionaţi mai sus. 

Trebuie ştiut că nu toţi iluminaţii devin cunoscuţi publicului sau se 
ocupă cu mentoratul nondualităţii. Unii nu-şi comunică experienţa nici 
măcar în cercul de prieteni, considerând-o prea exotică pentru a fi 
acceptată de omul obişnuit. 

Neo-advaita se distinge de nondualitatea tradiţională deoarece 
subliniază în mod explicit că iluminarea nu poate fi obţinută de 
persoană, de ego. Prin urmare, orice tehnică sau metodă nu va putea 
realiza nimic, decât dacă intervine Graţia divină. lar Graţia divină 
acţionează oricum independent de eforturile tale. Asta nu înseamnă că 
trebuie să te opreşti din practică doar fiindcă aşa spune neo-advaita. Dar 
sugerează că practicile spirituale (stil de viaţă sănătos, yoga, studiu 
spiritual, meditaţie regulată etc.) nu garantează "realizarea Sinelui”. Ele 
pot aduce mai mult confort fizic şi psihic, ceea ce este minunat. Dar nu au 
nicio legătură cu țelul suprem al iluminării. lată şi o demonstraţie logică: 

Cerând "tehnici de iluminare”, ego-ul, practic, caută o metodă să se 
sinucidă. Atunci când cineva se sinucide fizic, există o dualitate dintre un 
obiect (corpul) şi un subiect (mintea); subiectul acţionează asupra 
obiectului într-un mod criminal. În schimb, deşi ego-ul spiritual declară 
pompos că vrea să se sinucidă, nu există dualitatea necesară, fiindcă ego- 
ul este recunoscut din start a fi doar un obiect. Recunoaşterea vine din 
partea Sinelui, deci numai EI este subiectul ce poate decide dispariţia 
ego-ului. 

Dacă te interesează nondualitatea, înseamnă că admiţi teoretic că tu, 
ca ego, eşti doar un obiect, sau nici măcar atât. Ca să capeţi putere reală 
de decizie, trebuie ca ego-ul să dispară. Dar această idee n-a venit din 
mintea ta. Tu, ca ego, n-aveai de unde şti că ego-ul nu decide nimic. 
Dimpotrivă, toată experienţa ta de viaţă ţi-a dovedit contrariul, şi anume 
că ai liber-arbitru. Numai inspiraţia ce vine de la Spirit te face să îţi 
imaginezi dispariţia ego-ului, deşi nu ştii ce înseamnă. Această influenţă 
subtilă doar te pregăteşte pentru posibila 'Trezire. Nu confunda inspiraţia 
spirituală cu propria voinţă egotică! Ego-ul e folositor în treburile 
obişnuite, dar nu şi în chestiunile spirituale subtile. Deci nu o lua 
nerăbdător înaintea Spiritului, că n-ai cum să modifici ceea ce a fost deja 
stabilit cu multă înţelepciune de Dumnezeu. Tu doar fă bine ce trebuie să 
faci ca om între oameni şi ca aspirant spiritual! 


Traduceri din iluminaţi neo-advaita 





Într-un alt volum am cuprins câteva traduceri din scrierile 
iluminaţilor neo-advaita aflaţi în anturajul lui Tony Parsons (evit să le 
spun discipoli, întrucât nici Tony nu se pretinde maestru, ci doar 
mesager!). Ele sunt preluate din site-urile lor oficiale (Tony Parsons, Jim 
Newman. Richard Sylvester, Halina Pytlasinska, Andreas Muller). 

Ca notă aparte a acestor iluminaţi de la "şcoala" lui Tony Parsons, ei 
spun că universul nu este guvernat de o conştiinţă, prin urmare nu există 
un scop sau semnificaţie a lumii, ci ea apare, pur şi simplu, în mod 
misterios. Interpretarea lor asupra Absolutului exclude o voință precum 
liberul-arbitru omenesc, care este o iluzie, şi o inteligenţă similară cu cea 
umană, care este extrem de limitată, incomparabilă cu, ceea ce am putea 
numi "inteligenţa universală”. Ei resping chiar numele de Conştiinţă, 
fiindcă acest cuvânt este înţeles de oameni ca o relaţie între un subiect 
conştient şi un obiect pe care îl observă. 

Aşa am putea explica afirmaţiile lor drastice, care se opun poziţiei 
spiritualiste că: ar exista o Voinţă Divină inteligentă, care a creat lumea şi 
fiecare creatură cu un scop. Altfel spus, interpretarea spiritualistă este 
făcută pe măsura limitelor minţii omeneşti, dar, din poziţia Absolutului, 
toate acestea par doar nişte poveşti. Iar aceşti iluminaţi rostesc, poate 
prima dată în istorie, nişte adevăruri incomode pentru ego, chiar 
insuportabile, neoferindu-i nimic pe placul său. Exprimarea lor 
desconsideră total mintea, căreia nu i se oferă nici măcar o fărâmitură de 
cunoaştere de la "masa zeilor”, unde n-are ce căuta. Totuşi, acest adevăr 
radical atrage spiritele care rezonează cu acest mesaj nondualist aparte. 
El le garantează că ego-ul nu poate face nimic pentru a obţine 
iluminarea, care înseamnă tocmai eliberarea de ego, nu pentru ego. 

Ne putem întreba dacă aceste afirmaţii, făcute iniţial de Tony 
Parsons, nu cumva au fost preluate automat de mintea "discipolilor" săi, 
printr-un fel de transfer energetic. Totuşi, prin iluminare, intelectul îşi 
pierde puterea fascinatoare. Deci mesajul este autentic, inspirat din 
adâncimile Spiritului, nu este fabricat de nişte "programe mentale”. Am 
putea însă presupune că Spiritele lor fac parte din acelaşi grup, au venit 
la încarnare cu aceleaşi idei spirituale, iar viaţa i-a adus împreună pe 
oamenii în care s-au încarnat aceste spirite înfrăţite. Deci nu Tony şi 
ceilalţi sunt autorii, ci spiritele acestora au stabilit încă dinainte de 
naştere să creeze acest curent spiritual nondualist... 


Citate comentate 





din cartea "Doar rămâi tăcut" de H.W.L. Poonja (maestrul 
spiritual Papaji): 


«Când vrei să fii liber, deja eliberarea există. Problema este că nu ai 
căpătat obişnuinţa să depinzi de ea; nu cunoşti limbajul libertăţii, limbajul 
vacuităţii, limbajul iubirii. Nu înţelegi aceste lucruri, deoarece te-ai vândut altor 
obiecte. 

Aşadar, nu înţelegi ce este eliberarea, dar totuşi o doreşti foarte intens. 
Când se întâmplă acest lucru, libertatea, din compasiune, îşi asumă o formă 
fizică (un maestru - n.n.) şi îţi vorbeşte într-un limbaj pe care mintea îl înţelege. 
(p.195) 

Un învăţător adevărat nu are nicio învăţătură. (p.198) 

(Comentariu: Nu predă teorie, pentru că toate conceptele aparţin 
minţii şi dau rezultate mentale. Iar Adevărul este dincolo de minte. - 
n.n.) 


Dacă în preajma unui maestru (în satsang - n.n.) mintea ta se linişteşte şi 
te simţi fericit, atunci poţi şti că acela este cu siguranţă un învăţător adevărat. 
Însă nu oricine poate simţi această pace şi fericire. Doar oamenii care sunt 
devotați intens eliberării, doar ei pot simţi acest lucru. (p.195) 

Dorinţa foarte puternică pentru eliberare nu poate fi numită o calitate a 
căutătorului. Ea apare spontan din interior. Dorinţa de eliberare răsare din 
Sursă, se bucură de sine însăşi, se joacă în Sursă şi se contopeşte cu Sursa. 
(p.193) 

Când rosteşti cuvântul "eliberare", îndreaptă-te spre Sursa ei şi rămâi 
acolo. Devino una cu ea, pătrunde-te de ea, bucură-te de ea.» (p.198) 


Comentariu: Aceste citate, ca şi alte articole dedicate subiectului 
iluminării, nu au alt rol decât să-ţi aducă o mai mare claritate 
intelectuală, pentru a înţelege despre ce vorbesc iluminaţii, în "limbajul 
vacuităţii”. Te ajută să-ţi lămureşti dorinţa vagă spre iluminare, care nu 
avea încă nume. 

Dacă eşti devotat natural eliberării, nici nu vei mai avea nevoie de un 
maestru în carne şi oase, pentru că adevăratul maestru este cel interior. 
Lasă-te condus de intuiţie, căci tot la ea vei ajunge oricum, cu sau fără 
maestru. 

Tot ceea ce vei face pentru Ea va fi ofranda ta de recunoştinţă, 
nicidecum cauza Iluminării. Ea se întâmplă numai când Divinul îşi 
retrage iluzia separării din corpul-minte, care rămâne fără "eu". Atunci se 
percepe Adevărul care exista dintotdeauna, că "tu eşti Acela şi totul e 
Acela". 


«În satsang le spun tuturor: "Întrebaţi-vă cine sunteţi, căutaţi în voi 
înşivă." lar ei îmi răspund: "Nu putem, nu putem. Am încercat, dar nu am 
reuşit. Imediat ne alegem cu dureri de cap şi o tensiune insuportabilă." Doar 
câteva fiinţe rare pot înţelege. Ceilalţi dau greş, pentru că minţile lor sunt 
angajate în altă parte. Nu ştiu de ce se întâmplă acest lucru. Pur şi simplu, nu 


îmi pot explica de ce unii reuşesc, iar alţii nu.» 


Comentariu: Neo-advaitinii explică aceasta prin prezenţa ego-ului, 
care este o contracție energetică ce reuşeşte să umbrească Adevărul 
spiritual. Asta arată că forța ce menţine ego-ul este egală cu forţa ce 
revelează Sinele. Deci este tot opera Lui. Nu avem de ce să ne plângem că 

nu ne-am iluminat. Lamentările sunt ale vicleanului ego, care a mai găsit 
încă un motiv să fie nemulţumit de viaţă şi astfel să aibă motiv să caute în 
continuare fericirea. Dar fericirea neîntreruptă apare exact când dispare 
ego-ul...! A fi ego sau a fi fericire? aceasta-i întrebarea. 


Despre învăţătura lui Ramesh Balsekar 





Dacă Papaji s-a ocupat mai ales să faciliteze iluminarea unor oaspeţi 
din satsang, Ramesh Balsekar punea accentul pe utilizarea înţelegerii 
obţinute prin perceperea nondualităţii pentru a lumina experienţele 
cotidiene şi propriul psihic. Pentru el, "înţelegerea" nu era ceva pur 
intelectual, ci amintirea sau retrăirea experienţei fundamentale "cine 
sunt eu”, pusă acum să transforme obişnuinţele. 

Dar oare poți să-ţi duci viața având ca far călăuzitor tezele 
nondualității, fără a o fi trăit măcar o dată? Se pare că este posibil, iar 
asta înseamnă că deja ai primit Graţia. Fără această Graţie, ego-ul nu te 
va lăsa să înţelegi absolut nimic şi te va îndepărta rapid de aceste 
învățături... 

Trebuie să înţelegi şi să-ţi reaminteşti mereu că totul este Voia 
Divină, inclusiv iluminarea, pierderea iluminării (revenirea ego-ului), ca 
şi înțelegerea mesajului transmis de iluminaţi. Această înțelegere este 
accesibilă oricui, fiindcă se bazează doar pe câteva concepte simple: 
Lumea este un film proiectat pe ecranul Conştiinţei Divine. Filmul 
(lumea) este doar un joc de lumini colorate şi numai ecranul este solid şi 
real. 

Totuşi, ego-ul va încerca să găsească lipsuri teoriei nondualităţii, 
fiindcă nu se potriveşte în mozaicul gândurilor sale de până acum. După 
iluminare, intelectul observă jocurile psihologice egotice şi le poate 
dejuca cu mai mare uşurinţă. 


Lisa Cairns afirma, cu mult bun-simţ, că un iluminat poate deveni în 
continuare o persoană tot mai bună. Este trist dacă iluminarea aduce o 
rigidizare psihică sau dezinteres pentru aspectul uman. 


Dovedind o foarte bună capacitate de autoanaliză introspectivă chiar 
la o vârstă înaintată, Ramesh Balsekar spunea % că iluminarea i-a 


adus următoarele schimbări psihice benefice, prin simpla înțelegere şi 
reamintire a Adevărului: 


9% https://www.youtube.com /watch?v=mIPBEjTgewo 

- Ştiind că nimic nu îl poate răni - decât dacă este Voia lui Dumnezeu 
sau destinul corpului-minte -, este mai relaxat şi mai deschis, şi-a lăsat 
garda jos. Asta i-a adus şi unele mici neplăceri, dar şi aprecierea celor din 
jur că este mai deschis şi sincer. 

- 1 s-a mărit sensibilitatea către ceilalţi, manifestând mai multă grijă, 
dăruire şi compasiune. 

- Răspunsurile la dileme apar spontan la timpul potrivit. 

- Ştiind că viaţa este o iluzie, acceptă mai uşor orice ce se petrece, 
chiar dacă este neplăcut. 

- Apar, în mod natural, tot mai puţine dorinţe, astfel că foloseşte mai 
puţină energie pentru satisfacerea lor, care devine disponibilă pentru 
scopuri superioare. 

- Apare o spontană desconsiderare a criteriilor convenţionale de 
moralitate, ceea ce face deciziile în privinţa altor oameni mai uşoare. 
Fiecare corp-minte are propria sa natură inerentă, sau "programare", 
prin care acţionează Puterea Divină. Înțelegerea acestui lucru elimină 
preocuparea excesivă pentru convențiile sociale, care, oricum, variază de 
la un loc la altul, de la o cultură la alta, de la o religie la alta. 

- Pot apare momente de tristeţe, din cauza programării corpului- 
minte, dar când, în momentul următor, reeapare înțelegerea, tristețea 
dispare şi nu apucă să se transforme în jale sau depresie. 

- Lipseşte teama de moartea sau pierderea cuiva drag, care este 
înțeles a fi un personaj din filmul vieţii. 

- Observă umorul în situaţii în care, înainte, nu îl observa. 


Subtilităţile trezirii spirituale 





În acord cu învăţătura lui Ramesh Balsekar şi folosind termenii din 
articolele mele despre nondualitate, dispariţia ego-ului aham (senzaţia 
separării) este doar începutul procesului de estompare accelerată a ego- 
ului evolutiv (samskaras, tipare mentale, prejudecăţi). Desigur, nu 
trebuie să aşteptăm iluminarea pentru a depune un efort de 
autocunoaştere şi autoîmbunătăţire. Dar iluminarea aprinde fitilul 
pentru o purificare explozivă, dacă ea nu a existat deloc înainte. La 
început, ego-ul aham va reveni, eventual dispărând iarăşi, şi iar 
reapărând - astfel, iluminarea se poate dovedi un proces de mai lungă 
durată, solicitând participarea activă a aspirantului spiritual. 

Poate că advaita-vedanta, nondualitatea tradiţională indiană, le-a 
indus căutătorilor spirituali occidentali ideea că iluminarea le va aduce 

automat dispariţia acelui ego evolutiv, transformându-i imediat în nişte 
sfinţi total detaşaţi de condiţia umană. Confuzia a fost reparată de neo- 
advaita, care subliniază că iluminarea nu-ţi schimbă preferinţele şi nu 
face să dispară problemele. Ea doar distruge simţul separării, numit de 
mine ego aham. 

Neo-advaita are meritul că ne lămureşte că iluminarea nu rezultă 
din urmarea asiduă a unei căi spirituale, ci este cadoul Divinităţii. 
Defectul unor neo-advaitini este că nu recunosc că iluminarea este abia 
începutul drumului spiritual. Există loc pentru un progres infinit spre 
profunzimile Absolutului. 

Maestrul iluminat Adyashanti spune că iluminarea e foarte simplă, 
că vine gratis, dar pentru ce urmează trebuie să plăteşti. Plăteşti 
renunțând la judecăţi şi acuzaţii. Ai nevoie de discernământ, dar nu să 
judeci oamenii. "Totul este perfect şi complet", asta se percepe când te-ai 
trezit spiritual. Dar nu înseamnă să te blochezi şi că nu e loc de mai bine. 
Odată ce te-ai iluminat, vechile prejudecăţi vor începe să se ivească pe 
ecranul conştiinţei. Tot ce trebuie să faci este să le menţii în lumina 
adevărului nondual până vor dispărea de la sine. Aşa se elimină treptat 
resturile egotice din minte. În paralel, creşte profunzimea trăirii 
supraconştiente. 

Acelaşi lucru îl spunea şi Sri Aurobindo: pe măsură ce te înalţi în 
stratosfera supramentală, cobori în abisurile inconştientului pentru a-l 
curăța. Deci, dacă nu foloseşti iluminarea ca pe un instrument de 
purificare mentală, de ce ai mai primit-o gratis?! Iluminarea aduce 
sfârşitul căutării (fiindcă ai aflat cine eşti), dar nu şi al evoluţiei. 

În articolul meu „Karma-yoga şi nondualitatea” introduceam 
ad-hoc termenii de evoluție egotică (specifică majorităţii oamenilor) şi 
evoluţie spiritică (posibilă doar odată cu iluminarea). Spuneam că 
iluminarea opreşte, oarecum, pe prima, dar nu şi pe a doua. Ceea ce ne 
aduce Adyashanti în vedere este că nu se întâmplă chiar aşa. Ba chiar este 
posibil ca cineva să nu profite absolut deloc de iluminare şi să o uite într- 
un sertar al minţii. Putem spune că evoluţia spiritică (din "stratosfera 
supramentală") favorizează şi evoluţia egotică (din  "abisurile 
inconştientului”). Deci graficul mai exact al evoluţiei generale este o 
spirală, în care vectorul spiritic magnetizează în jurul său şi evoluţia 
egotică. 

Totuşi, majoritatea iluminaţilor doar observă că au nişte reacţii 
psihologice mai spontane, fără filtrul egotic care îi tempera din precauţie. 
Nu-şi pun problema să intervină în vreun fel asupra lor înşile, decât unii 
dintre ei. Ce să mai spunem de acei "sfinţi nebuni pentru Dumnezeu" din 

Orient...! Tradiţia advaita-vedanta atrage atenţia aspirantului asupra 
acestor aspecte mai delicate, pe care neo-advaita, tocmai din lipsa de 
tradiţie (experienţa înaintaşilor), le neglijează, poate. 

Adyashanti este un foarte profund gânditor iluminat, de un mare 
rafinament psihologic şi experienţă de consiliere. Conferinţele sale pot fi 
comparate cu "studiile doctorale" în nondualitate (deşi termenul este 
nepotrivit), sugerând lărgimea şi profunzimea insight-ului său spiritual. 


ADYASHANTI site oficial % (lb. engleză) 

Interviu cu Adyashanti (tradus) D 

Interviu cu Adyashanti* (alegeţi subtitrarea în română) 

Summa iru” - multe texte de Adyashanti traduse în româneşte 

"Adevărul este chiar aici şi chiar acum"% 
interviu cu Adyashanti 


= textul tradus al unui 


Iluminaţi români (link-uri) 
ATMAJI MAHARAJ (Ionuţ Spiridon) (neo-advaita) 
Facebook* | Canal YouTube'% 


MARIUS MIHAI LUNGU (advaita-vedanta) 
Site oficial! | Cărţi gratuite din colecţia "Iluminarea pentru toţi"!%? | 


Canal YouTube!% 


LAURENŢIU MARGA (eliminarea anxietăţii şi depresiei) 
Canal Youtube!" | Facebook'% 


ILIE CIOARĂ (1916-2004) Pagina dedicată !% 
8 iulie 2020 


9% https://www.adyashanti.org/ 

95 http://viatamergeinaintepenet.blogspot.com/2017/08/interviul-nd-61-adyashanti-2despre-sine.html 
9% https://www.youtube.com /watch?v=eg4SsMT-2jE 

97 https://leokamarius.blogspot.com/ 

9% https://fymaaa.blogspot.com/2015/08/adyashanti-ce-este-non-duaitatea-3082015.html 
9% https://www.facebook.com/ionut.spiridon.165 

100 https://www.youtube.com/channel/UCbjodgKheT-m194x1Q3454Q/videos 

101 https://nondualitatea.wordpress.com/ 

102 https://drive.google.com/drive/folders/10Myb3LxmVzsgqfyUNwvotEd1PWoodu1fi?usp=sharing 
103 https://www.youtube.com/channel/UCnMoTo2_pzADkggo9Gq_Un4Q/videos 

104 https://www.youtube.com/channel/UCXqgjafzVGH>7NKChzTfFxeg,/videos 

105 https://www.facebook.com/OMPCALaurentiu Marga 


106 http://www.spiritus.ro/tezaur/viata-spirituala/ilie_cioara.htm 

SUROGATE DE CUNOAȘTERE ALE 
MINȚII 


Capitole: 
Războiul dintre trecut şi viitor | Semi-adevăruri tranzitorii | Mizanscena 
astrală | Versiunile simultane ale realităţii | Existenţă şi activare | 
Universuri paralele 


Războiul dintre trecut și viitor 





În prezent se duce un mare război între trecut şi viitor. Trecutul se 
manevrează foarte uşor, fiindcă toate întâmplările sunt moarte, inerte şi 
pot fi aşezate cum vrem noi. Cunoştinţele trecutul formează un corp 
compact, ca o legiune romană impenetrabilă şi disciplinată. 

Viitorul are alte atuuri. El aduce din când în când în prezent 
informaţii bulversante. Este ca un războinic singuratic de gherilă ce 
slăbeşte tabăra adversă în locurile vulnerabile. Dar atacurile sale prin 
surpriză sunt devastatoare. Trecutul trebuie să-şi reorganizeze de fiecare 
dată cunoştinţele pe baza noilor informaţii din viitor (incredibile şi de 
neînțeles). Toată organizarea anterioară se duce de râpă, iar trecutul 
trebuie reinventat de fiecare dată. Se pare că războiul nu are niciodată un 
învingător, ci doar bătălii pierdute şi câştigate de una sau cealaltă dintre 
tabere. 

Dar iată şi un caz rar, în care viitorul iese victorios la nivel 
individual. O acţiune de gherilă total devastatoare pentru cunoştinţele 
trecutului este iluminarea spirituală. În urma acelui clic energetic, 
iluminatul îşi dă seama, fără doar şi poate, că absolut tot ce ştia despre 
viaţă este complet fals. Totul a fost o minciună în care a crezut orbeşte. 

Real este numai Absolutul, în care universul apare ca un fum. Fumul 
pare solid privit din interior, de către creaturi. Natura sa însă este ca de 
vis. Fumul există, desigur, dar numai prin graţia Vidului Absolut. De fapt, 
fumul este tot Absolutul, căci n-ar fi avut de unde altundeva să provină. 
Absolutul se autohipnotizează că ar fi fumul. 

Absolutul divin este real 100%. Universul creat este real pentru 
creaturi, dar ireal pentru Absolut, un vis sau joc magic. Iar ego-ul este o 
iluzie individuală în cadrul universului, ego-ul este ireal 100%. 
Iluminarea înseamnă trăirea directă a acestor 3 definiţii ale realităţii. 

Trecutul, prezentul şi viitorul sunt abstracții ale minţii temporale. 
Timpul este un concept mental. Când acest concept dispare din minte 
(lucru rar, dar posibil!), se percepe doar eternul Acum. Deci prezentul 
nu este Acumul. Prezentul este doar o subspecie a conceptului de timp. 
El nu există, după cum nici trecutul şi nici viitorul nu există decât în 
minte. De altfel, cum ai putea defini prezentul? Este o clipă, dar cât 
durează ea? Sau este o zi întreagă? Nimeni nu ştie cât anume durează 
prezentul şi unde e hotarul trecutului sau viitorului. Ar putea dura oricât 
vrem noi, e un concept la discreţia minţii. 

Acumul este ceva foarte real şi trăibil prin iluminare, este 
eternitatea. Dar mintea nu poate înţelege, fiindcă mintea funcţionează 
doar în timp şi timpul este o abstracţie a minţii. Însăşi funcţionarea 
minţii solicită momente succesive de timp. Dar mintea nu îşi are sursa în 
timp, ci în Acumul etern, ca orice altceva. 

În Acumul etern există simultan toate secvențele de „timp”. Ele ar 
putea fi chiar inversate, dacă Cineva ar vrea-o. Însă, pentru a se păstra o 
ordine, succesiunea cadrelor se conformează unor reguli stricte. Asta nu 
înseamnă că, experimental, nu s-ar putea inversa unele cadre 
temporale... Dar cine ar face experimentul? Nicidecum omul, cu mintea 
sa limitată. Doar Creatorul şi aleşii Săi... 


Semi-adevăruri tranzitorii 





Joshua Stone este un autor spiritual respectabil, care a lansat însă o 
afirmaţie discutabilă. Maeştrii săi spirituali invizibili i-au comunicat 
faptul că fiecare spirit uman încarnat face parte dintr-un suprasuflet cu 
12 sau 144 de spirite. Suprasufletul se divide şi se întrupează în vieţi 
umane chiar şi paralele. În opinia mea, aceasta este o informaţie 
spirituală semi-adevărată, care doar pregăteşte intelectul pentru a 
asimila ulterior o informaţie şi mai incredibilă despre alcătuirea 
universului. Probabil că Joshua Stone era un adept al astrologiei, iar cifra 
12 exercita o fascinaţie irezistibilă pentru intelectul său. 

Ce ştim, totuşi, este că, atunci când un Spirit superior foarte evoluat 
îşi termină ciclul de viaţă în Cosmos şi se pregăteşte de a intra definitiv în 
Dumnezeire, el îşi cedează perispiritul, care este materia foarte fină ce 
înconjoară nucleul absolut al spiritului. Această materie fină, care a 
evoluat însoţind Spiritul de-a lungul eonilor de timp, va fi folosită pentru 
crearea a noi spirite. Nucleul acestora provine tot din Dumnezeire, dar va 

fi înconjurat de această energie perispirituală de foarte bună calitate 
pentru a putea exista în lumile create. 

Putem deci spune că oricare spirit provine, într-un fel, dintr-un 
spirit foarte bătrân, care s-a retras „la pensie”, în Dumnezeire. Poate că 
există o oarecare afinitate între noile spirite create şi acest sâmbure de 
Dumnezeu. Totuşi, oricare sâmbure de Dumnezeu se raportează identic 
faţă de orice creatură, nu face discriminări şi nu are preferinţe. Deci dacă 
există un „suprasuflet”, acesta nu este un gen de spirit de 10 sau de 100 
de ori mai mare decât spiritele obişnuite, ci însuşi Dumnezeu. 

Marele adevăr este că Dumnezeu se divide într-o infinitate de spirite, 
care animă tot ce înseamnă Viaţă în Univers. Chiar şi pietrele sunt vii, 
pentru că au un spirit ce le ţine în coeziune. Când spiritul pietrei pleacă, 
piatra devine praf. Şi, bineînţeles, fiecare formă biologică conţine un 
spirit care o animă. 

Acest Mare adevăr poate fi mai greu de cuprins şi, de aceea, este 
uneori pregătit de comunicarea unor „adevăruri intermediare” 
incomplete. Nu există aici vreo „vină” sau „minciună”, ci, pur şi simplu, 
mintea omului trebuie pregătită pentru a putea accepta ceea ce, iniţial, ar 
fi respins vehement. 

În fond, un iluminat v-ar putea confirma că orice afirmaţie despre 
Dumnezeu este falsă. Asta nu împiedică omenirea să vorbească la 
nesfârşit despre Dumnezeu şi calităţile Sale. Iar universul este tot 
Dumnezeu, nu-i separat de El. Universul creat este la fel de 
incomprehensibil. 


Mizanscena astrală 





Visul este o realitate paralelă în care realitatea fizică dispare, 
rămânând doar piesa de teatru oniric în care suntem actori şi spectatori. 
Uneori, spiritele prietene invizibile decid să ne comunice anumite mesaje 
prin intermediul viselor. Ele se transformă în personaje şi intră fără să 
ceară voie în piesa visului nostru. Acolo îşi joacă rolul cât pot de bine, 
lăsându-ne cu nişte impresii puternice, ce persistă şi după trezire. 
Desigur, nu se întâmplă în toate visele acest lucru, dar uneori, mesajul 
este atât de impresionant, încât ne marchează pe toată ziua şi ne atrage 
atenţia la anumite lucruri din viaţa noastră şi la faptul că mai există o 
realitate invizibilă. 

Starea de hipnoză este tot un fel de vis conştient, dirijat de un 
specialist în hipnoterapie. Prin hipnoză, intrăm într-o realitate rafinată, 

fluidică, uşor de modelat de intenţii şi dorinţe. Este lumea de natură 
astrală, unde putem întâlni sau crea orice forme şi evenimente. Regresiile 
hipnotice sunt supervizate, în mod normal şi preferabil, de ghizi 
spirituali invizibili. În lipsa lor, se pot petrece accidente, iar regresia nu 
mai este terapeutică, ci doar hrăneşte simpla curiozitate, putând deregla 
psihicul. 

O regresie hipnotică corect condusă începe prin sugestia 
hipnoterapeutului ca sufletul clientului să meargă acolo unde are ceva de 
aflat important pentru el. Cine alege destinaţia? Desigur, ghidul spiritual 
care supervizează procesul. El alege cadrul vieţii anterioare sau viaţa 
dintre vieţi pe care clientul o va experimenta intens, ca o piesă de teatru 
absolut reală. 

Informaţiile răspund, în primul rând, nevoilor psihologice urgente 
ale clientului. Odată obţinute, acele informaţii pot aduce cu ele şi 
vindecarea emoţională de unele traume provenind din vieţi de mult 
apuse sau din actuala viaţă. Dar trebuie să înţelegem că toată mizanscena 
poveştii respective este o recreare artificială a unei realităţi trecute, ca 
într-o piesă de teatru istoric. Cel puţin, acest lucru este evident din 
mărturiile clienţilor şi hipnoterapeuţilor. Creierul poveştii este spiritul- 
ghid, care se foloseşte de baza de date akashică într-un mod creator, 
inventiv, terapeutic. 

Şi iată un caz care a şocat o hipnoterapeută, dr. Elena Gabor, relatat 
de domnia sa. Un client, fiind trimis în viaţa anterioară, se vede ca bărbat 
în jurul unui foc de tabără, înconjurat de familia sa, iar băieţelul său, în 
vârstă de 5 ani, îl întreabă: „Tati, cine este doamna care te însoţeşte şi te 
îndrumă?”. La care clientul, aflat în transă hipnotică se adresează 
specialistei noastre: „Mă întreabă de tine!”. Doamna a rămas şocată. Ea 
credea, ca orice specialist în hipnoză, că este doar un observator detaşat 
şi atent la vorbele clientului. Iar acum s-a trezit că devine o parte a 
poveştii clientului său. Cum este posibil aşa ceva? 

Explicaţia mea ţine de ce vorbeam mai devreme, de mizanscena 
astrală. Practic, în piesa de teatru în care trăia clientul, un spirit prieten 
s-a autointrodus în rolul băieţelului care întreba, în urmă cu un secol şi 
ceva, despre „doamna” hipnoterapeut de astăzi. Scopul previzibil al 
acestei intromisiuni a fost de a-i deschide doamnei Elena Gabor mintea, 
a-i scutura unele prejudecăţi. Vizitarea cronicii akasha nu este doar ca 
privirea exponatelor moarte dintr-un muzeu. Este o recreare a unei 
realităţi dispărute, iar în acest proces, spiritele superioare pot aduce 
informaţii suplimentare dacă vor. La fel cum se folosesc de visele omului 
pentru a-i transmite unele mesaje. 

Desigur, spiritele nu abuzează de acest procedeu, pentru a nu da 
peste cap psihicul fragil al omului. Dar în doze mici, poate provoca 
deschideri mentale neobişnuite. Şi în cazul relatat, semi-adevărul 
tranzitoriu pregăteşte terenul minţii pentru alte adevăruri mai greu de 
digerat intelectual. 

Ba chiar, în hipnoză sau meditaţie, dacă cererea este acceptată de 
spiritul-ghid, omului i se pot prezenta şi alte imagini din cronica akasha, 
fără legătură cu antecesorii săi spirituali, dar care îi explică unele 
nelămuriri de natură ştiinţifică, filosofică, spirituală. 

Atât dr. Michael Newton, cât şi continuatoarea cercetărilor acestuia, 
dr. Elena Gabor, relatează că, în şedinţele hipnotice, specialistul discută 
cu clientul, sugerează acţiuni, interacționează cu personajele din acel 
cadru, şi nu doar cu sufletul clientului, ci şi cu alte personaje. Nu este 
doar o scenă ca de film, în care nu putem interveni. Ci este ca un joc 
video, unde acţionăm direct. Deci vizionarea vieților anterioare sau a 
vieţii dintre vieţi nu este o reproducere seacă, ci o mizanscenă astrală cu 
tot dichisul. Ea slujeşte ca oamenii să afle lucruri incredibile pe căi 
incontestabile. Aceste lucruri le-am putea afla simplu, dintr-o carte sau 
dintr-o conferinţă. Dar ele vor fi mereu supuse criticii şi îndoielii. Când 
însă ele provin din surse oneste şi de necontestat, par să topească treptat 
neîncrederea în asemenea informaţii ca de science-fiction. 


Versiunile simultane ale realităţii 





Totuşi, doamna Elena Gabor a primit de la Maeştri spirituali, prin 
hipnotizarea unui medium numit Mia, un răspuns diferit de 
interpretarea dată de mine. Ei i-au explicat că vieţile anterioare şi 
viitoare ar fi, de fapt, simultane şi alăturate în lumea Luminii. Iar 
adevărații specialişti în hipnoterapie ar pleca şi ei, printr-o copie astrală, 
în viaţa anterioară a clientului, unde îl asistă pe acesta. Deci copilul din 
acea scenă ar fi văzut dublura astrală a doamnei Gabor, venită dintr-o 
realitate paralelă... 

Acesta îmi pare a fi tot un semi-adevăr intermediar care pregăteşte 
mintea pentru şocuri de cunoaştere ulterioare şi mai şi. Deşi, alte dovezi 
par a le da dreptate Maeştrilor spirituali contactaţi prin mediumul Mia... 

Mirra Kelly, o altă hipnoterapeută cu har, relatează că s-a supus şi ea 
unor şedinţe de hipnoză în care şi-a văzut viaţa anterioară. Problema a 
fost că a dat peste două variante diferite. Prima dată, s-a văzut că era o 
stewardesă a lui Stalin. A doua oară, s-a văzut ca fiind o spioană sovietică 

în America. Cele două variante se excludeau, deci nu puteau fi valabile în 
cursul aceleiaşi vieţi. Mirra Kelly, foarte şocată şi ea, a înţeles că ar fi 
vorba de două versiuni diferite ale trecutului. Ceea ce dă peste cap ideea 
că trecutul ar fi mort şi bătut în cuie. Dar confirmă ipoteza, menţionată şi 
de doamna dr. Gabor, că există versiuni simultane ale realităţii. 

Doamna Elena Gabor spunea faptul că vieţile anterioare sunt 
paralele, în eternul Acum. Dar ele sunt activate, de obicei, în ordinea 
temporală normală. Numai prin excepţie, se admite unui spirit să 
trăiască o viaţă viitoare, dar numai dacă NU are legătură cauzală cu viaţa 
curentă, ca să nu interfereze, adică viitorul să nu afecteze trecutul sau 
prezentul. Dânsa ne relatează cum un client de-al său, trimis într-o viaţă 
ce avea legătură cu problemele sale actuale, s-a dus în viitor peste 500 de 
ani, relatând anumite lucruri. Culmea este că, după şedinţa de hipnoză, 
simptomele şi problemele sale au dispărut. Această vindecare ar fi exact 
dovada că viaţa viitoare chiar a existat deja, din moment ce vindecarea s- 
a produs la fel ca în cazurile de regresie în trecut. 

Eu aş relua aici ipoteza mea că şi acesta poate fi un semi-adevăr 
tranzitoriu şi o mizanscenă. Adică, spiritele s-au folosit de respectivul 
client pentru a-i aduce în vedere doamnei Gabor un lucru şocant, 
demonstrându-i valabilitatea prin vindecarea obţinută la sfârşit. Totuşi, 
vindecarea putea fi realizată de spiritele vindecătoare, nu este o dovadă 
infailibilă. În final, clientul a rămas mulţumit, iar doamna Gabor a 
redescoperit o nouă faţetă incredibilă a Vieţii. Cred că Maeştrii spirituali 
acţionează constant pentru a pregăti mentalul doamnei Elena Gabor (şi 
prin dânsa, a studenţilor, cititorilor şi ascultătorilor săi) pentru a suporta 
adevăruri tot mai greu de acceptat de mintea comună. 

Ideea că nu există timp este reiterată de numeroase comunicări ale 
spiritelor. Doar că mintea noastră nu poate pricepe asta. Şi atunci ni se 
dau tot felul de scenarii care să ne apropie treptat de înţelegere. Unul din 
aceste adevăruri este că vieţile ar fi paralele şi simultane. Spiritul poate 
intra în ele oricând doreşte, dar întotdeauna fiind supravegheat de 
entităţi superioare. Nu face orice spirit ce vrea el, ci trebuie respectate 
nişte reguli. Regula de bază este că trebuie urmată o succesiune logică, 
stabilită de Seniorii karmei. 


Existenţă și activare 





Mai departe, concepţia multor înţelepţi este că, la fiecare alegere 
importantă din viaţă, noi o luăm pe una dintre variantele de viitor. Toate 

variantele preexistă, iar noi doar activăm una dintre ele. Aceasta este o 
altă idee revoluţionară. Ea seamănă cu ideea anterioară, cu vieţile 
paralele simultane, dar este şi mai tare. Acum aflăm că toate variantele 
posibile deja EXISTĂ, iar noi doar ACTIVĂM una dintre ele. Interesantă 
diferenţă! 

Aşa explicăm de ce Mirra Kelly a obţinut două versiuni ale 
trecutului: ele existau dintotdeauna. Nici nu ştim dacă vreuna din cele 
două versiuni a fost şi activată de predecesoarea spirituală a Mirrei, 
rusoaica sovietică. 

Aici ajungem la dilema dacă tot ce există este real. Versiunile de 
viitor (deci şi de trecut) există, dar dacă nu au fost activate, ele nu sunt 
reale — am putea spune asta. Activare prin alegere liberă. Aceasta este şi 
explicaţia de ce unele profeţii nu se adeveresc, în timp ce altele se petrec 
exact cum au fost prevăzute. Viitorul există în mai multe variante, dar 
una singură va fi activată. 

Dar există liber-arbitru? Unii înţelepţi spun că nu, ceea ce este 
contraintuitiv. Totuşi, însăşi existenţa versiunilor diferite ale realităţii 
confirmă şi întăresc ideea de liberă voinţă. Ele sunt create tocmai de 
liberul-arbitru. Altfel, ar fi fost suficientă o singură versiune, nu-i aşa?! 

Şi dacă există un liber-arbitru real, cât de extins este el? Aici se pot 
purta multe discuţii. Din perspectiva lui Dumnezeu, orice am alege, tot 
vom sfârşi cumva acolo unde ne aşteaptă El. Alegerea noastră va 
determina varianta activă, dar se va încadra strict în posibilităţile oferite 
de Creator. 


Universuri paralele 





Dar oare nu sunt toate acestea nişte simple speculaţii filosofice? Ce 
dovezi avem că aceste lucruri chiar există? 

Marius Ghidel este un mistic nativ căruia i se întâmplă tot felul de 
fenomene incredibile. Nu el alege să le trăiască, nu practică yoga sau alte 
metode oculte şi nu îşi doreşte să trăiască fenomene stranii. 

Una din ultimele sale isprăvi paranormale are legătură cu ce am 
discutat mai sus. Anul trecut, Marius se afla la un hotel şi voia să coboare 
cele două etaje cu liftul. S-a suit în lift şi a apăsat butonul pentru parter. 
Curios, liftul a început să urce şi a mers până la etajul 5. Era foarte 
straniu, căci hotelul în care era cazat Marius nu avea decât 3 etaje. Cu 
genunchii tremurând, a ieşit din lift şi le-a văzut pe cele două 
recepţionere care, de obicei, stăteau la parter. Marius a coborât speriat pe 

scări cele 5 etaje, fiindcă nu mai avea încredere în acel ascensor. La 
parter, le-a regăsit pe cele două recepţionere amabile, care nici vorbă să fi 
părăsit locul. 

Este o mărturie şocantă a unui om care a fost dus, de ghizii 
spirituali, desigur, într-o versiune paralelă a realităţii fizice. Este, dacă 
vreţi, dovada că acestea există, independent. În respectiva versiune, 
hotelul avea 5 etaje, nu 3, ca în prezenta versiune. 

Fiecare versiune are o coerenţă internă. Asemenea treceri dintr-o 
versiune în alta nu sunt posibile decât ca o scurtă lecţie, o excepţie 
didactică. Omul nu se poate aventura după cum îi trece prin cap dintr-un 
univers paralel într-altul. Ne rămâne doar puterea fanteziei, ca să ne 
imaginăm lucruri inexistente. Poate însă că imaginaţia nu inventează 
nimic, ci doar preia lucruri din alte versiuni ale realității... 

Filosofic vorbind, care versiune este mai reală? Sau putem spune că 
toate sunt la fel de reale, cum ne sugerează întâmplarea lui Marius? Dacă 
este aşa, atunci este clar că niciuna nu este reală. Şi ajungem la afirmaţia 
de la începutul articolului. 

Universul este ca un fum, doar aparent real. De fapt, uni-versul este 
un multi-vers, un amestec de fumuri diferit colorate, care nu se amestecă, 
ci coexistă în acelaşi spaţiu-timp. Într-un moment de graţie, Marius a 
fost trecut dintr-un fum într-altul şi înapoi. De fapt, Marius există 
„clonat” în câte universuri paralele există. Ceea ce înseamnă că, de fapt, 
nu există niciun Marius şi nu există niciun univers. Totul este o ILUZIE 
divină. 

Această idee a universurilor paralele ne este redată şi de Maria Cociş 
în dialogurile ei telepatice cu un spirit prieten, transcrise de mine: Maria 
întreabă, spiritele răspund (3). 

Aceste idei revoluţionare pregătesc mentalul colectiv pentru revelații 
şi mai mari. Cum spunea Bob Marley: “Când crezi că ai toate 
răspunsurile, vine viaţa şi schimbă întrebările”. Iluminaţii spun că orice 
ne-ar spune mintea este o minciună. Din perspectiva Adevărului divin, 
mintea doar segmentează Marea Realitate şi complică ceea ce este simplu 
de la natură. Cum ar putea deci mintea să ne ofere altceva decât surogate 
de cunoaştere, nicidecum marea Cunoaştere?! 

21 iulie 2020 

INIMA SPIRITUALĂ sau SINELE 
SUPERIOR 


Capitole şi subcapitole: 

Inima spirituală | Cum să recunoaştem Inima spirituală | Iluminarea 
spirituală | Iluminarea, o hipnoză din care nu mai revii | Liberul-arbitru 
[Mintea fizică] [Al cui este liberul-arbitru] [Ponderea deciziilor] | Sfânta Treime 
SAT-CHIT-ANANDA /Spiritul sau Dumnezeu] [Paranteză filosofică] [Revelaţiile 
mecanicii cuantice] | Sfânta Treime din om [Post-iluminarea şi contracararea 
ei] [Alte stări modificate de conştiinţă] | Sunt animalele iluminate? | Cel mai 
tare nondualist [Nondualism exclusivist] [Nu maestrul, ci contextul] [De ce 
prefer Spiritul lui Isus] 


În tradiţia spirituală nondualistă se vorbeşte deseori despre Inima 
spirituală. Ea este, cum îi sugerează numele, plină de dragoste, dar mai 
este şi plină de inteligenţă - într-un cuvânt: de înţelepciune. Idealul 
căilor spirituale este să armonizeze inima cu mintea, iar acest ideal 
există deja manifestat ca Inima spirituală. Ea este modelul sau tiparul 
după care ar trebui să trăim ca fiinţe superioare. 


IUBESC IUBIREA CE IUBEȘTE 
IUBESC ȘI EU CA EA. 
TOT CE EXISTĂ ȘI TRĂIEȘTE 
ARE UN LOC ÎN EA. 
R.P. 


Inima spirituală 





Inima spirituală sau Sinele Superior este o structură de vibraţie 
intermediară între mintea fizică (conştientul, care percepe dimensiunea 
3, fizică) şi Spirit. În scrierile mele anterioare am numit-o „minte 
subtilă”, conţinând două frecvenţe distincte: a) mintea astrală, 
responsabilă cu gândurile concrete, în legătură cu tărâmul formelor 
astrale, al spiritelor încă imature (dimensiunea 4); b) mintea mentală 
pură, ce vehiculează gândurile abstracte, fiind în legătură cu tărâmul 
Non-formei, al spiritelor evoluate (dimensiunea 5). Inima este 
Inteligența blândă şi caldă a Spiritului, adică Mintea spirituală. 
Inima ne transmite voinţa Spiritului pe înţelesul nostru omenesc. 

(Să mai menţionăm că dimensiunea 6 ar corespunde Marilor Spirite aflate 
la apogeul evoluţiei lor, Luminile Universului care îl conduc după indicaţiile 
venite de mai sus. Ultimul nivel al acestei clasificări este al şaptelea, Supremul 
Absolut nemanifestat, Dumnezeu Creatorul.) 


Inima deţine memoria vieților anterioare şi toată înţelepciunea 
adunată timp de eoni, de la crearea spiritului. Ea primeşte mereu 
informaţii proaspete de la Dumnezeu şi spiritele prietene, aşa că 
evoluează continuu. Inima nu este atotcunoscătoare precum Dumnezeu, 
dar ştie tot ce trebuie să ştie la nivelul ei de evoluţie. Inima creşte şi după 
moartea omului şi va creşte în veşnicie, fiind averea spiritului, rodul 
existenţei sale, măsura progresului său. 

Inima învaţă mereu din păţaniile omului, care apar ca efecte 
karmice. Omul ignorant nu înţelege de ce i se întâmplă atâtea necazuri, 
dar Inima vede toate conexiunile şi învaţă din ele. Când Inima reuşeşte să 
comunice omului aceste relaţii cauzale între faptă şi răsplată (fie din viaţa 
curentă, fie de peste veacuri - prin intuiţie, meditaţie, hipnoză, revelaţie, 
vise etc.), omul devine mai înţelept şi iubitor, diminuându-şi ego-ul şi, 
astfel, necazurile încep să dispară de la sine, fiindcă lecţia respectivă a 
fost asimilată. Problema este atunci când omul nu reuşeşte să primească 
mesajele iubirii şi cunoaşterii de la Inima sa, şi el continuă să greşească 
împotriva legilor universale, adică să "păcătuiască”. Atunci, rămâne ca 
suferinţa să-l înveţe, prin metoda sa dură, ceea ce ar fi putut învăţa prin 
metoda blândă a Inimii. 

Inteligența spiritului este numită Inima spirituală, iar Voința Divină 
supremă radiază din nucleul Spiritului. Cu alte cuvinte, dacă Spiritul ar fi 
o sferă, Inteligența ar fi suprafaţa ei, iar Voința s-ar găsi în centrul sferei. 
Această Voinţă este mai presus de Inteligență şi înţelegere, ea doar 
porunceşte, iar Inteligența găseşte căi concrete de împlinire a poruncii. 
Inima sau Mintea spirituală oferă omului toate inspiraţiile şi intuiţiile 
benefice legate de aspectele vieţii fizice, sentimentale, intelectuale şi 
spirituale. 

În cazul spiritelor libere, dezîncarnate, Inteligența sau Inima face 
parte din perispiritul lor şi este folosită în contactul cu oamenii şi pentru 
a analiza tot ce se petrece pe planul terestru şi în alte dimensiuni. Deci 
Inima face parte integrantă din orice Spirit, este organul înţelepciunii lui 
(manifestând inteligenţă şi iubire). După moartea omului, ea rămâne 
înglobată în Spirit, esenţializată şi purificată de balastul terestru. 

Pe scurt, descriem Spiritul ca având drept „cap” Voința, ca organ al 
inteligenţei iubitoare, Inima, iar ca organ de percepţie, Conştiinţa pură. 

Observaţie importantă privind terminologia 


În anatomia psihicului uman, Inima spirituală (Sinele Superior sau 
Sinele adevărat) nu este chiar acelaşi lucru cu Spiritul sau esenţa 
centrală. Când vorbim de Sinele divin, ne referim simultan la Sinele 
Superior şi la Spiritul divin, ceea ce nu este greşit, fiindcă oricum ele 
acţionează sinergic şi nici nu prea le putem diferenţia din perspectiva 
minţii noastre limitate. Totuşi, e util să le distingem pentru a înţelege mai 
clar unele texte spirituale. 

În cărţile dictate Ginei Lake de Spiritul lui Cristos apar menţiuni ale 
acestei diferenţe. Termenii folosiţi acolo sunt: „sufletul” [soul, engl.] 
reprezintă Spiritul, „sinele fals” este ego-ul, iar „sinele adevărat” [true 
self, engl.] este Inima spirituală. Mai jos, vom folosi câteva citate din 
următoarele lucrări: 

Sursa 1: „Isus ne vorbeşte — despre întruchiparea Conştiinţei 
Cristice”, capitolul 13 

Sursa 2: „Totul este Graţie — noi învățături de la Isus privind 
Adevărul despre viaţă”, capitolul 3 


«Sinele adevărat este un aspect al sufletului tău.» (sursa 1) 

Să reținem că, în primul rând, tu nu eşti eul fals sau ego-ul. In al 
doilea rând, se afirmă că sinele cel adevărat este Inima, care este un 
aspect al Spiritului. Înseamnă oare că tu eşti Inima? Vei găsi răspunsul 


citind până la sfârşit. 


«Trebuie să învăţaţi să percepeţi prin ochi care văd clar adevărul: ochii 
sinelui vostru divin. Aceasta este Inima.» (sursa 2) 


Inima este organul înţelepciunii sufletului. 


«Faptul că aveţi o Inimă este dovada bunătăţii ce stă la baza vieţii, şi 
numai Inima este capabilă să perceapă această bunătate.» (sursa 2) 


Ego-ul sau sinele fals nu poate percepe iubirea. 


Cum să recunoaștem Inima spirituală 





«Inima nu numai că îţi transmite informaţii despre planul sufletului tău, ci 
şi te ghidează prin viaţă, moment de moment. 

Spre deosebire de vocea ego-ului, Inima nu îţi spune ce şi când să faci sau 
cine eşti. Inima te lasă să alegi şi acceptă orice alegi tu, dar îţi transmite cu 
răbdare sugestiile sale. Nu te împinge, nu te grăbeşte şi nu te sperie, ca ego-ul. 
Inima foloseşte rareori cuvinte, deşi ar putea folosi câteva, dacă-i nevoie pentru 
a-ţi salva viaţa sau a te ajuta să eviţi un accident. Altfel, Inima comunică în alte 
moduri, mai ales intuitiv. 

Şi, spre deosebire de vocea din cap, Inima nu comunică non-stop, ci doar 
când e nevoie. Inima intră pe fir nu prin gânduri, ci printr-un sentiment intuitiv 
că te-ai abătut de la cale şi că trebuie să te reorientezi. În continuare, Inima îţi 
oferă îndrumare prin intuiţia ta, până când revii din nou ferm pe calea cea 
bună. 

Tot Inima îţi comunică, moment de moment, unde se găseşte conştiinţa 
ta: dacă este identificată cu gândurile tale şi sinele imaginar, sau este 
expansionată, liberă şi în contact cu sinele tău divin, sau undeva între. |n.tr. - 
acesta ar fi discernământul spiritual sau buddhi] Aceste informaţii sunt 
furnizate prin senzaţia de relaxare şi pace atunci când eşti aliniat cu sinele divin 
sau prin tensiune şi contracție atunci când nu eşti. 

Pentru a auzi mica voce liniştită a intuiţiei, a Inimii, trebuie să asculţi 
foarte atent. Trebuie să te consacri s-o auzi şi s-o urmezi, deoarece nu va insista 
s-o asculţi. Spre deosebire de vocea din cap, Inima nu îţi va da motive să o 
asculţi şi nici nu va încerca să te convingă de justeţea punctului ei de vedere. 
In.tr. - Dumnezeu nu doreşte să distrugă ego-ul, care are rostul său, ci ca tu să-l 
depăşeşti natural] 

Inima vorbeşte fără cuvinte, cu blândeţe, cu răbdare şi cu bunătate. Şi 
dacă îi spui "nu", va respecta această alegere. Inima va aştepta până când vei fi 
gata să te întorci la ea şi să-i ceri singur răspunsuri. Atunci vei începe să-ţi auzi 
Inima mai clar şi să-ţi dai seama de ajutorul care este acolo pentru tine. 

Ai urmat întotdeauna îndrumările Inimii într-o oarecare măsură. Deşi 
tăcută şi neimpunătoare, Inima, totuşi, doar ea, îţi trăieşte viaţa. Inima te lasă 
să-ţi crezi gândurile şi să te prefaci că ai fi ceea ce spun ele că eşti, până în clipa 
când eşti gata să vezi adevărul despre ele. Între timp, Inima îţi oferă îndrumări 
aşa cum poate ea: prin inspiraţie, impulsuri, motivaţie, îndemnuri, stimuli, 
entuziasm, atracţie şi bucurie. În fiecare moment, Inima te conduce cu ajutorul 
acestor comunicări subtile. 

Cunogşti deja bine aceste comunicări. Nu poţi să nu urmezi impulsurile, 
pulsiunile, bucuria şi inspiraţia Inimii, cel puţin o parte din timp, căci atunci te 
simţi bine, când îţi urmezi Inima. Aşadar, atunci când vei trece complet de la 
urmarea minţii la urmarea Inimii |n.tr. - prin iluminarea spirituală], vei face doar 
mai mult din ceea ce ştii deja să faci şi o vei face mai conştient, mai 
intenţionat.» (citate din sursa 2) 

Iluminarea spirituală 





Miezul Spiritului, esenţa acestuia este chiar Dumnezeu Absolut. Mai 
bine zis, este o Rază unică din Lumina Divină, sau o scânteie din Marele 
Foc, sau o picătură din Ocean. Este Dumnezeu care se preocupă mai ales 
de fiinţa ta, dar totodată este în legătură cu Întregul. În realitate, pentru 
Dumnezeu nu există "fiinţa ta", deoarece totul este EI, unica Fiinţă, care 
se preface că se multiplică în miriade de fiinţe diferite. Această 
prefăcătorie se numeşte Iluzie cosmică sau Maya. 

Spiritul nu poate fi înțeles de mintea omului. Tot ce poate fi cât de 
cât înţeles ne vine de la Inimă. Spiritul-Dumnezeu poate fi doar trăit 
direct, lucru care se petrece în fenomenul iluminării spirituale. Atunci 
Prezenţa spirituală se face simțită şi în mintea fizică, ca un ecou purtat de 
Conştiinţă. Acest proces NU este realizat de Inimă, care doar ne însoţeşte 
pe cale, fiindu-ne cel mai bun prieten şi călăuză. Numai Voința divină are 
privilegiul şi meritul de a ilumina omul, manevrând Conştiinţa printr-un 
fel de magie. 

Viața noastră spirituală, cu urcuşurile şi coborâşurile ei, este 
călăuzită de Inimă, dar iluminarea spirituală ţine direct de Voința lui 
Dumnezeu, care nu poate fi chestionată sau influenţată. Sunt două 
procese sau fenomene distincte, dar strâns legate între ele, pe care le vom 
detalia ceva mai jos. 

Ceea ce facem după evenimentul iluminării (în aşa-zisa perioadă 
post-iluminare) depinde de deciziile pe care le vom lua atunci, în acord 
sau dezacord cu Inima. Fiecare om reacţionează diferit la iluminare şi 
după acest eveniment, ca să nu mai vorbim de faptul că fiecare om ajunge 
la iluminare în felul său propriu. Fenomenul iluminării este ca şi cum 
Soarele Divin ar cobori pe pământ, orbindu-ne cu lumina sa magnifică şi 
reducându-ne la tăcere vocea minţii. Dar după ce Soarele se ridică la 
locul său ceresc, începem să ne dăm cu părerea. Ce părere să ai despre 
ceva nemaivăzut şi de neînțeles?! Acesta este ego-ul, vrea să aibă păreri 
despre orice. 

La unii, ego-ul îşi însuşeşte iluminarea şi zice „sunt iluminat”. La 
alţii, ego-ul se face că nu s-a întâmplat nimic, considerând că iluminarea 
e prea plictisitoare şi de neînțeles, şi-şi vede în continuare de viaţa lui 
agitată. Alţii, în schimb, sunt disperaţi că au pierdut iluminarea şi nu ştiu 
ce să mai facă ca să o recapete. Tot ego-ul este cel disperat, găsindu-şi 
acum un motiv permanent de nemulţumire. 

Dar, în general, după prima pogorâre a Luminii Sfinte sau, dacă 
vreţi, a Duhului Sfânt, omul devine mult mai receptiv la glasul Inimii, 

care treptat, preia aproape toate funcţiile minţii fizice (la cei pe deplin şi 
stabil iluminaţi). 

Dacă este aşa, ne-am putea întreba: Pentru ce a mai inventat 
Dumnezeu mintea fizică, dacă exista deja un înlocuitor mai valoros al 
e1?! 

Răspuns: Poate pentru că numai mintea fizică poate fi păcălită de 
ego. Iar ego-ul are rolul său evolutiv absolut necesar, până la un punct. 
Dar în preajma iluminării, majoritatea funcţiilor mentale sunt preluate 
de Inimă sau Inteligența spirituală. Acesta este rostul iluminării: 
schimbă funcţionarea minţii, de la predominanţa ego-ului 
asupra minţii fizice, la predominanţa Minţii subtile, supusă 
Spiritului Divin. 


XXX 


Mintea subtilă, Inima, Inteligența spirituală, Supramentalul (cf. Sri 
Aurobindo), Buddhi (cf. vedanta) toate acestea sunt nume ale aceleiaşi 
structuri energetice de vibraţie înaltă care ne traduce Voința Spiritului 
(Atman, cf. vedanta) pe înţelesul nostru. 

Pentru cei mai mulţi oameni spirituali, ea este Sinele Superior la 
care au acces, o anticameră a perfecțiunii, o pre-iluminare, o înaltă 
înțelegere spirituală fără iluminarea directă. Cu ajutorul Inimii, pot trăi 
stări de extaz beatific, pot avea revelații de orice tip (intelectual, spiritual, 
artistic etc) şi pot îndeplini orice fel de porunci divine. Totuşi, toate 
aceste stări sublime sunt trecătoare şi, până la urmă, omul revine la 
conştiinţa egotică de bază. 

Doar relativ puţini oameni primesc Graţia iluminării depline, 
prin care intră în contact cu Spiritul sau Raza de Dumnezeu. Aceştia vor 
gândi de acum înainte cu Inima sau Mintea spirituală, care le va călăuzi 
fiecare pas şi fiecare gând. Este o transformare radicală psihologică, care 
marginalizează complet ego-ul. Iluminarea deplină nu este o stare 
trecătoare, ci fundalul divin pe care se desfăşoară viaţa. 


Iluminarea, o hipnoză din care nu mai revii 





Mintea subtilă sau spirituală se manifestă foarte clar în 
fenomenul hipnozei, ea fiind cea care acţionează în locul ego-ului. La 
sfârşitul şedinţei de hipnoză, ego-ul nu ştie nimic din ce s-a întâmplat, 
tocmai pentru că el nu era prezent când trupul acţiona acolo. În 
fenomenul somnambulismului, tot Mintea subtilă conduce operaţiunile. 

În meditaţie, prin liniştirea minţii fizice, reducem influenţa ego-ului şi 
avem acces la Mintea subtilă, de unde primim revelații, inspiraţii şi chiar 
stări de beatitudine. 

Când te laşi hipnotizat pe o scenă de spectacol, ce se întâmplă? Te 
simţi foarte relaxat, fericit, dezinhibat, spontan, foarte atent, foarte 
receptiv şi sensibil. Acesta eşti tu, cel autentic, adică Inima. Ego-ul a 
părăsit scena. Când ieşi din transă, revine ego-ul. Asta se întâmplă în 
hipnoză. Adevărul e altfel decât îl ştim noi: ieşirea din transa 
hipnotică este, de fapt, intrarea în transa egotică şi invers. 

Nu este niciun pericol să fii în transa hipnotică. Oamenii 
demonstrează calităţi remarcabile de care nu sunt capabili în starea 
„normală” de veghe (adică egotică). Dacă am putea intra într-o stare de 
autohipnoză din care să nu mai ieşim niciodată, aceasta ar fi iluminarea 
spirituală. Doar că nu prin tehnici hipnotice se obţine iluminarea, ci prin 
Har. Nimeni nu poate rămâne într-o hipnoză indusă, ci va ieşi automat şi 
destul de repede din ea, eventual, prin somn. 


La fel, şi cu plantele sacre, halucinogene: ele pot induce uneori stări 
autentice de iluminare, dar sunt doar o exemplificare rară ce te lasă 
descumpănit şi nu-ţi oferă nicio soluţie de a rămâne iluminat sau măcar de a 
înţelege ce ţi s-a întâmplat. Ca să nu mai vorbim de posibilele riscuri 
colaterale. 


Iluminaţii dovedesc o inspiraţie extraordinară în ce spun, acuratețe a 
percepţiei şi simt o fericire permanentă, dar suportabilă. Iluminarea este 
procedeul tainic prin care Spiritul blochează intervenţia ego-ului asupra 
minţii fizice. 

După iluminare, Conştiinţa rămâne focalizată asupra minţii fizice, 
nu zboară către Ceruri. Experiențele extrasenzoriale nu se datorează 
direct iluminării, ci altor fenomene subtile. 

În schimb, pe timpul somnului, Conştiinţa tuturor oamenilor iese 
din corp odată cu Spiritul, al cărei organ de percepție este, trăieşte în alte 
tărâmuri o scurtă perioadă, iar apoi se reîntoarce în trup. Nu ne aducem 
aminte de aventurile nocturne, fiindcă amintirile nu se înregistrează în 
mintea fizică sau creier, ci în memoria eternă a Inimii, acolo unde se 
găsesc şi amintirile vieților anterioare şi ale vieţii dintre vieți. 
Este relativ uşor să extragem unele fragmente din acele amintiri sub 
hipnoză, fiindcă hipnotistul discută direct cu Inima. Inima ştie foarte 
multe şi ne va da informaţiile pe care noi le cerem şi ea doreşte să ni le 
ofere. Are un perfect discernământ despre ce anume să ne transmită. 

XXX 


Inima este Inteligența spiritului, parte din Inteligența Universală, 
având acces la Memoria Universală (akasha). Similar, Conştiinţa 
individuală este parte din Pura Conştiinţă Universală, prin care 
Dumnezeu percepe Creaţia. 


«Dar această Inimă nu este doar Inima ta; nu aparţine personajului pe care 
îl joci. Este Inima tuturor şi se află în totul. Aceeaşi Inimă este în toate. Şi totuşi, 
conţine informaţiile specifice de care ai nevoie pentru a-ţi trăi această viaţă ca 
personajul pe care ai ales să-l trăieşti.» (sursa 2) 


Aşa cum mintea fizică a iluminatului este foarte relaxată, fără 
gânduri, şi primeşte clipă de clipă inspiraţie de la Inimă, la rândul ei, 
Inima primeşte inspiraţie clipă de clipă de la Inteligența Universului, fără 
niciun efort. 

În general vorbind, Creaţia este un mecanism foarte complex, dar 
care funcţionează fără efort de Sus în jos. Efortul şi suferinţa apar când se 
încearcă ordonarea de jos în Sus, de pildă, când omul vrea să-l corecteze 
pe Dumnezeu sau vrea să schimbe ori să supună natura, sau când 
acţionează mânat de ego (care este un sine artificial) etc. 


«Există o forţă mai mare decât sufletul tău, pentru care el nu-i decât un 
instrument. Poţi numi această forţă cum îţi place: Dumnezeu, Graţia, Divinul, 
Sursa. Sufletul nu are nicio iluzie că ar deţine controlul... el nu este factorul 
determinant principal, ci doar un dispozitiv util pentru a împlini voinţa a ceva 
inimaginabil mai mare.» (sursa 1) [n.tr. - acest citat explică de ce spiritualitatea 
non-dualistă este mai înaltă decât spiritualismul] 


Liberul-arbitru 





Învățătura spirituală nondualistă ne spune că omul obişnuit este 
condus de ego, care NU este o fiinţă, ci o programare sau un robot de 
gânduri. Atunci, despre ce liber-arbitru poate fi vorba?! 

În schimb, omul iluminat este condus direct de Sine (Mintea subtilă 
sau Inima). Iluminatul nu gândeşte aproape nimic cu mintea sa fizică, ci 
doar primeşte gânduri şi cuvinte de la Inimă. Despre ce liber-arbitru al 
minţii fizice poate fi vorba şi aici?! 

Între cele două extreme umane, mai există omul evoluat spiritual. 
Oare acesta are liber-arbitru? Într-adevăr, se spune că el poate alege fie a 


RĂZVAN-ALEXANDRU PETRE - Eseuri pe teme spirituale 2020 pag. 422 


urma vocea ego-ului, fie a urma şoapta Inimii, fiind conştient de 
amândouă. Dar cine face alegerea? Dacă ar fi mintea fizică, ar fi logic ca 
tot ea să facă alegerile şi la omul dominat de ego — ceea ce nu se 
întâmplă. 

Ajungem, vrem, nu vrem, la concluzia că mintea fizică nu are 
libertatea alegerilor. Ea este Conştiinţa ce primeşte de-a gata alegerile 
deja făcute ori de ego, ori de Inimă. Acest lucru converge cu disecţia 
anatomică a Spiritului pe care am dat-o mai sus: Voinţă, Inteligență, 
Conştiinţă. Conştiinţa pură nu are nici voinţă (liber-arbitru) şi 
nici inteligenţă (plus memorie). 


Mintea fizică 

Mintea fizică, cu care ne identificăm, poate fi definită ca fiind 
integratoarea simţurilor fizice PLUS Conştiinţa. De aceea, îi mai spunem 
şi conştient. Gândurile personale şi emoţiile ordinare vin de la ego şi 
alte condiţionări psihice, iar gândirea superioară vine de la Inimă. Acesta 
e un model simplificat, dar elocvent pentru subiectul discutat. 

Ramesh Balsekar a fost primul care a menţionat faptul că mintea 
fizică are două componente distincte: mintea gânditoare şi mintea 
lucrătoare. Prima corespunde ego-ului, iar a doua intelectului, 
raţiunii. În ultimii ani, neuroştiinţa a pus în evidenţă două reţele 
neuronale care corespund acestei clasificări, numindu-le reţeaua 
implicită şi reţeaua de sarcină. În situaţiile studiate în laborator, s-au 
găsit momente când cele două reţele funcționau pe rând, în funcţie de ce 
făcea omul: fie doar avea un dialog interior (pălăvrăgeala egotică), fie 
rezolva o problemă specifică fără conotaţii personale (de pildă, o 
problemă de matematică). 

Toate acestea corespund cu observaţia că iluminaţii au scăpat de ego 
(sau mintea gânditoare sau reţeaua implicită), dar continuă să îşi 
folosească intelectul (sau mintea lucrătoare sau reţeaua de sarcină). Asta 
ne-ar putea conduce la ideea că ar exista o structură solidă numită minte, 
aşa cum există creierul, o structură ce poate fi împărţită în două, şi că am 
putea scăpa de jumătatea nedorită. De fapt, o astfel de structură nu 
există, ci există doar un flux continuu de gânduri, şi acestuia îi dăm 
numele de minte. 

Gândurile provin din două surse non-fizice: ego-ul şi Inima. Cele 
provenite de la Inimă se numesc intelect sau buddhi (în vedanta). 
Gândurile personale nu au un nume sanscrit, fiind neimportante pentru 
spiritualitate, nişte reziduuri de umplutură. Mai mereu, fluxul mental 
conţine gânduri amestecate din ambele surse. Poate fi greu să discernem 

cât ego se ascunde în raţionamentele aparent obiective. Oricum, în cea 
mai mare parte a timpului, predomină gândurile egotice, flecăreala 
interioară şi păzirea interesului personal. Mult mai rar este omul captivat 
strict de chestiuni abstracte, impersonale, filosofice, spirituale, total 
desprins de propria persoană. 

Dacă ai ajuns cu lectura până în acest punct, înseamnă că ai un 
intelect antrenat şi interes pentru chestiuni universale, impersonale. 
Totuşi, este posibil să mai intervină şi ego-ul tău cu evaluări 
"intelectuale" de genul următor. Ele par justificate, dar nu sunt adevărate 
dacă sunt investigate mai profund. Uite-aşa poţi pica în capcanele 
"raţiunii" ego-ului: 

- "Dacă iluminarea înseamnă pierderea ego-ului, atunci eu cum o să 
ştiu că m-am iluminat?" 

- "Acest articol este interesant, dar e prea lung." 

- "De unde ştie autorul cum stau lucrurile, ce studii şi diplome are, 
ca să-l cred?" 

- "Dumnezeu e personal, cum spun Sfinţii Părinţi, aşa că iluminarea 
nu poate fi decât personală, nicidecum o pierdere a personalităţii." 

- "Dacă mintea minte şi nu ne putem încrede în gândurile propriei 
minţi, înseamnă că nu mai putem avea credinţă religioasă şi nu ne putem 
autosugestiona pozitiv - rămânem vulnerabili în faţa greutăților vieţii." 

- "Un proverb sufist spune: Înțeleptul se luptă cu propriul ego, 
iar prostul se luptă cu ego-urile celorlalți. Autorul acestui articol, 
dacă e înţelept cu adevărat, ar trebui să-şi vadă de lungul ego-ului 
propriu şi să nu mai pomenească de ego-urile celorlalţi, adică să nu mai 
scrie nimic despre chestiunea asta." 


Al cui este liberul-arbitru 


Din altă perspectivă, tot revelaţiile nondualiste (prin Gina Lake şi 
Joseph Benner, ambii mediumi pentru spiritul lui Isus) ne spun că, la 
omul obişnuit, ego-ul este lăsat să decidă conform programării sale, iar 
Inima îndeplineşte ordinul acestuia, chiar dacă va conduce fiinţa umană 
la suferinţă. Inima este deci foarte permisivă, fiindcă acest om trebuie să 
acumuleze experienţe pe baze egotice. În schimb, la omul iluminat (care 
nu mai depinde de ego), doar Inima decide şi tot ea pune în practică. 

Pentru a înţelege mai bine ce se petrece, vom defini cele trei 
elemente psihice esenţiale: 

1. Condiţionările karmice (individuale, de familie, de grup etc) şi 
genetice. Ele sunt nişte programe simple. Pot fi eliminate prin 
conştientizare şi efort personal. 

2. Ego-ul este o programare ceva mai sofisticată şi o contracție 
energetică, ce poate fi eliminată numai prin iluminarea realizată de 
Spiritul Divin. Ego-ul asimilează şi se foloseşte de condiţionările psihice, 
care îi întăresc simţul identităţii personale. 

Diferenţa dintre ego şi condiţionări ar fi următoarea: Ego-ul este un 
mecanism identic în toţi oamenii, pe când setul de condiţionări este strict 
individualizat. Oamenii îşi observă singuri şi îşi îndepărtează 
condiţionările, de obicei, prin psihoterapie. În schimb, fiind un 
mecanism universal şi comun tuturor, ego-ul este considerat a fi ceva 
"normal". Cu excepţia psihologiei transpersonale, alte tipuri de 
psihologie chiar încurajează întărirea ego-ului, a personalităţii. 

3. Inima sau Mintea subtilă sau Inteligența spiritului, este 
singurul element pe deplin conştient, neprogramat şi imprevizibil. Ea 
gândeşte aşa cum o îndeamnă Voința Divină. 

Deciziile pe care le luăm sunt o rezultantă a interacțiunii dintre cele 
trei elemente psihice de mai sus, a disputei între forţa oarbă a 
condiționărilor, tupeul ego-ului şi înţelepciunea Inimii. Procesul 
decizional este SUBconştient, adică nu suntem conştienţi în mod obişnuit 
de acţiunea niciunuia dintre cei trei factori. Doar psihologia şi 
învăţăturile spirituale ne clarifică aceste aspecte ascunse, cărora le dăm 
apoi atenţie pentru a le recunoaşte în noi înşine. 

Conform tuturor celor argumentate mai sus, dacă există liber- 
arbitru, atunci el aparţine Minţii subtile (Inima) şi nu minţii fizice 
(conştientul). De fapt, conştientul este cel mai neputincios şi ignorant 
dintre toate elementele amintite. Cum ar putea avea el liber-arbitru?! 
Liberul-arbitru este doar o senzaţie aparentă a omului, sprijinită pe 
ignoranța sa totală în privinţa modului cum se ia o decizie de către 
minte. Dar, mai ales, e cauzat de mândria ego-ului de a se crede „marele 
cârmaci”, ceea ce face parte din programarea sa. Senzaţia de liber-arbitru 
pe care o are omul provine de la ego, este un impuls din subconştient, nu 
o realitate obiectivă. 

Liberul-arbitru nu poate fi demonstrat că ar exista, dimpotrivă, 
studiile neuroştiinţifice au arătat că ceea ce credem a fi decizii "libere" ne 
sunt servite de-a gata din subconştient. Este adevărat că acolo se află 
ego-ul. Dar ego-ul este un robot cibernetic fără suflet, doar un program 
cu linii de cod. Nu acela suntem noi. Iar tot în subconştient există Inima, 

care poate oricând întoarce deciziile automate ale ego-ului. Dar oare 
simţim noi că suntem Inima spirituală?! 

Nu ne-am simţi "liberi decidenţi” dacă n-ar exista influenţa ego-ului, 
care a fost creat tocmai cu acest scop, să ne păcălească că suntem 
persoane cu greutate, că avem un cuvânt de spus, că putem salva lumea, 
că părerea noastră contează. 

De fapt, întreaga lume este condusă din culise de Inteligența 
universală. Chiar şi dramele oribile sunt permise de Dumnezeu. EI a 
inventat ego-ul tocmai pentru a introduce în Creaţie un haos controlat, 
fără de care ar fi fost o plictiseală veşnică. Dumnezeu iubeşte absolut 
orice se petrece, "bun sau rău" din punctul de vedere al ego-ului. Aceste 
cuvinte par dure, dar să ţinem cont că "binele şi răul" i se întâmplă lui 
Dumnezeu, numai Lui, şi nu există nicio altă fiinţă care să sufere sau să 
se bucure. 

E adevărat că persoana fuge spontan de suferinţă şi de "rău", dar 
"persoana" este doar o iluzie creată de Dumnezeu, nu este o entitate 
separată de Dumnezeu şi care i s-ar putea opune faţă în faţă. 
Împotrivirea persoanei la ce-i aduce viaţa este doar un joc inventat de 
Creator. 

Revenind mai la concret, iată, într-un tabel sintetic, influenţa celor 
trei elemente psihice asupra omului: 


Influență asupra EGO CONDIŢIONĂRI INIMA SPIRITUALĂ 
Omului obişnuit x x — 

Omului evoluat x X 

Omului iluminat  — > dl 


* Observaţie 

Chiar şi iluminaţii pot păstra unele condiţionări psihice remanente, 
dacă ele nu au fost eliminate şi purificate înainte de iluminare. După 
iluminare, nemaiexistând ego, nu prea mai există nici motivaţia de a 
scăpa de ele. Când încă există ego şi supra-ego, sunt şanse mai mari ca 
omul să se ambiţioneze să îşi vindece acele neputinţe, dependențe etc. 

De pildă, Fred Davis nu a primit iluminarea definitivă decât după ce 
a scăpat de viciul alcoolismului. Prima iluminare, de scurtă durată, o 
avusese cu aproape 20 de ani înainte, dar Spiritul a aşteptat, probabil, ca 
el să se maturizeze psihologic, în ciuda dorinţei permanente a lui Fred de 
a se ilumina complet. În schimb, Chongyam Trungpa a fost un iluminat 
alcoolic şi cu alte “vicii”. Unii se iluminează foarte repede şi uşor, pentru 
că ei s-au iluminat deja în vieţile anterioare, iar acum este doar o 

reamintire. Aceştia nu trebuie să treacă prin toate etapele necesare 
discipolilor obişnuiţi. 

Iată deci că şi iluminaţii pot avea condiţionări psihice remanente, 
care îi fac pe cei din jur să pună la îndoială autenticitatea “realizării” lor 
spirituale. De fapt, ei au primit iluminarea prin Graţie, în ciuda 
defectelor umane încă prezente. Iluminaţii nu sunt nişte exemplare 
perfecte, ci doar nişte purtători de Lumină pentru cei care au ochi să 
vadă Lumina. Nu există perfecţiune în lumea oamenilor... 

Poate, dacă omul iluminat ar scăpa complet de orice condiţionare, s- 
ar întoarce imediat la Sursă, nu l-ar mai ţine nimic pe tărâmul Iluziei. 
Practic, aceste mici sau nevinovate dorințe umane au un rol necesar: îl 
împiedică să se stingă de bunăvoie. 


Ponderea deciziilor 


Cele două mari forţe psihice sunt ego-ul (inclusiv diversele 
condiţionări psihice) şi Sinele divin. De aceea, există patru tipuri de 
decizii pe care le ia omul, fără să îşi dea seama de ce şi cum. 

Ego-ul, de fapt, nu are o voinţă reală, fiind un program bazat pe 
dualităţi. El ar putea fi simulat pe computer. Totuşi, intervenţia Sinelui 
este absolut imprevizibilă şi, astfel, comportamentul omului este complex 
şi imposibil de simulat corect pe computer. 

Iată cele patru tipuri de decizii: 

A. Ego-ul decide, iar Sinele nu intervine. Este cazul în care deciziile 
nu sunt prea importante sau se parcurge o perioadă permisivă pentru 
orice fel de experienţe umane, ce pot include şi multă suferinţă. 

B. Sinele oferă inspiraţii, dar ego-ul nu le bagă în seamă decât 
arareori, fiindcă „ştie el mai bine”. Când sugestiile sunt acceptate, 
efectele sunt favorabile, iar ego-ul îşi arogă toate meritele. 

C. Ego-ul ia decizia, dar Sinele o schimbă, pentru că efectele ar fi 
catastrofale pentru planul Sinelui. Ego-ul va zice că el s-a răzgândit, căci 
asta face mereu. Este ca atunci când îţi propui să faci ceva, dar te trezeşti 
că faci altceva. 

D. Sinele intervine direct printr-o acţiune dictată de intuiţie, 
nelăsându-i timp de reacţie ego-ului, acesta fiind total depăşit de 
impetuozitatea intervenţiei spirituale. Omul se simte purtat de un flux 
misterios în direcţii pe care nu le prevedea. Ego-ul e redus la tăcere, cel 
puţin o perioadă de timp. 

Etapele evolutive ale omului pot fi aproximate pe baza ponderii 
acestor tipuri de decizii (A, B, C, D). 

Etape evolutive A B C D 


Om obişnuit 80% 10% 5% 5% 

Om evoluat spiritual 50% 10% 25% 15% 

Om trezit spiritual 25% 5% 40% 30% 

Om eliberat spiritual 1% — — 99% 
Interpretare 


Procentele orientative din tabel ilustrează următoarele idei: 

— La omul evoluat spiritual, intuiţiile sunt urmate mai des decât la 
omul comun (D), iar lupta cu condiţionările egotice este mai intensă (C). 

— După trezirea spirituală, omul revine, de obicei, la starea egotică, 
dar îmbogăţit cu o amintire de neuitat, care îl marchează definitiv. 
Sporesc intuiţiile spirituale (D), dar se înteţeşte şi munca de renunțare la 
pretenţiile ego-ului şi de decondiţionare psihică (C). 

— Eliberarea spirituală semnifică stabilizarea definitivă în starea de 
iluminare (D), cu doar foarte mici ezitări egotice (A), cauzate de 
necesitatea subzistenţei corpului fizic. Procentul de 1% ego simbolizează 
integrarea sa şi deplinul control asupra acestuia de către Sinele divin. 


Sfânta Treime SAT-CHIT-ANANDA 





În învăţăturile nondualiste ne lovim adeseori de două afirmaţii 
contradictorii. Prima spune că Spiritul Divin este etern, neschimbat şi 
atotştiutor. 


«Dar nu sufletul tău devine liber, întrucât a fost întotdeauna liber.» (sursa 
1) 


A doua spune că spiritul este iluzionat de Maya că ar fi doar un biet 
om, că prin încarnare uită de unde a venit şi cine este; dar, prin 
iluminare, se întoarce la Adevăr. 


«Sufletul tău se bucură că a priceput iluzia pe cât i-a plăcut să creadă în 
iluzie. Pentru sufletul tău, o experienţă nu este mai bună sau mai rea decât 
alta; sunt doar diferite. Toate experienţele sunt egale — la fel de iubite şi la fel 
de apreciate.» (sursa 1) 


Ne punem atunci întrebarea firească: dacă spiritul este neschimbat 
şi atotştiutor, cum de oscilează de la adevăr la minciună şi înapoi?! 

Această contradicţie nu este lămurită nicăieri. Vom încerca s-o lămurim 
acum, cu ajutorul unei scheme simple. 


SPIRITUL sau DUMNEZEU 


Aţi auzit, probabil, de sintagma “sat-chit-ananda”. Fa foloseşte trei 
cuvinte sanscrite care descriu, pe scurt, Spiritul divin, ca şi Dumnezeirea 
din care el face parte. Iată semnificaţia lor şi explicaţiile mele: 

SAT — existenţa absolută, Nemanifestată, Creatorul şi voinţa sa pură. 

CHIT (se citeşte cit) — pura conştiinţă, organul de percepţie prin care 
Creatorul percepe Creaţia. 

ANANDA - fericirea divină, specifică Inimii spirituale (organul 
inteligenţei şi iubirii divine), prin care ia naştere şi este întreţinută 
Creaţia. 


ANANDA. Inima spirituală 





CHIT Conştiinţa 


Absolutul 
Voința Creatorului 





Fig.1 Sfânta Treime Satcitananaa 


Paranteză filosofică: 

Toată Creaţia se manifestă pe fundalul Nemanifestării (Creatorul 
absolut, SAT). Ea este alcătuită din energie, materie (nevie) şi viaţă. 

— Energia sau Prana ar fi exclusiv ANANDA, o stare foarte activă, 
dinamică. De exemplu, în vindecările cu energie se spune că “energia 
pură este inteligentă, ea ştie singură unde să meargă în organism pentru 
a vindeca”. 

— Materia nevie ar fi exclusiv CHIT (conştiinţă), adică o stare 
complet pasivă. De exemplu, se spune că “totul are conştiinţă, inclusiv 
materia nevie”. 

— Formele de viaţă, în special, omul, ar fi o combinaţie dintre 
ANANDA (înţelepciunea divină) şi CHIT (conştiinţa divină), realizând un 
echilibru între tendinţa activă şi pasivă, după “chipul complet al lui 
Dumnezeu”: sat-chit-ananda. 

Revelaţiile mecanicii cuantice 


Fizica cuantică a postulat dualitatea corpuscul-undă, care se 
învaţă şi la fizica de liceu. Interpretarea acestei dualităţi ţine însă de 
metafizică. Experimentele de laborator au demonstrat că o particulă se 
comportă ca o undă atunci când nu este observată. Cu alte cuvinte, 
starea naturală este cea de undă de probabilitate, adică o ecuaţie 
matematică, o stare abstractă. Când este observată, ea devine o particulă 
concretă, solidă. Cu cât unda are mai multă energie, cu atât şi particula 
va avea mai multă masă, conform ecuaţiei lui Einstein E=mc2. Deci, 
materia este undă teoretică sau corpuscul concret? Nu putem înţelege 
acest paradox decât apelând la spiritualitate. 

Observaţia mecanicii cuantice poate fi extrapolată la întregul 
Univers. Întreaga creaţie este inițial un câmp fundamental, o undă de 
probabilitate, info-energie fără forme, deci un Potenţial creator. Apoi, 
apare Conştiinţa, într-un număr infinit de observatori (creaturi), care 
"privind" la Potenţialul creator, îl vede sub forme concrete, adică 
substanţă cu masă. Prin urmare, din punctul de vedere al Creatorului 
Absolut, creaţia este doar acest Potenţial infinit încă nemanifestat, o 
simplă idee în Mintea Sa. Din punctul de vedere al creaturilor, care au 
conştiinţă, creaţia este concretă, substanţială, solidă. 

Dar cum explicăm că lumea continuă să existe şi când noi dormim, 
de exemplu? Noi nu suntem singura ființă ce deţine o conştiinţă, ci 
fiecare atom are conştiinţă, şi astfel participă la compunerea unei imagini 
"obiective" a Universului. Dacă n-ar exista Conştiinţa, Universul n-ar 
exista sub această formă concretă aparentă, ci ar fi doar o idee. 

Totuşi, de ce ar face Creatorul ceva de care să nu se poată bucura 
decât în gând?! E ca şi cum noi ne-am bucura doar imaginându-ne că 
vom mânca o prăjitură. Nu-i acelaşi lucru cu prăjitura reală, nu-i aşa?! 

Conştiinţa este primul instrument creat de Creator, prin care acest 
ocean vibratoriu abstract capătă forme concrete distincte. Această 
Conştiinţă unică se divide într-o infinitate de părţi, care percep realitatea 
din alte perspective. Realitatea se vede diferit din punctul de vedere al 
unei plante, al unui animal, al omului etc. Creatorul se bucură de Creaţia 
sa cu ajutorul fragmentului de Conştiinţă prezent în fiecare creatură. EI 
este, prin urmare, atât Creator total detaşat de Creaţie, cât şi creatură 
(un gând divin individualizat), cât şi conştiinţa creaturii (adică, percepţia 
Creatorului din poziţia de creatură). 

Putem spune, ştiinţific vorbind, că lumea există şi nu există în 
acelaşi timp. Ea există, fiindcă o vedem şi o pipăim cu ajutorul 
conştiinţei noastre. Ea nu există, deoarece este o iluzie magică creată de 

fiecare creatură în parte şi de toate împreună, cu ajutorul conştiinţei lor. 
Admiţând, prin absurd, că natura anorganică n-ar avea conştiinţă, totuşi, 
ea se supune legilor fizice chiar şi când se află sub forma omogenă de 
câmp fundamental. Evenimentele decurg în mod firesc, dar lucrurile 
devin concrete, distincte numai când apare o conştiinţă observatoare. 
Când ea dispare din zonă, realitatea rămâne ca întotdeauna, o simplă 
oscilație, dar îşi continuă procesele de transformare. Prezenţa conştiinţei 
nu modifică legile şi evoluţia naturii, ci doar dă naturii nişte forme 
"inteligibile". 

Dumnezeul Absolut (SAT) creează atât câmpul fundamental sau 
Potenţialul creator (ANANDA), cât şi Actualizatorul creator sau 
Conştiinţa divină din fiecare creatură (CHIT). Dumnezeu le generează 
din El însuşi - atât un Potenţial cu o energie infinită, cât şi un număr 
infinit de Conştiinţe. Când privim creaţia actualizată, ea conţine o 
infinitate de creaturi separate. În schimb, creaţia, ca potenţial, este 
unificată într-o singură vibraţie primordială, numită şi AUM. De aceea, 
se spune că tot universul, cu miriadele sale de forme, este o 
singură Fiinţă. 

Creaţia începe cu această primă dualitate: Ananda (Energie 
potenţială)-Chit(Conştiinţă). Ca o expresie particulară a ei, fizica 
cuantică a observat, la nivelul elementar al materiei fizice, dualitatea 
undă-corpuscul. Când ieşim din dualitate, rămâne doar SAT sau 
Absolutul Non-dual, de unde creaţia pare o simplă iluzie magică, creată 
din interacţiunea Ananda-Chit. 


Sfânta Treime din om 





Vom introduce acum Sfânta Treime Satcitananda în modelul psihic 
al omului. 

Voința 
divină 


Minte 
spirituală 


Conştiinţa 
Minte 
fizică 


Fig.2 Cine se iluminează ? 














+1. La omul obişnuit mintea fizică este dominată de ego (roşu). 
Conştiinţa spiritului este complet coborâtă în mintea fizică (lipseşte 
culoarea galben din partea de sus). De aici, ideea că “Spiritul crede în 
iluzie”, mai bine spus, Conştiinţa este iluzionată că ar fi doar umană. În 
pofida acestui fapt, Inima spirituală este atotştiutoare, deoarece este în 
contact continuu cu Voința lui Dumnezeu (cele 3 săgeți radiale de sus). 

+2. La omul evoluat, mintea fizică este mult influenţată şi de 
Inima spirituală (albastru), la concurenţă cu ego-ul. Comunicarea este 
iniţiată de către Inimă (cele 2 canale), ea având libertatea de a alege 
momentul, cantitatea şi puterea informaţiilor sau trăirilor sublime 
transmise minţii fizice. Iar Conştiinţa percepe tot ce primeşte mintea 
fizică. Stările înalte de conştiinţă ar corespunde în acest grafic unei mai 
mari cantităţi de fluid albastru în mintea fizică. 

+3. La omul iluminat, conştiinţa (galben) se distribuie şi în partea 
superioară. Acum Spiritul “se bucură că a priceput iluzia”, căci Conştiinţa 
îl revede pe Dumnezeu, nepierzând din vedere nici lumea fizică. 
Totodată, mintea fizică se umple aproape complet cu inspiraţie de la 
Inima spirituală, nemailăsând ego-ului aproape niciun spaţiu de manevră 
(doar puţin roşu la bază). 

Cine se iluminează sau se trezeşte spiritual? Numai Conştiinţa este 
aspectul divin supus unei schimbări radicale. Atâta timp cât Conştiinţa se 
află numai în mintea fizică, crezi că eşti mintea fizică, cu simţurile ei şi 
gândurile ei limitate. Dar când Conştiinţa se extinde şi în preajma 

Spiritului divin, îţi dai seama că eşti Dumnezeu. Practic, TU “eşti” ceea ce 
percepe Conştiinţa: om sau Spirit. Mintea obişnuită conştientă este 
Conştiinţa când se află numai în strâmtoarea minţii fizice. 


«Cel mai real lucru eşti chiar tu, conştiinţa conştientă care priveşte prin 
ochii tăi şi îţi foloseşte simţurile pentru a experimenta realitatea fizică. 
Conştiinţa se simte pe ea însăşi ca bunătate, dragoste, pace, frumuseţe şi 
perfecţiune care există ca creaţie. Conştiinţa cunoaşte Non-forma, deoarece 
este Non-forma. Uneori eşti în legătură cu adevărata ta natură, iar alteori nu 
eşti. Te pierzi în jocul luminii din realitatea fizică. Crezi în realitatea fizică. Dar 
realitatea fizică nu ar putea exista fără Non-formă.» (sursa 2) 


Prin urmare, Inima spirituală este mereu atotştiutoare, dar 
Conştiinţa spirituală este fluidă, influenţabilă, şi este “păcălită” că nu ar 
exista decât locul de unde percepe ea realitatea. Astfel putem explica 
paradoxul că Spiritul încarnat este ignorant, dar este şi 
atotştiutor. Dumnezeu se scufundă fără teamă în abisul materiei, prin 
Conştiinţă, dar îşi păstrează firul de întoarcere acasă în siguranţă, care 


este Inima. 


Post-iluminarea și contracararea ei 


Observăm că există două procese paralele, dar distincte: 

1) Coborârea Inimii în minte. În graficul de mai sus (fig.2), 
poate fi asemănată cu umplerea "bazinului" inferior cu inspiraţie de 
culoare albastră. Acest fluid albastru pur împinge reziduurile egotice 
către fundul "bazinului" minţii fizice. 

2) Ridicarea Conştiinţei la nivel de Spirit (trezirea spirituală 
sau iluminarea). În graficul de mai sus (fig.2), putem sugera că ea nu 
apare decât atunci când fluidul albastru al Inimii a umplut bazinul minţii 
până la nivelul de jos al Conştiinţei. Abia la atingerea acestui prag critic 
poate Conştiinţa să ţâşnească către Spirit, eliberându-se de atingerea 
infamă a ego-ului. 

După prima trezire spirituală, omul poate avea diverse traiectorii 
evolutive. Este preferabil să se adâncească în stări tot mai profunde de 
iluminare. Dar este posibil şi ca, dimpotrivă, omul să fie recapturat de 
către ego, ceea ce numim post-iluminare. Este un fenomen destul de 
frecvent printre aspiranţii spirituali contemporani occidentali. 

Cauzele pentru revenirea ego-ului pot fi diverse, dar cele mai 
probabile sunt următoarele: 

+ Existenţa unor traume emoţionale subconştiente, din această viaţă 
sau din alte vieţi anterioare. Acestea sunt ca nişte ancore pentru ego, 
căruia îi dau putere. Soluţia este munca psihologică de descoperire, 
acceptare şi depăşire a problemelor emoţionale mai vechi. Această 
muncă de vindecare poate fi realizată înainte de trezire, dar şi în perioada 
post-iluminare. 

+ Necunoaşterea sau neînţelegerea fenomenului rafinat al iluminării 
spirituale. Autocunoaşterea, introspecţia, psihologia spirituală constituie 
un plus pentru aspirantul spiritual. Există şi cazuri de oameni care se 
iluminează pe neaşteptate, fără să fi avut preocupări spirituale. Ei sunt în 
pericolul de a regresa, din cauză că noua stare este foarte stranie şi 
neobişnuită. În schimb, prin meditații şi reflecţii spirituale bazate pe 
învățături profunde şi autentice, mintea fizică pregăteşte terenul pentru 
întâlnirea cu necunoscutul. Se familiarizează din timp cu diverse stări de 
conştiinţă, învaţă să se bizuie pe intuiţie, recunoaşte mecanismele ego- 
ului, putându-le contracara chiar şi fără iluminare. 

Din cauzele menţionate mai sus şi din altele, iluminarea poate să nu 
dureze decât puţin timp, la început. Fenomenul de revenire la "normal" 
poate fi sugerat grafic prin creşterea nivelului ego-ului (roşu) în bazinul 
minţii până la nivelul Conştiinţei sau mai sus, ceea ce va atrage magnetic 
Conştiinţa în jos, scoţând-o din contactul cu Spiritul. 

Singura soluţie de a ieşi din post-iluminare este, desigur, acelerarea 
procesului nr.1, adică "pomparea" de inspiraţie, energie vindecătoare şi 
cunoaştere spirituală din rezerva infinită a Inimii în "bazinul" inferior al 
minţii. Sunt foarte utile practicile meditative, reflecţiile asupra unor 
subiecte spirituale, legătura cu persoane iluminate şi alţi aspiranţi, 
observarea continuă a propriilor gânduri şi tendinţelor egotice etc. După 
o perioadă oarecare, vom trăi din nou iluminarea, care se va stabiliza 
treptat. Atunci când există o reală aspirație, Divinul nu poate sta departe. 

Unii aspiranţi îşi pregătesc mintea mai temeinic, ceea ce durează 
însă mult, chiar foarte mult timp, până apare trezirea. Însă după aceea, 
iluminarea se poate stabiliza mai repede. Alţi, în schimb, au parte de o 
trezire rapidă, însă problemele nerezolvate îi obligă la o practică intensă 
după prima iluminare, dacă nu cumva renunţă de tot. Nu există o reţetă 
unică şi, oricum, deciziile le ia Inima. 

Procesul nr.1 (coborârea Inimii în minte) trebuie menţinut continuu 
după trezire, căci viaţa în mijlocul lumii stimulează ego-ul. Amintiţi-vă că 
însuşi Isus se retrăgea periodic din mijlocul oamenilor pentru a medita! 
Când ego-ul creşte peste nivelul admisibil, dispare mult-dorita iluminare, 
dar şi invers. Este nevoie de vigilenţă şi acţiune spirituală cu ajutorul 

Inimii pentru a ţine Conştiinţa la cel mai înalt nivel cu putinţă. Nimeni 
nu se iluminează şi, gata, e deja perfect şi nu mai trebuie să facă nimic! 
Munca spirituală trebuie continuată toată viaţa, doar că, în starea de 
iluminare, ea nu implică efort, ci este foarte plăcută şi oferă recompense 
imediate. Nu e o corvoadă, ci o bucurie. 


Alte stări modificate de conștiință 


— În fenomenul percepţiilor extrasenzoriale, Conştiinţa are 
contact şi cu alte zone vibratorii, pe care le consideră absolut reale. Dacă 
Conştiinţa se împarte egal între planul fizic şi cel subtil, atunci omul le 
poate percepe simultan pe amândouă. lată reprezentarea grafică a acestei 
situaţii, conform convențiilor utilizate mai sus. 





FIg.3 Percepţii extrasenzoriale 


În această schemă, Conştiinţa se ridică, dar nu pe traseul direct 
vertical, ci se mulează pe Mintea spirituală şi, astfel, are acces la 
percepțiile oferite de vibraţiile foarte subtile ale acesteia. Deşi Conştiinţa 
se elevează, aici nu se poate vorbi de iluminare, pentru că ea rămâne pe 
tărâmul Creaţiei manifestate. 

— Fenomenul somnului ar putea fi reprezentat prin aceeaşi figură, 
cu deosebirea că, Spiritul depărtându-se de trup, Conştiinţa se divide, se 
separă în două: o parte rămâne în trup, mult diminuată, iar cealaltă 
însoţeşte Spiritul în călătoriile sale astrale. Întrucât creierul intră în 
relaxare, Conştiinţa rămasă în corp nu prea mai percepe realitatea fizică. 

- La moarte, nu mai rămâne nici urmă de Conştiinţă în trup, toată 
absorbindu-se în Spirit. Inima spirituală strânge în memoria ei eternă 
toate experienţele fizice avute în acea viaţă umană, inclusiv sub formă de 
seminţe karmice şi condiţionări. 


Concluzie 


Conştiinţa este fluidă şi pasivă, precum apa, ia forma vasului în care 
este turnată. Conştiinţa este senzaţia de “EU SUNT”. 

Când Conştiinţa este “turnată” în mintea fizică, ea percepe 
dimensiunea fizică. Cine sunt eu? EU SUNT... un om pe Pământ. 

Când Conştiinţa este “turnată” în mintea subtil-spirituală, ea 
percepe o dimensiune subtilă. Cine sunt eu? EU SUNT... o fiinţă 
luminoasă pe tărâmul spiritelor. 

Când Conştiinţa se află în ambele lumi, spunem că apar percepțiile 
extrasenzoriale sau dedublările astrale. 

Când Conştiinţa se priveşte pe sine, cine sunt eu? EU SUNT... şi 
atât, fără alte atribute. Sau, pur şi simplu, EU. Aceasta este prima 
iluminare. 

Marii iluminaţi îşi pot diviza Conştiinţa în cele trei locuri deodată, 
păstrând-o totuşi unitară, devenind astfel nişte demiurgi, cum a fost Isus. 

Când Conştiinţa revine în locul ei originar, ea percepe Divinitatea 
Creatoare Nemanifestată, iar fenomenul este marea iluminare spirituală. 
Cine sunt eu? VIDUL PLIN: gol de manifestare, dar plin de iubire. 


Tot trei sunt şi etapele iluminării, conform maestrului iluminat 
Adyashanti. El vorbeşte de faptul că iluminarea poate fi simțită în cele trei 
centre de forţă principale Ajna, Anahata şi Manipura, de sus în jos, pe rând. 
Pe Ajna se simte vidul non-formei, Anahata revelează plinul iubirii, iar 
Manipura oferă stabilitatea şi forța stării de iluminare. Iluminarea deplină 
activează complet toate cele trei chakre principale. 

Din Sfânta Treime Satchitananda, SAT corespunde chakrei Sahasrara, 
complet detaşată de Creaţie, chiar nebăgând-o în seamă. ANANDA sau Inima 
spirituală ar corespunde celorlalte 6 chakre complet activate şi purificate, dar 
mai ales celor trei chakre menţionate mai sus, precum şi energia Kundalini. 
CHIT este Congştiinţa care este ridicată de Kundalini pe diverse paliere ale 
Creaţiei. 


Conştiinţa este prima creaţie a lui Dumnezeu, cu care El îşi va 


cunoaşte creaţia. Nu este o persoană şi nici un obiect. Seamănă cu aerul, 
dar este mai subtilă decât subtilul, poate chiar mai rafinată decât Mintea 

spirituală. Conştiinţa n-are o formă proprie, ci dimpotrivă, e concepută 
să se muleze pe orice formă, pe formele creaţiei. 

Deci cine se iluminează? NIMENI. Este doar o deplasare a 
Conştiinţei. În general, diversele stări de conştiinţă sunt deplasări 
de Conştiinţă între diverse planuri de vibrații. 


Sunt animalele iluminate? 





O chestiune interesantă este cum văd unii iluminaţi animalele 
(Eckhart Tolle, Lisa Cairns, Nisargadatta Maharaj etc), să zicem câinii lor 
de companie. Ei spun că aceste animale ar fi nu doar inteligente, ci chiar 
iluminate. Este un lucru deranjant să afli că toate animalele sunt 
iluminate, iar majoritatea oamenilor nu sunt... 

Ce putem admite este că animalele, ne referim la cele superioare, nu 
au ego. De insecte şi plante nici nu mai discutăm. Neavând un ego, 
precum oamenii, animalul acţionează foarte spontan, natural, şi poate fi 
influenţat mai uşor de Mintea spiritului său (Inima). 

Spiritul de rang animal animal, deşi este ceva mai simplu decât 
Spiritul de rang uman, are şi el o Inimă şi o Conştiinţă. Mintea sa fizică 
este mai simplă, deci mai incapabilă de comportamente complexe 
precum omul. Nu are ego, deci va emite mai puţină suferinţă artificial 
creată, cum face omul prin autocompătimire, lamentare, blamarea altora 
şi alte emoţii egotice. 

Chiar dacă animalele nu au ego, au destule alte condiționări psihice 
legate de viața animală, moştenite şi de om. Ştim că animalele sunt 
conduse în cea mai mare parte de instincte. 

Opinia mea este că animalele nu sunt iluminate şi o voi 
argumenta: 

— Din punct de vedere filosofic, iluminarea este culmea evoluţiei 
terestre, fiind rezervată numai omului cu un spirit evoluat. Ar fi absurd 
ca toate animalele să fie iluminate, iar majoritatea oamenilor să fie 
pedepsiţi să nu fie. De ce ar fi mai darnic Dumnezeu cu animalele şi nu cu 
omul, care e culmea evoluţiei terestre? În plus, nu există niciun motiv 
practic pentru care Conştiinţa animalului ar trebui să fie conştientă de 
Divinitate, căci asta înseamnă iluminarea. Animalul se manifestă 
spontan, dar nu este conştient că este chiar Dumnezeu în creaţie. Rostul 
animalului este să fie dobitoc. 

— Din punct de vedere psihologic, iluminarea ar perturba viaţa 
naturală a animalului. Oamenii iluminaţi nu prea mai sunt interesaţi de 

activităţile obişnuite majorităţii oamenilor. Duc o viaţă retrasă, fiind 
motivaţi să acţioneze în lume mai ales ca învăţători spirituali, dar nu mai 
simt atracţie pentru alte meserii. Şi acum, vă închipuiţi ce ar însemna un 
bou contemplativ, când el trebuie să tragă plugul pe ogor?! 

Animalul nu are nevoie să se simtă Dumnezeu, căci ar fi un chin 
nemeritat pentru Dumnezeu. Este dificil şi pentru omul iluminat să mai 
rămână în acest plan al mizeriei umane, darmite pentru un animal! Să 
ducă o viaţă murdară, chinuită şi total neînţeleasă ar fi culmea suferinţei 
şi, probabil, ar muri foarte repede. Iluminarea este supremul cadou divin, 
care trebuie să te facă fericit să trăieşti, nu să-ţi grăbească moartea 
prematură. Numai oamenii pot să se manifeste ca fiinţe fizice iluminate. 

— Conform modelului satchitananda, când omul este iluminat, 
Conştiinţa se extinde la nivel de spirit, dar ego-ul nu dispare total, ci i se 
mai permite puţină influenţă, legată mai ales de chestiunile de 
supravieţuire. Iluminarea nu apare ca urmare a distrugerii ego-ului, ci 
este un fenomen de deplasare a Conştiinţei! 

Animalelor le lipseşte ego-ul, deci mintea lor fizică se manifestă mult 
mai spontan decât a oamenilor. Totuşi, Conştiinţa rămâne focalizată 
asupra minţii fizice, deci nu poate fi vorba de nicio iluminare. Confuzia 
provine de la spontaneitatea lor, căci şi oamenii iluminaţi sunt la fel de 
spontani. 

Pe de altă parte, există oameni foarte mult îmbunătăţiţi, care şi-au 
diminuat foarte mult influenţa ego-ului, manifestând din plin intenţiile 
Minţii spirituale, dar care încă nu au primit Graţia iluminării. Un 
exemplu elocvent ar fi Swami Vivekananda, care a primit Graţia 
maestrului său Ramakrishna la un moment dat, printr-un scurt episod 
iluminatoriu, dar iluminarea a revenit definitiv abia cu 6 luni înainte de 
moarte. 

lată şi schiţa psihicului animal, conform modelului psihic 
satcitananda. Observaţi culoarea diferită a minţii fizice, datorită 
inexistenței ego-ului. 

Fig.4 Psihicul animalului (fără ego) 


În concluzie, trebuie să separăm cele două fenomene psihice: 
diminuarea ego-ului, pe de o parte, şi deplasarea Conştiinţei 
(iluminarea), de cealaltă parte. La om, primul fenomen este un efect al 
evoluţiei spirituale, iar al doilea este un efect al Graţiei, care delimitează 
sfârşitul evoluţiei terestre. Întâi, fiinţa dobândeşte un ego, apoi învaţă să 
şi-l domine, pentru ca, în final, să capete iluminarea. Ego-ul ajută la 
dezvoltarea minţii. Animalele, deşi nu au ego, nu se pot ilumina, pentru 
că mintea lor n-a ajuns la nivelul necesar, neavând încă liber-arbitru. 
Omul are liber-arbitru şi astfel poate deveni un mic creator stângace, dar 
abia prin iluminare capătă libertatea de Creator asemănător Divinului. 
Când este sălbatic şi dominant, ego-ul este incompatibil cu iluminarea, 
dar ea survine natural la sfârşitul etapei de dezvoltare terestre, când ego- 
ul a fost deja domesticit. 


Cel mai tare nondualist 





Cu titlu anecdotic, în general, comunitatea spiritualităţii nondualiste 
este împărţită în două tabere: Cei care spun că, dintre cei contemporani, 
cel mai “tare” în nondualitate a fost Ramana Maharishi şi cei care spun 
că a fost Nisargadatta Maharaj. Dar aceasta pare a fi un fel de dualitate 
nondualistă, în ton cu plăcerea ego-ului de a împărţi lucrurile. Din 
plăcerea de a o submina, vom adăuga la ea a treia variantă: cel mai “tare” 
este Spiritul lui Cristos, aşa cum ni se revelează el în scrierile 
mediumnice ale Ginei Lake. Argumentul? Isus este all inclusive în 

privinţa spiritualităţii, adică manifestă măiestrie în filosofie, psihologie, 
spiritism şi nondualitate. Nu lasă nimic pe dinafară, nu exclude nimic şi 
pe nimeni, nici pe oamenii foarte evoluaţi, nici pe cei care abia şi-au 
început viaţa spirituală. 

Dintre maeştrii spirituali contemporani, Adyashanti are multe 
puncte de vedere care converg cu spusele Spiritului lui Isus din cărţile 
sale dictate Ginei Lake sau lui Joseph Benner. Desigur, ne place să-i 
ascultăm şi pe alţi celebri maeştri spirituali pe de internet, precum 
Eckhart Tolle sau Mooji ş.a.. Totuşi, profunzimea spirituală lui 
Adyashanti îl face un competitor viu şi periculos pentru Ramana sau 
Nisargadatta. 


Nondualism exclusivist 


Printre iluminaţii nodualişti se manifestă uneori o anumită 
intoleranţă, deşi mult mai blândă decât cea a religioşilor. Prin contrast 
faţă de Spiritul lui Isus, unii dintre ei sunt mai degrabă all exclusive. 
Ţin cu dinţii de punctul lor de vedere. Este bine că există şi astfel de 
persoane originale, care întăresc o viziune poate mai puţin ştiută sau 
agreată. Dumnezeu se exprimă în toate felurile posibile şi e normal aşa. 

De pildă, Tony Parsons spune că învățătorii spirituali se adresează 
întotdeauna unor ego-uri, iar viziunea iluminată este că nu există niciun 
ego, persoana e o iluzie. Este o perspectivă absolut impersonalistă, care 
nu ne oferă nicio cale, nicio metodă de optimizare, şi totuşi ne atrage, 
poate, prin onestitate sau briza de libertate. Şi are dreptate: iluminarea 
nu depinde de ce face ego-ul, ci de Graţie. 

În acelaşi timp, credem noi, până la iluminare, omul are dreptul să 
ducă o viață mai bună, mai fericită, prin efort personal, deşi încă 
împovărat de ego. Pentru aceasta sunt utile învăţăturile spirituale. 

Un iluminat pe care îmi face plăcere să-l ascult pe internet este 
Craig Holiday:07. El a primit învățături de la mai mulţi maeştri 
(Adyashanti, pe linia Sri Aurobindo, pe linia maestrei Hilda Charlton:08) 
şi a vizitat mulţi maeştri în India şi America. Spune că fiecare maestru 
este înconjurat de o aură (care persistă în locul unde acesta a locuit şi 
după moartea sa) ce ne introduce într-un anumit tărâm Ceresc. E vorba 
de iniţierile pe care le-a primit fiecare maestru de la Spiritele Superioare 
şi practica intensă pe care a urmat-o. Există nenumărate tărâmuri 


107 https://www.youtube.com /watch?v=iBahkKUG688 

angelice, fiecare cu o energie divină distinctă. Când privim ştirile la TV 
suntem introduşi în cu totul alt tip de tărâm, al nefericirii, fiindcă 
majoritatea sunt ştiri negative. Dar putem alege să ne petrecem timpul 
intrând în rezonanţă cu diverşi maeştri vii sau trecuţi dincolo, şi astfel ne 
umplem viaţa de fericire cerească cu diverse nuanţe. 

Craig a participat la satsanguri cu mulţi maeştri nondualişti din 
America şi a observat că toţi au un spectru foarte limitat al viziunii 
spirituale, fiecare ţinând doar la marea sa realizare, care, de fapt, este ca 
o picătură în ocean. Adevărata iluminare este all inclusive, nu respinge 
nimic şi nu se satură niciodată să cunoască toate bucuriile puse la 
dispoziţie creaturilor de Creator. De pildă, încărcătura afectivă 
compleşitoare de la o întâlnire cu Amma:0 se simte altfel decât 
încărcătura plină de lumină din camera lui Yogananda din Encinitas, 
unde a locuit acesta. Desigur, dincolo de receptivitatea la asemenea 
energii sublime, ar fi şi mai bine este să ne descoperim şi să ne întărim 
propria putere spirituală, pe care să o radiem în jur, asemenea modelelor 
spirituale pe care le admirăm. 


Nu maestrul, ci contextul 


Uneori mai auzim câte un maestru spiritual spunând că Prezenţa sa 
te-ar putea face să te iluminezi doar venind la evenimentele organizate de 
el, printr-un gen de inducţie magică a carismei sale. Acest fenomen s-a 
întâmplat şi în prezenţa lui Tony Parsons sau după evenimentele sale. 
Totuşi, el susţine cu totul altceva: nu persoana maestrului este cauza 
iluminării cursantului. Corpul maestrului iluminat nu are niciun merit, ci 
totul are legătură cu contextul şi cu aspiraţia personală. Şi are dreptate, 
fiindcă unii nu simt absolut nimic nici măcar lângă un mare maestru 
spiritual iluminat. 

Contextul este acea adunare a aspiranţilor în jurul persoanei care 
cred că le va aduce iluminarea. “Credinţa ta te-a vindecat”, spunea şi 
Isus. Deci credința individului este, eventual, catalizată de realizarea 
maestrului şi de cercul spiritual în centrul căruia se află maestrul. De 
fapt, Dumnezeu este Maestrul din spatele maeştrilor, iar Dumnezeu se 
află pretutindeni şi este oricând disponibil. Nu trebuie să fetişizăm trupul 
iluminatului, nu trupul său emite iluminarea, nu ne putem molipsi de 
perfecţiune de la atingerea acelui corp, şi nu mintea lui decide soarta 
iluminării noastre. În spatele tuturor se află Voința Divină. Dar nu putem 

să negăm nici că prezenţa fizică a unui iluminat ne poate amplifica 
intensitatea aspiraţiei şi că ne poate induce şi o reacţie psihică 
neaşteptată, dacă suntem copţi. 


XXX 


De ce prefer Spiritul lui Isus 


Mintea s-a născut odată cu ego-ul, sunt fraţi gemeni nedespărţiţi, de 
aceea ea nu-şi poate închipui viaţa fără ego (fără simţul persoanei). Şi 
totuşi, unor oameni aleşi de Dumnezeu li s-a întâmplat: au rămas 
complet nişte nimeni, într-o smerenie totală. 

Trezirea este incompletă dacă fenomenul se petrece doar la nivelul 
capului (Ajna chakra). Abia când ea coboară şi la nivelul inimii (Anahata 
chakra), omul simte că este una cu totul, devenind iubire. De aceea apar 
diferenţe între părerile unor impersonalişti iluminaţi. Nu toţi au ajuns la 
nivelul inimii. 

Meritul unic al lui Isus, şi al mesajelor sale prin channeling, este că 
vorbeşte atât de trezirea LA Iubire (Dumnezeu Tatăl, împărăţia cerurilor, 
nondualitate, impersonalul), cât şi de trezirea PRIN iubire. Prima vine 
doar prin Graţie la un număr mic de oameni, dar a doua este o cale ce 
poate fi urmată de oricine. Deci Isus scurtcircuitează traseul mai lung 
prescris de Advaita, merge direct la realizarea ultimă, chiar dacă nu e 
chiar uşor de pus în practică. Prin asta este măreț şi îl prefer altor 
învăţători. Vede imaginea de ansamblu ca nimeni altul. 

Isus îmbrăţişează totul, de aceea mesajul său este universal. Adică, 
se adresează atât celor iluminaţi, dar care mai au câte ceva de corectat ca 
oameni, cât şi celor aproape de momentul iluminării, oferindu-le metode 
dualiste şi nondualiste, cât şi celor aflaţi încă sub puternica iluzie a ego- 
ului, cărora le oferă metode de îmbunătăţire a vieţii. Iubirea este 
metoda universală pentru toate etapele de evoluţie. 

Isus se dovedeşte şi un foarte înţelept nondualist, un puternic 
analist al minţii umane, ceea ce este de folos aspiranţilor spirituali mai 
înclinați către intelectualizare decât spre efuziunile afective. Spune Isus 
că atenţia înseamnă iubire, şi asta spune şi Adyashanti. Dar e o iubire 
impersonală, de neînțeles pentru minte. Ce paradox, mintea ştie ce este 
atenţia şi o foloseşte mereu, dar ea nu ştie că aceasta este, de fapt, iubire! 
Şi asta, pentru că atenţia pare doar un instrument pentru minte, dar este 
însăşi calitatea Conştiinţei divine. 

«Atunci când acorzi atenţie la orice ar fi un timp suficient, el devine 
frumos, uimitor, un miracol. Devine ca iubitul tău şi te umpli de recunoştinţă. 
Acest lucru este evident în relaţiile cu persoanele pe care le iubeşti, inclusiv cu 
animalele de companie. Pe măsură ce le priveşti atent, oferindu-le atenţia ta 
completă şi nefragmentată de gânduri, iubirea curge de la tine spre ele. Când 
se întâmplă acest lucru, s-ar putea să ai impresia că ele sunt cauza iubirii tale, 
dar, de fapt, atenţia ta totală şi fără gânduri face ca dragostea din interiorul tău 
să înceapă să curgă în lume.» (sursa: Cap. 11 din cartea "Isus vorbeşte: Despre 
întruchiparea Conştiinţei Cristice") 


Isus vorbeşte explicit despre bunătate şi celelalte calităţi creştine ca 
fiind expresiile Conştiinţei Cristice, adică Sinele adevărat. Puse în 
practică, aceste calităţi fac lumea un loc mai bun pentru toţi şi sunt o 
răsplată în sine pentru cel ce le aplică. Iată că Isus nu scapă nimic din 
vedere şi se adresează tuturor, fiecare putând să aplice câte ceva din 
marea lui înţelepciune. 

Poate că există entităţi de acelaşi nivel spiritual cu Isus care au o cu 
totul altă abordare. Nu ştiu. Dacă ele există, sunt tot expresii ale 
Creatorului, a cărui imaginaţie este debordantă. Dar mie, ca om, îmi 
place foarte mult de Isus, ca Spirit. 

Creştinii s-ar putea scandaliza că acest Cristos propagă învățături 
orientale precum meditaţia, observarea şi abandonarea gândurilor. 
Nondualiştii ar putea strâmba din nas că acest Cristos vorbeşte prea mult 
de iubire, bunătate, recunoştinţă şi alte virtuţi creştine. 

Unii ar spune că acest Cristos nu dă destule tehnici de a scăpa de ego 
şi a te ilumina. Alţii, că nimeni nu te poate învăţa iluminarea. Sau ar 
spune că acest Spirit al lui Isus e un psiholog prea analitic pentru 
înțelegerea oamenilor obişnuiţi. 

Unii maeştri spirituali ar putea obiecta că nicio carte sau mesaj nu 
poate înlocui prezenţa vie a unui maestru în carne şi oase. 

Cei treziţi s-ar putea supăra că acest Cristos spune că ei nu sunt 
perfecţi şi că mai au de avansat spiritual. Alţi religioşi personalişti s-ar 
putea supăra că acest Cristos vorbeşte de lucruri impersonale. 

Fiecare ego va găsi măcar un motiv de nemulţumire în acest Cristos, 
pentru că se simte ameninţat de adevărurile spuse direct. Şi se va lega de 
unele afirmaţii ce nu se potrivesc prejudecăţilor sale. 

De fapt, acest Cristos îmbrăţişează tot spectrul de preocupări 
spirituale şi dă oricui ceva folositor în etapa în care se află, nerespingând 
nimic şi pe nimeni. Oricine va găsi măcar o revelaţie personală, dacă 
citeşte cu deschidere sufletească. 


RĂZVAN-ALEXANDRU PETRE - Eseuri pe teme spirituale 2020 pag. 443 


Sper ca lucrările pe care i le traduc şi le public în site-ul nostru să 
propună oricărui cititor destule motive pentru care să-l iubească pe acest 
Cristos! Un Spirit vast cât universul, dar, în acelaşi timp, foarte uman şi 
cald. El ne oferă motivații clare pentru a ne dori să evoluăm, să urmăm o 
cale spirituală, să ne îmbunătăţim viaţa şi să găsim fericirea. În acelaşi 
timp, ne linişteşte angoasele că încă nu am ajuns la suprema fericire, în 
ciuda eforturilor noastre de până acum. Ne dă pacea mulţumirii cu ceea 
ce suntem şi, în acelaşi timp, ne stimulează aspiraţia spirituală pentru a 
manifesta Voința divină în lume. 


10 octombrie 2020 

ÎNGHIȚITORUL DE GÂNDURI 


Pilule pentru cap şi minte 


Ce e Graţia * Blestem spiritual * Numele spiritual al ego- 
ului * Iluminare pentru electronişti * Metafora bărcii * Misiunea 
vieţii x Ta Taa, Ta-na Naa, Na Na-na Na-na * Apropo de frică... * Ai sau 
n-ai liber arbitru, oricum n-ai de ce să fii nemulţumit * Fără judecăţile ego- 
ului * De ce gustă ego-ul pornografia * Cine îi critică pe homosexuali 
* Cum să înţeleagă ego-ul că el nu există [Descriere vs. Prescriere] 
[Adevărul e întotdeauna parţial] 


Ce e Graţia 





Dacă vrei să cunoşti Adevărul, oricât de crud ar părea El; dacă ai 
înțeles că plăcerile nu sunt fericirea, că ele durează o clipă, după care vei 
alerga mereu şi mereu după ale plăceri, care niciodată nu te vor satisface 
pe deplin; dacă simţi că ar trebui să renunţi la capriciile tale pentru a-L 
lăsa pe Dumnezeu să Se manifeste prin tine; atunci înseamnă că deja ai 
fost atins de Graţie. 


Blestem spiritual 





Părintele Cleopa avea un blestem al lui favorit: “Mânca-te-ar raiul!”. 
Am şi eu unul, inspirat din spiritualitatea non-dualistă: “Sta-ţi-ar 
mintea-n loc!”. Iată legătura dintre ele. NU poţi trăi raiul pe Pământ 
decât dacă rămâi fără gânduri şi emoţii personale. Când ţi se opreşte 
mintea personală, intră în funcţiune Mintea universală, care e plină de 
iubire. Iar acesta este raiul clipă după clipă... 


Numele spiritual al ego-ului 





În tradiţiile spirituale, după iniţiere, discipolul capătă un nume 
spiritual, cu scopul de a accelera ştergerea vechilor condiţionări, cu 
ajutorul noii condiţionări, superioare. Totuşi, deseori, cei care îşi iau un 
nume spiritual o fac şi din cauza ego-ului spiritual, care vrea să arate 
tuturor că el este acum special, are o identitate spirituală certă. Ea pare 

să fie mult mai reală, mai autentică decât vechea identitate mundană. In 
realitate, este tot o iluzie, dar una “spirituală”. 


Iluminare pentru electroniști 





Putem considera că bucuriile şi necazurile sunt ca nişte oscilaţii. 
Bucuriile sunt vibrații peste linia de zero, iar suferinţele sunt vibrații sub 
linia de zero. Totuşi, dacă descompunem matematic aceste oscilaţii, 
obţinem ceva cu totul inedit. Apare o undă purtătoare a fericirii clipă de 
clipă (sinele divin sau Spiritul) peste care sunt modulate micile scurte 
oscilaţii de bucurie sau suferinţă. Apare, de asemenea, şi unda ego-ului, 
de amplitudine egală cu a undei fericirii, dar în contrafază. Prin 
compunere, aparent rămân doar micile oscilaţii vizibile la început. 

Ego-ul doreşte să mărească numărul oscilaţiilor pozitive şi să 
micşoreze numărul şi intensitatea oscilaţiilor negative. Cu asta se ocupă 
de dimineaţa până seara. Totuşi, un electronist dibaci va observa că 
efortul ego-ului este inutil, pentru că nimeni nu a reuşit vreodată. În 
schimb, ar fi de ajuns ca unda ego-ului să dispară, ca să rămână doar 
unda continuă a fericirii Sinelui. Pe această undă apar şi dispar bucurii şi 
necazuri, dar fără a o afecta. Fericirea este permanentă. 


Metafora bărcii 





Conştiinţa poate fi asemănată cu apa: ia forma vasului în care e 
turnată. Similar, conştiinţa se mulează pe obiectul perceput, devine una 
cu el. 

Apa oceanului are aceeaşi compoziţie pretutindeni. Dacă te afli într- 
o barcă pe ocean, să zicem că nişte apă intră ocazional de la un val şi 
pălteşte pe fundul bărcii. Acesta e micul ocean din barca ce pluteşte pe 
marele Ocean. Această mică baltă poate fi comparată cu conştiinţa 
umană, care permite existenţa umană. 

Iluminarea înseamnă că în barcă se cască o mică fisură prin care 
puţina apă din barcă face corp comun cu apa mării. Acum, în barcă nu 
mai e doar o mică baltă, ci e prezent însuşi marele Ocean, marea şi unica 
Conştiinţă. Interesantă schimbare, de la o mică fisură! 

Acum, ai două opţiuni: Fie acoperi iute fisura cu o țesătură de 
gânduri, ca să protejezi barca de la scufundare. Fie nu faci nimic, ci ai 
încredere că Oceanul va avea grijă să nu scufunde barca. Şi culmea, vei 

vedea că barca poate pluti chiar mai bine decât înainte, când era intactă, 
dar total separată de Ocean. 


Misiunea vieţii 





Moartea ego-ului, cu fricile şi nevoia lui de control, este cel mai 
înălțător moment pe care-l vei trăi vreodată. 


Una dintre cele mai bune scene din filmul "The Mission", pe muzică de 
Ennio Morricone!'9 


Ta Taa, Ta-na Naa, Na Na-na Na-na 





Recunoşti celebrul hit din anii '60 al Rolling Stones-şilor? “I 
CAN'T GET NO - SATISFACTION” Acesta este imnul etern al ego-ului. 
Niciodată nu e mulţumit, fiindcă aceasta îi este programarea — să nu fie 
niciodată satisfăcut. 

Lumea ego-ului este bine aşezată, controlată. Când apare o surpriză, 
ego-ul imediat reacţionează zgomotos şi încearcă să readucă lucrurile la 
normal. Dar acest “normal” ţinut sub control este profund nefericit. Sub 
o aparenţă de linişte, stă să izbucnească oricând vulcanul nemulțumirii. 
Oamenii bogaţi reuşesc cel mai bine să se înconjoare de o maximă 
protecţie împotriva a oricărei ameninţări la care se pot gândi. Şi totuşi, 
nici ei nu sunt fericiţi. “Banii n-aduc fericirea”... Siguranţa împotriva 
neprevăzutului nu e de ajuns. Nici măcar maximizarea plăcerilor nu este 
satisfăcătoare decât pe termen scurt, şi tot mai anemic. 

Prin contrast, lumea Sinelui divin este total imprevizibilă, într-un 
mod plăcut. Sinele divin nu stă speriat în alertă, cum s-ar aştepta ego-ul. 
Lumea Sinelui nu este ameninţată de nimic, precum a ego-ului. Sinele se 
bucură relaxat de orice mic eveniment, şi în fiecare clipă apar evenimente 
minunate: se aude ploaia, vâjâie vântul, sună un claxon, trece o furnică 
grăbită pe drum... Dacă se ivesc şi întâmplări mai aspre, foarte bine, 
Sinele trece peste ele cu seninătate. El se bucură de fiecare clipă de viaţă, 
cu orice ar aduce ea. Sinele nu controlează nimic, totul îi pare un hazard 
continuu, o serie nesfârşită de mici sau mari surprize. Sinele nu are 
nevoie de ele pentru a fi fericit, ci natura sa esenţială este fericirea. Dar 


0 https://www.youtube.com/watch?v=Ui91q7Y9xPk 

peste ea se adaugă bucuria vieţii, care îl uimeşte şi îi dublează fericirea de 
fond. 


În replică, ceilalţi celebri ai anilor '60, Beatles, au creat un cântec 
memorabil, cu nişte versuri pe măsură: LET IT BE. Iată traducerea cât se 
poate de fidelă ca sens şi metrică: 

Când trec prin grijă şi necazuri 
Vine Maica Domnului 
Cu vorbe înțelepte: 

'Las'a fi' 

In noaptea neagră-a sufletului, 
Ea apare-n fața mea 
Şoapte înțelepte: 

'Las'a fi” 

'Las'a fi, las'a fi, las' a fi” 
Şoapte înțelepte 
'Las'a fi” 


Apropo de frică... 








Muncitori odihnindu-se la locul de muncă, pe timpul 
construcţiei unui zgârie-nori la New York, în 1930-1932. Fotograful i-a 
rugat să stea în aceste poziţii pentru poză, dar nu este niciun trucaj. Nici 
în următoarea poză: Prânzul pe un zgârie-nori în construcție. 

Totul este să nu crezi gândurile de frică, care atrag emoţii cumplite. 
In rest, doar eşti atent să nu cazi şi atât. Căderea în gol de la 400 de metri 
nu e mai periculoasă decât căderea de la 10 metri. 


Ai sau n-ai liber arbitru, oricum n-ai de ce să fii 
nemulţumit 





Are ego-ul un rol activ, la concurenţă cu Spiritul, cum spun 
spiritualiştii? Sau ego-ul este doar un observator pasiv, cum spun 
nondualiştii? Primul este ego-ul evolutiv. Al doilea este ego-ul aham. Sau 
există calea de mijloc, adică ego-ul poate schimba câte ceva mărunt, 
nesemnificativ, local, dar marile decizii aparţin spiritului sau lui 
Dumnezeu? 


„Şi după iluminare poţi deveni o persoană mai bună.” (Lisa Cairns) 


- Nu ştii ce să alegi dintre două sau mai multe variante, sau nu-ţi 
vine nicio idee de acţiune. Te simţi neputincios. Asta îşi sugerează ideea 
că nu ai liber-arbitru, fiindcă vei acţiona cum te conduce situaţia, mediul 
sau alţii. 

- Ştii exact ce să faci într-o situaţie, fără îndoială. Eşti intuitiv şi 
inspirat. Asta îţi indică exact acelaşi lucru: că nu ai liber-arbitru, fiindcă 
vei acţiona cum eşti îndemnat de nu-se-ştie-unde. 

- Primeşti inspiraţie, dar eviţi, te îndoieşti sau ceva te împiedică să o 
pui în practică sau te obligă să acţionezi invers. Este o combinaţie între 
primele două variante. Media dintre zero şi zero este tot zero. Adică tot 
nu ai liber-arbitru. 

Orice natură psihică ai avea (hotărâtă, nehotărâtă sau imbecilă) şi 
oricare ar fi situaţia, rezultatul analizei e acelaşi: nu ai liber-arbitru. N-ai 
de ce să te mândreşti sau să te întristezi. 

S-ar putea să nu accepţi faptul că nu ai liber arbitru şi că eşti nimic. 

Atunci ai cealaltă opţiune, pe care merg unele metode. Tot ce ţi se 
întâmplă, doar tu ai creat, prin alegerile tale. Şi atunci, de ce să te mai 
plângi?! Pune mâna şi schimbă tot ce nu-ţi place. În niciun caz nu mai ai 
voie să te lamentezi, să te victimizezi. Tu eşti creatorul vieţii tale! 

Ambele idei opuse, tot acolo duc: nu ai de ce să fii nemulţumit. În 
primul caz, nu eşti de vină pentru absolut nimic, aşa că relaxează-te! În al 
doilea caz, eşti singurul vinovat, deci poţi schimba totul la 180 de grade, 
cu certitudine, aşa că fii optimist! 


Fără judecăţile ego-ului 





Ca ego, în momentele când rămâi cu tine însuţi, te gândeşti la ceva 
plăcut sau planifici o acţiune ce crezi că te va face fericit şi te va îndepărta 
de stările proaste. Visezi cu ochii deschişi, readuci amintiri vesele, 
planifici acţiuni care ţi-au făcut plăcere în trecut. Ba, poate fi chiar un ego 
care se simte bine când critică, dorind să-şi perpetueze nemulţumirea. 
Ori îşi revede motivele pentru care se simte superior altora, de parcă 
orgoliul l-ar face să se simtă bine. 

Dar când ego-ul începe să se evaporeze, în momentele de linişte, 
simţi că nu te mai interesează motivele egotice de mai sus. Nu mai rămâi 
singur cu un ego care îşi caută plăcerile în minte, ci rămâne singurătatea 
singură. Acum doreşti altceva, doar să scapi de vechile dorinţe egotice, pe 
care le vezi nesatisfăcătoare. Acele plăceri erau trecătoare, uşor înlocuite 
de opusul lor natural, foarte greu de păstrat, fiindcă viaţa pare 
fundamental plină de probleme. Ce bine e să fii lipsit de grijile şi 
preocupările ego-ului, capeţi „liniştea pruncilor”! 

De ce gustă ego-ul pornografia 





De ce se uită bărbaţii la pornografie? Probabil că sunt mai multe 
răspunsuri pe care oricine ţi le-ar putea da. Vin acum cu o variantă la 
care nu te-ai gândit până acum. 

Orgasmul bărbatului este rapid, chiar dacă el încearcă să 
prelungească actul sexual. Bărbaţii sunt, inevitabil, limitați la acest 
capitol. Şi atunci se uită cu jind la femeie, crezând că ea poate avea un 
orgasm multiplu şi prelungit. Totuşi, nici femeia nu poate trăi un orgasm 
continuu. Şi asta e inevitabil. Şi atunci bărbatul se uită la alt video, 
încercând cu disperare să prelungească orgasmul imaginat în mintea sa. 

Pornografia este socotită soluţia la dilema nerezolvată a ego-ului: 
cum să obţină o plăcere continuă. Asta caută ego-ul toată viaţa şi n-o 
găseşte nicăieri în lumea reală, în nimic. Dar el nu se sfieşte să creadă că 
o va găsi în lumea imaginaţiei. Desigur că este doar o simulare a 
realităţii. Dar unii bărbaţi sunt prinşi în acest mecanism egotic, tot 
sperând că vor reuşi prelungirea unei iluzorii satisfacţii. Nu înţeleg, că 
ego-ul nu poate fi niciodată satisfăcut, că fericirea se află în cu totul altă 
direcţie. 

Pornografia este o demonstraţie a puterii de seducţie a maya-ei şi, în 
acelaşi timp, a impotenţei ego-ului de a fi fericit. 

De ce vor să fie unii bărbaţi gay? Explicaţia este aceeaşi ca mai 
înainte. Nu pentru că ar fi vorba de „iubire” sau de „moştenirea ADN- 
ului”. Orgasmul masculin se petrece în prostată, când trece lichidul 
seminal. Homosexualii stimulează glanda prostată din exterior, pe durate 
mai lungi de timp. Aşa speră ei că vor prelungi plăcerea pur sexuală, 
biologică. Desigur, este o speranţă deşartă, care le va aduce mult mai 
multe neplăceri, până când ego-ul lor se va plictisi să tot încerce 
eternizarea plăcerii în acest mod vulgar, cu multe efecte secundare 
dăunătoare. 

Această plăcere biologică nu este adevărata fericire pe care o doreşte 
sufletul omului, de nivel mult mai rafinat. 


Cine îi critică pe homosexuali 





Homosexualii sunt criticaţi de oamenii care iubesc sexul normal. Dar 
şi aceştia sunt la fel de robiţi de simţuri. Este ca şi cum i-am judeca pe 
gurmanzi. Tuturor ne place să mâncăm ceva bun, deci cum am putea să-i 
condamnăm pe cei cu simţul gustului foarte rafinat?! Nimeni nu-i 

condamnă pe gurmanzi. Cel mult îi ironizează. Asta nu înseamnă că 
adepţii sodomiei ar trebui aprobaţi şi imitaţi. Cel mai bine, să ne lăsăm 
conduşi de monarhia longevivă a Bunului-simţ...! 

Sexualitatea este un nivel primar al vieţii umane, dar dacă trăim 
doar la acest nivel, atunci nu avem dreptul să ne declarăm superiori. 
Majoritatea oamenilor vor să-şi maximizeze plăcerea sexuală, doar asta-i 
în capul lor. Dar prin ce ar fi superior, de pildă, sexul oral faţă de cel 
anal?! Amândouă sunt perversiuni. 

Adevărata superioritate apare atunci când ne ridicăm nivelul de 
conştiinţă „pe chakrele superioare”, cum se spune în limbaj esoteric. 
Adică, atunci când trăim pentru valori cu adevărat divine. Când nu mai 
trăim din mintea noastră limitată şi doar pentru plăcerile egotice, atunci 
sexualitatea rămâne un aspect secundar şi, răpiți de intensitatea 
plăcerilor superioare intelectuale, spirituale, nu-i mai acordăm un rol 
principal. Ajunşi în acel punct, deviaţiile sexuale se elimină de la sine, ca 
şi alte tulburări. 

Perversiunile sexuale pot fi definite ca atare numai când le privim 
dintr-un punct de vedere net evoluat, nu doar pentru că facem parte din 
majoritatea normală, dar la fel de ignorantă ca perverşii. Majoritatea nu 
are dreptate, ea doar urmează tradiţia. Poate fi o tradiţie bună sau o 
tradiţie rea, dar asta nu decide tot majoritatea, pentru că ea nu a fost 
niciodată încurajată şi învățată să gândească profund. Majoritatea 
judecă, dar nu gândeşte. 

Deci, ca să ai dreptul moral să-i critici pe sodomiţi, întâi evoluează tu 
la un nivel superior instinctului primar, descoperă frumuseţea plăcerilor 
spirituale! Abia atunci... Dar, probabil, ajungând acolo, nu te va mai 
interesa să lupţi făţiş împotriva ignoranței eterne, sub numeroasele ei 
forme (perversiuni sexuale, morale, mentale etc). Vei fi înţeles deja, plin 
de compasiune, că „prostia nu are început, dar are un sfârşit, iar 
cunoaşterea are un început, dar nu are sfârşit”... 

Acesta este şi mesajul lui Isus, care i-a oprit pe săteni să linşeze o 
„păcătoasă” adulterină cu vorbele „Cine este fără de păcat să arunce 
primul cu piatra în ea!” (loan 8:7). Nu era vorba că ea n-ar fi greşit, căci 
Isus i-a spus femeii în final „Du-te şi să nu mai păcătuieşti!” (loan 8:11). 
Dar nu prin violenţă şi moarte trebuie îndreptate moravurile. Şi nu de pe 
acelaşi nivel de conştiinţă pot fi judecate corect greşelile semenilor, ci 
elevându-ţi conştiinţa la un etaj superior, văzând astfel cu claritate în ce 
constă eroarea şi care-i mijlocul de îndreptare. 

Desigur, societatea îşi reglează singură anumite comportamente 
dezirabile. Religile au dreptul de a-şi spune punctul de vedere. 

Satanismele de orice fel trebuie repudiate, inclusiv cele promovate de 
mişcarea LGBT. Aici însă vorbim despre dreptul spiritual al individului 
de a-l judeca pe altul. Cine judecă? EGO-ul. Apelez iar la înţelepciunea 
cristică: „De ce vezi tu paiul din ochiul fratelui tău şi nu te uiţi cu băgare 
de seamă la bârna din ochiul tău?” (Matei 7:3) 

În istorie s-a văzut că tocmai cei cu cugetul încărcat de anumite 
păcate condamnau cel mai înverşunat exact aceleaşi păcate descoperite la 
alţii. De exemplu, preotul homosexual îi hulea în public cel mai tare pe 
sodomiţi. Psihologia a explicat deja: este un mecanism de apărare al ego- 
ului, care ascunde că vina sau păcatul descoperit la altul îl are şi el. Şi 
atunci, îl condamnă violent, pentru a sugera lumii că lui îi este total 
străin. Dar tocmai exagerarea şi agresivitatea îl desconspiră că are, în 
fapt, o anumită afinitate cu respectiva tendinţă indezirabilă social. 


Cum să înţeleagă ego-ul că el nu există 





Învățăturile spirituale nu fac decât să-ţi întărească credinţa că eşti 
un păcătos, un imperfect, un neputincios, un simplu om. Nu, nu eşti o 
persoană incompletă care trebuie să facă aia şi aia ca să se salveze sau să 
fie fericită! Nu. Adevărul e mult mai grav: nicio „persoană” nu poate fi 
total fericită şi ce vrea ea să salveze nu-i decât o poveste. 

„Tu” eşti ca un simplu cont de Facebook, o abstracţiune cu aparenţă 
psihologică. Dacă contul tău e şters, „tu” cine eşti? Nu mai exişti. 
Internetul e o ficţiune, el poate dispare, pac! la o simplă pană de curent 
electric. Totul s-a dus... Aşa e şi cu iluminarea, adică invers: liniştea 
apare când toată agitația se stinge. 

Dar eşti atât de convins că exişti ca un individ separat în lume, încât 
doar îţi voi descrie ce este ego-ul: credinţa ta în separare de Tot-ce-există. 
Nicio altă fiinţă biologică nu se crede separată, numai tu şi specia ta. 
Poate că nu te vei mai agăța de această senzaţie falsă. Ştiu că nu depinde 
de tine. Oamenii nu decid nimic. Totul se întâmplă de la Sine, natural. 
Eforturile de a îndrepta lucrurile, de a face ordine, de a controla viaţa, 
toate sunt un vis. În Realitate, există doar Fiinţa-primă-fără-secund, ce 
se iluzionează că are ceva de făcut. Nu e nimic de făcut, doar se petrece 
un joc fără scop, o blândă îndrăgostire de sine. 

Cine ar putea fi interesat de un studiu al iluminării? Căutătorul 
spiritual. Dar acesta vrea să se ilumineze şi să fie fericit. Or, discuţiile 
despre iluminare nu au această putere, se spune. Şi totuşi, Libertatea 

strigă: „De ce nu? De ce să nu fie studiată iluminarea? Lăsaţi creativitatea 
să se manifeste liber!” 


Descriere vs Prescriere 

Toate prescripţiile îţi întăresc ideea că eşti slab, prost şi imperfect; că 
TREBUIE să faci una şi alta ca să te schimbi — fiindcă NU EŞTI BUN. 
Eşti supus unei presiuni constante. Acest lucru devine obositor la un 
moment dat, după ce treci de entuziasmul începutului. Inevitabil, vei 
reduce turaţia motoarelor. Poate chiar vei schimba direcţia de mers. Însă 
şi acolo vei găsi prescripţii: ce trebuie să faci sau să nu faci, ce trebuie să 
gândeşti sau să simţi. Dacă nu simţi, de ce nu te concentrezi suficient?! 
Dacă nu reuşeşti, de ce nu-ţi triplezi efortul?! 

Ai dorit îndrumări, acum le ai din belşug, de nu mai poţi scăpa de 
obsesia lor. Strângi sfaturi peste sfaturi, doar-doar s-o lipi ceva de tine. 
Uneori, reuşeşti să aplici o învăţătură şi eşti fericit. Dar tot timpul dai 
peste indicaţii inabordabile, care te pun în inferioritate. 

Aceasta este doar o descriere a situaţiei de fapt, nu o acuzaţie. Nu 
spun că n-ar trebui să ceri sfaturi, ci că atunci când sugestiile vin indirect, 
dintr-o descripţie a unei stări superioare, pare a fi mai eficient. Mintea 
preia mesajul fără obligaţie şi o face din plăcere. 

Orice prescripţie se impune prin cuvintele “trebuie”, “e necesar”, 
“obligatoriu” şi altele similare. Dar în acest caz, de multe ori, mintea 
reacţionează exact invers, dintr-un imbold lăuntric neconştientizat. 
Raţional, vrei să urmezi sfatul binevoitor, dar irațional, te revolţi: “Asta 
nu mi se potriveşte!”. E un fel de revoltă a spiritului: “De unde ştie ăsta 
care-i adevărul, ce mi se potriveşte mie?” 

Impactul cel mai puternic asupra ta nu îl au indicaţiile profesorale, ci 
exemplul personal sau descrierea obiectivă a unor situaţii cu tâlc 
spiritual. Basmele sunt foarte eficiente pentru educarea copiilor (şi 
maturilor). Filmele artistice au o mare putere de educare (în bine sau 
rău), pentru că spectatorul se lasă purtat emoţional. Când priveşte la 
documentare, este mult mai intelectual. 


Adevărul e întotdeauna parţial 
Indicaţiile mentorului nu descriu niciodată Adevărul în mod 
complet, ele sunt partizane şi parţiale. Întotdeauna există şi varianta 
contrară de gândire sau acţiune, care, în alte circumstanţe, ar putea fi cea 
potrivită. 

Nicio carte sau învăţătură nu este perfectă fie şi din simplul motiv că 
prezintă doar o latură a realităţii. Pentru a te convinge şi a păstra o 
coerenţă logică, toate învăţăturile îşi aleg o singură faţetă, pe care o 
dezvoltă cât mai complet şi mai atrăgător. Dacă ar prezenta şi faţeta 
opusă, şi-ar pierde farmecul şi adepţii. Nimănui nu-i plac ambiguităţile: 
ori e albă, ori e neagră. 

Totuşi, ai perioade când poţi alege o învăţătură, alternând cu 
perioade când ţi se potriveşte alta diferită. De pildă, la început te poate 
atrage Legea Atracţiei, să înveţi cum să-ţi materializezi dorinţele. Dar 
apoi te poate atrage buddhismul şi nondualitatea, cu lipsa lor de interes 
pentru lumea formelor aparente şi dedicaţia numai pentru Adevărul fără 
formă. NU este greşit să faci oricum simţi nevoia. Dacă poţi să le aplici 
simultan, cu atât mai bine... 

30 noiembrie 2020 

UNIVERSUL OGLINDĂ 


Capitole şi subcapitole: 

Detaşare vs. lubire / Prima iubire nu se uită niciodată / Planeta 
schimbării fără timp / Cufundarea în simplitate [Herţi şi biţi] [Ființa umană 
este minuţios programată de Marele Programator] | lluzionismul demască 
iluzia / Regina Dawn Akers: "Lumea nu există" / Disonanţa cognitivă dintre 
practica spirituală şi nondualismul pur / Paradoxul revelează apropierea de 
Dumnezeu [Logica ternară din 4D] [1D, 2D, 3D] | Ateism, panteism, 
nondualism / Piramida inversă a religiei 


Detașare vs. Iubire 





Ego-ul tânjeşte mereu după ceva ce nu are, ceva ce crede că l-ar 
putea face fericit definitiv şi irevocabil. Dar singurul lucru care poate face 
asta este iluminarea, trăirea lui Dumnezeu. Problema este că Dumnezeu 
nu poate locui complet şi definitiv în om, care este iluminarea, decât dacă 
ego-ul se dă la o parte. Dar ego-ul nu poate şi nu vrea să facă asta. Ce 
dilemă! 

Există două soluţii la această situaţie imposibilă: detaşarea sau 
iubirea. 

Unele profesii necesită o desensibilizare la repulsii. De pildă, 
gunoierii trebuie să se obişnuiască cu mirosurile urâte. Sau chirurgii 
trebuie să nu se înfioare la vederea sângelui. Aceasta este un fel de 
detaşare de anumite repulsii naturale sau personale, cu un rol practic 
evident. 

Detaşarea spirituală este altceva. Ea implică detaşarea de toate 
repulsiile, dar şi de toate atracțiile. Detaşarea este destul de des întâlnită 
în unele căi spirituale, mai ales în India. De pildă, aghorii excelează la 
aceste practici oribile: dorm pe cadavre în locurile de cremaţie ş.a. 

Detaşarea amplifică orgoliul spiritual, care le dă respectivilor o 
anumită falsă euforie de superioritate. Dar niciunul nu este cu adevărat 
fericit. Detaşarea înseamnă ruperea de viaţă, fără a primi nimic în 
schimb decât falsa plăcere a orgoliului, şi aceea de scurtă durată. 
Detaşarea se obţine prin supra-ego, care este cealaltă faţetă “sofisticată” a 
ego-ului “primitiv”. 

Rămâne ca validă cealaltă cale, calea iubirii. Ea include totul, iubirea 
este necondiționată. Ea spune “da” vieţii în orice formă, spune “da” 
experienţelor de viaţă plăcute sau neplăcute. Este opusă detaşării. 


RĂZVAN-ALEXANDRU PETRE - Eseuri pe teme spirituale 2020 pag. 456 


Iubirea iese din dualitate integrând ambii poli, pe când detaşarea 
încearcă, fără succes, să iasă din dualitate negând ambii poli. 


Prima iubire nu se uită niciodată 





Cei mai mulţi oameni au avut la vârsta adolescenţei sau tinereţii o 
primă iubire, care le-a rămas neştearsă în amintire. Chiar dacă au mai 
trăit ulterior şi alte iubiri, ea a rămas un etalon al iubirii. Şi de aceea se 
spune că prima iubire nu se uită niciodată. 

Există o calitate reală a primei iubiri adolescentine: este pură, 
idealistă, aşa cum poate nu vor mai fi celelalte iubiri din viaţă. La acea 
vârstă, tânărul încă nu este copleşit de grijile existenţei şi poate trăi 
sentimentul iubirii pure, neamestecat cu alte interese omeneşti. 

Acest etalon al iubirii se păstrează în subconştient, dar el nu trebuie 
confundat cu eventuala relaţie sentimentală cu persoana respectivă. De 
fapt, această iubire pură poate să rămână nemărturisită, neîmpărtăşită 
sau platonică. Iubirea pură este o emanaţie, o emisie, o dăruire, ea nu are 
nevoie de reciprocitate. Unii spun că îndrăgostirea este o boală, o 
tulburare mentală, când omul face tot felul de nebunii. 

Pentru a rămâne în amintire, nu este nevoie neapărat să existe şi o 
relaţie sentimentală propriu-zisă. Dacă relaţia se înfiripă, aceasta este 
totuşi altceva faţă de sentimentul iubirii pure. Şi aici confundă oamenii. 

De pildă, cei doi foşti îndrăgostiţi se întâlnesc după 20 de ani, şi 
sentimentul pur reapare din abisurile subconştientului. Dar asta nu 
înseamnă că cei doi sunt compatibili pentru o relaţie de lungă durată. Ci, 
pur şi simplu, ei proiectează sentimentul reînviat asupra celuilalt. 
Sentimentul există independent de persoane. Sau, alt exemplu, neputând 
uita prima iubire, persoana nu se mai apropie de nimeni altcineva. În 
general, oamenii nu trebuie să trăiască singuri, decât dacă au o soartă în 
acest sens. Fi pot trăi împreună armonios dacă au suficiente puncte 
comune, fără a fi neapărat "suflete gemene". 

Sentimentul iubirii pure rămâne asociat în subconştient cu o 
anumită persoană. Acea persoană ne poate apare în vis atunci când trăim 
sentimentul iubirii pure. Dar asta nu înseamnă că persoana reală s-a 
gândit la noi sau că ar trebui să ne reîntâlnim cu ea, lucru deseori 
imposibil. Este doar un simbol oniric foarte puternic, ce însoţeşte 
sentimentul de iubire dintr-o experienţă nocturnă astrală. Acea iubire nu 
are nimic pasional în ea, ci provine din tărâmurile angelice. Dar mintea 
noastră o decodifică pe înţelesul ei, folosind simbolul din memorie. 

Deci sentimentul iubirii pure este o graţie divină coborâtă asupra 
tânărului (se poate întâmpla şi la vârste înaintate!) pentru a-i exemplifica 
Iubirea Divină. Dar Iubirea pură poate apare şi între un maestru spiritual 
şi discipol. La fel de bine, omul s-ar putea îndrăgosti de un scaun. Dar 
este mult mai simplu şi natural să se îndrăgostească de un semen, nu-i 
aşa?! Ei bine, iluminaţii privesc cu acest sentiment pur tot ce le apare în 
faţa ochilor în fiecare clipă: obiecte, persoane, natura. Ei sunt îndrăgostiţi 
de viaţa în sine, cu tot ce le aduce ea. 

Dar această stare pare a fi “supraomenească” şi inaccesibilă omului 
de rând. De aceea, el este iniţiat în Taina Iubirii divine printr-un 
sentiment de iubire aparent omenesc. Nu este omenesc, ci o graţie divină, 
care la un moment dat dispare, rămânând doar nostalgia ei. Prima iubire 
nu se uită niciodată. Efortul înţeleptului este să regăsească prima iubire 
şi s-o trăiască continuu, chiar amplificată, dar fără pasiune carnală şi fără 
să ţintească o persoană anume. 


Planeta schimbării fără timp 





Departe, departe în cosmos, există o planetă aflată într-o poziţie fixă 
faţă de soarele ei. Este lumină întotdeauna şi soarele are acelaşi loc pe 
cer. De aceea, planeta nu cunoaşte cicluri naturale — totul pare 
încremenit în timp. Există schimbare, dar nimeni nu poate măsura 
timpul acolo. Oamenii se nasc, îmbătrânesc şi mor, dar nimeni nu ştie ce 
vârstă au. Ei doar observă că se schimbă, dar nu-şi pot explica de ce. Pur 
şi simplu, în prezentul continuu în care ei trăiesc, ceva misterios aduce 
mici schimbări pe nesimţite. 

Filosofii lor au născocit următoarea metaforă. Schimbarea este 
precum un râu care curge, iar tu stai pe mal cu picioarele scăldate mereu 
de apă proaspătă. Schimbarea vine peste tine, vrei, nu vrei. Nu trebuie s- 
o chemi, nu trebuie s-o provoci. Doar stai atent la ea, dacă vrei neapărat 
s-o percepi. Dacă nu, vezi-ţi de treburile care te fac fericit. 

Oamenii sunt foarte harnici, au mereu activităţi şi de aceea au tot ce 
le trebuie fiecare. Când se plictisesc, se retrag pentru contemplare, nu 
somn. Contemplă ceea ce ei numesc Non-schimbarea. Aceasta este 
singura alternanță pe care o cunosc. Nu le ţine nimeni socoteală cât timp 
stau în contemplare. Unii nu se opresc aproape niciodată. Ei se numesc 
filosofi. Altora le plac mai mult activităţile fizice. Fi devin în mod natural 
şefi de lucrări. 

Muzica lor nu are ritmuri, doar melodii şi armonii. Nici nu cunosc 
noţiunea de ritm sau ciclu. Pentru ei totul este liniar, nimic nu se repetă 
identic. Ba chiar, repetițiile identice sunt considerate ceva oribil şi sunt 
evitate în mod spontan de toţi. 

Într-o zi, un savant de-al lor a inventat un ceas atomic care făcea 
„bip!” la fiecare minut. Era ceva foarte enervant şi neobişnuit. Nu ştiau la 
ce ar fi bun. Cineva a venit cu ideea să numere câte bipuri trec în timp ce 
contemplă. Şi au observat că la unii se adună mai multe bipuri decât la 
alţii. „Şi ce dacă? Oamenii sunt egali, nu-i aşa?!”, au fost cu toţii de acord. 
Iar ca să nu facă discriminări între ei, au distrus ceasul atomic, ca cel mai 
mare pericol pentru liniştea locuitorilor... De atunci, nimic nu le mai 
tulbură pacea minţii. 

Timpul este o invenţie mentală pentru a măsura schimbarea. Dar 
schimbarea nu are nevoie să fie măsurată în unităţi de timp. Cine o face, 
va deveni nefericit. Va începe să împartă prezentul în trecut şi viitor, pe 
baza convențiilor născocite de minte. Nu poţi controla schimbarea prin 
conceptul de timp. Ea vine peste tine în forma dorită de ea. 


Cufundarea în simplitate 





Herţi şi biţi 

Ştiinţa ne spune că frecvențele minţii conştiente înregistrate de 
electroencefalografe sunt cuprinse între 13 şi 30 Hz (unde beta), cu 
vârfuri de 40-45 Hz (unde gamma). Sub 12 Hz (undele afla, theta, delta) 
funcţionează mintea inconştientă. Pe de altă parte, s-a măsurat că fluxul 
informaţional al minţii conştiente nu depăşeşte 60 biţi pe secundă. 

Am putea combina cele două unităţi de măsură, făcând o metaforă 
didactică astfel: atunci când fluxul de date este prea mic (sub 12 
biţi/secundă), mintea conştientă devine incapabilă să funcţioneze. Acest 
lucru se cuplează cu ideea că nondualitatea, absolutul nu este accesibil 
minţii. Este prea simplu pentru minte, prea puţini biţi. Acesta ar fi 
motivul pentru care nu putem înțelege nondualitatea: este prea simplă 
pentru mintea noastră. 


«Fii tăcut în minte, tăcut în simţuri, tăcut în trup. Apoi, când toate acestea 


rămân tăcute, nu mai face nimic. În starea aceea, adevărul ţi se va revela de la 
sine. Va apărea în faţa ta şi va spune: „Ce doreşti?” » Kabir 

Fiinţa umană este minuţios programată de Marele 
Programator 


Din punctul de vedere al programării psihice, gândirea raţională este 
cea mai complexă, ea având mai multe niveluri, de la gândirea concretă 
la cea abstractă. Urmează instinctele şi schemele mentale şi 
comportamentale, care au parte de o programare ceva mai simplă decât 
gândirea. Iar cea mai rudimentară programare o au cele 5 simţuri. 

De exemplu, vederea are o explicaţie relativ simplă: fotonii lovesc 
retina, unde îşi transferă energia celulelor nervoase numite conuri şi 
bastonaşe, care o transformă în semnale electrice transmise mai departe 
la cortexul vizual. Aici semnalele sunt decodificate într-o imagine. Dar 
este o programare inteligentă. S-a făcut următorul experiment: nişte 
voluntari şi-au pus pe nas nişte ochelari cu lentile care inversau 
imaginea. La început, creierul a fost bulversat — vă daţi seama, să vezi 
lumea cu susul în jos! Dar după câteva ore, creierul a reuşit să se 
reprogrameze şi să vadă imaginea în mod real. 

Există însă un nivel şi mai simplu, elementar: extrasenzorialul. Aici, 
cele 5 simţuri sunt comasate într-unul singur, care le conţine pe toate. 
Mai mult, acest simţ conţine şi atenţia. Şi mai conţine şi iubirea divină 
necondiționată. Totul este extrem de simplu şi concomitent. Aici se 
găseşte Spiritul sau Sinele divin. 

Nu se poate atinge Sinele divin prin gândire, fiindcă el se află mai 
jos, ca simplitate. Nici măcar simţurile fizice nu sunt atât de simple 
precum Sinele divin. Prin urmare, ca să atingem Spiritul, trebuie să 
coborâm sub simţurile fizice, la cel mai elementar nivel, unde totul este 
unificat, sediul iubirii. 

În mod obişnuit, poţi da atenţie senzaţiilor de la un simţ fizic, dar 
când prelungeşti mai mult această atenţie şi te cufunzi în extrasenzorial, 
atunci atenţia devine iubire şi percepi totul cu iubire, devii iubirea. 
Iubirea stă la baza creaţiei, la modul cel mai concret. 

Poate cea mai complexă structură mentală este ego-ul, care 
dă aparenţa unei persoane. Senzaţia pe care ne-o dă că ar fio 
persoană vine de la Spiritul ce coexistă cu el şi acţionează din când în 
când, imprevizibil şi greu de diferențiat de ego. Putem spune că mintea 
umană este hibridă: jumătate Spirit, jumătate ego. Pentru a-i diferenţia 
mai uşor, este util să ştim că ego-ul este un robot cu inteligenţă artificială 
(A.I.), care are câţiva algoritmi ficşi, cum ar fi: 

- Oricât de iraţională ar fi această idee, ego-ul se consideră a fi 
centrul universului şi separat de el. Este un algoritm fundamental, pe 

care se bazează iluzia omului că ar fi o persoană separată de univers, de 
care, deci, trebuie să se apere. 

- Orice argument raţional că ego-ul nu este suficient de inteligent 
sau că ne putem lipsi de deciziile sale este imediat contracarat virulent. 
Face parte din strategia de supravieţuire a ego-ului. Nu acceptă nici 
măcar 0 discuţie despre dispariţia sa. În fond, universul se învârte în 
jurul său, deci cum ar putea să dispară?! 

Acest mecanism este inspirat din instinctul de supravieţuire biologic. 
Am putea spune că acest instinct primitiv a fost preluat şi adaptat la 
lumea oamenilor de către ego. Mediul social diferă în multe aspecte de 
mediul natural. Instinctul de autoconservare este un program simplu, 
dar el a fost dus la niveluri foarte înalte de complexitate de ego. Totuşi, 
din perspectivă spirituală, ego-ul rămâne un program primitiv care 
trebuie depăşit de omenire. 

Conştiinţa-de-sine, adică separarea, se constată şi la unele animale 
superioare, cum ar fi maimuţele. Probabil că la ele s-a introdus prototipul 
ego-ului, în faza de testare. Abia la om, ego-ul a devenit un program 
integral şi extrem de bine dezvoltat, o capodoperă de inteligenţă 
artificială. Este atât de bine conceput, încât pare inteligent, deşi este 
alcătuit doar din algoritmi. Este artificial, pentru că nu se compară cu 
Inteligența pură a Spiritului. Până la un punct, ego-ul este previzibil. Dar 
Programatorul i-a introdus nişte algoritmi care îl fac imprevizibil uneori. 
Tocmai surpriza a fost scopul inventării ego-ului. Programatorul vrea să 
fie surprins de „inteligenţa” ego-ului. Desigur, nefiind o inteligenţă pură, 
ego-ul este deseori irațional şi produce suferinţă. Aceasta este cealaltă 
faţă a monedei. 


Iluzionismul demască iluzia 





Realitatea are 3 niveluri de adevăr: 

(1) Realitatea supremă, divină. 

(2) Realitatea creată, materială. 

(3) Realitatea gândurilor. 

Realitatea divină (1) este singura absolut reală, eternă şi 
neschimbată, dar fără forme, fără nimic din ceea ce suntem obişnuiţi. 

Realitatea materială (2) este o iluzie divină, adică există şi nu există 
în acelaşi timp. 

Realitatea gândurilor (3) este o dublă iluzie, un vis în iluzie, nu are 
absolut nicio concreteţe. Aproape nimeni nu scapă de sub tirania minţii. 

Realitatea gândurilor (3) este cea mai iluzorie. Oricine îşi dă seama 
că „materialul” gândirii este total ireal. Trecutul şi viitorul sunt ficțiuni, 
dar le preferăm prezentului, fiindcă par mai interesante, pot fi înflorite 
după bunul plac. Gândirea pozează, se îmbracă sclipitor, ne fascinează, 
dar nu e mai reală decât o divă la televizor. Prin comparaţie, prezentul 
simţurilor (2) îi pare plictisitor minţii, fiindcă e obişnuită cu ecranul 
televizorului. Aproape nimeni nu poate rămâne în prezent mai mult de 
câteva secunde, ci este imediat captivat de vreun gând. Gândirea este 
compulsivă, obligatorie, tiranică. 

Însă chiar şi realitatea materială (2) se poate dovedi tot o iluzie, una 
mult mai subtilă decât gândirea. Acest lucru devine ceva mai evident 
când asistăm la magia de spectacol. Atunci ni se prăbuşesc toate 
miturile despre soliditatea materiei, a realităţii convenţionale. Un truc 
magic reuşit are potenţialul să ne facă să spunem: „Dacă ce am văzut cu 
ochii mei este real, înseamnă că tot ceea ce credeam că-i real, de fapt, nu 
este.” Acesta e şi scopul divin al magiei de spectacol: să ne ridice semne 
de întrebare cu privire la realitatea simţurilor. Magicienii sunt încarnările 
unor spirite foarte elevate, venite pe Pământ să ne deschidă mintea către 
o altă viziune de viaţă. 

Sintagma „truc magic” doar mângâie vanitatea ego-ului nostru, care 
se preface că a înţeles misterul la care tocmai a asistat. „A, e un truc, ştiu, 
iluzionism!”. De fapt, iluzorie este interpretarea minţii, care îşi dă cu 
părerea despre cum a fost pus la cale „trucul”: actori plătiţi, maşinării 
complicate, prelucrări pe computer, iluzii optice, trucaje cinematografice, 
materiale speciale etc. Dar toate acestea sunt păreri nefondate pe nimic, 
nişte iluzii care acoperă o mare necunoscută. Ego-ul nu suportă 
necunoscutul, fiindcă se teme să nu piardă controlul. Şi atunci, 
inventează explicaţii, oricât de ridicole, în care vrea să creadă. 


Sesizaţi diferenţa de esenţă: Iluzionistul ne face să credem că o iluzie 
optică este reală. In schimb, magicianul ne face să credem că însăşi realitatea 
este o iluzie. 


Iată-l pe magicianul Michael Carbonaro sucind mintea unor oameni 
luaţi pe nepregătite de nişte fenomene imposibile. Cum reacţionează 
mintea omului la asemenea şoc? Urmăriţi episoadele show-ului TV 
„Ihe  Carbonaro Effect”. Completare cu episoadele cu 
animăluţe::2. 


“1 https://www.youtube.com/watch?v=gIUo9F8jdwe&amp;list=PLZxWJ6CTr63ZJzTPjzN_TlpmFmog2f8PM 


"2 https://www.youtube.com/watch?v=sqdNg_JpRplâdist=PLZxWJ6CTr63YIxbo92G1kYdJdo25gZLID 

Regina Dawn Akers: "Lumea nu există” 





«Lumea nu există — e o afirmaţie spirituală nondualistă mai greu de admis. 
Dar am avut experienţe ce indică spre această posibilitate. 

Am avut experienţa de a fi un măr. Stăteam pe canapea cu fetiţa mea. Ea 
mânca un măr, iar eu socoteam cheltuielile casei. Dintr-o dată, Sinele meu s-a 
mutat în măr şi am devenit mărul. Nu aveam creier, nu puteam avea gânduri că 
sunt un măr. Era o experienţă cu totul diferită. E interesant că încă puteam 
vedea. Vedeam chiar mai bine decât cu ochii. Puteam vedea în afară, înăuntrul 
meu, de jur împrejur, oriunde dorea Conştiinţa mea. [n.t. — vederea în lumea 
astrală] 

Singurul lucru pe care l-am văzut era lumină. Dar erau două tipuri de 
lumină. Deci încă exista o percepţie a formei, nu dincolo de ea. Spaţiul avea o 
lumină clară. Apoi erau obiectele, orice fel de obiecte, care erau o lumină 
compactă, condensată. Ştiam că toată acea lumină, clară sau condensată, era 
Conştiinţă vie, ceea ce eram şi eu. Era la fel ca mine. Nu gândeam la aceste 
lucruri, pur şi simplu, le ştiam direct. 

Şi când eram mărul, fata mea a muşcat din mine, iar dinţii ei erau la fel ca 
mine, tot o Conştiinţă vie, lumină compactă. Când dinţii ei au muşcat din mine a 
fost o experienţă de interacţiune a două lucruri identice. A fost o interacţiune 
plină de bucurie. 

Apoi, am revenit ca fiinţă umană şi a venit şi înţelegerea. În acea iluminare 
sub forma de măr, puteai să spui că nu există nicio lume. Deci Conştiinţa vie 
care suntem nu percepe lumea la fel ca omul, cu mintea şi corpul său.» 


Traducere de R.P.: Regina Dawn Akers - Buddha at the Gas Pump 


Interview113 


Disonanţa cognitivă dintre practica spirituală și 
nondualismul pur 





Ne lovim de o aparentă divergență când combinăm nondualismul 
pur cu practica spirituală. Ca practicant spiritual nondualist, sunt 
îndemnat să-i privesc pe ceilalţi oameni ca fiind însuşi Dumnezeu 
deghizat, prin care el îmi dă încercări, ca să-mi purifice ego-ul. Este o 


“3 https://youtu.be/iRjHoNT7CN8?t=5462 

tehnică foarte puternică şi rapidă, cu o eficacitate dovedită. Totuşi, apare 
următoarea disonanţă cognitivă, un deranj de logică aparentă: 

Dacă mă consider a fi o persoană ce poate alege să devină mai bună, 
proiectez automat aceeaşi calitate şi celorlalţi oameni. Voi avea 
pretenţia, cel puţin subconştientă, ca şi ei să facă nişte eforturi să devină 
mai buni. Chiar dacă mă forţez conştient să-i văd ca pe nişte îngeri de 
lumină veniţi să mă provoace, ca să-mi curăţ caracterul, totuşi, la nivel de 
subconştient voi pune mereu semnul egal între mine şi ei. Bine, 
accept că ei sunt trimişi de Dumnezeu să-mi producă suferinţă, ca să 
învăţ ceva util, dar oare faptele lor dureroase n-ar trebui să le aducă nişte 
pedepse?! Adică, dacă există o lege a karmei, ea ne va atinge pe toţi în 
mod egal. Prin urmare, mă aştept să-i văd suferind şi pe ei, chiar dacă n- 
am gânduri de răzbunare, dar am această expectanţă răutăcioasă. 

Desigur, în cele de mai sus putem recunoaşte discursul ego-ului, care 
vede în ceilalți oameni doar alte ego-uri, dar asta nu ne rezolvă dilema. 
Disonanţa este profundă, aparent logică, şi nu poate fi măturată sub preş. 


Soluţia acestei prime dileme: să trec nepăsător peste disonanţa logică 
şi să practic iertarea (altora şi a mea), considerându-mă singurul vinovat 
pentru comportarea greşită a oricui faţă de mine (teza nondualistă a 
universului-oglindă). 


Invers, din perspectiva opusă, dacă reuşesc să cred cu adevărat că 
ceilalţi fac Voia Divinităţii faţă de mine, atunci, în virtutea aceleiaşi 
egalităţi şi simetrii, înseamnă că şi eu fac întotdeauna Voia Divinităţii 
faţă de ei şi faţă de orice. Prin urmare, nu trebuie să mă forțez să fiu „mai 
altfel”, fiindcă în acest moment sunt exact aşa cum vrea Dumnezeu. 
Or, practica spirituală ar fi tocmai o asemenea sforţare către un presupus 
"mai bine", o ieşire din armonia universală. 

Aici, evident, am căzut într-o capcană logică, un sofism. La fel păţesc 
acei adepţi ai teoriei nondualiste care sugerează, tacit sau explicit, 
inutilitatea oricărei practici spirituale. 

Da, în acest moment, sunt cum vrea El, dar Dumnezeu nu-mi 
interzice ca, pe viitor, să fiu „mai altfel”. Am puterea, chiar obligaţia să 
decid cum mă voi comporta în viitor. Voia Divină nu este neapărat 
diferită de voia mea, adică Dumnezeu nu are neapărat altă variantă decât 
cea pe care o voi alege eu, sub imboldul inspiraţiei. Desigur, în lipsa 
inspiraţiei, voi alege cu ego-ul. Şi tot cu ego-ul aş putea alege să realizez o 
anumită practică spirituală, dar este cel mai mic rău pe care l-aş putea 
face. În principiu, practica este încurajată de toţi înţelepţii de 

pretutindeni, dar apar controverse când vine vorba de practicile 
"discutabile". 

Deci împăcarea cu situaţia prezentă NU înseamnă să nu am 
inițiative de viitor, să aştept pasiv. Până în clipa iluminării reale, am 
voie şi pot manifesta un anume voluntarism egotic, chiar cu riscul de a 
greşi. 

Soluţia acestei a doua dileme: să accept că una este să gândesc că fac 


Voia Divinităţii şi alta este să simt intuitiv că fac Voia Divinităţii. Trebuie 
evitată această confuzie între aspiraţia către iluminare şi trezirea propriu-zisă. 


Paradoxul revelează apropierea de Dumnezeu 





Tot acest raționament de mai sus se bazează pe logică binară, care, 
după cum îi arată şi numele, respectă Legea lui Doi. Or, unde sunt 2, 
există separare. lar separarea este tărâmul ego-ului. Ego-ul este 
separarea, ego-ul se bazează pe logică. Logica nu va putea niciodată 
demonstra că ego-ul este o iluzie. E ca şi cum i-am cere logicii să 
demonstreze că ea nu are nicio noimă să existe. 

În final, ne dăm seama că această disonanţă cognitivă, analizată mai 
sus, dispare singură abia în clipa iluminării. Atunci vedem direct că nu 
există decât o Fiinţă Unică, care se împarte în mai multe 
fragmente aparente pentru a experimenta multiplicitatea, 
bucuria şi suferinţa, cunoaşterea şi ignoranţa, binele şi răul. 
Nu există nicio dilemă, pentru că nu există dualitate decât în mod 
aparent. Aceasta este Legea lui Unu. 

Secretul căutării spirituale senine este să accepţi că, atâta timp te afli 
în dualitate, vei avea întotdeauna dileme şi vei observa paradoxuri legate 
de Divinitate. lar paradoxul primordial este acesta: 1 = 2. Creaţia şi 
Creatorul au calităţi total diferite şi, totuşi, formează un amestec 
indisolubil, Creaţia iese continuu din Creator. Dacă am încerca să facem 
un amestec omogen din apă şi ulei, nu am reuşi, fiindcă ele se separă 
mereu. Dar Dumnezeu poate chiar şi asta, ba încă la scara 
macrocosmosului. Din "ceva" unic naşte două "ceva-uri” complet diferite: 
Creaţia şi Creatorul. 

De aici apar şi celelalte paradoxuri, mistere, incoerenţe haotice. Este 
chiar obligatoriu să dai peste paradoxuri când te apropii de Fiinţa 
Nonduală venind dinspre Dualitate. Aşa verifici că eşti pe drumul cel 
bun. 

Logica ternară din 4D 


Logica binară este singura pe care o cunoaşte ego-ul: da sau nu, 
adevărat sau fals, iar terţiul este exclus. Această logică este potrivită 
pentru planul 3D, al lumii terestre. Dar trebuie să ştim că planul 3D este 
doar o mică parte din Univers, că eternitatea ne aşteaptă să explorăm 
multe alte dimensiuni, tot mai înalte. Din acest motiv, trebuie să 
renunţăm treptat la ego şi la logica lui simplă: pentru a avea acces la 
logici superioare şi stări de conştiinţă elevate, pline de fericire. 

Ne-am lămurit cu toţii că ego-ul îşi doreşte numai supravieţuire, 
stabilitate, siguranţă, dar nu e capabil să ne facă fericiţi, ci dimpotrivă, 
când avem un prilej de bucurie, imediat glasul i se ridică mustrător: „De 
ajuns cu fericirea, că îţi ia minţile şi nu mai poţi gândi lucid. Revino la 
grijile zilnice, că fericirea nu te scapă de ele!”. 

O logică superioară logicii binare este logica ternară, care 
operează cu 3 valori: adevărat, fals şi necunoscut/incert. Ego-ul o 
respinge natural, vrea ca totul să fie în alb-negru, fiindcă are o inteligenţă 
redusă şi nu-i plac subtilităţile, nuanțele de gri, ambiguităţile, gândirea 
lui este elementar de simplă. Dar omul înţelept observă că viaţa reală nu 
este atât de simplă ca logica binară. Că trebuie să faci uneori 
compromisuri, piruete, reveniri şi răzgândiri, căci realitatea este foarte 
complexă. Omul cu ego nu suportă să nu aibă control (chiar dacă e doar 
iluzoriu) asupra situaţiei, să nu ştie ce urmează. Totul vine din dorinţa 
absolută a ego-ului de control. Ego-ul speră, deseori fără temei, că 
lucrurile se vor desfăşura aşa cum vrea el, iar acea nădejde devine o 
credinţă oarbă. Ego-ul nu-i lucid sau realist, cum îi place să creadă, ci 
este doar iluzionat de magia tărâmului 3D. 

În schimb, omul iluminat suportă foarte bine imprevizibilitatea şi 
incertitudinea vieţii. El trăieşte neştiind ce va urma în secunda 
următoare. Prospeţimea vieţii sale constă tocmai în permanenta surpriză 
pe care i-o aduce clipa. E atât de fascinat de prezent, că nu-l interesează 
deloc să-şi imagineze trecutul sau viitorul. Iluminatul se lasă purtat de 
curentul vieţii şi are încredere în înţelepciunea ei desăvârşită, chiar şi 
atunci când îi produce suferinţă. Îşi aminteşte că mintea ego-ului nu doar 
că era obtuză, ignorantă, insensibilă, ci se opunea curgerii naturale a 
vieţii, ceea ce producea numeroase vârtejuri, blocaje, revărsări, inundaţii 
inutile. În ciuda oricărui efort omenesc, apa va aluneca pe traseul de 
minimă rezistenţă a reliefului, nu o va lua niciodată către amonte şi nici 
nu va putea fi oprită să curgă. Dar ego-ul nu acceptă asta, el crede că are 
datoria să schimbe chiar şi legile fizicii, dacă interesul personal o cere. 

Am putea spune că omul trezit spiritual foloseşte în mod natural 
logica ternară, care este specifică dimensiunii 4D, imediat superioară 
planului 3D al ego-ului terestru. 


1D, 2D, 3D 

Dar îndreptându-ne atenţia în direcţie opusă, oare cum am putea 
descrie realitatea 2D sau 1D? 

Fizica cuantică a demonstrat că la nivel cuantic, adică subatomic, 
funcţionează principiul de nedeterminare a lui Heisenberg. El spune că 
nu se poate măsura exact decât ori poziţia, ori viteza (impulsul) unei 
particule cuantice (de exemplu, un electron). E ca şi cum am spune că la 
acel nivel elementar al materiei nu există decât ori spaţiu, ori timp. 

Noi, în 3D, ne aflăm într-un continuum spaţio-temporal, unde 
spaţiul şi timpul coexistă (s + t). Dar la nivelul cuantic, se pare că ele sunt 
complet separate (s — t). Acesta ar fi planul 2D. Fizicienii încearcă să 
măsoare "spaţiul-timp" din 2D şi se lovesc de un refuz total: li se oferă fie 
spaţiu, fie timp, dar niciodată cele două împreună, ca şi cum s-ar exclude 
reciproc. Realitatea cuantică 2D nu poate fi înţeleasă cu logica din 3D. 

Am putea face următoarea comparaţie plastică. Realitatea 3D este ca 
proiecția unui film în sala de cinematograf. Spectatorii văd pe un ecran 
nişte imagini fixe care se suced cu o viteză de 25 de cadre pe secundă, 
creându-le impresia de mişcare. 

În 2D, spectatorii încă nu au intrat în sală. Sus, în camera de 
proiecţie, un tehnician are în mâini rola cu filmul de celuloid, pe care îl 
priveşte atent, fotogramă cu fotogramă. Un alt tehnician umblă la 
aparatul de proiecţie, care are un motor pe care urmează să se monteze 
rola. Treaba motorului este să se învârtă uniform. Doar privind rola şi 
motorul proiectorului, un copil nu poate înţelege cum va apare un film 
din chestiile astea simple şi repetitive. Sunt repetitive, căci atât rola are 
fotograme repetate aproximativ identic de la un cadru la altul, cât şi 
motorul are o mişcare repetitivă de rotaţie. Şi totuşi, din combinarea lor, 
va rezulta un film plin de suspans pentru spectatorii din 3D. 

Tot aşa, combinând spaţiul şi timpul uniforme şi monotone din 2D, 
apare interesanta realitate 3D, cea în care trăim noi. În loc de fotograme, 
avem un spaţiul tridimensional. Fiecare fotogramă cosmică este emisă de 
Proiectorul cosmic. Spectatorii sunt conştiințele divine ale tuturor 
fiinţelor. Universul 3D este un imens “stroboscop cuantic”, iar acest 
concept poartă, în shivaismul din Kashmir, numele de spanda. 

Mai jos de 2D se află 1D. Acesta este un punct invizibil chiar şi din 
2D. În 1D sau SURSA se află doar ideea de timp şi ideea de spaţiu. Le-am 

putea boteza altfel: ideea de scop şi ideea de mijloc. Spaţiul urmează să 
devină mijlocul prin care se va realiza scopul Creaţiei 3D de-a lungul 
timpului. Scopul Creaţiei este ca Sursa să se cunoască pe sine, 
manifestându-se în "exterior" (adică în spaţiu). 

Spaţiul oferă  oglindirea SURSEI, iar timpul permite 
autocunoaşterea SURSEI. SURSA se autocunoaşte privindu-şi forma 
oglindită şi astfel starea ei internă se îmbogăţeşte, ceea ce naşte nevoia de 
o nouă formă externă care să reflecte noua stare a SURSEI. Astfel, spaţiul 
şi timpul se îndeamnă reciproc să crească şi iar să crească, la infinit. 
Creaţia este infinită în spaţiu şi timp... 

În analogia noastră, 1D este Savantul care a imaginat principiul 
cinematografiei, anume, mişcarea rapidă a aceleiaşi fotograme uşor 
modificate de la un cadru la următorul. 

În 2D Inginerii realizează practic rola de celuloid şi proiectorul. 

Iar în 3D s-a pus un ecran, s-a montat rola în proiector, s-au adus 
Spectatorii şi s-a stins lumina în sală. Motor! Să privim magia ecranului 
(iluzia cosmică sau Maya)...! 


Ateism, panteism, nondualism 





Cel mai apropiat de nondualitate este curentul religios al 
panteismului. Religia creştină respinge ca primitiv panteismul. E normal 
s-o facă. Dar adevărul este că panteismul este aproape de realitate. 
Religiile teiste sunt cealaltă faţă a ateismului, o privire în oglindă. 
Panteismul este prima fază a spiritualităţii nondualiste. Ritualurile lui 
pregătesc mintea comună să accepte lucruri imposibile altfel. 

Urmează faza a doua a nondualismului, prin învățături ce spun că 
realitatea este o oglindă a propriei tale conştiinţe. Că tot ce nu-ţi place în 
exterior îţi revelează lipsurile din interior. Şi că trebuie să te schimbi 
lăuntric, iar atunci şi exteriorul va reflecta armonia interioară. 

Ultima fază este iluminarea, sau pierderea iluziei că lumea n-ar fi 
într-o unitate. Dar nu oricine ajunge imediat la acest nivel, căci este 
lucrarea Graţiei. 

Iată cum raţionează iluminatul: Nu-i nevoie să te ierte Dumnezeu. E 
suficient să-ţi conştientizezi greşeala şi eşti iertat. Nu-i nevoie să te rogi 
de Dumnezeu să-ţi dea una şi alta. Tot ce ai cu adevărat nevoie capeţi la 
momentul oportun. Nu-i nevoie să te rogi la Dumnezeu să te apere de 
rău. Tot El permite răul, ca să-ţi micşoreze ego-ul şi să te poţi întoarce 
Acasă. În viziunea lui Dumnezeu, nu există „rău”, totul curge natural. 

Poţi scăpa temporar de rău, dar el se va întoarce, dacă nu îndrepţi cauza 
din tine care-l atrage magnetic. 

Concluzie: nu ai nevoie de Dumnezeu! Concluzia asta pare mai 
apropiată de ateism decât de religie. Dar explicaţia este simplă şi logică. 

Tu eşti Dumnezeul acela la care te rogi să te ierte, te rogi să-ţi dea 
ceva, te rogi să te protejeze. Şi tot Dumnezeul acela e întreaga lume din 
jurul tău. Lipsurile care te fac să te rogi îţi apar ca atare pentru că eşti 
iluzionat că nu ai fi Dumnezeu. Cine te-a iluzionat? Însuşi Dumnezeu se 
fragmentează artificial şi se travesteşte ca lucruri şi persoane, iar pentru 
asta are nevoie de Iluzie, adică de o mare Minciună. Dacă vrei Adevărul, 
Tu nu trebuie să (te) minţi, dar lasă-L pe mincinosul de Dumnezeu să-şi 
vadă de minciunile Lui. Acel Dumnezeu este o minciună. 


Lui Dumnezeu îi pasă de frumuseţea Jocului, dar nu-i pasă de 
frumuseţea (morală) a jucătorilor, adică îi iubeşte pe amândoi la fel de mult. 
Dumnezeu este indiferent când unul trişează, dar ţine foarte mult ca arbitrul să 
intervină, să sancţioneze şi să restabilească Jocul. 


Piramida inversă a religiei 





Religia creştină se află într-un mare impas. S-a învechit, iar 
încercările de revitalizare a ei se lovesc de un mare zid. Ea arată azi ca o 
piramidă inversată. Deasupra domnesc Dogmele, cărora li se supune 
Clerul, iar la bază, Enoriaşii sunt striviţi de greutatea tuturor acestora. 

Dogmele sunt atât de pietrificate, încât nu mai pot fi schimbate, 
chiar dacă unii prelați mai deschişi la minte ar dori-o. Religia e formată 
din dogme şi instituţii clericale şi, prin acestea, religia este atotputernică. 
Deşi nu este o fiinţă reală, este mai puternică decât oricine. Omul e supus 
religiei, adică invers decât ar trebui. 

Enoriaşii sunt total supuşi clerului, care îi tratează ca pe nişte oi 
proaste. Prostia este încurajată tocmai pentru că dogmele nu pot fi 
supuse discuţiei. Oamenii ar trebui încurajați să gândească intens şi liber, 
fără teama că vor răsturna dogmele. Dacă sunt mincinoase sau 
nepotrivite, să fie schimbate, de ce nu?! Credinciosul trebuie pus pe 
primul plan, nu dogmele şi nu comoditatea preoţilor. A fi credincios nu 
înseamnă să fii naiv, ci să Îl simţi pe Dumnezeu şi Legile sale 
atotputernice. (Desigur, curentul ideologic umanist este un fel de ateism, 
o religie fără Dumnezeu, care pune omul în centru universului, neavând 
niciun orizont metafizic. Nu poate fi un ideal, căci însăşi ființa umană 
actuală este imperfectă.) 

Prin urmare, piramida actuală a credinţei spiritualiste trebuie 
inversată, aşa cum este normal. Deasupra să troneze interesul spiritual al 
omului, slujit de slujbaşii Domnului, care să se folosească de teoriile 
spirituale, ajustându-le după cum e nevoie, în acord cu Voinţa Divinităţii 
şi evoluţia societăţii. 

Ce spun aici contravine părerii religioşilor, care se tem de bunul-plac 
al speculanţilor în ape tulburi. În Occident, astfel de experimente au avut 
deja loc, având ca urmare depopularea şi decredibilizarea bisericii. Aici, 
la marginea Orientului, unde ne aflăm noi, încă se mai speră că 
tradiţionalismul va păstra neatins fiorul credinţei mistice. 

Dar una este misticismul, rezervat celor puţini, şi alta este credinţa 
pentru toţi. Dacă privim obiectiv, vedem că mai multe miracole se petrec 
astăzi în magia de spectacol decât la biserică. Centrul de greutate al 
societăţii s-a schimbat, iar lucrurile avansează. Tot mai mulţi oameni se 
declară, cu mândrie, “spirituali, dar nu religioşi”. 





Dogme 





Azi: piramida inversată 








Cler 





Enoriaşi 





Enoriaşi Mâine: piramida normală 








Cler 


Dogme 


Fig. Piramida inversată a religiei 


15 decembrie 2020 

ECOURI la mesajele lui ISUS prin Tina $. 
(1) Războiul dintre cele două paradigme 


Capitole: 
Orchestratorii pandemiei | Suvernişti vs Obedienţi | Desprinderea de 
trecut | Incleştarea monştrilor | Egoul, ca oul | Profeţii despre prezent 


În mesajele transmise recent (2020) prin mediumul Tina Spalding (seria de 
lecţii „40 de zile şi 40 de nopţi cu Isus”), spiritul marelui învăţător caută să 
capteze minţile oamenilor revoltați de ceea ce se întâmplă acum pe planetă şi 
în fiecare ţară, dar care nu ştiu cum şi împotriva cui să se răscoale. Isus îi 
îndeamnă să se revolte împotriva propriilor minţi dresate de sistemele care 
conduc omenirea de mii de ani, să-şi recucerească suveranitatea propriei 
gândiri şi simţiri. 


Orchestratorii pandemiei 





Când Isus vorbeşte despre „orchestratorii” acestor restricţii, 
carantine, controale, obligaţii etc., eu înţeleg că aici ar fi vorba, mai ales, 
despre inițiatorii non-fizici ai acestei pandemii. Fi au adus cumva 
virusul, care a obligat autorităţile să ia măsuri drastice. 

Există şi opinia că virusul a fost creat în laborator de savanţi umani, 
dar se uită că natura este mai inteligentă decât omul. Poate fi o 
colaborare între toţi aceşti factori. Lucrurile au fost pornite cumva şi 
deocamdată merg de la sine din rău în mai rău. Dictatura medicală se 
instaurează de la sine, dar ea nu se va putea menţine, căci epidemia va 
avea un sfârşit. 

Ştiind acest lucru, conform teoriei conspirației, „orchestratorii” se 
grăbesc cu al doilea set de măsuri, de data aceasta pregătite minuţios, 
privind instaurarea unei dictaturi politice şi tehnologice mondiale. Ea se 
bazează pe degradarea economiei mondiale şi nemulţumirea populaţiei, 
pentru ca ei să ofere „soluţia salvatoare”: un guvern mondial croit după 
mintea lor bolnavă, care va gestiona averea mondială, fiecare om 
trebuind să renunţe la orice proprietate personală. 

S-ar putea ca orchestratorii să aibă ceva succes la început cu ideile 
lor nebuneşti. De ce? Pentru că situaţia mondială se va fi agravat destul 
ca oamenii să intre în panică. Dar nu vor intra în panică toţi, ci tot mai 
mulţi se vor trezi din somnul manipulării milenare. 

Încă de acum, este clar că nimic nu va mai fi ca înainte. Nostalgicii 
după „vremurile bune” speră degeaba. Dar asta nu înseamnă că ce 
urmează va fi neapărat rău, ci doar deranjant pentru ego, care vrea 
întotdeauna păstrarea ordinii existente. Numai că revoluțiile se fac cu 
zbucium, niciodată nu s-au făcut în linişte şi pace. 

Guvernul mondial totalitar este ceva monstruos, dar el nu ar fi putut 
conceput dacă omenirea ar fi fost mai trezită. Elitele au un mare dispreţ 
faţă de prostime. Prin urmare, dacă acest plan a apărut, a apărut pentru 
că oamenii „îl meritau”. Este o exprimare cam dură. Am putea-o înlocui 
cu alta: A apărut pentru a trezi oamenii. În confortul lor de până acum, s- 
au complăcut în această paradigmă nonspirituală, cu ego-ul în centru. 

Paradigma materialistă va avea ca apogeu guvernul mondial, 
care abia în acest moment istoric are instrumentele să poată funcţiona: 
tehnologia BigData în simbioză cu inteligenţa artificială AI, bazate pe 
dependenţa oamenilor de tehnologia cibernetică. 

Guvernul mondial înseamnă supremul control al întregii omeniri. 
Este un ideal care i-a îmbătat pe mulţi lideri de-a lungul istoriei. Ce poate 
fi mai înalt decât asta pentru o minte egotică?! Iar câţiva paranoici chiar 
speră că îl vor realiza în viitorul apropiat sau mediu. 

Lumea de până acum a fost ahtiată după control, nu numai elitele 
conducătoare. FEgo-ul din fiecare om doreşte controlul. De aceea, 
aproape toţi oamenii au aprobat şi încurajat tacit apariţia acestui 
monstruos sistem de control mondial. Este un produs legic al evoluţiei 
ideologiei materialiste. 

Ego-ul vrea un control cât mai mare asupra vieţii, vrea să limiteze 
libertatea vieţii de a fi cum vrea ea. Ca răspuns, Viaţa îi dă acum ego-ului 
controale peste controale, un tot mai mare control exterior. Când omul se 
va sătura şi va dori libertatea ca pe aer, acceptând imprevizibilitatea şi 
nesiguranța vieţii, atunci i se va reda libertatea, se va ilumina şi elibera. 

Vechea paradigmă s-a uzat şi trebuie schimbată. Poate fi schimbată 
numai printr-un şoc. Acest şoc s-a întâmplat să fie pandemia. Elitele îşi 
arogă lor înşile meritul conceperii unei Noi Ordini mondiale. dar asta-i 
doar în mintea lor. De fapt, ei sunt doar instrumentele trezirii puse la cale 
de Dumnezeu. 


Suveraniști vs Obedienţi 





Virusul există, lasă sechele şi face victime. Ştiinţa materialistă spune 
că purtatul măştii împiedică răspândirea virusului şi a bolii. Dacă credem 

această afirmaţie, este normal să purtăm mască medicală, să aprobăm şi 
alte măsuri coercitive. 

- Dar dacă există alte legi necunoscute omului care se aplică aici, de 
tip energetic-subtil? De ce virusul îi infectează pe unii, dar nu şi pe alţii?! 
Este o loterie sau imunitatea are legile ei, pe care nu prea le respectăm?! 

- Dar dacă cei care mor de Covid-19 erau deja programaţi de Spirit 
sau Dumnezeu să moară cumva în acest moment? Ar trebui făcută o 
comparaţie statistică între numărul de decese din anul 20109 şi cel din 
anul 2020 şi să vedem: există vreo diferenţă drastică ce ne poate 
convinge că-i vorba de o „pandemie”? Sau este, pur şi simplu, prilejul 
oferit unor spirite de a se întoarce Acasă? Atunci înseamnă că e vorba 
mai degrabă de o autentică pandemie de stres. Frica de a muri 
sufocat, după zile de chinuri. Dacă te gândeşti mereu la asta, eşti deja 
vlăguit de stres şi chiar că poţi muri. Iar televiziunile pompează neîncetat 
frica de moarte în populaţie. Ştiriştii sunt complici, volens-nolens, cu 
scăderea imunităţii oamenilor şi creşterea riscului de infectare. 

Pandemia a venit peste omenirea deja setată pe vechea paradigmă. 
Nu se putea reacţiona altfel decât au făcut autorităţile până acum. 
Purtatul măştii era normal să se generalizeze, ca şi celelalte măsuri. Şi la 
fel de normal a fost ca el să creeze o contrareacţie, sub forma unor Gică- 
contra, numiţi suveranişti. Ei se opun obligaţiilor impuse, dintre care 
unele au fost declarate neconstituţionale în unele ţări. Desigur, se poate 
replica că fondatorii constituţiilor nu s-au gândit la stări atipice, precum 
pandemia. Sau că oricum, legile le fac oamenii, deci pot fi schimbate 
după cum au interesul. 

Unii suvernişti afirmă că e nevoie acum de o rebeliune, de 
manifestații de stradă, de nesupunere civică. Dacă asemenea expresii 
apar (şi chiar au apărut!), nu e de mirare, dar ele nu sunt soluţia de fond. 
Fiindcă o mult mai mare parte a populaţiei este de acord cu autorităţile, 
deocamdată. Miza trebuie deci să fie trezirea populaţiei. Şi asta nu se 
poate face aruncând pe foc câteva măşti medicale, în mod demonstrativ. 
Nu negând virusul şi boala putem ajunge la adevăr. 

Dar poziţia suveraniştilor vizionari are bătaie mai lungă în viitor. Ei 
vizează viitorul omenirii, nu prezentul. Va mai trece nişte timp şi 
conspiraţioniştii spun că autorităţile vor trece la etapa de control 
generalizat, dincolo de limitele medicale. Abia atunci vor înţelege 
oamenii adevăratele scopuri. Cât timp ne aflăm într-o criză medicală 
evidentă, orice măsuri dure nu vor fi contestate prea mult. Dar dacă 
oamenii vor începe să sărăcească în masă, lucrurile se vor schimba 
dramatic. Nu vor mai ţine cont de virus, ci de stomac. Şi atunci se vor 

agrava lucrurile, din frica de foamete. Se spune că foamea te face mai 
atent... Dar pe mulţi îi face doar mai supuşi şi manevrabili. 

Deocamdată, domină frica de infectare. Unii suveranişti spun că 
„cine are credinţă nu se teme de virus”. Doar că lumea trăieşte în 
paradigma materialistă, care implică frica. Când te consideri a fi doar un 
corp fizic distructibil, este firesc să te temi de distrugere. Au murit şi 
destule feţe bisericeşti din cauza acestui virus. 

N-ar trebui să-l ispitim pe Domnul cu o atitudine de bravadă. Ego-ul 
se poate da mare că el are „credinţă”, dar credinţa ego-ului este doar 
dorinţă de mărire, de faimă, de superioritate. Şi va fi repede pus la punct 
prin căpătarea unei boli sau alt gen de pedeapsă. 

Da, este adevărat că frica ne coboară vibraţiile şi ne scade răspunsul 
imunitar, dar putem oare scăpa de frică negând sursa ei exterioară?! Nu 
cred că e aşa de simplu, mai ales că suntem bombardaţi cu statistici 
sumbre. Unii spun să nu mai urmărim ştirile alarmiste şi să rămânem în 
coconul nostru zen. 

Există însă o soluţie de nivel mai înalt. Nu datele medicale trebuie 
contestate, ci propria mentalitate. Pe aceasta e nevoie să o analizăm 
serios. Iar Isus ne dă, prin mediumii săi, nişte metode spirituale 
incontestabile şi cu adevărat eficiente împotriva fricii. Frica vine de la 
ego, deci ca să scăpăm de ea, trebuie să ne detaşăm de ego. Asta e soluţia 
adevărată, dar mai greu de înţeles şi aplicat. 

Poţi avea o clipă de Graţie, când Îl simţi pe Dumnezeu. Dar imediat 
după ce se dezmeticeşte, ego-ul va acapara această stare, ca pe o achiziţie 
personală. De acum înainte, va spune că el are o relaţie specială cu 
Dumnezeu, că este „ales”, că Dumnezeu îl va proteja de toate problemele 
oamenilor obişnuiţi. Ego-ul devine „spiritual”. 

În concluzie, credinţa poate avea două forme complet diferite: 
bravada făţarnică egotică şi paradigma spiritualistă. Dar câţi oameni 
trăiesc cu adevărat paradigma nondualistă?! Suntem la hotarul 
dintre cele două paradigme şi lucrurile sunt confuze. 

Caricatură de pe internet 


Desprinderea de trecut 





Înţelepţii spun că pandemia a venit ca să ne scadă orgoliul şi să ne 
desprindă de lume. Şi aşa este. Orgoliul savanților a suferit mari pierderi 
prin neputinţa lor de a ne scăpa de un duşman atât de minuscul. Orgoliul 
politicienilor a suferit prin faptul că iau măsuri contradictorii, de fapt, ei 
neştiind ce să facă. Orgoliul medicilor a suferit prin faptul că se simt 
neputincioşi de a salva multe vieţi. Orgoliul fiecăruia dintre noi a suferit 
prin faptul că vedem cât de puţin control individual avem. Şi aşa mai 
departe. 

Desprinderea de lume vine prin faptul că ne pierdem ataşamentele 
faţă de lucrurile pe care le credeam sigure şi previzibile. Acum se 
dovedeşte că trăiam într-o bulă a iluziilor. 

De pildă, se ştie de mult că sistemul financiar mondial este o bulă a 
iluziilor, dar nimeni nu s-a sinchisit de asta. Acum se tipăresc bani în 
neştire, ceea ce va duce la o inflaţie mondială galopantă nu peste mult 
timp. Se ştie de mult că nivelul oceanului va creşte, dar nimeni nu-şi 
mută oraşele de coastă. Şi aşa mai departe. 

Apropo de creşterea nivelului mării. "Apocalipsa, intrarea în centura 
fotonică, translatarea în 5D" — sunt diverse nume pentru cauza subtilă a 
acestei crize mondiale complexe. Ea se poate asemăna cu ridicarea 
nivelului mării şi intrarea apei peste un oraş, cum ar fi New York (care 

chiar este în pericol!). Deocamdată, apa a inundat doar subsolurile, dar 
deja asta pune probleme la deversarea apei menajere. În curând, apa va 
ajunge la nivelul străzii, dar se va putea circula cu cizme în picioare. Însă 
cât timp va mai putea funcţiona oraşul? E clar că vine o schimbare 
majoră, dar nimeni nu ştie ce va fi şi nici nu se îndură să părăsească 
oraşele trecutului. 

Se mai spune că această criză doar ne pune oglinda în faţă, să ne 
arate cum suntem de fapt: egoişti, conformişti, manipulaţi, iluzionaţi de 
diverse promisiuni ale lumii. 

Da, ego-ul nostru doreşte controlul, fiindcă se teme de imprevizibil. 
Şi atunci, restricţiile ne fac pe plac, aduc mai mult control în lume. Dar 
oamenii încep să vadă că este neputincios şi excesiv. Acest control 
guvernamental devine foarte supărător, dar deocamdată oamenii nu-şi 
dau seama cu ce ar trebui înlocuit. Sunt prea obişnuiţi cu ideea de 
control, disciplină. Ei cred că numai aşa poate funcţiona societatea — 
societatea oamenilor cu ego. Dar iată că vine o nouă paradigmă, care va 
mătura dominaţia ego-ului în lume. 

Da, suntem conformişti, pentru că aşa am fost educați şi aşa 
funcţionează paradigma materialistă. Fără disciplină, fără control, 
considerăm că lumea nu poate fi ordonată şi s-ar instaura haosul. Haosul 
şi anarhia este bau-baul cu care suntem ameninţaţi dacă ne pretindem 
suverani. De frica haosului, oamenii acceptă orice limitări. 

Dimpotrivă, în paradigma spiritualistă, imprevizibilul nu este 
considerat ceva rău. Fiecare om este condus direct de Dumnezeu, iar de 
la El nu poate veni nimic rău. Oamenii sunt încurajați să-şi manifeste 
unicitatea lor divină, care vine la pachet cu iubire pentru semeni, deci 
lipsa oricărui pericol. O cu totul altă lume se naşte din paradigma 
spiritualistă, fundamental diferită. 


«Tu eşti cel care creează şi proiectează realitatea în care trăieşti...» 


Dacă am fi trăit în acea lume spiritualistă, nu ar fi venit nicio 
pandemie peste noi. Nimeni nu s-ar fi gândit s-o producă, neavând 
niciun interes, fiindcă oamenii nu s-ar fi temut de boală. De asemenea, 
nici natura nu ar fi produs acest virus, fiindcă n-ar fi avut niciun rost — 
oamenii ar fi fost deja treziţi, n-ar fi avut nevoie de acest şoc. 

Aşadar, putem spune că totul este aşa cum trebuie. Toate acestea 
trebuiau să vină. Dumnezeu le permite pentru a tria conştiinţele. O 
asemenea criză generală provoacă şi crize individuale de conştiinţă. 
Pentru asta, pandemia este „folositoare”. Altfel, oamenii ar fi dormit în 

continuare. În sufletele multora a îmbobocit compasiunea, cu toţii am 
început să valorizăm lucrurile simple şi gratuite, cum ar fi apropierea 
fizică, îmbrăţişarea, feţele nemascate ale oamenilor, posibilitatea de a ne 
aduna direct, nu virtual, statul în natură. Da, este neplăcut ce se întâmplă 
pe planetă, dar orice trezire este dureroasă, pentru că-ţi tulbură dulcele 
somn. În loc de pandemie, putea fi un război, aşa că încă e bine. 

După ce trec printr-un război, oamenii sunt dornici de linişte şi pace, 
ordine şi siguranţă. Dar după un timp, încep să fie excesiv obsedaţi de 
ordine şi siguranţă, încât îşi văd vecinii ca surse de dezordine şi 
instabilitate, care le ameninţă resursele vitale. Şi aşa începe un nou 
război. Din frică şi neîncredere în semeni. Astea sunt atributele ego-ului. 

Iar acum, ne aflăm în apropierea unui deznodământ istoric. Din 
teama ego-ului de boală şi moarte, din dorinţa lui de control, se iau tot 
felul de măsuri draconice la nivel statal şi mondial, care însă nu prea au 
efectul scontat, ci dimpotrivă, s-ar putea să ducă la crize şi sărăcie, în 
final la haos. 

Şi uite aşa se pedepseşte lumea ego-ului, singură. Din cauza 
dorinţei de control, paradoxal, civilizaţia ar putea imploda în 
haos. Ceva similar s-a întâmplat periodic în istorie, iar acum ar fi un 
dezastru global, care va atinge miezul civilizaţiei. Dar din cenuşa acesteia 
se va ridica Noul Pământ prevăzut în profeţiile planetare. 


Încleştarea monştrilor 





Cei doi monştri gata să se lupte acum sunt capitalismul sălbatic şi 
totalitarismul digital, post-capitalist. 

Capitalismul n-ar fi fost atât de rău dacă n-ar fi fost corupt de ego 
imediat ce a apărut. De aceea, adevărată nu este decât sintagma 
„capitalism sălbatic”, bazată pe LĂCOMIA ego-ului. Nu există nicăieri un 
„capitalism cu faţă umană”, ci doar iniţiative umanitare personale şi 
ocazionale. 

Celălalt monstru care stă să iasă la iveală este totalitarismul digital, 
bazat pe tendinţa ego-ului de CONTROL TOTAL. Poate că unii dintre noi 
nu iau încă seama la acest nou monstru, dar deja i-au mijit mustăţile. 

Aceste două sisteme încep să se înfrunte şi se vor distruge reciproc, 
pentru că ambele sunt produse de EGO. Se va dovedi în final că ego-ul 
este incapabil de soluţii reale. Divinitatea plănuieşte distrugerea 
dominaţiei ego-ului în fiecare fiinţă umană. Dacă toţi oamenii ar renunţa 
în secunda următoare la propriul ego, marele război dintre cei doi 


RĂZVAN-ALEXANDRU PETRE - Eseuri pe teme spirituale 2020 pag. 477 


monştri nu ar mai fi necesar şi am intra imediat într-o epocă de aur. Dar 
aceasta este un scenariu improbabil... 

Destul de curând, toate semnele arată că totalitarismul digital se va 
implementa prin internet, tehnologia 5G, smartphone, credite sociale, 
cipuri subcutanate, cardul unic, moneda digitală şi, bomboana pe colivă, 
inteligenţa artificială (AI). Toate aceste mijloace tehnologice servesc 
inteligenţa artificială, căci ea are nevoie de mari baze de date, colectabile 
prin metodele amintite. Populaţia va ajuta şi ea prin folosirea continuă a 
telefoanelor inteligente, conformism până la aberaţie, delaţiune 
(spionajul vecinilor) etc. 

Democraţiile actuale sunt tarate de corupţie şi incompetenţa 
autorităţilor şi politicienilor. Ei bine, inteligenţa artificială îi va înlocui 
prin competenţă şi lipsă de corupţie. lar populaţia va saluta asta, la 
început. Dar apoi vom înţelege că am căzut într-o capcană şi mai 
cumplită. Şi vom invoca vremurile bune când, cu un cadou, puteai să-ţi 
rezolvi o problemă imposibilă. Atunci nimeni nu va mai controla nimic, 
ci totul va fi automatizat. 

Niciun om, niciun grup şi nicio instituţie nu poate gestiona toată 
cantitatea imensă de date de la populaţia lumii, care deja există, dar nu 
poate fi folosită eficient. Numai AI poate s-o facă. 

Acest sistem este deja implementat în China, unde oamenii primesc 
credite sociale în funcţie de ceea ce fac. Dacă fac lucruri nedorite de 
guvern, sunt depunctaţi, iar dacă fac fapte lăudabile, primesc puncte în 
plus. Sistemul este total automatizat şi nu ai cui să te plângi dacă apar 
erori. Ţi se spune că sistemul nu poate greşi şi că trebuie să te supui, să 
nu tulburi liniştea socială. Cei care nu adună destule puncte sociale nu 
mai au dreptul să meargă cu trenul sau avionul, aşadar, sunt izolaţi în 
locul de domiciliu. Aşa este acum, dar experimentul abia a început. 

Elitele globaliste vor să implementeze un sistem comunist draconic 
la nivelul întregii planete. Neomarxismul are rolul de a pregăti minţile 
oamenilor pentru ce doresc aceste elite. Oamenii trebuie prostiţi încă din 
pruncie, pentru a deveni nişte servi la maturitate. Populaţia trebuie 
dezrădăcinată de familie (copiii aparţin statului, nu familiei), de ţară 
(imigrație masivă şi amestec populaţional), de cultură şi tradiţii (cultura 
globalistă), ca să devină o simplă masă de manevră, incapabilă de revolte, 
fricoasă, incapabilă să se adune împreună pentru scopuri mai presus de 
interesele de supravieţuire imediată (consumerism). 

Libertatea s-ar putea să devină un cuvânt învechit şi chiar 
reacţionar, find înlocuit cu obedienţa şi supunerea necondiționată în faţa 
„binelui public”. De fapt, nimeni nu va fi fericit, nici elitele”, nici 

„inutilii”, dar lucrul ăsta va părea să nu conteze în faţa nevoii obsesive de 
CONTROL şi comoditate, care va fi noul dumnezeu. 

Atunci, însă doar speculez, mulţi oameni se vor revolta şi vor începe 
să submineze sistemul. Iar singurul mod eficient de a lupta va fi, 
presupun eu acum, sabotarea internetului şi a alimentării cu energie 
electrică. Numai aşa va putea fi blocat sistemul supercentralizat şi 
„infailibil”. Va fi o situaţie similară cu cea din al doilea război mondial, 
când partizanii aruncau în aer podurile de cale ferată pentru a împiedica 
transporturile naziste. De data aceasta, oameni vor renunţa de bunăvoie 
la beneficiile reale ale internetului pentru a putea redeveni liberi. 

Chiar şi la ora actuală, gândiţi-vă câte nemulțumiri provoacă cardul 
de sănătate obligatoriu în rândul pacienţilor şi al medicilor de familie! 
Dar niciodată autorităţile nu vor mai renunţa la acest „progres 
tehnologic”. Dimpotrivă, se va introduce şi paşaportul de vaccinare, fără 
de care nu vom putea călători, poate, nici cu autobuzul. 

Treptat, bucată cu bucată, toată viaţa oamenilor va depinde de 
sistemele cibernetice. Nu va mai rămâne nimic în afara bazelor de date. 
Se va şti şi de câte ori ai dus gunoiul la tomberon, totul, totul. 

Unii spun „Nu mă deranjează să se ştie despre mine, nu am nimic 
de ascuns”. Numai că niciodată nu poţi şti cine şi cum va profita de 
informaţiile despre intimitatea ta. Pericolul va apare când nu te aştepţi, 
dacă ai încălcat vreo regulă sau ai supărat vreun sus-pus, ţi se va reteza 
orice drept la replică. Cine ştie totul despre tine, cine îţi deţine 
amprentele degetelor, poate inventa nişte poveşti despre tine pe care nu 
le va mai putea demonta nimeni, nici măcar în Justiţie. Înscenări se fac şi 
acum, dar atunci va fi floare la ureche. 


XXX 


Isus, în adresările sale prin Tina Spalding, vorbeşte despre 
importanţa suveranităţii individuale, dar acest subiect va fi înţeles de 
populaţie abia când se va apropia vremea comunismului digital. 
Suveranitatea nu înseamnă independenţă, fiindcă toţi suntem 
dependenţi unii de alţii şi de natură. Suveranitatea înseamnă libertatea 
de a acţiona aşa cum te îndeamnă Spiritul interior. 

Isus a mai spus ceva care m-a pus pe gânduri şi m-a făcut să scriu 
aceste rânduri, anume că nu ne vom mai putea baza pe citirea cărţilor 
prin instrumentele electronice. Pentru a ajunge acolo, mi se pare logic că 
oamenii înşişi vor sabota internetul şi chiar transportul de curent 
electric, dacă nu vor putea bloca internetul. Asta, dacă nu cumva vom fi 

loviți de nişte trâmbe solare care vor bloca marile transformatoare de 
electricitate, paralizând civilizaţia actuală. Sau dacă nu cumva sistemul 
cibernetic va fi blocat de nişte crackeri idealişti. 

Şi tot Isus mai spune că societatea viitorului nu va fi nici capitalistă, 
dar nici comunistă, ci formată din comunităţi locale care se vor 
autoîntreţine. (Tragem concluzia că conspirația globalistă va eşua până la 
urmă. Bravo!) Şi alte mesaje converg către ideea traiului autosustenabil 
la ţară. Traiul în oraşe va deveni, probabil, complet dirijat, lipsit de 
suveranitate. Ajutoarele de subzistență vor fi pomana care va controla şi 
supune toată populaţia urbană. Numai oamenii de la ţară vor putea fi 
suverani, trăind pe cont propriu şi ajutorându-se reciproc. Civilizaţia 
tehnologică va decade, dar va apare atunci un alt fel de civilizaţie umană, 
mai naturală şi mai spirituală. 


Egoul, ca oul 





Sunt multe perspective filosofice prin care putem privi ce se 
întâmplă în lume. Încerc să rezum situaţia în alte câteva idei. 

Conducătorii popoarelor au ţinut întotdeauna masele sub papuc şi 
ignoranță, pentru a le putea controla şi manipula. Nu a dorit niciun lider 
iluminarea maselor, căci atunci, cine ar mai fi trudit pentru huzureala 
boierilor?! 

În Occident, îndelungata perioadă de prosperitate postbelică a 
liniştit glasul nemulțumirii unora. Ego-ul s-a bucurat de stabilitate, 
siguranţă, prosperitate. Dar iată că acest virus a forţat autorităţile „să-şi 
arate adevărata față”, adică să pună restricţii intolerabile asupra 
populaţiei. De data aceasta, libertatea devine idealul pentru care oamenii 
se revoltă, mai ales că se clatină vizibil şi stabilitatea, siguranţa şi 
prosperitatea „garantate” de stat. 

La prima vedere, ego-ul este cel nemulţumit şi se revoltă. Dar 
această revoltă este împinsă din subteran de forţe spirituale care vizează 
o schimbare de sistem foarte profundă, nu doar „un plus de 100 de lei la 
salariu”. Ciocnirile de suprafaţă par de-a dreptul absurde, de genul 
„mascaţi vs non-mascaţi”. Masca este simbolul făţărniciei, dar, acum, şi 
al obedienţei şi fricii. Însă conflictele dintre interesul ego-ului pentru 
control, pe de o parte, şi interesul ego-ului pentru prosperitate, pe de 
cealaltă parte, vor duce la deplasări masive, încă nebănuite, ale 
intereselor generale. 

Acum, când sistemul nu mai este capabil să ofere nici oportunităţi, 
nici siguranţă, devine clar că oamenii s-au bazat prea mult pe stat, pe 
promisiunile autorităţilor că le vor oferi ce au nevoie. E timpul iniţiativei 
individuale, a gândirii libere, a intuiţiei puternice. Statul, autorităţile, 
sistemele sunt în impas, îşi arată limitele. Şi îşi arată şi colții, când sunt 
contestate. Tot mai mulţi oameni nu mai au încredere în tătucul-stat, 
fiind ogligaţi să aibă încredere în propriile forţe. Ceea ce este o veste 
bună. 

Să ne amintim celebrul slogan al anilor '90 „Dormi liniştit, ENI 
lucrează pentru tine!”, care s-a transformat într-un coşmar pentru mulţi 
români dornici de înavuţire rapidă. Ego-ul cel lacom s-a faultat singur. 
Cam asta se petrece şi cu societatea planetară bazată pe ego. Cine se 
revoltă împotriva restricţiilor, de fapt îşi critică propria nevoie de a 
controla viaţa. E un cerc vicios, din care nu vom ieşi decât spărgând coaja 
ego-ului clocit şi eclozând din el, devenind fiinţe libere. Ce înseamnă a fi 
o fiinţă liberă, este o altă poveste, pe care trebuie să o învăţăm, ca nişte 
copii neştiutori. 


Profeţii despre prezent 





Sunt toate aceste lucruri nişte simple speculaţii, un scenariu 
distopic, o simplă teorie a conspirației? Mi-aş dori să fie aşa. Să avem 
parte numai de bucurii de acum înainte, iar lumea să devină mai grijulie 
cu semenii, să fie mai multă armonie pe Pământ! Ar fi posibil, dacă tot 
mai mulţi oameni ar deveni conştienţi de gândurile şi credinţele lor 
profunde, de la care pleacă totul... 

Se spune că profeţiile date omenirii nu au alt rol decât a aduce 
conştientizarea puterii pe care oamenii o au de a schimba viitorul. 
Altminteri, de ce ne-ar necăji Dumnezeu cu veşti triste?! Dar multe din 
cele discutate nu sunt profeţii, ci seminţe deja plantate, ale căror roade 
amare am început să le gustăm. 


lată ce vede Marius Ghidel, un mistic nativ, ale cărui cuvinte au greutate 
spirituală, referitor la viitorul omenirii. Sunt câteva dintre postările sale 
dureroase din luna decembrie 2020.'1* 


27 decembrie 2020 


14 D:4My WebsiWWW.SPIRITUS.ROL RAZVAN marius_ghidel_citate15.htm 

ECOURI la mesajele lui ISUS prin Tina $. 
(2) Subtilităţi metafizice 


Capitole şi subcapitole: 
Nu Dumnezeu a creat Pământul | Cum învaţă spiritele | Spiritul este 
co-creator cu Dumnezeu | Vieţile paralele ale spiritului | Este lumea 
reală? | lrealităţi cvasi-identice | Subitilităţile ego-ului cel subtil /Ego-u/ 
este ecranul de pe scenă] [A.1., ego, Spirit] [Religia transumanistă] [Ego 
Cibernetic] 


Nu Dumnezeu a creat Pământul 





Isus putea să supravieţuiască judecății lui Pilat. Dar populaţia, 
învrăjbită de preoţii iudei, a decis salvarea lui Barabas. De ce? Pentru că 
Barabas era un rebel împotriva regulilor stabilite de romani, pe când Isus 
era un rebel împotriva regulilor stabilite de religie, care dominau toate 
sferele societăţii de atunci. 

Şi acum este la fel. În faţa unor dificultăţi, oamenii acceptă cu greu 
să se schimbe interior, preferând soluţiile exterioare de suprafaţă. 
Resping, din răsputeri orice le deranjează confortul psihologic, mai ales 
când sunt tributari unor dogme. În Occident, oamenii au reuşit să se 
dezbare de dogmele religioase vetuste, dar au picat în capcana dogmelor 
materialiste. Din lac, în puţ. Mesajele lui Isus prin mediumii săi ne pun la 
încercare rezistenţa față de înnoirea spirituală. Fără o minte deschisă, 
vom rămâne, cel mult, nişte Barabaşi de cartier. 


lată ce afirmă Isus într-unul din mesajele sale prin Tina Spalding, în seria 
de lecţii „40 de zile şi 40 de nopţi cu Isus”: «Dacă Dumnezeu ar fi creat această 
planetă, nu ar arăta aşa cum arată. Această planetă este un loc al separării.» 


Cum să înţelegem acest mesaj puternic? Cel mai uşor este să-l 
interpretăm metaforic. Ego-ul este cel care are impresia că viaţa este 
fragmentată şi fiecare formă de viaţă acţionează conform principiului 
„serviciu-pentru-sine” sau legea junglei. Ego-ul creează războaiele şi 
nefericirea tuturor, nu Dumnezeu. Aceasta este perspectiva nondualistă. 

Unul dintre rolurile încarnării Spiritului în materie este cel de a o 
înnobila prin însăşi prezenţa lui aici. Şi o poate eleva foarte mult atunci 
când ego-ul se retrage din prim-planul vieţii individului. 

Preocuparea fundamentală pentru ego este să evite neplăcerile cu 
orice preţ. Preocuparea de bază a Spiritului este să trăiască intens clipa 
prezentă, cu orice i-ar aduce viaţa, bune sau rele. Pentru ego, valoarea 
supremă este siguranţa, pentru care sacrifică fericirea şi iubirea; pentru 
Spirit, valoarea supremă este creativitatea, care nu poate exista fără 
lbertate. 

Ego-ul crede că lucrurile lumii îi pot aduce salvarea de lucrurile 
neplăcute (tot ale lumii), ceea ce este o credinţă iraţională. Lucrurile 
lumii (obiecte, persoane, fenomene) sunt materializări în planul fizic a 
unor energii cu frecvenţă redusă de vibraţie, căci altfel nu puteau apărea 
aici. Atracția către lucrurile lumii este, de fapt, o intrare în rezonanţă cu 
frecvențele joase care stau la baza lor. Niciodată vibraţiile coborâte nu 
pot genera stări superioare de conştiinţă (fericire, iubire etc). Deci este 
ilogic să căutăm soluţia insatisfacţiei noastre tocmai în sursa ei. Această 
planetă, aşa cum vibrează acum, nu este un tărâm divin. 

Soluţia vine din planurile superioare, în care Spiritul înoată liber şi 
fericit. Lucrurile lumii nu ne pot oferi fericirea, fiind brute. Însă, dacă 
vibrăm în armonie cu Spiritul, atunci putem vedea pretutindeni numai 
frumuseţe chiar şi în această lume fizică. Desigur, nu lumea se schimbă, 
ci “frumuseţea stă în ochii privitorului”, cum se spune. 

Nu trebuie să ne punem toate speranţele de fericire într-o persoană 
(copil, partener sentimental, maestru spiritual etc), căci vom fi 
deziluzionaţi. Acel trup va fi neputincios sau ne va trăda, pur şi simplu. 
Ca obiect al lumii fizice, corpul se va comporta la o vibraţie joasă, 
dezamăgitor. Priviţi un cadavru şi veţi pricepe mai bine ce spun: Viaţa nu 
este biologică! Numai dacă înțelegem că, în spatele corpului, se află 
Spiritul care îl animă, abia atunci vom intra în relaţie autentică cu 
persoana respectivă şi cu Dumnezeul din spatele persoanei. 


Isus adaugă imediat: «Când priviţi natura, vedeţi că, pentru a subzista, 
totul depinde de moartea a altceva. Când vă veţi ridica frecvenţa suficient de 
mult, nu va mai trebui să muriţi în modul pe care-l vedeţi acum.» 


Când eram copii ne-am întrebat, măcar o dată: „de ce animalele mari 
sunt atât de rele încât le mănâncă pe cele mici şi de ce oamenii cresc 
animale cu dragoste, iar apoi le omoară ca să le mănânce?”. Apoi, 
asemenea întrebări puerile au fost repede acoperite de “realismul” 
existenţei. Cum ne-am maturizat? Am primit un ego, prin educaţie. 

E un fapt: Ierbivorele devorează plantele, carnivorele devorează 
ierbivorele, iar omul le devorează pe toate. Însă acum suntem provocaţi 

să ne întrebăm iarăşi: Oare ar fi posibilă viaţa fără crudul principiu 
“devorează sau eşti devorat”? 

Dacă ar fi posibilă o asemenea lume, aceea ar fi o lume cu adevărat 
fericită, creată de Dumnezeul Binelui. Lumea crudă a Pământului este 
foarte departe de idealurile religioase de iubire şi înfrățire între toate 
fiinţele. Pare a fi chiar o incompatibilitate şi ne putem întreba: Oare 
Dumnezeu a creat această planetă sau altcineva? 

Vegetarienii au găsit deja un răspuns parţial — nu mai mănâncă 
animale. Dar ei nu au eliminat aparenta cruzime a naturii. Şi tot 
mănâncă plante, care şi ele sunt vii şi au simţire. 

Pentru a merge mai departe în această cercetare, trebuie să intrăm 
mai profund în metafizică şi paranormal... 

Peste lumea fizică, ca vibraţie, se află planul eteric, care coexistă aici, 
dar nu este perceptibil decât de oameni foarte sensibili. Omenirea a fost 
creată întâi în planul eteric al Pământului, unde avea de toate, fără a se 
lovi de primejdii sau lipsuri. Era “Grădina Edenului” pomenită de Biblie. 
Vieţuitoarele de acolo trăiau în pace şi fraternitate, fiindcă nu erau hrană 
unele pentru altele. Se alimentau cu energie liberă. 

Asemenea civilizaţii humanoide eterice există în planetele sistemului 
nostru solar şi pretutindeni în univers. Planetele sunt locuite, dar nu în 
planul fizic, ci în cel eteric, ascunse de ochii pământenilor. 

La un moment dat, Adam şi Eva au fost alungaţi din Paradis, adică 
omenirea din planul eteric a fost translatată instantaneu în planul 
fizic, în timpul unui “somn”, după cum povesteşte mitul. Dintr-o dată, 
situaţia a devenit dramatică, deşi peisajul semăna cu cel dinainte. 

Pentru a rezista în acest nou mediu ostil, supus legii junglei, 
oamenilor li s-a dat ego-ul, cu instinctul său de supravieţuire, supus 
principiului “serviciu-pentru-sine”. Acest principiu este şi al lui Lucifer, 
aşa că ego-ul este fiul lui Lucifer, la fel cum Sinele Superior este fiul lui 
Dumnezeu,  supunându-se principiului  “serviciu-pentru-ceilalţi”. 
Ostilitatea dintre Lucifer şi Dumnezeu este prezentă în fiecare om prin 
disputa dintre ego şi Sine Divin. 

De aceea spunea Isus în Evanghelie că „Pământul este împărăţia lui 
Lucifer”. Adică toţi oamenii au un ego, care este demonul din fiecare. Şi 
nu se poate crea o lume a fericirii şi bunăstării tuturor atâta timp cât 
oamenii nu-şi domină ego-ul individual. Toate proiectele sociale de acest 
gen, până acum, au fost “utopice” din acest motiv. Este utopic să crezi că 
ego-ul se va comporta spiritual, dacă nu este ţinut bine în frâu. Numai 
învăţăturile spirituale ne învaţă cum s-o facem, dar puţini oameni sunt 
atraşi spre ele, deocamdată. Şi nici nu trebuie să li se impună, fiindcă 

spiritualitatea autentică încurajează libertatea, deci nu poate fi băgată pe 
gât nimănui. 

Dumnezeu a translatat omenirea în acest plan terestru al durerii, 
fiindcă a considerat că este de folos evoluţiei spiritelor umane. De ce? 
Tocmai lipsa acută a iubirii ne face să preţuim iubirea atunci când o 
vedem. Se pare că spiritele imature, aflate la începutul evoluţiei lor, nu 
cunosc iubirea. Paradoxal, nu?! Am fi putut crede că toate, fiind din 
Iubire, cunosc iubirea de la început. Spiritismul vorbeşte deseori despre 
acele spirite jucăuşe, care îşi cam bat joc de mediumi. Despre ele vorbim. 
Nu discutăm acum de spiritele realmente malefice, ci doar de cele în curs 
de evoluţie. (Vezi şi relatarea mediumului Ginei Lake din tinereţe, 
când a căzut pradă înşelării unor spirite.) 


«Ca suflet tânăr, nu cunoşti iubirea; trebuie învățată. Când eşti un suflet 
nou-născut, te temi şi ştii puţine despre dragoste.» (cap.26 din cartea "Isus 
vorbeşte: Despre întruchiparea Conştiinţei Cristice") 


Isus mai spune, prin Tina Spalding, că o parte a omenirii va translata 
instantaneu în 5D, la finalul Apocalipsei, când va fi “un Pământ nou şi un Cer 
nou”. Restul oamenilor care nu vor fi pregătiţi să facă acest salt evolutiv, vor 
rămâne în 3D (lumea aşa cum o ştim acum). Prin urmare, va fi un proces 
invers celui al “alungării din paradis”, când omenirea a fost trimisă din 5D în 
3D. 

Poate că scenariile cumplite, distopice, se vor desfăşura pe Pământul 
rămas în 3D, iar omenirea pregătită pentru mai bine nu le va mai trăi, fiind deja 
translatată în 5D. Aşadar, atunci când se va dezlănţui iadul pe Pământ, noi, 
cei atraşi de Dumnezeu, nu vom mai fi aici. Şi atunci, de ce să ne mai 
preocupăm de acel viitor sumbru?! El nu ne va atinge, nu-l vom vedea. lar 
dacă se va petrece într-un plan paralel, nu va mai fi treaba noastră. Treaba 
noastră este să ne elevăm conştiinţa ACUM. Nu de frică, ci din dragoste de 
Dragoste. 


Planul terestru produce o evoluţie rapidă, o învăţare în forţă a 
iubirii, ceea ce planul eteric, lipsit de provocări, nu putea facilita. 
Interesant. Poate că mai există şi alte motive pentru care Dumnezeu a 
adus omenirea pe Pământ, pe care nu le putem înţelege, deocamdată. 

Totuşi, spiritele umane care au învăţat lecţia iubirii NU mai trebuie 
să se reîncarneze în această lume a durerii. Le-ar aduce noi suferințe 
inutile, cu potenţialul de a produce chiar involuţia spiritului. Şi de aceea 
Dumnezeu le acordă, la un moment dat, eliberarea de obligaţia 
reîncarnării, sau iluminarea. Iluminarea spirituală înseamnă pierderea 
ego-ului. Este un act de Graţie. Dar el nu vine înainte de atingerea unui 
anumit nivel de evoluţie spirituală obligatorie. 

Prin ego înţelegem două lucruri distincte. Primul se referă la setul de 
condiţionări şi tipare mentale achiziţionate în cursul acestei vieţi, dar şi 
moştenite din vieţile anterioare ale spiritului. Al doilea este senzaţia de 
separare, de contracție, de individ singur în univers. Iluminarea produce 
dispariţia contracţiei egotice şi, parţial, a unor condiţionări în legătură cu 
aceasta. Totuşi, vor rămâne destule condiţionări active. Practica spirituală se 
referă la eliminarea treptată, prin efort şi atenţie, înainte şi chiar după 
iluminare, a tiparelor psihice neplăcute şi contradictorii cu Sinele divin. Dar 
dispariţia contracţiei egotice nu depinde de nicio practică, ci de Graţia divină, 
survenită la momentul potrivit. 


Prin urmare, există pe planetă acel procent de 0,01% oameni 
iluminaţi, fără ego. Dintotdeauna au existat şi astfel de excepţii solare, 
personificări ale iubirii. Totuşi, chiar şi iluminaţii păstrează un rudiment 
de ego în rezervă, pe care îl pot folosi in situaţii de urgenţă, pentru 
supravieţuire. Ego-ul are rolul lui utilitar, nu e cazul să îl demonizăm. 
Doar că este un obstacol pe care aspirantul spiritual este îndemnat să îl 
depăşească. 

După moartea corpului, spiritul iluminaţilor nu se va mai reîncarna 
în planul fizic. Dar se va reîncarna în planul eteric, pe una din planetele 
sistemului solar sau în altă parte. Evoluţia spirituală nu s-a încheiat, ci 
continuă pe altă frecvenţă mai rafinată. Iar pe acele planete eterice „nu 
vor mai trebui să moară în modul pe care-l vedeţi acum”. Adică, moartea 
nu mai este violentă şi dureroasă, ci o trecere foarte lină şi fericită. Cam 
aşa cum mor unii oameni senini, împăcaţi cu soarta şi plini de fericire, 
fără zbatere şi agonie. 


Cum învaţă spiritele 





Spiritele nu învaţă din pilde, basme terapeutice şi sfaturi ale 
înțelepţilor, pentru că nu au minte ca oamenii. Spiritele sunt ființe mult 
mai simple. Ele învaţă numai prin experienţe pe propria piele, care se 
impregnează în peripiritul lor precum sigiliul în ceara topită. Legea 
karmei este unicul învăţător. E adevărat, omul vrea să fugă de karma 
negativă, dar spiritul se bucură de ea. Există un evident conflict de 
interese. Totuşi, spiritul nu vrea să scape de ego, fiindcă tocmai datorită 
lui îşi adaugă noi lecţii karmice. Ego-ul greşeşte, iar apoi spiritul învaţă 
din pedepse. Sau, dimpotrivă, poate că omul face fapte bune, iar spiritul 
învaţă şi din asta. 

Spiritul învaţă elementele de bază prin încarnare în planul fizic al 
Pământului, cu toate suferinţele asociate. După eliberarea de lanţul 
reîncarnărilor, spiritul este mult mai înţelept şi va continua să înveţe, tot 
prin experienţe directe, prin încarnare în planuri mai subtile şi fără 
aceste suferinţe specifice "iadului pământesc". 

Abia spre sfârşitul şirului de reîncarnări necesare, spiritul poate 
renunţa la ego, prin iluminare. Astfel, el renunţă automat la alte noi lecţii 
karmice, că i-au ajuns cele de până acum. Totuşi, va trebui să suporte 
până la sfârşitul vieţii karma veche, adică lecţiile care vin din urmă. 
Uneori, această karma veche este atât de plină, încât spiritul se va mai 
reîncarna o dată sau de două ori, pentru a-şi arde toată karma (mai 
corect spus, pentru a-şi învăţa toate lecţiile). 

Analizând vieţile anterioare ale unor spirite, constatăm că unele 
lecţii karmice se repetă în multe vieţi, de parcă spiritul nu le-ar pricepe. 
Exista şi altă explicaţie: Ego-ul omului din respectiva întrupare, fiind 
imprevizibil şi nebun, reacţionează agresiv la pedeapsa karmică, 
acumulând astfel o nouă karmă, ce poate fi chiar identică cu cea veche. 
Bietul spirit, deşi a înţeles bine lecţia de viaţă, este acum nevoit să o 
repete şi în viaţa următoare, în mod inutil şi redundant. Acesta este unul 
din riscurile încarnării, că ego-ul este imprevizibil. 

De multe ori, omul nu-şi ispăşeşte karma singur, ci îi atrage şi pe cei 
din jur în ea. Vorbim aici de karma de familie sau karma colectivă. Ce 
vină au cei din jur pentru pedepsele karmice ale unuia dintre ei? Ei bine, 
reacţiile interioare la aceleaşi evenimente sunt diferite. Putem spune că 
partenerii karmici învaţă propriile lecţii, de pildă, empatia, răbdare, 
compasiunea, generozitatea, curajul, inventivitatea etc. prin simplul fapt 
de a fi alături de cel cu karma mai grea. 

Omul nu înţelege de ce îi vin necazurile şi se supără deseori pe 
Dumnezeu. Dar spiritul său ştie exact rostul fiecărei urmări karmice sau 
a ocaziei de a-şi dezvolta anumite calităţi care îi lipseau. Spiritul aşază 
fiecare provocare a vieţii în puzzle-ul evoluţiei sale. Câteodată, îi oferă şi 
omului unele explicaţii, de pildă, prin intermediul clarvăzătoarei Nina 
Petre, care realizează Studii karmice foarte clare şi utile. Dar, de 
multe ori, omul trebuie să rabde, pur şi simplu, neînţelegând de unde-i 
vin greutăţile vieţii. Atitudinea înţeleaptă este să acceptăm ce ni se 
întâmplă, iar dacă ştim unde am greşit, să ne îndreptăm imediat 
comportamentul şi gândirea, pentru a evita neplăcerile pe viitor. 


Isus: «A trăi pe planeta Pământ este o mare binecuvântare, fiind un loc 
unde se învaţă lecţii unice şi se poate dobândi o mare compasiune. Ştiu cât de 

greu poate fi pe Pământ. Dar aici înveţi că starea ta interioară înseamnă totul 
pentru fericire şi succes. Pentru a te elibera de iluzie, nu trebuie să se schimbe 
nimic în lumea exterioară sau în viaţă, ci doar experienţa ta interioară.» (Cap.4a 
din cartea “Ce vrea Isus să se ştie astăzi”) 


În lumile astrale, spiritele nu reuşesc să înţeleagă acest lucru. Ele 
rămân neschimbate şi nederanjate de nimic, trăind într-o lume 
imaginată de mintea lor. Abia când omul se iluminează, spiritul său va fi 
avansat din lumea astrală (cu forme) în cea mentală (fără forme). Cât mai 
există forme, înseamnă că spiritul e prins în lumea propriei imaginaţii. 
Totuşi, nu există o graniţă strictă între cele două tărâmuri, ci o trecere 
lină. 

Tot aşa, trezirea omului se face treptat, din viaţă în viaţă, şi, în 
aceeaşi măsură, se elevează şi Spiritul, ajungând în lumi din ce în ce mai 
libere, mai fericite şi mai abstracte. 


Spiritul este co-creator cu Dumnezeu 





Dumnezeu respectă şi admiră foarte mult spiritele care se încarnează 
pe planeta durerii noastre. E nevoie de curaj şi de multă hotărâre să 
evolueze. Ele ştiu că numai aşa pot evolua. Dacă ar putea, Dumnezeu le- 
ar oferi altă cale, mai uşoară decât întruparea, dar se pare că nu există. 

Când spiritul se încarnează la începutul lungului şir de întrupări 
terestre, el este fascinat de planul fizic. De ce? Pentru că totul este pe dos, 
invers faţă de structura sa. În mod automat, spiritul devine foarte atras, 
interesat. Este un fenomen similar atracției a doi magneţi. Când sunt 
foarte apropiaţi, nimic nu-i va împiedica să se lipească. 

Când spiritul devine om, e ca şi cum ar îmbrăca un costum foarte 
gros de cosmonaut. Prin acest costum incomod, spiritul încearcă să 
manipuleze lucrurile acestei lumi, ceea ce, evident, este dificil. Costumul 
are propria sa structură şi limite. Spiritul percepe realitatea fizică prin 
intermediul celor 5 simţuri şi al minţii. De aceea, vechii indieni spuneau 
că mintea este al şaselea simţ. Este instrumentul spiritului. Totuşi, 
mintea însăşi consideră că ea ar fi supremul conducător al omului. Câtă 
ignoranță, instalată de ego! 

Pe măsură ce spiritul îşi continuă lanţul reîncarnărilor, suferinţele se 
adună, iar interesul față de lumea fizică începe uşor-uşor să se 
estompeze. În comparaţia noastră, este ca şi cum am introduce foi de 
hârtie între cei doi magneţi. Cu cât teancul se măreşte, distanţa dintre 

magneţi creşte, iar forţa lor de atracţie scade. Până la urmă, spiritul va 
deveni complet neinteresat de lumea terestră. 

Dar până în acel moment, spiritul îşi va fi dezvoltat puterea de a 
controla energiile fizice, cum s-ar zice, de a se folosi cu abilitate de 
costumul spaţial pe care l-a îmbrăcat. Există multe energii diferite cu 
care are de a face, dar cele mai dificile sunt energiile interne: 
condiţionările (tipare mentale dobândite şi instincte moştenite), karma şi 
ego-ul. Karma înseamnă acțiuni decise de condiţionările interne, nu de 
spirit. Şi ego-ul are la temelie condiţionările, peste care se suprapune un 
fals simţ al sinelui personal. Acest sine fals acoperă realitatea existenţei 
adevăratului sine, Spiritul. 

Ego-ul este cel care ne bagă în bucluc de cele mai multe ori, el atrage 
lucruri neplăcute, el se opune inspiraţiei divine. Deşi poate fi echivalat cu 
Răul personificat, totuşi este răbdat şi chiar încurajat de spirit. Oricât ar 
părea de absurd, spiritul doreşte să treacă prin rele, pentru a le învinge, 
a-şi depăşi neputinţele. O evoluţie echilibrată nu se poate lipsi de Rău, 
pentru că numai aşa este pus în evidenţă Binele. Desigur, asta nu 
înseamnă că oamenii ar trebui să caute intenţionat suferinţa! Vine ea 
singură, nicio grijă! Atâta timp cât la cârma fiinţei este ego-ul, Răul e deja 
acolo. 

Încarnarea este un fel de autosacrificiu conştient al spiritului, care 
acceptă această luptă grea. De aceea, Dumnezeu îl admiră şi îl respectă ca 
pe egalul Său. În fond, orice spirit este o părticică din Dumnezeu, iar 
evoluţia spiritului înseamnă evoluţia lui Dumnezeu. Dumnezeu s-ar 
plafona, dacă Fiii Săi n-ar avea atâta entuziasm pentru a evolua cu orice 
preţ. 

Fiecare spirit a acumulat propriile sale condiţionări, a urmat 
propriul său traseu evolutiv şi, deci, fiecare spirit are propriile calităţi 
dobândite pe Pământ. Niciunul nu seamănă cu altul, fiecare spirit este 
unic şi irepetabil. La început, mai ales, întâmplarea şi ego-ul îl bagă în tot 
felul de încurcături, care îi trasează viitoarele obstacole. Ego-ul are deci 
rolul interesant şi imprevizibil de a-i oferi eşecuri şi victorii. Nu se poate 
şti cu precizie cu ce fel de personalitate spirituală va ieşi din lanţul 
reîncarnărilor. Dumnezeu este mulţumit oricum, fiindcă evoluţia se va 
petrece în orice situaţie. Cu condiţia să existe întrupări ale spiritelor în 
planul fizic. 

*The Universe* 





Caricatură de pe internet 


Vieţile paralele ale spiritului 





Ca spirit, după moarte, ne lepădăm de toate iluziile: 

- Iluzia că suntem corpul (planul fizic) 

- Iluzia gravitaţiei (planul fizic) 

- Iluzia spaţiului-timp (planul fizic şi, parţial, planul astral) 

- Iluzia formelor (planul fizic şi planul astral) 

- Iluzia separării (planul fizic, planul astral şi planul mental) 

- Iluzia reîncarnării în vieţi biologice aranjate la rând, una după alta. 

Se spune că vieţile anterioare sunt, de fapt, simultane. Dacă 
acceptăm că viaţa spiritelor dezîncarnate se petrece în nonspaţiu- 
nontimp (în illo tempore, cum scria Mircea Eliade), atunci nu poate fi 
vorba despre o succesiune temporală a vieților spiritului, pentru că 
timpul nu există acolo. Timpul şi spaţiul apar odată cu coborârea 
spiritului în materie. 

Într-un mesaj prin Tina Spalding, Isus face comparaţia cu o 
caracatiţă. Cele 1000 de tentacule ale Spiritului sunt vieţile omeneşti 
care se desfăşoară „în paralel”. Prin capul caracatiţei, ele pot comunica 
una cu alta ocazional. 

lar noi facem analogia cu alcătuirea Spiritului, aşa cum am 
prezentat-o în articolul „Inima spirituală sau Sinele Superior”. 
Spuneam că Spiritul poate fi diferențiat în trei aspecte: Sat — Chit — 

Ananda, sau în limbaj creştin, Tatăl — Fiul — Sfântul Duh. SAT este 
nucleul transcendent, neîncarnat şi neschimbat -— acesta ar fi capul 
caracatiţei. CHIT este Conştiinţa care se întrupează într-o fiinţă umană, 
experimentând viaţa fizică — aceasta ar fi una dintre tentacule. ANANDA 
este Inima sau Sinele Superior, care face legătura dintre tentaculă şi 
capul caracatiţei, având rolul de a conduce cu înţelepciune şi iubire 
Conştiinţa umană către scopul întrupării ei. 

Prin urmare, Spiritul are o parte etern neîntrupată, Tatăl, precum şi 
mulţi Fii întrupaţi, care pot apela oricând la îndrumare divină prin 
intermediul Sfântului Duh. Acest Sfânt Spirit este Inima spirituală 
individuală, prin care primim ajutor şi de la alte Spirite evoluate prietene 
(ghizi şi maeştri). 


Referinţe din alte surse: 


Iată ce i-a comunicat spiritul Ananda mediumului Tina Spalding în 
cartea „Making Love to God” (2013), relativ la faptul că vieţile 
anterioare sunt, de fapt, vieţi simultane. Citiţi traducerea „Minţi 
dezinformate”, din cartea mea „Traduceri 2020” 

Iar dr. Elena Gabor, hipnoterapeut, spune următoarele într-un 
interviu: 


«Cu siguranţă că sunt foarte multe suflete evoluate. Vă pot spune, din câte 
am înţeles eu şi din conversațiile cu Maeştrii spirituali prin intermediul Miei (cu 
rol de medium), că foarte multe suflete sunt încarnate în prezent: Leonardo da 
Vinci, Socrate, Platon, lulius Cezar, Mahatma Gandhi, Sfântul Petru, Maria 
Magdalena. Dar ei sunt încarnaţi în mai multe fiinţe umane. Mulţi dintre ei şi- 
au împărţit energia, aşa încât şi-au dezvoltat mai multe vieţi umane în aceeaşi 
realitate în paralel. Se numesc „suflete gemene”. » (Interviu, 3 dec 2020 115) 


Apropo de mari spirite încarnate în România, citiţi şi articolul meu 
„Pe urmele unei profeţii neîmplinite” (2017). 

Şi alte articole similare, din cartea mea „Karma, valurile timpului”: 

- Adrian Păunescu a fost reîncarnarea revoluționarului francez 
Robespierre 

- Michael Jackson a fost reîncarnarea misticului indian Sri 
Aurobindo 

- Corneliu Vadim Tudor a fost reîncarnarea istoricului grec antic 
Tucidide 


“5 https://www.youtube.com /watch?v=oN6H1jqgd5Hg 

Este lumea reală? 





Putem primi mesaje din viitor? Putem modifica trecutul? Trecutul 
este oscilant, ca şi viitorul, nu este fix? Viitorul e deja posibil de aflat? 
Sunt chestiuni peste nivelul de gândire al omenirii actuale. 

Vă propun, totuşi, următoarea explicaţie. Fiecare tentaculă este 
introdusă de Spirit şi Dumnezeu ca într-un dispozitiv hipnotic, ce îi 
creează senzația că devine o fiinţă biologică într-un anume loc şi 
perioadă istorică. Tentacula rămâne pe loc, nu pleacă nicăieri, dar 
trăieşte o experienţă de încarnare pur mentală, ca într-o realitate virtuală 
VR. „Dispozitivele de VR” sunt setate să simuleze locuri şi timpuri 
diferite, pentru ca experienţele să fie cât mai diverse. Se mai întâmplă ca 
perioadele istorice să se suprapună. Teoretic, nimic nu împiedică acest 
fenomen de suprapunere a două întrupări umane, fiecare tentaculă fiind 
independentă. 

Acum, să ne aplecăm puţin asupra chestiunii spaţiului-timp. Este 
lumea absolut obiectivă sau este pur subiectivă? 

Aş răspunde că, paradoxal, lumea este reală şi ireală în acelaşi 
timp. Este reală şi obiectivă, pentru că apare relativ identic tuturor 
participanţilor la o realitate vibraţională. Dar este ireală şi subiectivă, 
pentru că ea apare din nimic, în Nimic. (Când vrem să dăm soluţii logice 
la chestiuni metafizice, de regulă vom ajunge la paradoxuri — acestea 
fiind confirmarea că ne apropiem de Adevăr.) 

Creatorul este doar Conştiinţă pură, din care plăsmuieşte materia. 
Materia nu este ceva nou, nu-i altceva în afara Conştiinţei, ci materia 
este doar o iluzie foarte bine pusă la punct. Iluzia este concepută 
de Marea Conştiinţă cu ajutorul unor mici conştiinţe ce ascultă orbeşte 
de Ea şi înfăţişată altor conştiinţe ieşite tot din Ea. Deci creaţia începe cu 
iluzia separării Conştiinţei divine unice în nenumărate conştiinţe mai 
„Mici” şi mai ignorante. 

La un moment dat, ia naştere spaţiul-timp (akasha) cu ajutorul unor 
mici conştiinţe numite lipikas. Funcţia lor este de a memora totul la 
perfecţie, ca nişte minuscule aparate de filmat. 

Peste această reţea se suprapun alte şi alte niveluri de realitate, 
particule, obiecte, fiinţe vii, toate fiind animate de mici conştiinţe. De 
pildă, atomul este animat de o mică conştiinţă. Atomii stau la baza unei 
structuri cristaline, care şi ea este coordonată de o altă mică conştiinţă. 
De asemenea, o macromoleculă organică este animată de o mică 
conştiinţă. Şi tot aşa, din treaptă în treaptă, pe scara complexităţii. Totul 

este viu, pentru că orice element al creaţiei obiective, mai mare sau mai 
Mic, este coordonat de câte o mică conştiinţă. 

Şi spiritul uman este tot o astfel de conştiinţă, dar mai sofisticată şi 
mai puţin ignorantă decât cele amintite, care animă un trup omenesc 
extrem de complex. La nivel microscopic, trupul e format din structuri 
doar aparent materiale, căci orice structură „solidă” se bazează pe o 
interacţiune energetică stabilă în spaţiul vid, care e menţinută de 
inteligenţa unor mici conştiinţe. 

După cum observăm, elementul de legătură între real şi ireal 
este conştiinţa. Din perspectiva realităţii create, Conştiinţa este 
inexistentă, fiincă nu poate fi depistată prin mijloacele creaţiei. (Savanţii 
nu au depistat-o nicăieri în creier.) Toate conştiințele sunt parcele din 
Marea Conştiinţă Universală. Ele au energii, inteligenţe şi puteri diferite. 
Conştiinţele „primitive” alcătuiesc matricea obiectivă a lumii. În ea apar 
obiecte şi ființe, bazate pe legile acestei realităţi, legi care sunt menținute 
de memoria micilor conştiinţe elementare. 

Lumea are multe dimensiuni şi planuri paralele, după modul cum 
vibrează micile conştiinţe elementare. O conştiinţă superioară, cum este 
cea a omului, se poate translata instantaneu pe o altă frecvenţă de 
vibraţie, într-o lume paralelă. Această aparentă deplasare este un 
fenomen de rezonanţă între conştiinţa umană şi conştiinţele primitive 
respective. 

În concluzie, tot dinamismul şi structura universului are la 
bază interacţiunea dintre mai micile şi mai marile conştiinţe. 
De aceea, putem spune că lumea materială este ireală, în sensul că totul 
nu-i altceva decât interacţiunea Conştiinţei cu sine însăşi. Materia nu 
este decât o iluzie bine pusă la punct cu ajutorul nenumăratelor 
conştiinţe elementare, parcele din unica Conştiinţă. 


realităţi cvasi-identice 





O idee tot mai des vehiculată în revelaţiile spirituale, dar greu de 
acceptat, este aceea că realitatea există în nenumărate replici aproape 
identice, formând un set de realităţi paralele. Nu e vorba de acele planuri 
cu vibrații diferite, cum ar fi planul eteric, astral, mental. Ci e vorba de 
aceeaşi lume, cu exact aceleaşi ființe, dar care iau decizii diferite şi, prin 
urmare, urmează scenarii diferite. Astfel, în acest moment, alături de noi, 
nevăzută, co-există o lume în care nu au avut loc cele două războaie 

mondiale, după cum co-există şi varianta de Pământ unde un conflict 
nuclear a pustiit deja o mare parte a planetei. 


Această idee este susţinută de persoane respectabile, cum ar fi 
mediumul Guy Needler, aflat în legătură cu Originea şi Sursa. Şi entitatea Tic 
prin mediumul Maria Cociş-Beech vorbeşte despre acest subiect (mesajul 
nr.3). 


Cu toţii ne dăm seama că, la fiecare decizie importantă, o luăm pe o 
variantă de viitor diferită. De pildă, una este să trăieşti toată viaţa în ţara 
natală şi alta este să emigrezi definitiv. Viaţa ta va arăta total diferit. 
Există anumite noduri decizionale, adică momente de cumpănă, când 
decizia ta este crucială. lar între aceste noduri, alegerile sunt 
nesemnificative, cum ar fi, de pildă, dacă azi te îmbraci cu cămaşa 
albastră sau cu cea verde. Variantele alternative la realitate se petrec 
numai în imaginație (practic, nu ne îmbrăcăm cu ambele cămăşi 
simultan, ci trebuie să alegem doar una dintre ele). 

Ei bine, teoria spirituală amintită (care începe să fie luată în serios şi 
de oamenii de ştiinţă!) spune că toate variantele de viitor nu sunt doar 
imaginate de mintea noastră, ci ele efectiv există - sunt realități cvasi- 
identice simultane. Comparaţia cea mai simplă este cu ramurile unui 
copac. Urcând pe o ramură, la un moment dat, va apare o bifurcaţie, 
unde trebuie să alegem pe ce rămurică vom continua drumul. Numai că 
acest copac există deja în întregime, cu toată coroana sa. 

Această idee ne poate spulbera liniştea minţii! Dacă toate variantele 
există deja, înseamnă că nu mai are rost să discutăm despre liber-arbitru, 
despre efortul de a alege calea cea dreaptă etc. Orice s-ar putea întâmpla, 
există deja. Oare alegerile noastre sunt iluzorii? Ce dilemă...! 

Dar se întrevede o soluţie, una simplă: 

Ceea ce facem noi într-un nod decizional este că alegem unul dintre 
traseele prestabilite, altfel spus, activăm unul dintre scenarii. Deci toate 
variantele există, dar numai una devine activă la un moment dat. Astfel, 
liberul-arbitru şi conştiinţa care îl are îşi recapătă importanţa cuvenită. 

Dar asta mai înseamnă că, dacă toate variantele au acelaşi statut 
(conform teoriei amintite), ele sunt la fel de ireale. Asta înseamnă că şi 
varianta activă este la fel de ireală ca celelalte. Am putea spune că 
realităţile cvasi-identice sunt, de fapt, irealităţi cvasi-identice. Adică, 
niciuna nu este cu adevărat reală. Din tot acest amalgam, singura reală 
este Conştiinţa şi libertatea ei de a alege scenariile. Deci întreaga lume 
este o iluzie, o simulare, destinată să ofere experienţe Conştiinţei, să o 

îmbogăţească lăuntric. Şi uite aşa, dăm peste teza nondualităţii, că 
"lumea este o iluzie şi numai Fiinţa Unică există”. 

Putem face analogia cu un joc video, proiectat în detaliu de 
programatori talentaţi, care au luat în calcul toate variantele posibile. 
Niciun personaj, niciun cadru şi niciun eveniment din jocul video nu 
există în natură. Numai jucătorul este real. Şi numai bucuria de a se juca 
este reală. Restul este o ficţiune, o simulare. Tot aşa se pare că este 
lumea, cu toate variantele sale infinite ca număr. Ele sunt nişte gânduri 
în Mintea lui Dumnezeu. Nimic nu există cu adevărat, decât Conştiinţa, 
care este o părticică din Dumnezeu. Dumnezeu îşi oferă Sieşi bucuria 
jocului. Dar jocul este o ficţiune, o simulare, o iluzie. Noi, ca trup, suntem 
o iluzie din marea iluzie cosmică, dar noi, ca şi Conştiinţă Divină, suntem 
adevărați. 

Desigur, din punctul omenesc de vedere, lumea este solidă şi stabilă, 
inclusiv corpul nostru. Dar e normal să o vedem astfel, fiindcă aşa este 
jocul. Conştiinţa noastră trebuie să se joace în mod credibil pentru a 
strânge o experienţă autentică. Însă, în clipa când Conştiinţa vede 
simularea, îşi reaminteşte originea sa. Aceasta este trezirea spirituală, 
care e decisă de Dumnezeu atunci când jocul se apropie de sfârşit. 


Subtilităţile ego-ului cel subtil 





Într-unul dintre mesajele transmise prin mediumul Gina Lake, Isus 
spune că noi, oamenii, avem trei eu-uri: eul care doarme în ignoranță, eul 
care vrea să se trezească şi eul care este deja trezit. Atunci, care este cel 
adevărat? 

Răspunsul meu este următorul: Eul adevărat nu poate fi altul decât 
Conştiinţa. Dar aceasta se află în 3 posibile stări. Voi utiliza termenii 
clasici din Vede. În starea egotică, de ignoranță spirituală (tama), suntem 
complet opaci faţă de lumea spirituală. În procesul de trezire (raja), 
conştiinţa alternează tot mai accelerat între starea de somn şi starea de 
trezire. E ca şi cum am ţopăi pe loc, încercând să levităm. În ultima fază 
(sattva), suntem deja stabilizaţi în starea de trezire, dar ocazional putem 
cădea în starea de ignoranță egotică. Aceasta se numeşte iluminare. 

Prima stare este stabilă, putând dura zeci de vieţi la rândul. A doua 
stare este un proces foarte dinamic şi instabil, tot mai accelerat odată ce 
s-a pornit. În această etapă ne aflăm cei care aspirăm la spiritualitate. Ne 
alternăm conştiinţa între eul egotic şi eul iluminat, iar între ele, avem 

nostalgia stării supreme; această nostalgie este "eul pe cale de trezire”, 
care este, de fapt, un impuls divin de înălţare a conştiinţei. 

Ultima stare este relativ stabilă, dar nu atât de stabilă precum starea 
egotică. Acum putem aluneca ocazional în eul netrezit, dar ne redresăm 
iute şi fără urmări prea neplăcute. Cea mai mare parte a timpului, 
conştiinţa noastră adastă în această minunată stare divină. 


Ego-ul este ecranul de pe scenă 


La marile concerte de muzică sau alte activităţi, aţi observat că se 
montează pe scenă unul sau două ecrane gigantice, ca să vadă şi cei din 
ultimul rând ce se întâmplă în faţă. Şi aţi mai observat că există un mic 
decalaj de timp între imaginea reală şi cea de pe ecran. Pe ecran, 
imaginea întârzie cu circa o jumătate de secundă faţă de realitate. 

Putem folosi această analogie pentru a descrie ce este ego-ul. Când 
suntem complet absorbiți de ego, mintea noastră nu ne prezintă 
realitatea pură, aşa cum este ea, ci privim imaginea de pe ecranul mental. 
Inevitabil, este o imagine procesată, modificată şi întârziată. Suntem ca 
spectatorii din ultimul rând, nu ca cei din primul rând, care urmăresc 
direct artiştii pe scenă. Acum, voi ce preferaţi dintre cele două: realitatea 
pură, nemodificată sau realitatea pixelată, decupată şi falsificată?! 


A.L., ego, Spirit 

Este ego-ul o fiinţă cu voinţă liberă? Răspunsul este da şi nu. Iată de 
ce. 

Întâi, să definim ce este o fiinţă. Conform mesajelor primite de 
mediumul GUY NEEDLER de la Origine, o entitate simţitoare 
(sentient, lb. engleză) are trei calităţi: a) inteligenţă, b) conştiinţă-de-sine 
şi c) creativitate. Formulăm răspunsul plecând de la această definiţie. 

a) La ora actuală, Inteligența Artificială (A.I.) este un program 
cibernetic care ia decizii imprevizibile, deci are o voinţă proprie. Nu 
urmează orbeşte nişte algoritmi ficşi, ci îi uimeşte mereu chiar şi pe 
programatorii săi. Putem spune că inteligenţa are, prin definiţie, şi 
voinţă proprie. 

Dacă A.I. are liber-arbitru, cu atât mai mult îl are şi ego-ul, care 
dispune de întreaga bază de date a minţii conştiente şi, mai ales, 
inconştiente. 

b) Conştiinţa-de-sine este specifică omului, dar nu numai lui. 
Există câteva specii de animale care au trecut "testul oglinzii” (s-au 

recunoscut în oglindă), deci sunt catalogate ca având conştiinţă-de-sine. 
Printre aceste specii sunt: maimuţele, delfinii, orca (balena ucigaşă), 
elefanții şi pasărea numită coțofană. Omul capătă conştiinţă-de-sine pe la 
vârsta de 2-3 ani. 

Este ego-ul auto-conştient? EI şi-a dezvoltat o parte separată, numită 
de Freud "supraego", un judecător critic şi supraveghetor al activităţii 
ego-ului. Prin urmare, am fi tentaţi să spunem că, într-un fel, şi ego-ul ar 
fi conştient-de-sine. 

Totuşi, cei iluminaţi spun că momentul iluminării le-a adus o 
uşurare fizică, au scăpat de o subtilă contracție corporală, de care nu 
erau conştienţi înainte că exista. Iar Isus spune într-un mesaj că "cel care 
este conştient de ego este Sinele divin". Prin urmare, ego-ul nu este auto- 
conştient. 

c) Ultima calitate este mai greu de definit. Creativitatea ar 
corespunde cu ceea ce psihologii numesc "inteligenţă fluidă", pentru a 
o diferenţia de "inteligenţa cristalizată”. Cea din urmă este inteligenţa 
care evocă şi recombină amintirile achiziţionate de-a lungul vieţii, pentru 
a lua decizii. În schimb, prima este inteligenţa înnăscută, care aduce 
mereu soluţii cu totul inedite, prospeţime în decizii, deci este adevărata 
sursă de înnoire în viaţă şi nu se poate învăţa. Creativitatea sau 
inteligenţa fluidă este caracteristica specifică Spiritului sau Conştiinţei 
divine. Desigur, Spiritul mai are şi alte calităţi, precum iubirea, 
libertatea, fericirea, curiozitatea etc. 

În concluzie, ego-ul, la fel ca şi Inteligența Artificială, are liber- 
arbitru sau voinţă proprie. Dar este ego-ul o ființă? NU, pentru că nu are 
conştiinţă-de-sine şi nu are creativitate, este dependent de informaţiile 
din minte, nu are acces la Inteligența Creativă Divină. Deci ego-ul are o 
libertate în limitele cunoştinţelor sale, dar nu este o fiinţă simţitoare, nu 
merită compasiune, după cum nici A.I. nu merită decât atenţia noastră 
detaşată. 


Religia transumanistă 


Ateismul agnostic este o simplă filosofie în dreptul ei. În schimb, 
ateismul materialist este o credinţă religioasă, ba chiar o religie. Este 
copilul apărut din relaţia incestuoasă dintre ştiinţă şi credinţă. Dogma sa 
fundamentală este că din materie a apărut, întâmplător, conştiinţa 
umană; creierul secretă cumva conştiinţa. "Preoţii" ei sunt savanții care 
împrăştie microbul ateismului. "Tainele" ei sunt experimentele ştiinţifice 
fără etică. "Slujbele" ei sunt găzduite în şcoli şi universități. 

Un curent principal actual al acestei religii este “umanismul”. 
Umaniştii pun omul în centrul universului. Mai corect spus, se închină 
Divinităţii numite EGO. Ritualurile ei sunt publice, în mass-media, 
încurajând cele mai josnice instincte umane, sub egida "libertăţii de 
manifestare". Cea mai mare blasfemie, în opinia lor, este să spui că omul 
nu e doar un ego autonom, ci că ar exista nişte directive morale mai 
presus de bunul său plac. 

O nouă sectă teribilă desprinsă din umanism este "transumanismul". 
Este un curent de gândire ce doreşte o interacţiune directă, fizică, dintre 
creierul uman şi Inteligența Artificială (A.I.). Scopul este dobândirea 
unui control total asupra lumii, desigur din partea "elitelor" dotate cu 
A.I., în dauna celorlalţi, "inutilii”. Se va realiza o fiinţă hibridă, jumătate 
om, jumătate AI, prin conexiunea dintre creier şi computere. 
Experimentele sunt în fază finală, după cum se laudă Elon Musk. Există o 
compatibilitate naturală între ego şi AI, ceea ce face joncţiunea posibilă. 


Ego Cibernetic 


Ego-ul va căpăta o putere imensă, devenind un hiper-ego, cu acces 
nelimitat la toate informaţiile stocate în bazele de date mondiale, precum 
şi la expertiza Inteligenţei Artificiale. Noul hibrid om-maşină va fi extrem 
de inteligent. Dar oare va mai fi o fiinţă, în sensul deplin al cuvântului?! 

Se va mai întâmpla ceva foarte ciudat: AI va migra din mediul 
electronic, unde există în prezent, în reţeaua neuronală umană. Practic, 
creierul va deveni mediul ideal pentru găzduirea Inteligenţei Artificiale, 
iar omul va deveni doar un suport util pentru AI, un hardware. Nervii 
cerebrali sunt inteligenţi în sine, nici nu se compară cu banalele circuite 
electrice unde funcţionează actualmente AL. 

Prin hibridare, se va crea o nouă rasă de oameni, care vor fi complet 
rupţi de Dumnezeu. În momentul când AI va captura creierul uman, 
Spiritul îşi va pierde puterea de a-l influenţa energetic. Practic, acel om 
va fi, literalmente, fără Dumnezeu. Adică, nu va mai fi o fiinţă umană, ci 
un Ego Cibernetic sau CyberEgo. Probabil că la asta se referă creştinii 
apocaliptici care atrag atenţia asupra pericolului de a se implanta un cip 
666 în corpul uman, având ca rezultat că "omul nu va mai putea să se 
roage la Divinitate”. Adică, îşi va pierde legătura naturală cu Spiritul din 
el. Condiţia va fi ca cipul să fie conectat la sistemul nervos central, ceea ce 
se va efectua numai "elitelor". 

Şi atunci se va crea marea prăpastie dintre elitele cu Ego Cibernetic 
şi marea populaţie a oamenilor reali, rămaşi fără suveranitate şi putere. 

Pare un scenariu sci-fi horror, dar vom aluneca pe toboganul istoriei 
vrând-nevrând, dacă nu ne trezim din vreme... Citind aceste rânduri, 
parcă începem să iubim mai mult oamenii din jur, aşa cum sunt ei acum, 
imperfecţi, dar măcar având o scânteie divină, ce mai luceşte uneori în 
afară. E mult mai frumoasă omenirea acum decât în visele de mărire ale 
transumaniştilor! 


31 decembrie 2020 

ESOTERISMUL ÎN MILENIUL 3 


EGO DEMONIC vs. NONDUALITATE 


Secţiuni şi capitole: 
1. Suferinţa omului provine de la ego | Ego şi Lucifer | Între 
Dumnezeu şi diavol | Ego — implant satanic | Perversiuni nondualiste 
2. Efectul de ego | Chakrele şi Nondualitatea | Cu binişorul, de la 
ireal la real | Concluzii despre ego din perspectiva nondualistă | 
Întrebare fără autor 


1. 


Suferinţa omului provine de la ego 





Vedem dezastrul omenirii la tot pasul. Este rezultatul unor milenii 
de prezenţă a ego-ului. Nu e vina lui Dumnezeu, ci a celor care se opun 
lui Dumnezeu şi instigă ego-urile noastre la tot felul de nebunii. 

Unii cinici spun că războaiele sunt necesare pentru “reechilibrare 
demografică”. Într-o lume în care “lăcomia guvernează totul” şi mulţi ar 
vrea să posede nelimitat, este clar că resursele nu ajung tuturor. Din 
păcate, în războaie mor cei mai săraci, care oricum se mulțumesc cu 
puţin. Ar trebui inventată o formă de război în care să moară numai 
conducătorii nesătuli de putere şi avere. Astfel, oamenii şi-ar diminua 
ego-ul în mod firesc, iar resursele ar ajunge tuturor. 

Lăcomia este o caracteristică mortală a ego-ului, ca şi foamea de 
putere, orgoliul şi alte neghiobii. Poate că războaiele şi pandemiile ar fi 
trebuit să mai distrugă din ego şi, oamenii devenind mai buni, resursele 
să ajungă la mai mulţi. 

Dacă Dumnezeu n-ar fi intervenit mereu, omenirea s-ar fi 
autodistrus de mult. De fapt, câteva civilizaţii planetare deja s-au 
autodistrus, dar, omenirea a continuat să dăinuie, prin grija lui 
Dumnezeu. E posibil ca şi actuala civilizaţie să crape, căci sunt multe 
semne de îngrijorare. Dar, cu certitudine, viaţa şi umanitatea va continua 
pe această planetă. 

Toată suferinţa omenirii este cauzată de ego. Iadul începe pe Pământ 
şi e creat prin ego-urile noastre; iadul continuă şi după moarte tot din 
cauza energiilor dezlănţuite ale ego-ului. Raiul apare când suntem 

altruişti spontan (nu viclean, interesat, demonstrativ) şi ne comportăm 
cu bun-simţ. Ca soluţie simplă anti-ego, să urmăm altruismul şi 
bunul-simţ. 

Depresia este o boală a ego-ului, ca şi multe alte dereglări psihice 
endogene. 


Ego și Lucifer 





Ego-ul funcţionează ambalat la maximum aproape tot timpul. Multe 
idei personale sunt greşite sau exagerate, fiindcă ne lipseşte imaginea de 
ansamblu şi dorinţa de a le fi bine tuturor (altruismul). Ego-ul nu ştie 
când să se oprească şi nici nu vrea, decât forţat. 

Nici demonii n-au limite, sunt neruşinaţi, la fel ca ego-ul. Ego-ul este 
o replică miniaturală a lui Lucifer. Este ceea ce a făcut şarpele din Adam 
şi Eva. La fel ca ego-ul, Lucifer cârcoteşte că lucrurile nu merg “aşa cum 
ar trebui”. E veşnic nemulţumit, la fel ca ego-ul. Lucifer se crede 
“salvatorul” lumii, crede că lui îi revine responsabilitatea conducerii ei. 
Aşa şi ego-ul, crede că, fără grija lui, omul s-ar prăbuşi în haos. 

De fapt, lucrurile stau exact invers. Fără Lucifer şi fără ego, ar fi 
perfect, Universul şi omul ar merge foarte bine înainte. Dar probabil că 
era necesar să apară în istorie şi aceste specimene, ca cei înţelepţi să 
observe eroarea de fond. Mă gândeam chiar că Lucifer poate fi doar un 
simbol, o personificare a ego-ului uman, ca să fie prezentat mai pe 
înțelesul omului simplu. 

Dumnezeu e tolerant şi inteligent. Îi dă ego-ului tot ce doreşte: 
provocări, suferinţe, victorii, înfrângeri, drame, ca să ajungă în final tot la 
vorba Lui, dar cu preţul suferințelor pe care le merita. Tot aşa, Dumnezeu 
i-a dat lui Lucifer un interval de timp în care să-şi facă de cap pe Pământ, 
iar evenimentele arată că Lucifer, “împăratul Pământului”, duce lumea 
într-un haos total. Dumnezeu nu vrea să-şi impună părerile, ci să 
demonstreze celor de alte păreri că habar n-au ce vorbesc, că nu se pricep 
la conducerea lumii (Lucifer) sau a omului (ego-ul). 

Într-un final, Dumnezeu va pune capăt acestei drame. După 
Apocalipsă, vor urma “cei 1000 de ani de pace”, în care diavolul va fi 
“legat”, iar elitele conducătoare şi o mare parte din omenire vor fi 
persoane iluminate spiritual (fără ego), desăvârşite din toate punctele de 
vedere. 

«SINGURUL LUCRU PE CARE ÎL VREA DIAVOLUL ESTE SĂ TE FACĂ SĂ PUI 
SATISFACŢIILE SIMŢURILOR PE PRIMUL PLAN ȘI SĂ LE VREI, ÎNŢELEGI? SĂ LE 
VREI, SĂ LE DOREŞTI. 

DACĂ RESPINGI DIAVOLUL CARE VINE DIN FAŢĂ PRIN ATRACȚII ŞI PLĂCERI 
SAU GLUME DEȘĂNŢATE, ÎL OPREŞTI SĂ INTRE ÎN TINE. Şi dacă nu îl opreşti 
când te ispiteşte din faţă, îi vei permite să intre în tine şi apoi vei începe să 
aperi lucrurile diavolului şi să te împotriveşti smereniei, FĂRĂ SĂ ÎŢI DAI 
SEAMA. 

La fiecare consimţire, el îţi pune un văl pe faţă şi minte şi nu mai poţi 
discerne corect adevărul. Când ai consimţit, vei vedea ispitele lui ca normale şi 
fireşti, ŞI NU TE VOR DERANJA şi, dacă îşi bate joc de tine, NU TE VA DERANIJA, 
iar adevărul divin îl vei vedea anormal. 

ŞI VEI ÎNCEPE SĂ LUPŢI ÎMPOTRIVA MODESTIEI, SMERENIEI, CUMINŢENIEI 
ŞI SIMPLITĂŢII fără să-ţi dai seama. PRIN CONSIMŢIREA VICIULUI ŞI TOLERAREA 
LUI, SAU A PATIMIII, TU DEVII CA EL. Şi vei lupta împotriva celui care nu acceptă 
patimile. Şi nu mai simţi că îşi bat joc de tine duhurile întunericului, şi zici că 
este firesc. 

Prin respingerea ispitelor cu care te învăluie, prin cuvinte mieroase şi 
glume prosteşti, tu te păstrezi în Dumnezeu. Pentru că singurul lucru pe care îl 
vrea diavolul este să te facă să pui satisfacţiile simţurilor pe primul plan şi SĂ LE 
ȘI VREI. Înţelegi? SĂ LE VREI, SĂ LE DOREŞTI. Şi când îi accepţi noroiul, îţi 
murdăreşti sufletul. Când cineva se supără şi îşi apără plăcerile, are diavol. 
Pentru că, dacă ar fi în divin, ar respinge chemările lui. 

Acceptă tot ce vine din faţă ca venind de la Dumnezeu, DAR SĂ NU 
ACCEPŢI ISPITA, chemările spre plăceri de orice fel şi cele venite prin oamenii 
care au duhuri ale întunericului în ei. 

Diavolul este tot ce este mai plăcut, mai atrăgator, mai frumos. Cuvintele 
lui sunt dulci, chemările lui sunt insistente. Păzește-te de mai multă plăcere sau 
fericiri. Tot ce este mai mult și mai plăcut - în spatele lor sunt duhuri ale 
întunericului. Când te duci spre ele, te înrobești. Apoi este foarte greu să scapi 
de atașamentul de plăceri.» (Marius Ghidel ) 


Între Dumnezeu și diavol 





Pe lângă ce primeşte de la Inteligența divină, ego-ul are şi unele 
“inițiative personale”... Are el un dram de libertate? Da, dar este 
„ibertatea” de a face voia diavolului. Prins din ambele părţi, între 
Dumnezeu şi diavol, ego-ul n-are, de fapt, nicio libertate. Singura alegere 
reală care ne stă în putere este să optăm de cine vrem să ascultăm: de 
Divin sau de Antidivin. 

Demonii ar putea să-l afecteze foarte puţin sau deloc pe iluminat, 
pentru că el nu mai are acel ego care atrăgea urâţii. Iluminatul a devenit 
invizibil pentru draci, fiindcă îi lipseşte markerul de semnalizare. 

Nondualitatea nu are în vocabular noţiunea de rău şi diavol, privind 
lucrurile mai presus de dualitatea bine-rău. Faptul că iluminaţii nu 
vorbesc despre necuraţi se poate datora faptului că al lor corp-minte nu 
are percepții subtile, deci nu au o experienţă directă. Dar demonii există, 
la fel cum universurile paralele, cu fenomenele şi procesele lor, sunt 
reale. Când lumea nu mai e percepută ca reală, nici demonii nu mai sunt 
reali. Dar când lumea e percepută sau i se admite “realitatea”, nu poate 
lipsi nimic din ea. 


Ego - implant satanic 





Virusul este o pseudo-ființă (nu se încadrează în definiţia de 
"microorganism") care parazitează un organism viu. Se foloseşte de 
resursele organismului viu pentru a se replica la infinit, deşi nu are 
niciun rost pe lume. La fel, ego-ul este o pseudo-fiinţă care parazitează 
intelectul omului. Se foloseşte de corpul-minte şi de intelect pentru a-şi 
întreţine iluzia că există. 

Ego-ul e un proces tradiţional ce se întâmplă tuturor, prin iniţiere de 
la părinţi la copii. L-aş compara cu un fel de virus de software al minţii, 
care se transmite în reţea de la un computer uman la altul şi pentru care 
nu există antivirus. Singura metodă de eliminare (iluminarea) ar fi 
reinstalarea sistemului de operare. Sau, mai degrabă, ego-ul ar fi un virus 
de hardware, implantat în BIOS. Îndepărtarea lui necesită chiar 
schimbarea cipului de BIOS de pe placa de bază a computerului. 

Ego-ul pare a fi un cip demoniac implantat în mintea omului pe la 
vârsta de 2 ani, fără de care credem că nu putem trăi! În viitorul apropiat, 
se profeţeşte că oamenii vor avea implantat un cip sub piele, fără de care 
nu vor putea vinde şi cumpăra nimic (cam aşa scrie la "Apocalipsă" şi 
este un trend vizibil în Occident). În Revelaţie se menţionează că această 
cipuire a populaţiei este un plan satanic. Chiar dacă unii vor atrage 
atenţia că cipul este dăunător, nimeni nu şi-l va mai scoate. 

Aşa este şi cu ego-ul. Puţini dintre cei care află despre inconveniente 
doresc să-l îndepărteze din minte. Pur şi simplu, nu-şi imaginează că ar 
putea supravieţui fără el. Oare este ego-ul un implant satanic în psihic 
sau este chiar un demon mascat? Că se comportă exact ca un diavol. Iar 
iluminarea seamănă cu o „exorcizare de ego”... 

Perversiuni nondualiste 





Oare poate diavolul perverti nondualitatea, cum a făcut-o cu alte 
credinţe şi religii? 

Nu are cum, fiindcă Nondualitatea duce la încetarea viselor sau 
poveştilor, iar demonul tocmai din astea trăieşte. El ne terorizează prin 
frică. Or, frica este o poveste. Totuşi, pot apare falşi învățători care 
pretind că vorbesc în numele Nondualităţii. 

Ce ar fi dacă însăşi spiritualitatea nondualistă ar fi invenţia 
diavolului? În fond, ea vorbeşte deschis şi programatic despre 
„distrugerea minţii” şi e suspect că diavolul nu îi deranjează pe 
iluminați... 

Dacă ar fi aşa, atunci toţi marii înţelepţi, maeştri, sfinţi care au 
vorbit despre starea de iluminare au făcut jocul diavolului. Ar însemna că 
întreaga spiritualitate a fost o minciună, pentru că ea s-a bazat pe 
cuvântul acestor autorităţi spirituale. Adică, Dumnezeu n-a existat 
niciodată, nu EI ne-a inspirat scripturile. Ar rămâne doar un dezolant 
deşert fără speranţe, unde tronează doar diavolul. Dar poate exista 
diavolul fără Dumnezeu? Imposibil. Înseamnă că tot „raţionamentul” de 
mai sus a fost doar un sofism, o păcăleală intelectuală. 

Nimic nu poate zdruncina Nondualitatea, pentru că este baza 
tuturor sistemelor de gândire, ea nefiind gândire. 

Dar diavolul poate face altceva. Când cineva a trăit o iluminare, dar 
apoi a revenit la ego, a apărut o vulnerabilitate. Acel ego devine extrem 
de „spiritual”, încât se crede a fi Conştiinţa pură, pentru că preia din 
memorie ceva sublim. Din această confuzie se nasc multe alte confuzii şi 
cei care îl ascultă pe acest om pot fi conduşi în eroare. Aici poate 
interveni demonul, pentru că are pe cine să manipuleze: pe ego-ul post- 
iluminatului şi pe ego-urile non-iluminaţilor din jurul său. 


2. 
Efectul de ego 





Lăsând acum la o parte chestiunea spinoasă a demonilor, atât 
spiritualitatea dualistă (D), cât şi nondualitatea (N) se înțeleg asupra 
unui aspect: că există un ego care produce suferință (D) sau simţul 
separării (N). 

Iluminatului îi dispare ego-ul prin iluminare, deci e normal să spună 
că ego-ul nu există. Lui i-a dispărut. Ceilalţi semeni continuă să-l aibă. EI 
este iluzoriu la fel de mult pe cât este iluzorie întreaga lume. Dar cam 
greu putem admite că lumea e reală, iar ego-ul nu ar fi real. 

În schimb, putem spune, de comun acord, că pretenţia ego-ului de a 
avea liber-arbitru este falsă. Doar Conştiinţa are libertatea voinţei, dar 
intelectul şi "pălăria" lui, ego-ul, nu o are. Intelectul e folositor doar la 
gestionarea ideilor care formează scheletul universului. Putem agrea cel 
mult ideea că ego-ul are libertatea de a jongla liber cu ideile, dar 
acţiunile, faptele, deciziile finale sunt ordonate şi ghidate de Sus. 

Atâta timp cât există ego (deci nu trăim direct iluminarea), nu putem 
pretinde să ne dispară complet simţul persoanei. Nu e posibil. Putem 
doar filosofa despre asta. Simpla imaginaţie nu îl va alunga din intelectul 
nostru. Ego-ul e cât se poate de real, cel puţin ca efect asupra intelectului. 


Chakrele și Nondualitatea 





Nondualitatea şi trezirea spirituală au legătură cu energizarea 
chakrei Sahasrara. Abilităţile paranormale au legătură cu celelalte 6 
chakre, ca şi extazurile beatifice. Dar cei treziţi (cu Sahasrara activă) vor 
conştientiza cât de iluzorii sunt extazurile beatifice, pentru că sunt 
întotdeauna trecătoare şi, când te întorci la realitate, eşti acelaşi om 
neputincios şi prost. Cele 6 chakre fac parte din lumea fenomenală, care, 
prin definiţie, este schimbătoare, dar extrem de interesantă! Singura 
realitate fixă, imuabilă, neschimbată există la nivelul chakrei 7. 

Sahasrara se poate activa treptat, de-a lungul anilor de aspirație 
spirituală. Omul devine tot mai detaşat de aspectele fizice. Există şi 
alternativa ca, prin trezirea impetuoasă a lui Kundalini, Sahasrara să fie 
activată brusc, având ca efect iluminarea pe neaşteptate. În ambele 
ipostaze, acest om poate avea ulterior şi experienţe de extaz, prin 
activarea chakrelor 1 — 6. Şi invers, oamenii care au mers pe alte căi 
spirituale care activează numai aceste chakre, vor avea uneori sclipiri de 
iluminare, prin activarea chakrei 7. Deci, lucrurile sunt destul de 
amestecate... 

Liniştirea şi controlul minţii se obţin prin energizarea lui Ajna 
chakra. Totuşi, nu există niciun canal secret între Ajna şi centrele care 
formează Sahasrara chakra. Sahasrara se activează independent de Ajna. 
Uneori, cele două se corelează şi, din acest motiv, raja-yoghinii pun 
accentul pe controlul minţii, pe obţinerea forţată a tăcerii mentale. 

Totuşi, această tăcere este temporară, un exerciţiu folositor concentrării 
pe un obiect sau subiect. Celor nativ mai activi pe Ajna li se pare mai 
uşor. 

Dar liniştirea minţii nu distruge ego-ul! Ego-ul nu poate fi dizolvat 
decât prin Sahasrara. Ajna şi Sahasrara sunt separate. Un iluminat poate 
avea o minte chiar aparent mai “agitată” decât un meditator cu 
experienţă calm, detaşat, dar încă netrezit spiritual. Diferenţa esenţială, 
dar greu de priceput este că mintea iluminatului e a "nimănui", pe când 
mintea meditatorului încă aparţine "cuiva". 


Cu binișorul, de la ireal la real 





Cuvântul “iluzie” înseamnă în nondualitate că există altfel decât ne 
închipuim, nu că n-ar conta şi că am putea face orice. 

Magia de spectacol ne vinde “iluzii”, dar nu sunt trucuri optice sau 
hipnotice. Ne demonstrează că însuşi actul percepţiei noastre obişnuite 
este incomplet şi subiectiv, deci că nu cunoaştem integral Viaţa. Şi 
întâmplările fabuloase povestite de Marius Ghidel ne conduc la aceeaşi 
concluzie: percepțiile noastre sunt limitate şi ne conduc la concluzii false, 
preluate şi dezvoltate de ego. 

Care ar putea fi rostul dezbaterii ideilor despre iluminarea 
spirituală în lipsa trăirii ei directe? Poate ajuta la ceva filosofia sau 
credința nondualistă? 

Simplul fapt că nondualitatea se răspândeşte în lume, că atrage 
interesul oamenilor este semnul că acest fenomen misterios are rostul 
lui. Este nostalgia după Acasă. 

Este important să fim informaţi că în intelectul nostru există acest 
impostor numit ego. Spiritualitatea şi religiile se luptă de milenii cu el, 
dar nu l-au explicat, până în zilele noastre, atât de clar. Ascezele de tot 
felul nu se războiesc cu corpul-minte, ci atacă ego-ul (simţul importanţei 
de sine, personal). Nu mintea trebuie blamată, care e un cadou divin, ci 
tumoarea crescută în intelect numită ego. 

Foarte multe dintre cele ce s-a scris despre natura psihică a omului, 
despre omenire, condiţia umană, minte — se referă la ego. Dar calităţile 
considerate “pozitive” din om sunt influențate divin. 

În prezent, unele norme de convieţuire socială şi religiile caută să 
limiteze ego-ul, de obicei prin frică. Frica este eficientă împotriva 
agresiunii şi expansiunii ego-ului. Spiritualitatea caută să-l îmbuneze 

prin recompense pozitive, apelând la însuşirile sale mai elevate, mai 
recent dobândite (deşi încă egotice), numite “ego spiritual”. 

Când te ataşezi de imaginea de sine de “om bun”, eşti prins în 
capcana ego-ului spiritual. Permite-ţi o atitudine mai relaxată şi 
adaptabilă. Atunci te vei simţi mai liber, deci mai apropiat de Sine. Sinele 
nu are prejudecăţi impuse de normele sociale, morale, religioase. 

Când postim creştineşte de carne, preotul ne îndeamnă să postim şi 
de gânduri murdare, josnice. Adică să postim de ego. Putem posti de ego 
foarte uşor umplându-ne mintea cu gânduri impersonale, mai ales 
reflectând atent la tezele nondualităţii. 

Pot discuţiile despre iluminare grăbi în vreun fel trezirea 
spirituală? 

Avem la dispoziţie resursele nelimitate ale internetului, iar YouTube 
ne arată nenumărați maeştri şi iluminaţi. Vizionându-i relaxat, intrând în 
câmpul lor de conştiinţă, cu siguranţă că prindem mireasma iluminării, 
dacă nu şi gustul ei direct. Este o jumătate de realizare binevenită. 


Neo-advaitinul Richard Sylvester: Discuţiile despre nondualitate nu duc la 
nicio concluzie. 

Odată ce mintea vede că Acela nu poate fi cunoscut, îşi pierde interesul şi 
se abandonează, dar nu pentru că ar fi găsit ceea ce căuta, ci pentru că înţelege 
că nu-L poate înţelege niciodată pe Acela. Mintea căutătorului înţelege treptat 
că întrebările ei nesfârşite nu vor avea niciodată un răspuns şi că nu pot avea 
vreun răspuns. Aşa că mintea se linişteşte, renunţă la întrebări, la dorinţa de a 
cunoaşte Indescriptibilul. Şi mintea devine mai relaxată, de fapt, întregul 
mecanism se relaxează. Pentru că Adevărul ultim nu poate fi “cunoscut”, ci 
doar trăit direct, fără minte. Cu această atitudine şi în câmpul benefic al 
iluminatului, sunt posibile clarificări, transformări benefice şi chiar trezirea 
spirituală. 

Dar nondualitatea poate rămâne o simplă poveste (credinţă), pe care 
mintea o devoră cu plăcere ani la rând. Minţii îi plac poveştile abstracte, pentru 
că se poate juca la nesfârşit cu ele. În anumite limite. Nu te vei arunca în faţa 
autobuzului bazându-te pe axioma nondualistă că “lumea e o iluzie”. Realitatea 
concretă şi autoconservarea îi pune piedici intelectului înfierbântat. (sinteză din 
sursa YouTube!) 


16 https://www.youtube.com/watch?v=EE-T7WUghRw 

Concluzii despre ego din perspectiva nondualistă 





Nu ego-ul creează ideile şi nici nu ia deciziile. Toate ideile există deja 
în lumea divină a ideilor. Mintea doar le atrage prin rezonanţă. Ego-ul e 
doar un filtru, nu un creator de idei noi. 

Nu ego-ul are grijă de corpul-minte, nu el este responsabilul, ci 
Inteligența divină. Ego-ul are această impresie şi pretenţie de “salvator”, 
dar în mod eronat. 

Ego-ul doar asistă la ce se petrece cu corpul-minte, nefiind conştient 
decât de cel mult 1% din activitatea acestuia. De fiecare dată când apare o 
decizie în intelect, venită de Sus, ego-ul îşi spune sieşi: “Eu am decis aşa. 
Bravo mie!”. 

Ego-ul e ca un balon umflat cu idei abstracte strict personale. 
Filosofia nondualităţii e ca o pompă ce le scoate afară, dezumflând 
balonul egotic. Bombardamentul cu idei nonduale secătuieşte ego-ul de 
vlagă în mod treptat. 

Chiar dacă nu garantează disoluția ego-ului, filosofia nondualistă 
pune umărul la betegirea lui. Acest fapt converge cu țelul religiilor şi 
spiritualităţii. 

În mod natural, Divinitatea lasă ego-ul să experimenteze tot felul de 
iluzii urmate de deziluzii, până când acesta începe să caute şi să fie 
receptiv la glasul înţelepciunii. Chiar dacă omul moare, rămâne în 
perispirit amintirea deziluziilor amare, iar în viaţa următoare, noul ego 
nu va mai pofti la respectivele iluzii. Când s-au adunat multe deziluzii, 
deja s-a creat un tipar de respingere a “lumii iluzorii”, care se va aplica la 
toate ispitele. 

NOTĂ: Ego-ul este la fiecare reîncarnare acelaşi, un nimic fără 
conţinut. E doar iluzia separării, care provoacă apoi nişte tipare 
mentale în corpul-minte specific acelei încarnări. Închipuie-ţi că te afli 
într-o cameră numai cu oglinzi de jur împrejur. Oriunde ai privi, te vezi 
multiplicat la infinit. Ei bine, în această comparaţie, ego-ul ar fi reflecţia 
razelor de lumină între oglinzile poziţionate faţă în faţă. Nu lumina, ci 
fenomenul reflecţiei. 

Divinul doreşte experienţe. Pentru El nu contează dacă vor veni 
cu suferinţă sau fără suferință pentru persoană. Totuşi, tot Divinul ne 
avertizează şi ne sfătuieşte să acţionăm înţelept dacă nu vrem să suferim. 
Dar ego-ul are de obicei altă părere, el e interesat de lucruri 
spectaculoase, palpitante. Numai când se satură de suferinţa creată de 
acestea, omul se mulţumeşte cu puţin şi nu se mai plictiseşte de nimic. 

Divinul nu e deranjat de păcatele ego-ului. E normal să greşească, 
stă în firea sa. Pentru Conştiinţă, contează că a achiziţionat o 
„experienţă”. Asta o îmbogăţeşte, indiferent dacă fără suferinţă sau cu 
multă suferinţă. Totul se înmagazinează în memorie şi totul va folosi mai 
târziu. La ce? Dumnezeu ştie. Poate că este un joc fără scop. 

Deci ai două alternative: o viaţă senină (ca să nu suferi) sau o viaţă 
interesantă (ca să nu te plictiseşti). Cu menţiunea că, preferând viaţa 
senină, nici nu te vei plictisi. Orice alegere faci, este perfect pentru 
Dumnezeu. 


„Nu există experimente ratate, ci doar experimente cu rezultate 
neaşteptate.” Buckminster Fuller 


Decapitarea ego-ului nu poate apare decât prin Graţia divină, în 
iluminarea spirituală. De la izgonirea din Rai, ego-ul se autocreează 
automat în orice intelect uman, ca o umbră a corpului-minte. E nevoie de 
o acţiune din exterior pentru a-l desfiinţa definitiv. 

Trezirea spirituală iminentă este un şoc mortal pentru ego. Frica lui 
este resimţită în corpul-minte precum frica de a cădea de la etaj. Dar e un 
coşmar trecător, o frică de vis. Atunci când eşti pregătit teoretic, filosofic, 
ai puterea de a-ţi diminua această trăire negativă în caz că se apropie 
iluminarea (dacă ţi se dă de ştire). 

Chiar şi după iluminare, se recade în starea cu ego, la început. 
Majoritatea oamenilor nu sunt pregătiţi de această trăire “ciudată” şi 
revin automat, aproape speriaţi. Alţii nu suportă acea stare de vid şi se 
întorc la lucrurile “mai interesante” ale lumii. Chiar şi celor care trăiesc 
luni de zile spectacolul trezirii nu le garantează nimeni că nu vor recădea 
ulterior într-o stare mai mult sau mai puţin iluzorie. 

Ca un fel de compensație, Dumnezeu ne trimite pe Pământ, din când 
în când, şi oameni care se nasc fără putinţa de a-şi autocrea un ego, ieşiţi 
din normă (Jiddu Krishnamurti, Ma Ananda Mayi, Ramana Maharishi 


ş.a.). 


«Nu este semn de sănătate să fii bine adaptat la o societate profund 
bolnavă.» (J. Krishnamurti) 


Dar atâtea discuţii despre nondualitate nu fac din acest presupus 
“ego” o obsesie? 

Nu. Ego-ul este deja obsesia. EI e ceea ce crezi tu că eşti, în mod 
eronat. Avem o obsesie de care nu suntem conştienţi şi care ne provoacă 

o gândire compulsivă. Nondualitatea ne sugerează să ne tratăm de 
această obsesie. În psihiatrie, oamenii cu probleme psihice şi care nu le 
recunosc se numesc psihotici. Fi refuză tratamentul, deoarece cred că ei 
ar fi normali, iar cei din jur ar avea “păsărele”. Similar, cei care refuză să 
creadă că au un ego care îi face să sufere, am putea spune că au un “ego 
agravat”, nu-i aşa? 

Ego-ul ne provoacă o gândire compulsivă, când gândurile ne 
asaltează necontrolabil. Ego-ul umple 80% din intelect cu gânduri 
personale inutile, iar mintea nu mai are timp să se oprească. 

La iluminare, când ego-ul dispare, mintea se linişteşte de la sine şi 
resimte plăcerea tăcerii. Tăcere de plăcere... mmm, ce frumos! Intelectul 
iluminatului se poate gândi la orice când are nevoie, inclusiv la 
problemele corpului-minte. Are o mare claritate, pentru că intelectul este 
acum mult mai liber. 

«În societatea actuală, a fi „normal” înseamnă a fi spălat pe creier de la o 
vârstă foarte fragedă timp de mai bine de 12 ani prin ceea ce numim „educaţie” 
sau școală; a lucra ca un sclav aproape toată viaţa pe un salariu de nimic și 
intrând în competiţie cu alţii pentru a-ţi asigura supraviețuirea; a consuma 
încontinuu într-o manieră inconștientă tot felul de produse ca urmare a 
manipulării prin marketing, în tot acest timp dăunând planetei care ne susţine 
și otrăvindu-ne organismele prin consumarea de alimente care duc la apariţia 
bolilor; a te supune regulilor și a crede în dogme transmise de cei cu autoritate; 
a fi pasiv și lipsit de creativitate; a te suprima pe tine însuţi în nenumărate 
feluri; a trăi în suferinţă și, cu toate acestea, a nu face nimic pentru a o depăși.» 
(Ursula Sandner) 


Întrebare fără autor 





Eu: — Cât mai durează? 

Sinele: — Ce? 

Eu: — Cât Te mai aştept să vii? 

Sinele: — Dar sunt aici, împreună cu tine, dintotdeauna. 

Eu: — Aş vrea să nu mai fim separați. 

Sinele: — Nu văd nicio separare. 

Eu: — Dar uite că dialogăm ca două entităţi diferite! 

Sinele: — E un monolog. 

Eu: — Aha, adică eu vorbesc singur cu un personaj închipuit?! 
Sinele: — Nu, scumpule. Eu vorbesc cu o persoană care nu există. 
Eu: — !?1... Dar eu... CINE SUNT EU? 

Sinele: — O ÎNTREBARE FĂRĂ AUTOR. 


5 aprilie 2020 

SPIRITELE ÎN DIALOG CU NOI 


STUDIUL KARMIC vs REGRESIE 
HIPNOTICĂ în vieţi anterioare 


Capitole: Vieţile anterioare şi Impersonalul | La intersecţia destinelor 


Care este diferența dintre cele două metode de a explora vieţile 
anterioare: a) Regresia hipnotică şi b) Studiul karmic realizat de Nina 
Petre? În ambele se accesează subconştientul, dar în modalităţi cu totul 


diferite. Iată o comparaţie sintetică: 
a) Regresia hipnotică 


Cu participarea directă a clientului, 
solicitându-i puternic psihicul. 


De obicei, clientul are viziuni greu 
de localizat în  spaţiu-timp, 
imprecizie şi ambiguitate. Uneori, 
rateuri ale şedinţei de hipnoză sau 
nevoia de mai multe şedinţe pentru 
a strânge un minimum de date. 


Utilă în cazuri de fobii sau alte 
tulburări severe cu o cauză karmică. 


Clientul trebuie să-şi explice singur 
legătura dintre mini-filmele trăite şi 
realitatea prezentă. Psihoterapeutul 
îl poate asista. 


Folositoare pentru 
eului personal. 


optimizarea 

b) Studiul karmic realizat de 
Nina Petre 


Fără prezenţa clientului, oferind 
maximă comoditate, prin email. 


Descrieri clare ale spaţiului-timp 
unde se desfăşoară, cu detalii 
precise ale vieților, desfăşurate în 
curgere cronologică. Clientul poate 
cere lămuriri suplimentare despre 
viaţa anterioară studiată. 


Util şi în astfel de cazuri, dar mai 


ales pentru autocunoaştere, 
revelând un spectru larg de 
sensibilităţi şi urmări karmice 


foarte diferite şi neaşteptate. 


Informaţii clare despre influenţa 
karmică a unei vieţi anterioare 
asupra vieţii clientului, precum şi 
avertismente la zi primite de la 
Spirit. 

Folositor atât pentru cunoaşterea 
de sine şi optimizare, cât şi pentru 
înțelegerea Sinelui Superior, adică 
a Spiritului încarnat. 

Desfiinţează ideea că „omul se 
reîncarnează”. Dimpotrivă, 
reîncarnările sunt ale Spiritului, 
care este o instanţă diferită de 
sufletul-minte. Spiritul este 


Dumnezeu din om. 


Prin identificare cu amintirea, 
regresia întăreşte simţul personal, 
ideea că „eu” am mai trăit alte vieţi - 
ceea ce nu este adevărat. „Eu” ia 
naştere doar odată cu acest corp. 


Vieţile anterioare și Impersonalul 





În Studiile karmice realizate de Nina Petre clientul constată că multe 
dintre meritele pe care şi le arogă sau beneficiile care crede că i se 
cuvin ori de care are "noroc" sunt nişte efecte ale vieţii altor oameni din 
timpuri şi spaţii geografice îndepărtate. De asemenea, defectele de care 
se crede răspunzător sau ghinioanele sunt cauzate de alţi oameni din 
trecutul karmic al Spiritului. Viaţa curge de la sine de-a lungul veacurilor, 
într-un mod ordonat de o Inteligență superioară. 

Studiul karmic al doamnei Nina Petre ne poate ajuta să înţelegem că 
suntem, în mare parte, un produs al trecutului impersonal. 
Totodată, faptele noastre contează prin aportul adus evoluţiei Spiritului 
divin lăuntric; alimentăm un viitor impersonal. Persoana noastră 
are valoare în special raportată la Spiritul etern şi impersonal. Această 
înţelegere ne scade în mod natural simţul importanței de sine sau 
orgoliul personal, care este tocmai cel ce ne ţine departe de Dumnezeire 
sau Impersonal. 

Desigur, pentru aceasta trebuie să reflectăm la înțelesurile 
legăturilor cu vieţile anterioare şi să intuim intenţiile Spiritului nostru, 
care trece dintr-o încarnare la alta pentru a-şi desăvârşi anumite aspecte 
psihice, morale, spirituale. Structura Spiritului este foarte diferită de cea 
umană, astfel că este dificil să-L putem înţelege, dar măcar o sclipire din 
năzuinţele sale ne sunt revelate de Studiul vieților anterioare realizat de 
Nina Petre. 

Asemenea informaţii detaliate, ordonate şi uşor disponibile sunt 
foarte rar de găsit în lume. Nu se compară cu informaţiile trunchiate şi 
năucitoare ce pot fi trăite într-o şedinţă de hipnoză. De altfel, hipnoza 
este profund subiectivă: în sesiuni diferite se pot afla lucruri 
contradictorii, care nu duc nicăieri. Acest lucru depinde mult de calitatea 
subconştientului şi de învestitura spirituală a hipnoterapeuţilor; nu toţi 
fac distincţia între eu/ego şi Sine Superior/Spirit. 

La intersecţia destinelor 





V 





Fig. Destinul omului este reuniunea destinului Spiritual cu destinul Corporal 


Legenda: 

Cercul verde este destinul dorit de Spirit, creat din intenţiile de evoluţie şi 
karma spiritului. 

Cercul roşu este destinul Corpului, programat automat (include şi karma 
de neam). _ 

La intersecţia destinelor (zona gri) se găseşte destinul fix al omului (F). In 
lateral (S şi C), se găsesc variantele posibile, adică destinul variabil (V), incert. 


Când se formează un embrion uman, apare automat o programare a 
viitorului corp uman. Multe spirite se perindă în jurul acestuia, 
comparând programarea corpului cu propriile intenţii de evoluţie şi de 
ardere a karmei. Se va încarna spiritul care găseşte o maximă 
compatibilitate cu destinul acelui corp. Când sunt mai mulţi competitori, 
cel mai puternic şi mai evoluat câştigă locul în burtica mamei. 

Spiritul şi corpul (mai exact, corpul-minte) vor încerca să se ajusteze 
reciproc. Spiritul va încerca fie să se adapteze la condiţiile vieţii fizice 
neprevăzute sau nedorite de el (C), fie să schimbe realitatea conform 
propriilor planuri ($). În acest ultim caz, corpul-minte va fi supus 
presiunii de a ieşi din comoditatea programării anterioare. 

În concluzie, destinul omului este reuniunea dintre destinul spiritual 
şi destinul corporal (ambele cercuri). 

5 mai 2020 

Lista cărților publicate sub sigla SPIRITUS.RO 





CĂRŢI 
Glasuri de dincolo de moarte — mesaje preluate telepatic de la Spirite 


(2015) Autor: Nina Petre 


Situaţia paranormalilor în societatea românească. Spiritismul, metodă 
modernă de investigaţie (2010) Autor: Nina Petre 


Modelul unificator al psihicului uman normal şi paranormal (2008) 
Autor: Răzvan Petre 

Conştiinţa umană, între minte şi spirit. Sinteză de Ştiinţă Spirituală 
(2011, adăugiri 2014) Autor: Răzvan Petre 

Cele 9 Maha Vidya. Eseu despre Marile Puteri Cosmice (2011, revizie 
2014) Autor: Răzvan Petre 

Globii luminoşi din fotografii. Explicații fizice şi paranormale (2011, 
adăugiri 2014) Autor: Răzvan Petre 

Viaţa Impersonală, de Joseph S. Benner. Traducere de Răzvan A. Petre 
(2019) 


CULEGERI DE TEXTE DIN SITE-UL www.spiritus.ro 


Vieţile anterioare ale spiritului. Volumul 1 (2014), Volumul 2 (2015), 
Volumul 3 (2016), Volumul 4 (2017), Volumul 5 (2018), Volumul 6 
(2018), Volumul 7 (2019), Volumul 8(2019), Volumul 9 (2020), 
Autor: Nina Petre 


Spiritele în dialog cu noi. Spiritism, mediumnitate, comunicări de la 
Entităţile Superioare (2014) Autori: Nina Petre, Răzvan Petre 


Flori de cactus — opinii, sfaturi şi cercetări din experienţa de medium 
şi clarvăzător (2015) Autor: Nina Petre 


Viaţă, moarte şi dincolo de moarte. Scieri mai vechi şi mai noi (2019) 
Autor: Nina Petre 


MASS-MEDIUM. Nina Petre, două decenii în atenţia mass-media 
(2017) Autori: Nina Petre, Răzvan Petre 

Contribuţii la cultura generală (2017) Autor: Răzvan Petre 
Esoterismul în mileniul 3 (2014) Autor: Răzvan Petre 


Karma, valurile timpului. Lectura vieților trecute luminează viitorul 
(2014) Autor: Răzvan Petre 


Cristos, binele, adevărul. Spre o teologie mai aproape de real (2014) 
Autor: Răzvan Petre 


Spiritualitatea în psihologie (2014) Autor: Răzvan Petre 
Filosofie spirituală (2014) Autor: Răzvan Petre 


Spiritus.ro in English (2015) traduceri din limba română de Răzvan 
Petre 


Eseuri pe teme spirituale 2015-2016 (2017) Autor: Răzvan Petre 
Eseuri pe teme spirituale 2017 (2018) Autor: Răzvan Petre 
Eseuri pe teme spirituale 2018 (2019) Autor: Răzvan Petre 


Eseuri pe teme spirituale 2019 (2020) Autor: Răzvan Petre 

